
स्वाभी विवेकानन्द 


देववाणी 
(एक शिष्या, कुमारी एस० ई० वाल्डो द्वारा आलिखित) 


बुधवार जूत, १८९५ 


[ यह वह दिवस है जब स्वामी विवेकानन्द ने थाउज्ेंड आइलैंड पाक में 
अपने शिष्यों को नियमित रूप से उपदेश देना प्रारंभ किया। उस समय तक हम 
सभी लोग एकत्र नहीं हो पाये थे; किन्तु गुरुदेव का हृदय स्व अपने कार्य में ही 
लगा रहता था, अतः उन्होंने जो तीव-चार लोग उनके साथ थे, उन्हींको तत्काल 
उपदेश करना आरंभ कर दिया। इस प्रथम प्रभात में स्वामी जी वाइविल की 
एक पुस्तक हाथ में लेकर छात्रों के समक्ष उपस्थित हुए, एवं उसके नये व्यवस्थान 
(८७ 7'छथ्बणा८प) के सन्‍त जात द्वारा संकलित उपदेशों को खोलकर बोले, 
“जव तुम लोग सभी ईसाई हो, तो ईसाई शास्त्र से ही शुरू करना ठीक होगा।” ] 

(जॉन के ग्रंथ के प्रारम्भ में ही यह उपदेश है---) आदि में शब्द मात्र था, 
वह शब्द ब्रह्म के साथ विद्यमान था और वह शब्द ही ब्रह्म है।' 

हिन्दू लोग इस (शब्द) को माया या ब्रह्म का व्यक्त भाव कहते हैं, क्योंकि 
यह ब्रह्म की ही शक्ति है। जब उस्त निरपेक्ष ब्रह्मसत्ता को हम माया के आवरण 
में से देखते हैं, तव हम उसे प्रकृति” कहते हैं। 'शब्द' कौ अभिव्यक्तियाँ द्विविध हैं, 
एक है यह प्रकृति--यह है साधारण अभिव्यक्ति । और इसकी विशेष अभिव्यक्तियाँ 
हैं कृष्ण, बुद्ध, ईसा, रामकृष्ण आदि सव अवतार-पुरुष। उस निर्गुण ब्रह्म की 
विशेष, अभिव्यक्ति--ईसा--को हम जानते हैं, वे हमारे लिए ज्ञेय हैं। किन्तु 
निर्गुण ब्रह्म को हम नहीं जान सकते। हम परम पिता' को नहीं जान सकते, उसके 
पुत्र' कोजान सकते हैं। निर्गुण ब्रह्म]ै को हम केवल 'मानवत्व रूपी रंग' के, ईसा 
के माध्यम से ही देख सकते हैं। 

जॉन-रित ग्रन्थ के प्रथम पाँच इलोकों में ईसाई धर्म का सार निहित है। 
इसका प्रत्येक इलोक गम्भीरतम दाशंनिक तथ्य से परिपूर्ण है। « 

पूर्ण कभी अपूर्ण नहीं होता। अंधकार के मध्य रहते हुए भी वह अंधकार 

से अस्पृष्ट रहता है। ईश्वर की दया सभी के ऊपर रहती है, किन्तु उनका 
(मनुष्यों का) पाप उसे छू नहीं सकता। हम नेत्नरोग से ग्रसित हो सूर्य को अन्य 
प्रकार का देख सकते हैं, किन्तु सूर्य जैसा पहले था वसा ही रहता है। जॉन के 
उनतीसवें इलोक में जो लिखा है---जगत्‌ का पाप दूर करते हैं---उसका 
अभिप्राय यह है कि ईसा हमें पूर्णता प्राप्त करने का पथ दिखला देंगे। ईइवर ने ईसा 
होकर जन्म लिया--मनुप्य को उसके प्रकृत स्वरूप को दिखला देने और यह समझा 
देने के लिए कि वह भी वस्तुतः ब्रह्मस्वरूप ही है। हम लोग हैं देवत्व के ऊपर 
मनुष्यत्व का आवरण मात्र, किन्तु देवभावापन्न मनुष्य की दृष्टि से ईसा और 
हम अभिन्न है। 

त्रित्वादियों! (॥४्लरणाशयश्आा5ड) के ईसा हमसे वहुत ही उच्च स्तर पर 
स्थित हैं। एकत्ववादियों (एग्राथा7805) के ईसा एक साधु पुरुष मात्र हैं। 
इन दोनों में कोई भी हमारी सहायता नहीं कर सकता। किन्तु जो ईसा ईइवर 
के अवतार हैं, जो अपने ईश्वरत्व को नहीं भूलते, वे ईसा ही हमारी सहायता कर 
सकते हैं। उनमें किसी प्रकार की अपूर्णता नहीं है। इन सभी अवतारों को 
अपने ईइवरत्व का ज्ञान सदेव रहता है, और वह उन्हें अपने जन्मकाल से दही 
रहता है। वे उन अभिनेताओं के समान हैं, जिनका अपना अभिनय समाप्त हो 
चुका है, जिनका निजी अन्य कोई प्रयोजन नहीं है तो भी जो दूसरों को आनंद 
देने के लिए रंगमंच पर वारम्वार आते रहते है। इन महापुरुषों को संसार की 
कोई वस्तु नहीं छू पाती। वे हमें कुछ काल तक शिक्षा देने भर के लिए हमारा 
रूप और सीमाएँ घारण करके आते हैं, वे ऐसा अभिनय करते हैं, मानो वे हमारे 
ही सदृश बद्ध हैं, किन्तु वास्तव में वे सीमित नहीं होते, वे सर्वदा मुक्तस्वभाव 
ही रहते हैं। 

ना न नह 

शुभ” यद्यपि सत्य के समीपवर्ती है, फिर भी वह सत्य' नहीं है; अशुभ 
हमें विचलित न कर सके, यह सीखने के बाद हमें यह सीखना होगा 
कि शुभ' भी हमें सुखी न कर सके। हमें जानता होगा कि हम शुभ 
और अशुभ, दोनों के परे हैं, उनका समायोजन कैसे होता है, और वे दोनों ही 
आवश्यक हैं। 


१. त्रित्ववादोी (7मंणंध्छपं&05) के मत में पिता, पुत्र और पविन्नात्मा के 
भेद से एक ही ईइवर तीन हैं। दूसरे सस्प्रदाय इस बात को स्वीकार नहीं करते, 
वे कहते हैं ईसा मनुष्य मात्र ये। 

दतवाद का भाव प्राचीन ईरानियों' से आया है। वास्तव में शुभ और 
अशुभ दोनों एक ही हैं और हमारे मन पर अवलंवित हैं। मन जव स्थिर और 
शान्त रहता है, तव शुभाशुभ कुछ भी उसे स्पर्श नहीं कर पाता। शुभ और 
अशुभ दोनों के बंधत को काटकर संपूर्ण रूप से मुक्त हो जाओ, तब इन दोनों में 
से कोई भी तुम्हें स्पशे नहीं कर सकेगा और तुम मुक्त होकर परम आनंद का 
अनुभव करोगे। अशुभ मानो लोहे की जंज़ीर है और शुभ सोने की, किन्तु जंज़ीर 
दोनों ही हैं। मुक्त हो जाओ और सदा के लिए यह जान लो कि कोई भी जंज़ीर 
तुम्हें वाँच नहीं सकती। सोने की जंज़ीर की सहायता से लोहे की जजीर को 
, ढीली कर दो और फिर दोनों को फेंक दो। अशुभ रूपी काँटा हमारे शरीर में 
चुभा हुआ हैं; उसी वृक्ष का एक और काँटा (शुभ रूपी) लेकर पहले काँटे 
को निकाल लो, फिर दोनों को फेंक दो और मुक्त हो जाओ। 

संसार में सर्वदा दाता का आसन ग्रहण करो। सर्वेस्व दे दो, पर बदले में 
कुछ न चाहो। प्रेम दो, सहायता दो, सेवा दो; इनमें से जो तुम्हारे पास देने 
के लिए है, वह दे डालो; किन्तु सावधान रहो, उनके बदले में कुछ लेने की इच्छा 
कभी न करो। किसी तरह की कोई शर्त मत रखो। ऐसा करने पर तुम्हारे 
लिए भी कोई किसी तरह की शर्तें नहीं रखेगा। अपनी हादिक दानशीलता के 
कारण ही हम देते चलें---ठीक उसी प्रकार जिस प्रकार ईश्वर हमें देता है। 

एक मात्र ईश्वर ही देनेवाला है, संसार के अन्य सभी लोग दूकानदार मात्र 
हैं।. . .उसीके हस्ताक्षरवाले चेक को प्राप्त करने का यत्न करो; उठते लेकर 
जहाँ जाओगे, वहीं तुम्हारा स्वागत होगा। 

“ईदवर अनिर्वचनीय प्रेमस्वरूप है', उपलब्धि की वस्तु है; किन्तु इति' 
“इति' शब्द से वह कभी निर्दिष्ट नहीं हो सकता। 

न नंद ना 

हम जब किसी दुःख या संघ में फेसते हैं, तव संसार हमें अत्यन्त भयावह 
अतीत होने लगता है। किन्तु जैसे हम कुत्ते के दो बच्चों को आपस में खेल करते 
हुए या एक दूसरे को काटते हुए देखकर पहले तो उस ओर घ्यान ही नहीं देते, 
समझते हैं ये दोनों आपस में खेल कर रहे हैं; इतना ही नहीं, वीच बीच में यदि 


१. जरयुस्त्र के अनुयायी प्राचीन ईरानियों का विश्वास था कि समस्त 
सृष्टि की उत्पत्ति दो मूल तत्त्वों से हुई है, जिनमें एक है (शुभ तत्त्व) अहुमंदद, 
और दूसरा है (अशुभ तत्त्व) अहिमंन। 

कभी वे एक दूसरे को ज़रा गहराई से काट लें तो भी हम समझते हैं. कि इससे 
इनका कोई विशेष अनिष्ट नहीं होगा, उसी प्रकार हम लोगों के संघपें भी ईश्वर 
की दृष्टि में खेल मात्र हैं। यह संपूर्ण जगतू केवल खेल के लिए है---भगवान्‌ को 
इसमें आनन्द ही आता है। संसार में कुछ भी क्‍यों न हो, उन्हें कोच नहीं आता। 
मे मेंड में 
“माँ, इस जीवन-समुद्र में मेरी नौका डूब रही है। 
भ्रमजाल की आाँवी और मोह-ममता का प्रचण्ड झंझावात प्रति क्षण 
बढ़ता जा रहा है। 
मेरे पाँचों माँची (पंचेन्द्रियाँ) मूर्ख हैं और कर्णचार (मन) दुर्वेलल है। 
मेरी स्थिति डाँवाडोल है, मेरी नाव डूब रही है। 
माँ, मझे बचा ! 
माँ, तेरा प्रकाश केवल साथुओं में ही नहीं, पापियों में भी है; वह प्रेमियों 
के भीतर जसे रहता है, वैसे ही हत्यारों के भीतर भी विद्यमान है। माँ ही सभी 
रूपों में स्वयं को अभिव्यक्त कर रही है। आलोक अशुद्ध वस्तु पर पड़ने से अशुद्ध 
नहीं होता, इसी तरह शुद्ध वस्तु पर पड़ने से उसके गुण में वृद्धि नहीं होती। 
आलोक नित्यशुद्ध, सदा अपरिणामी है। सभी प्राणियों के भीत्तर वही सोम्या- 
त्सीम्यतरा, नित्यशुद्धस्वभावा, सदा अपरिणामिनी माँ विराजमान है।' जो 
माँ समस्त प्राणियों में प्रकाश रूप में विद्यमान है, उसको मैं प्रणाम करता हूँ।” 
वह दुःख-दर्द में, भूख-प्यास में उसी प्रकार विद्यमान है, जिस प्रकार सुख में 
तथा उदात्त भावों में। यह अ्रमर जो मधुपान कर रहा है, वह दूसरा कोई नहीं 
है, वह स्वयं प्रभु ही इस अ्रमररूप में मघुपान कर रहा है।' ईश्वर ही सबके 
भीतर है, यह जानकर ज्ञानी व्यक्ति निन्दा, स्तुति दोनों का परित्याग करते 
हैं। जान छो, कोई भी तुम्हारा अनिष्ट नहीं कर सकता। कैसे कर सकेगा ? क्‍या 
तुम मुक्त नहीं हो ? क्‍या तुम आत्मा नहीं हो? वह हमारे प्राणों का भी प्राण, 
चक्षु का भी चक्षु और श्रोत्र का भी श्षोत्र है।* 
हम लोग संसार के वीच इस प्रकार भागे चले जा रहे हैं मानो हमें कोई 
सिपाही पकड़ने आ रहा हो--इसीलिए हमें जगत्‌ के सौन्दर्य का लेश मात्र ही 





१२. या देवी सर्वभूतेषु चेतनेत्यभिधोयते। 
नमस्तस्य नमस्तस्ये नमस्तस्ये नमो नमः ॥ 
२- श्ोत्रस्य थ्रोत्र . . .स उ प्राणस्य प्राणः। चक्षुषस्चक्षु:, . . ॥ 


--फेनोपनिषद्‌ 0१४२७ 


११ देववाणी 


आभास मिलता है। हमें यह जो इतना भय हो रहा हैं उसका कारण है जड़ को 
सत्य समझकर उसमें विश्वास करना। जड़ की जो कुछ तथाकथित सत्ता प्रतीत 
हो रही हैं, वह हमारे मन के ही कारण है। हम जो कुछ देख रहे हैं, वह प्रकृति 
के बीच से अपने को अभिव्यक्त कर रहा ईश्वर ही है।' 


२३ जून, रविवार 


साहसी और निष्कपट बनो। उसके वाद जिस मार्ग पर चाहो अपनी इच्छा- 
नुसार भक्तिपूर्वक अग्रसर होओ। निश्चय ही तुम उस पूर्ण वस्तु को प्राप्त करोगे। 
यदि एक बार किसी तरह जंज़ीर की एक कड़ी पकड़ सको तो पूरी जंज़ीर को क्रमशः 
अपने पास खींच लाने में समर्थ हो सकोगे। वृक्ष की जड़ में यदि जल डाला जाय, 
(अर्थात्‌ प्रभु को प्राप्त कर लिया' जाय) तो समस्त वृक्ष जल प्राप्त कर लेता है। 
यदि हम भगवान्‌ को पा सकें तो सब कुछ पा छेंगे। 

एकांगी भाव ही जगत्‌ के लिए अति अनिष्टकर वस्तु हैं। तुम अपने अंदर 
जितने विविध पक्षों को विकसित कर सकोगे, उत्तनी ही आत्माएँ तुमको उपलब्ध 
होंगी और जगत्‌ को तुम समस्त आत्माओं के माध्यम से, कभी भक्त के, कभी ज्ञानी 
के माध्यम से, देख सकोगे। पहले अपने स्वभाव को ठीक ठीक पहचान लो, फिर 
उसीमें दुढ़ रहो। आरंभ करनेवाले के लिए निष्ठा (एक भाव में दृढ़ रहना) ही 
एकमात्र उपाय है, निष्ठा और ईमानदारी ही तुमको सब कुछ प्राप्त करा देगी। 
गिरजा, मंदिर, मतमतान्तर, विविध अनुष्ठान आदि तो पौधे की रक्षा के लिए 
लगाये गये घेरे के समान हैं। यदि पौधे को बढ़ाना चाहते हो तो अन्त में इस घेरे 
को हटाना ही पड़ेगा। इसी प्रकार विभिन्न घर्मं, वेद, वाइविल, मतमतान्‍्तर--- 
ये सभी पौधों के गमलों के सदृश हैं, किन्तु इन गमलों से उन्हें एक न एक दिन बाहर 
निकलना ही पड़ेगा। निष्ठा भी पौधे के गमले के समान ही अपने पथ में संघपरत 
साधक की रक्षा करती है। 

एक एक तरंग को नहीं, सारे समुद्र को देखो; चींटी और देवता में भेद-दृष्टि 
मत रखो। प्रत्येक कीट-पतंग तक प्रभु ईसा का भाई है। फिर एक को बड़ा, 
एक को छोटा कैसे कहते हो ? अपने अपने स्थान पर सभी बड़े हैं। हम जिस प्रकार 
यहाँ रहते हैं उसी प्रकार सूर्य, चंद्र और तारों में भी रहते हैं। आत्मा देश-काछातीत 
ओर सर्वव्यापी है। जिस मुख से भी उस प्रभु का गुणगान हो रहा है, वह हमारा 


१. यहाँ प्रकृति से अभिप्राय जड़ तत्व और मन है। 


विवेकानन्द साहित्य १२ 


ही मुख है; जो भी आँव वस्तु को देख रही हैं, वह हमारी आँख है। हम किसी 
निर्दिष्ट स्थान में सीमावद्ध नहीं है, हम देह नहीं हैं, समग्र ब्रह्माण्ड हमारी देह हैं। 
हम एक जादूगर के समान जादू का डंडा घुमाते हैं ओर अपने सम्मुख इच्छानुसार 
नाना प्रकार के दृश्यों की सुप्टि करते हैं। हम एक ऐसी मकड़ी के समान स्वनिमित 
विशाल जाल के बीच रहते हैं जो अपनी इच्छानुसार जाल के किसी भी तार पर 
जा सकती है। आज वह जिस स्थान में रहती है, उतने को ही जान पाती है, परन्तु 
बाद में वह समस्त जाल को जान सकेगी। आज हमारा शरीर जिस स्थान में है, 
उसी स्थान में हम अपनी सत्ता का अनुभव करते हैं। इस समय हम केवल एक 
मस्तिष्क का व्यवहार कर पाते है, किन्तु जब हम पूर्ण ज्ञान अथवा पराचेतन अवस्था 
में पहुँचेगे, तव हम सव कुछ जान लेंगे, हम सव मस्तिप्कों का उपयोग कर सकेंगे | 
आज भी हम अपनो वर्तमान चेतना को घकका देकर इस प्रकार ठेल सकते हैं कि 
वह आगे बढ़ जाय और ज्ञानातीत या पूर्ण ज्ञान की भूमि में काये करने लगे। 

हम केवल 'अस्ति'-स्वरूप, सत्स्वरूप होने की ही चेष्टा कर रहे हैं, और कुछ 
नहीं, उसमें अहं' भी नहीं रहेगा, शुद्ध स्फटिक के समान उसमें समग्र जगत्‌ का केवल 
प्रतिबिम्ब पड़ेगा, किन्तु वह जैसा है वैसा ही रहेगा। यह अवस्था प्राप्त होने पर 
क्रिया नहीं रहती, शरीर केवल यंत्रवत्‌ हो जाता है; वह सर्वदा शुद्ध भावयुक्त ही 
रहता है, उसकी शुद्धि के लिए चेष्ठा नहीं करनी पड़ती, वह अपवित्र हो ही नहीं 
सकता। 

अपने को वही अनंत स्वरूप समझो, ऐसा करने से भय विल्कुल चला जायगा। 
सर्वेदा कहो--- मैं और मेरे पिता (ईश्वर) एक है।”! 

सेंध से 2] 

अंगूर की छता पर जिस प्रकार गुच्छों में अंगूर फलते हैं, उसी प्रकार भविष्य' 
में सैकड़ों ईसाओं का आविर्भाव होगा। उस समय' संसार का खेल समाप्त हो 
जायेगा। सभी संसार-चक्र से वाहर निकल जायँगे और मुक्त हो जायेंगे। मान 
लो, एक पतीली में पानी रखा गया है; उवलने से पहले पानी में एक के वाद एक 
बुलबुले उठते हैं, कोई बड़ा, कोई छोटा; क्रमश: इन बुलबुलों की संख्या बढ़ने लगती 
है। अन्त में सभी पानी एक आवाज़ के साथ खौलने लगता है और भाप बनकर 
बाहर निकल जाता है। बुद्ध और ईसा भी इस जगत्‌ में स्वापेक्षा बड़े 
बुलबुले हैं। मूसा एक छोटे वुलुबुले थे, उसके बाद और भी कई बड़े बड़े बुलबुले 
उठे। इसी प्रकार एक समय ऐसा आयेगा जब संपूर्ण जगतु वुलबुले होकर भाप 


१. 4 गणते पाए 7४7९० ७४6७ 076. --वबाइविल 


श्र देववाणी 


के समान अदृश्य हो जायगा। परन्तु सृष्टि-प्रवाह अविरत चलता ही रहेगा, 
फिर नूतन जल की सृष्टि होगी ही; और वह सृष्टि भी फिर इसी प्रक्रिया के 
अनुसार चलती रहेगी। 


२४ जून, सोमवार 


(आज स्वामी जी ने नारदीय भकक्‍्तिसूत्र के विशेष स्थलों को पढ़कर 
उनकी व्याख्या की। ) 

भक्ति ईइ्वर के प्रति परम प्रेमहूप है, अमृतस्वरूप है, जिसे पाकर मनुष्य 
पूर्ण परितृष्त हो जाता है, किसी हानि के निमित्त शोक नहीं करता, कभी ईर्ष्या 
नहीं करता, और जिसे जान कर वह उन्मत्त हो जाता है।" 

मेरे गुरुदेव कहा करते थे---यह्‌ जगत्‌ एक विज्ञाल पागलखाना है। यहाँ 
तो सभी पागल हैं--कोई घन के लिए, कोई स्त्री के लिए, कोई नाम और यश 
के लिए और कुछ मनुष्य ऐसे भी हैं जो ईश्वर के लिए पागल है। मैं अन्यान्य 
वस्तुओं के छिए पागल न होकर ईइवर के लिए पागल होना सबसे उत्तम समझता 
हूँ। ईश्वर है पारस मणि। उसके स्पर्श से मनुष्य एक ही क्षण में सोना बच 
जाता है; यद्यपि आकार पूर्ववत्‌ ही रहता है, किन्तु प्रकृति बदल जाती 
है--मनुृष्य का आकार रहता है, किन्तु उससे किसीका भी अनिष्ट नहीं होता, 
उससे अन्याय का कोई कार्य हो ही नहीं सकता।* 

“ईइवर का चिन्तन करते करते कोई रोने लगता है, कोई हँसने लगता है; 
कोई गाता है, कोई नाचता है; और किसीके मुख से अद्भूत वातें निकलने लगती 
हैं। किन्तु सव उस एक ईश्वर की ही वातें करते हैं।'' 

पैग़म्वर धर्म का प्रचार करते हैं, किन्तु ईसा, बुद्ध, रामकृष्ण आदि के 
समान अवतार-पुरुष ही धर्म प्रदान करते हैं। उनका एक स्पर्श मात्र, एक 


१. सा त्वस्मित्‌ परमप्रेसरूपा। असृतस्वरूपा च। यल्लब्ध्वा पुमान्‌ सिद्धो 
भवति, अमृतोी भवति, तुप्तो भवति। यत्याप्य न किज्चिहाज्छति न शोचति न 
हेष्टि न स्मते नोत्साही भवति। यज्ज्ञात्वा सत्तो भवति स्तव्घो भवति आत्मारामो 
भवति। नारदभक्तिसुत्र॥१२-६॥ 

२. निम्नलिखित इलोक में इस भाव का वर्णन है: 
क्वचिद्रुदन्त्यच्युतचिन्तया क्वचिद्धसन्ति निनन्‍्दन्ति वदन्त्यलोकिका:। 
नृत्यन्ति गायन्यनुशीलयन्त्य्ज॑ भवन्ति तूष्णीं परमेत्य निवृताः॥ 

--श्रीमद्भागवत ॥ १ १३३ रा 


विवेकानन्द साहित्य रे 


दुकपात मात्र पर्याप्त होता है। ईसाई घर्म में इसीको पवित्रात्मा (809 (७४050 
की शक्ति कहते हैं--इसी कार्य को लक्ष्य करके हस्तस्पर्श” (76 [फ्यंगड ०४ 
०६ ०००७) की कथा चाइविल में कही गयी है। प्रभु ईसा ने अपने शिष्यों के 
भीतर सचमुच शक्ति संचार किया था। इसीको गुरुपरंपरागत शक्ति” कहते 
हैं। यही यथार्थ वपृतिस्मा (997057--दीक्षा) है और अनादि काल से चली 
आ रही है। 

भक्ति को किसी कामना की पूर्ति का सावन नहीं बनाया जा सकता, 
क्योंकि भक्ति तो समस्त कामनाओं का निरोध है।'' नारद ने भक्ति का लक्षग 
इस प्रकार वतलाया है---जव समस्त मन, समस्त वचत और समस्त कर्म उनके 
प्रति अपित हो जाते हैं और क्षण मात्र के लिए भी उनकी विस्मृति हृदय में 
परम व्याकुलता उत्पन्न कर देती है, वभी यथार्थ भक्ति का उदय समझना 
चाहिए।”' 

यह भक्ति प्रेम की सर्वोच्च अवस्था है; क्योंकि इसमें पारस्परिकता की 

कामना नहीं है, जो समस्त सानवीय प्रेम में होती है।* 

जो व्यक्ति समस्त छलोकिक और वैदिक कर्मों का त्याग कर देता है वह 
संन्यासी है। जब आत्मा पूर्णरूपेण ईइवर की ओर उन्मुख होती है और केवल 
ईइवर में ही शरण लेती है, तव हम कह सकते हैं कि अब हमें इस प्रकार का प्रेम 
प्राप्त होनेवाला है।' 

जब तक झास्त्र-विधियों का पाऊन छोड़ देने का सामर्थ्य न प्राप्त हो, तब 
तक इन सबको मानते चलो, किन्तु उसके वाद तुम्हें शास्त्र के परे जाना होगा। 
शास्त्र चरम लक्ष्य नहीं है। आध्यात्मिक सत्य का एकमात्र प्रमाण है--सत्यानु- 
सन्धान। प्रत्येक को स्वयं परीक्षा करके देखना होगा कि यह सत्य है या नहीं। 
जो धर्माचार्य यह कहते हैं कि मैंने इस सत्य का दर्शन किया है. किन्तु तुम कभी 
नहीं कर सकते, उनकी वात पर विश्वास मत करो; किन्तु जो यह कहते हैं कि 
तुम भी चेष्ठा करने पर दर्शन पा सकोगे, केवल उन्हींकी वात पर विश्वास करो। 





६. सा न कामयमाना निरोधरूपत्वात्‌॥ नारदभक्तिसुत्र ॥२७॥ 
२. नारदस्तु तदर्पिताखिलाचारता तहिस्मरणें परमब्याकुलतेति॥ 
ना० भ० ॥३॥१९॥ 


३- नास्त्येच तस्मिस्तत्सुखसुखित्वम्‌ ॥ना० भ०॥शरदा 
४. निरोधस्तु लोकवेदव्यापारन्यासः 


तस्मिन्ननन्यता तद्दिरोधिषूदासोनता च शना० भ० 0२३८-९७ 

इस संसार में सभी युगों के, सभी देशों के सभी शास्त्र और सभी सत्य वेद हैं; 
क्योंकि ये सभी सत्य अनुभवगम्य हैं और सभी लोग इन सब सत्यों की उपलब्धि 
कर सकते हैं। 

जव प्रेम का सूर्य क्षितिज पर उदित होने लगता है, तब हम सभी कर्मों 
को ईइ्वरापंण कर देना चाहते हैं; और उसकी एक क्षण की भी विस्मृति से 
हमें बड़े क्लेश का अनुभव होता है। 

ईश्वर और उनके प्रति तुम्हारी भक्ति---दोनों के बीच कोई भी अन्य वस्तु 
नहीं होनी चाहिए। उनकी भक्ति करो, उनकी भक्त करो, उनसे प्रेम करो। 
लोग कुछ भी कहें, कहने दो, उसकी परवाह मत करो। प्रेम (भक्ति) तीन प्रकार 
का होता है--पहुला वह जो माँगना ही जानता है, देना नहीं; दूसरा है विनिमय; 
और तीसरा है प्रतिदान के विचार मात्र से भी रहित, प्रेम-दीपक के प्रति पतंग 
के प्रेम के सदृश।' 

यह भक्त्ति कर्म, ज्ञान और योग से भी श्रेष्ठ है।”* 

कर्म के द्वारा केवल कर्म करनेवाले का ही प्रशिक्षण होता है, उससे दूसरों 
का कुछ उपकार नहीं होता। हमें अपनी समस्या को स्वयं ही सुलझाना है, महा- 
पुरुष तो हमारा केवल पथ-प्रदर्शन करते हैं। और जो तुम विचार करते हो, 
वह तुम बन भी जाते हो।” ईसा के श्री चरणों में यदि तुम अपने को समर्पित 
कर दोगे तो तुम्हें सर्वदा उनका चिन्तन करना होगा और इस चिन्तन के फल- 
स्वरूप तुम तद्गबत्‌ बव जाओगे, इस प्रकार तुम उनसे प्रेम” करते हो। 

पराभक्ति और पराविद्या दोनों एक ही हैं।' 

किन्तु ईइवर के सम्बन्ध में केवल नानाविष मत-मतान्तरों की आलोचना 
करने से काम नहीं चलेगा। ईइवर से प्रेम करना होगा और साधना करनी 
होगी। संसार और सांसारिक विषयों का त्याग विशेषतः तब करो जब पौघा' 
सुकुमार रहता है। दिन-रात ईश्वर का चिन्तन करो; जहाँ तक हो सके दूसरे 
विषयों का चिन्तन छोड़ दो। सभी आवश्यक दैनंदिन विचारों का चिन्तन 
ईइवर के माध्यम से किया जा सकता है। ईश्वर को अपित करके खाओ, उसको 
अपित करके पिओ, उसको अपित करके सोओ, सबमें उसीको देखो। दूसरों से 
उसकी चर्चा करो, यहूं सबसे अधिक उपयोगी है। 


१. इन प्रेमा भक्ति के रूपों को ऋ्मशः साधारणी, समंजसा तथा समर्था 
कहा गया है। 
२- सा तु कर्मज्ञानंयोगेम्योउप्यघिकतरा॥ नारदभक्तिसूत्र ॥४२५॥ 


विवेकानन्द साहित्य १६ 


भगवान्‌ की कृपा अथवा उनकी योग्यतम सन्‍्तान महापुरुषों की कृपा 
प्राप्त कर छो !' ये ही दो भगवत्पराप्ति के प्रधान उपाय हैं। ऐसे महापुरुषों का 
संग-लाभ होना बहुत ही कठित है, पाँच मिनट भी उत्तका ठीक ठीक संग-छाभ 
हो जाय तो सारा जीवन ही बदल जाता है।' यदि तुम इन महापुरुषों की संगति 
के सचमुच इच्छुक हो तो तुम्हें किसी न किसी महापुरुष का संगलाभ अवश्य होगा। 
ये भक्त, ये महापुरुप जहाँ रहते हैं, वहुं स्थात पवित्र हो जाता हैं, प्रभु की 
सन्‍्तानों का ऐसा ही माहात्म्य है।' वे स्वयं प्रभु हैं, वे जो कहते हैं वही शास्त्र 
हो जाता है। ऐसा है उनका माहात्म्य !* वे जिस स्थान पर निवास करते हैं, 
वह उनके देहनि:सृत पवित्र दक्ति-स्पन्दन से परिपूर्ण हो जाता है; जो कोई उस 
स्थान पर जाता हैं, वही उस स्पन्दन का अनुभव करता है. और इसी कारण उसके 
भीतर भी पवित्र बनने की प्रवृत्ति जग! उठती है। 

'इस प्रकार के प्रेमियों में जाति, विद्या, रूप, कुछ, घन आदि का भेद नहीं 
रहता, क्योंकि वे उनके (ईइवर के) हैं। 

कुसंग पूर्ण रूप से छोड़ दो, विशेषत: प्रारम्भिक अवस्था में। विषयी लोगों 
का संग कभी न करो, क्योंकि उनकी संगति से चित्त चंचल हो जाता है। 'ैं' 
और मेरा” के भाव को सवेथा छोड़ दो। जिसके लिए जगत्‌ में मेरा' कुछ भी 
नहीं हैं, उसीके निकट भगवान्‌ आविर्भूत होते हैं। सभी प्रकार के मायिक प्रेम 
के बन्धचनों की काट डालो। आलूस्य का त्याग करो, और मेरा क्या होगा' इस 
प्रकार की चिन्ता कभी न करो। तुमने जो कुछ काम किया हैं, उसका फलाफकू 
जानने के लिए पीछे की ओर मुड़कर मत देखो। भगवान्‌ को समर्पण कर कर्म 
करते चलो, फलाफलू की कुछ भी चिन्ता न करो। जब मन और प्राण अबवि- 


१. सुख्यतस्तु महत्कृपयेव भगवत्कृपालेशाह्य ॥ नारद भक्ति० ॥५१३८॥ 

२. महत्सऊगस्तु दुलभो5्गम्योड्मोघइच धनार० भविति० ॥५३९॥ 

३- तीर्थीकुर्वन्ति तीर्थानि सुकर्मीकुर्देन्ति कर्माणि सच्छास्त्रीकुर्वन्ति शास्त्राणि। 

तल्मया: ॥ ना० भ०॥९६९-७०॥ 

४. नास्ति तेषु जातिविद्यारूपकुलधनक्रियादिभेंदः। 

यतस्तदीया:॥ चा० भ० ॥९७२-३॥ 

५. दुःसझगः सर्वेयेव त्याज्य-+ कामक्रोधमोहस्मृति श्रंशवुद्धिनाशसर्वनाञ- 
कारणत्वात्‌। तरइगायिता अपीमे सद्यात्समुद्रायन्ति। कस्तरति कस्तरति 
सायाम्‌ ? यः सडगांस्त्यजति यो महानुभावं सेवते, निर्ममों भवति। यो विविकत- 
स्थान सेबते, यो लोकबन्धमुन्मुलयति, निस्त्रेगुण्यो भवति, योगक्षेम॑ त्यजति। यः 


+ 

चिछन्न प्रवाह के रूप में भगवान्‌ की ओर जाते हैं, जब रुपये-पैसे या नाम-यश 
की प्राप्ति के लिए समय नहीं वचता, भगवान्‌ को छोड़ अन्य किसीके चिन्तन का 
अवसर नहीं मिलता, तभी हृदय में उस अपार अपूव प्रेमानन्द का उदय होता है। 
वासनाएँ तो शीशे की गुरियों के समान असार हैं। प्रकृत प्रेम या भवित नित्य 
नूतन और प्रतिक्षण वर्धिष्णु है, और है सूक्ष्म अनुभवस्वरूप। अनुभव के द्वारा 
ही इसे समझना होता है, व्याख्या के द्वारा यह नहीं समझायी जा सकती। भक्ति 
ही सबसे सहज साधन है। भक्ति स्वाभाविक है, इसमें किसी युक्‍क्ति या तर्क की 
अपैक्षा नहीं; भक्ति स्वयं प्रमाण है, इसके लिए और किसी प्रमाण की आवश्यकता 
नहीं । युक्ति-तर्क क्या है ? अपने मन के द्वारा किसी विपय को सीमावद्ध करना 
ही युक्ति-तर्क है। हम मानों अपने मन का जाछ फैलाकर किसी विषय को 
पकड़ते हैं और कहते हैं कि हमने इस विपय को प्रमाणित किया है । किस्तु ईश्वर 
को हम जाल के द्वारा पकड़ नहीं सकते---कभी भी नहीं। 

भक्ति अहैतुकी होनी चाहिए। हम जब प्रेम के अयोग्य किसी वस्तु या व्यक्ति 
से प्यार करते हैं, तब वह प्रेम भी उसी प्रक्षत प्रेम और प्रकृत आनन्द की अभि- 
व्यक्ति मात्र है। प्रेम को चाहे जिस रूप से व्यवहार में क्‍यों न लाओ, प्रेम स्वभाव 
से ही शान्ति और आनन्दस्वरूप है।' ह॒त्यारा' जब अपने शिशु का चुम्बन करता 
है, उस समय वह प्रेम को छोड़ अन्य सव कुछ भूल जाता है। 'अहं' का विल्कुछ 
नाश कर डालो। काम-क्रोध का त्याग करो--अपना सर्वेस्व ईश्वर को समर्पित 
कर दो। नाहं नाहं, त्वमेव त्वमेब--मैं नहीं हूँ, मैं नहीं हूँ, तू ही है, तू ही है--- 
'मैं' मर गया, रहे हो केवल तुम' ही। "मैं तुम ही हूँ'॥ किसीकी निन्‍दा मत करो। 
यदि दुःख-विपत्ति आये, तो समझो ईश्वर तुम्हारे साथ खेल कर रहे हैं--और 
यही समझकर दु:ख में भी परम सुखी रहो। 

प्रेम देशकालातीत है, वह पूर्णस्वरूप है। 


कर्मफलं त्यजति, कर्माणि संन्यस्यति ततो निहंन्दरों भवति। वेदानपि संन्यस्यति 
केवलमविच्छिन्नानुरागं लभते। ना० भ० ॥६४३-९॥। 
१. गुणरहितं कामनारहितं प्रतिक्षणवर्धभानमविच्छिन्न॑ सुक्ष्मतरमनुभवरूपम्‌ ॥। 
ना० भ०॥णाएुटा 
२: अन्यस्मात्‌ सोलम्यं भक्तो। 
प्रमाणान्तरस्यानपेक्षत्वात्‌ स्वयंप्रमाणत्वात्‌ृ.॥. ना० भ० ॥4<५८-३॥ 
३. शान्तिरूपात्परमानन्दरूपाच्च। ना? म०॥८॥६०॥ 
्नरे 

२५ जून, मंगलवार 

प्रत्येक सुखोपभोग के वाद दुःख आता है--यह दुःख उसी क्षण आ सकता 
है, अथवा सम्भव है, कुछ देर में आये। जो आत्मा जितनी उचन्नत है, उसे सुख के 
बाद दुःख भी उतना ही शी घ्र प्राप्त होता है। हमें सुख-दुःख दोनों ही नहीं चाहिए 
ये दोनों ही हमारे प्रक्ृत स्वरूप को भुला देते हैं। दोनों ही जंज़ीर हैं--एक लोहे 
की, दूसरी सोने की। इन दोनों के पीछे ही आत्मा है--उसमें न सुख है, त दुःख । 
सुख-दुःख दोनों ही अवस्था विशेष हैं और प्रत्येक अवस्था सदा परिवर्तनशील 
होती है। परन्तु आत्मा आनन्दस्वरूप, अपरिणामी और श्ान्तिस्वरूप है। हमें 
आत्मा की प्राप्ति नहीं करती है, वह तो हमारा प्रकृत रूप ही है, केवल मै को 
घो डालो, तभी उसका दरशन होगा। 

इस आत्मस्वरूप में प्रतिष्ठित होकर ही हम जंगत्‌ से ठीक ठीक प्रेम कर 
सकेंगे। खूब उच्च भाव में अपने को प्रतिष्ठित करो, “मैं अनन्त आत्मस्वरूप हूँ, 

समझकर हमें जगत्मपंच की ओर सम्पूर्ण श्ान्त भाव से दृष्टिपात करवा होगा । 

यह जगत्‌ तो एक छोटे बच्चे के खिलौने के समान हैं; हम जब उसे समझ लेंगे 
तव जगत्‌ में कुछ भी क्यों त हो, वह हमें चंचछ न कर सकेगा। यदि प्रशंसा 
से भन प्रसन्न होगा तो निन्‍दा से वह अवश्य ही विपण्ण हो जायगा। केवल 
इन्द्रियों का ही नहीं, मन का भी समस्त सुख अनित्य है; किन्तु हमारे भीतर ही 
वह निरपेक्ष सुख रहता है, जो किसी और के ऊपर निर्भर नहीं रहता। यह सुख 
पूरी तरह स्वायत्त और आननन्‍्दस्वरूप है। सुख के लिए आम्यन्तरिक आत्मा पर 
हम जितना निर्भर रहेंगे, उतना ही हम आध्यात्मिक होंगे। इस आत्मानन्द को 
ही जगत्‌ में घर्म कहते हैं। 

अन्तर्जगतृ--जो कि वास्तविक सत्य है--वहिजंगत्‌ की अपेक्षा अतन्त गना 
श्रेप्ठ है। वहिजंगत्‌ तो उस सत्य अन्तर्जगत्‌ का छायामय प्रक्षेप मात्र हैं। वह जगत्‌ 
न तो सत्य है, न मिथ्या। यह तो सत्य की छाया मात्र है। कवि कहते हैं, यह 
कल्पना सत्य की स्वणिम छाया है।' 

हम 5.व जगत्‌ में प्रवेश करते हैं, तभी वह हमारे लिए सजीव हो उठता हैं। 
हम यदि अलग कर दिये जायें, तो जगत्‌ अचेतन, मृत और जड़ पदार्थ मात्र रह 
जाता हू। हम ही जग्रत्‌ के पदार्थसमूह को जीवन दान करते हैं, किन्तु एक 
निर्वोध जीव के समान इस तथ्य को भूछकर कभी हम उनसे सयभीत हो जाते 
हैं और कभी उत्तका उपभोग करने रगते हैं। मछली की टोकरी यदि पास में न 
रह तो नींद नहीं आयेगी--यह जैसे उत मछली वेचनेवाली औरतों को हुआ था 


वैसा ही तुम छोगों को कहीं न हो : कुछ मछलीवाछी सिर पर मछली की टोक- 

रियाँ लेकर बाज़ार से घर छौट रही थीं। उसी समय खूब ज़ोर से वर्षा होने 
लगी। धर जाने में असमर्थ हो उन्होंने रास्ते में अपनी पहचान की एक मालिन 
के बगीचे में आश्रय लिया। सालिन ने रात में सोने के लिए जो कोठरी उन्हें 
दी, ठीक उसके पास ही फूलों का वगीचा था। हवा के कारण व्ीचे के सुन्दर 
सुन्दर फूलों की महंक उत औरतों की नाक में आने लगी, किन्तु वह महक उनके 
लिए इतनी असह्य हो उठी कि वे किसी तरह भी न सो सकीं। अस्त में उनमें 
से एक ने सुझाव दिया-- आओ, हम मछली की टोकरियों को भिगोकर सिर के 
पास रख लें। वैसा करते पर जब उन टोकरियों से मछलियों की गन्ध उनकी 
ताक में आने लगी, तव वे आराम से खर्राटे भरने रूगीं ! 

यह संसार भी हमारे लिए उस मछली की टोकरी के समान है--हमें सुख- 
भोग के लिए उस पर निर्भर न रहना चाहिए। जो उस पर निर्भर रहते हैं, वे 
तामस प्रकृति अथवा बद्ध जीव हैं। उतके वाद राजस प्रकृति के लोग हैं; उनका 
अहंकार खूब प्रवल होता है, वे स्वदा मैं-मैं' कहते रहते हैं। कभी कभी वे 
संत्कायें भी करते हैं, चेष्टा करने पर वे धामिक भी हो सकते हैं। किन्तु सात्त्विक 
प्रकृतिवाले ही सर्वश्रेष्ठ हैं, वे सर्वदा अन्तमृंख और आत्मनिष्ठ रहते हैं। प्रत्येक 
व्यक्त में सत्त्व, रज और तमोगुण हैं। एक एक समय में मनुष्य में एक एक गुण 
का प्राधान्य होता है। 

सृष्टि का अर्थ कुछ निर्माण करना या बनाना नहीं है; सृष्टि का अर्थ हैं-- 
जो साम्य भाव नष्ट हो गया है, उसीको पुत्र: प्राप्त करते की चेप्टा--जैसे' यदि 
एक काग को टुकड़े-टुकड़े कर उसे पानी के नीचे फेंक दें तो वे सव टुकड़े अलग अलग 
या एक साथ मिलकर पानी के ऊपर आने की चेष्टा करते हैं। जीवन अशुभ है 
और अशुभ सदा उसके साथ रहता है। किचित्‌ अशुभ से ही जगत्‌ की सृष्टि 
हुई है। जगत्‌ में जो थोड़ा चहुत अशुभ है, उसे अच्छा ही कहना चाहिए; क्योंकि 
साम्य भाव आने पर यह जगत्‌ ही नष्ट हो जायगा। साम्य और विनाश दोनों एक 
ही है। जितने दिनों तक यह जगत्‌ चल रहा है, उतने दिनों तक साथ ही साथ 
शुभ और अशुभ भी चलते रहेंगे, किन्तु जब हम जगत्‌ के परे चले जाते हैं, तव 
शुभाशुभ दोनों से अतीत हो जाते हैं अर्थात्‌ परमानन्द प्राप्त कर लेते हैं। 

जगत्‌ में दुःखविरहित सुख, अशुभविरहित शुभ पाने की संभावना कंदापि 

नहीं है; वयोंकि जीवन का अर्थ ही है साम्य भाव की विच्युति। हमें चाहिए मुक्ति; 

जीवन, सुख अथवा शुभ कुछ भी नहीं। सृप्टि-प्रवाह अनन्त काल से चल रहा हैं 
--न उसका आदि हैं, व अन्ट---एक अनन्त सागर के ऊपर की निरन्तर गतिशील 
तरंग के समाव है। इसमें कुछ ऐसे गहरे स्थल हैं, जहाँ हम अब भी नहीं पहुँचे 

हैं, और ऐसे भी कुछ स्थल हैं, जहाँ साम्य भाव पुन स्थापित हो चुका है, किन्तु 
ऊपर की सतह पर तरंग सर्वदा ही उठती रहती है, वहाँ पर अनन्त काल से इस' 
साम्यावस्था को प्राप्त करने की चेष्टा चलती ही रहती है। जीवन और मृत्यु 
एक ही वस्तु के विभिन्न नाम मात्र हैं, एक ही सिक्‍के के दो पहलू हैं। दोनों ही 
माया है---सह अवस्था स्पष्ट रूप से समझी नहीं जा सकती--एक समय जीवित 
रहने की चेष्टा होती है, तो दूसरे ही क्षण विनाश या मृत्यु की। हमारा यथार्थ 
स्वरूप आत्मा इन दोनों से परे है। जब हम ईइवर का अस्तित्व स्वीकार करते 
हैं तो ईश्वर, और कुछ नहीं, वास्तव में आत्मा ही है, जिससे हमने अपने को अलग 
कर लिया है और जिसे हम अपने से अलूग मानकर पूजते हैं; किन्तु वास्तव में यह 
उपासना उप्तीकी है जो चिर काल से एकमात्र ईश्वरपदवात््य हमारा अच्तरात्मा 
ही है। 

उस नष्ट साम्यावस्था को पुनः प्राप्त करने के लिए पहले हमें रजस्‌ हारा 
तमस्‌ को और सत्त्व द्वारा रजस्‌ को जीतना होगा। सत्त्व का अभिप्राय उस 
प्रकार की स्थिर, घीर, प्रशान्त अवस्था से है, जिसके घीरे धीरे बढ़ने पर अन्त में 
अन्यान्य भाव अर्थात्‌ रजसू और तमस्‌ सर्वथा लुप्त हो जाते हैं। वन्चन काट 
डालो, भुक्‍त बनो, यथार्थ पुत्र! बनो, तभी ईसा के समान पिता को देख सकोगे।' 
घर्म और ईश्वर कहने से अनन्त शक्ति और अनन्त वीर्य समझा जाता है। इुर्बेललता 
और दासत्व का त्याग करो। जब तुम मुक्त स्वभाव हो, केवल तभी तुम आत्मा 
हो; यदि तुम मुक्तस्वभाव हो, तभी अमृतत्व तुम्हारे करतलूगत है; तभी ईइ्वर 
वास्तव में है, यदि वह मुक्तस्वभाव है। 

ना क्र मे 

जगत्‌ मेरे लिए है, मैं जगत्‌ के लिए कदापि नहीं हूँ! शुभ-अशुभ सभी मेरे 
दास हैं; मैं उनका दास कदापि नहीं हँँ। जिस अवस्था में पड़ा है, उसी अवस्था 
में पड़े रहता पशु का स्वभाव है; मनुष्य का स्वभाव हे--अशुभ छोड़कर शुभ 
प्राप्त करने की चेष्टा करता; और शुभाशुभ किसीके लिए भी चेष्टा न करता--- 
सर्वेदा सव अवस्थाओं में आनन्दमय होकर रहता ईश्वर का स्वभाव है। हमें 
ईइ्वर होना होगा। हृदय को समुद्र के समान महान्‌ बना लो, संसार के क्षुद्र 
भावों के परे चले जाओ, इतना ही नहीं, अशुभ आने पर भी आनंद से उनमत्त 
हो जाओ; जगत्‌ को एक तस्वीर के समान देखो; और यह जान कर कि जगत्‌ 
में तुम्हें कोई भी वस्तु विचलछित नहीं कर सकती, जगत के सौन्दय का उपभोग 
करो। जगत्‌ के सुख इस प्रकार हैं, जैसे छोटे छोटे लड़के' खेल करते करते कीचड़ 
में काँच की गुरिया पा जाते हैं। जगत के सुख-दु:ःख के ऊपर शान्त भाव से 

दृष्टिपात करो; शुभ और अशुभ दोनों को एक दृष्टि से देखो--दोनों ही 
भगवान्‌ के खेल हैं, इसलिए सभी में आनन्द का अनुभव करो। 
ने नेड मं 

मेरे गुरदेव कहते थे--- सभी नारायण हैं, किन्तु बाघ नारायण से दूर रहना 
होता है; सभी जल नारायण हैं, तो भी गन्दा जल नहीं पिया जाता।' 

आकाशरूपी थाली में रवि-चन्द्र रूपी दीपक जलते है--फिर अन्य मन्दिरों 
की क्या आवश्यकता ? सभी नेत्र तेरे नेत्र हैं, फिर भी तेरा एक भी नेत्र नहीं 
है; सभी हाथ तेरे हाथ हैं, फिर भी तेरा एक भी हाथ नहीं है।' 

न कुछ पाने की चेष्टा करो, न कुछ छोड़ने की चेष्टा करो, यदृच्छाछाभ से 
सन्तुष्ट बनो। किसी भी विषय से तुम विचलित न हो, तभी समझों कि तुमने मुक्ति 
या स्वाघीनता' प्राप्त कर छी। केवरू सहन करने से न होगा--विल्कुल अनासक्त 
बनो। उस साँड़ की कहानी मन में रखो जिसके सींग पर एक मच्छर बहुत समय 
तक बैठा रहा--इतनी देर बैठने के बाद उसकी औचित्य बुद्धि जाग्रत हो उठी; 
यह सोचकर कि सम्भव है साँड़ के सींग पर मेरे बैठने से उसे बहुत कष्ट हो रहा हो, 
बहू साँड़ को सम्बोधित कर कहने लगा, “भाई साँड! मैं बहुत देर से तुम्हारे 
सींग पर वैठा हुआ हूँ। मालूम होता है तुम्हें बहुत असुविधा हो रही है, मुझे 
क्षमा करता। यह लो, मैं उड़ जाता हूँ।” साँड़ बोछा---नहीं, नहीं, तुम 
सपरिवार आकर भी मेरे सींग पर निवास करो न। मेरा उससे कुछ न विगड़ेगा।” 

जब हमारा अहंज्ञान' नहीं रहता, तभी हम अपना सर्वोत्तम कार्य कर सकते 
हैं, दूसरों को सर्वाधिक प्रभावित कर पाते हैं। सभी महान्‌ प्रतिभाशाली व्यक्ति इस 
बात को जानते हैं। उस दिव्य कर्ता के प्रति अपना हृदय खोल दो, तुम स्वयं 
कुछ भी करने मत जाओ। श्री कृष्ण गीता में कहते है--हे अर्जुन, त्रिछोक में 
मेरे लिए कतंव्य नामक कुछ भी नहीं है।' उनके ऊपर सम्पूर्णतया निर्भर रहो, 
सम्पूर्ण रूप से अनासक्त होओ, ऐसा होने पर ही तुम्हारे ढ्वारा कुछ यथार्थ कार्य 
हो सकता है। जिस शक्ति के द्वारा ये सभी कार्य होते हैं, उसे हम देख नहीं पाते, 
हम केवल उसका फलमात्र देख पाते हैं। अहं को निकाल डालो, उसका नाश कर 
डालो, उसे भूल जाओ; अपने द्वारा ईश्वर को कार्य करने दो--यह उन्हीका 


१. अपाणिपादों जबनो ग्रहीता पश्यत्यचक्षुः स श्वुणोत्यकर्णः॥ इवेताइवतर 
उप० ॥३११९॥ 

कार्य है, उन्हें करने दो। हमें और कुछ नहीं करना होगा--केवलू स्वयं हटकर 
उन्हें काम करने देना होगा। हम जितना दूर हटते जायेंगे, ईश्वर उतना ही हमारे 
भीतर आयेगा। 'तुच्छ अह को नष्ट कर डालो--केवल “महत्‌ अहं' रहने दो। 
हम अभी जो कुछ हैं, वह सब अपने चिन्तन का ही फल है। इसलिए तुम क्या चिन्तन 
करते हो, इस विपय में विशेप ध्यान रखो। शब्द तो गौण वस्तु है। चिन्तन ही 
वहुकाल-स्थायी है और उसकी गति भी बहु-दूरव्यापी है। हम जो कुछ चिन्तन 
करते हैं, उसमें हमारे चरित्र की छाप लूग जाती है; इस कारण साथु पुरुषों 
की हंसी या गाली में भी उनके हृदय का प्रेम और पवित्रता रहती हैं और उससे 
हमारा कल्याण ही होता है। 

कुछ भी कामना मत करो। ईश्वर का चिन्तन करो, किन्तु किसी भी फल 
की कामना मत करो। जो काभनाशून्य होते हैं, उन्हींका कार्ये फलश्रद होता है। 
भिक्षाजीवी संन्यासी द्वार द्वार पर धर्म का सन्देश लेकर जाते हैं, किन्तु वे मन में 
सोचते हैं, हम कुछ भी नहीं करते। वे किसी प्रकार की अपनी अधिकार-सत्ता 
भी नहीं दर्शाते, उनका कार्य उनके अनजान में हो जाता है। यदि वे (ऐहिक) 
ज्ञानडूपी वृक्ष का फल' खायें तो उन्हें अहंकार आ जाय, फिर वे जो कुछ लोक- 
कल्माण करेंगे--सव नप्ठ हो जायगा। जब हम मैं मैं' कहते हैं, तव हम मूर्ख 
से वन जाते हैं, और कहते जाते हैं--हमसे ज्ञात” लाभ कर लिया है, किन्तु 
वास्तव में तो हम आँख बेंधे बैल” के समान कोल्ड में ही लगातार घूमते रहते हैं। 
भगवान्‌ खूब अच्छी तरह अपने को छिपाकर रखते हैं, इसीलिए उनका कार्य 
भी सर्वोत्तम है। इसी प्रकार जो अपने को सम्पूर्ण रूप से छिपाकर रख सकते 
हैं, वे ही सबकी अपेक्षा अधिक कार्य कर पाते हैं। पहले अपने को जीत लो, फिर 
सम्पूर्ण जगत्‌ तुम्हारे पैरों के नीचे आ जायगा। 

सत्त्व गुण में अवस्थित होने पर हम सभी वस्तुओं के असली रूप को देख 
पाते हैं, उस समय हम पंचेन्द्रियों और बुद्धि के अतीत प्रदेश में चछते जाते हैं। 
'अहँ ही वह वच्दृढ़ प्राचीर है, जिसने हमें वद्ध कर रखा है--सत्य के मुक्त वायु- 
मण्डल में वह हमें नहीं जाने देता---सभी विपयों में, सभी कार्यों में इसौसे 'मैं, मेरा 





१. वाइविल में इस प्रकार वर्णन है: ईइवर ने आदम और हब्बा नामक प्रथम 
सृप्ट पुदष और स्त्री को नन्‍्दन वन में रख दिया और उनको वहाँ के ज्ञानवृक्ष का 
फल खाने के लिए मना कर दिया। किन्तु वे शेतान कौ प्रेरणा से उसे खाकर 
अपने पूर्व के निप्पाप स्वभाव से अ्प्ट हो गये। यहाँ पर ज्ञान का अर्य सुख-दुःख, 
शुभाशुभ आदि सापेक्षिक ज्ञान समझना चाहिए। 


२३ देववाणी 


यह भाव आता है--हम सोचते हैं, मैं यह कार्य करता हूँ, वह कार्य करता हूँ, 
इत्यादि। इस क्षुद्र अहंभाव को दूर कर डालो, हममें यह जो अहंरूप पैशाचिक 
भाव रहता है, उसे विल्कुल नष्ठ कर डालो। नाहं नाहं, त्वमेव त्वयेव, इस मन्त्र 
का उच्चारण करो, हृदय से उसे अनुभव करो, समग्र जीवन उससे अनुप्राणित 
कर दो। जब तक हम इस अहंभाव-गठित जगत्‌ का परित्याग नहीं कर पाते, तब 
तक हम स्वर्ग-राज्य में कभी भी प्रवेश नहीं कर सकेंगे---त कोई कभी कर सका 
हैं और न कर सकेगा। संसार त्याग करने का अर्थ है---इस अहभाव को विल्कुल 
भूल जाना, अहंभाव की ओर कभी भी ध्यान न देना; देह में वास करना, लेकिन 
देह का व होना। इस दुष्ट अहंभाव को बिल्कुल नष्ट कर डालना होगा। लोग 
जब तुम्हारी बुराई करें, तो तुम उन्हें आशीर्वाद दो; सोचकर देखो, वे तुम्हारा 
क्रतना उपकार करते है; अनिप्ट यदि किसीका होता है, तो केवल उनका 
अपना ही होता है। ऐसे स्थान पर जाओ, जहाँ लोग तुमसे घृणा करें; तुम अपनी 
अहंता को उन्हें मार मार कर अपने भीतर से वाहर निकाल फेंकने दो--ऐसा 
होने पर तुम भगवान्‌ के सन्निकट पहुँच जाओगे। वबँदरिया जैसे अपने वच्चे को 
गोद में दवाये रहती है, किन्तु अन्त में बाध्य होने पर उसको हटाकर फेक देती 
है, उप्ते कुचल डालने में भी पीछे नहीं रहती, उसी प्रकार हम भी संसार को जितने 
दिव तक सम्भव होता है, छाती से चिपकाये रहते हैं, किन्तु अन्त में जब हम उसे 
पददलित करने पर वाध्य होते हैं, तभी हम ईश्वर के समीप जाने के अधिकारी 
होते हैं। घर्म के लिए यदि दूसरों का अत्याचार सहन करना पड़े तो हम धन्य हो 
जायँगे; यदि हम लिखना-पढ़ना न जाने तो हम धन्य हैं, क्योंकि ईश्वर के सान्निध्य 
से दूर करनेवाली अनेक बाते उससे कम हो जाती हैं। 
भोग है लाख फनवाला साँप--हमें उसे कुचलना ही होगा। हम भोगों को 
त्यागकर अग्रसर होने लगें; कुछ भी न पाने पर सम्भव है हम निराश हो जायें; 
किन्तु लगे रहो, छगे रहो--कभी छोड़ो मत। यह संसार एक पिशाच के समान 
है। यह संसार मानो एक राज्य है--हमारा क्षुद्र अहं मानो उसका राजा है। 
उसे दूरकर दृढ़ होकर खड़े हो जाओ। काम-कांचन, नाम-यश को छोड़कर दृढ़ 
भाव से ईश्वर की शरण लो, अन्त में हम सुख-दु.ख में सम्पूर्ण उदासीनता लाभ 
करेगे। इन्द्रियचरितार्थता ही सुख है--यह घारणा सम्पूर्ण जड़वादात्मक है। 
उसमें एक विन्दु मात्र भी यथार्थ सुख नहीं है। उसमें जो कुछ सुख है, वह 
वास्तविक आनन्द का प्रतिविम्ब मात्र हैं। 
जिन्होंने ईश्वर के श्रीचरणों में आत्मसमपंण किया है, वे जंगत्‌ के लिए 
उन तथाकथित कर्मियों की अपेक्षा अनेक गुता अधिक कार्य करते हैं। जिसने 


विचेकानन्द साहित्य रे 


स्वयं को सम्पूर्ण रूप शुद्ध वना लिया है वह सैकड़ों घर्म-प्रचारकों की अपेक्षा अधिक 
कार्य करता है। चित्तशुद्धि और मौन से ही वाणी में शक्ति आती है। 

लिली फूल के सदृश वनो---एक ही स्थान में रहो, अपनी पंखड़ियों को मुकुलित 
करो, मधुमविखियाँ स्वयं ही आ जुटेंगी। श्रीयुत केशवचन्द्र सेन और श्री रामक्ृष्ण 
के बीच एक वड़ा अन्तर था। श्री रामकृष्ण देव जगत्‌ में पाप या अशुभ नहीं देख 
पाते थे---वे जगत्‌ में कुछ भी अशुभ नहीं देख पाते थे, और वे उस अशुभ को दूर 
करने के लिए चेष्टा करने का भी कोई प्रयोजन नहीं देखते थे। और केशवचन्द्र 
एक महान्‌ धर्मसंस्कारक, नेता एवं भारतवर्पीय ब्राह्म समाज के प्रतिष्ठाता थे। 
वारह वर्ष के पश्चात्‌ इन शान्त दक्षिणेश्वरवासी महापुरुष ने केवल भारत में ही 
नहीं, वरन्‌ समग्र संसार में एक क्रान्ति कर दी। ये सभी नीरव महापुरुष वास्तव 
में महाशक्ति के आगार हैं--वे जीते हैं, प्रेम करते हैं और फिर अपने व्यक्तित्व 
को खींच लेते हैं। वे कभी भी, मैं, मेरा' नहीं कहते | वे अपले को ईश्वर का यन्त्र- 
स्वरूप समझकर ही अपने को धन्य मानते हैं। ऐसे व्यक्ति ईसा और बुद्ध आदि 
के निर्माता हैं। वे सदैव ईश्वर के साथ सम्पूर्ण भाव से तादात्य लाभ करके एक 
आदशे जगत्‌ में निवास करते हैं। वे कुछ नहीं चाहते और अहंभाव से कुछ भी 
नहीं करते। वे ही वस्तुतः प्रेरकस्वरूप हैं---वे जीवन्मुक्त एवं विल्कुल अहंशून्य 
हैं। उनका क्षुद्र अहंज्ञान पूर्ण रूप से नष्ट हो गया है, उन्हें महत्त्वाकांक्षा विल्कुल 
नहीं है। उनका व्यक्तित्व पूर्ण रूप से लुप्त हो गया है, वे निराकार तत्त्वस्वरूप 
हैं। 


२७ जून, वृहस्पतिधार 


(स्वामी जी आज वाइविल का नया व्यवस्थान रेकर आये तथा दूसरी वार 
वाइविल में जॉन के ग्रन्थ की व्याख्या की।) 
मुहम्मद इस वात का दावा करते थे कि वे वही शान्तिदाता हैं, जिन्हें भेजने 
का ईसा मसीह ने वचन दिया था। स्वामी जी के मत से इस बात को स्वीकार 
करने की कुछ भी आवश्यकता नहीं हैं कि ईसा मसीह का अलौकिक भाव से जन्म 
हुआ था। सभी युग्ों में, सभी देशों में इस प्रकार का दावा देखने में आता है। 
सभी बड़ छोमगों ने दावा किया हैं कि उनका जन्म देवताओं से हआ 
ज्ञान सापेक्षिक मात्र हैं। हम ईश्वर हो सकते हैं, किन्तु उन्हें कभी जान नहीं 
सकते। ज्ञान एक निम्बतर अवस्था मात्र है। तुम्हारी वाइविल में भी है, आदम 
ने जब ज्ञानडाभ किया उसी समय उनका पतन हो गया। उससे पहुले वे स्वयं 
सत्यस्वरूप, पवित्रतास्वरूप एवं ईइवरस्वरूप थे। हमारा मुख हमसे कोई भिन्न वस्तु 


अल 


र्५्‌ देववाणी 


नहीं है, किन्तु हम कभी भी असली मुख को देख नहीं पाते, हम केवल उसका 
प्रतिविम्ब ही देख सकते हैं। हम स्वयं प्रेमस्वरूप हैं, किन्तु जब हम इस प्रेम के 
सम्बन्ध में सोचने लगते है तो देखते हैं कि हमें एक कल्पना का आश्रय ग्रहण 
करना पड़ता है; इसीसे यह प्रमाणित होता है कि हम जिसे जड़ कहते हैं 
वह तो चित्‌ की वहिरभिव्यक्ति मात्र है। क्‍योंकि ज्ञाता अपने प्रतिविम्व को 
ही जान सकता है, स्वयं को नहीं, वह सदा अज्ञेय है। अतः ज्ञान ज्ञाता से 
भिन्न और पृथक होता हैं। इस प्रकार वह वाह्मीकृत विचार है अथवा एक पृथक्‌ 
वस्तु के रूप में ज्ञाता से वाहर स्थित विचार चूंकि ज्ञाता आत्मा के नाम से' विख्यात 
है, जो उससे भिन्न और प्‌थक्‌ है उसे जड़ या भौतिक तत्त्व कहा जाना चाहिए। 
“इसीलिए स्वामी जी कहते हैं कि 'जड़ या भौतिक तत्त्व वाह्यीकृत विचार है।' 

निवृत्ति का अर्थ है ससार से विमुख हो जाना। हिन्दुओं के पुराण में है, 
प्रथम सृप्ट चार ऋषियों को हंस रूपी भगवान्‌ ने शिक्षा दी थी कि जगत्‌-प्रपच 
गौण मात्र हैं; इसलिए ऋषियों ने सृप्टि नहीं की। इसका तात्पय॑ यह हैं कि 
अभिव्यक्ति का अर्थ ही अवनति है; क्योंकि आत्मा अभिव्यक्ति शब्द के द्वारा 
साधित होती है, और शब्द भाव को नप्ट कर डालता है।'' फिर भी तत्त्व जड़ावरण 
से आवृत हुए बिना नहीं रह सकता, यद्यपि हम जानते हैं कि अन्त में इस प्रकार 
के आवरण की ओर घ्यान रखते रखते हम असल को भी खो बैठते हैं। सभी महान्‌ 
आचार्य इस वात को जानते हैं और इसीलिए पैग़म्बर पुनः पुनः आकर हमें मूल 
तत्त्व समझा देते हैं और तत्कालोपयोगी उसका एक और नवीन आवरण दे जाते 
हैं। मेरे गुर्देव कहते थे--घर्म एक है; सभी पैग्रम्वरों की शिक्षा वही होती है, 
किन्तु उस तत्त्व को प्रकाशित करने के लिए सभी को उसे कोई न कोई आकार 
देता पड़ा। इसलिए उन्होंने उसके पुरातन आकार को त्यागकर उसे नये आकार 
में. हमारे सामने रखा है। जब हम नाम-रूप से, विशेषतः देह से मुक्त होते हैं, 
जब हमारे लिए भली-वुरी किसी भी देह का प्रयोजन नहीं रहता, तभी हम वन्धन- 
मुक्त हो सकते है। अनन्त उन्नति का अर्थ है, अनन्त काल के लिए वन्धन; उसकी 
अपेक्षा सभी प्रकार के आकार का घ्वंस ही वांछनीय हैं। हमें सभी प्रकार की देह 
से, देवता-देह से भी मुक्त होना हैं। ईश्वर ही एकमात्र यथार्थ सत्य वस्तु है, दो 
सत्य पदार्थ एक साथ कभी नहीं रह सकते। एकमात्र आत्मा ही है और मैं ही 


वह हूँ। 


१. सनक, सनातन, सनन्‍्दन और सनत्कुमार। 
२- 7%6 6८४०7 पी८एआ--बाइबिल ॥२ करि० ३॥६॥ 

आर 


शुभ कर्म का मूल्य केवल इतना ही है कि वह मुव्ति-लाभ का सहायक है। 
उसके द्वारा कर्ता का ही कल्याण होता है, दूसरे का नहीं। 

ज्ञान का अर्थ है वर्गीकरण | हम एक ही जाति के अनेक पदार्थों को देखते हैं तो 
उन सवको कोई एक नाम दे देते हैं। इसोसे हमारा मन शान्त हो गया। हम केवल 
तथ्यो का ही आविष्कार करते हैं, 'क्यों का नहीं। हम अंधकार के ही कुछ 
विस्तृत क्षेत्र में अधिक घूम-फिरकर यह सोचने लगते है कि हमने सचमुच कुछ 
ज्ञान लाभ कर लिया है। इस जगत्‌ में क्यो” का कुछ भी उत्तर नहीं हो सकता। 
क्‍यों! का उत्तर पाने के लिए हमें ईश्वर के समीप जाना होगा। जो सभी के ज्ञाता 
हैं, उन्हें कभी भी प्रकाशित नहीं किया जा सकता। यह ऐसा ही है, जैसे नमक 
का कण सागर में प्रवेश करते ही गलकर उसमें मिल जाता है। 

बंपम्य ही सृष्टि का मूल है---एकरसता या साम्य ही ईश्वर है। इस वैपम्य भाव 
के परे चले जाओ; ऐसा करने पर ही जीवन और मृत्यु दोनों को जीत लछोगे एवं 
अनन्त समत्व में पहुँच जाओगे। तभी तुम ब्रह्म में प्रतिष्ठित होगे, स्वयं ब्रह्मस्वरूप 
हो जाओगे। मुक्ति प्राप्त करने की चेष्टा करो, उसमें प्रणण जाये, वह भी स्वीकार 
करो। एक पुस्तक के साथ उसके पृष्ठों का जो सम्बन्ध है, वही हनारे साथ 
हमारे जन्मों का भी है; किन्तु हम अपरिणामी, साक्षिस्वरूप और आत्मस्वरूप 
हैं; और इसी आत्मा के ऊपर जन्‍्म-जन्मान्तर की छाया पड़ती है, जैसे एक 
मशाल को खूब जोर जोर से घुमाओ तो नेत्र के सामने वृत्ताकार प्रतीत होने लगता 
है। आत्मा में ही समस्त व्यक्तित्वों का एकत्व हैं; और चूंकि आत्मा अनन्त, 
अपरिणामी और अचंचल है, अतः आत्मा ब्रह्मस्वरूप है। आत्मा को जीवन नहीं 
कहा जा सकता, किन्तु उससे समुदय जीवन गठित होता है; उसे सुख नहीं कहा 
जा सकता, किन्तु उससे सुख की उत्पत्ति होती है। 

आजकल संसार ईइवर को छोड़ रहा है, क्योंकि वह संसार के लिए पर्याप्त 
कुछ कर नहीं रहा है। अतः वे कहते हैं---/उससे हमें क्या लाभ हैं?” क्या हमें 
ईश्वर का चिन्तन” केवल एक नगरपालिका के अधिकारी के रूप में करना होगा ? 
हम इतना तो कर सकते हैं कि हम अपनी सभी वासना, ईर्ष्या, घणा और भेदवद्धि 
दूर कर दें, क्षुद्र अहँ को नप्ट कर डालें, एक प्रकार की मानसिक आत्महत्या जैसी कर 
डालें। शरीर और मन को पवित्र और स्वस्थ रखो--किनन्‍्तु केवल ईश्वर लाभ करने 
के यन्त्ररूप में; इतना ही उनका एकमात्र यथार्थ प्रयोजन है। केवल सत्य के लिए 
सत्य का अनुसन्धात करो; इस बात को मत सोचो कि उसके द्वारा आनन्द लाभ 
होगा। आनन्द स्वयं आ सकता है, किन्तु इसलिए उसे अपने सत्य लाभ का प्रेरक 
मंत वत्ताओ। ईइवर लाभ को छोड़कर और किसी प्रकार का उद्देश्य मत 

रखो। सत्य लाभ करने के लिए यदि नरक होकर जाना पड़े तो भी पीछे 
मत हटो। 


२८ जून, शक्रवार 


[आज हम सव लोग स्वामी जी के साथ एक स्थान में वनगरोष्ठी के लिए 
गये। जहाँ कहीं स्वामी जी रहते थे, वहीं उनका लगातार उपदेश चलता था 
और उसके नोट्स लिये जाते थे, किन्तु आज के उपदेश नहीं लिखे गये और इस 
कारण उनका कोई आलेख उपलरूब्ध नहीं है।॥ 

परन्तु वाहर निकलने के पहले सवेरे जलूपान के समय उन्होंने यह कहाः 

सभी प्रकार के अन्न के लिए भगवान्‌ के प्रति कृतज्ञ होओ--अन्न ब्रह्मस्वरूप 
है। उनकी सर्वव्यापिनी शक्ति ही हमारी व्यष्टि-शक्ति में परिणत होकर हमारे 
सभी प्रकार के कार्य करने में सहायक होती है। 


२९ जून, शनिवार 


(आज स्वामी जी गीता हाथ में लेकर उपस्थित हुए।) 

गीता मे हृषीकेश अर्थात्‌ जीवात्माओं के ईर्वर, गुडाकेश अर्थात्‌ निद्रा के 
अधीर्वर अथवा निद्राजयी अर्जुन को उपदेश दे रहे हैं। यह जगत्‌ ही 'धर्मक्षेत्र' 
कुरुक्षेत्र है। पंच पाण्डव (अर्थात्‌ धर्म )शत कौरवों के साथ (हम जिन सभी विपयों 
में आसक्त रहते हैं और जिनके साथ हमारा सतत विरोध चलता रहता है) 
युद्ध कर रहे हैं। पंच पाण्डवों के मध्य सर्वेश्रेप्ठ वीर अर्जुन (अर्थात्‌ प्रवुद्ध जीवात्मा ) 
सेनापति हैं। हमें समस्त इन्द्रिय-सुखों के साथ--जिन सभी वस्तुओं में हम अत्यन्त 
आसकत हैं उनके साथ--युद्ध करना होगा, उन्हें मार डालना होगा। हमें 
निःसंग होकर खड़े होता होगा। हम ब्रह्मस्वरूप हैं, इस भाव में हमें अन्य सब 
भावों को तिरोहित कर देना होगा। 

श्री कृप्ण सब प्रकार के कर्म करते थे, किन्तु सभी प्रकार की आसक्ति से रहित 
होकर। वे संसार में थे अवश्य, किन्तु कभी संसारी नहीं थे। सभी कर्म करो, किन्तु 
अनासक्त होकर करो; कर्म के लिए ही कर्म करो; अपने लिए कभी मत करो। 

कोई भी नाम-रूपात्मक पदार्य कभी भी मुक्तस्वभाव नहीं हो सकता। हम 
(पात्र) इस नाम-रूप की सिट्टी से ही वने हैं; फिर नाम-रूप सीमित है और 
मुक्त नहीं है, अतः जो सापेक्ष है, उसे मुक्त नहीं कहा जा सकता। घट जब तक 

घट है, तव तक अपने को कभी भी मुक्त नहीं कह सकता; जब वह नाम-रूप 
से अतीत हो जाता है, तभी मुक्त हो जाता है। समग्र जगत्‌ ही आत्मस्वरूप 
है--यही आत्मा विभिन्न रूपों में अभिव्यक्त है, जैसे एक सुर से अनेक प्रकार के 
सुरों की अभिव्यक्ति यदि ऐसा न हो तो सभी एक ही प्रकार के हो जायें, सभी 
एकसुरे हो जायँ । समय समय पर वेसुर वजता है अवश्य, परन्तु बाद में परवर्ती 
सुरों का ऐक्य तो और भी मधुर रूगता है। महान्‌ विद्व-संगीत में तीन भावों का' 
विशेष प्रकाश दिखायी देता है--साम्य, वल और स्वाचीनता। 

यदि तुम्हारी स्वाधीनता के कारण दूसरे की कुछ क्षति होती है, तो तुम्हें 
समझना होगा कि वह वास्तविक स्वाघीनता नहीं है। दूसरे की किसी प्रकार की 
क्षति कभी मत' करो। 

मिल्टन कहते हैं---दुर्वंखछ होना ही क्लेश भोगना है! कर्म और फलभोग-- 
इन दोनों का अविच्छिन्न सम्बन्ध है। (अधिकतर देखा जाता है कि जो 
अधिक हेंसता है, उसीको उतना रोना होता है---जितनी हँसी उतना रोना।) 
कर्मण्येत्राधिकारस्ते सा फलेषु कदाचन--कर्म में ही तुम्हारा अधिकार है, फल 
में नहीं।' 

मे मर भेर 

स्थूल दृष्टि से देखने पर कुविचारों को रोगबीजाणु कहा जा सकता है। 
हमारा शरीर मानो एक लोहपिण्ड है और हमारा प्रत्येक विचार मानो धीरे 
धीरे उसके ऊपर हथौड़ी की चोट मारना है---उसके द्वारा हम अपने शरीर का 
गढ़न इच्छानुसार करते हैं। हम जगत्‌ के सम्पूर्ण शुभ विचारों के उत्तराधिकारी- 
स्वरूप हैं--यदि हम अपने को उनके प्रति मुक्त कर दें। 

शास्त्र तो सब हमारे ही भीतर हैं। “मूर्ख, क्या तू सुन नहीं रहा है, तेरे 
हृदय के भीतर दिन-रात वही अनंत संगीत ध्वनित हो रहा है--सच्चिदानन्दः 
सच्चिदानन्द:, सो$हं सोहहं ? 

हममें से प्रत्येक के भीतर---क्‍्या क्षुद्र पिपीलिका और क्या स्वर्ग के देवता--- 
सभी के भीतर अनन्त ज्ञान का स्रोत विद्यमान है। यथार्थ धर्म एक है; हम उसके 
विभिन्न रूपों, विभिन्न प्रतीकों और उसके विभिन्न दृष्ठान्तों को लेकर व्यर्थ में 
झगड़ा करके मरते रहते हैं। जो यह जानता है कि किस प्रकार खोजना चाहिए, 
उसके लिए सत्य युग तो सदा ही विद्यमान रहता है। हम स्वयं नष्ट हो गये हैं, 
इसलिए जगत्‌ को नष्ट समझते हैं। 

इस जगत में पूर्ण शक्ति का कोई कार्य वहीं रहता; उसे केवल 'अस्ति! या 
सत्‌' मात्र कहा जाता है, उसका कोई कार्य नहीं रहता। 

जे 

यथार्थ सिद्धिकाभ तो एक ही प्रकार का हैं, किन्तु सापेक्षिक सिद्धि अनेक 
प्रकार की हो सकती है। 


३० जून, रविवार 

किसी एक कल्पना का आश्रय लिये विना विचार करने की चेष्टा असम्भव 
को सम्भव करने की चेष्टा है। स्तनपायी किसी जीवविशेप का उदाहरण लिये 
बिना स्तनपायी जीव की किसी प्रकार की धारणा हम नहीं कर सकते। ईरवर 
की घारणा के सम्बन्ध में भी यही वात है। 

जगत्‌ में जितने प्रकार के भाव या घारणाएँ हैं, उनका जो सूक्ष्म सार- 
निष्कर्प है, उसीको हम ईइ्वर कहते हैं। 

प्रत्येक विचार के दो भाग हैं--एक है विचारणा और दूसरा है उसी भाव 
का द्योतक शब्द'--और वे दोनों ही आवश्यक हैं। क्‍या प्रत्ययवादी (40625), 
क्या जड़वादी (7४88०४०॥४5४६) किसीका भी मत शुद्ध सत्य नहीं है। हमें भाव 
और उसकी अभिव्यक्ति दोनों ही लेने होंगे। 

हम दर्पण में अपना मुख देख पाते हैं--समुदय ज्ञान भी उसी प्रकार का है--- 
वाहर जो प्रंतिविम्बित है, उसीका ज्ञान होता है। कोई भी अपनी आत्मा 
या ईश्वर को नहीं जान सकता, किन्तु हम स्वयं ही वह आत्मा हैं, हमीं 
ईरवर हैं । 

निर्वाण की अवस्था में तुम तभी होते हो, जब तुम' नहीं होते : बुद्धदेव ने 
कहा है---जब तुम नहीं रह जाते, तभी तुम सर्वोत्तम और सत्य होते हो---- जब 

तुच्छ अहं नष्ट हो जाता है। 

अधिकांश लोगों में वही आभ्यन्तरीण ईश्वरीय ज्योति आबुत एवं अस्पष्ट 
होकर रहती है, जैसे एक लोहे के पीपे के भीतर प्रदीप रखा रहता हैं, पर उस 
प्रदीप की थोड़ी सी भी ज्योति बाहर नहीं आ पाती। पवित्रता एवं निःस्वार्थता 
का थोड़ा थोड़ा अभ्यास करते करते हम इस आच्छादक माध्यम को कम घना कर 
सकते हैं। अन्त में वह काँच के समान पारदर्शी हो जाता है। श्री रामक्ृष्ण में 
मानो यह लोहे का पीपा काँच के रूप में परिणत हो गया है। उसके भीतर से 
वह आमभ्यन्तरीण ज्योति यथास्वरूप दिखायी देती है। हम सभी कभी न कभी 
ऐसे ही काँच के पीपे हो जायेंगे---इतना ही नहीं, उसकी भी अपेक्षा उच्च प्रति- 
विम्बों के आधारस्वरूप होंगे। किन्तु जब तक कोई पीपा' रहता है, तव तक 
उसे जड़ उपायों की सहायता से ही चिन्तन करना पड़ता है। धेर्येहीन व्यक्ति 


कभी भी सिद्ध नहीं हो सकता। 

महान्‌ सन्त पुरुष सिद्धांत (/एलं9०७) के दुृष्टान्तस्वरूप है; किस्तु 
शिष्य तो महात्माओं को ही सिद्धांत वना लेते हैं और उस व्यक्ति विशेष को ही 
सब कुछ समझकर सिद्धान्त को भूल जाते हैं। 

सगुण ईइ्वर के विरुद्ध बुद्ध के लगातार तक करने के फलस्वरूप भारत 
में प्रतिमा-पूजा का सूत्रपात हुआ ! वैदिक युग में प्रतिमा का अस्तित्व नहीं था, 
उस समय लोगों की यही धारणा थी कि ईइवर सत्र विराजमान है। किन्तु 
बुद्ध के प्रचार के कारण हम जंगत्लष्टा एवं अपने सलास्वरूप ईश्वर को खो बैठे 
और उसकी प्रतिक्रियास्वरूप प्रतिमा-पूजा की उत्पत्ति हुईं। लोगों ने बुद्ध की 
मूर्ति गढ़कर पूजा करना आरम्भ किया। ईसा मसीह के सम्बन्ध में भी वैसा ही 
हुआ हैं। काठ-पत्थर की पूजा से छेकर ईसा और बुद्ध की पूजा तक सभी प्रतिमा- 
पूजा हैं; किसी न किसी प्रकार की मूर्ति के बिना हमारा काम चल ही नहीं 
सकता। 

मेड 2] मेड 

सुधार की उम्र चेप्टा का फल यही होता है कि उससे सुधार की गति रुक 
जाती हैं। किसीसे ऐसा मत कहो कि तुम बुरे हो', वरन्‌ उससे यह कहो--तुम 
अच्छे हो, और भी अच्छे बनो।' 

सभी देशों में पुरोहित अनिष्ट करते हैं, क्योंकि वे लोगों को गाली देते हें 
और उनकी आलोचना करते हैं। वे डोरी को ठीक करने के लिए उसे खींचते हैं, 
किन्तु उससे दूसरी दो या तीन डोरियाँ स्थान भ्रष्ट हो जाती हैं। प्रेम कभी निन्‍्दा 
नहीं करता, ऐसा तो महत्वाकांक्षा ही करती है। न्‍्यायसंगत क्रोध या बवेध 
हिंसा नाम की कोई वस्तु नहीं हैं। 

यदि तुम किसीको सिंह नहीं होने दोगे, तो वह छोमड़ी हो जायगा। स्त्री एक _ 
शक्ति है, किन्तु अब इस शक्ति का प्रयोग केवल बुरे विपयों में ही हो रहा है । 
इसका कारण यह है कि पुरुप स्त्रियों के ऊपर अत्याचार कर रहे हैं। आज 
स्त्रियाँ छोमड़ी के समान है, किन्तु जब उनके ऊपर और अधिक अत्याचार नहीं 
टोगा, तब वे घिहिनी होकर खड़ो होंगी। 

साधारणत: धर्मभाव को वुद्धि द्वारा नियमित करना उचित है। नहीं तो 
इस भाव की अवनति हो जाती हैं और वह भावुकता मात्र में परिणत हो जाता 
है। 

सभी ईइ्वरवादी यह स्वीकार करते है कि इस परिणामी जगत के पीछे 
एक अपरिणामी वस्तु हैं, यद्यपि उस चरम वस्तु की धारणा के सम्बन्ध में उनमें 

आपस में मतभेद है। बुद्ध इसे सम्पूर्णतः अस्वीकार करते थे। उन्होंने कहा--- 
“ब्रह्म या आत्मा नाम की कोई वस्तु नहीं है। 

चरित्र की दृष्टि से बुद्ध संसार में सवसे अधिक महान्‌ हुए हैं। उनके वाद है-- 
ईसा। किन्तु गीता में श्री कृष्ण जो कह गये है, उसके समान महान्‌ उपदेश 
जगत्‌ में और कहीं नहीं है। जिन्होंने उस अद्भुत काव्य की रचना की थी, वे 
उन सब विरले महात्माओं में से एक थे, जिनके जीवन द्वारा समग्र जगत्‌ में नव 
जीवन की एक लहर दौड़ जाती है। जिन्होने गीता लिखी है, उनके सद॒श 
आइचर्यजनक मस्तिष्क मनुष्य जाति और कभी नहीं देख पायेगी। 

जंगत्‌ में एकमात्र शक्ति ही विद्यमान है--- वही कभी अशुभ, कभी शुभ 
भाव में अभिव्यक्त होती हैं। ईश्वर और शैतान एक ही नदी हैं--जिनकी 
बाराएँ विपरीत दिशाओं में वहती हैं। 
१ जुलाई, सोमवार 

श्री रामकष्ण देव 

श्री रामकृष्ण देव एक अत्यन्त निष्ठावान्‌ ब्राह्मण के पुत्र थे। उनके पिता 
ब्राह्मणों की एक जाति विशेष को छोड़कर अन्य किसीका दान नहीं ग्रहण करते 
थे। जीविकोपार्जन के लिए सर्वेसाधारण व्यक्ति के समान वे कोई काम भी नहीं 
कर सकते थे, पुस्तकें वेचना या किसीके यहाँ नौकरी करना तो दूर की वात 
है, किसी देवमन्दिर में पौरोहित्य करना भी उनके लिए सम्भव नहीं था। 
उनकी वृत्ति आकाशी वृत्ति थी; जो अयाचित भाव से उपस्थित होता था, उसी- 
से उनके भोजन-वस्त्र का निर्वाह होता था; किन्तु वह भी वे किसी पतित ब्राह्मण 
के पास से नहीं लेते थे। हिन्दू धर्म में देवमन्दिरों का ऐसा कोई प्राधान्य नहीं 
है। चाहे सभी मन्दिर नष्ट हो जायें, फिर भी धर्म की विन्दु मात्र भी क्षति नहीं 
होगी। हिन्दुओं के मत में अपने लिए घर बनवाना स्वार्थपरायणता का कार्य 
है; केवल देवता और अतिथि के लिए ही घर वनवाया जा सकता हैं। इसी- 
लिए लोग भगवान्‌ के निवासस्वरूप मन्दिर आदि का निर्माण करवाते हैं। 

अपनी पारिवारिक स्थिति अत्यन्त विपन्न होने के कारण श्री रामकृप्ण बहुत 
थोड़ी अवस्था में एक मन्दिर में पुजारी होने के लिए वाध्य हुए। मन्दिर में जग- 
ज्जननी की मूर्ति प्रतिप्ठित थी--उन्हें प्रकृति या काली भी कहा जाता है। 
एक स्त्रीमूति एक पुरुपमूति पर खड़ी है--इसका अर्थ यह हैं कि मायावरण 
को हठाये विना हम ज्ञान लाभ नहीं कर सकते। ब्रह्म निलिय है--वह अज्ञात 

और जज्ञेय हैं। वह जब अपने को अभिव्यक्त करता है, तव अपने को माया 
के आवरण से आवृत कर जगज्जननी का स्वरूप घारण करता और सृष्टि-प्रपंच 
का विस्तार करता है। घराशायी पुरुष (शिव या ब्रह्म) मायावृत होने के कारण 
शव हो गया है। ज्ञानी कहता है--मैं वलूपू्वक माया को हटाकर ब्रह्म को 
प्रकाशित करूँगा” (अद्वैतवाद) ; किन्तु हेतवादी या भक्त कहता है---- उन जग- 
ज्जननी से प्रार्थना करते पर वे द्वार छोड़ देंगी, तभी ब्रह्म प्रकाशित होगा--- 
उन्हींके हाथ में चाभी है।' 

प्रतिदिन माँ काली की सेवा तथा पूजा-अच्चना करते करते इन तरुण पुरोहित 
के हृदय में ऋमशः: ऐसी तीक् व्याकुलता तथा भवित का उद्रेक हुआ कि वे फिर 
नियमित रूप से मन्दिर में पूजा आदि कार्य करने में असमर्थ हो गये। इसलिए 
वे उसे छोड़कर मन्दिर के' अहाते के भीतर ही एक छोटे से जंगल में जाकर दिन- 
रात ध्यान-घारणा करने लूंगे। वह जंगल ठीक गंगा जी के किनारे था; एक 
दिन गंगा जी की प्रबल घारा में ठीक एक कुटी के निर्माणोपयोगी सामग्री उनके 
पास बहकर आ गयी। उसी कुटीर में रहकर वे सर्वंदा प्रार्थना करने और रोने 
रगे---जगन्माता को छोड़कर और किसी भी विषय की चिन्ता उन्हें नहीं रही; 
इतना ही नहीं, अपने शरीर की भी चिन्ता उन्हें नहीं रही । इस समय उनका एक 
आत्मीय' प्रतिदिन मध्याह्ष में एक वार उनको भोजन करा जाता था और उनकी 
देख-रेख करता था । कुछ दिनों के बाद एक संन्यासिनी आकर उन्हें उनकी “माँ” 
से मिलाने के लिए सहायता करने लगीं। उन्हें जिस प्रकार के गुरु की 
आवश्यकता होती थी, वे स्वयं उनके पास आकर उपस्थित हो जाते थे। सभी 
सम्प्रदाय के कोई न कोई साधु आकर उन्हें उपदेश देते थे और वे ध्यानपुवेक 
सभी का उपदेश सुनते थे। परन्तु वे केवल उन जग्रन्माता को ही उपासना 
करते थे--वे सभी में जगन्माता को ही देखते थे। 

श्री रामकृष्ण ने कभी किसीके विरुद्ध कोई कड़ी वात नहीं कही। उनका 
हृदय इतना' उदार था कि उनके बारे में सभी सम्प्रदाय सोचते थे कि वे उन्हीं- 
के हैं। वे सभी से प्रेम करते थे। उचकी दृष्टि में सभी घ॒र्म सत्य थे--वे कहते 
थे, धर्मजगत्‌ में सभी घ॒र्मो का स्थान है। वे मुक्तस्वभाव थे, किन्तु सर्वसाधारण 
के श्रति समान प्रेम में ही उनके मुक्तस्वभाव का परिचय पाया जाता था, वज्जवत्‌ 
कठोरता में नहीं। इस प्रकार के कोमलहृदय' व्यक्ति ही नूतन भाव की सुष्टि 
करते हैं। और कर्मंग्रवण छोग इस भाव को चारों ओर फैला देते हैं। सन्त 
पॉल इस दूसरी कोटि के थे। इसीलिए उन्होंने सत्य का आलोक चारों ओर 
फैलाया था। 

किन्तु अब सन्त पॉल का युग नहीं है। हमको ही आधुनिक जगतृका नूतन 
आलोकस्वरूप होवा होगा। हमारे युग की विशेष आवश्यकता है एक ऐसे संघ 
का निर्माण जो स्वयं अपना समायोजन कर लछे। जब ऐसा होगा, तव वही जगत्‌ 
का अन्तिम वर्म होगा। संसार-चक्र चलेगा ही---हमें उसकी सहायता करनी होगी, 
वाघा देने से काम नहीं चलेगा। धामिक विचार-धाराओं की तरंग उठती है, 
गिरती हैं और उन सभी तरंगों के शीष॑-प्रदेश में उसी युग के पैग़म्बर विराजते 
हैं: श्री रामकृष्ण वर्तेमान युग के उपयुक्त धर्म की शिक्षा देने आये थे, जो विधायक 
है, न कि विध्वंसक। उन्हें अभिनव ढंग से प्रकृति' के समीप जाकर सत्य 
जानने की चेष्टा करनी पड़ी थी, फलस्वरूप उन्होंने वैज्ञानिक घर्म को प्राप्त 
कर लिया था। वह धर्म किसीको कुछ मान लेने को नहीं कहता है, स्वयं परख 
लेने को कहता है। मैं सत्य का दर्शन करता हूँ, तुम भी इच्छा करने पर उसका 
दर्शन कर सकते हो।' मैंने जिस साधन का' अवलम्बन किया है, तुम भी उसी- 
का अवलम्बन करो, वैसा करने पर तुम भी हमारे सदृश सत्य का दर्शन 
करोगे। ईश्वर सभी के समीप आयेंगे---इस समत्व भाव को सभी प्राप्त 
कर सकेगे। श्री रामकृष्ण जो कुछ उवदेश दे गये हैं, वह सब हिन्दू धर्म का सार- 
स्वरूप हैं, उन्होंने अपनी ओर से कोई नयी वात नहीं कही। और वे उन सव 
बातों को अपनी वतलाने का भी कभी दावा नहीं करते थे; वे नाम-यश के लिए 
किचित्‌ मात्र भी आकांक्षा नहीं रखते थे। 

उनकी अवस्था जव लगभग चालीस वर्ष की थी, तव उन्होंने उपदेश करना 
प्रारम्भ किया। किन्तु वे इस प्रचार के लिए कभी भी कहीं वाहर नहीं गये। 
जो उनके पास आकर उपदेश ग्रहण करने की इच्छा रखते थे, उन्हींकी वे प्रतीक्षा 
करते थे। हिन्दू समाज की प्रया के अनुसार उनके माता-पिता ने उनके यौवन- 
काल के आरम्भ में पाँच वर्ष की एक छोटी लड़की के साथ उनका विवाह कर 
दिया था। विवाह के उपरान्त यह वालिका वहुत दूर के एक ग्राम में अपने परि- 
वारवालों के साथ रहती रही---वह यह नहीं जानती थी कि उसके तरुण पति कितने 
कठोर संघर्षो में व्यस्त हैं। जब वह सयानी हुई, उस समय उसका पति भगवद्येम 
में तन्‍्मय हो चुका था। वह पैदल ही अपने गाँव से दक्षिणेश्वर काली मन्दिर में 
पति के समीप उपस्थित हुईं। वह अपने पति की देखते ही उनकी वास्तविक 
अवस्था को समझ गयी; क्‍योंकि वह स्वयं अत्यन्त विशुद्ध एवं उन्नत स्वभाव 
की थी। वह केवल अपने पति के कार्य में सहायता करने की ही इच्छुक थी; 
उसे कभी भी ऐसी इच्छा नहीं हुई कि वह अपने पति को गृहस्थ-जीवत की ओर 
खींच लावे। 

७-रे 

श्री रामकृष्ण की पूजा भारत में एक महान्‌ अवतार के हूप में होती है। उनका 

जन्म-दिन वहाँ पर एक घममोत्सव-रूप में मनाया जाता हैं। 
मै त्ः ेः 

एक विशिष्ट लक्षणयुक्त गोलाकार शिल्ला विष्णु अर्थात्‌ सर्वव्यापी भगवान्‌ 
के प्रतीक-रूप में व्यवहृत होती है। प्रातःकाल पुरोहित आकर उस झालिग्राम 
शिला की पुष्पचन्दन, नैवेद्य आदि के द्वारा पूजा करते हैं, धूप-कर्पूरादि के द्वारा 
आरती करते हैं, उसके वाद उन्हें सुलाकर उस प्रकार की पूजा के छिए उनके 
समीप क्षमा-प्रार्थना करते हैं। ईश्वर के स्वरूपत: रूपविवर्जित होने पर भी वे 
इस प्रकार के प्रतीक या जड़ वस्तु की सहायता के विता उनकी उपासना नहीं 
कर पाते--इस दोप या दुर्वछता के लिए वे उनके निकट क्षमा प्रार्थना करते हैं। 
वे शिक्षा को स्नान कराते हैं, कपड़ा पहनाते है, और अपनी चेतन्य-शक्ति के. 
द्वारा उनकी प्राण-प्रतिष्ठा करते है। 

कै मे मं 

एक सम्प्रदाय है, जो कहता है--भगवान्‌ कौ केवछ शिव और सुन्दर रूप 
में पूजा करना दुवेलता मात्र है, हमें अशिव और बीभत्स रूप से भी प्रेम करना 
होगा और उसकी पूजा करनी होगी। यह सम्प्रदाय तिब्बत देश में सर्वेत्न 
विद्यमान है और उसके भीतर विवाह-प्रथा नहीं है। भारत में यह सम्प्रदाय प्रकट 
रूप में रह नहीं सकता, इसलिए वे गुप्त रूप में वहाँ अपने समाज का संगठन 
करते हैं। कोई भी सत्पुरुष गुप्त रूप के अतिरिक्त इन सम्प्रदायों में योग' नहीं दें 
सकता। तिब्वत देश में तीन बार साम्यवाद' को कार्य में परिणत करने की चेप्टा 
की गयी है, किन्तु प्रत्येक वार वह चेप्टा विफल हो गयी। वे खूब तपस्या करते 
हैँ और शक्ति (विभूति) छाभ की दृष्टि से उसमें खूब सफलता भी प्राप्त 
करते हैं। 

तपस' शब्द का वात्वर्थ है, ताप देना या उत्तप्त करना। यह हमारी उच्च 
प्रकृति को तप्त' या उत्तेजित करने की साधना या प्रक्रिया विशेष है, उदाहरणार्य, 
सूर्योदय से लेकर सूर्यास्त पर्यत ऑकार का लगातार जप करना। इन सभी 
क्रियाओं के द्वारा एक ऐसी शक्ति उत्पन्न होती है, जिसे अपनी इच्छानुसार 
आध्यात्मिक या भौतिक, किसी भी रूप में परिणत किया जा सकता है। इस 
तपस्या का भाव समग्र हिन्दू घर्म में ओतप्रोत है। इतना ही नहीं, हिन्दू लोग कहते 





९ ७०प्रपापरपं5०१--इस मत के अनुसार किसोकी भी व्यक्तिगत सम्पत्ति 
का रहता उचित नहीं, सभी को साधारण सम्पत्ति होनी चाहिए। 


श्प्‌ देववाणोी 


हैं कि ईश्वर को भी जगत्‌ की सृष्टि करने के लिए तपस्या करनी पड़ी थी। यह 
मानों मानसिक यन्त्र विशेप है---इसके हारा सव कुछ किया जा सकता है। शास्त्र 
में कहा है--त्रिभुवन में ऐसा कुछ भी नहीं है, जो तपस्या के द्वारा पाया नहीं 
जा सकता । 

जो लोग ऐसे सम्प्रदायों के मतामत या कार्य-कलछाप का दोप-दृष्टि से वर्णन 
करते हैं, जिनके साथ उनकी सहानुभूति नहीं है, वे जान या अनजान में मिथ्यावादी 
होते हैं। जो सम्प्रदाय-विशेप में दृढ़ विश्वासी हैं, वे प्रायः यह देख नहीं पाते कि 
दूसरे सम्प्रदाय में भी सत्य है। 

भक्‍्तश्रेष्ठ हनुमान से एक बार पूछा गया था---आज महीने की कौन सी 
तिथि है ?” उन्होंने उत्तर दिया, “राम ही मेरे सम्वतू, तिथि आदि सब कुछ हैं। 
मैं और कोई तिथि आदि कुछ नहीं जानता ।” 


२ जुलाई, मंगलवार 


जगज्जननी 


शाकत जगत्‌ की उस सर्वेव्यापिनी शक्ति को 'माँ' कहकर उसकी पूजा करते 
हैं--क्योंकि माँ नाम की अपेक्षा अधिक मचुर और दूसरा नाम नहीं है। भारत 
में माता ही स्त्री-चरित्र का चरम आदर्श है। भगवान्‌ की मातृरूप में तथा प्रेम के 
उच्चतम विकास रूप में पूजा करने को हिन्दू लोग दक्षिणाचार या दक्षिण-मार्ग 
कहते हैं; इस उपासना से हमारी आध्यात्मिक उन्नति होती है, मुक्ति होती है-- 
इसके द्वारा कभी भी ऐंहिक उन्नति नहीं होती। उसके भीषण रूप की अर्थात्‌ 
रुद्रमूति की उपासना को वामाचार या वाम-मार्ग कहते हैं। साघारणतः इसमें 
सांसारिक उन्नति खूब होती है, किन्तु आध्यात्मिक उन्नति विशेष रूप से नहीं होती । 
काल-क्रम से अवनति होती है और जो जाति उसका साधन करती है, उसका 
बिल्कुल ध्वंस हो जाता है। 
जननी ही शक्ति का प्रथम विकासस्वरूप हैं और जनक के भाव की अपेक्षा 
जननी का भाव ही भारत में उच्चतर वताया गया है। माँ” नाम लेने से ही शक्ति 
का भाव, सर्वशक्तिमत्ता और देवी शक्ति का भाव आ जाता हैं, जैसे शिशु अपनी 
माँ को सर्वशक्तिमती समझता है अर्थात्‌ माँ सव कुछ कर सकती है। वह 
जगज्जननी भगवती ही हमारी आम्यन्तरिक निद्धिता कुण्डलिती हैं---उनकी 

उपासना किये बिना हम कभी भी अपने को पहचान नहीं सकते। सर्वेशक्तिमत्ता, 
सर्वव्यापिता और अनन्त दया उन्हीं जगज्जननी भगवत्ती के गण हैं। जगत्‌ 
में जितनी शक्ति है, उसकी समष्टिस्वरूपिणी वही हैं।जगत्‌ में समस्त शक्ति की 
वह पूर्ण योग हैं। जगत्‌ में शक्ति की सभी अभिव्यक्तियाँ माँ” ही हैं। वही 
प्राणरूपिणी हैं, वही वुद्धिरूपिणी हैं, वही हैं प्रेमहपिणी। वे समग्र जगत्‌ के 
भीतर विराजमान हैं, फिर भी वे जगत्‌ से सम्पूर्ण पृथक्‌ हैं।वे एक व्यक्ति रूप 
हैं---उनको जाना जा सकता है, देखा जा सकता है (जैसे श्री रामकृष्ण ने उनको 
जाना और देखा था)। उन जगन्माता के भाव में प्रतिष्ठित होकर हम जो 
चाहे कर सकते हैं। वे तुरन्त ही हमारी ग्रार्थनाओं का उत्तर देती हैं। 

वे जब चाहें, किसी भी रूप में हमें दर्शन दे सकती हैं। उन जगज्जननी 
के नाभ-रूप दोनों रह सकते हैं। अथवा रूप के न रहने पर केवल नाम रह सकता 
है। उनकी इन सभी विभिन्न भावों में उपासना करते करते हम एक ऐसी 
अवस्था में पहुँचते है, जहाँ पर नाम-रूप कुछ भी नहीं रहता, केवल शुद्ध सत्ता मात्र 
रह जाती है। 

जैसे किसी शरीर विशेष के समुदय कोपों से (८०॥४७) मिलकर एक मनुष्य 
बनता हैं, उसी प्रकार प्रत्येक जीवात्मा मानो एक एक कोपस्वरूप है, एवं उन सबकी 
समष्टि ईश्वर है---और वह अनन्त पूर्ण तत्त्व (ब्रह्म) उससे भी अतीत है। समुद्र 
जव स्थिर रहता है, तव उसे कहा जाता है ब्रह्म, और उसी समुद्र में जब तरंग उठती 
है, तव उसीको हम शक्ति' या माँ" कहते हैं। वह शक्ति या महामाया ही देश-काल 
निमित्त-स्वरूप है। वह ब्रह्म ही माँ है। उसके दो रूप है---एक सविशेष या सगुण, 
और दूसरा निर्विशेष या निर्गुण। प्रयम रूप में वह ईश्वर, जीव और जगत है, 
द्वितीय रूप में वह अज्ञात और अज्ञेय हैं। उस निरुपाधिक सत्ता से ही ईश्वर, 
जीव और जगत्‌ यह त्रित्व भाव आता है। समस्त सत्ता--जो कुछ हम जान सकते 
है, सभी यह त्रिकोणात्मक है; यही विशिष्टाहत भाव है। 

उन्हीं जगदस्वा का एक कण, एक विन्‍्दु है कृष्ण, और एक कण बुद्ध, और 
एक कण ईसा। हमारी पाथिव जनती में उन जग्रन्माता का जो एक कण प्रकाशित 
रहता है, उसीकी उपासना से महानता का छाभ होता है। यदि परम ज्ञान और 
आनन्द चाहते हो, तो उन जगज्जननी की उपासना करो। 


३ जुलाई, वबुधपार 


सामान्यतया कह सकते हैं, भय से ही मनुष्य के चर्म का प्रारम्भ होता है। 
ई ईश्वर भीति ज्ञान कै? न 
>भीति ही ज्ञान का आरम्भ है।” किन्तु वाद में उससे यह उच्चतर भाव आता 


जी देववाणी 


हैं कि पूर्ण प्रेम के उदय होने पर भय दूर हो जाता है।” जब तक हम ज्ञान लाभ नहीं 
करते, जब तक ईइवर क्या है, यह हम नहीं जान पाते, तव तक कुछ न कुछ भय 
रहेगा ही। ईसा मनुष्य थे, इसलिए वे जगत्‌ में अपवित्रता देख पाते थे---और 
उसकी खूब भर्त्सना भी कर गये हैं। किन्तु ईश्वर अनन्त गुने श्रेष्ठ हैं, वे जगत 
में कुछ भी अन्याय नहीं देख पाते, इसलिए उन्हें क्रोध करने का भी कोई कारण 
नहीं है। निनन्‍्दावाद कभी भी सर्वोच्च नहीं हो सकता। डेविड का हाथ रक्त से 
पंकिल था, इसलिए वह मंदिर नहीं वतवा सका।' 

हमारे हृदय में प्रेम, धर्म और पवित्रता का भाव जितना बढ़ता जाता है, 
उतना ही हम बाहर प्रेम, धर्म और पवित्रता देख सकते हैं। हम दूसरों के कार्यो 
की जो निन्‍्दा करते हैं, वह वास्तव में हमारी अपनी ही निन्‍्दा हैं। तुम अपने 
क्षुद्र ब्रह्माण्ड को ठीक करो, जो तुम्हारे हाथ में है, वेसा होने पर वृहद्‌ ब्रह्माण्ड भी 
तुम्हारे लिए आप ही आप ठीक हो जायगा। यह मानो जरूस्थिति विज्ञान 
(त्707०४४४४०७)) की समस्या के समान है---एक विन्दु जल की शक्ति से समग्र 
जगतू को साम्यावस्था में रखा जा सकता है। हमारे भीतर जो नहीं है, वाहर भी 
हम उसे नहीं देख सकते। बृहत्‌ इंजन के सामते अत्यन्त छोटा इंजन जैसा है, 
समग्र जगत्‌ की तुलना में हम भी वँसे ही हैं। छोटे इंजन के भीतर कुछ गड़वड़ी 
देखकर, बड़े इंजन के भीतर भी कोई गड़बड़ी है, ऐसी हम कल्पना करते हैं। 

जगत्‌ में जो कुछ ययार्थ उन्नति हुई है, वह प्रेम की शक्ति से ही हुई है। दोष 
बता वताकर कभी भी अच्छा काम नहीं किया जा सकता। हज़ार हज़ार वर्ष 
परीक्षा करके यह वात देखी जा चुकी है। निन्‍्दावाद से कुछ भी फल नहीं होता। 

यथार्थ वेदान्ती को सभी के साथ सहानुभूति करनी होगी, क्योंकि, अद्वतवाद 
या सम्पूर्ण एकत्व भाव ही वेदान्त का सार मर्म हैं। हंतवादी साधारणतः कट्टर 
होते हैं--वे सोचते हैं, उन्हींका मार्ग एकमात्र मार्ग है। भारत में वैष्णव सम्प्रदाय 
ह्वुतवादी हैं और वे लोग अत्यन्त कट्टर हैं। शव भी एक अन्य द्वेतवादी सम्प्रदाय है, 
उनमें घण्टाकर्ण नामक एक भक्त की कथा प्रचलित है। वह शिव जी का ऐसा 
कट्टर भक्त था, उसकी यह प्रतिज्ञा थी कि किसी दूसरे देवता का नाम कान से भी 
नहीं सुनूँगा। किसी देवता का नाम सुनना न पड़े, इस भय से वह अपने दोनों कानों 
में दो घण्टे बाँधे रहता था। उसकी प्रगाढ़ भक्ति से संतुप्ट होकर शिव जी ने सोचा 
कि इसे यह समझा देना उचित हैं कि शिव और विष्णु में कोई भेद नहीं। 
इसलिए उसके समक्ष अर्घ शिव, अर्व विष्णु अर्थात्‌ हरिहर रूप में वे प्रकट हुए। 


१. बाइबिल, सेमुएल, अध्याय २७-अंत 


विवेकानन्द साहित्य ३८ 


उस समय घण्टाकर्ण उनकी आरती कर रहा था। किन्तु उसकी ऐसी कट्टरता थी 
कि जब उसने देखा कि धूप की सुगन्ध विष्णु की नाक में जा रही है, उसने उनकी 
नाक दवा दी। 
न भर ने 
सांसाहारी प्राणी, जैसे सिह, एक आघात करके ही .क्लान्त हो जाता है, 
किन्तु सहनशील बैल सारा दिन चलूता रहता है, चलते चलते ही वह खा भी लेता 
है और निद्रा भी ले लेता है। चंचल, सदा क्रियाशील यांकी भात खानेवाले चीनी 
कुलियों के साथ साथ काम नहीं कर पाते। जब तक सैनिक शकित का प्राधान्य 
रहेगा, तब तक मांस भोजन प्रचलित रहेगा। किन्तु विज्ञान की उन्नति के साथ. साथ 
युद्ध जब कम हो जायेंगे, उस समय निरामिष भोजियों का दल प्रवल होगा। 
नर के 

जब हम भगवात्‌ से प्रेम करते हैं, तव मानो हम अपने को दो भागों में विभकत 
कर डालते हैं---हम स्वयं अपने को प्रेम करते हैं। ईश्वर ने हमारी सृष्टि की है 

और हमने ईइवर की। हम अपने भाव के अनुसार ईर्वर की सृष्टि करते हैं। हम 
ही ईह्वर को अपना प्रभु बनाने के छिए उनकी सृष्टि करते हैं, ईश्वर हमें अपना 
दास नहीं बनाते। जब हम जान छेते हैं कि हम ईश्वर के साथ अभिन्न हैं, ईइवर 
हमारे सखा हैं, तभी वास्तविक साम्यावस्था प्राप्त होती है, तभी हमारी मुक्ति 
होती है। उस अनन्त पुरुष से जब तक तुम अपने को किचित्‌ भी पृथक्‌ रखोगे, 
तब तक भय कभी भी दूर नहीं हो सकता। 

भगवत्साथना करने पर, भगवान्‌ से प्रेम करने पर जगत्‌ का क्‍या कल्याण 

होगा -- मूर्खे के समान ऐसा प्रइन कभी मत करना। संसार की परवाह मत करो, 
भगवान्‌ से प्रेम करो---और कुछ मत चाहो। केवल प्रेम करो और अन्‍न्य' किसी 
वस्तु की प्रत्याशा मत रखो। प्रेम करो--और सब मतमतान्तर भूछ जाओ। प्रेम 
का प्याल्ा पीकर पागल हो जाओ। वोलछो, है प्रभु, मैं तुम्हारा ही हँ---चिर काल के 
लिए तुम्हारा ही हैँ, और सब कुछ मूलकर कूद पड़ो। प्रेम ही ईश्वर है। एक 
बिल्ली को अपने वच्चों को प्यार करते देखकर उस स्थान पर खड़े हो जाओ, और 
ऐसे ही प्रेम से भगवान्‌ की उपासना करो। उस स्थान में भगवान का आविर्भाव 
हुआ हूं, यह अक्षरश: सत्य' है। इस कथन में विश्वास करो। सर्वदा कहो, मैं 
तुम्हारा हूँ, तुम्हारा हूँ;” क्योंकि हम सर्वत्र भगवान्‌ का दर्शत कर सकते 
हैं। उन्हें खोजने के लिए कहीं भी चक्कर मत काटो---वे तो प्रत्यक्ष हैं, उन्हें केवल 
देखो। वही विश्वात्मा, जगज्ज्योति प्रभु स्वदा तुम्हारी रक्षा करें। 


३२९ देववाणी 


निर्गुण परन्रह्म की उपासना नहीं की जा सकती, इसलिए हमें अपने ही सदृश 
प्रकृति-सम्पन्न उनके प्रकाश विशेष की उपासना करनी होगी। ईसा हम' लोगों के 
समान मनुष्य प्रकृति सम्पन्न थे---वे सिस्त हो गये ये। हम भी उनके समान खिस्त 
हो सकते हैं और हमें वह होना ही होगा। खिस्त और बुद्ध अवस्था विशज्येप का नाम 
है---जो हमें प्राप्त करनी होगी। ईसा और गौतम वे व्यक्ति हैं जिनमें यह अवस्था 
व्यक्त हुईं। जगन्माता या आद्या शक्ति ही ब्रह्म का प्रथम और सर्वश्रेष्ठ प्रकाश 
हैं--उसके वाद खिस्त और बुद्ध उनसे प्रकाशित हुए है। हम स्वयं ही अपनी 
परिस्थिति का निर्माण कर अपने को बद्ध कर देते हैं और हम स्वयं ही इस जंज़ीर 
को तोड़कर मुक्त हो जाते हैं। आत्मा अभयस्वरूप हैं। जब हम अपनी आत्मा 
के बहिदेश में अवस्थित ईश्वर की उपासना करते हैं, तव ठीक ही करते हैं, पर उस 
समय' हम यह नहीं जानते कि हम वास्तव में क्या कर रहे हैं। हम जब अपनी 
आत्मा का स्वरूप समझ पाते हैं, तभी इस रहस्य को जान पाते हैं। एकत्व ही 
प्रेम की सर्वश्रेष्ठ अभिव्यक्ति है। 
ईरानी सूफ़ियों की एक कविता में हैं -- 
एक दिन ऐसा था, जब मैं नारी और वह पुरुष था। 
दोनों के बीच प्रेम बढ़ने लगा--अन्त में वह या मैं कोई भी नहीं रहा। 
अब केवल इतना ही अस्पष्ट रूप से स्मरण आता है कि एक समय दो पृथक्‌ 
व्यक्ति थे; 
किस्तु अन्त में प्रेम ने आकर दोनों को एक कर दिया।' 
ज्ञान अनादि अनन्त काल तक वर्तमान रहता है--वहू ईश्वर के साथ सह- 
अस्तित्ववान है। जो व्यक्ति किसी प्रकार के आध्यात्मिक नियम का आविष्कार 
करते हैं, उन्हींको प्रेरित (४0ञ/7००१) या प्र॒त्वादिष्ट पुरुष या ऋषि कहते हैं। 
वे जो कुछ प्रकाशित करते हैं, उसे रहस्य प्रकाशन (7६एल&४००) या अपौरुपेय' 
वाक्य कहते हैं। किन्तु इस प्रकार के अपौरुपेय वाक्य भी अनन्त हैं--बह नहीं 
कि अब तक जो कुछ हुआ, वहीं पर उनका अन्त हो गया है और अव अन्य भाव से 
उसीका अनुसरण करना पड़ेगा । हिन्दुओं के विजेताओं ने उनकी अनेक वर्षो तक 
समालोचना की, जिससे उन्होंने (हिन्दुओं वे) अब स्वयं ही अपने धर्म की समालोचना 


१, श्री चैतन्यदेव के साथ राय रामानन्द के कयोपकयन में भी इस भाव की 
कया पायो जातो हैः 
ना सो रमण ना हम रमणो 
दृहु सन मनोभव पेसल जानि, इत्यादि॥ श्री चैतत्यचरितामृत ॥। 

करने का साहस किया और उससे वे उदार भावापन्न हो गये। उनके विदेशी शासकों 
ने अनजान में उनके पैरों की वेड़ियाँ तोड़ डाली हैं। हिन्दू लोग जगत्‌ में सवपिक्षा 
धार्मिक जाति होते हुए भी वास्तव में भगवत्‌ निन्‍दा या धर्म निन्‍दा क्या है, यह 
नहीं जानते। उनके मतानुसार भगवान्‌ या धर्मे के सम्बन्ध में किसी भी भाव से 
आलोचना करने से भी उससे पवित्रता और कल्याण प्राप्त होते हैं। और वे छोग 
पैग्रम्बरों, ग्रंथों या पाखंडपूर्ण पवित्रता आदि के प्रति किसी प्रकार की कृत्रिम 
श्रद्धा या भक्ति नहीं प्रदर्शित करते । 

ईसाई संघ ईसा को अपने मत के अनुसार गढ़ने की चेष्टा' कर रहा है, किन्तु 
स्वयं को ईसा के जीवनादर्श के अनुसार गढ़ने की चेष्टा नहीं करता। इसीलिए 
जो ग्रन्थ सामयिक उद्देश्य सिद्ध करने में सहायक हुए थे, केवल उन्हीं ग्रन्थों को 
रखा गया था। अतः उन ग्रन्थों पर कभी भी निर्भर नहीं रहा जा सकता। और 
इस प्रकार के ग्रन्थ या शास्त्र की उपासना तो सबसे निक्षष्ट प्रतिमा-पूजन है---वह 
तो हमारे हाथ-पैर को बिल्कुल बाँघ देती है। इनके मत में क्‍या विज्ञान, क्या धर्म, 
क्या दर्शन--सभी को इस शास्त्र का मतानुयायी होना होगा। भ्रोटेस्टैण्टों की 
बाइविल का अत्याचार इनमें सवसे बढ़कर भयावक अत्याचार है। ईसाई देशों में 
प्रत्येक के सिर पर एक विशाल गिरजा का दबाव रहता है और उसके शिखर पर 
घर्म ग्रन्थ--किन्तु फिर भी मानव जीवित है, और उसकी उन्नति भी हो रही 
है। क्या इसीसे यह प्रमाणित नहीं होता कि मनुष्य ईश्वरस्वरूप है ? 

जीवों में मनुष्य ही सर्वोच्च जीव हैं और यह लोक ही सर्वोच्च छोक है। ईश्वर 
को सनृष्य की अपेक्षा वड़ा समझकर हम उनकी कल्पना नहीं कर पाते; इसलिए 
हमारा ईइवर भी मानव है---और मानव भी ईइवर है। जब हम मनुष्य भाव से 
ऊपर उठकर उससे अतीत किसी उच्च वस्तु का साक्षात्कार करते हैं, तब हमें इस 
जगतू को छोड़कर, देह, मत, कल्पना--इन सबके भी परे जाना पड़ता है। जब हम 
उच्चावस्था प्राप्त कर वही अनन्तस्वरूप हो जाते हैं, तव हम फिर इस जगत्‌ 
में नहीं रहते। हमारे लिए इस जगत्‌ को छोड़ अन्य किसी जगत्‌ को जानने की 
सम्भावना नहीं है और मनुष्य ही इस जगत्‌ की सर्वोच्च सीमा है। पशुओं के 
सम्बन्ध में हम जो कुछ जान पाते है, वह केवल सादुृश्यमूलक ज्ञान है। हम स्वयं 
जो कुछ करते हैं अथवा अनुभव करते हैं, उसीके द्वारा हम उनका विचार 
करते हैं । ज्ञान की समष्टि स्वेदा ही समान रहती है---हाँ, कभी वह अधिक और 
कभी कम अभिव्यक्त होता है, वस इतना ही। इस ज्ञान का एकमात्र स्रोत हमारे 
ही भीतर है और केवल वहीं यह ज्ञान प्राप्त किया जा सकता है। 


४९ देववाणी 


समस्त काव्य, चित्रकला और संगीत शब्द, रंग और घ्वनि के द्वारा भावना 

की ही अभिव्यक्ति है। 
मे नंद भर 

वे धन्य हैं, जो जल्दी जल्दी पापों का फल भोग छेते हैं--उनका हिसाव 
जल्दी जल्दी निपट गया। जिन्हें पाप का फल विलम्ब से मिलता है, उनका वड़ा 
दुर्भाग्य है--उन्हें बहुत अधिक भुगतना पड़ता है। 

जिन्होंने समत्व भाव को प्राप्त कर लिया है, वे ही ब्रह्म में अवस्थित कहलाते 
हैं। सभी प्रकार की घृणा का अर्थ है आत्मा के द्वारा आत्मा का हनन। इसलिए 
प्रेम ही जीवन का यथार्थ नियामक है। प्रेम की अवस्था को प्राप्त करना ही 
सिद्धावस्था है; किन्तु हम जितना ही सिद्धि की ओर अग्रसर होते हैं, उतना ही 
हम कम कर्म (तथाकथित) कर पाते हैं। सात्त्विक व्यक्ति जानते हैं और देखते 
है कि सभी मानो लड़कों का खिलवाड़ मात्र है; इसलिए वे किसी भी बात के 
लिए चिन्तित नहीं होते। 

एक आधात कर देना सरल है, किन्तु हाथ रोककर, स्थिर होकर हैं प्रभु, 
मैं तुम्हारी शरण में आया हूँ, यह कहना और फिर प्रतीक्षा करना कि जैसी 
उनकी इच्छा हो करें, बड़ा कठिन है। 


५ जुलाई, शुक्रवार 

जब तक तुम किसी भी क्षण बदलने को प्रस्तुत नहीं होते, तव तक तुम सत्य 
लाभ कभी नहीं कर सकते; अवश्यमेव तुम्हें सत्य के अनुसन्धान में दृढ़ भाव से 
लगे रहना होगा। 

चार्वाक के अनुयायियों का भारत में एक अत्यन्त प्राचीन सम्प्रदाय था। 
उसके अनुयायी घोर जड़वादी थे। इस समय वह सम्प्रदाय लुप्त हो गया है और 
उसके अधिकांश ग्रन्थ भी लुप्त हो गये हैं। उसके मतानुसार आत्मा देह और 
भौतिक शक्ति से उत्पन्न होती है--इसलिए देह का नाश होने से आत्मा का भी 
नाश हो जाता है और देह-ताश के वाद भी आत्मा का अस्तित्व है, इसका भी 
कोई प्रमाण नहीं है। वह केवल इन्द्रियजन्य प्रत्यक्ष ज्ञान स्वीकार करता है--- 
अनुमान द्वारा भी ज्ञान प्राप्त हो सकता है, इसे वह स्वीकार नहीं करता। 

समाधि का अर्थ हें--जीवात्मा और परमात्मा का अभेद भाव, अथवा 
समत्व भाव की प्राप्ति। 


विवेकानन्द साहित्य डर 


जड़वादी कहता हैं कि मुक्ति की वाणी एक भ्रम है। विज्ञानवादी कहता 
हैं कि बन्चन का अस्तित्व बतलानेवाली वाणी भ्रम है! वेदान्ती कहता हैं, तुम 
एक ही साथ मुक्त और वद्ध दोनों हो; पारधथिव स्तर पर तुम कभी भी मुक्त 
नहीं हो, किन्तु पारमाथिक या आध्यात्मिक स्तर पर तुम नित्य मुक्त हो। 

मुक्ति और वन्वन दोनों के परे चले जाओ। 

हम शिवस्वरूप, अतीन्द्रिय, अधिनाशी ज्ञानस्वरूप हैं। प्रत्मेक व्यक्ति के 
पीछे अनन्त शक्ति रहती है; जगन्माता की प्रार्थता करने से ही यह शक्ति तुम्हें 
प्राप्त होगी। 

है माँ वागीरवरी, तू स्वयंभू है, तू मेरी जिह्ला पर बाक रूप से आविर्भूत 
हो !! 

है माँ, वत्ञ तेरी वाणी है--तू मेरे भीवर आविर्भूत हो! हे काली, तू 
अनन्त कालरूपिणी है, तू अमोघ शक्ति-स्वरूपिणी है ! 


६ जुलाई, शनिवार 
(आज स्वामी जी ने व्यासकृत वेदान्त सूत्र के शांकर भाष्य पर उपदेश दिया।) 
उ> तत्‌ सत्‌ ! 


शंकर के मतानुसार जगत्‌ को दो भागों में विभकत किया जा सकता है-- 
अस्मद्‌ (मैं) और युप्मद्‌ (तुम) । और प्रकाश एवं अन्वकार जैसे सम्पूर्ण विरुद्ध 
पदार्थ हैं, ये दोनों भी वैसे ही हैं; इसलिए यह कहने को आवश्यकता नहीं कि 
इन दोनों में किसी एक से दूसरा उत्पन्न नहीं हो सकता। इस “मैं या विपयी के 
ऊपर तुम या विपय का अव्यास हुआ है । विपयी ही एकमात्र सत्य वस्यु है 
और दूसरा अर्थात्‌ विषय आपात-प्रतीयमान सत्ता मात्र है। इसके विरुद्ध मत 
की भी प्रमाणित नहीं किया जा सकता। जड़ पदार्थ ओर वहिजंगत्‌ आत्मा की 
ही अवस्थाविशेष भात्र है। वास्तव में वही एकमात्र हैं। 

हमारा यह जगत्‌ सत्य और भिव्या के सम्मिश्रण से उत्पन्न होता है। यह 
संसार, शक्तियों के समानान्तर चतुर्भुज में गेंद की कर्णाभिमुखी गति के सदश 
हमारे ऊपर क्रिया करनेवाल्ली परस्पर विरोबी शक्तियों का परिणाम है। य ह जगत्‌ 
त्रह्मस्वदूप और सत्य है; किन्तु हम जिस जगत्‌ को देखते हैं. वह्द उस प्रकार का 
नहीं है; जिस तरह सीप में रजत का श्रम होता हूँ, उसी तरह हमें भी ब्रह्म में 
जभत्‌ का अम होता हू। इसीको कहते हैं अव्यास, अर्थात्‌ सत्य सत्ता पर निर्भर 
एक सापक्ष सत्ता, किसी देखे हुए दृद्य के अनुस्मरण की भांति; एक अवधि के 


हु 


४३ देववाणी 


लिए तो उसका अस्तित्व रहता है, किन्तु उसका अस्तित्व सत्य नहीं होता। अथवा 
अध्यास का दृष्टान्त दूसरे लोग इस प्रकार देते है---उष्णता जल का' धर्म नहीं है, 
परन्तु हम कल्पना कर लेते हैं कि जछू उष्ण है। इसलिए अध्यास का अर्थ है 
अतस्मिन्‌ तद्बुद्धि---जो वस्तु जैसी नहीं है, उसको वैसी ग्रहण करना। हम 
सत्य का ही दर्शन करते हैं, किन्तु जिस माध्यम से हम उसे देखते हैं, उसके कारण 
उसका रूप विक्ृत हो जाता है। 

स्वयं अपने को विषय वनाथे विना तुम कभी भी अपने को नहीं जान सकते। 
जब हम एक वस्तु को दूसरी समझ लेते हैं, तव हम सेव अपने सम्मुख प्रस्तुत 
वस्तु को ही सत्य' मानते हैं, अदृश्य वस्तु को नहीं; इस प्रकार हम' विषय' को 
विपयी समझ लेते हैं। किन्तु आत्मा कभी भी विषय नहीं होती। मन है अन्त- 
रिन्द्रिय, और सव बहिरिन्द्रियाँ उसीकी यच्त्रस्वरूप है। विपयी में वहिअक्षेप 
शक्ति (006०४ 7०४७०) विद्यमान हैं--इसीलिए वह मैं हूँ, इस 
प्रकार अपने को जान पाता है। किन्तु वह आत्मा या विपयी अपना ही विषय है, 
मन या इन्द्रियों का तहीं। फिर भी हम एक भाव (766७) का एक दुसरे भाव 
पर अध्यास कर सकते हैं; उदाहरणार्थ हम कहते है, आकाश नीला है, कितु 
आकाझ स्वयं एक भाव या प्रत्यय मात्र हैं। विद्या और अविद्या दोनों हैं, किन्तु 
आत्मा कभी भी अविद्याच्छन्न नहीं होती। सापेक्षिक ज्ञान भी उपयोगी है, क्योंकि 
वह उसी चरम ज्ञान में पहुँचने की सीढ़ी है। कित्तु इन्द्रियजन्य' ज्ञान या मानसिक 
ज्ञान, इतना ही नहीं, वेद-प्रमाणजन्य ज्ञान भी कभी परमार्थ सत्य नहीं हो सकता, 
क्योंकि ये सब सापेक्षिक ज्ञान की सीमा के भीतर हैं। पहले मैं देह हूँ, इस भ्रम को 
दूर कर दो, तभी यथार्थ ज्ञान की आकांक्षा होगी। मानवीय ज्ञान पशुज्ञान की 
ही उच्चतर अवस्था मात्र हैं। 

वेद के एक अंश में कर्मकाण्ड---अनेकविध अनुष्ठानपद्धति, यज्ञयागादि--का 
उवदेश है। दूसरे अंश में ब्रह्मज्ात और धर्म का विषय वर्णित हैं। वेद का यही 
भाग आत्म-तत्त्व के सम्बन्ध में उपदेश देता हैं और इसीलिए वेद के इस भाग का 
ज्ञान यथार्थ पारमाथिक ज्ञान का अति समीपवर्ती है। परब्रह्म का ज्ञान किसी 
शास्त्र के ऊपर या और किसी अन्य वस्तु पर निर्भर नहीं होता; वह स्वयं पूर्ण- 
स्वरूप होता हैं! शास्त्रों के अनत्त अध्ययन से यह ज्ञान नहीं मिलता; यह कोई 
सिद्धान्त नहीं है, यह हैं सत्य का साक्षात्कार। दर्पण के ऊपर जो मेल जम गया 
है, उसे साफ़ कर डालो, अपने मन को पवित्र करो, ऐसा होते से उसी क्षण इस 
ज्ञान का उदय होगा कि तुम ब्रह्म हो। 


विवेकानन्द साहित्य डंडे 


केवल ब्रह्म ही है--जन्म नहीं, मृत्यु तहीं, दुःख नहीं, कष्ट नहीं, नरहत्या नहीं, 
किसी तरह का परिणाम नहीं, शुभ नहीं, अशुभ भी नहीं; सभी कुछ ब्रह्म है। 
हम रस्सी को सांप मान लेते हैं, भूल हमारी है।. . .हम केवल तभी जगत्‌ 
का कल्याण कर सकते हैं, जब हम भगवान्‌ से प्रेम करते हैं और वे भी हमसे 
प्यार करते हैं। ह॒त्यारा व्यक्ति भी ब्रह्म है--ह॒त्यारा का आवरण उसे पर 
अध्यस्त या आरोपित मात्र हुआ है। उसे हाथ पकड़कर इस सत्य का ज्ञान 
करा दो। 

आत्मा में किसी प्रकार का जाति-भेद नहीं है; उसमें जाति-भेद है', यह मानना 
अआान्ति हैं। इसी प्रकार आत्मा का जीवन या मरण या कोई गति अथवा गुण 
है', यह भावना भी भ्रम है। आत्मा का कभी भी परिवर्तेन नहीं होता, न वह कहीं 
आती है, न जाती है। वह अपनी समग्र अभिव्यक्तियों की चिरंतन साक्षिस्वरूप 
है, किन्तु हम उन अभिव्यक्तियों को ही आत्मा समझ बैठते हैं। यह अनादि 
अनन्त अम अनन्त काल से चला आ रहा है। वेदों को हमारे स्तर पर आकर 
हमें उपदेश देना पड़ता है, क्योंकि यदि वेद उच्चतम सत्य को उच्चतम भाव या 
भाषा में हमारे लिए कहते तो हम वह समझ ही नहीं पाते | 

स्वर्ग हमारी कामना से सृष्ट अन्धविश्वास मात्र है और कामना चिर काल के 
लिए वन्धन--अवनति का द्वारस्वरूप है। ब्रह्मदृष्टि को छोड़कर अन्य' किसी 
भाव से किसी वस्तु को मत देखो। यदि ऐसा करोगे तो अन्याय' और अशुभ ही 
देखने में आयेगा; क्योंकि हम जिस वस्तु को देखने जाते 'हैं, उसके ऊपर एक 
अ्रमात्मक आवरण डाल देते हैं, और इसी कारण अशुभ देखते हैंँ। इन सब 
अमों से मुक्त हो जाओ और परमानन्द का उपभोग करो। सभी प्रकार के भ्रमों 
से मुक्त होना ही मुक्ति है। 

एक दृष्टि से प्रत्येक मनुष्य ब्रह्म को जानता है; क्योंकि वह जानता हैं, 
मैं है'; किन्तु मनुष्य अपना यथार्थ स्वरूप नहीं जानता। हम सभी जानते है कि 
हम हैं, किन्तु कैसे हैं, यह नहीं जानते। सभी निम्नतर व्याख्याएँ आंशिक सत्य 
मात्र हूँ। किन्तु वेद का सार-तत्त्व यह है कि हममें से प्रत्येक के भीतर जो आत्मा 
रहती है, वह ब्रह्मस्वरूप हैं। जगत्मपंच के भीतर जो कुछ है---सव जन्म, 
वृद्धि, मृत्यु, उत्पत्ति, स्थिति और प्रलय में अन्तर्भूत है। हमारी अपरोक्षानभति 
वेदों से भी अतीत हैं; क्योंकि वेदों का भी प्रामाण्य इस अपरोक्षानभति के ऊपर 
ही निर्भर है। सर्वोच्च वेदान्त है--प्रपंचातीत सत्ता का तत्त्व-ज्ञान। 


सृष्टि का आदि है, यह कहने से सभी प्रकार के दार्शनिक विचारों के मर 
में कुशराघात होता है 


हा 


डप्‌ देववाणी 


माया जगत्मपंच की अव्यक्त और व्यकत शक्ति हैं। जब तक वह मातृस्व- 
रूपिणी हमें नहीं छोड़ देती, तव तक हम मुक्त नहीं हो सकते। 

जगत्‌ हमारे उपभोग के लिए पड़ा हुआ है; किन्तु कभी भी किसी वस्तु 
का अभाव-बोघ मत करो। अभाव-वोब करना दुर्बलता है, अभाव-वोघ ही हमें 
भिक्षुक बना डालता है। किन्तु हम हैं राजपुत्र, भिक्षुक नहीं। 


७ जुलाई, रविवार (प्रातःकाल) 


अनन्त अभिव्यक्ति स्वयं को खंडों में विभाजित करने पर भी अनन्त ही 
रहती है और उसका प्रत्येक भाग भी अनन्त रहता है।' 

परिणामी और अपरिणामी, व्यक्त और अव्यक्त--दोनों ही अवस्थाओं में 
ब्रह्म एक है। ज्ञाता और ज्ञेय को एक ही समझो। ज्ञाता, ज्ञान और जशेय--यही 
त्रिपुटी जगत्प्रपंच रूप में प्रकाशित हुई हैं। योगी ध्याव में जो ईश्वर का दर्शन 
करते हैं, वे अपनी आत्मा की शक्ति से ही कर पाते हैं। 

हम जिसे प्रकृति या अदृष्ट कहते हैं, वह केवल ईश्वरेच्छा मात्र है। जब 
तक भोग-सुख खोजा जाता है, तव तक वन्चन रहता हैं। जब तक हम अपूर्ण हैं, 
तव तक भोग सम्भव है; क्‍योंकि भोग का अर्थ है---अपूर्ण वासना की परिपूर्ति। 
जीवात्मा प्रकृति का उपभोग करता है। प्रकृति, जीवात्मा और ईश्वर---इनके 
अन्तरनिहित सत्य है ब्रह्म। किन्तु जब तक हम उसे प्रकाशित नहीं करते, तब 
तक हम उसे नहीं देख पाते। जैसे घ्यण के द्वारा अग्वि उत्पन्न की जा सकती हैं, 
उसी प्रकार ब्रह्म को भी मन्यन द्वारा प्रकाशित किया जा सकता है। देह को नीचे 
की अरणि और प्रणव या ओंकार को ऊपर की अरणि समझो और ध्यान को 
मन्थन स्वरूप समझो।' इस प्रकार मन्थत करने पर ब्रह्मज्ञान रूपी अग्नि आत्मा 
में प्रकाशित हो जायगी। तपस्या द्वारा यही करने की चेष्ठा करो। देह को 
सीधी रखकर इन्द्रियों की आहुति मन में दो। इन्द्रियों का केन्द्र भीतर है, वाहर 





१. अनंत एक, अद्वितीय, सदा अविभाज्य और अव्यक्त है। अनंत अभि- 
व्यक्ति! से स्वामी जी का अभिप्नाय है--गोचर और अगोचर--जगतू। यद्यपि 
वह अपने स्वरूप द्वारा ही सीमित अनंत रूपाकारों से निर्मित है; एक पूर्ण के 
रूप में वह्‌ सदव अनंत ही रहता है; यही नहों, उसका प्रत्येक अंश या खंड भी 
उससे अविभाज्य रूप से अभिन्न होने के कारण अनंत है। 

२० आत्मानमर्राण छृत्वा प्रणवं चोत्तरारणिस्‌! 

ध्यावतिमंयनाम्यासाद देवं पर्येत्चिग्‌डवत्‌ ॥ ब्रह्मोपनिषद्‌ ॥। 


विवेकानन्द साहित्य दर 


तो उनके यन्त्र है। इसलिए वलपूर्वेक मन में उनका प्रवेश करा दो। उसके वाद 
घारणा की सहायता से मन को ध्यान में स्थिर करो। जैसे दूध के भीतर सरववेत्र 
मक्खन रहता है, ब्रह्म भी उसी तरह जगत में सर्व्ष विद्यमान है। किन्तु मन्‍्थन 
द्वारा वह एक विशिष्ट स्थान में प्रकाशित होता है। जैसे मथने पर दूध का 
मक्खन ऊपर आ जाता है, उसी प्रकार ध्यान के द्वारा आत्मा में ब्रह्म का 
साक्षात्कार हो जाता है। 

सब हिन्दू दर्शन कहते हैं कि हममें पाँच इन्द्रियों से अतिरिक्त एक छठी 
अतिचेतन इन्द्रिय भी है। उसके द्वारा ही अतीन्द्रिय ज्ञान लाभ होता है। 

जगत्‌ गतिस्वरूप है और अंततः घर्षण द्वारा (770009) प्रत्येक वस्तु 
का अन्त कर देगा; उसके वाद कुछ काल तक स्थिति की अवस्था रहने पर फिर 
उसी तरह सृष्टि का आरम्भ होगा। 

जब तक यह त्वगम्वर मनुष्य को वेष्टित करके रखता है, अर्थात्‌ जब तक वह 
अपने को देह के साथ अभिन्न मानता है, तब तक वह ईश्वर' को देख नहीं पाता। 


रविवार, अपराह्त 


भारत में छः दर्शनों को सनातनी दर्शन कहा जाता है, क्योंकि वे वेद में 
विश्वास करते हैं। 

व्यास का दर्शन मुख्यतया उपनिपदों पर प्रतिष्ठित है। उन्होंने उसे सूत्र-- 
शैली में, कर्ता-क्रिया आदि रहित वीजगणित के प्रतीकों में लिखा हैं। इस कारण 
व्यास-सूत्र का अर्थ समझने में वहुत गड़बड़ी हुईं। इस एक सूत्र से ही द्व॑तवाद, 
विशिष्टाहतवाद एवं अद्वैतवाद या वेदान्त केसरी की उत्पत्ति हुई। और इन' 
सभी विभिन्न मतों के बड़े बड़े भाष्यकारों ने सूत्रों के साथ अपने अपने दर्शन का 
मेल बैठाने के लिए समय समय पर जान-बूझकर मिथ्या' भाषण भी किया है। 

उपनिषद्‌ सें किसी व्यक्ति विशेष के कार्यकछाप का इतिहास बहुत अल्प ही 
पाया जाता है, किन्तु प्राय: अन्य सभी शास्त्र प्रधानतः किसी व्यक्ति विशेष के 
ही इतिहास हैं। वेद में प्रायः केवल दाशंनिक तत्त्वों की ही आलोचना हैं। दशेन-- 
रहित घ॒र्मं अंधविश्वास में और घमंरहित दर्शन सूखी नास्तिकता में परिणत' 
हो जाता है। 


१. घृतसिव पयसि नियूढ भूते भूते वलति च विज्ञानम्‌। 
सतत मन्ययितव्यं सतसा सन्थानभूतेन॥ ब्रह्मविन्दु उपनिषद्‌ ॥| २० ॥४ 


_यचयक. 


४७ देववाणी 


विशिष्टादईतवाद का अर्थ है--अद्वैतवाद, किन्तु विशेषयुक्‍त। उसके 
व्याख्याता हैं रामानुज। वे कहते हैं, वेदरूपी क्षीरसमुद्र का मन्थन करके व्यास 
में मानव जाति के कल्याण के लिए इस वेदान्त दर्शन रूपी मक्खन को निकाला 
है। वे यह भी कहते हैं, समस्त शुभ गुण और लक्षण विश्व के पति ब्रह्म के 
हैं। वह पुरुषोत्तम हैं।! मध्व पूर्णतया द्वैतवादी है। वे कहते हैं, स्त्रियों को भी 
बेदपाठ करने का अधिकार है। वे प्रधानतः पुराणों से ही उद्धरण देते हैं । वे 
कहते हैं, ब्रह्म का अर्थ विष्णु है--शिव किचित्‌ भी नहीं, क्योंकि विष्णु को छोड़- 
कर अन्य कोई भी मुक्तिदाता नहीं है। 


८ जुलाई, सोमवार 


मध्वाचार्य की व्याख्या में तर्क का स्थान नहीं हैं --केवल वेदों के श्रुति-ज्ञान 

पर ही वह सब का सब आधारित है। 

रामानुज कहते हैं, वेद ही सवपिक्षा पवित्र पठनीय ग्रन्थ है। त्रेवणिक अर्थात्‌ 
ब्राह्मण, क्षत्रिय और वैश्य इन तीन उच्च वर्णो की संतानों को यज्ञोपवीत संस्कार 
के बाद अष्टम, दशम या एकादश वर्प की अवस्था में वेदाघ्ययन आरम्भ करना 
उचित हैं। वेदाध्ययन का अर्थ है, गुरुगृह में जाकर नियमित स्वर और उच्चारण 
के सहित वेदों की शब्दराशि को आद्यन्त कृण्ठस्थ करना। 

जप का अर्थ है पवित्र नाम की वारम्वार आवृत्ति। यह जप करते करते 
साधक क्रमशः: उस अनन्त तक जाता है। यागयज्ञादि तो मानो कमजोर नौका 
के समान हैं। ब्रह्मत्नात के लिए इन यागयज्ञादि के अतिरिक्त और भी कुछ 
चाहिए; और ब्रह्म-शान ही मुक्ति हैं। मुक्ति और कुछ नहीं---अज्ञान का विनाश 
ही मुक्त है; बह्मज्ञान से ही इस अज्ञान का विनाश होता हैं। वेदान्त का 
तात्पर्य जानने के लिए इन सव यागयज्ञादि करने की कोई आवश्यकता नहीं। 
केवल ओंकार जय करना ही पर्याप्त है। 

भेद दर्शन ही समस्त दुःख का कारण है और अज्ञाव ही इस भेद दर्शन का 
कारण है। इसी हेतु यागयज्ञादि अनुप्ठात अनावश्यक हैं, क्योंकि वह भेद ज्ञान 
को और भी बढ़ा देते हैं। इन सब यागयज्ञादि का उद्देश्य कुछ लाभ करना--- 
अथवा कुछ से छुटकारा पाना है। 

ब्रह्म निष्क्रिय है, आत्मा ही ब्रह्म हैं, एवं हम ही वह आत्मस्वरूप हैं--इस 
प्रकार के ज्ञान के द्वारा ही सारी आन्तियाँ दूर हो जाती हैं। यह तत्त्व पहले 
सुनना होगा, बाद में मनन अर्थात्‌ विचार द्वारा धारण करनी होगी, अन्त में 
उसकी प्रत्यक्ष उपलब्धि करनी होगी। मनन है, विचार के द्वार युक्ति-तके 

के द्वारा, इस ज्ञान को अपने भीतर प्रत्तिष्ठित करना ! प्रत्यक्षानुभूति या साक्षा- 
त्कार का अर्थ है--सर्वदा चिन्तन और ध्यान के द्वारा उसे अपने जीवन का अंग 
बना डालना। यह अविराम चिन्ता या ध्यान मानों एक पात्र से दूसरे पात्र में 
प्रक्षिप्त अविच्छिन्न तैलधारा के समान है। ध्यान दिन-रात मन को इस भाव 
के बीच में रख देता हैं और उसके द्वारा हमें मुक्ति-लाभ करने में सहायता 
पहुँचाता है। सर्वदा सो5हं, सो5हं, यह चिन्ता करो---इस प्रकार की अविज्छिन्न 
चिन्ता प्राय: मुक्ति के समान है। दिन-रात कहो--सो&हूं, सो । इस प्रकार 
सर्वदा चिन्तन करने से अपरोक्षानुभूति प्राप्त होगी। भगवान्‌ को इस प्रकार 
तन्‍्मय भाव से सदा-सर्वदा स्मरण करना ही भक्त है। 

सभी प्रकार के शुभ कर्म भक्ति लाभ कराने में गौण भाव से सहायता करते 
है। शुभ चिन्तन तथा शुभ कार्य अशुभ चिन्ता और अशुभ कर्म की अपेक्षा कम 
भेद ज्ञान उत्पन्न करते हैं, इसलिए गौण भाव से ये मुक्ति की ओर ले जाते हैं। 
कर्म करो, किन्तु कर्मफल भगवान्‌ को समपित कर दो। केवल ज्ञान के द्वारा 
ही पूर्णता या सिद्धावस्था प्राप्त होती है। जो भवक्‍्तिपूर्वक सत्यस्वरूप भगवान्‌ 
की साधना करते हैं, उनके निकट वही सत्यस्वरूप भगवान्‌ प्रकाशित होते हैं। 

न मं सेः 

हम मानो प्रदीपस्वरूप है और इस प्रदीप के ज्वलन को ही हम जीवन कहते 
हैं। ऑक्सीजन समाप्त होने पर दीपक भी बुझ जायगा। हम केवल प्रदीप को 
साफ़ रख सकते हैं। जीवन केवल कुछ वस्तुओं का मिश्रणस्वरूप है, यह एक 
कार्यस्वरूप है, इसलिए यह अवश्यमेव अपने उपादान कारणों में विलीन होगा। 


९ जुलाई, मंगलवार 


आत्मा की दृष्टि से मनुष्य वास्तव में मुक्त ही हैं, किन्तु मनुष्य की अपनी 
दृष्टि से वह बद्ध है। और प्रत्येक भौतिक अवस्था द्वारा उसका परिवतेन होता 
रहता है। मनुष्य की दृष्टि से उसे एक यन्त्र विशेष कहा जा सकता है, केवल 
उसके भीतर मुक्ति या स्वाधीनता का भाव विद्यमान है, वस इतना ही। किस्तु 
जगत्‌ के सभी शरीरों में यह मनुष्य शरीर ही सर्वश्रेष्ठ शरीर है तथा मनुष्य 
मन ही सर्वश्रेष्ठ मत है। जब मनुष्य आत्मोपलव्धि करता है, तब आवश्यकता 
के अनुसार वह कोई भी शरीर घारण कर सकता है; तब वह सभी नियमों 
के परे हो जाता है। यह प्रथमतः एक उक्ति मात्र है; इसे प्रमाणित करके दिखाना 
होगा। भत्येक व्यक्ति को इसे स्वयं प्रमाणित करके देखना होगा; हम अपने 
मन का समावान कर सकते है, किन्तु दूसरों के [मन का नहीं। धर्मविज्ञानों 


के देववाणी 


525?“ -- 
में एकमात्र राजयोग ही प्रमाणित किया जा सकता है--और मैं केवल उस 
वात की शिक्षा देता हैँ, जिसको मैंने स्वयं अनुभव करके सत्य पाया है, विचार 
शक्ति की चरम अवस्था ही अपरोक्ष ज्ञान है, किन्तु वह कभी बुद्धिविरोधी 
नहीं ही सकता। 

कर्म के द्वारा चित्त शुद्ध होता है, इसलिए कर्म विद्या या ज्ञान का सहायक 
है। बौद्धों के मत में मानव और पशुओं का हित ही एकमात्र कर्म है; ब्राह्मण 
या हिन्दुओं के मत में उपासना तथा सभी प्रकार के यज्नयागादि अनुष्ठान भी ठीक 
वैसे ही कर्म हैं, एवं चित्त-शुद्धि के सहायक स्वरूप है। शंकर के मतातुसार सभी 
प्रकार के शुभाशुभ कर्म ज्ञान के प्रतिवन्धक हैं।। जो सभी कार्य अज्ञान की ओर 
ले जाते हैं, वे पाप हैं--प्ताक्षात्सम्बन्ध से नहीं, किन्तु कारणस्वरूप से--क्योंकि 
उनके द्वारा रज और तम वढ़ जाते हैं। केवल सत्त्व के द्वारा ही ज्ञान-लाभ होता 
है। पुण्य या शुभ कर्म के द्वारा ज्ञान का आवरण दूर होता है और केवल ज्ञान 
द्वारा ही ईश्वर-दर्शन होता है। 

ज्ञान कभी उत्पन्न नहीं किया जा सकता, उसका केवल आविष्कार किया जा 
सकता है; और जो कोई व्यक्ति कोई बड़ा आविष्कार करते हैं, उन्हींको प्रेरित 
(3ए5ए7८०) पुरुष कहा जा सकता है। यदि वे केवल आध्यात्मिक सत्य 
का आविष्कार करते हैं, तो हम उन्हें पैग़म्वर या ऋषि कहते हैं; और जब वह 
आविष्कार जड़ जगत्‌ सम्बन्धी कोई सत्य होता है, तो उन्हें हम वैज्ञानिक कहते 
हैं। यद्यपि सव सत्यों का मूल वह एक ब्रह्म ही है, तथापि हम प्रथमोक्‍त श्रेणी 
को उच्चतर आसन देते हैं। 

शंकर कहते हैं, ब्रह्म सभी प्रकार के ज्ञान का सार है, उसकी भित्तिस्वरूप है, 
तथा ज्ञाता, ज्ञान, शेय रूपी जो अभिव्यक्ति हैं, वे ब्रह्म में काल्पनिक भेद मात्र 
हैं। रामानुज ब्रह्म में ज्ञान का अस्तित्व स्वीकार करते हैं। विशुद्ध अद्वेतवादी 
ब्रह्म में कोई भी गुण स्वीकार नहीं करते--यहाँ तक कि सत्ता तक को स्वीकार 
नहीं करते, सत्ता शब्द को हम चाहे किसी भी अर्थ में क्यों न छे। रामानुज कहते 
हैं, ब्रह्म सचेतन ज्ञान का सारस्वरूप हैं। अव्यक्त या साम्यभावापन्न ज्ञान जब 
व्यक्त या वैषम्यावस्था को प्राप्त होता हैं तभी जंगत्यपच की उत्पत्ति होती हैं। 

बौद्ध धर्म--जो कि जगत के उच्चतम दार्शनिक धर्मों में से एक है--भारत 
की सर्वसाधारण जनता में फैल गया था। जरा! विचार कर देखो, ढाई हजार 
वर्ष पहले आर्यों की सम्यता और शिक्षा कैसी अद्भुत रही होगी, जिससे वे लोग 
इस प्रकार के उच्च विचारों को समझ सकें ! भारत के महान्‌ दार्शनिकों में एकमात्र 
७-४ 

वुद्धदेव ने ही जातिभेद नहीं माना और आज भारत में एक भी बौद्ध देखने में नहीं 
आता। अन्यान्य दार्शनिक अल्पाधिक मात्रा में सामाजिक कुसंस्कारों को प्रश्नय 
देते थे; उनकी उड़ान भले ही कितनी ऊँची क्‍यों न रही हो, उनके भीतर गिद्ध 
का थोड़ा अंश विद्यमान ही रहा। मेरे गुरुदेव जैसा कहते थे, 'गिद्ध इतना ऊँचा 
उड़ते हैं कि वे दिखायी नहीं पड़ते, किन्तु दृष्टि उनकी रहती है ज़मीन पर पड़े 
हुए सड़े मांस के टुकड़ों पर ही।' 

प्राचीन हिन्दू लोग अद्भुत पण्डित थे--मानों जीवित विश्वकोप! वे 
कहते थे---विद्या यदि किताबों में ही रहे और धत्त यदि दूसरों के हाथ में रहे, 
तो कार्यकाल उपस्थित होने पर वह विद्या भी विद्या नहीं हैं और वह घन भी घन 
नहीं हैं।' 

शंकर को अनेक लोग शिव का अवतार मानते हैं। 


१० जुलाई, बुधवार 


भारत में साढ़े छः करोड़ मुसलमान हैं--उनमें से कुछ सूफ़ी हैं।' ये सूफ़ी लोग 
जीवात्मा को परमात्मा से अभिन्न मानते हैं। और उन्हींके द्वारा यह भाव यूरोप 
में आया है। वे कहते हैं---अनलूह॒क़' अर्थात्‌ मैं वही सत्यस्वरूप हूँ। फिर भी 
उनके भीतर वहिरंग या प्रकाइ्य (०८०८८ं८) एवं अन्तरंग या गुह्य (८४०/८०८) 
मत हैं, यद्यपि मुहम्मद स्वयं इसमें विश्वास नहीं करते थे। 
हाशाशिन्‌” शब्द में अंग्रेज़ी 3559४आ॥7 (ह॒त्याकारी) शब्द आया है। 
मुसलमानों का एक प्राचीन सम्प्रदाय अविश्वासियों की अर्थात्‌ मुसलमानों को 
छोड़कर अन्य धमविरूम्वियों की हत्या, उसे अपने घर्म का एक अंग सान कर, करता 


१. पुस्तकस्था तु या विद्या परहस्तगतं घनम्‌। 
कार्यकाले समुत्पन्ने न सा विद्या न तद्धनम्‌॥। चाणक्य नोति ॥ 

२० भारत में इस्लाम पर हिंदू धर्म के प्रभाव से उत्पन्न होनेबाला सुफ़ी 
संप्रदाय । 

३- यह धर्म सम्प्रदाय ग्यारह॒वीं झताव्दी सें सीरिया में वर्तमान था। ये 
छोग अपने नेता के आदेशानुसार अत्यधिक गुप्त हत्या करने के लिए कुख्यात थे । 
हाशाशित्‌_ शब्द का अर्य हाशिज््‌ भक्षक' है। हाशिश्‌ एक प्रकार का सम्य है! 
इस सम्प्रदाय के हत्याकारी छोग इस मद्य का व्यवहार करके हत्या-कार्य के लि 
प्रस्तुत होते थे, इसलिए इनका उक्त नाम था। 


५१ देववाणी 


था। मुसलमान छोग उपासना के समय एक घड़ा जल सामने रखते हैं। ईइवर 
सम्पूर्ण जगत्‌ में व्याप्त है--इसी भाव का यह प्रतीकस्वरूप हर 

हिन्दू छोग दशावतार में विद्वास करते हैं। उनके मत में नौ अवतार हो 
गये हैं, दशम अवतार वाद में होगा। 

शंकर की यह प्रमाणित करने के लिए कि वेदों के सभी वाक्य उनके दर्शन 
के समर्थक हैं, कूट तके का आश्रय लेना पड़ा। वद्धदेव अन्य सभी घर्माचार्यों 
की अपेक्षा अधिक साहसी और निप्कृपट थे। वे कह गये हैं, 'किसी शास्त्र में 
विश्वास मत करो। वेद मिथ्या हैं। यदि मेरी उपलव्यि के साथ वेद मिलते- 
जुलते हैँ, तो वह वेदों का ही सौभाग्य है। मैं ही सर्वश्रेष्ठ शास्त्र हँ; यज्ञयाग 
और प्रार्थना व्ययं है।' वुद्धदेव पहले मानव हैं जिन्होंने संसार को ही सर्वागसम्पन्न 
नीतिविज्ञान की शिक्षा दी थी। वे शुभ के लिए ही शुभ करते थे, प्रेम के लिए ही 
प्रेम करते थे। 

शंकर कहते हैं, कह्म का मदन करना होगा; क्योंकि वेद की यह थाज्ञा है। 
विचार अतीन्द्रिय ज्ञान का सहायक है। वेद और सिद्ध मनन--न्यप्टीकृत अनुभूति--- 
ये दोनों ही ब्रह्म के अस्तित्व के प्रमाण हें। उनके मत में वेद एक प्रकार से सा्व- 
भोम ज्ञान के अवतार हैं। वेदों का प्रामाण्य, इसलिए है कि वे ब्रह्म से प्रसुत्त हैं 
और ब्रह्म का प्रामाण्य इसलिए है कि वेद उनसे उत्पन्न हुए हैं। वेद सर्वविध ज्ञान 
की खान हैं; और मनुप्य जैसे निःश्वास के द्वारा वायु को बाहर प्रक्षिप्त करता 
है, उसी प्रकार वेद भी ब्रह्म के भीतर से प्रकाशित हुए हैं। इसीलिए हम समझ 
सकते हैं कि वे सर्वशक्तिमान और सर्वेज्ञ हैं। वे जगत्‌ को सृष्टि करते हों या न 
करते हों, उससे कुछ तात्पर्य नहीं, किन्तु उन्होंने जो वेदों को प्रकाशित किया हैं, 
यही बहुत बड़ी वात हैं। वेदों को सहायता से हो ससार को ब्रह्म के बारे में 
ज्ञान हुआ है--अह्य को जानने का और दूसरा उपाय नहीं। 

वेदों को समस्त ज्ञान की खान मानने का शकर का विश्वास इतना स्वब्यापी 
हो गया है कि सम्पूर्ण हिन्दुओं में एक कहावत हो गयी है कि सोयी हुई गो नी 
वेदों में पायी जा सकती हैँ। 

के अतिरिक्त शकर यह भो कहते है कि कर्मकाण्ड का अनुसरण ज्ञान 
। ब्रह्मज्ञान किसी प्रकार के नैतिक नियम, यज्याबादि अनुष्ठान भथवा 

हमार मतामत के ऊपर निर्मर नहीं हैं, वह इन सबके परे हें। यह ऐं 
जैसे एक स्थाणु को एक व्यक्ति भूत समझता है ओर दूसरा स्थाणु ही समसदा 
है, पर इससे स्थाणु का छुछ वनता-विगड़ता नहीं, वह स्थापु स्थाणु हो रहता हूँ। 





परे देववाणी 


भवित, ध्यान और ब्रह्मचर्य के द्वारा उस ब्रह्मज्ञान को प्राप्त करना होगा। 
सत्यमेव जयते नानृतम्‌, सत्येनेव पन्‍्था विततो देवयानः। सत्य की जय होती 
है, मिथ्या' की जय कभी भी नहीं होती। सत्य के भीतर से ही ब्रह्मलाभ का 
एकमात्र मार्ग रहता है; केवल वहीं प्रेम और सत्य वर्तमान हैं। 


११ जुलाई, बृहस्वत्तिवार ८ 


माता के प्रेम के बिना कोई भी सृष्टि स्थायी नहीं हो सकती। जगत्‌ का 
कोई भी पदार्थ न सम्पूर्ण जड़ हैं और न सम्पूर्ण चित्‌ ही हैं। जड़ और चित्‌ परस्पर 
सापेक्ष हैं--एक के द्वारा ही दूसरे की व्याख्या होती है। इस दृश्य जगत्‌ की 
एक भित्ति है--इस विपय में सभी आस्तिक एकमत है, केवल उस भित्तिस्थानीय 
वस्तु की प्रकृति या स्वरूप के सम्बन्ध में ही उनका मतभेद है। जंगतू की इस 
प्रकार की कोई भित्ति हैं, यह जडवादी स्वीकार नहीं करते। 

सभी धर्मो में ज्ञानातीत या तुरीय अवस्था एक है। देह॒ज्ञान का अतिक्रमण 
करने पर हिन्दू, ईसाई, मुसलमान, बौद्ध, इतना ही नहीं, जो लोग किसी प्रकार का 
घर्ममत स्वीकार नहीं करते, सभी को ठीक एक ही प्रकार की अनुभूति होती है । 
ञः ने दद 

ईसा के देह-त्याग के पच्चीस वर्ष बाद उनके शिष्य थॉमस द्वारा संसार में 
सबसे विशुद्ध ईसाई सम्प्रदाय भारत में स्थापित हुआ था। एंगलो-सैक्सन उस 
समय भी असमभ्य थे। वे शरीर को चित्र-विचित्र ढग से रँगाते थे और पर्वतों की 
गुफाओं में निवास करते थे। एक समय भारत में प्रायः तीस राख ईसाई थे, 
किन्तु इस समय उनकी संख्या' कोई दस लाख होगी। 

ईसाई धर्म सवेदा ही तलवार के वल से प्रचारित हुआ है। कैसा आइचर्य 
है, ईसा के समान कोमलहृदय महापुरुष के शिष्यों मे इतनी वरह॒त्या की ! 
बौद्ध, मुसलमान और ईसाई ये तीनों धर्म जगत्‌ में प्रचारशील धर्म हैं। इनके 
पूर्ववर्ती तीन धर्मो ने--हिन्दू, यहुदी और जरथुस्त्री (पारसी वर्म )--कंभी भी 
दूसरों को अपना धर्म ग्रहण कराते की चेष्टा नहीं की, वौद्ध लोयों ने कभी भी 
नरहत्या नहीं की, तो भी वे लोग केवल अपने नम्न व्यवहार के द्वारा एक समय 
संसार के तीन चौथाई छोगों को अपने मत में ले आये थे। 

बौद्ध लोग सवपिक्षा तकसंगत अज्ञेयवादी थे। वास्तव में शून्यवाद तथा 
अद्दैतवाद, इन दोनों के वीच में तुम कहीं भी ठहर नहीं सकते। बौद्धों ने विचारों 
के द्वारा सव कुछ खण्डित कर दिया था--बे लोग अपने मत को युकक्‍्ति के द्वारा 
जितनी दूर ले जा सकते थे, उतनी दूर ले गये। अद्वेतवादी भी अपने मत को 


विवेकानन्द साहित्य पड 


युक्ति की चरम सीमा तक ले गये थे और उस एक अखण्ड, अद्वय ब्रह्मवस्तु में 
पहुँचे थे, जिससे समुदय जगत्पपंच व्यक्त हो रहा है। वौद्ध और अद्वेतवादी दोनों 
को एक ही समय' में अभिन्नता' और भिन्नता का बोध होता है। इन दोनों अनु- 
भूतियों में एक सत्य और दूसरी मिथ्या अवश्य ही होगी। शून्यवादी कहते हैं, 
भिन्नता सत्य है; अद्वतवादी कहते हैं, एकत्ववोध ही सत्य है; सम्पूर्ण जगत्‌ 
में यही विवाद चल रहा है। इसीको लेकर रस्साकशी ही रही है। 

अद्वेतवादी पूछते हैं, शून्यवादी एकत्व का भाव कहाँ और कैसे पाते हैं ? 
घूमती हुई मशाल उन्हें एक वृत्त के रूप में कैसे. प्रतीत होती है? स्थिति का 
एक विन्दु स्वीकार किये बिना गति की व्याख्या कैसे हो सकती है ? सभी वस्तुओं 
के पीछे एक अखण्ड सत्ता प्रतीयमान हो रही है; उसे शून्यवादी अम मात्र कहते 
हैं, किन्तु इस' भ्रमोत्पत्ति का' कारण क्या है, इसकी व्याख्या वे किसी भी तरह 
नहीं कर पाते। इसी तरह अद्वेतवादी भी यह नहीं समझा पाते कि एक अनेक 
कैसे हुआ। इसकी व्याख्या एकमात्र पंचोल्चियातीत अवस्था में पहुँचने पर ही 
प्राप्त हो सकती है। हमें तुरीय भूमि में उठता होगा, सम्पूर्ण रूप से अतीन्द्रिय, 
अवस्था में पहुँचना होगा। उक्त अवस्था में जाने की अतीन्द्रिय शक्ति एक ऐसा 
यन्त्र है जिपम्तका व्यवहार केवल प्रत्यववादी ही कर सकता है। वह ब्रह्म की 
सत्ता का अनुभव करने में समर्थ है; विवेकानन्द नाम का मनुष्य स्वयं को ब्रह्म- 
सत्ता में परिणत कर सकता है और उस अवस्था से मानवीय अवस्था में छौट 
आ सकता है। अतएवं उसके लिए जगत्समस्या का समाधान हो गया है। 
और गौण रूप से दूसरों के लिए भी; क्योंकि वह दूसरों को उस अवस्था में 
पहुँचने का मार्ग दिखला सकता है। इस प्रकार यह स्पष्ट है कि जहाँ दर्शन की 
समाप्ति होती है, वहाँ घर्म का आरम्म होता है। और इस प्रकार की उपलब्धि 
के द्वारा जगत का कल्याण यह होगा कि इस समय जो ज्ञानातीत है, वह वाद 
में सर्वताधारण के लिए ज्ञानगम्य हो जायगा। इसलिए जगत्‌ में घर्मछाभ ही 
सर्वश्रेष्ठ कार्य है; और मनुष्य अज्ञात रूप में इसका अनुभव करता है, इसी- 
लिए वह सदा वर्म-भाव का आश्रय लेकर चलता है। 

बर्म वहुपयस्विनी गौ के सदृद्य है; वह वहुत छात मारती है, किन्तु उससे 
क्या ? बह दूध भी बहुत देती हैं। जो गाय दूध देती है, ग्वाला उसकी लात 
सहता जाता है। महामोह और विवेक नामक दो राजाओं में छड़ाई छिड़ी। 
विवेक राजा हारनेवाझा ही था कि उसने उपनिपद्‌ रानी से समझौता कर लिया 
और उनसे प्रवोचरूपी (घर्मसाक्षात्कार) पुत्र उत्पन्न हुआ, जिसने उसकी विजय 
की रक्षा की। हमें प्रवोव या वर्मसाक्षात्कार रूपी महैइवयेवान्‌ पुत्र छाम करना 


फ्प्‌ ४ देववागो 


होगा। इस धर्म रूपी पुत्र को खिला-पिलाकर वड़ा करना होगा; ऐसा करने 
से वह महान्‌ वीर हो जायगा।' 

भक्ति या प्रेम के द्वारा चेष्ठा किये बिना ही मनुष्य की समुदय इच्छा-शविति 
एकनुखी हो जाती है---स्त्री-पुरुष का प्रेम ही इसमें दुष्टान्त है। 

भक्ति स्वाभाविक सुखकर पथ हैं। दर्शन एक प्रवल वेगवती पर्वतीय नदी 
को बलपूर्वक ठेलकर उसके उद्गम-स्थान की ओर ले जाने के सदृश है। वह द्रुततर 
हैं, किन्तु विशेष कठिन भी हैं। दर्शन कहता हैं, समुदय प्रवृत्ति का निरोध 
करो। भक्तिमार्ग कहता है, सब कुछ घारा में वहा दो, सदा के लिए सम्पूर्ण 
आत्मसमर्पण कर दो।' यह मार्ग लम्बा तो है, किन्तु अपेक्षाकृत सरल और 
सुखकर है। 

भक्त कहता हैं--- प्रभो, सदा के लिए मैं तुम्हारा हूँ। मैं जो सोचता हूँ 
कि मैं ही कार्य कर रहा हूँ, वह वास्तव में तुम से ही हो रहा है--और मैं या 
भेरा' केवल भ्रम मात्र है।” 

“हे प्रभो, मेरे धन नहीं हैं कि मैं दान करूँ; मेरी बुद्धि नहीं हैं जो मैं 
शात्त्राध्ययन कहूँ; मुझे समय नहीं है जो मैं योगाभ्यास करूँ; हें प्रेममय ! 
इसीलिए मैंने अपना देह-मन् सभी कुछ तुम्हें अपेण कर दिया।” 

कितना ही अज्ञान या अ्रान्त धारणा क्‍यों न हो, वह जीवात्मा और परमात्मा 
के बीच व्यवधान उपस्थित नहीं कर सकता। ईश्वर नामक यदि कोई न भी हो 
तो भी प्रेम के भाव को दुढ़तापूर्वक पकड़े रहो। कुत्ते के समान सड़े मुर्दे को 
खोजते खोजते मरने की अपेक्षा ईश्वर को खोजते खोजते मरता कहीं अधिक 
अच्छा है । सर्वश्रेष्ठ आदर्श को चुन लो और उसकी सिद्धि के लिए अपना सम्पूर्ण 
जीवन लगा दो। मृत्यु जब इतनी निश्चित है, तव एक महान्‌ उद्देश्य के लिए 
जीवनपात करने की अपेक्षा अन्य कोई वात अधिक श्रेष्ठ नहीं है---सन्निमित्ते 
वरं त्यागों घिनाशे तियते सति । 

प्रेम के द्वारा विना किसी क्लेश के ही ज्ञानलाभ होता हैं--इस ज्ञान के वाद 
पराभक्ति आती हैं। 

ज्ञान समीक्षाप्रिय होता हैं और हर विपय को लेकर हल्ला मचाता रहता 
है; किन्तु प्रेम कहता है, ईइवर अपना ययार्थ स्वरूप मेरे सम्मुख प्रकट करेंगे; 
ओर वह सव कुछ स्वीकार कर लेता हैं। 


१. प्रवोध चन्द्रोदय नाटक से, जिसमें वेदान्त धर्म की व्याल्या है। 


प्‌्छ देववाणो 


ईश्वर को वेदान्त के द्वारा जानना होगा। समग्र वेद ही जगत्कारण सृप्टि- 
स्थिति-प्रयकर्ता ईश्वर का वर्णन करते हैं। समस्त हिन्दू देव-देवियों के ऊपर 
ब्रह्मा, विष्णू और शिव ये तीन देवता है। ईइवर इन तीनों का एकीभाव है। 
तू हमारा पिता है जो हमें अंध महासागर के दूसरे तट पर ले जाता है।' 

वेद तुम्हें ब्रह्म को दिखला नहीं सकते, वह तो तुम हो ही। वेद केवल इतना 
ही कर सकते हैं कि जिस आवरण ने हमारे नेत्र के सामने से सत्य को छिपा रखा 
है, उसे हटाने में सहायता करें। पहले चला जाता है अज्ञानावरण, उसके 
बाद जाता हैं पाप और उसके बाद वासना और स्वार्थपरता दूर होती है--अतएव 
सभी क्लेशों का अवसान हो जाता है। इस अज्ञान का तिरोभाव तभी हो सकता 
है, जब हम यह जान लें कि ब्रह्म और 'मै' एक ही है; अर्थात्‌ स्वयं को आत्मा 
के साथ अभिन्न कर लें, मानवीय उपाधियों के साथ नहीं। देहात्मबुद्धि दूर कर 
दो, ऐसा करते ही सारे दुःख-क्लेश दूर हो जायेंगे। मनोवलू से रोग दूर कर 
देने का यही रहस्य है। यह जगत्‌ सम्मोहन का एक व्यापार हैं; अपने ऊपर 
से सम्मोहन के इस प्रभाव को दूर कर दो, ऐसा करने पर तुम्हारे लिए फिर कोई 
कृष्ट न रहेगा। 

मुक्त होने के' लिए पहले पाप त्यागकर पुण्योपाजंब करना होगा, उसके वाद 
पाप-पुण्य दोनों को ही छोड़ना होगा। पहले रजोगुण के द्वारा तमोगुण को ज॑,तना 
होगा, वाद में दोनों को ही सत्त्व गुण में विलीन करना होगा---अन्त में इन तीनों 
गुणों के परे जाता होगा। इस प्रकार की एक अवस्था प्राप्त करो, जहाँ तुम्हारा 
प्रत्येक श्वास-प्रश्वास उनकी उपासनास्वरूप हो जाय। 

जव कभी देखो कि दूसरों की वातों से तुम कुछ शिक्षा प्राप्त करते हो तो 
समझ लो कि पूर्व जन्म में उस विषय की तुम्हें अनुभूति प्राप्त हुई थी; क्योंकि 
अनुभूति ही हमारी एकमात्र शिक्षक हैं। 

जितनी क्षमता प्राप्त होगी, उतना ही दुःख बढ़ेगा, इसलिए वासना का पूर्ण 
रूप से नाश कर डालो। किसी भी तरह की वासना करना मानो वर्रे के छत्ते 
को लकड़ी से कोचने के समान हैं और वासनाएँ तो मानो सोने के पत्ते से आवृत 
विप की गोलियों के समान हैं। यही जानना वराग्य हैं। 

मन ब्रह्म नहीं है।” तत््वमसि---'तुम वह हो, अहं ब्रह्मास्मि---'ैं ब्रह्म हैँ 
जब मनुप्य यह उपलब्धि कर लेता हैं, तव भिद्यते हृदयग्रन्थिरिछच्चन्ते सर्व संशयाः 
--उसकी समग्र हृदयग्रन्थि कट जाती है, सभी संशय छिन्न हो जाते हैं। जब 
तक हमारे ऊपर कोई भी--हमसे भिन्न कोई भी---यहाँ तक कि ईइवर भी--- 
रहेगा, तव तक अभय अवस्था प्राप्त नहीं हो सकती। हमें वही ईइवर या ब्रह्म 


विवेकानन्द साहित्य ५८ 


हो जाना होगा। यदि ऐसी कोई वस्तु हैं, जो ब्रह्म से पृथक हैं ती वह चिर काल 
तक ब्रह्म से पृथक रहेगी; यदि तुम स्वरूपतः ब्रह्म से पृथक हो वो तुम कभी भी 
उसके साथ एक नहीं हो सकते; और इसके विरुद्ध यदि तुम एक हो तो कभी 
भी पृथक्‌ नहीं रह सकते। यदि पुण्यवल से ही तुम्हारा ब्रह्म के साथ योग होता 
हैं तो फिर पुण्यक्षय होते ही वियोग भी होगा। असली बात यह हैं कि ब्रह्म 
के साथ तुम्हारा नित्य योग रहता हैं---पुण्य कर्म तो केवछ आवरण दूर करने 
सहायक मात्र है। हम जाजाद अर्थात्‌ म॒कत हँ---हमें यही उपलब्बि करनी 
होगी। यमेवेष वृणुते--जिसे यह आत्मा वरण करती है”, इसका तात्पर्य है--- 
हम ही आत्मा है और हम अपने को ही वरण करते हैं। 
प्रन्‍न हैं कि ब्रह्मदर्शत हमारी अपनी चेष्टा पर तिर्भर हैं अथवा बाहरी 
किसीकी सहायता के ऊपर ? असल में वह हमारी अपनी चेप्ठा के ऊपर ही 
निर्भर हैं। हमारी चेप्टा के द्वारा दर्पण के ऊपर जो घूल जमी रहती है, वह 
हंटायी जाती है और वह पहले के सदृश स्वच्छ हो जाता है। ज्नात्ता, ज्ञान और 
इन तीनों का वास्तव में अस्तित्व नहीं हैं। जो जानता हैं कि 'मैं नहीं 
जानता वही ठीक जानता है।' जो किसी सिद्धान्त पर अवलम्बित होकर बैठे 
है, वे कुछ भी नहीं जानते। 
हम वद्ध है, यह धारणा ही भूछ हैं। 
धर्म इस जगत की वस्तु नहीं हैं; धरम हैं चित्तशुद्धि का व्यापार; इस 
जगत के ऊपर इसका प्रभाव गौण मात्र है। मुक्ति आत्मा के स्वरूप से अभिन्न 
हूं। आत्मा सदा शद्ध, सदा पृण, सदा अपरिणामी ह6ै। इस आत्मा का तुम कभा 
भी नहीं जान सकते। हम इस आत्मा के सम्बन्ध में नेति नेति” छोड़कर और कुछ 


डि' 


१. तायमात्मा प्रवचतेत रूम्यो न सेवबया न बहुना श्रुतेत। 
यमेवेष वृ णुते तेन लच्पस्तस्पेय आत्मा विवृणुत्ते तनूं स्वाम्‌ ॥ 
कठ उप० ॥ १२॥२ है॥। 
भर्वात्‌ इस आत्मा को वेदाध्ययन द्वारा प्राप्त नहीं किया जाता, वह मेघा 
ह्वारा अबवा बहुत से शास्त्रों के श्रवण से भी आप्त नहीं होती। यह आत्मा जिसको 
वरण (अर्थात्‌ सनोनीत) करती है, वही इसको प्राप्त करता है; उसीके समक्ष यह 
आत्मा अपना रूप प्रकाशित करतो है। 
२. यस्पामततं तस्य मत मत यत््य न वेद सः। 
मविन्ना्त विजञानता विज्ञातमविजानताम्‌॥ केच उप० ॥र।३॥ 

भी नहीं कह पाते। शंकर कहते हैं, जिसे हम मन या कल्पना की समस्त शक्ति 
का प्रयोग करने पर भी हटा नहीं सकते, वही ब्रह्म है।' 
2] न ने 

यह जगत्पपंच भाव मात्र है और वेद इस भाव को प्रकाशित करनेवाछी 
शब्दराशि है। हम इच्छानुरूप इस जगत्पपंच की सूप्टि कर सकते हैं और 
नाश भी कर सकते हैं। कमियों के एक सम्प्रदाय का मत यह हैं कि शब्द के पुनः 
पुनः उच्चारण से उसका अव्यक्त भाव जाग्रत होता हैं और फलस्वरूप एक व्यक्त 
कार्य उत्पन्न होता है। वे कहते हैं, हममें से प्रत्येक व्यक्ति एक एक सृष्टिकर्ता हैं। 
शब्द विशेष का उच्चारण करते ही तत्सहिलिष्ट भाव उत्पन्न होगा और उसका 
फल दिखायी पड़ेगा। मीमांसक सम्प्रदाय कहता है, भाव हैं शब्द की शक्ति और 
शब्द है भाव की अभिव्यक्ति ।' 


१३ जुलाई, शनिवार 


हम जो कुछ जानते हैं वह मिश्रण-स्वरूप है, और हमारा ऐन्द्रिक ज्ञान 
विश्लेषण से ही आता है। मन को अमिश्र, स्वतन्त्र या स्वाधीन वस्तु समझना 
द्वैतवाद है। केवल झास्त्र या पुस्तक पढ़ने से दाशनिक ज्ञान या तत्त्व ज्ञान नहीं 
होता, वरन्‌ जितनी पुस्तकें पढ़ोगे मन उतना ही उलझता' जायगा। अविचारशील 
दाशनिकों के मत में मत एक अमिश्र वस्तु है--और उसीसे वे स्वाधीन इच्छा' 
में विश्वास करते थे। किन्तु मनोविज्ञान-शास्त्र मन का विईलेषण करके यह वता 
चुका है कि मन एक मिश्रित वस्तु है; और चूँकि प्रत्येक मिश्र वस्तु किसी न किसी 
वाह्य शक्तिवल के आधार पर अवलम्वित है, अतः इच्छा भी वहिंःस्थ शक्ति- 
समूह के संयोग पर अवलूम्वित रहती हैं। जब तक मनुष्य को भूख नहीं लगती, 
तव तक वह खाने की इच्छा भी नहीं कर सकता। इच्छा या संकल्प, वासना 
के अधीन है। किन्तु तो भी हम स्वाधीन या मुक्तस्वभाव हैं--सभी ऐसा अनुभव 
करते हैं। 

अज्ञेयवादी कहते हैं, यह धारणा भ्रम मात्र हें। तव जंगतू का अस्तित्व केसे 
सिद्ध हो सकेगा ? इसका प्रमाण केवल यही हैं कि हम सभी छोग जगत देखते 
हैं और उसके अस्तित्व का अनुभव करते हैं। तो फिर हम सभी अपने अपने 
को जो मुक्तस्वभाव अनुभव करते हैं, यह अनुभव भी यथाथ क्यों न होगा और 
चूँकि सभी अनुभव करते हैं, इसलिए जगत्‌ का अस्तित्व स्वीकार किया जाता 
और जब सभी अपने को मक्तस्वभाव या स्वाबीन प्रकृति अनुभव करते हैं, तो 
उसका भी अस्तित्व स्वीकृत करना पड़ेगा। परन्चु इच्छा को हम जिस ग्रकार 


६१ देववाणो 


आत्मरक्षा के लिए भी युद्ध करना ग़लत हैं, परन्तु दूसरों पर आक्रमण 
करने की अपेक्षा यह अधिक अच्छा है। याय्य क्रोाव/ नाम की कोई वस्तु नहीं 
है, क्योंकि सभी वस्तुओं में समत्व बुद्धि के अभाव से ही क्रोब आता है। 


१४ जुलाई, रविवार 


भारत में दर्शन शास्त्र का अर्थ है, वह शास्त्र या विद्या जिसके द्वारा हम 
ईंइवर का साक्षात्कार कर सकते हैं। दर्शन धर्म की युक्ति-संगत व्याख्या है। 
इसलिए कोई हिन्दू कभी भी धर्म और दर्शन के वीच क्‍या सम्बन्ध है, यह जानना 
नहीं चाहता। 

दार्शनिक प्रक्रिया के तीन सोपान हैं:--प्रथम, स्थूल (८०४०८७४०); 
द्वितीय, सामान्यीकृत (8०7०:४४2८०) ; तुतीय, अमूर्त (७0$४०४०६)। सर्वोच्चि 
अमूर्तीकरण जिसमें समस्त पदार्थ एकत्व प्राप्त करते हैं, अद्वितीय ब्रह्म 
है। धर्म की प्रथम अवस्था में प्रतीक या रूपविशेष, द्वितीय अवस्था में पीराणिक 
वर्णन, और अन्तिम अवस्था में दर्शन होते हैं। इन तीनों में प्रथम और द्वितीय 
केवल सामयिक प्रयोजन के लिए हैं, किन्तु दर्शन ही इत सबकी मूल भित्तिस्वहूप 
है; और दूसरे सभी उस चरम तत्त्व में पहुँचने के लिए सोपानस्वरूप है। 

पाइचात्य देशों में घर्म की घारणा यह है कि वाइविल के नये व्यवस्थान और 
ईसा के बिना धर्म हो ही नहीं सकता। यहूदियों के धर्म में भी मूसा और पैग- 
म्ब॒रों आदि के सम्बन्ध में इसी प्रकार की घारणा हैं। इस घारणा का कारण यही 
है कि ये सब धर्म केवल पौराणिक वर्णन के ऊपर निर्भर है। यथार्थ सर्वोच्च धर्म 
वह है, जो इन सभी पौराणिक वर्णनों के परे है, ऐसा धर्म कभी केवल इन्हीं सव 
पर निर्भर नहीं हो सकता। आधुनिक विज्ञान वास्तव में धर्म की भित्ति को 
और भी दृढ़ बनाता हैं। समुदय ब्रह्माण्ड एक अखण्ड वस्तु है, यह विज्ञान के 
द्वारा प्रमाणित किया जा सकता है। दार्शनिक जिसे सत्‌ कहते हैं, वैज्ञानिक 
उसीको जड़ कहते है; किन्तु ठीक ठीक देखने पर इन दोनों के बीच कोई विरोब 
नहीं है, क्योंकि दोनों ही एक है। देसो, परमाणु अदृश्य और अचिन्त्य है, तो भी 
उनमें ब्रह्माण्ड की समस्त शक्ति और सामर्थ्य रहती हैँ। वेदान्त भी आत्मा के 
सम्बन्ध में ठीक यही कहते हैं। वास्तव में सभी सम्प्रदाय भिन्न भिन्न भाषाओं 
में वही एक वात कहते है। 

वेदान्त और आधुनिक विज्ञान दोनों ही जगत्‌ की कारणस्वरूप एक ऐसी 
वस्तु का निर्देश करते हें, जिससे अन्य किसीकी सहायता के बिना जगतु झा 
प्रकाश होता हे। समस्त कारण स्वयं उसोमें हूँ। जैसे ऊुम्हार मिट्टी मे घठ का 


विवेकानन्द साहित्य ड्टरे 


निर्माण करता है; यहाँ कुम्हार होता है निमित्त-कारण, मिट्टी होती हैं समवायी 
उपादान-कारण और कुम्हार का चक्र होता है असमवायी उपादान-कारण। 
किन्तु आत्मा ही ये तीनों कारण है। आत्मा कारण भी हैं और अभिव्यवित या 
कार्य भी है। वेदान्ती कहते हैं, यह जगत्‌ सत्य नहीं है, यह ती आपातप्रतीयमात 
सत्ता मात्र है। प्रकृति आदि कुछ भी नहीं हैं, अविद्यारूपी आवरण में से एकमात्र 
ब्रह्म ही प्रकाशित है। विशिष्टाह्तवादी कहते हैं, ईश्वर ही प्रकृति या जगठ्मपंच 
हुआ है; अद्वैतवादी स्वीकार करते हैं, ईश्वर इस जगत्पयंच के रूप में प्रतीयमाव 
होता है अवश्य, किन्तु वह यह जगत्‌ नहीं है। 

हम अनुभूति को एक मानसिक प्रक्रिया के रूप में, एक मानसिक घटना रूप 
में एवं मस्तिष्क के भीतर एक चिह्न के रूप में जान सकते हैं। हम मस्तिष्क को 
आगे या पीछे ठेल नहीं सकते, किन्तु सन को चला सकते हैं। मत को भूत, 
भविष्यत्‌, वर्तमान---इन तीनों कालों में प्रसारित किया जा सकता है। इसलिए 
मन के भीतर जो जो घटनाएँ घटित होती हैं, वे अनन्त काछू के लिए संचित रहती 
हैं। मन के भीतर सभी घटनाएँ पहले से ही संस्कार के रूप में रहती हैं; 
क्योंकि मन सर्वव्यापी है। 

कांट की महान्‌ उपलब्धि यहु खोज थी कि देश-काल-निमित्त विचार की ही 
प्रणाली विशेष है--यह आविष्कार कान्‍्ट का एक श्रेष्ठ कार्ये है। किन्तु वेदान्त 
बहुत पहले ही यही शिक्षा दे चुका है, और वह इसे माया नाम से सम्बोधित करता 
है। शापेनहॉवर केवल वुद्धि का आश्रय लेते हैं और वेदोक्त तत्त्वों को ही तर्क- 
सम्मत सिद्ध करने की चेप्टा जैसी की है। शंकर ने वेदों की सनातनता में 
विश्वास बनाये रखा। 

अनेक वृक्ष देखते पर उनके साधारण बर्मे वृक्षत्व के आविष्कार का ताम 
ही ज्ञान है। और सर्वोच्च ज्ञान हैं उसी एकमेवाद्वितीय वस्तु का ज्ञान । 

संगुण ईश्वर जयत्‌ का अन्तिम सामान्य भाव है; केवछ बह अस्पप्ट हैं, 
एवं सुनिदिप्ट और दार्शनिक विचारसम्मत नहीं। 


१. चूँकि देश, काल, निमित्त में अस्तित्वमान संपूर्ण सृष्टि, ज्ञान-इच्छा- 
क्रिया के साध्यम से अपनी अभिव्यक्ति करती हुई, सत या स्मृति के परे अपनी 
सत्ता बनाये नहीं रख सकती, समस्त देश-काल-निमित्त का उसोमें होना 
अनिवार्य हैं। अतः मन सर्वव्यापी है। व्यष्ठीकृंत मन्र सर्वव्यापी अथवा सार्वभौस 
मानस का ही अंछ है। 


द्रे देववाणी 


एकत्व अपनी अभिव्यक्ति स्वयं करता है, उसीसे सब कुछ निकलता हैं। 

भौतिक विज्ञान का कार्य तथ्यों का आविष्कार है, और दर्शन मानो फूलों 
का गुलदस्ता बाँवने का एक सूत्र है। प्रत्येक अमूर्तीकरण तात्तविक होता हैं। 
किसी पौधे की जड़ में खाद देने की क्रिया तक में इस प्रकार एक अमूर्तीकरण 
की प्रक्रिया (9700८९४४ ०६ ४०508८४०४) निहित है। 

धर्म के भीतर स्थूल तथा अपेक्षाकृत सूक्ष्म तत्व और चरम एकत्व--ये 
तीन भाव हैं। केवल स्थूछ या विशेष को लेकर ही मत पड़े रहो। उस चरम 
सृक्ष्म तत्त्व में, उस एकत्व को प्राप्त करो। 

2] मैप देह 

असुर तमस्‌ के यन्त्र है, देवता प्रकाश के; किन्तु यंत्र दोनों ही हैं। केवल 
मनुष्य ही जीवन्त है। यन्त्र तोड़ दो, संतुलन प्राप्त करो, तभी मुक्त हो सकते 
हो। यह पृथिवी ही एकमात्र स्थान है, जहाँ मनुष्य मुक्ति लाभ कर सकता है। 

यमेवैष वृणुते तेन रूप्यः अर्थात्‌ यह आत्मा जिसका वरण करती हैं--यह 
बात सत्य हैं। वरण सत्य है, किन्तु अभ्यन्तर की ओर से इसका अर्थ करना होगा। 
एक बाह्यपरक और प्रारव्धवादी सिद्धान्त के रूप में वह भीषण सिद्धान्त है। 


१५ जुलाई, सोमवार 


जहाँ वहुपतित्व प्रथा प्रचलित है, जैसे कि तिब्बत में, वहाँ स्त्रियाँ शरीर से 
पुरुषों की अपेक्षा अधिक बलबती होती हैं। जब अंग्नेज़ वहाँ जं ते हैं, तब ये 
स्त्रियाँ भारी भारी पुरुषों को अपनी पीठ पर चढ़ाकर पर्वतों पर ले जाती हैं। 
मलावार देश में बहुपतित्व, नहीं होता, किन्तु वहाँ सभी विषयों में स्त्रियों 
का प्राधान्य है। वहाँ सर्वत्र ही विशेष रूप से स्वच्छता की ओर दृष्टि रखी जाती 
है, और विद्या-चर्चा में भी अत्यधिक उत्साह है। मैं जब इस प्रदेश में गया, तब 
मैंते अनेक स्त्रियों को देखा, जो उत्तम संस्कृत वोल सकती थीं, किन्तु भारत में 
अन्यत्र दस लाख में भी एक स्त्री संस्कृत नहीं वो सकती। स्वाधीनता में 
उन्नति होती है, किन्तु दासता से तो अवनति ही होती है। पुरततंगीज या मुसलमान 
कभी भी मलाबार को जीत नहीं पाये। 
द्रविड़ लोग मध्य-एशिया की एक अनायें जाति के हैं--आर्यों से पहले ही वे 
भारत में आये थे, और दक्षिगापथ के द्रविड़ छोग सवपिक्षा सम्य थे, उनमें 
पुरुषों की अपेक्षा स्त्रियों की सामाजिक स्थिति उच्च थी। वाद में वे विभकत 
हो गये, कुछ मिश्र में और कुछ वेविलोनिया में चले गये, शैप भारत मे 


ही रहे। 


५४ 


विवेकानन्द साहित्य द्द्ड 
१६ जुलाई, मंगलवार 


शंकर 

अदृश्य कारण' हमसे यज्ञयाग उपासना जादि करवाता है, उससे व्यक्त 
फल उत्पन्न होता है। किन्तु मुक्ति-लाभ करने के लिए हमें ब्रह्म के सम्बन्ध में 
पहले श्रवण, फिर मनत, उसके बाद निदिध्यासन करता होगा । 

कमे तथा ज्ञान के फल पूर्णतया पृथक हैं। समस्त नैतिकता का मूल होता हैं 
--यह करो” और “यह मत करो'; किन्तु वास्तव में इनका देह और मन के 
साथ ही सम्वन्ध है। सुख और दु:ख इन्द्रियों के साथ अविच्छिन्न रूप से सम्बद्ध 
रहते हैं, और सुख-दुःख का भोग करने के लिए शरीर आवश्यक है। जिसका शरीर 
जितना श्रेष्ठ होगा, उसके धर्म या पुण्य का आदर्श भी उतना ही उच्चतर होगा 
“यह प्रणाली ब्रह्मा तक पर लागू है। किन्तु सभी के शरीर है, और जब तक 
देह है, तव तक सुख-दु:ःख रहेगा ही; केवल देहातीत या विदेह होने पर ही सुख- 
दुःख का पूर्ण रूप से अतिक्रमण हो सकता है। शंकर कहते हैं, आत्मा विदेह है। 

किसी विधि-निपेध के द्वारा मुक्ति-लाभ नहीं हो सकता। तुम सदा मुक्त ही 
हो। यदि तुम पहले से ही मुक्त न होते तो तुम्हें किसी भी तरह मुक्ति नहीं दी 
जा सकती। आत्मा स्वग्रकाश है। कार्य-कारण आत्मा को स्पश नहीं कर सकता--- 
इस विदेह अवस्था का नाम ही मुक्ति है। ब्रह्म भूत, भविष्यत्‌, वर्तमान इन सबसे 
परे है। यदि मुक्ति किसी कम का फलस्वरूप होती, तो उसका कोई मूल्य ही 
न होता, वह एक यौगिक वस्तु होती, इसलिए उसके भीतर वन्धन का वीज 
निहित होता। यह मुक्ति ही आत्मा की एकमात्र नित्य संगी है, उसको प्राप्त 
नहीं किया जाता, वह तो आत्मा का यथार्थ स्वरूप है। 

तब आत्मा के ऊपर जो आवरण पड़ा रहता है, उसीको हटाने के लिए--- 
वन्धन और अम को दूर करने के लिए--कर्म और उपासना का प्रयोजन है। 
ये दोनों चीज़ें यद्यपि मुक्ति नहीं दे सकतीं, किन्तु फिर भी हम यदि अपनी चेष्टा 
न करें तो हमारी आँखें नहीं खुलेंगी, और हम अपने स्वरूप को पहचान नहीं 
पायेगे। शंकर आगे और भी कहते है, अद्वैतवाद ही वेद का गौरवमुकुटस्वरूप 
है; किन्तु वेद के निम्त भागों का भी प्रयोजन है, क्योंकि वे हमें कर्म और उपासना 
का उपदेश देते हैं, और इनकी सहायता से भी अनेक छोग भगवान्‌ के निकट 
पहुँचते हैं। फिर इस प्रकार के भी बहुत से व्यक्ति हो सकते हैं, जो केवल अद्वैत- 
वाद की सहायता से ही उस अवस्था में पहुँच सकते हैं। अद्वैतवाद जिस अवस्था 
में ले जाता है, कर्म और उपासना भी उसी अवस्था से ले जाती हैं। 


द्द्प | देववाणी 


शास्त्र ब्रह्म के बारे में भी कुछ शिक्षा नहीं दे सकते, वे केवल अज्ञान दूर 
कर दे सकते हैं। उनका कार्य नकारात्मक (४०४०४०८) है। शंकर की महान्‌ 
उपलब्धि यही है कि उन्होंने शास्त्र को भी स्वीकार किया हैं, और सबके सामने 
मुक्ति का मार्ग भी खोल दिया है। किन्तु अन्ततः है वह वाल की खाल ही निका- 
लना। पहले मनृष्य को एक स्थूछ अवलूम्बन दो, बाद में उसे धीरे घीरे सर्वोच्च 
अवस्था में ले जाओ। विभिन्न प्रकार के धर्म यही चेष्टा करते हैं; इससे यही 
ज्ञात होता है कि ये सभी धर्म संसार में अभी भी क्‍यों विद्यमान हैं और प्रत्येक 
घर्मं मनुष्य की उन्नति के लिए किस तरह किसी न किसी अवस्था में उपयोगी 
है। शास्त्र जिस अविद्या को दूर करने के लिए प्रवृत्त हुए हैं, वे स्वयं उस अविद्या 
के अन्तर्गत हैं। शास्त्र का कार्य है, ज्ञान के ऊपर जो अज्ञानरूपी आवरण पड़ 
गया है, उसे दूर करता। 'सत्य' असत्य को दूर कर देगा। तुम मुक्त ही हो, 
तुम्हें और कौन मुक्त करेगा ? जब तक तुम किसी संप्रदाय विशेष पर अवलम्वित 
हो, तव तक तुमने ब्रह्म को नहीं प्राप्त किया है। जो मन में सोचते हैं, मैं जानता 
हूँ, वे नहीं जानते ।' जो स्वय ज्ञातास्वरूप हैं, उनको कौन जान सकता है ? दो 
बस्तुएँ हैं---एक ब्रह्म और दूसरा जगत्‌। उनमें ब्रह्म अपरिणामी है और जगत्‌ 
परिणामी। जगत्‌ अनन्त काल से रहता आया है। जब तुम्हारा! मन लगातार 
होनेवाले परिवर्तन को समझ नहीं पाता, तव तुम उसे अनन्त कहते हो . . .। 
जगत्‌ और ब्रह्म एक हैं अवश्य, किन्तु एक ही समय तुम दो पदार्थों को देख नहीं 
सकते---एक पत्थर के ऊपर एक मूर्ति खुदी हुई है---जब तुम्हारा ध्यान पत्थर 
की ओर होगा तो खूदाई की ओर नहीं रहेगा और यदि खुदाई की ओर ध्यान 
दो, तो पत्थर का ध्यान नहीं रहेगा। 

न नंद मं 

तुम क्‍या एक क्षण भी अपने को स्थिर कर पाते हो ? सभी योगी कहते 

हैं--ऐसा कर सकना सम्भव है। 
ना ना मेन 

सबसे वड़ा पाप है, अपने को दुर्वख समझना। तुमसे बड़ा और कोई नहीं 
है; सत्य मानो कि तुम ब्रह्मस्वरूप हो। जिस किसी वस्तु में तुम शविति का विकास 
देखते हो, वह शक्ति तुम्हारी दी हुई है। हम सूर्य, चन्द्र, नक्षत्र, इतना ही नहीं, 
समस्त जगत्प्रपंच के ऊपर हैं। शिक्षा दो कि मनुष्य ब्रह्मस्वरूप है। अशुभ के 
अस्तित्व को अस्वीकार करो, उसकी सृष्टि अपनी ओर से मत करो। उठो और 
कहो, “मैं प्रभु हूँ, मैं सभी का प्रभु हूँ।” हमने ही श्ंखला गढ़ी है, और केवल 
हम ही इसे तोड़ सकते हैं। 

७-५ 

कोई भी कम तुम्हें मुक्ति वहीं दे सकता, केवल ज्ञान के द्वारा ही मुक्ति हो 
सकती है। ज्ञान अप्रतिरोधनीय' है; मन उसे अंगीकार या अस्वीकार नहीं कर 
सकता। जब ज्ञानोदय होगा, तब मन को उसे ग्रहण करना ही होगा। अतएव 
यह ज्ञान-लाभ मन का कार्य नहीं है। किन्तु मन में इस ज्ञान का प्रकाश होता 
अवश्य है। 

कर्म और उपासना का फल इतना ही हैं कि वे तुम्हें अपने स्वरूप में फिर 
पहुँचा देते हैं। आत्मा देह हैं, यह सोचना, विल्कुलछ श्रम हैं; अतएवं हम इस 
शरीर में ही मुक्त हो सकते हैं। देह के साथ आत्मा का किचित्‌ सादृश्य नहीं है। 
माया का अर्थ कुछ नहींनहीं है, मिथ्या को सत्य कहकर ग्रहण करना ही माया 
का अर्थ है। 


१७ जुलाई, बुधवार 


रामानुज जंगत्पपत्र को चित्‌ (जीवात्मा या साधारण ज्ञान-भूमि), अचितू 
(जड़ प्रकृति या ज्ञान की अधोभूमि), एवं ईश्वर (ज्ञानातीत भूमि या तुरीय 
भूमि)--इन तीन भागों में विभकक्‍त करते है। किन्तु शंकर कहते हैं, चित्‌ या 
जीवात्मा, एवं परमात्मा या ईइवर एक ही वस्तु है। ब्रह्म सत्यस्वरूप, ज्ञानस्वरूप 
और अनन्तस्वरूप हैं; ये सत्य, ज्ञान और अनन्त उसके गुण नहीं हैं। ईश्वर का 
चिन्तन करने के समय ही उनको विशिष्ट करना होता हैं ; उनके सम्बन्ध में 
अधिक से' अधिक ३5 तत्सत्‌ अर्थात्‌ वह सत्तास्वकरूप और अस्तित्वस्वरूप हैं, 
इतना ही कहा जा सकता हैं 

शकर और भी पूछते हैं, तुम क्या सत्ता को अन्य सव वस्तुओं से पृथक 
करके देख सकते हो ? दो वस्तुओं के बीच वैशिष्ट्य' ज्ञान कहाँ पर होता है ? 
“+ईन्द्रियों में ? नहीं, क्योंकि ऐसा होने पर तो सभी विपयों का ज्ञान एक ही 
प्रकार का होता। हमें विपय-ज्ञान एक के वाद एक के क्रम से होता है। एक 
वस्तु क्या है, यह जानने के साय साथ, वह क्‍या नहीं है, यह भी तुम्हें जानना 
पड़ता है। दो वस्तुओं के बीच पार्थक्य आदि का ज्ञान हमारी स्मृति में ही 
अवस्थित हैं, और मस्तिष्क में जो संचित हैं, उसीके साथ तुलना करके हम यह 
सब जान सकते हैँ। भेद, वस्तुओं के स्वरूप में नहीं रहता, वह तो हमारे 

मस्तिष्क में रहता है। वाहर एक अखण्ड वस्तु ही है, भेद केवल भीतर, हमारे 

मन म॑ रहता हूँ, अतएब बहुत्व का ज्ञान मन को ही सृष्टि 

ये सभी विशेष या भेद गुण-पद-वाच्य होते हैं। वे पृथक रहते हैं, फिर भी 
किसी अन्य वस्तु के साथ जड़ित रहते हैं। यह विशेष” या विभेद क्या 


६७ देववाणी 


निश्चय रूप से कह नहीं सकते। विभिन्न वस्तुओं के बारे में हम केवल उनकी 
सत्ता या अस्तित्व को ही देख तथा अनुभव कर पाते हैं। ज्ञेप जो कुछ है, सब 
हमारे ही भीतर हैं। किसी वस्तु की सत्ता के सम्बन्ध में ही हम निःसंशय 
प्रमाण पाते हैं। विशेष या भेद वास्तव में गौण सत्य है---जैसे रज्जु में सर्पजान; 
क्योंकि इस सर्पज्ञान में भी सत्यता है---कारण अयवथार्थ होने पर भी कुछ न कुछ 
तो देखा ही जाता है। जब रज्जुज्ञान का लोप होता है, तभी सर्पज्ञान का आविर्भाव 
होता है, इसी तरह विपरीत क्रम से सर्पज्ञान के लोप होने पर रज्जुज्ञान का 
आविर्भाव होता है। किन्तु तुम एक वस्तु देखते हो, इससे यह प्रमाणित नहीं होता 
कि अन्य वस्तु है ही नहीं। जगत्‌ का ज्ञान ब्रह्मज्ञान का प्रतिवन्‍्वक-स्वरूप होकर 
उसे आच्छादित करके रखता है, उसे दूर करना होगा, किन्तु उसका भी अस्तित्व 
है, यह स्वीकार करना ही होगा। 
शंकर फिर कहते है कि अनुभूति (7०८८०४००) ही अस्तित्व का चरम 
प्रमाण हैं। वह स्वयंज्योति एवं स्वयंप्रकाश हैँ; क्योंकि इच्द्रियज्ञान के परे 
जाने के लिए हमें उसकी आदब्यकता पड़ती ही है। अनुभूति किसी इन्द्रिय या 
करण सापेक्ष नहीं हैं, वह पूर्णतया निरपेक्ष है। अनुभूति चेनना' (८०राइथं०प५४- 
7655) रहित नहीं हो सकती; बह स्वप्रकाश है और इस स्वप्रकाश के आंशिक 
प्रकाश को चेतना कहते है। किसी प्रकार की अनुभव-क्रिया चेतना-विहीन नहीं 
हो सकती, वास्तव में प्रत्येक अनुभव-क्रिया का स्वरूप ही चेतन होता है। सत्ता 
और अनुभव एक वस्तु है; एक साथ जुड़ी हुई दो पृथक वस्तुएं नहीं। और 
जिसका कोई कारण नहीं है, वही अनन्त है; अतएवं अनुभूति जब स्वयमेव अपना 
चरम प्रमाण है, तव वह भी अनन्तस्वरूप है। और यह सवंदा ही स्वश्नवेद्य हैं 
एवं स्वयं ही अपना ज्ञाता है; यह मन का चर्म नहीं है, वरन्‌ उसके रहने से 
ही मन रहता है। वह पूर्ण और एकमात्र ज्ञाता है, अवएवं वास्तव में अनुभूति है 
आत्मा हूँ। अनुभूति ही स्वयं अनुभव करती है, किन्तु आत्मा को जाता नहीं 
कहा जा सत्ता; क्योकि उससे ज्ञानह्म क्रिया के कर्ता दग बोय होता हेँ। 
किन्तु शंकर कहते है, आत्मा अह नहीं हैं, क्योकि उप्र ने हूँ बह भाव नहीं 
होता। हम उसी आत्मा के प्रतिबरिम्ब मात्र हें, भौर आत्मा तथा दद्ा एक हैं। 
जब तुम उस पूर्ण ब्रह्म के सम्बन्ध में कुछ कहते ही या सोचते हो, तब बह 
सव सापेक्षिक भाव से करना होता है, अतएवं वहीं इन सब ताकिक युक्तियों का 
स्थान हे। किन्तु योगावस्था में अनुभूति और अपरोक्षानुभूति एक ही जाती है। 
रामानुज-व्याल्यात विशिष्टाईतवाद आंशिक रुप में एकत्व दर्शन हूँ; इसलिए 
वह भी उस अद्दैतावस्था का एक सीपान-स्वरूप हूँ। विश्विप्ट' का अर्व हो हैँ 

भेदयुक्त। प्रकृति” का अर्थ है जगत्‌, और उसका परिणाम सर्वेदा होता रहता 
है। परिणामी विचार परिणामशील शब्दराशि के द्वारा अभिव्यक्त होकर कभी 
भी उस पूर्ण स्वरूप को प्रमाणित नहीं कर सकता। इस प्रकार तुम' केवल एक 
ऐसी स्थिति में पहुँचते हो, जहाँ केवल कुछ गुण छूट जाते हैं, स्वयं ब्रह्म को नहीं 
प्राप्त करते। केवल शब्दगत एकत्व में परम अमूर्त प्राप्त होता है, चरम ऐक्य 
प्राप्त नहीं होता और उससे सापेक्षिक जगत्‌ का विलोप-साधन भी नहीं हीोता। 


१८ जुलाई, वृहस्पतिवार 


(आज का पाठ प्रधानतः सांख्य दशेन के निष्कषे के विरुद्ध शंकराचार्य की 
युक्तियों पर था) । 

सांख्यवादी कहते है, ज्ञान एक मिश्रित पदार्थ है और विश्लेषण करते करते 
अन्त में हमें साक्षी पुरुष की प्राप्ति होती हैं। ये पुरुष संख्या में अनेक हैं; 
हममें से प्रत्येक ही एक एक पुरुप हैं। किन्तु अद्वेत वेदान्त इसके विरुद्ध कहता है 
कि पुरुष केवल एकमात्र हो सकता है; पुरुप में ज्ञान, अज्ञान अथवा अन्य कोई 
गुण या धर्म नहीं हो सकता, क्योंकि गुणों का अस्तित्व ही उसके बन्धन का 
कारण होगा और जन्‍्त में उन गुणों का लोप भी होगा। अतएव वह॒ एक वस्तु 
अवश्य ही सभी प्रकार के गुणों से रहित हैं। इतना ही नहीं, ज्ञान भी उसमें 
नहीं रह सकता और वह जगत्‌ या और किसीका कारण भी नहीं हो सकता। 
वेद कहते है, सदेव सौम्पेदमग्र आसीदेकमेवाद्धितीयम्‌ू---हे सौम्य, पहले वह 
एक अद्वितीय सत्‌ ही था।' 

जहाँ सत्त्व गुण रहता है, वहीं ज्ञान देखा जाता है, इससे यह प्रमाणित नहीं 
होता कि सत्त्व ही ज्ञान की उत्पत्ति का कारण है। वरन्‌ मानव के भीतर ज्ञान 

पहले से ही रहता है, सत्त्व के सान्निध्य से वह ज्ञान प्रकाशित माच होता है--- 

ठीक उसी तरह जैसे अग्नि के समीप लोहे का एक गोला रखने पर अग्नि उस 
गोले के भीतर पहले से ही अव्यक्त रूप में विद्यमान तेज को प्रकाशित करके उसे 
उत्तप्त कर देती है---उसके भीतर प्रवेश नही करती । 

शंकर कहते हैं, ज्ञान वन्धनस्वरूप नहीं है, क्योंकि वह ब्रह्म का स्वरूप है। 
जगत्‌ व्यक्त या अव्यक्त रूप में सर्वदा ही रहता हैं, अतएव एक ज्ञेय वस्तु सदैव 
विद्यमान रहती है। 

ज्ञान-वल-क्रिया ही ईश्वर है। ईइवर को आकार की आवश्यकता नहीं हेः 
जो ससीम है, उसके लिए उस अनन्त ज्ञान को घारण करने के निमित्त एक 


पक! 


दर देववाणो 


प्रतिवन्‍्धक की अर्थात्‌ देह, इन्द्रिय आदि की आवश्यकता होती है, क्रिन्तु ईश्वर को 
इस प्रकार की सहायता की विल्कुल ही आवश्यकता नहीं। वास्तव में केवल एक 
आत्मा ही हैं; विभिन्न छोकग्रामी आत्मा कोई नहीं है। पंच प्राण जहाँ पर एकी- 
भूत होते हैँ, उस देह के उस चेतन नियन्ता को ही जीवात्मा कहते हैं, किन्तु वह 
जीवात्मा ही परमात्मा है, क्योंकि आत्मा ही सब कुछ है। तुम उसे जो अन्य रूप 
में समझते हो, वह आन्ति तुम्हारी ही है, जीव में वह त्रान्ति नहीं हैं। तुम्हीं ब्रह्म 
हो, फिर तुम अपने को अन्यथा जो कुछ समझते हो, वह तुम्हारी भूल है। कृष्ण 
को कृष्ण समझकर पूजा मत करो, कृप्ण में जो आत्मा है, उसीकी उपासना करो। 
केवल आत्मा की उपासना से ही मुक्ति-लाभ होगा। यही नहीं, सगुण ईइवर भी 
उसी आत्मा का विपयीकृत रूप हैं। शंकर कहते हैं, स्वरूपानुसन्धानं भक्तिरित्यभि- 
घीयते---अपने स्वरूप के अनुसन्धान को ही भक्ति कहते हैं।' 

हम ईइ्वर-प्राप्ति के लिए जिन विभिन्न उपायों का अवलम्बन करते हैं, वे 
सब सत्य हैं। जैसे ध्रुव नक्षत्र दिखलाने के लिए आस-पास के नक्षत्रों की केवल 
सहायता ली जाती हूँ, उसी तरह ये भी हैं। 

कं कं दि 

भगवदूगीता वेदान्त का सर्वश्रेष्ठ प्रमाणभूत ग्रन्थ है। 
१९ जुलाई, शुक्रवार 

जब तक म॑ं 'तुम' कहता हैं, तव तक कोई एक भगवान्‌ हमारी रक्षा करते 
हैं, यह कहने का हमें अधिकार है। जब तक हम कुछ अन्य को देखते हूँ, तव तक 
उससे जो अनिवार्य सिद्धान्त निकलते है, उन्हें भी ग्रहण करना होगा। में! और 
तुम” को स्वीकार करने पर हमें आदर्श रूप एक अन्य तीसरी वस्तु को स्वीकार 
करना होगा, जो इन दोनों के वीच स्थित है, और वहीं हे ईश्वर जो त्रिकोण के 
शीर्प विन्दुस्वरूप हैं। जैसे वाप्प पहले हिम, तव जल होता हैं और वही जल गंगा 
आदि अनेक नामों से प्रसिद्ध होता हैं। जब वाप्पावस्था हे, तब उसे गगा नहीं 
कहा जाता और जब जल हैं, तव उसे वाप्प नहीं कहा जाता। सृप्टि या परिणाम 
की घारणा के साथ इच्छा-भत्िति की धारणा अच्छेय भाव से जड्ित है। जब तक 
हम जगत्‌ को गतिशील रूप में देखते हैं, तव तक उसके पृप्ठ-भाग में इच्छा तित का 


अस्तित्व हमे स्वीकार करना होता है। उन्द्रियन्ञान सम्पूर्ण आान्ति है, उसे भौतिक 
विज्ञान भी प्रमाणित करता हे; हम किसी वस्तु को जिस प्रकार देसते हैं, सुनते 
हूँ, स्पर्श, क्राण या आस्वाद करते हे, स्वरूपतः वह वैसी ही नहीं होती। विशेष 


विद्षेप प्रहार का स्पन्दन विद्येष विदेष प्रकार के फल को उत्पन्न करता है; भोर 

वे सव हमारी इन्द्रियों के ऊपर क्रिया करते हैं; हम तो केवल सापेक्षिक सत्य 
जान सकते हैं। 
सत्य के लिए संस्कृत शब्द है सत्‌। हमारी व्तेमान दृष्टि से यह जगत्पपंच 
इच्छा और ज्ञानशवित के प्रकाश के रूप में प्रतीत होता है। सगुण ईदइवर स्वयं 
अपने लिए उतना ही सत्य है, जितना हम अपने लिए, इससे' अधिक नहीं। ईदरवर 
को भी उसी प्रकार साकार भाव में देखा जा सकता है, जैसे हमें देखा जा सकता है। 
जव तक हम मनुष्य हैं, तव तक हमें ईश्वर का प्रयोजन हैं; हम जब स्वयं ब्रह्म- 
स्वरूप हो जायेंगे तव फिर हमें ईहवर का प्रयोजन नहीं रह जायगा। इसीलिए 
श्री रामकृष्ण उस जगज्जननी को अपने समीप सदा सर्वेदा' वर्तमान देखते थे--वे 
अपने आस-पास की अन्य सभी वस्तुओं की अपेक्षा उन्हें अधिक सत्य रूप में देखते 
थे; किन्तु समाधि-अवस्था में उन्हें आत्मा के अतिरिक्त और किसी वस्तु का 
अनुभव नहीं होता था। सगृण ईइवर क्रमशः हमारी ओर अधिकाधिक' आता- 
जाता है, अन्त में वह मातों गल जाता है, उस समय न ईश्वर' रह जाता है, न 
“अहं'। सब उसी आत्मा में लूय हो जाता है। 
हमारी यह चेतना एक वन्वनस्वरूप है। संष्टि-रचनावाद बुद्धि को आकार 
का पूर्वगामी मानता हैं। किन्तु बुद्धि यदि किसीका कारण है, तो वह भी उसी 
प्रकार अन्य किसीका कार्यस्वरूप भी है। इसीको कहते हैं माया। ईदवर हमारी 
सृष्टि करता है और हम भी ईइवर की सुष्टि करते हैं--यही है माया। यह चक्त 
अदूठ हैं। मन देह को उत्पन्न करता है और देह मत को; अण्डा पक्षी को और 
पक्षी अण्डे को; वृक्ष बीज को और बीज वृक्ष को। यह जगत्मपंच न सम्पूर्ण विषम 
हैं और न सम्पूर्ण सम ही। मनुष्य स्वाधीन है--उसे इन दोनों भावों के ऊपर 
उठना होगा। ये दोनों ही अपनी अपनी प्रकाश-भूमि में सत्य अवश्य हैं, किन्तु 
उस यथार्थ सत्य को, उस सत्‌ को प्राप्त करने के लिए, अस्तित्व, इच्छा, ज्ञान, 
करना, सुनना, चलना, फिरना आदि क्रियाओं के बारे में हमारी अभी जो कुछ 
घारणाएँ हैं, उत सवके परे हमें जाना होगा। वास्तव में जीवात्मा की व्यष्टिता 
नहीं है---वह तो मिश्र वस्तु है, इसलिए भविष्य में वह खण्ड खण्ड होकर नप्ट 
हो जायगी। जिसका किसी भी प्रकार से विश्लेषण नहीं हो सकता, केवल वही 
वस्तु सहज, ताल्विक है और वही सत्यस्वरूप, मुक्तस्वभाव, अमृत और आननन्‍्द- 
स्वरूप है। इस अमात्मक वैयक्तिकता की रक्षा की सारी चेष्टाएँ पाप हैं और 
इस वैयक्तिकता का नाश करने की समस्त चेप्टा ही धर्म या पुण्य हैं। इस जगत 
में सभी व्यक्ति, कोई जान में, कोई अनजान में, इस वैयक्तिकता को नष्ट करने 
की चेप्टा करते हैं। समस्त नैतिकता (४7०००॥६०) की भित्ति है इस पार्थक्य 


20, 


७१ देववाणी 


अथवा' भ्रमात्मक व्यवितत्व को नष्ट करने की चेष्टा; क्‍योंकि यही सब प्रकार 
के पापों का मूल है। नैतिकता का अस्तित्व पहले ही से होता है, बाद में धर्म 
उसे विधिवद्ध मात्र कर देता है। प्रथमत: प्रथाएँ उत्पन्न होती है, आगे चलकर 
पुराण उनकी व्याख्या करते हैं। जब घटनाएँ घटती हैं, तब तो वे तर्क से 
उच्चतर किसी नियम से ही घटती हैं, तक का आविर्भाव बाद म्रें होता है---उन्हें 
समझने के लिए। तर्क में कोई प्रेरक शक्ति नहीं है, वह तो मानो घटना घटित 
हो जाने के बाद जुगाली करने के समान है। तके तो मानव के कार्य-कलछाप का 
एक इतिहासकार मात्र है। 
ने न नर 

बुद्ध एक महा वेदान्ती थे, (क्योंकि बौद्ध धर्म वास्तव में वेदान्त की शाखा 
मात्र हैं) और शंकर को भी कोई कोई प्रच्छन्न बौद्ध कहते है। बुद्ध ने विश्लेषण 
केया' था--शंकर ने उन सबका' संइ्लेषण किया है। वुद्ध ने कभी भी वेद या 
जाति-भेद अथवा' पुरोहित किवा सामाजिक प्रथा किसीके सामने माथा नहीं नवाया । 
जहाँ तक तर्क-विचार चल सकता है, वहाँ तक निर्भीकता के साथ उन्होंने तको- 
विचार किया है। इस प्रकार का निर्मीक सत्यानुसन्धान, प्राणिमात्र के प्रति इस 
प्रकार का प्रेम संसार में किसीने कभी भी नहीं देखा। बुद्ध धर्म-जगत्‌ के वाशिग्टन 
थे, उन्होंने सिहासन जीता था केवल जंगत्‌ को देने के लिए, जैसे वाशिग्टन ने 
अमरीकी जाति के लिए किया था। वे अपने लिए थोड़ी सी भी आकांक्षा न 
रखते थे। 


२० जुलाई, शनिवार 


प्रत्यक्षानुभूति ही यथाथे ज्ञान या यथार्थ धर्म हैं। अनन्त युगों तक हम यदि 
धर्म के सम्बन्ध में केवल बातें ही करते रहें, तो उससे हमें कभी भी आत्मज्ञान 
नहीं हो सकता। केवल सिद्धान्त विशेष में विश्वासी होता और नास्तिकता--इन 
दोनों में कुछ भी अन्तर नहीं हैं। वरव्‌ इस प्रकार के आस्तिक और नास्तिक में 
तो नास्तिक ही अच्छा है। उस प्रत्यक्षानुभूति के आलोक में मैं जितने क़दम 
आगे बढ़ेगा, उससे मुझे कोई कभी भी पीछे नहीं हंटा सकेगा। किसी देश को 
जब तुमने स्वयं जाकर देखा, तव तुम्हें उसके सम्बन्ध में यथार्थ जान हुआ। 
हममें से प्रत्येक व्यक्ति को प्रत्यक्षानुभूति करनी होगी। आचार्य केवल हमारे 
समीप खाना ला सकते हैं---इससे पुष्टि लाभ करने के लिए हमें स्वयमेव खाना 
पड़ेगा। तर्क-युव्ति ईश्वर को, एक तकंसंगत निष्कर्ष के रूप में छोड़कर, अन्य 
किसी प्रकार प्रमाणित नहीं कर सकती। 

भगवान्‌ को अपने से बाहर प्राप्त करना हमारे छिए असम्भव है। वाहर 
जो ईश्वर-तत्त्व की उपलब्धि होती हैं, वह हमारी आत्मा का ही प्रकाश मात्र 
है। हम ही है भगवान्‌ का सर्वश्रेष्ठ मन्दिर । वाहर जो कुछ उपलब्धि होती 
है, वह हमारे आभ्यन्तरिक ज्ञान का ही अति सामान्य. अतुकरण या प्रतिविम्ब 
मात्र है। 

हमारे मन की शक्तियों की एकाग्रता ही हमारे लिए ईरवर-दर्शन का एक- 
मात्र साधन है। यदि तुम एक आत्मा को (अपनी आत्मा को) जान सको, तो 
तुम भूत, भविष्यतू, वर्तमान सभी आत्माओं को जान सकोगे । इच्छा-शक्ति के 
द्वारा' मन की एकाग्रता साधित होती है---और विचार, भक्ति, प्राणायाम इत्यादि 
विभिन्न उपायों से यह इच्छा-शक्ति उद्बुद्ध और वशीकृत हो सकती है। एकाग्र 
मन मानो एक प्रदीप हैं जिसके द्वारा आत्मा का स्वरूप स्पष्ट रूप से देखा जा 
सकता है। 

एक प्रकार की साधना-ग्रणाली सवके लिए उपयोगी नहीं हो सकती। 
इसका अर्थ यह नहीं कि विभिन्न साधना-प्रणालियों का सोपान के समान एक 
एक करके अवलम्बन करना होगा। क्रिया-कलाप, अनुष्ठान आदि सबकी अपेक्षा 
निम्न साधन है, उससे श्रेष्ठतर साधन है ईश्वर को अपनी आत्मा से वाहर 
देखना, और सर्वश्रेष्ठ साधन हैं अपनी आत्मा के भीतर ब्रह्म का' साक्षात्कार 
करना। कुछ व्यक्तियों के लिए एक के वाद दूसरा--इस प्रकार के क्रम की 
आवश्यकता हो सकती है, किन्तु अधिकांश व्यक्तियों के लिए एक ही मार्ग की 
आवश्यकता होती है। सबके लिए यह कहना' कि ज्ञान-छाम करने के लिए 
तुम्हें कम और भवित के मार्ग से ही जाना होगा---इससे बढ़कर अधिक अहमक़पन 
और क्या हो सकता है? 

जब तक तुम किसी उच्च तत्त्व को प्राप्त नहीं करते हो, तव तक तुम 
अपने तके-विचार को पकड़े रहो और इस अवस्था में पहुँचने पर तुम्हें मालूम 
हो जायगा कि वह तत्त्व श्रेष्ठ इसलिए है कि युक्ति-विचार का' विरोधी नहीं है। 
इस यूक्ति-विचार या ज्ञान के परे की भूमि है समाधि, किन्तु स्नायवीय' रोगों की 
प्रतिक्रियास्वरूप मूर्छा-विशेप को ही समाधि मत समझ बेठो। अनेक व्यक्ति 
झूठा दावा करते हैं कि उन्होंने समाधि प्राप्त कर छी है, वे पद्मु के सदृश स्वाभा- 
विक या सहज ज्ञान को ही समाधि-अवस्था कहने की भूल करते हैं--यह बड़ी 
भयानक वात है। यह यथार्थ भाव-समाधि है या स्तायवीय रोग', इसका बाहर 
से निर्णय करने का कोई उपाय नहीं। वह ठीक ठीक समाधि अवस्था है या नहीं', 
यह आप ही आप मारूम हो जाता है। इस भूल से हमारा रक्षक नकारात्मक है--- 


हा 

अर्थात्‌ वुद्धि की आवाज्ञ। धर्म-लाभ का अर है वुद्धि के परे जाना, किन्तु वहाँ तक 
हमें पहुँचाने में हमारा पथ-निर्देश वुद्धि ही करती है। सहजात ज्ञान मानो वरफ़ 
है, वुद्धि-विचार मानो जल है, और अलौकिक ज्ञान मानो वाप्प है जो सवपिक्षा 
सुक्ष्म हैं। ये एक के वाद एक आते है। सर्वत्र ही यह अनुक्रम रहता है, जैसे 
अचेतन, चेतत, बुद्धि; जड़ पदार्थ, देह, मन। और ऐसा प्रतीत होता हैं कि 
हम इस खश्यृंखला की जिस कड़ी को पकड़ते हैं, वहीं से उसका आरम्भ होता है। 
अर्थात्‌ कोई कहते हैं, देह से मन की उत्पत्ति हुई है; और कोई कहते है, मन से' 
देह की। दोनों ही पक्षों में युक्ति' का समान मूल्य है, और दोनों ही मत सत्य हैं। 
हमें इत दोनों के परे जाना होगा---ऐसी अवस्था में पहुँचना होगा, जहाँ देह और 
मन, दोनों ही नहीं हैं। यह सारा अनुक्रम भी माया है। 
धर्म बुद्धि के परे है और परा-प्राकृतिक है। श्रद्धा का अर्थ कुछ भी मान 
लेना नहीं है---वह है उस चरम तत्त्व को हस्तगत करना, वह हैं एक प्रकाश। 
पहले उस आत्म-तत्त्व के सम्बन्ध में श्रवण करो, उसके बाद विचार करो--विचार 
द्वारा उक्त आत्म-तत्त्व के सम्बन्ध में यथाशक्ति जानने का प्रयत्न करो; इसके 
ऊपर से विचार की वाढ़ को वहने दो--उसके वाद जो शेप रहे उसीको ग्रहण करो। 
यदि कुछ भी शेप न रहे, तो तुम भगवान्‌ को धन्यवाद दो, क्योंकि तुम एक अन्च- 
विश्वास से वच गये। और जव तुम्हें यह निश्चय हो जायगा कि तुम्हारी आत्मा को 
कोई भी नहीं ले जा सकता, जव आत्मा हर कसौटी पर खरी उतरेगी, तब तुम उसे दृढ़ 
भाव से पकड़े रहो तथा सभी को इस आत्म-तत्त्व का उपदेश दी। सत्य कभी पक्षपात 
नहीं करता, उससे सभी का कल्याण होगा। अन्त में, स्थिर भाव और शान्त 
चित्त से उसका निदिध्यासन करो--उसका ध्यान करो, तुम अपने मन को उसके 
ऊपर एकाग्र करो, इस आत्मा के साथ अपने को एकभावापन्न कर डालो। तव 
फिर शब्दों का कोई प्रयोजन नहीं रहेगा, तुम्हारा मौन ही सत्य का सचार करेगा। 
वोलने में शक्ति का ह्वास मत करो, शान्त होकर ध्यान करो। वहिर्जगत्‌ की गति- 
विधि से अपने को विचलित न होने दो। जव तुम्हारा मत सर्वाच्चि अवस्था में 
पहुँचता है, तव उसकी चेतना तुम्हें नहीं रहती। शान्त रहकर संचय करो औ 
आध्यात्मिकता के डाइनेमो' वन जाओ। भिखारी क्या दे सकता है ? जो राजा 
हैं वही दे सकता है---और वह राजा भी तभी दें सकता है, जब वह स्वयं कुछ 
न चाहे! 
नह न रह 
तुम्हारे पास जो रुपये-पैसे हैं, उन्हें तुम अपना मत समझो, तुम अपने को ता 
भगवान्‌ का भण्डारी समझो। उन रुपये-पैसों के प्रति आसक्ति मत रखो। नाम, 

यश, रुपये-पैसे सभी चले जायें--जाने दो, ये सब तो भयानक वन्धनस्वरूप हैं ! 
स्वाधीनता की अपूर्व मुक्त वायु का उपभोग करो। तुम तो मुक्त हो, मुक्त हो, 
पहले से ही मुक्त हो; सर्वेदा! कहो---मैं सदानन्दस्वरूप हूँ, मैं मुक्तस्वभाव हूं, 
मैं अनन्तस्वरूप हूँ, मेरी आत्मा का आदि-अन्त नहीं है; सब मेरे आत्मस्वरूप हैं। 


२१ जुलाई, रविवार 
पातंजल योगसूत्र 


योग वह विज्ञान है जिसके द्वारा चित्त पर संयम करके उसे वृत्तियों में बिखरने 
नहीं दिया जाता। मत संवेदना और भावना, या क्रिया और प्रतिक्रिया का मिश्रण 
स्वरूप है, अतएवं वह नित्य नहीं हो सकता। मन का एक सुक्ष्म शरीर हैं, उसी 
शरीर के द्वारा मन स्थूछ शरीर के ऊपर कार्य करता है। वेदान्त कहता है, मन 
के पीछे यथार्थ आत्मा है। वेदान्त इन दोनों को, अर्थात्‌ देह और मन को स्वीकार 
करता हैं, किन्तु वह और एक तृतीय पदार्थ को ग्रहण करता हैं---जो अनन्त, 
चरम तत्त्वस्वरूप, विश्लेषण का अन्तिम फलस्वरूप है, जो एक अखण्ड वस्तु है, 
जिसका विभाजन नहीं हो सकता। जन्‍म है पुनर्घटन, मृत्यु है विघटन---और 
सम्पूर्ण विश्लेषण करने के वाद अन्त में आत्मा को पाया जाता है। और आगे 
विभाजन असंभव होने के कारण आत्मा में पहुँचने से नित्य सनातन तत्त्व प्राप्त 
हो जाता है। 

प्रत्येक तरंग के पीछे समग्र समुद्र विद्यमान हैं--जो कुछ अभिव्यवित है, 
वह सब तरग है--अन्तर इतना ही है कि कुछ खूब बड़ी हैं और कुछ छोटी'। 
किन्तु वास्तव में ये सब तरंगें स्वरूपत: समुद्र हैं---समग्र समुद्र ही हैं; किन्तु तरंग 
को दृष्टि से एक एक अश है। तरंग समूह जब शान्त हो जाता हैं, तव सब एका- 
कार हो जाता हैं। पतंजलि कहते हैं--दृश्यविहीन द्रष्टा। जव मन क्रियाशील 
रहता है, तव आत्मा उसके साथ मिल जाती हैं। अनुभूत पुरातन विपयों की 
द्रुत' वेग से पुनरावृत्ति को स्मृति कहते हैं। 

अनासक्त बतो। ज्ञान ही शक्ति हे--एक को प्राप्त करने से दूसरी स्वतः 
प्राप्त हो जाती है। इतना ही नहीं, ज्ञान के द्वारा तुम इस जड़ जगत्‌ को भी उड़ा 
दे सकते हो। जव तुम मन ही मन किसी वस्तु में से एक एक करके गुणों को हंटाते 
हंटाते ऋमश: सभी गुणों को हटा सकोगे, तव तुम अपनी इच्छानुसार उस वस्तु 
को सम्पूर्ण रूप से अपनी चेतना में से दूर कर सकोगे। 

जो उत्तम अधिकारी हैं, वे योग में शीघ्रातिशीघत्र उन्नति कर लेते हैँं---छः 
महीने में वे योगी हो सकते हैं। जो उनको अपेक्षा तिम्न अधिकारी हैं, उन्हें योग 

पु 


नही 

में सिद्धिकाभ करने में अनेक वर्ष रूम जाते हैं, और जो कोई व्यक्ति निष्ठा के 
साथ साधना करे---अन्य सभी कार्यों को छोड़कर सर्वदा साथना में ही निरत रहे, 
तो उसे बारह वर्ष में सिद्धिकाभ हो सकता हैं। इन सव मानसिक व्यायामों को 
छोड़कर केवल भक्त द्वारा भी इस अवस्था में पहुँचा जा सकता है, किन्तु उसमें 
कुछ विलम्ब होता है। 

मन के द्वारा उस आत्मा का जिस भाव में दर्शन या घारणा हो सके, उसोको 
ईडवर कहते हैं। उसका सर्वश्रेप्ठ नाम हैं, ४४”; अतएवं इस ओंकार का जप करो, 
उसका ध्यान करो, उसके भीतर जो अपूर्व अर्थराशि निहित है, उसका चिन्तन 
करो। सर्वदा ओकार जय ही यथार्थ उपासना हैं। यह मत समझो कि ओंकार 
सामान्य शब्द है; वह तो स्वयं ईश्वरस्वरूप है। 

धर्म तुम्हें नया कुछ नहीं देता, वह तो केवल प्रतिवन्धों को दूर कर तुम्हारा 
यथार्थ स्वरूप तुम्हें दिला देता है। रोग प्रवम प्रवत्व विष्त है--स्वस्थ थरीर ही 
सर्वोत्कृप्ट यन्त्र है। विषाद एक दूसरा अलब्यप्राय विध्न है। किन्तु यदि तुम 
ब्रह्मसाक्षात्क्तार कर लो तो फिर तुम्हारे मन के विपण्ण होने की सभावना ही 
न रहेगी। रांशय, अध्यवसाय का अभाव, श्रान्त वारणाएँ--ये अन्य विध्न हूँ 

८ न्‍ः < 

प्राण 3 देदस्थित अति सूक्ष्म शक्तियां, गति का कारण। प्राण कुल दग हैं-- 
उनमे पाँच प्रतान हैं, और पांच अप्रवान। एक प्रवान प्राण-प्रवाह ऊपर की ओर 
प्रयाहित हो रहा है, अन्य सब नीने की ओर। प्रागायाम का अर्थ है--श्वास- 
प्रप्यास द्वारा प्राणसमूह को नियन्नित करना। इबास मानों काप्ठ है, प्राण वाप्प 
और शरीर मानो उजन है। प्राणायाम में तोन कियाएं होती ह--मयूरक--झवास 
को भीतर छे याना, कुम्नक--श्वास को भीतर धारण करके रगाना, और रेचढ-- 
प्यास को बाहर निहाऊना। 

गुर है बढ यान झिससे आध्यात्मिक श्लि तुम्हारे समीप पहुँचती दू। शिक्षा 
गोई भी दे सकता है, किन्तु शिष्प मे कैयल सूद ही जाव्यात्मिक शोतित का सवार 
गारता दे, भौर बढ़ी फररीमूत दोती दू। धिष्यों में जानस में भाई भाई गा सम्बन्ध 
:, और भारतीय कानून धिष्पों ८ बीच इस भाससम्यत्प को ररीझाद कर्ता हू 
गुढ मे जपने एूं आनायों से यो मन्नत या धाप-शरिमसस सद्य प्राप्त ही है, उसीफो 


> लत न 
ही सता, उत्दड 


। 


पे झि् ने सनमित करसे “नस के 
६-7 २७% [६ मरे , साउयता ३० 
दि्ति की ये शतिा सानझा हावी है। सायारसतः चुद के साइबता चिप 


दिना इन सभी सोगो रंगे म्पास झरने पद दास की परखला उत्पक्त दोसी हे. फन्सतु 


हे 
24 


सद को सदायववा 7 मे पर धायः इसकी सम्भाउना नी दला। प्रत्यक्ष इाू-रता 

का एक एक मन्त्र है। इष्ट का अर्थ है--विशेष विशेष उपासक का विशज्येप विशेष 
आदर्श। मन्त्र हैं भाव विद्येप को अभिव्यक्त करनेवाला शब्द। इस शब्द के छगा- 
तार जप के द्वारा आदश को मन में दृढ़ भाव से रखने में सहायता मिलती है। 
इस प्रकार की उपासना-प्रणाली भारत के सभी साधकों में प्रचलित है। 


२३ जुलाई, मंगलवार 
भगवदुगीता--कर्मयोग 


कर्म के द्वारा मुक्ति-लाभ करना ही तो अपने को कर्म में नियुक्त करो, किन्तु 
किसी प्रकार की कामना मत करो--फल की आकांक्षा तुम्हें नहीं होनी चाहिए। 
इस ग्रकार के कमों के द्वारा ज्ञान-लाभ होता हैं और इस ज्ञान के द्वारा मुक्ति होती 
है। ज्ञान प्राप्त करने के पहले कम का त्याग करने से दु:ख ही होता है।' आत्मा 
के लिए कर्म करने पर कर्मजनित किसी प्रकार का वन्चन नहीं होता। कर्म से 
सुख की आकांक्षा भी मत करो और इस प्रकार का भय भी मत रखो कि कर्म 
करने पर कष्ट होगा। देह और मन कार्य करते हैं, मैं कुछ नहीं करता---सर्वदा 
अपने को इस प्रकार समझाते रहो, और इस बात को प्रत्यक्ष करने की चेष्टा' 
क्रो। इस प्रकार प्रयत्त करो, जिससे तुम्हें अपने द्वारा कुछ करने का बोध ही 
न रहें। 

समस्त कर्म भगवान्‌ को अर्पण कर दो। संसार में रहो, किन्तु सांसारिक मत 
चनो--पहझपत्र का मूल जैसे कीचड़ में रहता है, किन्तु वह सर्वेदा शुद्ध रहता है। 
लोग तुम्हारे प्रति चाहे जैसा व्यवहार करें, कितु तुम सबको प्रेम करते रहो। 
जो अन्धा है, उसे रंग का ज्ञान कभी नहीं हो सकता---अतएवं जब हममें दोप 
नहीं है तो हम दूसरे का दोप देखेंगे कैसे ? हमारे भीतर जो कुछ है, उसके साथ 
हम उसकी तुलना करते हैं, जो कि हम वाहर देखते हैं, और तदनुसार ही हम किसी 
विपय में अपना मतामत प्रकट करते हैं। यदि हम स्वयं पवित्र हैं, तो हमें बाहर 
अपवित्रता नहीं दिखायी देगी। वाहर अपवित्रवा हो सकती है, किन्तु हमारे छिए 
उसका अस्तित्व नहीं होगा। श्त्येक तर-तारी और प्रत्येक वालक-वालिका के' 
भीत्तर ब्रह्म का दर्शन करो, अन्त्ज्योति के द्वारा उसे देखो; यदि हमें सर्वत्र उस ब्रह्म 
का दर्शन होता है, तो हम उसके अतिरिक्त और कुछ देख ही नहीं सकते। इस 
संसार की कामना मत करो, क्योंकि जो कुछ तुम चाहते हो वही तुम पाते हो। 
केवल भगवान्‌ का अच्वेषण करो। जितनी अधिक शक्ति प्राप्त होगी, उतने ही 
वन्वन बढ़ेंगे, उतना ही भय वढ़ेगा । एक सामान्य चींटी की अपेक्षा हम कहीं अधिक 
भीझ और दुःखी हैं। इस समस्त जगत्मपंच से वाहर निकलकर भगवान्‌ के 

समीप जाओ। ख्रष्टा के तत्त्व को जानने की चेप्टा करो, न्‌ कि सृष्टि के 
तत्त्व को। 

मैं ही कर्ता हूँ और मैं ही कार्य हूँ।' 'जो काम-क्रोव के वेग का अवरोध कर 
, वे महायोगी हैं।' 
अभ्यास और वेराग्य के द्वारा ही मन का निरोध किया जा सकता है।' 

के 5५ मेड 

हमारे हिन्दू पूर्वेज चुपचाप बैठकर घर्मं और ईइवर के सम्बन्ध में विचार 
कर गये हैं और इस कारण हमारे मस्तिप्क भी इस कार्य के लिए सक्षम हैं। 
किन्तु अब हम रुपये-पैसे के लिए जिस प्रकार दौड़-धूप कर रहे हैं, उससे उसके 
नष्ट हो जाने की सम्भावना है। 


४१ 


लेते 


#टि 


रे नह कं 

शरीर में एक शक्ति है जिसके द्वारा वह अपने को नीरोग वनाता हैं---और 
मानसिक अवस्था, औपधि, व्यायाम आदि इस आरोग्यकारी शक्ति को प्रवोधित 
कर सकते हैं। जब तक हम भौतिक परिस्थितियों के द्वारा विचलित होते हैं, तब 
तक हमें जड़ की सहायता का प्रयोजन होता है। हम जब तक नाड़ियों के दासत्व 
के बन्धचन को नहीं काट पाते, तव तक हम उसकी उपेक्षा नहीं कर सकते। 

अचेतन मन है, किन्तु वह चेतन के वीचे हैं, और वह मानव प्राणी का एक 
अंश मात्र है। दर्शन शास्त्र मन के सम्बन्ध में केवल अनुमान मात्र है। किन्तु 
धर्म प्रत्यक्षानुभूति के ऊपर अर्थात्‌ प्रत्यक्ष दर्शन, जो ज्ञान की एकमात्र भित्ति है, 
उसीके ऊपर प्रतिप्ठित है। अतिचेतन मन के संपर्क में जो आता है, वह तथ्य है। 
आप्त उन्हें कहते हैं, जो धर्मं का प्रत्यक्ष कर चुके हैं। उसका प्रमाण यही है कि 
तुम यदि उनकी प्रणाली का अनुसरण करो, तो तुम्हें भी वही उपलब्धि होगी। 
प्रत्येक विज्ञान की एक विश्वेष प्रणाली एवं विशेष यन्त्र होता है। एक ज्योतिषी 
केवल पाकशाला के वर्तनों को छेकर शनिग्रह के वलूय आदि दिखाने में समर्थ नहीं 
हो सकता---वे चीजे दिखाने के लिए तो दूरवीक्षण यन्त्र आवश्यक है। उसी प्रकार 
धर्म के महान्‌ सत्य-समूह को देखने के लिए हमें उन लोगों के द्वारा उपदिष्ट 
प्रणालियों का अनुसरण करना होगा, जो पहले हो उन सत्यों का अत्यक्ष कर चुके 
हैं। जो विज्ञान जितना महान्‌ होता है, उसकी शिक्षा प्राप्त करने के उपाय भी 
उतने ही विविध होते हैं। हमारे संसार में आने के पहले ही इससे निकलने का 
उपाय भी भगवान्‌ ने कर रखा है। अतएवं हमें चाहिए केवल उस उपाय की 
जानकारी। किन्तु विभिन्न प्रणालियों को लेकर झगड़ा मत करो। केवल सत्य- 
सिद्धि को लक्ष्य बनाओ और जो साधन-प्रणाली तुम्हारे लिए सबसे उपयोगी हो, 

घारण करते हैं और समस्त कर्मफल का त्याग करते हैं, उन्हें धर्ममेघ नामक 
समाधि का लाभ होता है। जैसे मेघ बरसता है, उसी प्रकार वे पवित्रता की वर्पा 
करते हैं। 

घ्यान विषयों की एक माला पर और एकाग्रता केवल एक विपय पर की 
जाती है। 

मन आत्मा का ज्ञेय है, किन्तु मन स्वप्रकाश नहीं है। आत्मा किसी वस्तु 
का कारण नहीं हो सकती। कैसे होगी. ? पुरुप प्रकृति से युक्त होगा कैसे ? 
वास्तव में पुरुष कभी भी प्रकृति से युक्त नहीं होता--अविवेक के कारण ही 
पुरुष प्रकृति से युक्त हुआ प्रतीत होता है। 

बिना दया किये या यह अनुभव किये कि संसार में वड़ा दुःख-दैन्य है, सहायता 
करना सीखो। शत्रु-मित्र दोनों के प्रति समदृष्टि होना सीखो; जब ऐसा हो सकेगा 
तथा तुम्हें कोई कामना नहीं रहेगी, तभी लक्ष्य को प्राप्त समझना चाहिए। 

कामना के वट-वृक्ष को अनासक्ति के कुठार के द्वारा काट डालो, ऐसा करने 
पर वह बिल्कुल नष्ट हो जायगा। वह तो एक भ्रम मात्र हैं, और कुछ नहीं। 
“जिनका मोह और शोक चला गया है, जिन्होंने संगदोपों को जीत लिया है, केवल 
वे ही आज़ाद या मुक्त हैं।' 

किसी व्यक्ति से विशेष भाव से प्रेम करना वन्धन है। सभी से समान रूप 
से प्रेम करो---तव तुम्हारी सभी वासनाएँ विलीन हो जायँगी। 

सर्वेभक्षक काल के आने पर सभी को जाना होगा। फिर इस पृथ्वी की उन्नति 
के लिए और क्षणस्थायी तितली पर रंग चढ़ाने के लिए चेष्टा क्‍यों कर रहे हो ? 
अन्त में तो सभी विनष्ट हो जायँंगे। सफ़ेद चूहे के समान पिंजड़े में वैठकर उछल- 
कूद मत करो। हम सवेदा व्यस्त रहते हैं और कार्य कुछ होता ही नहीं। वासना चाहे 
अच्छी हो, चाहे निकृष्ट, असल में वह अशुभ ही है। यह मानो कुत्ते के समान एक 
ऐसे मांस-खण्ड पाने के लिए दिन-रात हाँफते रहना है, जो सदा उसको पहुँच के 
वाहर होता जाता है; और अन्त में कुत्ते की मौत मर जाता है। अतः ऐसे मत 
वनो। समस्त वासना नष्ट कर डालो। 

परमात्मा जब माया का शासक रहता हैं, तव उसे ईश्वर कहा जाता हैं, 
और जब वह माया के अबीन होता है, तव वह जीवात्मा कहलाता है। समग्र 
जगत्पमपच की समष्टि ही माया है, एक दिन वह बिल्कुल उड़ जायगी। 

वृक्ष का वृक्षत्व माया है---वृक्ष देखते समय वास्तव में हम भगवत्स्वरूप 

को ही मायावुत भाव से देखते हैं। किसी घटना के सम्वन्ध में क्‍यों प्रइन की 
जिज्ञासा ही मायान्तर्गत हैं। अतएवं माया कैसे आयी, यह प्रइन ही वृथा है, 
क्योंकि माया के बीच में रहकर उसका उत्तर कभी भी नहीं दिया जा सकता 
और जब माया के परे चले जाओगे, तब कौन यह प्रश्न पूछेगा ? असदु दृष्टि 
या माया ही यों” प्रश्न की सृष्टि करती हैं, किन्तु क्‍यों” प्रइन से माया आती 
नहीं--माया ही उस यों” प्रश्न को पूछती है ! भ्रम भ्रम को नष्ट कर देता है। 
तर्क स्वयमेव विरोध के ऊपर प्रतिष्ठित होने के कारण एक वृत्त है, इसीलिए 
उसे स्वयं को नष्ट करना होगा। इन्द्रियजन्य अनुभूति एक आतनुमानिक ज्ञान है, 
किन्तु इस प्रकार के सभी आनुमानिक ज्ञान की भित्ति अनुभूति है। 

ब्रह्मज्योति प्रतिविम्बित करता हुआ अज्ञान दिखलायी पड़ता है, किन्तु 
स्वयं में वह शून्य है। सूर्यकिरण के प्रतिविम्वित हुए बिना मेघ नहीं देखा जा 
सकता। 

चार पथिक एक खूब ऊँची दीवाल के समीप पहुँचे। प्रथम पथिक 
अत्यन्त कष्ट से दीवाल पर चढ़ा और पीछे की ओर विना देखे दीवाल के उस पार 
कूद पड़ा। द्वितीय पथिक दीवाल पर चढ़ा और उसने चारों ओर देखा, देखकर 
आननन्‍्द-घध्वनि करते हुए ग़ायव हो गया। उसके बाद तीसरा भी दीवाल के ऊपर 
चढ़ा और मेरे साथी कहाँ गये' यह देखने लगा, उसके बाद आनन्द से हँसकर 
उसने अपने साथियों का अनुसरण किया। किन्तु चौथे पथिक ने दीवाल पर 
चढ़कर पहले यह देखा कि उसके साथियों का बया हुआ और फिर इस बात को 
लोगों को बतलाने के लिए वहाँ से लौट आया। इस संसार-प्रपंच के परे कुछ है, 
इस वात का प्रमाण वह हास्य है जो माया की दीवाल पर चढ़कर कूद पड़नेवाले 
उन महापुरुषों से ध्वनित होकर वापस आता है। 

न न ना 

हम जब उस पूर्ण सत्ता से अपने को पृथक कर उसमें कुछ गुणों का आरोप 
करते हैं, तव हम उसे ईश्वर कहते हैं। ईश्वर इस जगत्पपंच की वह अन्तनिहित 
मूल सत्ता है जो हमारे मन के द्वारा अनुभूत हो रही है। और व्यक्तिगत शैतान 
है कुसंस्काराच्छन्न मन के द्वारा अनुभूत जगत्‌ का समस्त क्लेश। 
२५ जुलाई, बृहस्पतिवार 

पातंजल योगसूत्र 


कार्य तीत प्रकार का ही सकता है---वृत्त (जो तुम स्वयं करते हो), कारित 
(जो दूसरों के द्वारा करवाते हो), और अनुमोदित (दूसरे छोग जो करते हैं उसमें 

तुम्हारा अनुमोदन है, आपत्ति नहीं) । हमारे ऊपर इन तीनों कार्यो का फल प्राय: 
एक समान होता है। 

पूर्ण ब्रह्मचर्य के द्वारा मानसिक और आध्यात्मिक शक्ति अत्यन्त प्रबल होती 
है। ब्ह्मचारी को मन-कर्म-वचन से मेथुनवर्जित होना होगा। देह पर आसक्ति 
भूल जाओ। जहाँ तक हो सके, देहज्ञान छोड़ दो। 

जिस अवस्था में स्थिर भाव से और सुखपूर्वक बहुत समय तक बैठा जा सके 
उसीको आसन कहते हैं। सर्वदा अभ्यास के द्वारा एवं मन को अनन्त भाव से 
भावित कर सकने पर यह सिद्ध हो सकता है। 

एक विपय' में सदा-स्वंदा चित्तवृत्ति को प्रवाहित करते का नाम घ्यान हैं। 

स्थिर जल में यदि एक प्रस्तर-खण्ड फींका जाय तो जल में बहुत सी गोलाकार 
तरंगें उठती हैं, वे सव गोलाकार तरंगें पृथक पृथक्‌ हैं, परन्तु फिर भी परस्पर एक 
दूसरे के ऊपर कार्य करती हैं। हमारे मन के भीतर भी इसी प्रकार वृत्तिप्रवाह 
चल रहा है; परन्तु हमारे भीतर वह हमारे अनजान में और योगियों के भीतर 
वह उनकी ज्ञानावस्था में होता रहता हैं। हम छोग मकड़ी के समान अपने ही 
जाल के बीच में रहते हैं, योगाम्यास के द्वारा हम मकड़ी के समान ही इच्छानुसार 
जाल के किसी भी तंतु पर चल सकते है। जो योगी नहीं हैं, वे जिस स्थान में 
रहते हैं, उसी निर्दिष्ट स्थल विशेष में ही आवद्ध होकर रहने के लिए वाघ्य' हैं। 

दूसरों की हिंसा से वन्चन आता है, और वह हिंसा सत्य को छिपा लेती हैं। 
केवल नियेधात्मक सदगृण ही पर्याप्त नहीं हैं। हमें माया को जीतना होगा, तभी 
वह हमारे वश में हो जायगी। जब कोई भी वस्तु हमें वॉघ नहीं पाती, तभी उस 
पर हमारा यथार्थ अधिकार होता हैं। जब वन्चन ठीक ठीक छूट जाता हूँ, तव सब 
कुछ हमारे निकट आकर उपस्थित हो जाता है। जिन्हें किसी वस्तु का अभाव नहीं 
हैं अर्थात्‌ जो पूर्णतया वासनाहीन हैं, वे ही प्रकृति पर विजय पाते हैं। 

ऐसे किसी महात्मा की शरण में जाओ, जिनका अपना बन्बन टूठ गया हैं; 
समय आने पर वे अपनी कृपा से तुम्हें मुक्त कर देंगे। ईश्वर की शरणागति 
इसकी अपेक्षा उच्च भाव है, किन्तु वह बड़ी कठिन है। वास्तव में इसे कार्य रूप 
में परिणत करनेवाला मनुष्य शताब्दी में कहीं एक-आधघ देखा जाता हैं। मैं 
पन॒ के साथ कुछ भी अनुभव मत करो, कुछ भी मत जानो, कुछ भी मत करो, 
कुछ भी अपना कहकर मत रखो---सव कुछ ईश्वर में समर्पित कर दो; और 
सर्वान्तःकरण से कहो, प्रभो! तुम्हारी ही इच्छा पूर्ण हो।” हम बद्ध है--यहें 
भाव हमारा स्वप्न मात्र है। जागो--यह बच्चन दूर कर दो। ईश्वर की शरण 


७-९ 

में जाओ, इस माया मरुभूमि को पार करने का एकमात्र यही उपाय है। छोड़ दो 
रज्जु, बोलो हे वीर संन्‍्यासि, ३४ ततू सत्‌ 3४।* 

हम दूसरों के प्रति दया प्रकाशित कर पाते हैं, यह हमारा एक विशेष सौभाग्य 
है--क्योंकि इस प्रकार के कार्य के द्वारा ही हमारी आत्मोन्नति होती हैं। दीन जन 
मानों इसलिए कण्ट पाते हैं कि हमारा कल्याण हो। अतएवं दान करते समय 
दाता भ्रहीता के सामने घुटने टेके और धन्यवाद दे; ग्रहीता दाता के सम्मुख खड़ा 
हो जाय और अनुमति दे। सभी प्राणियों में विद्यमान प्रभु का दशन करते हुए 
उन्‍्हींको दान दो। जब हम कुछ भी बुराई नहीं देख पायेंगे, तब हमारे लिए 
जगत्पपंच भी नहीं रहेगा, क्योंकि प्रकृति का उद्देश्य ही हैं हमें इस भ्रम से मुक्त 
करना। असम्पूर्णता नामक कोई चीज़ है, यह सोचना ही असम्पूर्णता की सृष्टि 
करना है। हम पूर्णस्वरूप और ओज:स्वरूप हैं, इस प्रकार सोचने से ही असम्पूर्णता 
की भावना दूर हो सकती है। चाहे जितना अच्छा काम क्‍यों न करो, किन्तु उसमें 
कुछ न कुछ बुराई लगी ही रहेगी। फिर अपने व्यक्तिगत फलछाफल की ओर 
बिना देखे समस्त कार्य करते जाओ, तथा कार्यजन्य फलों को ईश्वर में समर्पित 
कर दो; ऐसा करने पर, अच्छा या बुरा कुछ भी तुम्हें अभिभूत न कर सकेगा। 

कर्म करना धर्म नहीं है, फिर भी यथोचित रूप से कर्म करना मुक्ति की ओर 
ले जाता है। वास्तव में समग्र दया अज्ञान है, क्योंकि हम दया किस पर करेंगे ? 
क्या तुम ईश्वर को दया की दृष्टि से देख सकते हो ? फिर ईश्वर छोड़कर और हैं 
ही क्या ? ईश्वर को धन्यवाद दो कि उसने तुम्हारी आत्मोन्नति के लिए यह जगद्गृप 
नैतिक व्यायामशाला तुम्हें प्रदान की है। यह कभी मत सोचना कि तुम इस जगत्‌ 
की सहायता कर सकते हो। तुम्हें यदि कोई गाछी दे तो उसके प्रति कृतज्ञ होओ। 
क्योंकि गाछी या अभिशाप क्या है, यह देखते के लिए उसने मानो तुम्हारे सम्मुख 
एक दर्पण रखा है और वह तुम्हारे लिए आत्मसंयम का अभ्यास करने का एक 
अवसर दे रहा है। अतएव उसे आशीर्वाद दो और सुखी वनो। अभ्यास करने 
का अवसर मिले विना व्यक्ति का विकास नहीं हो सकता, और दर्पण सामने 
रखे विना हम अपना मुख नहीं देख सकते। 

कामुक कल्पना उतनी ही बुरी हैं, जितनी कामुक क्रिया। कामेच्छा का दमन 
करने पर उससे उच्चत्तम फल लाभ होता हैं। काम-शक्ति को आध्यात्मिक शक्ति 
में परिणत करो, किन्तु अपने को पुरुपत्वहीन मत वनाओ, क्योंकि उससे शक्तित 
का क्षय होगा। यह शक्ति जितनी प्रवल होगी, इसके द्वारा उतना ही अधिक 
कार्य हो सकेगा। प्रवल जलूबारा मिलने पर ही उसकी सहायता से खान खोदने 
का कार्य किया जा सकता है। 

आज हमारी आवश्यकता यह है कि हम जान लें कि एक ईश्वर हैं, और यहीं 
एवं इसी समय हम उसका अनुभव कर सकते हैं। शिकागो के एक प्राध्यापक ने 
कहा-- इस जगत्‌ की चिन्ता तुम कर लो, ईश्वर परलोक की चिन्ता कर लछेंगे।” 
कैसी मूर्सताभरी वात हैं ! यदि हम इस जगत्‌ की सव तरह की व्यवस्था करने में 
समर्थ हैं, तो फिर परलोक का भार ग्रहण करने के 'लिए एक ऐसे अनावश्यक 
ईश्वर की क्या आवश्यकता है ? 


२६ जुलाई, शुक्रवार 
बृहृदारण्यकोपनिषद्‌ 


सभी वस्तुओं से प्रेम करो--केवल आत्म-दृष्टि से ही और आत्मा के लिए 
ही। याज्ञवल्क्य ने अपनी स्त्री मँत्रेयी से कहा था, आत्मा के द्वारा ही हम सभी 
वस्तुओं को जान पाते हैं।” आत्मा कभी भी ज्ञान का विपय नहीं हो सकती--- 
जो स्वयं ज्ञाता है, बह ज्ञेय कैसे हो सकती है? जिन्होंने अपने को आत्मस्वरूप 
जाना है, उनके लिए विधि-निषेघ नहीं रहता। उन्हें ज्ञात हो गया है कि वे ही 
इस जगत्परपंच के रूप में हैं, और इसके स्रष्टा भी हैं। 

मं ्ंड कह 

पुरातन पौराणिक दंतकथाओं को रूपक के आकार में चिरस्थायी करने की 
चेष्टा करने से एवं उन्हें अत्यधिक महत्त्व देने से अंधविश्वास की प्रश्रय मिलता 
है, और यह सचमुच दुरबेछता है। सत्य के साथ कभी भी किसी प्रकार का समझौता 
नहीं होना चाहिए। सत्य का उपदेश दो, और किसी अंधविश्वास के पक्ष में 
युक्ति देने की चेष्टा मत करो, और न सत्य को श्रोता के स्तर पर नीचे घसीट 
लाओ। 


२७ जुलाई, शनिवार 
कृठोपनिषद्‌ 


जिसने आत्मा का ज्ञान प्राप्त कर लिया है, ऐसे व्यक्ति को छोड़कर किसी अन्य 
के पास आत्म-तत्त्व जानने के लिए मत जाना। दूसरों के पास' तो केवल वातें 
ही बातें हैं। आत्म-साक्षात्कार घर्माषर्म, भूत-भविष्यत्‌ आदि सभी प्रकार के 
इन्द्दों के परे है। निष्कलंक व्यक्ति ही उस आत्मा का दर्शन करते हैं, और 
उन्हें शाइवत शान्ति प्राप्त होती है।! केवल वातें, विचार, झास्त्र-पाठ और वृद्धि 
का चूडान्त परिचालन, यहाँ तक कि वेद भी मनृष्य को यह आत्मज्ञान नहीं दे 
सकते। 

हमारे भीतर जीवात्मा और परमात्मा दोनों ही हैं। ज्ञानी लोग जीवात्मा 
को छायास्वरूप और परमात्मा को यथार्थ सुर्यस्वरूप जानते हैं। 

हम यदि मन को इन्द्रियों के साथ संयुक्त न करें, तो हमें आँख, कान, 
ताक आदि इन्द्रियों के द्वारा किसी भी प्रकार का सन्देश प्राप्त नहीं हो सकता। 
मन इन वहिरिन्द्रियों का व्यवहार करता है। इन्द्रियों को वाहर मत जाने दो-- 
तभी तुम देह एवं वहिजेंगत्‌ के वन्बन से मुक्त हो सकोगे। 

यह क' जिसे हम वहिजंगद्ूप में देखते हैं, मृत्यु के वाद अपने अपने मन की 
अवस्थानुसार इसोको कोई स्वर्गं-रूप में और कोई नरक-रूप में देखता हैं। इहलोक 
और परलोक--ये दोनों ही स्वप्न हैं, परछोक भी इहलोक के ही नमूने का 
होता है। इन दोनों प्रकार के स्वप्नों से मुक्त हो जाओ। जान लो--सभी 
सर्वेव्यापी है, सर्वत्र वर्तमान है। प्रकृति, देह और मन की ही मृत्यु होती है, 
हमारी मृत्यु नहीं होती, हम तो न जाते हैं, न आते हैं। यह जो स्वामी विवेकानन्द 
नाम का मनुष्य है--इसकी सत्ता प्रकृति के भीतर है। अतएवं इसका जन्म भी 
हुआ है और इसकी मृत्यु भी होगी। किन्तु वह आत्मा--जिसका स्वामी 
विवेकानन्द-रूप में हम दर्शंत कर रहे हैं---उसका न कभी जन्म है, न मृत्यु; वह 
अनन्त और अपरिणामी सत्ता है। 

हम चाहे मनःशक्ित को पंचेन्द्रिय शक्तियों में विभक्त करे या एक शक्ति- 
रूप में देखें, वह केवल एक ही है। एक अन्बा मनुप्य कहता हैं, प्रत्येक वस्तु की 
एक एक विभिन्न प्रकार की प्रतिध्वनि होती है, अतएवं मैं हाथ से ठोककर विभिन्न 
वस्तु की प्रतिब्वनि के द्वारा अपने चारों ओर की वस्तुओं को यथायें रूप में 
बतला सकता हुँ।' अतएवं एक अन्चा व्यक्ति आँखवबाले व्यक्ति को निविड़ 
कुहरे के भीतर से अनायास ही पथ दिखलाता हुआ ले जा सकता है; क्योंकि 
उसके लिए कुहरे और अन्यकार से कोई अंतर नहीं पड़ता। 

मन का संयम करो, इन्द्रियों का निरोब करो, तभी तुम योगी हो पाओगे; 
तभी शेष सव कुछ प्राप्त हो जायगा। सुनना, देखना, सूँघना ओर स्वाद लेना 
अस्वीकार कर दो; वहिरिन्द्रियों से मतःशक्तित को खींच लो। जब तुम्हारा मन 
किसी वियय में मग्न रहता है, तव तुम अचेतन रूप से यह क्रिया सर्वदा करते ही 
रहते हो, अत्तएव चेतन रूप से भी तुम इसका अन्यास कर सकते हो। मन अपनी 
इच्छा के अनुसार कहीं भी इन्द्रियों का प्रयोग कर सकता है। इस मूल कुसंस्कार 
को बिल्कुल निकारू दो कि हम देह को सहायता से ही काम करने के लिए विवश 
हैं। हम विवद नहीं हँँ। अपने कमरे में जाकर वैंठो और अपनी अन्तरात्मा के 
भोतर से उपनिषदों को प्राप्त करो। तुम भूत-भविष्यत्‌ सभी भ्रन्‍्यों में श्रेष्ठ 

ग्रन्थ हो और जो कुछ है, उस सब के आलूय हो। जब तक उस अन्‍्तर्यामी गुरु का 
प्रकाश नहीं होता, तब तक बाहर के सभी उपदेश व्यर्थ हैं। यदि उससे हुदय-प्रत्थ 
खुल जाय, तभी उसका कुछ मूल्य है। 

हमारी इच्छा-शक्ति ही वह '्षुद्र घीर वाणी' हैं, वही यथार्थ नियन्‍्ता है-- 
जो कहती है, यह करो, यह न करो। यही हमें विविध वन्धनों के भीतर ले आयी 
है। अज्ञ व्यक्ति की इच्छा-शव्ति उसे वन्चन में डालती है, वही इच्छा-शक्ति यदि 
ज्ञानपूर्वक परिचालित हो तो हमें मुक्ति दे सकती हैं। सहस्न सहस्न उपायों से 
इच्छा-शक्ति को दृढ़ किया जा सकता है, इसका प्रत्येक उपाय ही एक एक प्रकार 
का योग है; किन्तु प्रणालीवद्ध योग के द्वारा यह कार्य बड़ी शी त्रता से साबित 
हो सकता है। भक्तियोग, कर्मयोग, राजयोग और ज्ञानयोग के द्वारा अधिक 
निश्चि रूप तसे सफलता प्राप्त की जा सकती है। मुक्ति-लाभ करने के लिए 
अपनी सभी शक्तियों को--कर्म, विचार, उपासना, ध्यान-धारणा समस्त का 
अवल्म्बन करो, सभी पालों को एक साथ उठा दो, सभी यंत्रों को पूरी शक्ति के 
साथ चलाओ और गत्तव्य स्थान में पहुँच जाओ। इसे जितनी शीत्रता से कर 
सको, उतना ही अच्छा है। 

ईसाइयों का वप्तिस्मा संस्कार (9०705४७) आंतरिक शुद्धीकरण का 
बाह्य प्रतीक है। वौद्ध धर्म से इसकी उत्पत्ति हुईं है। 

ईसाइयों का युखारिस्ट' नामक अनुष्ठान असमभ्य जातियों की एक अति 
प्राचीन प्रथा का अवशेष है। ये सभी असम्य जातियाँ कभी कभी अपने बड़े बड़े 
नेताओं को मारकर उनका मांस इस हेतु खाती थीं. कि उनके नेताओं के सब महान्‌ 
गुण उनमें भी आ जायें। उन लोगों का विश्वास था कि उनके नेता सभी छोगों 
की अपेक्षा अधिक वीर्यवानू, साहसी और ज्ञानी हुए थे, इस उपाय से वे सभी 
शक्तियाँ उनके भीतर भी आ जायेगी और केवल एक ही व्यक्ति वीर्यववान और 
ज्ञानी न होकर समग्र जाति उसी प्रकार की हो जायगी। नरवलि की प्रथा भी 


१. अपराक्षापं४: 097 था 7,070!5 $ए००ए०--बाइविल के नये व्यवस्थान 
में लिखा है कि ईसा मसीह अपने देहू-त्याग से पूर्व सभी शिष्यों को एकत्र 
कर रोटी और मद्य को ईइवरारपण कर बोले, “यह रोटी मेरा मांस है ओर यह 
मद्य मेरा रक्त है।” उसके वाद शिष्यों को उसे खाने के लिए कहा। ईसाई 
लोग अभी भी इस दिन का वापिक समारोह मनाते हैं, और उसे पूर्व॑ंक्ति नाम से 
संबोधित करते हैं । 

यहूदी जाति में थी, और उन लोगों के ईश्वर जिहोवा द्वारा दिये अनेक दंडों के 
बावजूद उनमें यह प्रथा पूर्ण रूप से लुप्त नहीं हुई। ईसा स्वयं कोमल प्रक्ृति 
और प्रेमी व्यक्ति थे, किन्तु यहूदी जाति के विश्वासों के साथ उनको खपाने के 
निमित्त ईशपरितोष (४०ए०८या८7०६) के, या बलिदान के पशु के रूप में नर- 
बलि का भाव आ ही गया। इस निष्ठुर भाव का प्रवेश होने के कारण ईसाई 
धर्म ईसा की यथार्थ शिक्षा से दूर जा पड़ा और उसमें दूसरों के ऊपर अत्याचार 
तथा रक्‍क्तपात करने का भाव आ गया। 
में मे मे 

कोई भी कार्य करने के समय' ऐसा मत कहो कि, “यह मेरा कर्तव्य है', वरन्‌ 
ऐसा कहो, 'यह मेरा स्वभाव है।' 

सत्यमेव जयते नानृतमु--'सत्य की ही जय होती है, मिथ्या की नहीं।' 
सत्य के ऊपर प्रतिष्ठित होओ, तभी तुम भगवान्‌ को प्राप्त कर सकोगे। 

नेई कं मं 

अति प्राचीन काल से भारत में ब्राह्मण जाति ने यह घोषणा की है कि वे 
सभी प्रकार के विधि-निषेधों के अतीत हैं। वे यह दावा करते हैं कि वे देवता हैं। 
वे दरिद्र हैं, किन्तु दोष उनमें यही है कि वे आधिपत्य या प्रभुत्व चाहते हैं। जो 
कुछ हो, भारत में प्रायः छ: करोड़ ब्राह्मणों का वास है; उतके पास कोई सम्पत्ति 
भी नहीं है, और वे अत्यन्त सज्जन एवं नीतिपरायण हैं। उनके इस प्रकार होने 
का कारण यही है कि वे वाल्यकाल से ही शिक्षा पाते रहे हैं कि वे विधि-निषेध 
के अतीत हैं, एवं उनके लिए किसी प्रकार के दंड का विधान नहीं है। वे अपने 
को द्विज अथवा ईइ्वरतनय समझते हैं। 


२८ जुलाई, रचिवार 
दत्तात्रेयक्त अवधूत-गीता 


मन की ज्ञांति पर समस्त ज्ञान निर्भर रहता है।' 

जो समग्र विश्व में परिव्याप्त हैं, जो आत्मा के आत्मास्वरूप हैं, उन्हें मैं 
किस प्रकार नमस्कार करूँ?! 

आत्मा को अपना स्वभाव, अपना स्वरूप समझना ही ज्ञान एवं प्रत्यक्षानुभूति 
है। मैं ही वह हूँ, इस विषय में किचिन्मात्र भी संदेह नहीं है।' 

'कोई विचार, कोई झव्द या कोई कर्म हमें वन्चन में नहीं डाल सकता। 
मैं इच्दियातीत हूँ, मैं चिदानन्दस्वरूप हूँ।” 

अस्ति-तास्ति कुछ नहीं है, सभी आत्मस्वरूप हैं। समस्त सापेक्षिक भावों 

और सभी अंबविश्वासों को फैक दो, जाति, कुल, देवता, और भी जो कुछ है, सभी 
चले जायँ। सत्‌ और असत्‌ की वातें क्‍यों करते हो ? द्वैत-अद्वत इन सभी वातों 
को छोड़ दो। तुम दो थे ही कब, जो द्वत और अद्वैत को वातें करते हो। यह 
जगत्प्रपंच वही शुद्धवुद्धस्वरूप ब्रह्म मात्र है, ब्रह्म को छोड़कर और कुछ भी नहीं 
हैं। यह मत कहो कि योग के द्वारा विशुद्धि प्राप्त होगी--तुम स्वयं शुद्धल्वभाव 
हो। तुम्हें कोई भी शिक्षा नहीं दे सकता। 

जिसने यह गीता लिखी है, उसके समान व्यक्तियों ने ही धर्म को जीवित रखा 
है। उन्होंने वास्तव में उस ब्रह्मस्वरूप का साक्षात्कार किया हैं। वे किसी वस्तु 
को अपेक्षा नहीं रखते, शरीर के सुख-दुःख की, शीत-उप्ण, विपद-आपद अथवा 
अन्य किसी वस्तु की बिल्कुल परवाह नहीं करते। जलते हुए अगार से अपने 
शरीर के जलने पर भी वे स्थिर भाव से बैठे रहकर आत्मानन्द का अनुभव करते 
है, उनके गात्र जल रहे हैं, इसका उन्हें भास तक नहीं होता। 

ज्ञाता, ज्ञान और ज्ञेय, ये त्रेविव बन्चन जव दूर हो जाते हैं, तभी आत्मस्वरूप 
का प्रकाश होता है।' 

जव बन्वचन और मुक्ति-रूप भ्रम हट जाता है, तभी आत्मस्वरूप का प्रकाश 
होता है।' 

'मनःसंयम करो तो क्या, और न करो तो भी क्‍या ? तुम्हारा बन रहे तो 
बया, न रहें तो भी क्या ? तुम तो नित्य शुद्ध आत्मा हो। कहो, मैं आत्मा हूँ, 
किसी प्रकार का वन्धन मेरे पास नहीं आ सकता। मैं अपरिणामी निर्मेल आकाश- 
स्वरूप हूँ; अनेक प्रकार के विश्वास या धारणा रूपी मेघ मेरे ऊपर से होकर जा 
सकते हैं, किन्तु वे मुन्ते छू नहीं सकते।' 

“धर्माधर्म, पाप-पुण्य दोनों को ही दग्य कर डालो। मुक्ति तो बच्चों की कहानी 
मात्र है। मैं तो वही अविनाशी ज्ञानस्वरूप हूँ, में तो वही शुद्धिस्वरूप हूँ।' 

न कोई कभी वद्ध हुआ हे, न कोई कभी मुकत। मेरे अतिरिक्त और 
कुछ है ही नहीं। मैं अनन्तस्वरूप और नित्य मुक्तस्वभाव हूँ। मुझसे वातें न 
कोजिए--.-मैं ज्ञानस्वरूप हूँ, कोन मुझे वदल सकता है ? गुरु भी कौन है, शिप्य 
भी कौन ? 

तर्क-पुक्ति, ज्ञान-विचार को गड्ढे में फेंक दो। वद्धस्वभाव मनुप्य ही 
दूसरों को बद्ध देसता है, आन्त व्यक्ति ही दूसरों को श्रान्त देखता है, अशुद्धस्वभाव 
व्यक्ति ही दूसरों को अशुद्ध देखता है।' 

देश-फाल-निमित्त--ये सभी श्रम हैं। तुम सोचते हो कि मैं बद्ध हूँ, मुक्त 
होऊँगा--यह तुम्हारा रोग है। तुम अपरिणामी हो। वातें करना छोड़ दो, 

चुप होकर बैठे रहो--सभी वस्तुएँ तुम्हारे सामने से उड़ जाये---- वे सब स्वप्न 
मात्र हैं। पार्थक्य या भेद नामक कोई वस्तु नहीं है, वह सव तो कुसंस्कार मात्र 
है। अतएवं मौत भाव का अवलम्वन करो और अपना स्वरूप पहचानों। 

'मैं आनन्दघनस्वरूप हूँ ।/ किसी आदर्श का अनुसरण करने की आवश्यकता 
नहीं---तुम्हें छोड़कर और दूसरा है ही क्या ? किसीसे भय मत करना। तुम 
सार-सत्तास्वरूप हो। शान्ति में रहो--अपने को चंचल सत करो। तुम कभी 
वद्ध नहीं हुए हो। पुण्य या पाप तुम्हें स्पर्श नहीं करता। इन सभी अ्रमों को दूर 
कर दो और शान्ति में रहो। किसकी उपासना करोग्रे ? उपासना भी कौन 
करेगा ? सभी तो आत्मा हैं। कोई वात कहता, या किसी तरह की चिन्ता करना 
कुसंस्कार है। वारंवार बोलो, 'मैं आत्मा हूँ, मैं आत्मा हूँ ।' शेप सव उड़ जाने दो। 


२९ जुलाई, सोमवार, प्रातःकाल 


हम कभी कभी किसी पदार्थ का संकेत उसके आस-पास के कुछ व्यापारों के 
वर्णन द्वारा करते है। हम जब ब्रह्म को सच्चिदानन्द नाम से अभिहित करते हैं. 
तब हम वास्तव में उसी अनिवंचनीय सर्वाततीत सत्तारूपी समुद्र के तट मात्र का 
कुछ संकेत देते हैं। हम इसे अस्ति' स्वरूप नहीं कह सकते, क्योंकि अस्ति कहने 
से ही उसके विपरीत नास्ति” का ज्ञान भी होता है, अतएव वह भी सापेक्षिक हैं। 
कोई भी वारणा या कल्पना व्यर्थ है। केवल निति' 'निति'-- (यह नहीं, वह नहीं) 
ही कहा जा सकता है, क्योंकि विचार मात्र करता भी सीमित कर देना है और 
अत: खो देना है। 

इच्दरियाँ दिन-रात तुम्हें घोखा देती रहती हैं। वेदान्त ने बहुत पहले ही यह 
जान लिया था, आधुनिक विज्ञान भी अब इस तत्त्व को समझने लगा है। किसी 
चित्र में केवल लम्बाई और चौड़ाई होती है। किन्तु चित्र॒कार तस्वीर में कृत्रिम 
रूप से मोटाई या गहराई का भाव भी अकित कर प्रकृति की प्रतारणा का 
अनुकरण करता है। दो व्यक्ति कभी भी एक ही जगत्‌ नहीं देख पाते । सर्वोच्च ज्ञान 
प्राप्त करने पर तुम देखोगे कि किसी भी वस्तु में न किसी प्रकार की गति है, न 
किसी प्रकार का परिणाम, उसकी यह घारणा ही माया है। समस्त प्रकृति अर्थात्‌ 
समस्त गति के तत्त्व का समष्टि-रूप से निरीक्षण करो। देह और मन कोई भी 
हमारी यथार्थे आत्मा नहीं है--दोनों ही प्रकृति के अन्तर्गत हैं; किन्तु अंततः 
इनके भीतर की सार वस्तु को हम तत्त्वतः समझ सकते हैं। उस समय देह और 
मन के परे चले जाने के कारण देह और मन के द्वारा जो कुछ अनुभव होता हैं, 
वह भी चला जाता है। जब तुम इस जगत्प्रयंच को देखना या जानना वंद कर 

दोगे, तभी तुम्हें आत्मोपलब्धि होगी। हमारा यथार्थ प्रयोजन है इस द्वैत या 
सपेक्षिक ज्ञान का अतिक्रमण करना। अनन्त मत या अनन्त ज्ञान नामक कुछ 
भी नहीं है, क्योंकि मत और ज्ञाव दोनों ही ससीम है। अभी हम एक परदे 
में से देख रहे हैं--उसके बाद क्रमश: आवरण का परित्याग कर हम अपने ज्ञान के 
सार-सत्यस्वरूप उस अज्ञात वस्तु क' के समीप पहुँच जायेंगे। 

यदि हम कार्डवोर्ड में सुई से किये छिद्र द्वारा किसी तस्वीर को देखें तो हमें 
उसका एक नितांत भ्रामक रूप प्राप्त होता है, किन्तु, तथापि हम जो देखते हैं, 
वह वास्तव में तस्वीर ही है। छिद्र को हम जितना बढ़ाते जाते हैं, उस तस्वीर के 
बारे में हमारी धारणा उत्तनी ही स्पष्ठ हो जाती है। हम अपनी वाम-रूपविपयक 
भ्रमात्मक उपलब्धि के अनुसार ही सत्य-वस्तु के सम्बन्ध में विभिन्न धारणा करते 
हैं। और जब हम कार्डबोर्ड को फेंक देते हैं, तव भी हम वही तस्वीर देखते है, 
किन्तु तब उसे वैसी देखते हैं जैसी वह वास्तव में है। हम इस तस्वीर में चाहे 
जितने विभिन्न प्रकार के गुणों या भ्रमात्मक धारणाओं का आरोप क्यों न करें, 
किन्तु तस्वीर में उससे कुछ भी परिवर्तन वहीं होता। इसी' प्रकार आत्मा ही' 
सभी वस्तुओं का मूल सत्य स्वरूप है--हम जो कुछ देखते हैं, सभी आत्मा हैं, 
किन्तु हम उसे जिस प्रकार नाम-रूप करके देखते हैं, वह वैसी नहीं है। यह 
नाम-रूप हमारे पर्दे में, माया में हैं। 

ये सव मानो दूरबीन के विषयग्राही शीशे के दाग़ हैं; और जैसे सूर्य के 
प्रकाश द्वारा! ही हम ये सब दाग देख पाते है, उसी प्रकार ब्रह्मरूप सत्य वस्तु के 
पृष्ठ-भाग में न रहने से हम भ्रम भी नहीं देख पाते। स्वामी विवेकानन्द नाम 
का मनुष्य इस दूरवीन के विपयग्राही काँच का दाग मात्र है। वास्तव में 
मैं केवल सत्यस्वरूप अपरिणामी आत्मा हूँ, और केवल वह सत्य वस्तु ही 
मुझे स्वामी विवेकानन्द को देखने में समर्थ बनाती है। सभी भ्रमों की 
मूलभूत सार-सत्ता है आत्मा--और जैसे सूर्य इस काँच के दागों के साथ 
कभी अभिन्न नहीं माना जाता, वह हमें केवल दाग मात्र दिखा देता है, उसी 
प्रकार आत्मा भी नाम-रूप के साथ कभी भी मिलती नहीं। हमारे शुभ या' 
अशुभ कर्मसमूह इन दाग्रों को केवल घटा या वढ़ा देते हैं, किन्तु वे हमारे 
अन्तःस्थित ईश्वर के ऊपर कोई प्रभाव नहीं डाल पाते। मन के दाग्यों को पूर्ण 
रूप से साफ कर डालो। ऐसा करने पर ही हम देख सकेगे---मैं और मेरे 
पिता एक ही हैं।' 

हम पहले प्रत्यक्षानुभूति करते है, युक्ति-विचार बाद में आता है। हमें यह 
प्रत्यक्षानुभूति प्राप्त करनी होगी, और इसीको धर्म, साक्षात्कार कहा जाता है। 

किसी व्यक्ति ने भले ही शास्त्र, संप्रदाय या अवतारों का नाम भी न सुना हो, 
किन्तु यदि उसने प्रत्यक्षानुभूति कर ली है, तो उसे और किसी बात का प्रयोजन 
नहीं रह जाता। चित्त शुद्ध करो--यही संपूर्ण धर्म है, और हम जब तक अपने 
मन के इन दागों को दूर नहीं करते, तव तक हम उस सत्य का तत्त्वतः दर्शन 
हीं कर सकते। शिश्‌ ससार में कोई भी पाव नहीं देख पाता, क्योंकि बाहर के 

पापों का परिमाण-निर्णायक कोई मापदण्ड उसके भीतर है ही नहीं। अपने भीतर 
की दोप-राशि को दूर कर डालो, तो तुम वाहर के दोपों को फिर नहीं देख 
पाओगे। शिशु के सामने डकैती होती है, परन्तु उसके लिए वहू कोई अर्थ ही 
नहीं रखती। किसी चित्र-पहेली में छिपी हुई वस्तु को यदि तुम एक वार देख 
लो, तो फिर तुम उसे सर्वदा देख सकोगे। इसी प्रकार जब तुम एक वार मुक्त 
और निर्दोष हो जाओगे, तब तुम जगत्पपंच के भीतर मुक्ति और शुद्धता के 
अतिरिक्त और कुछ भी नहीं देख पाओगे। उसी क्षण हृदय की सभी ग्रन्थियाँ 
छिन्न हो जाती हैं, सभी टेढ़े-मेढ़े स्थान सीधे हो जाते हैं, और यह जगत्प्रपंच 
स्वप्न के समान उड़ जाता है। और निद्राभंग होते ही यह सोचकर कि हमने ये 
सब निरर्थक स्वप्न देखे, हमें आइचर्य होता है। 

'जिप्ते प्राप्त कर लेने पर पर्वेतप्राय दुःख भी हृदय को विचलित नहीं कर 
पाता, (उसे प्राप्त करना होगा)। 

ज्ञान-कुटर द्वारा देह और मन के चक्रों को काट डाछो--ऐसा। करने पर ही 
आत्मा मुक्तस्वरूप होकर पृथरग्भाव से स्थित हो सकेगी--यद्यपि पुराने वेग में 
उस समय भी चत्रद्वय कुछ देर के लिए चलते रहेंगे। परन्तु उस समय चक्र सीधे 
ही चलेंगे, अर्थात्‌ इस देह-मन के द्वारा शुभ कार्य ही होगा। यदि उस शरीर के 
द्वारा कुछ बुरे कार्य होते हैँ, तो समझ लो, वह व्यक्ति जीवन्मुक्त नहीं है--यदि वह 
अपने को जीवन्मुक्त कहलाने का दावा करता है, तो उसकी यह वात मिथ्या है। 
जव चित्तशुद्धि के द्वारा चक्रों की गति सीधी दिशा में हो गयी हो, केवल उसी समय 
उंस पर कुठाराघात सम्भव है। सभी शुद्धिकारक कर्म अज्ञान को ज्ञात या अज्ञात 
रूप में नण्द करते हैं। दूसरे को पापी कहने से वढ़कर और कोई वुरा कार्य नहीं 
है। शुभ कार्य विवा समझ के भी यदि किया जाय, तो भी उसका फल अच्छा ही 
होता है--वह वन्धन-मोचन में सहायता करता है। 

दूरवीन के काँच के दाग्यों का तादात्म्य सूयं के साथ कर देता ही मूलभूत 
अ्रम है। वह अहं' सूयें, किसी भी वस्तु से सदा अप्रभावित रहता है, यह समझ 
छो और अपने को इन दाग़ों के हटाने में नियुक्त करो। मनुष्य से बढ़कर श्रेष्ठ 
प्राणी और कोई नहीं है। कृष्ण, वुद्ध और ईसा के समान मनुष्यों की उपासना 

ही सर्वश्रेष्ठ उपासना है। तुम्हें जिस किसी वस्तु का अभाव-बोब होता हैं, उसकी 
सृष्टि तुम्हीं करते हो--बासनामुकत हो जाओ। 

देवदुत और पितर सभी इसी जगत्‌ में रहते हैं--इसी जगत्‌ को वे स्वर्गे- 
रूय में देखते हैं। वही अज्ञात वस्तु क' को सभी अपने अपने मन के भाव के 
अनुसार भिन्न भिन्न रूप में देखते हैं। किन्तु इस पृथ्वी पर इस अज्ञात वस्तु का 
सर्वोत्तम दर्शन प्राप्त हो सकता है। कभी भी स्वर्ग जाने की इच्छा मत करो-- 
यह अमर निक्ृष्टतम है। इस पृथ्वी पर भी अत्यधिक धन और धोर दरिद्गवता 
दोनों ही बन्धन हैं--- दोनों ही हमें धर्म से दुर रखते हैं। हमारे पास तीन 
वरदान हैं--प्रयम, मनुष्य देह (मनुष्य का मन ही ईश्वर का निकटतम प्रतिबिब 
है, हम उसकी ही प्रतिमा हैं।') द्वितीय, मुक्त होने के लिए आकांक्षा। तृतीय, 
गुरु के रूप में एक ऐसे महात्मा की सहायता प्राप्त करना, जो स्वयं इस मोहसागर 
को पार कर चुका हो।' इन तीनों की यदि प्राप्ति हो जाय तो भगवान्‌ को धन्य- 
बाद, तुम अवश्यमेव मुक्त होओगे। 

जो केवल वुद्धि के द्वारा तुम ग्रहण करते हो, उसको कोई नया तक उड़ा 
दे सकता हैं, कितु जिसकी अनुभूति तुम्हें होती है, वह सदा के लिए तुम्हारा 
अपना हो जाता है। धर्म के सम्बन्ध में केवल वाक्चातुरी से कुछ फल नहीं होता । 
जिस किसी वस्तु के संपर्क में आओ---जैसे मनुष्य, जानवर, आहार, क्रियाकलाप-- 
सभी के भीतर ब्रह्मदर्शन करो--और इस प्रकार के सर्वत्र ब्रह्मदर्शन को अभ्यास 
में परिणत करो। 

(अमेरिका के विख्यात अश्ेयवादी) इंगरसोल ने मुझसे एक वार कहा था--- 
इस जगत्‌ से जितना अधिक लाभ प्राप्त किया जा सके, उसे आप्त करने की चेष्टा 
सभी को करनी चाहिए--यह मेरा विश्वास है। संतरे को निचोड़कर जितना 
निकल सके सभी रस निकाल लें--जिससे रस की एक वूँद भी व्यर्थ न जाय-- 
क्योंकि हम इस जगत्‌ को छोड़कर अन्य किसी जगत्‌ के अस्तित्व के सम्बन्ध में 
निश्चित नहीं हैं।' मैंने उन्हें उत्तर दिया---मैं आपकी अपेक्षा इस जगतृरूपी 
संतरे को निचोड़ने की और अधिक उत्कृष्ट प्रणाली जानता हँ--और मैं 
उससे अधिक रस प्राप्त करता हूँ। मैं जानता हूँ, मैं मर नहीं सकता, अतएव 
मुझे रस निचोड़ने की जल्दी नहीं पड़ी है। मैं जानता हूँ, भय का कोई कारण 





१. दुलंभ चयमेबतद्वेवानुग्रहहेतुकम्‌। 
मनुष्यत्व॑ सुमुक्षुत्वं महापुरुषसंभ्यः ॥ विवेकचूड़ामणि ॥। 

नही है---अतएवं आनन्दपुर्वंक निचोड़ता हँ। मेरा कोई कतेव्य नहीं है, मुझे 
स्त्री-पुत्नादि और विपय-संपत्ति का कोई वन्धन नहीं है, मैं सभी नर-नारियों से 
प्रेम रख सकता हूँ। सभी मेरे लिए ब्रह्मस्वरूप है। मनुष्य को भगवान्‌ समझकर 
उसके प्रति प्रेम रखने में कितना आनन्द है! संतरे को इस रूप से निचोड़ 
कर देखिए---अन्य रूप से निचोड़ने पर आप जो रस पायेंगे, उसकी अपेक्षा इस 
प्रकार निचोड़ने पर दस हज़ार गुना अधिक रस पा्येगे--रत की एक बूँद भी 
व्यर्थ न जायगी।' 

जिसे हम इच्छा' समझते हैं, वास्तव में वही हमारी अन्तःस्थ आत्मा है, 
और बह मुक्तस्वभाव है। 


सोमवार, अपराह्ध 


ईसा मसीह असम्पूर्ण थे, क्योंकि उन्होंने जिस आदर्श का प्रचार किया था, 
उसके अनुसार सम्पूर्ण भाव से उन्होंने जीवन-यापन नहीं किया और सर्वोपरि 
इस कारण कि उन्होंने नारी जाति को पुरुष के तुल्य अधिकार नहीं दिया। 
स्त्रियों ने ही उनके लिए सब कुछ किया, किन्तु वे यहुदियों के देशाचार द्वारा 
इतने बद्ध थे कि एक स्त्री को भी वे_ प्रेरित शिष्या' (99०४०) न बना सके। 
तथापि उच्चतम चरित्र की दृष्टि से बुद्ध के वाद उनका स्थान हैं--इसी तरह 
बुद्ध भी एकान्ततः सम्पूर्ण रहे हों, सो भी नहीं हैं। जो कुछ हो, परन्तु (बुद्ध ने 
धर्म में पुरुषों के समान ही स्त्रियों का भी अधिकार स्वीकार किया था, और 
उनकी अपनी स्त्री ही उनकी प्रथम और प्रधान शिष्या थीं। वह बौद्ध भिक्षुणियों 
की अधितायिका हुई थीं। किन्तु हमें इन महापुरुषों का दोपानुसन्धान करना 
उचित नहीं। हमें उनके बारे में केवल यही धारणा रखनी चाहिए कि वे हमारी 
अपेक्षा अनन्त गुना श्रेष्ठ थे। कोई कितना ही बड़ा क्‍यों न हो, उस पर केवल 
विश्वास करके ही हमें पड़े न रहना चाहिए, हमें भी वुद्ध और ईसा वनना होगा। 

किसी व्यक्ति के दोप या उसकी असम्पूर्णता देखकर उसके वारे में विचार 
करना उचित नहीं है। मनुष्य का जो महा सदुगुण देखा जाता है, वह उसका 
अपना है, किन्तु उसके दोप मनुष्य जाति की सर्वसाधारण दुर्बलता मात्र हैं; 
अतएवं उनके चरित्र का विचार करते समय उनकी ओर ध्यान नहीं देता 
चाहिए। 

येंद मे रु 

अंग्रेज़ी वर्चू (शंएधघ८--घर्म ) झब्द संस्कृत वीर' शब्द से आया है; क्योंकि 

प्राचीन काल में श्रेष्ठ योद्धा ही सर्वाधिक श्रेष्ठ माना जाता था। 

३० जुलाई, मंगलवार 

ईसा और वुद्ध प्रभूति---वे आलंवन हैं जिन पर हम अपनी आभ्यन्तरीण शक्तियों 
का आरोपण मात्र करते हैं। अपनी प्रार्थना का उत्तर वस्तुतः स्वयं हमीं देते हैं। 

यह सोचना कि यदि ईसा उत्पन्न न होते तो मनुष्य जाति का कभी भी उद्धार 
न होता, घोर नास्तिकता है। मनुष्य-स्वभाव के भीतर जो ऐश्वरिक भाव अन्त- 
निहित है, उसे इस प्रकार भूल जाना वड़ा भयानक है--यह ईइवरी भाव कभी 
न कभी प्रकाशित होगा ही। मनुष्य-स्वभाव की महिमा कभी मत भूलना। भूत 
या भविष्य में, न कोई हमारी अपेक्षा श्रेष्ठ ईश्वर था, न होगा। मैं ही वह अनन्त 
महासमुद्र हँ--ईसा, बुद्ध प्रभूति उसकी तरगें मात्र हैं। तुम अपने अंतःस्थ आत्मा 
को छोड़ और किसीके सामने सिर मत झुकाओ। जब तक तुम यह अनुभव नहीं 
करते कि तुम स्वयं देवों के देव हो, तव तक तुम मुक्त नहीं हो सकते। 

हमारे सभी अतीत कम वास्तव में अच्छे हैं, क्योंकि हमारी जो चरमावस्था 
होगी, उसी ओर हमारे ये सभी कर्म हमें ले जाते हैं। किसके निकट मैं भिक्षा-याचना 
करूँगा ? मैं ही यथार्थ सत्ता हूँ, और जो कुछ मेरी सत्ता से भिन्न रूप में 
प्रतीयमान होता है, वह तो स्वप्न मात्र है। मैं ही समग्र समुद्र हँ---तुम स्वयं 
इस समुद्र में जिस एक क्षुद्र तरंग की सृष्टि करते हो, उसे मैं मत कहो। यह जात 
लो कि वह तो उस समुद्र की तरंग के अतिरिक्त और कुछ भी नहीं है। सत्यकाम 
(सत्य का प्रेमी) ने सुना था कि उनकी हृदयाम्यन्तरस्थ वाणी उनसे कह रही 
है, 'तुम अनन्तस्वरूप हो, वही सर्वव्यापिनी सत्ता तुम्हारे भीतर विराजमान है। 
अपने को संयत करो, और तुम अपनी यथार्थ आत्मा की वाणी सुनो ।' 

जो महापुरुष प्रचार-कार्य के लिए अपना जीवन समर्पित कर देते हैं, वे 
उन महापुरुषों की तुलना में अपेक्षाकृत अपूर्ण हैं, जो मौन रह कर पवित्र जीवन- 
यापन करते हैं एवं श्रेष्ठ विचारों का चिन्तन करते हुए जगत्‌ की सहायता करते 
हैं। इन सभी महापुरुषों में एक के वाद दूसरे का आविर्भाव होता हैं---अन्त में 
उनकी शक्ति का चरम फलस्वरूप ऐसा कोई शक्तिसम्पन्न पुरुष आविर्भूत होता 
है, जो जगत्‌ को शिक्षा प्रदान करता है। 

ज्ञान स्वयमेव वर्तमान है, मनुष्य केवल उसका आविष्कार मात्र करता 
है। वेदसमूह ही यह चिरत्तन ज्ञान है, जिसकी सहायता से ईइवर ने इस जगत 
की सृष्टि की है। वे उच्चतम दाशनिक तत्त्वों की चर्चा करते हैं और साथ ही 
यह महान दावा भी करते हैं। 

फल से धनी लोगों की विलासिता' सम्भव है, बसा ही आध्यात्मिक जगत्‌ में भी 
है। भारत के साधारण लोगों की जो इतनी अवनति देखी जाती है, वह तो मानो 
मीराबाई, बुद्ध प्रभूति महात्माओं के उत्पादन के लिए प्रकृति द्वारा चुकाया 
हुआ' मूल्य हैं।' 
जे जे 

मैं ही (पावनों की पावनता हूं), मैं ही सभी का मूल हूं, प्रत्येक व्यक्ति 
उसका उपयोग इच्छानुसार करता है, किन्तु सब कुछ मैं ही हूँ।' मैं ही सब 
करता हूँ, तुम निमित्त मात्र हो।' 

बहुत वकवाद न करो, अपने भीतर की आत्मा का अनुभव करो, तभी तुम 
ज्ञानी होगे। यह हैं ज्ञाना, और शेष सब अज्ञान। जानने की वस्तु एकमान 
ब्रह्म हैं। वही सब कुछ है। 

सत्त्व गुण मनुष्य को सुख और ज्ञान के अन्वेपण द्वारा वद्ध करता है, रजोगुण 
वासना द्वारा बद्ध करता है, और तमोगुण भ्रमज्ञान, आलस्य प्रभृति द्वारा वद्ध 
करता है। रज, तम--इन दो निक्ृष्ट गुणों को सत्त्व के द्वारा जीत लो, उसके 
बाद सब कुछ ईइवर में समपित कर मुक्त हो जाओ। 

भक्तियोगी अतिजशीघ्र ब्रह्मोपलब्धि करते है, और तीनों गुणों के अतीत 
हो जाते हैं। 

इच्छा, ज्ञान इन्द्रिय, कामना तथा अन्य वासनाएँ जीवात्मा का रूप घारण 
करती हैं। है 

प्रथम, प्रातिभासिक आत्मा (देह) है; द्वितीय, मानसात्मा है--जो देह को 
ही में! समझता है; तृतीय, यथार्थ आत्मा है, जो नित्य शुद्ध, नित्य मुक्त हैं। आंशिक 
भाव से देखने पर वह प्रकृति-रूप से ज्ञात होता है, पूर्ण भाव से देखने पर समस्त 
प्रकृति उड़ जाती है; इतना ही नहीं, उसकी स्मृति भी लुप्त हो जाती है। प्रथम--- 


>+ 


१. सम्राज का आदरशों अत्यन्त उच्च होने पर सभी उसका पालन नहों कर 
पाते, अधिकांश व्यक्ति आदर्श पालन करने को चेष्टा में हीनावस्था को प्राप्त हो 
जाते हैं, किन्तु फिर भी उनकी सहायता के बिना इस आदर्श का पालन असम्भव 
है। जैसे सौ सेनिकों ने शत्रु पक्ष पर आक्रमण किया। उनमें से अस्सी व्यक्ति 
मर गये, बीस व्यक्ति कृतकार्य हुए। क्‍या इन अस्सी सेनिकों ने इस युद्धजय में 
मूल्य भदान नहीं किया? ठोक ऐसा हो यहाँ भी समझना चाहिए। 

परिणामी और अनित्य है, हितीय--प्रवाह रूप से नित्य (प्रकृति) है, तृतीय--- 
कूटस्थ नित्य आत्मा है। 

आशा का सम्पूर्ण रूप से त्याग कर दो, यही है सर्वोच्च अवस्था। आज्ञा किस 
बात के लिए करें ? आशा का वन्वन छिन्न कर डालो; अपनी आत्मा का ही आश्रय 
लो, स्थिर होओ; जो करो, सव भगवान्‌ में अपंण कर दो, किन्तु उसमें किसी 
प्रकार का कृपट मत करो। 

भारत में किसीसे कुशल-प्रश्त पूछते समय स्वस्थ” (जिससे स्वास्थ्य” शब्द 
आया है) संस्कृत शब्द का व्यवहार होता है--स्वस्थ शब्द का अर्थ स्व अर्थात्‌ 
आत्मा में प्रतिष्ठित होना। हिन्दू लोग किसी वस्तु को देखने पर उस वस्तु का 
वोब यवि उन्हें दूसरों को कराना होता है तो वे कहते हैं, मैंने एक पदार्थ देखा है। 
धदार्थ' का अथे हैं, पद या शब्द का अर्थ। इतना ही नहीं, यह जगत्परपंच भी उनके 
लिए एक पदार्थ” है। 

जीवन्मुकत पुरुष का शरीर अपने आप ही शुभ कार्य करता हैं। वह केवल 
शुभ काये ही कर सकता है, क्योंकि वह सम्पूर्ण रूप से पवित्र हो गया हैं। जिस 
अतीत संस्कार रूपी वेग के द्वारा उनका देहचक्न परिचालित होता है, वह शुभ ही 
हैं। बुरे संस्कार सव दग्व हो गये हैं। 

थथार्थ दुदिन वही कहा जाता हैं, जिस दिन हम भगवत्कथा वर्णन नहीं 
करते; जिस दित आँवी-वर्षा होती हैं, उस दिन को वास्तव में दु्दिन' नहीं कहा 
जाता।"' उस परम प्रभु के प्रति प्रेम भाव रखते का नाम ही यथार्थ भक्ति है। अन्य 
किसी पुरुप के प्रति प्रेम भाव रखने का नाम भवित नहीं है, चाहे वह कितने ही वड़े 
क्यों न हों। यहाँ परम प्रभु का अर्थ है परमेश्वर। तुम लोग पाइचात्य देश में 
वेयक्तिक ईश्वर (९९5०८ (४०१) कहने से जो समझते हो, भारत में 
परमेश्वर की घारणा उसकी अपेक्षा बहुत श्रेप्ठ है। जिनसे इस जगठ्परपंच की 
उत्पत्ति हुई है, जिनमें यह अवस्थित रहता है और प्रलय काल में यह जिनमें लय 
हो जाता हैं, वे ही ईइवर हैं; वे नित्य, शुद्ध, सर्वशक्तिमान, सदा मुक्तस्वभाव, 
दयामय, सर्वज्ञ, सभी गुरुओं के गुरु एवं अनिर्वेचनीय प्रेमस्वरूप हैं। 


१. यदच्युत - कथालाप - रस -पोयूष - वजितम्‌। 
तद्दिनं दुदिनं मन्ये सेघावछलं न दुदितम्‌ ॥ 


७-७ 


विवेकानन्द साहित्य ९८ 


मनुष्य अपने मस्तिष्क से भगवान्‌ की सृष्टि नहीं करता; किन्तु उसमें जितनी 
शक्ति है, उसके अनुसार वह उनके वारे में घारणा कर सकता है और उसकी जो 
सर्वोत्कृप्ट धारणाएँ हैं, उन्हें वह उनमें आरोपित करता है। इसी एक एक गुण के 
द्वारा पूर्ण ईश्वर निर्दिष्ट होते हैं, और इस एक एक गुण के द्वारा पूर्ण ईश्वर को 
समझना ही वास्तव में वैयक्तिक ईइ्वर की दार्शनिक व्याख्या हैं। ईश्वर 
निराकार है, फिर भी उसके सभी आकार हैं; ईइवर निगुंण हैं, फिर उसमें सभी 
गुण हैं। हम जब तक मानवभावापन्न हैं, तव तक ईइवर, प्रकृति और जीव-न्ये 
तीन सत्ताएँ हमें स्वीकार करनी ही पड़ती हैं। उनको बिना स्वीकार किये हम रह 
ही नहीं स्कते। 

किन्तु भक्त के लिए यह सब दार्शनिक विभेदीकरण केवल व्यर्थ वाग्जारू 
मात्र है। वह युक्ति-विचार को ग्राह्म ही नहीं समझता, वह तक नहीं करता---बह 
प्रत्यक्ष अनुभव को ही श्रेष्ठ समझता है। वह ईइवर के शुद्ध प्रेम में आत्महारा हो 
जाना चाहता है; और ऐसे अनेक भक्त हो गये हैं, जो कहते हैं, मुक्ति की अपेक्षा 
यही अवस्था अधिक वांछनीय' है। वे कहते हैं--चीनी होना अच्छा नहीं, किन्तु 
चीनी खाना अच्छा है---- मैं उस परम प्रेमास्पद को प्यार करना चाहता हूँ, उनका 
उपभोग करना चाहता हूँ।' 

भक्तियोग में प्रथम विशेष प्रयोजन है, निष्कपट और प्रवल' भाव से ईरवर को 
चाहना। हम ईश्वर को छोड़कर और सभी कुछ चाहते हैं; क्योंकि बहिजेगत्‌ से 
हमारी सभी वासनाएँ पूर्ण होती हैं। जब तक हमारी आवश्यकताएँ जड़ जगत्‌ के 
भीतर ही सीमावद्ध हैं, तव तक हम ईइवर के अभाव का बोध नहीं कर पाते; किन्तु 
जब हम पर इस जीवन में चारों ओर से प्रबल आधात पड़ते हैं और इस जगत्‌ के 
सभी विपयों से जब हम निराश हो जाते हैं, तभी किसी उच्चतर वस्तु की हमें 
आवश्यकता प्रतीत होती है, तभी हम ईश्वर का अन्वेषण' करते हैं । 

भवित्त विध्वंसात्मक नहीं है, वरन्‌ भक्तियोग की शिक्षा यह है कि हमारी सभी 
क्षमताएँ मुक्ति-लाभ करने का उपायस्वरूप हो सकती हैं। इन सभी वृत्तियों को 
ईइवराभिमुख करना होगा---साधारणतः जो प्रेम अनित्य इन्द्रिय-विपयों में नष्ट 
किया जाता है, वही ईश्वर को समपित करना होगा। 

तुम्हारी पाइचात्य धर्म की घारणा से भवित में अन्तर इतना ही है कि भवित 
में भय' का कोई स्थान नहीं है---भक्ति के द्वारा' किसी पुरुष का क्रोव शान्त करने 
या किसीको संतुष्ट करने की आवश्यकता नहीं होती। इतना ही नहीं, ऐसे भी 
भक्‍त हैं, जो ईइवर की उपासना पुत्र भाव से करते हैं---इस प्रकार की उपासना का 
उद्देश्य यही है कि ऐसी उपासना में भय या भयमिश्र भक्ति का कोई भाव नहीं 

रहता। प्रक्षत प्रेम में भय नहीं रह सकता, और जब तक थोड़ा सा भी भय रहेगा, 
तब तक भक्ति का आरम्भ ही नहीं हो सकता, एवं भक्त में भगवान्‌ से भिक्षा 
माँगने का भाव अथवा उनके साथ क्रय-विक्रय करने का भाव नहीं रहता। भगवान्‌ 
के पास किसी वस्तु के लिए प्रार्थना भक्त की दृष्टि में महान्‌ अपराध है। भक्त कभी 
भी भगवान्‌ से आरोग्य या ऐश्वर्य की कामना नहीं करता, इतना ही नहीं, वह स्वर्ग 
तक की कामना नहीं करता। 

जो भगवान्‌ से प्रेम करना चाहते है, भक्त होना चाहते हैं, उन्हें इन सभी 
वासनाओं की एक पोटली बाँधकर उसे दरवाज़े के बाहर फेंककर प्रवेश करना 
होगा। जो उस ज्योति के राज्य में प्रवेश करना चाहते हैं, उन्हें उसके दरवाज़े में 
प्रवेश करने के पहले ही दृकानदारी के घर्म' की पोटली बाहर फेंक देनी होगी। मैं 
ऐसा नहीं कहता कि भगवान्‌ से जो वस्तु चाही जाती है, वह मिलती नहीं--उनसे 
तो सब कुछ मिलता' है, परन्तु इस प्रकार प्रार्थना करना अत्यन्त निम्न स्तर का 
घ॒र्म'है, भिखारियों का धर्म है। 

उषित्वा जाह्नवीतीरे कृपं खनति दुर्मतिः---वह व्यक्ति सचमुच मूर्ख है, जो 
गंगा-तीर पर वास करता हुआ भी जल के लिए कुआँ खोदता है।” और मूर्ख है वह 
जो हीरों की खान में पहुँच कर काँच के मनकों की खोज में व्यस्त हो जाता है। 
इन सभी आरोग्य, ऐश्वर्य और ऐहिक अभ्युदयों के लिए प्रार्थना करना भक्ति नहीं 
कहलाती---ये सब अत्यन्त निम्न स्तर के कर्म हैं। भक्ति इसकी अपेक्षा कहीं ऊँची 
वस्तु है। हम राजाधिराज के सामने जाने की चेष्टा कर रहें हैं। हम वहाँ पर 
भिखारी के वेश में नहीं जा सकते। यदि हम किसी महाराजा के सम्मुख जाने की 
इच्छा करें, तो क्या भिखारी के समान मैला-कुचला वस्त्र पहनकर वहाँ जा सकते 
हैं? कभी नहीं। दरबान हमें फाटक पर से ही भगा' देगा। भगवान्‌ राजाधिराज 
हैं---हम उनके पास कभी भी भिक्षुक के वेश में नही जा सकते। दूकानदारों को 
तो वहाँ प्रवेश करने का' अधिकार ही नहीं है---वहाँ पर क्रय-विक्रय बिल्कुल ही 
नहीं हो सकता। तुम लोगों ने बाइबिल में भी पढ़ा होगा, ईसा ने ऋ्रय-विक्रय 
करनेवालों को मन्दिर के बाहर निकाल दिया था। 

इसलिए कहते की आवश्यकता नहीं कि भक्‍त होने के लिए हमारा प्रथम 
कर्तव्य यह हैं कि स्वर्ग आदि की कामनाओं को हम पूर्ण रूप से दूर कर दें। ऐसा स्वर्ग 
इसी स्थान के समान, इसी पृथ्वी के समान है---अधिक से अधिक इससे कुछ थोड़ा 
अच्छा हो सकता है, वस इतना ही। ईसाइयों की स्वर्ग के बारे में ऐसी बारणा है 
कि वह अधिक प्रचुर भोगों का स्थान मात्र है; अतः वह भगवान्‌ कैसे हो सकता 
है? यह जो स्वर्ग जाने की वासना है, वह भोग-सुख की ही कामना हैं। इस वासना 

का त्याग करना होगा। भकक्‍त का प्रेम सम्पूर्णतः विशुद्ध और निःस्वार्थ होना 
चाहिए (---उस्ते अपने लिए इहलौकिक या पारछोौकिक किसी प्रकार की आकांक्षा 
नहीं करनी चाहिए। 

'सुख-दुःख, छाभ-क्षति---इन सबका त्याग कर दिन-रात ईरइवर की उपासना 
करो--एक क्षण भी व्यर्थ मत जाने दो ॥' 

अन्य सभी चिन्ता छोड़कर सर्वान्त:करण से ईश्वर की दिन-रात उपासना 
करो। इस प्रकार दिन-रात उपासित होने पर, वे अपना स्वरूप प्रकाशित करते हैं, 
वे अपने उपासकों को अपनी उपलब्धि में समर्थ करते हैं।' 


१ अगस्त, वहस्पतिवार 


सच्चे गुरु वे ही हैं, जिनके द्वारा हमको अपना आध्यात्मिक जन्म प्राप्त हुआ है। 
वे ही वह साधन हैं, जिसमें से होकर आध्यात्मिक प्रवाह हम लोगों में प्रवाहित होता 
है। वे ही समग्र आध्यात्मिक जगत्‌ के साथ हम लोगों के संयोग-सूत्र हैं। व्यक्ति 
वशेष के ऊपर अतिरिक्त विश्वास करने से दुर्वलता और अन्त:सारशुन्य वहि:पूजा 
आ सकती है, किन्तु गुरु के प्रति प्रबल अनुराग से उन्नति अत्यन्त शीघ्र सम्भव हैं। 
वे हमारे अन्तःस्थित गुर के साथ हमारा संयोग करा देते हैं। यदि तुम्हारे गुरु के 
भीतर यथार्थ सत्य है तो उनकी आराधना करो, यही गुरुभक्षत तुम्हें शीघ्र ही चरम 
अवस्था में पहुँचा देगी। 

श्री रामकृष्ण शिश्‌ सदृश् पवित्रस्वभाव थे। उन्होंते जीवन में कभी भी 
रुपये-पैसे का' स्पर्श नहीं किया, और वे पूर्ण रूप से कामगन्धहीन थे। बड़े बड़े 
धर्माचार्यों के समीप जड़ विज्ञान सीखने मत जाओ, उनकी समग्र शक्ति आध्यात्मिक 
विपयों में प्रयुक्त हुई है। श्री रामकृष्ण परमहंस के भीतर मनुष्य-माव मर 
गया था, केवल ईइवरत्व अवशिष्ट था। वे सचम्‌ च ही पाप को नहीं देख पाते 
थे--जिन नेत्रों से वहिजंगत्‌ में पाप का दर्शन होता है, उनकी अपेक्षा वे पवित्रतर 
दृष्टिसम्पन्न थे। इस प्रकार के बहुत थोड़े से ही परमहंसों की पवित्रता ने समग्र 
जगत्‌ को धारण कर रखा है। यदि इन सबकी मृत्यु हो जाय, यदि ये सब जगत 
का त्याग कर दे, तो जगत्‌ खण्ड खण्ड होकर ध्वंस हो जायगा। वे केवरू अपना 

महोच्च पवित्र जीवन-यापन करके लोगों का कल्याण करते हैं किन्तु वे जो दुसरों 
का कल्याण करते हैं, उन्हें उसकी खबर भी नहीं। वे अपना' आदर्श जीवन व्यतीत 
करके ही सन्तुष्ट रहते हैं। 
न से न 


हमारे भीतर जो ज्ञान-ज्योति - वर्तमान है, ज्ास्त्र उसकी ओर केवल संकेत 

करते हैं और उसकी अभिव्यक्ति करने का उपाय बतलाते हैं, किन्तु जब हम स्वयं 
उस ज्ञान को प्राप्त करते हैं, तभी हम उनको ठीक ठीक समझ पाते है। जब तुम्हारे 
भीतर उस अच्तर्ज्योति का प्रकाश है, तो फिर ग्रन्थों का क्या प्रयोजन ?--तुम 
केवल अन्तर की ओर दृष्टिपात करो। सम्पूर्ण शास्त्र में जो है, तुम्हारे अपने भीतर 
भी वहीं है, वरत्‌ उसकी अपेक्षा हजार गुना अधिक है। तुम अपने ऊपर अविश्वास 
कभी मत करो, तुम इस जगत्‌ में सव कुछ कर सकते हो। कभी भी अपने को दुर्वल 
मत समझो, सभी शक्तियाँ तुम्हारे भीतर विद्यमान है। 

यदि धर्म और जीवन, श्ञास्त्र या किसी महापुरुष के अस्तित्व पर ही निर्भर है 
तो नष्ट हों वे सब धर्म, नष्ट हों वे सव शास्त्र। धर्म हमारे भीतर ही हैं। कोई 
गुरु या कोई शास्त्र हमें उसकी प्राप्ति में सहायता मात्र दे सकते हैं, इसके अतिरिक्त 
वे और कुछ भी नहीं कर सकते; और तो क्या, इनकी सहायता के विना भी हम अपने 
भीतर सभी सत्यों को उपलब्ध कर सकते है। तथापि शास्त्र और आचायों के प्रति 
कृतज्ञ रहो, किन्तु देखो, ये तुम्हें कहीं वद्ध व कर छें; गुरु को ईश्वर समझकर तुम 
उनकी उपासना करो, किल्तु अन्ध भाव से उनका अनुसरण न करो। जहाँ तक हो 
सके उनसे प्रेम रखो, किन्तु स्वाधीन भाव से विचार करो। किसी प्रकार का 

अन्धविश्वास तुम्हें मुक्ति नहीं दे सकता, तुम स्वयं अपनी मुक्ति प्राप्त कर लो। 

ईडवर के सम्बन्ध में यह एकमात्र धारणा रखो कि वे हमारे नित्य सहायक हैं। 

स्वाधीनता एवं उच्चतम प्रेम--दोनों एक साथ रहने चाहिए। ऐसा होने पर 
इनमें से कोई भी हमारे वन्घन का कारण नहीं हो सकता। हम भगवान्‌ को कुछ 
भी नहीं दे सकते, वे ही हमें सब कुछ देते हैं। वे सभी गुरुओं के गुरु हैं। वे हमारी 
आत्मा की आत्मा हैं, हमारा जो यथार्थ स्वरूप है, वह वे ही हैं! जब वे हमारी 
आत्मा के अन्तरात्मा हैं, तो हम उनसे प्रेम करेंगे, इसमें आइचर्य ही क्या है ? उन्हें 
छोड़ और किस व्यक्ति या वस्तु से हम प्रेम कर सकते हैं ? हमें दग्धेन्धनमिवानलऊम्‌ 
होना चाहिए। जब तुम केवल ब्रह्म को ही देखोगे, तव फिर किसका उपकार कर 
सकोगे ? भगवान्‌ का तो उपकार नहीं कर सकते ? उस समय सभी संशय नप्ट हो 
जाते हैं, सर्वत्र समत्व भाव आ जाता है। तव यदि तुम किसीका कल्याण करते हो, 
तो स्वयं अपना ही करते हो। यह अनुभव करो कि दान लेनेवाला तुम्हारी अपेक्षा 
श्रेष्ठ है; तुम जो उसकी सेवा करते हो, उसका कारण यह है कि तुम उसकी भपेक्षा 
छोटे हो; ऐसा न समझना कि तुम बड़े हो, और वह छोटा है। गुलाव जैसे अपने 
स्वभाव से ही सुगनन्‍्ध का वितरण करता है, और मैं सुगन्ध दे रहा हूँ, इसकी उसे 
ख़बर भी नहीं रहती, उसी प्रकार तुम भी दान दो। 

वे श्रेष्ठ हिन्दू सुधारक राजा राममोहव राय इस प्रकार के निःस्वार्थ कर्म के 

अद्भुत दृष्टान्तस्वरूप थे। उन्होंने अपना सम्पूर्ण जीवन भारत की सहायता में 
अर्पण कर दिया था। उन्होंने ही विधवाओं की दाह-प्रथा को बन्द किया था। 
साधारणतः लोगों का यह विश्वास है कि यह सुधार-कार्य सम्पूर्णतया अग्रेज़ों के 
द्वारा साबित हुआ है, किन्तु वास्तव में ऐसा नहीं है। राजा राममोहन राय ने ही 
इस प्रथा के विरुद्ध आन्दोलन आरम्भ किया था एवं इस प्रथा का अन्त करने के लिए 
सरकार से सहायता प्राप्त करने में उन्हें सफलता मिली थी। जब तक उन्होंने 
आन्दोलन प्रारम्भ नहीं किया, तब तक अंग्रेजों ने कुछ भी नहीं किया। उन्होंने 
ब्राह्म समाज नामक एक विख्यात घर्मं-समाज भी स्थापित किया, और एक विश्व- 
विद्यालय की स्थापना के लिए एक लाख डालर का चन्दा दिया। वे उसके वाद 
अलग हो गये और कहा---तुम लोग मुझे छोड़कर स्वयं आगे वढ़ो ।” नाम-यश तो 
वे बिल्कुल ही नहीं चाहते थे, अपने लिए किसी तरह की फलाकांक्षा नहीं रखते थे। 


बृहस्पतिवार, अपराह्त 


घूमनेवाले हिंडोले की तरह अभिव्यक्तियों के अनंत क्रम हैं, जिनमें आत्मा 
मानों चढ़कर घूम रही है। ये चक्र-कम शाइवत हैं। व्यष्टिगत आत्माएँ इस झूले में 
से निकल आती हैं अवश्य, किन्तु झूले की गति का विराम नहीं, एक ही प्रकार को 
घटनाओं की आवृत्ति सदा होती रहती है; और इसी कारण लोगों का भूत-भविष्यत्‌ 
सब कुछ पढ़ा जा सकता है, क्योंकि वास्तव में सभी वर्तमान हैं। जब आत्मा एक 
खूंखला के भीतर आ पड़ती है, तब उसे उस शंखला का जो कुछ अनुभव या भोग 
है--सभी कुछ ग्रहण करना पड़ता है। इस प्रकार की एक ख्यंखला या श्रेणी में से 
आत्मा एक दूसरी शख़ूंखला या श्रेणी में चली जाती है, और किसी किसी श्रेणी में 
आने पर वह अपने को ब्रह्मस्वरूप अनुभव करती है और फिर सदा के लिए उसमें 
से बाहर निकल जाती है। इस प्रकार की एक श्रेणी या शृंखला विशेष की एक प्रधान 
घटना का अवलम्वन कर समस्त झंखला को पकड़कर लाया जा सकता है, और उसके 
भीतर की समग्र घटनाओं का ज्ञान प्राप्त किया जा सकता हैं। यह शक्ति सरलता 
से प्राप्त की जा सकती है, किन्तु इससे वास्तव में कोई लाभ नहीं है; और इस शक्ति 
के लाभ के लिए जितनी चेष्टा की जाती है, हमारी आध्यात्मिक साधना में उतनी 
ही हानि पहुँचती है। इसलिए उन सब विपयों की चेष्ठा मत करो, भगवान्‌ कौ 
उपासना करो। 


२ अगस्त, शुक्रवार 


निष्ठा सिद्धि का प्रारंभ है। 

सबसे रसिये सबसे वसिये सबका लोजिए नाम। 
हाजी हाँ जो करते रहिए बेठिए अपने ठाम॥ 

-+सभी के साथ आनन्द करो, सभी के साथ रहो, सभी का नाम लो, दूसरों 
की वातों में हाँ-हाँ करते रहो, किन्तु अपना भाव कभी मत छोड़ो ॥” इसकी अपेक्षा 
उच्चतर अवस्था है--दृसरे की स्थिति को अपनाना। यदि मैं ही सब हूँ तो अपने 
भाई के साथ यथार्थ भाव से एवं सक्रिय रूप में सहानुभूति क्यों नहीं कर सकता और 
उसकी आँखों से क्‍यों देख नहीं सकता ? जब तक मैं दुर्बल हूँ, तव तक मुझको 
निष्ठापूर्वक एक मार्ग को पकड़े रहना होगा; किन्तु जब मैं सवलू हो जाऊँगा, तव 
मैं अन्य सभी लोगों के भावों को अनुभव कर सकूंगा, उन भावों के साथ सम्पूर्ण 
सहानुभूति रख सकूंगा। 

प्राचीन भाव था, अन्य सभी भावों को नप्ट कर एक भाव को प्रवल्ल वनाओ।' 
आवुनिक भाव है---सभी विपयों में सामंजस्य रखकर उन्नति करो।” एक तृतीय 
मार्ग है---मत का विकास करो और उसका संयम करो”, उसके वाद जहाँ इच्छा 
हो वहाँ उसका प्रयोग करो--- उससे अति ज्ञीत्र फल-प्राप्ति होगी। यह है यथार्य 
आत्मोन्नति का उपाय। एकाग्रता सीखो, और जिस ओर इच्छा हो उसका प्रयोग 
करो। ऐसा करने पर तुम्हें कुछ खोना नहीं पड़ेगा । जो समस्त को प्राप्त करता है, 
वह अंश को भी प्राप्त कर सकता है। द्वतवाद का अद्वेतवाद में अन्तर्भाव होता है। 

मैंने पहले उसे देखा, उसने भी मुझे देखा, मैंने भी उसके प्रति कटाक्ष किया, 
उसने भी मेरे प्रत्ति कटाक्ष किया--ऐसा चलता रहा और अन्त में दोनों दआत्तमाएँ 
ऐसे घनिप्ठ रूप से मिल गयीं कि वे एक हो गयीं। 

समाधि के दा प्रकार हैं---एक है सविकल्प---इसमें कुछ द्वेत का भास रहता है । 
और दूसरा निविकल्प---इसमें ध्यान के द्वारा ज्ञाता और ज्ञेय का अभेद हो जाता है। 

प्रत्येक विशेष के साथ सहानुभूति कर सकने की क्षमता तुममें होनी चाहिए, 
उमके बाद कृदकर एकदम उच्चतम अद्वेत भाव में चले जाना होगा। पहले स्वयं 

सम्पूर्ण मुक्‍्तावस्था प्राप्त कर लो, उसके वाद इच्छा करने पर फिर अपने को सीमा- 
बद्ध कर सकते हो। प्रत्येक कार्य में अपनी समस्त शक्ति का प्रयोग करो। कुछ समय 
के लिए अद्वत भाव को भूलकर द्वैतवादी होने की शक्ति प्राप्त कर छो, परन्तु अपनी 
इच्छानुमार फिर से इस अद्वैत नाव का छाभ करने का सानवथ्य प्राप्त कर छो। 
5६ नह हे 

कार्य-कारण सभी माया हें; भर हम जिसने बड़े होंगे, उतना ही समजझेंगे कि 
छोटे छोटे बच्चों की परियों को कथा आज हमें जैसो असन्बद्ध मालूम होती है, 
उसी प्रकार जो कुछ हम देसते हैं, वह नी वैसा ही असम्बद्ध हैं। वात्तव में कार्य- 

कारण पद-वाच्य कुछ भी नहीं है; यह वात हम यथासमय समझ सकेंगे। अतएव 
यदि कर सको तो जब कोई रूपक-कथा सुनो, तव अपनी वुद्धि को कुछ नीचे ले आओ 
मन ही मन इस कथा की पूर्वापर संगति के विपय में प्रश्न मत उठाओ। रूपक- 
वर्णन और सुन्दर कवित्व के प्रति हृदय में अनुराग का विकास करो, उसके वाद 
समस्त पौराणिक वर्णनों का कवि-दृष्टि से रसास्वादन करो। पुराण-चर्चा के 
समय इतिहास और विचार की दृष्टि मत लाओ। इन सब पौराणिक कल्पनाओं 
को अपने मन में एक प्रवाह के रूप में बहने दो। तुम अपनी आँखों के सामने उन्हें 
मशाल के समान घुमाओ--मशार को कौन पकड़े हुए है, यह प्रशइन मत करो। 
इस प्रकार घुमाने से वह चक्र कार धारण करेगी, इसमें जो सत्य का कण अन्तनिहित 
है, वह तुम्हारी समझ में आ जायगा। 

सभी पुराण-लेखकों ने जो जो देखा या सुता था, उसीको रूपकाकार में लिखा 
है---वे कुछ प्रवहमान चित्र अंकित कर गये हैं। उनके भीतर से केवल उनके 
प्रतिपाद्य विषय को ही निकाल लेने की चेष्टा करके चित्रों को नप्ट मत कर डालो | 
वे जिस रूप में हैं, उसी रूप में उन्हें ग्रहण करो; उन सबको तुम अपने ऊपर कार्य 
करने दो। उनका फलाफल देखकर उनका मूल्य ऑको---उनमें जो कुछ उत्तम 
है, उतना ही ग्रहण करो। 

तुम्हारी अपनी इच्छा-शक्ति ही तुम्हारी प्रार्थना का उत्तर दे देती है--किन्तु 
विभिन्न व्यक्तियों के मन की धर्म सम्बन्धी विभिन्न घारणाओं के अनुसार वह 
विभिन्न आकार में अभिव्यक्त होती है। हम उसे वुद्ध, ईसा, कृष्ण, जिहोवा, 
अल्ला अथवा अग्नि, चाहे किसी नाम से पुकार सकते है, किन्तु वास्तव में वह है 
हमारी ही आत्सा। 

] न नर 

हमारी धारणा क्रमशः उन्नत होती है, किन्तु जिन सब रूपकों के आकार में 
बह हमारे सम्मुख प्रकट होती है, उनका कोई ऐतिहासिक मूल्य नहीं हैं। हमारे 
अलौकिक दर्शन-समूह की अपेक्षा मूसा के अलौकिक दर्शन में भूल की संभावना 
अधिक है; क्योंकि हम अधिक ज्ञानसंपन्न हैं एवं मिथ्या भ्रम द्वारा हमारे ठगे जाने 
को संभावना भी कम है। 

जब तक हमारा हृदय रूपी शास्त्र नहीं खुला है, तब तक शास्त्र-पाठ वथा है। 
फिर इन सव शास्त्रों का हमारे हृदय-शास्त्र के साथ जहाँ तक सामंजस्य है, वहीं तक 

उनकी सार्थकता है। वल क्या है, यह वलवान व्यक्ति ही समझ सकता है, हाथी 

ही सिंह को समझ सकता है, चूहा नहीं। हम जब तक ईसा के समान नहीं हुए हैं, 


श्ण्प्‌ देववाणो 


तब तक उन्हें किस प्रकार समझ सकेंगे ? दो डवल रोटियों में ५००० लोग खादें, 
अथवा पाँच डबल रोटियों में दो व्यक्ति खायें, ये दोनों बातें माया के राज्यान्तर्गत 
है। इनमें कोई भी सत्य नहीं हैं। अतएव दोनों में कोई भी एक दूसरे के द्वारा वाधित 
नहीं होती। महत्ता ही केवल महत्ता का आदर कर सकती है, ईश्वर ही ईश्वर की 
उपलब्धि कर सकता हैं। स्वप्न स्वप्लद्रप्टा के अतिरिक्त और कुछ भी नहीं है 
उसकी अन्य कोई भित्ति नहीं है। स्वप्न और स्वप्लद्रप्टा दो पुथक्‌ वस्तुएँ नही है। 
समग्र संगीत के भीतर सो5ह सो5ह, यह एक ही स्वर वजता हैं, अन्य सव स्वर उसीके 
विभिन्न रूप मात्र हैं, अतएवं उनसे मूल स्वर में--मूल तत्त्व में कुछ भेद नहीं 
पड़ता। जीवन्त झास्त्र हमीं लोग है, हम जो बातें करते है, वे ही सव शास्त्र” जवद 
से परिचित हैँ। सभी जोवन्त ईब्वर, जीवन्त ईसा हैं--इस भाव से सबको देखो । 
मनुप्य का अध्ययन करो, मनुप्य ही जीवन्त काव्य है। जगत्‌ में जितने वाइविछ, 
ईसा या बुद्ध हुए है, सभी हमारी ज्योति से ज्योतिप्मान हैं। इस ज्योति को छोड़ 
देने पर ये सब हमारे लिए और अधिक जीवित नहीं रह सकेगे, मर जायँगे। 

तुम अपनी झञात्मा के ऊपर स्थिर रहो। 

मृत शरीर के साथ चाहे जैसा व्यवहार क्यों न करो, उसमें कोई वावा उपस्थित 
नहीं होती। हमें अपने शरीर को इसी प्रकार मृतवत्‌ रखना होगा। और उसके 
साथ हमारा जो अभिन्न भाव रहता है, उसे दूर कर देता होगा। 


३ अगस्त, शनिवार 


जो मनुप्य इसी जन्म में मुक्ति प्राप्त करना चाहता है, उसे एक ही जन्म में 
हज़ारों वर्ष का काम करना पड़ेगा। वह जिस युग में जन्मा हैं, उससे उसे बहुत 
आगे जाना पड़ेगा; किन्तु साधारण छोग केवल किसी तरह रेंगते रेंगते आगे बढ़ 
सकते हैं। अनेक ईसा और बुद्ध की उत्पत्ति इसी प्रकार हुईं है। 
मे ] नह 
एक हिन्दू रानी थी---उसकी बड़ी तीज इच्छा थी कि उसके पुत्र इसी जन्म में 
मुक्ति-लाभ कर लें। इसी उद्देश्य से उसने उन पुत्रों के छालन-पालन का सम्पूर्ण 
भार अपने ही ऊपर ले लिया। वह अति दैशवावस्था से उतको झुलाते झुलाते 
सुलाने के समय उनके समीप यह गाना गाती थी--तत्वमसि, तत्वमसि। उनके 
तीन पुत्र सन्‍्यासी हो गये, किस्तु चतुर्य पुत्र का, उसे राजा वनाने के उद्देश्य से, अन्यत्र 
पाछून-पोषण हुआ। विदा देते समय माँ ने उसे काग्रज़ का एक टुकड़ा देकर कहा, 
“बड़े होने पर इसमें क्या लिखा है, पढ़ना ।” उस काग्रज के टुकड़े में लिखा था--- ब्रह्म 
सत्य, और सव मिथ्या। आत्मा न कभी मरती है, न मारती है। निःसंग बनो, 


थे 

अथवा सत्संग करो।' बड़े होने पर जब राजपुत्र ने इसे पढ़ा तो वह भी उसी समय 
संसार त्याग कर संन्यासी हो गया। 

संसार का त्याग करो। अब हम लोग मानो कुत्तों के समान हैं---रसोईघर 
में घुस गये हैँ, मांस का एक टुकड़ा खा रहे हैं, और भय के मारे इधर-उचर देख भी 
रहें हैं कि कोई पीछे से आकर मारना न शुरू कर दे । वैसा न होकर राजा के समान 
वनो---समझ रखो, समग्र जगत्‌ तुम्हारा है। जब तक तुम संसार का त्याग नहीं 
करते, जब तक संसार ने तुम्हें वाँच रखा है, तव तक यह भाव तुम्हारे हृदय में कभी 
भी जाग्रत नहीं हो सकता। यदि बाहर से त्याग नहीं कर पाते हो, तो मन ही मन सब 
त्याग दो। आन्तरिक भाव से सब त्याग दो। वैराग्यसम्पन्न हो जाओ। यह है 
यथार्थ आत्म-त्याग--यदि यह नहीं हुआ तो धर्मे-छाभ असम्भव है। किसी प्रकार 
की वासना मत करो; क्योंकि जो वासना करोगे, वही पाओगे। और वही तुम्हारे 
भयानक वन्वन का कारण होगी । जैसा कि उस कहानी ' में है। एक व्यक्ति ने तीत वर 


१. कहानी यह है--एक ग्ररीव मनुष्य ने एक देवता से वर प्राप्त किया था। 
देवता संतुष्ट होकर वोले-- तुम यह पासा छो। इस पासे को जिन किन्‍्हों तोन 
कासनाओं से तीन बार फेंकोगे, वे तीनों पूरी हो जायेंगी।” वह आनन्दोल्लसित हो 
घर जाकर अपनी सरुन्नी के साथ परामर्श करने लगा--क्या वर मॉगना चाहिए। 
” स्त्री ने कहा--धन-दौलरूत माँगो।” किन्तु पति ने कहा--“देखो, हम दोनों 
की नाक चपटी है, उसे देखकर लोग हमारी बड़ी हेंसी करते हैं, अतएवं प्रथम 
बार पासा फेंककर सुन्दर नाक की प्रार्थेना करनी चाहिए।” किन्तु स्त्री का मत 
वैसा नहीं या। अत्त में दोनों में खूब तर्क प्रारम्भ हुआ। आख़िर पति ने कोध 
में आकर यह कहकर पासा फेंक दिया-- हम लोगों को केवल सुन्दर नाक 
मिले, ओर कुछ नहीं चाहिए।” आइचर्य, जैसे ही उसने पासा फेंका, वैसे ही उत्तके 
द्रीर में ढेर को ढेर नाक उत्पन्न हो गयों। तव उसने देखा--यह क्‍या विपत्ति 
हुईं; फिर उससे दूसरी वार पासा फेंककर कहा--नाक चली जायें। इस बार 
सभी नाक चलो गयीं----साथ ही उत्तकी अपनी अपनी नाक भी चली गयीं। अब 
शेष रहा एक वर। तब उन्होंने तोचा--यदि इस बार पासा फेंककर चपटी नाक 
के बदले में अच्छी नाक प्राप्त करें, तो लोग अवदय ही चपटी नाक के स्थान में अच्छी 
नाक देखकर उसके बारे में पुछ-ताछ करेंगे। फिर तो हमें सभी बातें बतानी पड़ेंगी। 
तब वे हमें मूर्ख समझकर और भी हमारो हँसी उड़ायेंगे; कहेंगे कि ये लोग ऐसे तीन 
वरों को प्राप्त करके भो अपनी अवस्था की उन्नति नहीं कर सके। यह सोचकर 
उन्होंने पासा फेंककर अपनी पुरानी चपटो नाक ही माँग लो। 

प्राप्त किये थे, एवं उनके फलस्वरूप उसके सम्पूर्ण शरीर में नाक ही नाक हो गयीं । 
वासना रहने पर ठीक इसी प्रकार होता है। जब तक हम आत्मरति और आत्म- 
तृप्त नहीं हुए हैं, तव तक मुक्ति-लाभ नहीं कर सकते। आत्मा ही आत्मा का 
मुक्तिदाता है, अन्य कोई नहीं। 

यह अनुभव करना सीखो कि तुम अन्य सभी लोगों के शरीर में वर्तमान 
हो; यह समझने की चेष्टा करो कि हम सभी एक हैं। और सभी व्यर्थ की चीज़ों 
का त्याग कर दो। तुमने अच्छा-बुरा जो कुछ भी किया है, उसके सम्बन्ध में सोचना' 
विल्कुल वन्‍्द कर दो--उन सबको थू-थू करके उड़ा दो। जो कर चुके, सो कर 
चुके। कुसंस्कारों को दूर कर दो। मृत्यु सम्मुख उपस्थित होने पर भी दुर्बलता 
मत दिखलाओ। अनुताप मत करो--पहले जो कुछ काम तुमने किया है, उस 
सबको लेकर माथापच्ची मत करो, इतना ही नहीं, तुमने जो कुछ अच्छे काम भी 
किये हैं, उन्हें भी स्मृति-पथ से दूर हटा दो। आज़ाद' (मुक्त) बनो। दुर्वेल, 
कापुरुष और अज्ञ व्यक्ति कभी भी आत्म-लाभ नहीं कर सकते। तुम किसी भी कर्म 
के फल को नष्ट नहीं कर सकते--फल अवश्यमेंव प्राप्त होगा; अतएव साहसी 
होकर उसके सम्मुख डटे रहो, किन्तु सावधान, दुवारा फिर वैसा कार्य मत करना। 
सभी कर्मो का भार उस भगवान्‌ के ऊपर डाल दो, अच्छा या बुरा--सभी डाल 
दो। स्वयं अच्छा रखकर केवल खराब उसके सिर पर मत डालना। जो स्वयं 
अपनी सहायता नहीं करता, भगवान्‌ उसीकी सहायता करते हैं। 


मे ने मे 


वासना-मदिरा' पान कर समस्त जगत्‌ मत्त हुआ है।' जैसे दिन और रात 
कभी भी एक साथ नहीं रह सकते, वैसे ही वासना और भगवान्‌ दोनों एक साथ 
कंभी नहीं रह सकते।' इसलिए वासना का त्याग करो] 


केवल खाना खाना' चिल्लाना और वास्तव में अन्न खाना, अथवा केवल 
जल जल चिल्लाना और वास्तव में जल पीना---इन दोनों के बीच आकाश- 
पाताल का अन्तर है; अतएव केवल ईश्वर ईश्वर! कहकर चिल्लाने से ईश्वर 
की प्रत्यक्ष उपलब्धि की आशा कभी भी नहीं की जा सकती । हमें ईश्वर-छाभ करने 
की चेष्टा तथा साधना करनी होगी। 

तरंग समुद्र के साथ मिलकर एक हो जाने पर ही असीमत्व प्राप्त करती है, 
किन्तु वह तरंगावस्था में असीमत्व कभी भी नहीं प्राप्त कर सकती। समुद्रस्वरूप 
धारण करने के वाद वह फिर तरंग का आकार धारण कर सकती है और बड़ी से 

वड़ी तरंग हो सकती है। अपने को तरंग मत समझो; तुम यह सर्वंदा ध्यान में 
रखो कि तुम मुक्त हो। 

सच्चे दर्शन शास्त्र का अर्थ है---कुछ प्रत्यक्षानुभूतियों को प्रयालीबद्ध करना। 
जहाँ पर बुद्धि-विचार का अन्त होता है, वहीं से धर्म का आरम्भ होता है। अंतः 
स्फुरण (475979009) बुद्धि की अपेक्षा अत्यधिक श्रेष्ठ है, किन्तु उसे बुद्धि 
का विरोधी नहीं होता चाहिए। बुद्धि श्रमसाध्य कार्य करने के लिए एक स्थल 
यत्र है। किन्तु हमारे भीतर कुछ भी मनमाना करने की इच्छा या प्रेरणा को 
अंतःस्फ्रण नहीं कहा जा सकता। 

माया के भीतर प्रगति' करने या अग्रसर होने को एक वृत्त कहा जा सकता' 
है---जो तुम्हें प्रस्थान विदु पर पुनः वापस ले आता है। अच्तर केवल इतना' ही 
हैं कि यात्रा करते समय तुम अज्ञानी थे और उस स्थान पर जब छोटकर आते 
हो, तव तुम पूर्ण ज्ञान उपलब्ध किये हुए होते हो। ईश्वरोपासना, साधु महापुरुषों 
की पूजा, एकाग्रता, ध्यान और निष्काम कर्में--ये सब मायाजारक को काटकर 
निकलते के उपाय है; किन्तु हमारे भीतर पहले से तीत्र मुमुक्षुत्व रहना चाहिए। 
जो ज्योति प्रकाशित होकर हमारे हृदयान्धकार को दूर कर देगी, वह तो हमारे 
भीतर ही है--यह है वह ज्ञान, जो हमारा स्वभाव या स्वरूप है। (यह ज्ञान 
हमारा जन्मगत स्वत्व” नहीं कहा जा सकता, क्योंकि वास्तव में हमारा' जन्म तो 
हैं ही नहीं।) केवल जो मेघ इस ज्ञानसूर्य को आवृत किये हुए हैं, हमें उन्हींको 
दूर कर देना होगा। 

ऐहिक अथवा स्वर्गीय सभी प्रकार की भोग-वासनाओं को त्याग दो (इहा- 

मुत्रफलभोगविराग ) । इन्द्रिय और मन का' संयम करो (दम और शम)। 
सभी प्रकार के दुःखों को इस प्रकार सहन करो, जिससे तुम्हारा मन जान ही न 
पावे कि तुम्हें कोई दुःख हुआ है (तितिक्षा)। मुक्ति के अतिरिक्त अन्य सभी 
भावनाओं को दूर कर दो; गुरु में और उनके उपदेशों में विश्वास रखो, और यह 
भी विश्वास रखो कि तुम निरचय ही मुक्त हो सकोगे (श्रद्धा)। कुछ भी क्‍यों 
न ही, सर्वदा यही कहो--सो5्हं॑ सो5हं। खाते, चलते, कप्टों से घिरे रहते, 
सवेदा सो&हं सोडहं कहो, सर्वदा मन से कहो कि यह जो जगत्प्रपंच दुश्यमान है 
इसका किसी भी काल में अस्तित्व नहीं हैं, हूँ केवल मैं ही (समाधान) | तुम 
देखोगे कि एक दिन ज्ञान-प्रकाश होगा ही और तुम्हें अनुभव होगा कि जगत्‌ 
शून्य मात्र हैं, केवल ब्रह्म ही सर्वत्र व्याप्त हैं। मुक्त होने के लिए प्रवक 
इच्छा-सम्पन्न होओ (मुमुक्षुत्व)। 

आत्मीय और वन्यु-वान्बव गण पुराने अन्धकूप के समान हैं। हम इस अन्धकूप 

में पड़कर कतंब्य, बन्धन प्रभृति नाना स्वप्न देखा करते हैं--इस स्वप्न का 
कभी भी अन्त नहीं है। किप्तीकी सहायता करने के लिए जाकर और अधिक 
अ्रम की सृुप्टि मत करो। यह मानो एक वटवृक्ष के समान है, जो बढ़ता ही जाता 
है। यदि तुम द्वैतववादी हो, तो ईश्वर की सहायता करने के लिए जाना हूँ 
तुम्हारी मूर्खता है। यदि तुम अद्वेतवादी हो तो तुम' स्वयमेव ब्रह्मस्वरूप हो--- 
फिर तुम्हारा क॒तंव्य क्‍या रहा? पति, स्वामी, लड़के-वच्चे, वन्बु-वान्धव-- 
किसीके प्रति तुम्हारा कुछ भी कर्तंव्य नहीं हैं। जो हो रहा है, होने दो, चुपचाप 
पड़े रहो। प्रवाह के साथ अपने शरीर को वहने दो--डूबने-उतराने दों। यदि 
शरीर मरे तो मरने दो--हमारा शरीर हैं, यह तो एक पुरानी कल्पित कथा 
मात्र है। चुपचाप होकर रही, और अहूं ब्रह्मास्मि, यह अनुभव करो। 

केवल वर्तमान काल ही विद्यमान है। हम विचार द्वारा भी भूत और 
भविष्यत्‌ की धारणा नहीं कर सकते; क्योंकि चिन्तन करने के लिए उद्यत होते 
ही भूत और भविप्यत्‌ को वर्तमान में खड़ा करना पड़ता है। सब कुछ छोड़ दो, 
उसे जहाँ जाना है, जाने दो। यह समग्र जगत्‌ एक श्रम मात्र है, यह तुम्हें और 
फिर प्रतारित न कर पावे। तुम जगत्‌ को जो वह नहीं है, वही समझते हो, 
अवस्तु में वस्तु-ज्ञान करते हो, अब वह वास्तव में जो है, केवल उसे ही जानो। 
यदि शरीर कहीं चला जाता हैं, तो जाने दो; शरीर कहीं भी क्यों न जाय, कुछ 
भी परवाह मत करो। कर्तव्य नामक कोई एक वस्तु हैं, और उसका पालन करना 
ही होगा--इस प्रकार की धारणा भयंकर कालकूटस्वरूप है, इसने जगत को 
नप्ट क्र डाला है। 

स्वर्ग में जाकर एक वीणा पाऊँगा' और उसे वजाकर यथासमय विश्वाम- 
सुख का अनुभव कलेँंगा--इस वात की अपेक्षा मत करो। इसी जगह एक वीणा 
लेकर क्यों न वजाना आरम्भ कर दो? स्वर्ग के लिए राह देखने की क्‍या 
आवश्यकता है ? इस लोक को ही स्वर्ग वना छो। स्वर्ग में विवाह नहीं होता-- 
पाणिग्रहण नहीं होता। यदि ऐसा है, तो यहीं पर अभी से विवाह क्‍यों न बन्द कर 
दो? संन्यासियों का गरिक वस्त्र मुक्त पुरुषों का चिह्न है। संसारी भिल्लुओं 
का वेप छोड़ दो; मुक्ति की पताका--गरिक वस्त्र घारण करो। 


४ अगस्त, रविवार 


अज्ञ लोग विना समझे जिनकी उपासना करते हैं, मैं तुम्हारे निकट उन्हींका 
उपदेश करता हूँ।' 
यह एक अद्वितीव ब्रह्म ही सभी ज्ञात वस्तुओं की अपेक्षा ज्ञाततम हैं। 


विवेकानन्द साहित्य े ११० 


बही एक ऐसी वस्तु है, जिसे हम सर्वत्र देखते हैं। सभी अपनी आत्मा को जानते 
हैं, इतना ही नहीं, पशु भी जानता है कि मैं हूँ। हम जो कुछ जानते हैं, सब 
आत्मा का ही वहि:प्रसारण है, विस्तारस्वरूप है। छोटे छोटे बच्चों को यह 
तत्त्व सिखाओं, वे भी इस तत्त्व की घारणा कर सकते हैं। प्रत्येक धर्म (किसी 
किसी स्थरू में अज्ञात रूप से भी) इसी आत्मा की उपासना करता आ रहा हैं, 
क्योंकि आत्मा के अतिरिक्त. और कुछ है ही नहीं। 
हम लोग इस जीवन को यहाँ पर जिस भाव से जानते हैं, उसके प्रति ऐसे 
घृणित रूप से आसक्त होकर रहना ही समस्त अनिष्ट का मूल हैं। उसीसे 
प्रतारणा, चोरी आदि सब कुछ होता है। उसीसे लोग रुपये को देवता का स्थान 
देते हैं, और उसीसे समस्त पाप तथा भय की उत्पत्ति होती है। किसी जड़ वस्तु 
को मूल्यवान मत समझो और उसमें आसक्त मत होओ। तुम किसी भी वस्तु में, 
इतना ही नहीं, जीवन में भी आसक्त मत होओ, फिर कोई भी भय ने रहेगा। 
भुत्पोः स सृत्युम्ाप्पोत्ति य इह नानेव पश्यतति ।---/जों इस जगत्‌ में अनेकता देखता 
है, वह मृत्यु के बाद मृत्यु को प्राप्त होता है।” हम जब सर्वत्र एकत्व का दर्शन 
करते हैं, तब हमारे शरीर की भी मृत्यु नहीं होती, और न मन की ही। जगत्‌ 
के सभी शरीर हमारे हैं, अतएव हमारा शरीर भी नित्य है; क्‍योंकि पेड़-पत्ते, 
जीव-जन्तु, चन्द्र-सूयं, इतना ही नहीं, यह सम्पूर्ण जगत्‌-ब्रह्माण्ड ही हमारा शरीर 
है---तो फिर इस शरीर का नाश होगा ही कैसे ? प्रत्येक मन, प्रत्येक विचार 
हमारा है---फिर मृत्यु आयेगी ही कैसे ? आत्मा न कभी जन्म लेती है, न उसकी 
कभी मृत्यु होती है---जब हम इसकी प्रत्यक्ष उपलब्धि कर लेते हैं, तव हमारा सभी 
सन्देह नप्ट हो जाता है। मैं हूँ, मैं अनुभव करता हूँ, मैं सुखी होता हँ--- 
अस्ति, भाति, प्रिय/---- इन सब वातों पर कभी भी संदेह नहीं किया जा सकता। 
क्षुबा' कोई वस्तु नहीं है, क्योंकि जो कुछ भी खाया जाता हे, वह मैं ही खाता हूँ। 
यदि हमारा एक वाल उखड़ जाय, तो हम ऐसा नहीं सोचते कि हम मर गये । 
इसी प्रकार एक देह की मृत्यु एक वाल उखड़ जाने के ही सदृश् हैं। 
वह अतिचेतन वस्तु ही ईश्वर है---वह मन, वाणी और चेतना के परे हैं। 

» » “तीन अवस्थाएँ ह--पशुत्व (तम), मनुप्यत्व (रज)ओर देवत्व (सत्त्व)।॥ 
जो सर्वोच्च अवस्था प्राप्त करते हैं, अस्ति मात्र या सत्स्वरूप मात्र हो 
जाते हैं। उतका कोई भी क॒तंव्य झेप नहीं रहता, वे मनुप्यों के प्रति केचछ 
प्रेमान्वित रहते हैं और चुम्बक के समान दूसरों को अपनी ओर आऊक्ृप्ट करते हैं। 
इसीका नाम मुक्ति है। उस्त समय चेप्ठापूर्वक कोई सत्कार्य नहीं करना होता, 

उस समय जो कुछ कार्य होते हैं वे सव सत्काय ही होते हैं। जो बह्मविद्‌ हैं, वे 
सभी देवताओं से बड़े हैं। ईसा मसीह ने जिस समय मोह को जीतकर यह कहा, 
“जैतान, मेरे सामने से दूर हो,” उसी समय देवता उनकी पूजा करने के लिए 
आये। कोई भी व्यक्ति ब्रह्मविद्‌ की कुछ भी सहायता करने में समर्थ नहीं हो 
सकता, समग्र जगत्पपंच्र ही उनके सामने प्रणत रहता है, उनकी सभी इच्छाएँ 
पूर्ण हो चुकती हैं, उनकी आत्मा दूसरों को पवित्र करती हैं। अतएवं यदि 
ईश्वर-लाभ की कामना करो, तो ब्रह्मविद्‌ की पूजा करों। जब हम तीन ईश्वरीय 
जनुग्रह---मनुष्य शरीर (मनुष्यत्व), मुक्त होने की तीज़ कामना (मुमुक्षुत्व) 
और महापुरुष-संश्रय-छाभ करते हैं, तभी समझना चाहिए कि मुक्ति हमारे 
करतलगत है। 

सदा के लिए देह की मृत्यु का नाम ही निर्वाण है। यह निर्वाण-तत्त्व की 
निपेघात्मक अर्थात्‌ निति नेति” दिशा है। इसमें केवछ यही कहा जाता है--- 
“मैं यह नहीं, मैं वह नहीं ।” वेदान्त कुछ और आगे वढ़कर उसकी स्वीकारात्मक 
अर्थात्‌ इति इति! दिशा वतलाता है--उसीका नाम हैं मुक्ति। मैं अनन्त 
सत्ता, अनन्त ज्ञान, अनन्त आनन्द हूँ, मैं वही हँ---यह है वेदान्त---वह एक पूर्ण 
निर्दोप मेहराव का शीपें प्रस्तर हैं। 

उत्तरी बौद्ध घर्म के अधिकांश अनुयायी मुक्ति में विश्वास रखते हैं--वे 
यथायंत: वेदान्ती ही हैं। केवल सिंहल के वौद्ध निर्वाण को विनाश के समानार्थक 
रूप में ग्रहण करते हैं। 

किसी प्रकार का विश्वास या अविश्वास मैं! का नाश नहीं कर सकता। 
जिसका अस्तित्व विश्वास के ऊपर निर्भर रहता है और जो अविश्वास से उड़ 
जाता है, वह भ्रम मात्र है। आत्मा को कोई भी स्पर्श नहीं कर सकता। मैं 
अपनी आत्म को नमस्कार करता हूँ। स्वयंज्योति मैं अपने को ही चमस्कार 
करता हूँ, मैं ब्रह्म हैँ । यह शरीर मानो एक अँबेरा घर है; हम जब इस पर मे 
प्रवेश करते हैं, तभी वह आलोकित हो उठता हैं, तभी वह जीवन्त होता है। 
आत्मा की इस स्वयंग्रकाश ज्योति को कोई भी स्पर्श नहीं कर सकता। इसे किसी 
भी प्रकार से तष्ट नहीं किया जा! सकता। इसे आवृत्त किया जा सकता है, किन्तु 
नष्ट कभी भी नहीं किया जा सकता। 

वर्तमान यग में अनन्त शक्तिस्वरूपिणी जननी के रूप में इशवर के। उपासना 
करना उचित है। इससे पवित्रता का उदय होगा और इस मातृ-पूजा से अमेरिका 

में महाशक्ति का विकास होगा। यहाँ पर (अमेरिका में) कोई मन्दिर (पौरो- 
हित्य शक्ति) हमारा गला नहीं दवाता और अपेक्षाकृत ग्ररीव देशों के समान 
यहाँ कोई कष्ट भी नहीं भोगता। स्त्रियों ने सैंकड़ों युगों तक दुःख-कप्ट सहन 
किये है, इसीसे उनके भीतर असीम थै्य और अध्यवसाय का विकास हुआ हैं। 
बे किसी भी भाव को सहज ही छोड़ना नहीं चाहतीं। इसी हेतु वे अंवविश्वासी 
धर्मो एवं सभी देशों के पुरोहितों की मानों आधार दो जाती हैं; यही'वाद में 
उनकी स्वाधीनता का कारण होगा। हमें वेदान्ती होकर वेदान्त के इस महान्‌ 
भाव को जीवन में परिणत करना होगा। निम्न श्रेणी के मनुष्यों में भी यह भाव 
वितरित करना होगा---यहु केवल स्वाधीन अमेरिका में ही कार्य रूप में परिणत 
किया जा सकता है। भारत में बुद्ध, शंकर तथा अन्यान्य महा' मनीपी व्यक्तियों 
ने इन सभी भावों का लोगों में प्रचार किया था, किन्तु जनता उन भावों को घारण 
नही कर सकी। इस नूतन युग में जनता वेदान्त के आदर्शानुसार जीवन-यापन 
करेगी, और यह स्त्रियों के द्वारा ही कार्य रूप में परिणत होगा। 

हृदय में सहेज रखो सुंदरी प्यारी श्यामा माँ को, 

वाणी को छोड़ फेंक दो शेप सव, 

और वाणी से कहलाते रहो--माँ, माँ! 

कुमत्रियों को न पास भी फटकने दो, 

मैं और मेरे हृदय ! हमीं दोनों एकान्त दर्शन पाते रहें माँ का ! 

जो कुछ जीवन्त है, तू उसके परे हैं! 

ओ मेरे जीवन की चाँद, मेरी आत्मा की आत्मा ! 


रविवार, अपराक्त 

मन आत्मा के निकट ठीक उसी तरह एक यंत्र है, जैसे शरीर मन का यंत्र है। 
जड़ है वाहर की गति, मन है भीतर की गति। समस्त परिवर्तन का आरम्भ 
और समाप्ति 'काल' में ही होती है। आत्मा यदि अपरिणामी है, तो वह्‌ निश्चित 
ही पूर्णस्वरूप हैं; और यदि पूर्णस्वरूप है, तो अनन्तस्वरूप है; और अनन्तस्वरूप 
होने से वह अवश्य ही द्वितीयरहित हैं; क्योंकि दो अनन्त तो हो नहीं सकते, 
अतएव आत्मा एकमात्र है। यद्यपि आत्मा अनेक प्रतीत होती है, पर वास्तव में 
वह एक है। यदि कोई व्यक्ति सूर्य की ओर चलता है, तो प्रति पदक्षेप में वह 
एक एक विभिन्न सूर्य को देखेगा, किन्तु वास्तव में सूर्य एक ही है। 

'अस्ति' यानी है-पन' ही सभी प्रकार के एकत्व की भित्तिस्वरूप हैं, और 
इस आधार में पहुँचते ही पुणंता प्राप्त होती है। यदि सभी रंगों को एक रंग में 

परिणत करना सम्भव होता, तो चित्रविद्या ही लुप्त हो जाती। सम्पूर्ण एकत्व 
है विश्ञाम या लय; सभी अभिव्यक्तियों को हम एक ईरइवर से ही निकली 
हुई कहते है। ताओ' वादी, कनफ़्यूशस' ((०मपिलं०) मतवादी, वौद्ध, हिन्दू, 
यहूदी, मुसलमान, ईसाई और ज़रथयुत्न के शिष्प (८07085८पं७75) इन 
सबने प्राय: समान रूप से, तुम दूसरों से जिस प्रकार का व्यवहार चाहते हो, 
ठीक उसी तरह का व्यवहार दूसरों के प्रति भी करो', इस अपूर्व नीति का प्रचार 
किया हैं। किन्तु केवल हिन्दुओं ने इस नीति की व्याख्या दी है, क्‍योंकि वे ही 
इसका कारण समझ पाये थे। मनुष्य को अन्य सबके प्रति इसलिए प्रेम करना 
होगा कि अन्य सब स्वय उसीके रूप हैं। केवल 'एक' की ही सत्ता है। 

जगत्‌ में जितने बड़े बड़े धर्माचार्य हुए हैं, उनमें केवल छाओत्से (,4०६४०), 
चुद्ध और ईसा ने ही उपर्युक्त स्वणिम नियम के भी परे जाकर शिक्षा दी है, 
(तुम छोग अपने शत्रुओं से भी प्रेम करो', जो तुमसे घृणा करते है, उनसे भी प्रेम 
करो ।' 

तत्त्वसमूह पहले से ही विद्यमान है; हम उसकी सृप्टि नहीं करते, केवल 
उसका आविष्कार करते है।. . .धर्म केवल सत्य का साक्षात्कार मात्र है। 
विभिन्न मतवाद विभिन्न पथ--प्रणाली मात्र हैं, वे धर्म नहीं हैं। जगत्‌ के 
विविध धर्म विभिन्न जातियों की आवश्यकतानुसार समायोजित एक ही घम्म के 
प्रयोग हैं। मतवाद केवल विरोध का निर्माण करता हैं। देखो न, वास्तव में 
ईइवर के नाम से लोगों को शान्ति मिलनी चाहिए, परन्तु ऐसा न होकर जगत में 
जितना रक्‍्तपात हुआ है, उसमें से आधा से अधिक ईश्वर के नाम पर ही हुआ 
हैं। बिल्कुल मूल तक पहुँचो; स्वयं ईश्वर से ही पूछो कि उनका स्वरूप कैसा है ? 
यदि वे उत्तर नही देते है, तो समझना होगा कि वे नहीं हैँ। किन्तु जगत्‌ के सभी 
धर्म कहते हैं कि उन्होंने उत्तर दिया' हैं। 

तुम्हारे पास कहने के लिए कुछ अपना भी होना चाहिए, अन्यथा दूसरों ने 

क्या कहा है, उसकी घारणा तुम कैसे कर सकोगे ? पुरातन कुसंस्कारों को लेकर 
मत पड़े रहो, सर्वदा नूतन सत्यों के लिए प्रस्तुत रहो। मूर्ख वे है, जो अपने 
पूर्व पुरुषों के खुदे हुए कुएँ का पानी खारा होने पर भी पीते रहेंगे, किन्तु दूसरों के 
कुएँ का विशुद्ध जल भी पीने से इनकार करेंगे।' जब तक हम ईइ्वर का साक्षात्कार 


१. ईसा के पुर्वं छठो शताब्दो में छाओत्से द्वारा चीन देश में स्थापित घर्म- 
सम्प्रदाय । इस सम्प्रदाय का मत प्रायः वेदान्त सदृश हैं। ताओ' की घारणा 
अधिरांश तः वेदान्त के निर्गुण ब्रह्म सदृश है। 

७-८ 

नहीं करते, तब तक उसके सम्बन्ध में कुछ भी नहीं जान सकते। प्रत्येक' व्यक्ति 
स्वभावत: पूर्णस्वरूप है। पैग्नम्वरों ने अपने इस पूर्णस्वरूप को प्रकाशित किया है, 
और हमारे भीतर अभी भी वह अव्यक्त रूप में विद्यमान हैं। यदि हम भी 
ईश्वर को नहीं देख सकते तो कैसे जान सकेंगे कि मूसा' ते ईइवर का' दर्शन किया 
था? यदि ईश्वर कभी किसीके समीप आये हैं, तो हमारे समीप भी आयेगे। 
मैं एकदम उनके पास जाऊँगा, वे मुझसे बातचीत करेंगे। विश्वास को आधाररूप 
में मैं ग्रहण नहीं कर सकृता--यह नास्तिकता और घोर ईश्वरनिन्दा मात्र है। 
यदि ईइवर ने दो हज़ार वर्ष पहले अरब की मरुभूमि में किसी व्यक्ति के साथ 
वार्तालाप किया है, तो वे आज मेरे साथ भी वार्तालाप कर सकते हैं। यदि वे 
नहीं कर सकते तो हम क्‍यों न कहें कि वे मर गये हैं ? जैसे भी हो ईश्वर के निकट 
आओ--आना ही चाहिए। किन्तु आते समय किसीको ढकेलना मत । 

ज्ञानी व्यक्ति अज्ञानियों के प्रति करुणा रखेंगे। जो ज्ञानी हैं, वे एक चींटी 
के लिए भी अपना शरीर त्याग करने को प्रस्तुत रहते हैं, क्योंकि वे जानते है, 
देह कुछ नहीं हैं। 


५ अगस्त, सोमवार 


प्रश्त यह है कि सर्वोच्च अवस्था लाभ करने के लिए क्या सभी निम्नतर 
सोपानों से होकर जाना होगा, या एकदम छलाँग मारकर उस अवस्था में पहुँचा 
जा सकता है? आधुनिक अमेरिका का वालक आज जिस विपय' को पचीस वर्ष 
के भीतर सीख छेता है, उसके पूर्व पुरुषों को उस विषय के सीखने में सौ वर्ष लूग 
जाते थे। एक आधुनिक हिन्दू अभी बीस वर्ष में उस अवस्था में पहुँच जाता है, 
जिसे पाने में उसके पूर्व पुरुषों को आठ हज़ार वर्ष लगे थे। जड़ दृष्टि द्वारा देखने 
पर पता चलता है कि गर्भ में भ्रूण उस प्राथमिक जीव---अमीवा (७०70८०७० ) की 
अवस्था से आरम्भ होकर अनेक अवस्थाओं में से गुजरकर अच्त में मनुष्य-रूप 
घारण करता है। यह हुई आधुनिक विज्ञान की शिक्षा। वेदान्त और भी आगे 
बढ़कर कहता है---हमारे लिए समग्र मानव-जाति का केवरू अतीत जीवन-यापन 
करना ही पर्याप्त नहीं होगा, वल्कि समग्र मानव-जाति का भविष्य जीवन भी 
यापन करना होगा। जो ब्रथमोक्‍त वात कर पाते हैं, वे शिक्षित व्यक्ति हैं; जो 
दूसरी बात कर पाते हैं, वे जीवन्मुक्त हैं। 

काछ केवल हम लोगों के विचार का मापक मात्र है, और विचार की यति 
अकल्पनीय रूप से तीत्र होने के कारण हम कितना जल्दी भावी जीवन-यापन कर 
सकते हैं, उसका कोई सीमा-निर्देश नहीं किया जा सकता। अतएवं मानव-जाति के 

समग्र भविष्य जीवन को अपने जीवन में अनुभव करने में कितने दिन हूगेंगे, 
यह निश्चित रूप से नहीं कहा जा सकता। किसी किसीकों उस अवस्था का लाभ 
एक क्षण में भी हो सकता है, और किसीको पचास जन्म भी लग सकते है। यह 
इच्छा की तीत्रता के ऊपर निर्मर है। अतएव शिष्यों की आवश्यकतानुसार 
उपदेशों में संशोधन कर लेना आवश्यक है। जलती हुई आग सबके लिए है--- 
वह केवल जल को ही नहीं, वरन्‌ वर्फ़के टुकड़ों को भी नष्ट कर डालती है। 
बन्दूक़ में से सैकड़ों छर्रें छोड़ो, कम से कम एक छर्रा तो लगेगा ही। लोगों के 
लिए सत्य का भण्डार खोल दो, उनमें से जितना उनके लिए उपयोगी है, उतना 
वे ले छेंगे। अनेकानेक अतीत जन्मों के फलस्वरूप जिसके हृदय में जैसा संस्कार 
गठित हुआ है, उसे तदनुसार उपदेश दो। ज्ञान, योग, भक्ति और कर्म--इनमें 
से चाहे जिस भाव को मूल आधार बनाओ, किन्तु अन्यान्य भावों की भी साथ ही 
साथ शिक्षा दो। ज्ञान के साथ भविति का सामंजस्य करना होगा, योगप्रवण 
प्रकृति का युव्ति-विचार के साथ सामंजस्य करना होगा, और कर्म मावों सभी 
पथों का अंगस्वरूप हैं। जो जहाँ पर है, उसे वहाँ से ठेलकर आगे बढ़ाओ। धर्म- 
शिक्षा विनप्टकारी न होकर सर्वंदा सर्जनकारी ही होनी चाहिए। 
मनुष्य की प्रत्येक प्रवृत्ति उसकी अतीत कर्मेसमष्टि की उस रेखा या अवेब्यास 
की परिचायक हैं, जिस पर उस मनुष्य को चलते रहना चाहिए। सभी अर्वव्यास 
केन्द्र में ले जाते है। किसीकी प्रवृत्ति को पलट देने का नाम तक मत लो, 
उससे गुरु और शिष्य दोनों को क्षति पहुँचती है। जव तुम ज्ञान की शिक्षा देते हो 
तो तुम्हें ज्ञानी होना होगा, और जो अवस्था शिष्य की होती हैं, तुम्हें मन ही मन 
ठीक उसी अवस्था में पहुँचना होगा। अन्यान्य योगों में भी तुम्हें ठोक ऐसा' ही 
करना होगा। प्रत्येक वृत्ति का विकास-साधन इस रूप में करना होगा कि जैसे 
उस वृत्ति को छोड़ अन्य कोई वृत्ति हमारे लिए हे ही नहीं--यह है तथाकथित 
सामंजस्यपूर्ण उनच्नति-सावन का यथार्थ रहस्य---अर्थात्‌ गम्भीरता के साथ उदारता 
का अर्जन करो, किन्तु उसे खो मत दो। हम अनन्तस्वरूप हैं--हम सभी किसी 
भी प्रकार की सीमा के अतीत हैं। अतएव हम परम निष्ठावान मुसलमान के 
समान प्रखर और सर्वाधिक घोर नास्तिक के समान उदार भावापन्न हो सकते हैं। 
ऐसा' करने का उपाय है---मन का किसी विपयविशेष में प्रयोग न करके स्वयं 
मन का ही विकास' करता और उसका संयम करना। ऐसा करने पर तुम उसे चाहे 
जिस ओर घुमा सकोगे। इससे तुम्हें तीव्रता और विस्तार दोनों ही प्राप्त होंगे। 
ज्ञान की उपलब्धि इस भाव से करो कि ज्ञान छोड़कर मानो और छुछ हैं ही नहीं; 
उसके बाद भक्तियोग, राजयोग और कर्मयोंग को भी लेकर इसी भाव से साधना 

करो। तरंग को छोड़कर समुद्र को ओर जाओ, तभी तुम स्वेच्छानुसार विभिन्न 
प्रकार की तरंगों का उत्पादन कर सकोगे। तुम अपने मनरूपी सरोवर को 
संयत रखो, ऐसा किये विना तुम दूसरों के मनरूपी सरोवर का तत्त्व कभी न जान 
सकोगे। 
वे ही सच्चे गुरु हैं, जो अपने शिप्य की प्रवृत्ति के अनुसार अपनी समस्त शक्ति 
का प्रयोग कर सकते हैं। सच्ची सहानुभूति के विना हम कभी भी सम्यक्‌ शिक्षा नहीं 
दे सकते। मनुप्य एक दायित्वपूर्ण प्राणी है, इस घारणा को छोड़ दो; केवल 
पूर्णताप्राप्त व्यक्ति को ही दावित्व-ज्ञान है। सव अज्ञानी व्यक्ति मोह-मदिरा 
पीकर मत्त हुए हैं, उनकी स्वाभाविक अवस्था नहीं है। तुम लोगों ने ज्ञान-छाभ 
किया हँ--तुम्हें उनके प्रति अनन्त धैर्यसम्पन्न होना होगा। उनके प्रति प्रेममाव 
छोड़कर जन्य किसी प्रकार का भाव मत रखो; वे जिस रोग से ग्रसित होकर जगतु 
को आन्त दृष्टि से देखते हैँ, पहले उसो रोग का निदान करो, उसके बाद उनकी 
सहायता करो, जिससे उनका वह रोग मिट सके और वे ठीक ठीक देख सकें। सर्वदा 
स्मरण रखो कि मुक्त या स्वाधीन पुरुषों की ही केवल स्वायीन इच्छा होती है--शेप 
सभी वन्चन के भीतर रहते हैं---अतएंव वे जो कुछ करते हैं, उप्तके छिए वे उत्तर- 
दायी नहीं हैं। इच्छा जब इच्छारूप में रहती है, उस समय वह वद्ध है। जछ जब 
हिमालय के शिखर पर पिघलता है, तव स्वाथीन या उन्मुक्त रहता हूँ, किन्तु 
नदी-ढूप धारण करते ही वह तटों द्वारा आवद्ध हो जाता है; तथापि उसका प्राथमिक 
वेग ही उसे अन्त में समुद्र में के जाता है, और वहाँ यह जल फिर से उस पूर्वकालीन 
स्वाबीनता को प्राप्त करता है। प्रथम अवस्था अर्थात्‌ नदी-रूप में आवद्ध होने को 
ही वाइविक ने मानव का पतन (£2॥ ०75०7) और हितीय को पुनरुत्थान 
(7८5४४7८८४०४०) कहा है। मुक्ति प्राप्त कर लेने तक परमाणु भो स्थिर 
होकर नहीं रह सकृता। 
कुछ कल्पनाएँ अन्य कल्पनाओं का वन्धन नप्ट करने में सहायता करती हैँ। 
समग्र जगत ही कल्पना है, किन्तु एक प्रकार की कल्मनासमप्टि अन्य सभी कल्पना- 
समप्टियों को नष्ट कर देतो है। जो यह कहती हूँ कि जगत्‌ में पाष, दुएप और 
मृत्यु विधमान हैँ, वे लभो अत्यन्त मबानक हैं; किन्तु दुसरे प्रकार की कल्यना- 
समप्टि है जो दा कहती है-- में पविश्नत्वरूप हें, ईब्वर है, जगत में दुःस डुछ 
नहीं ह--वे सब झुभ हूं, भर उन्हीके द्वारा अन्‍्यान्य ऊल्मनाओं फा बन्धन छिक्व 
हैं। जाता है। वैयकितिक ईश्वर ही सालव को बहू स्वोच्च कल्पना हे, जिससे 


हमारी बन्यन-खुंसन्य की कड़ियां छिन्न हो सहसी है। 


कई 


तत्सतू, अर्थात्‌ एकमान्न वह निमुंण व्रद्मा ही मायातीत है; फिन्तु सगुण 

ईरवर भी नित्य हैं। जब तक नायग्रा जलप्रपात है, तव तक इन्द्रधनुष भी रहेगा; 
किन्तु जलराशि सर्वेदा प्रवाहित होती रहती है। यह जलप्रपात जगत्प्रपंच है और 
इन्द्रधनुष सगुण ईश्वर है, और ये दोनों ही नित्य हैं। जब तक जगत्‌ रहता है, तव तक 
ईइवर अवश्यमेव हैं। ईश्वर जगत्‌ की सृष्टि करता हैं, और जगत्‌ ईइ्वर की 
सृष्टि करता है--दोनों ही नित्य हैं। माया सत्‌ नहीं है, असत्‌ भी नहीं। नायग्रा 
प्रपात और इचन्द्रधनुप दोनों ही अनन्त काल के लिए परिणामशील हैं--वे माया- 
च्छादित ब्रह्म हैं। पारसी और ईसाई लोग माय को दो भागों में विभक्त कर 
उत्तम अधे भाग को ईश्वर और बुरे अर्थ भाग को शैतान कहते हैं। वेदान्त माया' 
को समष्टि या सम्पूर्ण रूप में ग्रहण करता है और उस माया के पीछे ब्रह्मरूपी 
एक अखण्ड वस्तु की सत्ता स्वीकार करता है। 
दंड मेड मद 

मुहम्मद ने देखा, ईसाई धर्म सेमिटिक भाव से दूर चला जा रहा है। इस 
सेमिटिक भाव के वीच रहते हुए ईसाई धर्म किस प्रकार का होना उचित है अर्थात्‌ 
उसे एकमात्र ईश्वर में ही विश्वास करना चाहिए---यही उनके उपदेश का विपय' 
है। मैं और मेरा पिता एक है, इस आर्य-विचार से वह घृणा करते थे और 
अत्यंत संत्रस्त थे। वास्तव में मानव से नित्य पृथक्‌ जिहोवा सम्बन्धी द्ैत धारणा की 
अपेक्षा त्रित्ववाद (7'म्ग्राक्ष।&7) का मत अधिक उन्नत हैं। अवतारवाद 
का सिद्धांत ईश्वर और मानव का एकत्व सिद्ध करानेवाली विचार-श्वृंखला की 
पहली कड़ी है। पहले एक मनुष्य में, तदुपरान्त विभिन्न समयों में अन्य मानव शरीरों 
में आविर्भूतः होनेवाले ईश्वर को अततः हर मनुष्य में स्वीकार किया गया। अद्वतवाद 
सर्वोच्च सोपान हैं--एकेश्वरवाद उसकी अपेक्षा निम्नतर सोपान है। वुद्धि की 
भी अपेक्षा कल्पना तुम्हें शीत्र और सहज ही उस सर्वोच्च अवस्था में पहुँचा देगी। 

कम से कम कुछ लोग केवल ईश्वर के लिए जीवन दें और समग्र जगत्‌ के लिए 
धर्म की रक्षा करें। जब तक तुम श्रांतियों के जनक' हो, तव तक मैं राजा जनक 
के समान निलिप्त' हूँ, इस प्रकार का ढोंग मत करो। निष्कपट होकर कहो--मैं 
जानता हूँ कि आदर क्‍या है, किन्तु अभी मैं उसकी ओर अग्नसर नहीं हो पाता 
हूँ ।' किन्तु सच्चा त्याग किये बिना त्याग करने का ढोंग मत करो। यदि सचमुच 
ही त्याग करो, तो फिर दुढ़ भाव से इस त्याग को पकड़े रहो। युद्ध में यदि सौ 
मनुष्यों का पतन हो जाय, तो भी तुम घ्वजा उठा छ़ो और आगे बढ़ते रहो। कोई 
भी क्यों न गिर पड़े, पर ईइवर सत्य है। युद्ध में जिसका पतन हो जाय, वह उस 
घ्वजा को अन्य व्यक्ति के हाथ में समपित कर दे---फिर वह व्यक्ति उस ध्वजा का 
वहन करे। उसका पतन कभी नहीं हो सकता। 

जव मैं स्नात और शुद्ध हूँ तो अपविन्रता मुझे कैसे लगेगी ? (बाइबिल में कहा 
है) पहले भगवान्‌ के राज्य का अन्वेषण करो, फिर जो कुछ तुम्हें चाहिए वह सब 
तुम्हें मिल जायगा। किन्तु मैं कहता हूँ, सर्वप्रथम स्वगराज्य' का अन्वेषण करो और 
शेप जो कुछ है, सबको चला जाने दो। तुम्हें कुछ और प्राप्त हो', इसकी आकांक्षा 
न करो, वरन्‌ उसके चले जाने पर खुशी मनाओ। त्याग करो और समझ लो कि 
तुम स्वयं न भी देख पाओ तो भी सफलता मिलेगी। ईसा ने केवल बारह मछुए 
छोड़े थे, किन्तु इन थोड़े से व्यक्तियों ने प्रवल रोम साम्राज्य को' उलट-पलट 
दिया था। 

पृथिवी में पवित्रतम और सर्वोत्कृष्ट जो कुछ है, उसे ईश्वर की वेदी पर 
वबलिटझूप में अर्पंगण कर दो। जो त्याग की चेष्टा' कभी भी नहीं करते, उनकी अपेक्षा 
जो चेष्टा करते हैं, वे बहुत अच्छे हैं। एक त्यागी मनुष्य को देखने से भी हृदय 
पवित्र होता है। ईह्वर को प्राप्त करूँगा--कैवल उन्हींको चाहता हँ---यह कहकर 
दृढ़ भाव से खड़े हो जाओ, संसार को उड़ जाने दो; ईइ्वर और ससार इन दोनों 
के बीच किसी प्रकार का समझौता मत करो। संसार का त्याग करो, केवल ऐसा 
करने से ही तुम देह-बन्धन से मुक्त हो सकोगे। और इस प्रकार देह से' आसक्ति 
हट जाने के वाद देह-त्याग होते ही तुम आज़ाद या मुक्त हो' जाओगे। मुक्त होओ, 
केवल देह की मृत्यु हमें कभी मुक्त नहीं कर सकती। जीवित रहते ही हमें अपनी 
चेष्टा द्वारा मुक्ति-लाभ करना होगा । तभी, देहपात हो जाने पर उस मुक्त पुरुष 
का फिर पुनजेन्म नहीं होगा। 

सत्य का निर्णय सत्य के द्वारा ही करना होगा, अन्य किसीके द्वारा नहीं। 
लोगों का हित करना ही सत्य की कसौटी नहीं है। सूर्य को देखने के लिए मशालू 
की आवश्यकता नहीं है। यदि सत्य समस्त जगत्‌ का ध्वंस करता है, तो भी वह 
सत्य ही है; इस सत्य' को पकड़े रहो। 

धर्मे के स्थूछ रूपों का अनुसरण सहज है और इसीलिए वह साधारण मनुष्यों 
को आकृष्ट करता है, किन्तु वस्तुतः वाह्म अनुष्ठान में कुछ नहीं है। 

जिस प्रकार मकड़ी अपने भीतर से ही जाल का विस्तार करती है, और 
फिर स्वयं उसे अपने भीतर समेट लेती है, उसी प्रकार ईश्वर इस जगत्मपंच का 
विस्तार करता है, और फिर उसे अपने भीतर समेट लेता है।' 


६ अग्रस्त, मंगलवार 


मैं न रहने पर वाहर का तुम” नहीं रह सकता। इससे कुछ दार्शनिकों ने 
यह सिद्धान्त निकाला कि मैं? में ही वाह्य जगत्‌ रहता है---मैं' को छोड़कर इसका 

स्वतन्त्र अस्तित्व नहीं हैं। तुम केवल मैं' में ही रहता है। दूसरों ने इसी प्रकार 
ठोक इसके विपरीत तर्क करके प्रमाणित करने की चेष्टा की हैं कि 'तुम” न रहने पर 
मैं! का अस्तित्व प्रमाणित ही नहीं हो सकता। उनके पक्ष में भी यक्ति का 
वल समान है। ये दोनों ही मत आंशिक रूप से सत्य है--कुछ सत्य हैं, कुछ मिथ्या 
देह जिस प्रकार जड़ है और प्रकृति में अवस्थित हैं, उसी प्रकार विचार भी है। 
जड़ और मन दोनों ही एक तृतीय में अवस्थित है---एक अखण्ड ने मानो अपने को 
दो भागों में विभकत किया हैं। इसी अखण्ड का नाम है आत्मा। 
वह मूल सत्ता मानो क' हैं, वही चेतन और जड़---इन दो रूपों में अपने को 
प्रकाशित करती हैं। इस परिदृश्यमान जगत्‌ में इसकी गति कुछ निदिष्ठ प्रणालियों 
के अनुसार होती रहती है, उन्हींको हम नियम कहते हैं। एक अखण्ड सत्ता की 
दृष्टि से यह मुक्तस्वभाव हैं, पर बहुत्व की दृष्टि से यह नियमाधीन हैं। तथापि 
इस वन्धन के रहने पर भी हमारे भीतर मुक्ति की एक धारणा सर्वंदा वर्तमान रहती 
है, इसीका नाम है निवृत्ति अर्थात्‌ आसक्ति का त्याग। और वासनावश जो 
जड़त्वविधायिनी शक्तियाँ हमें सांसारिक कार्य में विशेष रूप से प्रवृत्त करती हैं, 
उन्हींका नाम प्रवृत्ति हैं। 
उसी कार्य को नीतिसंगत या सत्कर्म कहा जाता है, जो हमें जड़ के वन्धन से 
मुक्त करता हैं। तद्विपरीत जो कुछ है, वह असत्कर्म हैं। यह जंगत्पपंच अनन्त 
प्रतोत होता हैं, क्योंकि इसमें सभी वस्तुएँ चक्रगति में चलती रहती है--जहाँ से 
आतो हैं, वहीं लौट जाती हैं। वृत्त की रेखा के दोनों सिरे बढ़ते बढ़ते फिर स्वयं 
में मिल जाते हैं, अतएव यहाँ--इस संसार में कहीं भी विश्वाम या शान्ति नहीं है। 
इस संसाररूपी वृत्त के भीतर से हमें निकलना ही होया। मुक्ति ही हमारा एकमात्र 
लक्ष्य है---एकमात्र गति हैं। 
अशुभ का केवल आकार वदलता है, किन्तु उसका गुणगत कोई परिवर्तेन 
नहीं होता। प्राचीन काल में शक्ति का शासन था, आज चालाकी का। अमेरिका 
में दुःख-कलेश जितना तीज हैं, भारत में उतना नहीं है; क्योंकि यहाँ (अमेरिका 
में) ग़रोब लोग अपनी दुरवस्था तथा दूसरों की सम्पन्नशील अवस्था में अत्यधिक 
अन्तर पाते हैं। 
शुभ और अशुभ ये दोनों अच्छेच्य भाव से सम्बद्ध हैं---एक को लेने पर दूसरे 
को लेना ही होगा। इस जगत्‌ को शक्तिसमष्टि मानो एक सरोवर के समान है--- 
उसमें जैसी तरंग का उत्थान होता हैं, ठीक उसीके अनुसार पतन भी होता हैं। 
संपूर्ण योग वही रहता है---अतणव एक व्यक्ति को सुखी करने का अर्थ है, एक 

दूसरे व्यक्ति को अ-सुखी करना। वाहर का सुख केवल जड़ सुख है, और उसका 
परिमाण निर्धारित है। अतएवं सुख का एक कण भी दूसरे के पास से छीने बिना हमें 
प्राप्त नहीं हो सकता। केवल वही सुख जो जड़ जगत्‌ से अतीत है, विना किसीकों 
कुछ हानि पहुँचाये प्राप्त किया जा सकता है। भौतिक सुख केवल भौतिक दुःख 
का' रुपान्तर मात्र हैं। 

जो इस तरंग के उत्थानांश में उत्पन्न हुए हैं और वहीं रहते है, वे उसका पतर्नांश 
और उसमें क्या है, यह नहीं देख पाते। कभी भी यह मत सोचो कि तुम जगत्‌ को 
अच्छा और सुखी बना सकते हो। कोल्हू का वैल अपने सामने वँची हुई घास की 
पिंडी पाने की चेष्टा करता है अवश्य, किन्तु उस पिंडी तक किसी भी तरह पहुँच नहीं 
पाता, केवल कोल्हू घुमाता रहता है! हम छोग भी इसी प्रकार सवंदा सुखरूपी 
मृगतृष्णा के पीछे पीछे घूमते रहते हैं, किन्तु वह सवंदा ही हम छोगों के सामने से 
दूर होती जाती है---और हम केवल प्रकृति का कोल्हू घुमाते रहते हैं। इस प्रकार 
कोल्ड घुमाते घुमाते हमारी मृत्यु हो जाती है और उसके वाद फिर से नये सिरे से 
कोल्हू घुमाना आरम्भ होता है। यदि हम अशुभ को दूर करने में समर्थ होते तो 
कभी भी किसी उच्चतर वस्तु का' आभास तक न पाते; अशुभ के नष्ट हो जाने के 
वाद हम सन्तुष्ट होकर वैठे रहते, और कभी' भी मुक्त होने की चेष्टा' न करते। 
जब मनुष्य यह देख पाता है कि जड़ जगत्‌ में सुख का अन्वेषण बिल्कुल व्यर्थ 
है, तभी धर्म का' आरम्भ होता है। मनुष्य. का समस्त ज्ञान केवल धर्म का 
अंश है। 

मानव-देह में शुभ और अश्यभ, ये दोनों आपस में इस प्रकार सामंजस्य बनाये 
रहते हैं कि इसी कारण मनुष्य में इन दोनों से मुक्त हो जाने की इच्छा की सम्भावना 
रहती है। 

जो मुक्त हैं, वे किसी काल में भी वद्ध नहीं होते। मुक्त किस प्रकार वद्ध हुए, 
यह प्रश्न ही युक्तियुक्त नहीं हैं। जहाँ कोई बन्चन नहीं है, वहाँ कार्य-कारण भाव भी 
नहीं है। मैं स्वप्न में एक श्वुगाल हुआ था, और कूत्ते ने मेरा पीछा किया था। अब 
हम यह प्रश्न कैसे कर सकते हैं कि कुत्ते ने मेरा पीछा क्यों किया था ? श्वुगारू स्वप्न 
का ही एक अंश था, और कुत्ता भी। दोनों ही स्वप्व हैं, वास्तव में इनका स्वतत्त्र 
अस्तित्व नहीं हैं। विज्ञान और धर्म दोनों ही हमारे इस वन्धन के अतिक्रमण में 
सहायक हैं। किन्तु विज्ञान की अपेक्षा वर्म प्राचीन है, और हमारा यह अंधविश्वास 
है कि वह विज्ञान की अपेक्षा पवित्र हैं। एक दृष्टि से वह पवित्र है भी, क्योंकि 
धर्म नैतिकता को अपना प्राणवान अंग समझता है, किन्तु विज्ञान वैसा नहीं 
समझता। 

पवित्र हृदय धन्य हैं, क्योंकि वे ईश्वर का दर्शन करेगे।” जगत्‌ के सभी शास्त्र 
और सभी अवतार यदि लुप्त हो जायें, तो भी एकमात्र यह वाक्य समस्त मानव- 
जाति को वचा' सकेगा। हृदय की इस पविन्नता से ही ईश्वर का दशेन होगा। 
विश्वरूपी समग्र संगीत में यह पवित्रता ध्वनित होती है। पवित्रता में कोई वन्धन 
नहीं। पवित्रता के द्वारा अज्ञानहूपी आवरण को दूर कर दो, ऐसा करने पर हमारा 
यथार्थ आत्मस्वरूप प्रकाशित होगा और हम जान सकेगे कि हम किसी काल में 
वद्ध नहीं थे। नानात्व-दर्शन ही जगत्‌ में सबसे वड़ा पाप है---सवको आत्मा-रूप 
में देखो तथा सबसे प्रेम करो। भेदभाव को पूर्ण रूप से दूर कर दो। 

मर मैप मः 

पैशाचिक मानव एक घाव या जलने की तरह मेरे शरीर का ही एक अंश है। 
पैजशाचिक मानव की परिचर्या निरन्तर तब तक करते रहो, जव तक वह पूर्ण नीरोग 
और पुनः सुखी एवं स्वस्थ न हो जाय। 

हम जब तक सापेक्षिक स्तर पर विचार करते रहते हैं, तव तक हमें यह 
विश्वास करने का अधिकार है कि इस सापेक्षिक जगत्‌ की वस्तुओं द्वारा शरीर रूप में 
हमारा अनिष्ठ हो सकता है और ठीक उसी प्रकार हमें उनसे सहायता भी मिल 
सकती है। सहायता का यह अमूतं भाव ही ईश्वर हैं। सहायता संबंधी सपूर्ण भावों 
का पूर्ण योग ईश्वर है। 

जो कुछ भी हम लोगों के प्रति करुणासम्पन्न है, जो कुछ कल्याणप्रद है, या जो 
कुछ हमारा' सहायक है, ईश्वर उस सबका समष्टिरूप है। यही एकमात्र धारणा 
उचित है। आत्मा-रूप में हमारा कोई शरीर नहीं होता। अतएव हम ब्रह्म है, 
विप भी हमें कोई क्षति नहीं पहुँचा सकता”, यह कथन ही एक स्वविरोधी वाक्य 
है। जब तक हमारा शरीर रहता है, और उस शरीर को हम देखते हैं, तब 
तक हमें ईइ्वरोपलूब्धि नहीं होती। नदी का ही जब लोप हो गया, तब 
क्या' उसके भीतर का छोटा आवर्त रह सकता हैं? सहायता के लिए रुदन करो, 
ऐसा करने पर सहायता पाओगे---फिर अन्त में देखोंगे, सहायता के लिए रोना भी 
चला गया, साथ साथ सहायता देनेवाले भी चले गये--ज्लेल समाप्त हो गया है. 
शेप रह गयी है केवल आत्मा। 

एक वार यह हो जाने पर फिर लौटकर यथेच्छ खेल कर सकते हो। तब 
फिर देह के द्वारा कोई बुरा कार्य नहीं हो सकेगा; कारण, जव तक हमारे भीतर 
की कुप्रवृत्तियाँ जलकर भस्मसात्‌ नही हो जातीं, तव तक मुक्ति-लाभ नहीं होगा। 
जब यह अवस्था प्राप्त होती है, तव हमारा सभी पाप भस्म हो जाता है, और 
अवशिष्ट रह जाता है--- 


+ 

ज्योतिरिव अवुभकम्‌ तया दग्धेन्धनमिवानलम्‌। 


उस समय प्रारव्व हमारे शरीर को संचालित करता है, किन्तु उसके द्वारा 
उस समय केवल शुभ ही कार्य हो सकता है, क्योंकि मुक्ति-लाभ होने के पहले 
सब अश्युभ चला जाता है। चोर ने कप पर विद्ध होकर मरने के समय अपने 
प्राकतन कर्म का फल-लाभ किया था। वह निश्चित ही पूर्व जन्म में योगी था, 
उसके बाद योग भ्रष्ट हो जाने के कारण उसे जन्म लेना पड़ा; उसका इस प्रकार 
पतन होने से उसे परजन्म में चोर होना पड़ा। किन्तु भूतकाल में उसने जो शुभ 
कर्म किया था, वह फलित हुआ। मुक्ति प्राप्त करते का उसका जब समय आया, 
तभी उसकी ईसा रूसीहू के साथ भेंट हुई, और वह्द उनके एक शब्द से ही मुक्त 
हो गया ) 

बुद्ध ने अपने प्रवरतत्तम शत्रु को मुक्ति दी थी, क्योंकि वह व्यक्ति उनसे इतना 
द्वेप करता था कि इस द्वेप के कारण बह सर्वदा उनका चिन्तन करता रहता था। 
बुद्ध का लगातार चिन्तन करने से उसका चित्त शुद्ध हो गया था और वह मृक्ति- 
लाभ करने का अधिकारी हो गया। अतएंव सर्वदा ईश्वर का चिन्तन करो, इस 
चिन्तन के द्वारा तुम पवित्र वन जाओगे। 

[इसके वाद दूसरे दिन स्वामी जी सहसख्र द्वीपोचान! (॥]0फलां डब्छत 
937) छोड़कर न्यूयार्क चले गये; अतएवं यह उपदेशावली यहीं समाप्त हुईं । | 


१. वाइविल में उल्लेख है कि ईसा मत्तीह को ऋतित करने के 
समय एक चोर को भी ऋूस पर चिद्ध कर दिया गया था। वह ईसा मसीह में 
विश्वास करके मुक्त हो गया । उसने अपने पुर्वे कर्मफल से हो ईसा की कृपा 
प्राप्त की थो । 


व्याख्यान, प्रवचन एवं कक्षालाप--६ 
(महापुरुष और उनके संदेदा) 


याज्ञवल्क्य और मैत्र यी' 


ह म कहते हैं, दुरदिन वह दिन है जिस दिन हम हरि की कथा के अमृत से वंचित 

रहें, मेघाच्छन्न दिन दुदिन नहीं होता।* 

याज्ञवल्क्य एक महूपि थे। तुम लोग जानते होगे कि शास्त्रों के आदेशा- 
नुसार भारत में वृद्धावस्था प्राप्त होने पर सबको संसार त्याग देना चाहिए। 
इसलिए याज्ञवल्क्य अपने संन्यास ग्रहण करने का समय उपस्थित होने पर अपनी 
स्‍त्री से बोले--.प्रिये मैत्रेयि, मैं संसार त्याग करके चला, यह मेरा जो कुछ अर्थ और 
मेरी सम्पत्ति है, उसे समझ लो।” 

मैत्रेयी ने उत्तर दिया, “भगवन्‌, यदि मैं घनरत्न से पूर्ण समग्र पृथ्वी प्राप्त 
करूँ, तो उसके द्वारा क्‍या मैं अमृतत्व प्राप्त करूँगी ? ” 

याज्ञवल्क्य ने कहा, नहीं, यह हो नहीं सकता। तुम उससे केवल संपन्न 
हो सकोगी, बस। धन अमरता प्रदान नहीं कर सकता।” 

मैत्रेयी बोलीं, जिसके द्वारा मैं अमृतत्व प्राप्त कर सकूँ, उसे प्राप्त करने के 
लिए मुझे क्या करना होगा ? यदि वह आप जानते हों, तो मुझे वताइए।” 

याज्ञवल्क्य ने उत्तर दिया, “तुम सदा ही मेरी प्रिय रही हो, इस क्षण यह प्रश्न 
करने के कारण तुम प्रियतर हुईं। आओ, आसन ग्रहण करो, मैं तुम्हारे सम्मुख 
तुम्हारे जिज्ञासित तत्त्व की व्याख्या करता हूँ। तुम उसे सुनकर उसका ध्यान 
करती रहो।” 

याज्ञवल्क्य ने कहना प्रारम्भ किया--- 

है मैत्रेय ! जो स्त्री पति से प्रेम करती है, वह पति के लिए नहीं है, किन्तु 
आत्मा के लिए ही स्त्री पति से प्रेम करती है; क्योंकि वह आत्मा से प्रेम करती है। 
स्त्री से स्त्री के लिए कोई प्रेम नहीं करता, पर क्योंकि वह आत्मा से प्रेम करता है, 
अतः स्त्री से प्रेम करता है। कोई सनन्‍्तान से सन्‍्तान के लिए प्रेम नहीं करता, 


१. वृहुदारण्यक उपनिषद्‌ ॥२४; डीप।--अ्रस्तुत अध्याय का प्रायः 
समस्त भाग ही इन दोनों अंज्ों का भावानुवाद ओर व्याख्या मात्र है। 
२. तद्दिन दुदिन मन्ये सेघाच्छन्न न दुर्दितम्‌ । 
यहिनत॑. हरिसंलापकथापीयूषवर्जितम्‌ ॥ 

किन्तु वह आत्मा से प्रेम करता हैं, अतः सन्तान से प्रेम करता है। कोई भी अर्थ से 
अर्थ के लिए प्रेम नहीं करता, किन्तु आत्मा से प्रेम करता हैं, अतः अर्थ से प्रेम करता 
हैं। कोई भी ब्राह्मण को ब्राह्मण के लिए प्रेम नहीं करता, किन्तु आत्मा से प्रेम करता 
हैं, इसलिए ही ब्राह्मण से प्रेम करता हैं। कोई भी इस जगत्‌ को जगत्‌ के लिए 
प्रेम नहीं करता, किन्तु वह आत्मा से प्रेम करता हैं, अतः उसको जगत प्रिय है। 
इसी प्रकार कोई भी क्षत्रिय को क्षत्रिय के लिए प्रेम नहीं करता, बरन्‌ वह आत्मा 
को प्रेम करता हैं। देवगण से कोई भी देवगण के लिए प्रेम नहीं करता, वरन वह 
आत्मा से प्रेम करता हैं। अधिक क्या, किसी वस्तु से कोई उस वस्तु के लिए प्रेम 
नहीं करता, किन्तु उसके भीतर जो आत्म विद्यमान है, उसके लिए ही वह उस वस्तु 
से प्रेम करता हैं। अतएव इस आत्मा के सम्बन्ध में श्रवण करना होगा, मनन करना 
होगा, निविध्यासन करना होगा। हे मेत्रेयि, आत्मा के श्रवण, आत्मा के दर्शन, 
आत्मा के साक्षात्कार के द्वारा यह समग्र जो कुछ है, सब ज्ञात होता है।' 
इस उपदेश का तात्परय क्‍या हैं ? यह एक विचित्र प्रकार का दर्शन है। यहाँ 
यह कहा गया है कि प्रत्येक प्रकार का प्रेम स्वार्थपरता है---स्वार्थपरता का जितना 
अधिक निम्नतम अर्थ हो सकता है, उस अर्थ में। चूँकि हम अपने से प्रेम करते है, 
उसी कारण दूसरे से प्रेम करते हैँ; ऐसा नहीं हो सकता। आधुनिक काल में भी 
अनेक दार्शनिक हैं, जिनका मत यह हैं कि, स्वार्थ ही जगत्‌ में सब कार्यो की एक- 
मात्र प्रवृत्तिदायिनी शक्ति है।! यह सत्य है, फिर भी असत्य है। यह स्व” पीछे 
रहनेवाले सच्चे स्व की छाया मात्र हैं। वह क्षुद्र होने के कारण ही अशुभ और 
असत्‌ प्रतीत होता है। आत्मा के प्रति जो विश्वरूप असीम प्रेम है, एक लघु खंड 
के माध्यम से व्यक्त होने के कारण अशुभ और क्षुद्र प्रतीत होता है। यहाँ तक 
कि स्त्री भी जव पति से प्रेम करती है, जाने या न जाने, वह उस आत्मा के लिए 
ही पति से प्रेम करती है। जगत्‌ में वह प्रेम स्वार्थपरता के रूप में व्यक्त तो हो रहा 
है, किन्तु वह स्वार्थपरता वास्तव में आत्मपरता अथवा आत्मप्रीति का क्षुद्र अंश 
मात्र है। जब कोई किसीसे प्रेम करता है, तो वह उस आत्मा में एवं उसके माध्यम 
से ही प्रेम करता है। 
इस आत्मा को जानना होगा। अंतर क्‍या हैं? जो आत्मा का स्वरूप जाने 
विना उससे प्रेम करते हैं, उनका प्रेम ही स्वार्थपरता है। जो लोग आत्मा का 
परिचय पाकर उससे प्रेम करते हैं, उनका प्रेम मुक्त होता है, वे साथु हैं। ब्राह्मण 
उनका परित्याग करते हैं, जो ब्राह्मण को आत्मा से पृथक्‌ देखते हैं; क्षत्रियः उनका 
परित्याग करते हैं, जो क्षत्रिय को आत्मा से पृथक्‌ देखते हैं; जगत्‌ उन्हें परित्याग 
करता हैं, जो जगत्‌ को आत्मा से पृथक्‌ देखते हैं; देवगण उनका परित्याग करते 


ही 


१२७ याशवल्व्य और मंत्रेयी 


हैं, जो देवगण को आत्मा से पृथक्‌ रूप में विश्वास करते हुए उनसे प्रेम करते हैं। 
- - - सेब वस्तुएँ उन्हें परित्याग करती हैं, जो उत सवको आत्मा से पृथक्‌ रूप से' 
देखते हैं। यह ब्राह्मण, यह क्षत्रिय, यह लोकसमूह, ये देवगण . . . यहाँ तक कि, 
जो कुछ जगत्‌ में है, सब ही आत्मा है।” इस प्रकार याज्ञवल्क्य ने, प्रेम के अर्थ में 
जो लक्ष्य कर रहे थे, समझाया। 

हम जब जब किसी विषय को विशेष का रूप देते हैं, हम उप्ते आत्मा से 
भिन्न कर देते हैं। मान लो, मैं किसी नारी से प्रेम कर रहा हूँ, तो जैसे ही 
मैं उसका विशेषीकरण करता हूँ, वह आत्मा से पृथक हो जाती है, और उसके 
प्रति मेरा प्यार चिरन्तन नहीं रह सकेगा, वरन्‌ उसका अंत दुःख में ही होगा। 
कितु ज्योंही मैं उस स्त्री को आत्मा के रूप में देखता हूँ, त्योंही वह प्रेम यथार्थ 
प्रेम हो जाता है और वह कभी घटता नहीं। इसी प्रकार ज्योंही तुम समग्र जगत्‌ 
अथवा आत्मा से पृथक्‌ करके जगत्‌ की किसी एक वस्तु के प्रति आसकत होते हो, 
त्योंही! एक प्रतिक्रिया होने लगती है। आत्मा के अतिरिक्त किसीसे प्रेम करने 
पर उसका फरू शोक और दुःख ही होता है। किन्तु यदि हम समग्र वस्तुओं का, 
उन्हें आत्मा के अंतर्गत सोचकर अथवा आत्मस्वरूप में, उपभोग करें, तो फिर 
किसी कष्ट अथवा प्रतिक्रिया का आविर्भाव नहीं होगा। यही पूर्ण आनंद है। 
इस आदर्श में उपनीत होने का उपाय क्‍या है? याज्ञवल्क्य उस अवस्था को प्राप्त 
करने की प्रणाली बता रहे हैं। यह ब्रह्माण्ड अनंत है; आत्मा को जाने बिना 
जगत्‌ की प्रत्येक विशेष विशेष वस्तु को लेकर उनमें आत्मदृष्टि किस प्रकार 
करेंगे ? 'यदि दुन्दुभि वजती रहे तो हम उसकी ध्वनि को दूर से नहीं पकड़ सकते, 
न उसको पराभूत कर सकते हैं, किन्तु उस दुन्दुभि के निकट आ जाने पर और 
उस पर हाथ रख देते से हम ध्वत्ति को पराभूत कर लेते हैं।' 

शंख बजने पर हम उसकी ध्वनि को, जब तक हम पास आकर शंख को हाथ 
में न ले लें; तव तक हम उसे पकड़ या जीत नहीं सकते। 

वीणा वजते रहने पर जब हम वोणा के निकट आते है, तभी हम ध्वनि के 
उत्स या केन्द्र में पहुँचते हैं। 

जैसे किसीके भीगी ऊकड़ी जलाते रहने पर उससे अनेक प्रकार का घुर्जाँ 
फैलता है तथा अनेक प्रकार के अग्तिकण निकलते हैं, उसी प्रकार उस परम पुरुप 
से समस्त ज्ञान उच्छवसित हुआ हैं; सब कुछ उसीसे निकला है। 

जैसे समस्त जल का एकमात्र आश्रय समुद्र है, जैसे समस्त स्पर्श का त्वक्‌ ही 
एकमात्र आश्रय है, जैसे समस्त गंध की नासिका ही एकमात्र आश्रय है, जैसे समस्त 
रस की जिद्ना ही एकमात्र आश्रय है, जैसे समस्त रूप का आँखें ही एकमात्र आश्रय 

है, जैसे समस्त वाक्य का वागिन्दिय ही एकमात्र आश्रय है, जैसे समस्त शब्द का 
कान हो एकमात्र आश्रय है, जैसे समस्त चिन्ता का मन हो एकमात्र आश्रय हैं, 
जैसे समस्त ज्ञान का हृदय ही एकमात्र आश्रय है, जैसे समस्त कर्म का हाथ ही 
एकमात्र आश्रय है, जैसे समुद्र के जल में डाला हुआ लवण का कण गलर जाता है, 
और फिर नही मिलता, उसी प्रकार, हे मैत्रेयि, यह विश्वव्याप्त आत्मा है, चिरन्तन 
असीम, और समस्त ज्ञान उसीमें है। समस्त जगत्‌ का उत्थान उससे होता है और 
फिर वह उसीमें चछा जाता हैं। फिर कोई ज्ञान, मरण या मृत्यु नहीं रह जाती।' 

यहाँ हमने यह भाव पाया कि हम सब स्फुलिग के आकार में उससे बहिंगंत 
हुए है ओर जब उसे जान लेते है तो हम पुत्र: उसीमें लौट जाकर उसके साथ 
एक हो जाते हैं। हम विश्व-व्याप्त है। 

इस उपदेश से मँत्रेयी डरी, जिस प्रकार छोग सर्वत्र डरते हैं। मैत्रेयी ने 
कहा, “भगवन्‌, आपने यहाँ मेरा मत विभ्रमित कर दिया। देवता आदि उस 
अवस्था में नहीं रहेंगे, सारा व्यक्तित्व लुप्त हो जायगा, यह कहकर आपने मुझे 
भयभीत कर दिया है। वहाँ न तो कोई ज्ञान का विपय होगा, न प्यार का, 
तन घृणा का। तव हमारा क्‍या होगा ?” 

याज्ञवल्क्थ' बोले, “मेत्रेयि, मेरा अभिप्राय तुम्हें चक्कर में डालना नहीं है। 
अधिक अच्छा हो यदि इस प्रसंग को यहीं समाप्त कर दें। तुम भयाकुल ही सकती 
हो। किन्तु जहाँ दो होते है, वहाँ एक व्यक्ति दूसरे को देखता है, एक व्यक्ति दूसरे 
को सुनता है, एक व्यक्ति दूसरे का स्वागत करता है, एक व्यक्ति दुसरे का स्मरण 
करता है, दुसरे को जानता है। किन्तु जब सभी आत्मा हो जाता है, कीन किसे 
देवेगा, कौन किसको सुनेगा, कीत किसकी अम्यर्थना करेगा, कील किसको जानेगा ? 
शापेनहॉवर ने इस विचार को ले लिया और वह उसके दर्शन में सर्वत्र प्रतिब्वनित 
होता है। जिसके द्वारा समग्र विश्व जाता जाता हैं, उसको हम किसके द्वारा जानें ? 
ज्ञाता को किस प्रकार जानें ? यह कंसे हो? क्योंकि हम जो कुछ जानते हैं, 
उसीमे और उसीके माध्यम से। उसे किस सावन से हम जान सकते हैं ? किसी 
भी साधन के द्वारा नहीं, क्योंकि वह स्वयं ही वह सावन हें। 

यहाँ तक यह माव प्राप्त हुआ कि यह सब एक अनन्त पुरुष है। असछो 
व्यक्तिता या अविभक्तिता' वही है, जहाँ फिर और विभाजन न हो सके, तथा और 
खड न रह जायें। ये सारे क्षुद्र विचार बहुत ही निम्न कोटि के और ज्ञामक हैं। 
किन्तु फिर व्यक्तिता के प्रत्येक स्फुलिय में और उत्तके माध्यम से वही अनत प्रकाशित 
ही रहा है। प्रत्येक वस्तु आत्मा को ही अभिव्यक्ति हे। उस तक कीसे पहुँचे ? 
सर्वप्रथम तुम वक्तव्य दो, जैसा कि वाज्ञवल्तव ने आरम्भ में ही कहा है, पहले इस 

आत्मा के सम्बन्ध में सुनना होगा ।” ऐसा कहकर उन्होंने अपने कथन की समीक्षा 
की, और उनका अंतिम प्रतिपाच यह वतलाना था कि जिसके द्वारा सव कुछ जाना 
जाता है, उस्ते कैप्ते जाना जाय। तब, अंत में, आत्मा का ध्यान किया जाता है। 
वह पिंड और ब्रह्माण्ड के विरोव को लेकर यह दिखलाते हैं कि ये दोनों किस प्रकार 
किस विशिष्ट दिशा में गतिमान हैं, और किस प्रकार यह सव' सौन्दर्यमय' है। 
यह पृथिवी आनन्दमयी है, सवकी इतनी सहायक है, और सव प्राणी इस पृथिवी 
के इतने सहायक हैं। यह सव उसी स्वय॑प्रकाश आत्मा के प्रस्फुटन है।” यह सब 
आननन्‍्दस्वरूप हैं; प्रतिविम्ब के निम्नतम अर्थ में भी, यह सब उसीका प्रतिविम्ब 
हैं। जो कुछ शिव है, वह भी उसीका प्रतिविम्ब हैं, और जब वह प्रतिविम्ब 
छाया मात्र होता है, तव वह अशिव कहलाता हैं। ईरवर दो नहीं हैं । जब यह आत्मा 
कम अभिव्यक्त होती है, तब उसे तम अथवा अशिव कहते है, जब अधिक 
अभिव्यक्त होती हैं, तव उसे प्रकाश कहते है। यही केवल प्रभेद हैं। शुभ या अशुभ 
मात्रा का तारतम्य है--आत्मा की अल्प या अधिक अभिव्यक्ति को लेकर। हमारे 
निज के जीवन का दुष्टान्त ही लो। वचपन में कितनी वस्तुओं को हम अच्छा 
समझते है, जो वास्तव में बुरी हैं; और कितनी वस्तुओं को हम बुरे रूप में देखते हैं, 
जो वास्तव में अच्छी हैं; हमारी धारणा का कैसा परिवर्तन होता हैं? एक भाव 
किस प्रकार उच्च से उच्चतर होता रहता है। हम एक समय जिसे वहुत अच्छा 
समझते थे, अव हम उस्ते उतना अच्छा नहीं मानते। इस प्रकार शुभ-अशुभ अंघ- 
विश्वास मात्र है और उनका अस्तित्व नहीं है। उसकी सर्वोत्तम अभिव्यक्ति तब 
होती है, जब सारा आच्छादन नष्ट हो जाता है। अंतर केवल मात्रा के तारतम्य' 
में है। सब उस आत्मा का ही प्रकाश हैं। वह सबमें ही प्रकाशित हो रही है, 
केवल उसका प्रकाश स्थूल होने पर हम उसे अशुभ कहते हैं और सूक्ष्म होने पर 
शुभ कहते हैं। किन्तु आत्मा स्वयं शुभ-अशुभ के अतीत हैं। अतएवं जगत 
में जो कुछ है, सवका ही उसी अर्थ में, उनके शुभ रूप में ध्यात क रना होगा, क्योंकि 
वे उसी पूर्ण स्वरूप की अभिव्यक्ति हैं। एक ओर शुभ हैं, दूसरी और अशुभ, और 
शीर्ष एवं केन्द्र है सतू। वह शुभ हैं न अशुभ, वह सर्वोत्तिम हैं। सर्वोत्तम या पूर्ण 
केवल एक ही हो सकता है, शुभ और जशुभ अनेक हो सकते है, शुभ और अशुभ 
के मध्य अंतर की मात्राएँ हो सकती हैं, किन्तु पूर्ण तो केवल एक ही हो सकता है। 
पतले आवरण के माध्यम से देखा जाने पर यही पूर्ण विविध प्रकार का शुभ कहलाता 
है, और मोदे आवरण से देखा जाने पर हम उसे अशुभ कहते हैं। शुभ और अशुभ 
संबंधी धारणाओं ने ही सब प्रकार के द्वेत श्रम तथा विविघ घारणाओं का प्रसव 
. किया है। ये शब्द मानव-जाति के हृदय में दृढ़ रूप से निवद्ध हो गये हैं। वे 

मनुष्य को आतंकित करते हैं और भीपण अत्याचारियों की भाँति विद्यमान हैं। 
उन्होंने हमें बाघ वना डाला हैं। हमारी समस्त घृणा, शुभ-अशुभ के इन्हीं मूर्खता- 
पूर्ण विचारों से उत्पन्न हुई है, जिनको हम वचपत से ही आत्मगत करते रहे हैं। 
इनके कारण मानवता के प्रति हमारी धारणा एकदम मिथ्या हो जाती है, हम इस 
सुदर घरती को नरक बना देते हैं, किन्तु जिस क्षण हम इस शुभ-अशुभ को त्याग 
देते हैं, वह स्वर्ग वन जाती है। 

यह पृथिवी सब प्राणियों के पक्ष में मधु अर्थात्‌ मिष्ठ या आवन्दजनक हैं, 
सब प्राणी भी साथ ही इस पृथिवी के पक्ष में मधु हैं---दोनों परस्पर सहायता किया 
करते हैं। तथा यह सारी मधुरिमा है, जो इस पृथिवी के अंतराल में है। यह 
मवुरिमा किसकी है? उसके अतिरिक्त और क्या माधुर्य हो सकता है? 

वही एक मथुरिमा विभिन्न भाव से अभिव्यक्त हो रही है। जहाँ भी मानव-जाति 
के भीतर किसी प्रकार का प्रेम अथवा मवुरत्व दिखायी पड़ता है, साधु में हो. या 
पापी में हो, महापुरुष में हो अथवा हृत्याकारी में हो, देह में हो, या मत में हो अथवा 
इन्द्रिय में ही हो, वहीं वह्‌ विद्यमान है। इखिय सुख भी वह हैं, मानसिक सुख भी 

हू है, आध्यात्मिक आनन्द भी वह हैं। उसके अतिरिक्त और कोई माधुये है ही 
नहीं। परस्पर युद्धरत वीस सहस्न देव और दानव कैसे हो सकते हैं? याज्मवल्क्यः 

यही कह रहें हैं। जब तुम उस अवस्था में उपस्थित होगे, जब सब वस्तुओं को 
समदुष्टि से देखोगे; जब मच्यप की मादकता के सुख में केवल उसी साथुर्य के दर्शन 
करोगे, तभी तुम सत्य को प्राप्त करोगे, जानोगे कि सुख का अर्थ क्‍या है, प्यार का 
अर्थ क्या है, और जब तक तुम यह वृथा भेद-ज्ञान रखोगे, मूर्ख अ्रमत्त के समान 
लड़कपन और कुसंस्कार के भाव रखोगे, तब तक सब प्रकार का दुःख आ्ाप्त होता 
रहेगा। वह तेजोमय अमृतमय पुरुष ही अपने संपूर्ण साधुर्य के साथ पृथिवी के गर्भ 
में विद्यमान है, और वही माधुय देह में है। यह देह भी मानों पृथिवी है---तथा 
इस देह की समस्त शक्तियों और भोगों के मध्य से वही तेजोमय' पुरुष प्रकाशित 
हो रहा है। देह में जो तेजोमय स्वश्रकाश पुरुष विद्यमात है, वही आत्मा है। यह 
जगतू जो सकल प्राणियों के पक्ष में ऐसा मधुमय' है एवं सब प्राणी ही' उसके तिकटः 
मबुमय हैं; वही तेजोमय है, वही अमृतमय पुरुष इस समग्र जगत्‌ का आनन्दस्वरूप 
है। हमारे मध्य भी वह आलनन्दस्वरूप है। वहीं ब्रह्म है।' 

यह वायु सकल प्राणियों के पक्ष में मचुस्वरूप है और इस वायु के निकट भी 
सकल प्राणी मधुस्वरूप हैं। और जो तेजोमय अमृतमय पुरुष वायु में भी विद्यमान 
है, वही देह में भी विद्यमान है। वह सकल प्राणियों के प्राणरूप में प्रकाश पा 
रहा है।' 

यह सूर्य सकल प्राणियों के पक्ष में मधुस्वरूप हैं एवं इस सूर्य के पक्ष में भी 
सकल प्राणी मधुस्वरूप हैं; क्योंकि वह तेजोमय पुरुष सूर्य में विद्यमान है एवं उसका 
ही प्रतिबिम्ब क्षुद्र से क्षुद्र ज्योतिरुप में प्रकाशित हो रहा है। समस्त ही उसके 
प्रतिबिम्व के अतिरिक्त और क्या हो सकता है, वह हमारी देह में भी विद्यमान हैं 
एवं उसके ही उस प्रतिविम्ब-वलू से हम आलोक-दर्शन में समर्थ हो रहे हैं।' 

यह चन्द्र सकल प्राणी के पक्ष में मधुस्वरूप है, साथ ही इस चन्द्र का पक्ष में 
सकल प्राणी मधुस्वरूप हैं; क्योंकि, तेजोमय अमृतमय पुरुष, जो चन्द्र का अन्तरात्मा- 
स्वरूप है, वही हमारे भीतर मनरूप में प्रकाशित हो रहा है।' 

यह विद्युत्‌ सब प्राणियों के पक्ष में मधुस्वरूप है, सव प्राणी भी विद्युत्‌ के पक्ष 
में मबुस्वरूप हैं; क्योंकि वह तेजोमय' अमृतमय' पुरुष विद्युत का आत्मास्वरूप है, 
साथ ही वह हमारे मध्य भी विद्यमान है, क्योंकि, वह समस्त ब्रह्म ही है।' 

वही ब्रह्म, वही आत्मा सव प्राणियों का राजा है।' 

ये सब भाव मनुष्य के लिए अत्यन्त उपकारी हैं; ये ध्यान के लिए हैं। दृष्टान्त- 
स्वरूप--पृथिवी का ध्यान करते रहो, पृथिवी का विचार करो, साथ ही साथ यह 
भी सोचो कि पृथिवी में जो है, हमारी देह में भी वही हैं। विचार-बल से पृथिवी और 
देह को एक कर लो और देह के भीतर की आत्मा के सहित पृथिवी की अभ्यन्तर 
आत्मा का अभिन्न भाव से साधन करो। वायु का वायु की अस्यन्तर और अपनी 
अभ्यन्तर आत्मा के सहित चितन करो। इसी प्रकार ये सब ध्यान किये जाते हैं। 
यह सव ही एक है, विभिन्न आकार में प्रकाशित मात्र हो रहा है। सकल ध्यानों 
का ही चरम रक्ष्य---इस एकत्व की उपलब्धि करना है, और याज्ञवल्वय ने मैत्रेयी 
को यही समझाने का यत्न किया था। 





रामायण 


(३१ जनवरी, १९०० ई० को कैलिफ़ोनिया के पँसाडेना नामक स्थान में 
शिक्सपियर-क्लव” में दिया गया भाषण ) 

संस्कृत भाषा में वैसे तो सैकड़ों महाकाव्य हैं, कितु उनमें दो महाकाव्य अत्यन्त 
प्राचीन हैं। यद्यपि आज दो सहल्न वर्षो से संस्कृत बोल-चाल की भाषा नहीं रही है, 
पर वह और उसकी साहित्य-सरिता आज तक अविच्छिन्न रूप से प्रवाहित' हो 
रही है। में आज उन्हीं दो प्राचीन महाकाब्यों---रामायण और महाभारत--- 
के सम्बन्ध में अपने विचार प्रकट करूँगा। इन दोनों महाकाव्यों में प्रचीन आर्यावर्ते 
की सम्यता और सस्क्ृति, तत्कालीन आचार-विचार एवं सामाजिक अवस्था 
लिपिवद्ध हैं। इन महाकाव्यों में प्राचीनतर “रामायण' है, जिसमें राम के जीवन | 
को कथा कही गयी हैं। रामायण के पूर्व भी सस्क्ृत में काव्य का अभाव न था। 
भारतीयों के पविन्न वर्मग्रन्थ वेदों का अधिकांश पद्यमय ही है, किन्तु सर्व-सम्मति 
से भारत में रामायण ही कविता का प्रारम्भ माना जाता है। 

इसके कवि अयवा ऋषि का नाम हैं वाल्मीकि। कालान्तर में अनेक काव्यमय 
आज्यायिकाएँ इस पुरातन कवि पर आरोपित कर दी गयीं और वाद में तो इस' 
महाकवि के नाम से अपनी रचनाएँ प्रचलित करने की एक प्रथा सी चल पड़ी। 
किन्तु इन सब क्षेपकों के होते हुए भी, रामायण हमें अत्यन्त सुग्रथित रूप में प्राप्त 
हुई हैं ओर वह विश्व-साहित्य में अप्रतिम है। 

प्राचीन काल में किसी निविड़ बन-प्रदेश में एक युवक निवास करता था। 
वह अत्यन्त वलवान और दृढ़ था। जब वह किसी भी प्रकार अपने आत्मीयों का 
भरण-पोपषण करने में सफल न हुआ, तो अन्त में उसने दस्यु-वृत्ति स्वीकार कर ली। 
अब बह पथिकों पर आक्रमण करता और उनकी सम्पत्ति लूटकर अपने माता-पिता 
ओऔर स्त्री-पुत्रादि का उदर-पोपण करता। इस प्रकार अनेक वर्ष बीत गये। 
अंततः उसने एक वार नारद नामक महू॒पि पर आक्रमण किया। महपिः ने उससे 
पूछा, तुम मुझे क्यों छूट रहे हो ? मनुप्यों का बन अपहरण करना और उनका 
बब करना तो बड़ा जघन्य दुप्कृत्य हे। तुम क्‍यों यह पाप संचय कर रहे हो ? 
दस्यु ने उत्तर दिया, “मैं इस अपहृत धन द्वारा अपने कुटुम्बियों का पालन करता 
हूँ।” देवपि नारद ने यह चुनकर कहा, “दस्यु युवक! अच्छा तुमने कभी इस 

वात का भी विचार किया है कि क्‍या तुम्हारे आत्मीय जन तुम्हारे पाप में भी 
सहभागी होंगे ? ” दस्यु वोला, “निरचय ही वे सब मेरे पाप का भाग भी ग्रहण 
करेंगे।” इस पर देवपि ने कहा, “अच्छा, तुम एक काम करो। मुझे इस वृक्ष से 
बाँध दो और घर जाकर अपने स्वजनों से ज़रा पूछो तो कि जिस प्रकार वे तुम्हारे 
पापाचरण द्वारा प्राप्त वित्त का उपभोग करते हैं, उसी प्रकार क्या तुम्हारे पापों 
का अंश भी ग्रहण करेंगे ? ” इस पर दस्थु अपने पिता के पास पहुँचा और पूछा, 
“पिता जी, क्या आप जानते हैं, मैं किस प्रकार आपका पालन-पोपण करता हूँ ?” 
पिता ने उत्तर दिया, “नहीं तो।” तब वह वोला, “मैं दस्यु हँ---पथिकों को काछ 
के पास पहुँचाकर मैं उनका धन अपहृत करता हूँ।” पिता वोला, "नीच! तू 
मेरा पुत्र होकर यह पाप-क्ृत्य करता है! दूर हुट मेरे सामने से।” तव उसने 
अपनी माँ के पास पहुंचकर कह, “माँ, क्या तुम जानती हो, मैं किस तरह तुम्हारा 
भरण-पोपण करता हूँ।” उसने कहा, “नहीं तो ।'” उसने बताया, लूट और ह॒त्या 
से।” माँ यह सुनते ही चीत्कार कर वोल उठी, “'छठफ़! कितना घोर दुष्कर्म !” 
लेकिन लड़के ने पूछा, “पर माँ ! क्‍या तुम मेरे पाप का भी भाग ग्रहण करोगी ? 
माँ ने अम्लान मुख से कहा, “कौन मैं? मैं क्यों तुम्हारे पाप का भाग ग्रहण 
कहूँ? मैंने थोड़े ही किसीको लूटा है!” माँ का उत्तर सुत दस्यु चुपचाप अपनी 
पत्नी के पास पहुँचा। उसने पुनः वही प्रश्न दुहराया, क्या तुम जानती हो, मैं 
किस भाँति तुम्हारी आथिक आवश्यकताओं की पूर्ति करता हूँ ?” जब पत्नी ने भी 
नहीं” कहा, तो दस्यु बोला, “तो सुन लो। मैं एक दस्यु हँ---एक डाकू और लुटेरा 
हूँ। वर्षों से मैं पथिकों को लूट लूटकर तुम सवका उदर-पोषण कर रहा हैँ। और 
आज मैं तुमसे यह पूछने आया हूँ कि क्या तुम मेरे पाप में मेरी सहसागी 
बनोगी ? ” पत्नी ने तत्क्षण उत्तर दिया, 'चहीं--कदापि नहीं ! तुम मेरे पति हो, 
और मेरा पालन करना तुम्हारा कतंव्य है।” 

दस्यु की आँखें खुल गयीं। उसने कहा, “यह है इस संसार की रीति ! जिनके 
लिए मैं यह पाप-कृत्य कर रहा हूँ, वे मेरे आत्मीय भी मेरे प्रारब्ब के भागी नहीं 
होंगे।” वह उस स्थान पर आया, जहाँ उसने देवपि को वाँव रखा था, और उन्हें 
बन्धनमुक्त कर वह उनके चरणों में गिरकर आधद्योपान्त सारी घटता सुनाकर 
बोला, “प्रभो! मेरी रक्षा करो--मैं क्या करूँ?” देवषि ने कहा, “इस पापपूर्ण 
दस्युवृत्ति का परित्याग कर दो। तुमने देख लिया कि तुम्हारे स्वजनों में कोई भी 
तुमसे सच्चा प्रेम नहीं करता। इसलिए इन सव मोहपूर्ण आन्तियों को त्याग दो। 
तुम्दारे स्वजन तुम्हारे ऐंश्वर्य में तुम्हारा साथ देंगे, पर जिस क्षण उन्हें ज्ञात हो 
जायगा कि तुम दरिद्र हो गये हो, उसी क्षण वे तुम्हें छोड़कर चले जायँगे। वें तुम्हारे 

शुभ के भागी तो हैं, किन्तु अशुभ का साथी कोई नहीं होना चाहता। इसलिए 
उसकी उपासना करो, जो पाप-पुण्यः सभी अवस्थाओं में हमारा साथ देता है। 
वह हमारा परित्याग कभी नहीं करता, क्योंकि प्रेम कभी नीचे नहीं गिराता, उसमें 
विनिमय नहीं होता--वह स्वार्थपरता से कोसों दुर रहता है।” 

तदुपरान्त देवषि ने उसको ईश्वरोपासना की विधि सिखलायी, और वह सर्वेस्व 
परित्याग कर अरण्य-प्रदेश में साधना करने चला गया। वहाँ ईश्वराराधना और 
ध्यान में वह घीरे घीरे इतना तलल्‍लीन हो गया कि उसे देह-ज्ञान भी न रहा, यहाँ तक 
कि दीमकों ने उसकी देह पर अपने वल्मीक वना लिये और उसे इसका भान तक न 
हुआ। अनेक वर्ष व्यतीत हो जाने पर एक दिन दस्यु को यह गम्भीर ध्वनि सुनायी 
पड़ी, 'उठिए, महषि, उठिए। वह चकित होकर बोल उठा, “महपि ? नहीं-- 
मैं तो एक अधम दस्यु हूँ।” फिर वही गम्भीर वाणी उसे सुनायी दी, अब तुम 
दस्यु नहीं रहे---अब तुम्हारा हृदय पवित्र हो गया हैं, तुम अब तपोपूत मह॒पि हो 
और आज से तुम्हारे पापों के नाश के साथ साथ तुम्हारा' वह पुराना नाम भी 
लुप्त हो जायगा। तुम्हारी समाधि इतनी गहरी थी, तुम ईश्वर-ध्यान में इतने 
तललीन हो गये थे कि तुम्हारी देह के चतुदिक जो वल्मीक बन गये, उनका तुम्हें 
ज्ञान तक न हुआ! इसलिए आज से तुम वाल्मीकि के नाम से प्रसिद्ध हुए।” 
इस प्रकार वह मह॒षि वन गया। 

और जिस प्रकार वह कवि वन गया, उसकी कथा इस प्रकार है। एक दिन 
पवित्र गंगा में अवगाहनार्थ जाते हुए मह॒पि ने एक क्रौंच-मिथुन को प्रणय-केलि में 
मरन हो परस्पर का आलियन-चुंबन करते हुए परमानन्द में मग्त देखा। महपि 
इस प्रणय-क्रीड़ा को देखकर अतीव हूपित हुए, किन्तु उसी क्षण उनके समीप से एक 
सनसनाता हुआ तीर निकला, जिसने नर क्रौंच को विद्ध कर उसकी जीवन-लीला 
समाप्त कर दी। उसे भूमि पर गिरा देखकर कौंच-वधू शोकाभिभूत हो उसकी 
मृत देह के चतुदिक मेंडराने रगी। महपि यह करुण दृश्य देख शोकविह्धुल हो 
गये, और जब उनकी दृष्टि इस कर कर्म के कर्ता निप्ठुर वधिक की ओर गयी, तो 
वे वोल उठे, हि व्याव! हे कर पापाणहृदय व्यक्ति ! क्या तुममें विन्दु मात्र भी 
दया भाव नहीं है, जो तुम्हारे कठोर हाथ प्रणय-क्रीड़ामग्न दो भोले पक्षियों को 
देखकर क्षणभर के लिए भी अपना विध्वंस-कार्य करते न रुके ? जाओ---तुम्हारे 
हृदय को अनन्त कार तक भी झान्ति प्राप्त न हो!” ( मुख से निकलते 


१. मा निषाद प्रतिष्ठां त्वमगमः शाइवतोः समाः। 
यत्कौजझचमियुनादेकमवधीः काममोहितम्‌ ॥॥ 

ही ) मह॒पि मन में सोचने लगे. क्या है? यह मैं क्‍या कह रहा हूँ? 
इसके पूर्व तो कभी मैं इस प्रकार नहीं वोछा था?” उसी समय उन्हें 
एक वाणी सुनायी दी, 'डरो मत, तुम्हारे मुख से यहु कविता निकल रही है, और 
तुम लोक-कल्याण के लिए काव्यमय भाषा में राम के चरित्र का वर्णन करो।' 
इस प्रकार इस महाकाव्य' की रचना प्रारम्भ हुई। प्रथम कवि वाल्मीकि के हृदय 
की करुणा ही विश्व के आदि काव्य का आदि इलोक वन गयी और उसके बाद 
महपि ने परम मनोहर रामायण महाकाव्य की रचना की। 
भारतवर्ष में अयोध्या नाम की एक प्राचीन तगरी थी, जो आज भी विद्यमान 
हैं। भारत के मानचित्र में तुमने देखा होगा, जिस प्रान्त में इस नगरी का स्थान- 
निर्देश किया गया है, उसे आज भी अवध ही कहते है। यही प्राचीन अयोध्या थी। 
वहाँ पुरातन काल में राजा दशरथ राज्य करते थे। उनकी तीन रानियाँ थीं, 
किन्तु राजा को कोई सन्‍्तान नहीं थी। इसलिए घर्मपरायण हिन्दुओं की भाँति, 
राजा अपनी तीनों रानियों सहित, पुत्र॒कामना से ब्रतोपवास धारण कर, देवाराघना 
करते हुए दिन यापन करने लगे। कालान्तर में राजा को चार पुत्ररत प्राप्त हुए। 
उनमें सबसे ज्येष्ठ राम थे। इन चारों भाइयों को सभी विद्याओं की पूर्ण शिक्षा दी 
गयी। आगे चल कर आपस में झगड़े को वचाने की दृष्टि से प्राचीन भारत में एक 
प्रथा प्रचलित थी, जिसके अनुसार राजा अपने जीवन-काल में ही अपने ज्येष्ठ पुत्र 
को अपना उत्तराधिकारी घोषित कर देता था; और वह युवराज कहलाता था। 
उसी युग में एक और राजा थे, जिनका ताम जनक था। उनकी सीता नामक 
एक सुन्दरी कन्या थी। सीता एक खेत में मिली थीं; वे पृथिवी की पुत्री थीं---उनके 
माता-पिता कोई नहीं थे। प्राचीन संस्कृत में सीता” शब्द का अर्थ होता है--- 
हलक्ृष्ट भूमिखण्ड, जोती हुई भूमि। भारत के प्राचीन पुराणों में इस प्रकार के 
अलौकिक जन्मों की अनेक कथाएँ मिलती हैं। पुराणों में सर्वत्र ऐसे व्यक्तियों का 
वर्णन मिलता है, जिनका जन्म केवल पिता से ही हुआ हैं या माता से, या जिनके 
कोई जनक-जननी ही न थे---जिनका जन्म यज्ञाग्नि से हुआ या हुप्टभूमि से हुआ--- 
मानो ये व्यक्ति आकाशगामी वादलों से गिरकर पृथिवी पर अवतीर्ण हो गये हों! 
सीता तो पृथिवी-सुता ही थीं, अतएव वे निप्कलंक और शुद्ध थीं। राजा जनक 
से उनका लालन-पालन किया। जव सीता विवाह-योग्य वय की हुई, ती राजा 
ने उनके लिए एक सुयोग्य वर ढूंढ़ना चाहा। 
प्राचीन भारत में विवाह की स्वयंवर' नामक एक प्रथा थी, जिसमें राज- 
पुत्रियाँ स्वयं अपने पति का निर्वाचन करती थीं। देश के विभिन्न प्रदेशों से अनेक 
राजपुत्र निमंत्रित किये जाते थे और राजकुमारी सुन्दर वस्त्राभरण-विभूषिता हो, कर 

में वरमाला धारण कर एकत्र राजपुत्र-समुदाय के मध्य जाती थी। उसके साथ 
विभिन्न राजपुत्रों की वंशावली एवं शौर्य-प्रताप से परिचित एक चारण रहता था, 
जो उसे विवाहेच्छु राजकुमारों के सम्मुख ले जाकर उनका विरुद-गान करता था। 
राजकन्या जिस राजपुत्र को अपना हृदयेश्वर मनोनीत करती, उसके गले में वह 
वरमाला अर्पण कर देती थी. और इसके वाद बड़े समारोह के साथ पाणिग्रहण 
सस्कार सम्पन्न होता था। 

सीता के पाणि के लिए अनेक राजपुत्र उत्सुक थे। इस अवसर पर विशाल 
शिव-बनु को भंग करने का प्रण रखा गया था। सभी राजपुत्रों ने इस शौरय॑पूर्ण 
कार्य को सम्पादित करने के लिए प्राण-पण से प्रयत्त किया, किन्तु असफल रहे। 
अन्त में राम ने प्रचण्ड शिव-धन्‌ को अपने वरूवान हाथों से उठाकर सहज ही दो 
खण्डों में भंग कर दिया। इस प्रकार सीता ने दशरथ के पुत्र राम को वतमाला 
अपित कर दी; और आनन्दोत्सव के साथ राम और सीता का विवाह सम्पन्न हुआ। 
जब राम अपनी पत्नी के साथ अयोध्या आ गये, तो दशरथ ने सोचा कि अब मेरे 
अवकाश ग्रहग करने और राम को युवराज नियुक्त करने का समय आ गया। 
शीघ्र ही इस मंगलोत्सव की सारी तैयारियाँ हो गयीं और सारे देश में हर्ष की लहरें 
उमड़ पड़ीं। किन्तु इसी समय राजा की कनिष्ठा राजमहिषी कंकेयी की एक 
परिचारिका ने राजा द्वारा कभी वहुत पहले प्रदान किये गये दो बरों का स्मरण 
उसे कराया। किसी समय राजा दशरथ कैकेयी से अत्यन्त प्रसन्न हो गये थे और 
उन्होंने उसे दो वर माँगने को कहा। वे बोले, “तुम कोई भी दो वर मुझसे माँग 
लो।” किन्तु रानी ने उस समय कोई वर नहीं माँगा। वह तो यह घटना पूर्णतया 
भूल भी गयी थी, किन्तु उसकी' दुष्ट-स्वभाव दासी ते राम के राजसिंहासन पर 
बैठने को लेकर उसकी ईर्ष्या को भड़काना शुरू किया, और यह सुझाया कि 
यदि स्वयं उसके पुत्र भरत को ही उत्तराधिकार प्राप्त हो जाय तो उसके लिए 
कितना अच्छा होगा। दुष्ट दासी की मन्त्रणा से रानी ईष्याविश उन्मत्त हो गयी। 
अव उस दुष्ट दासी ने उसे अपने वरदान लेने के अधिकार का स्मरण करवाकर कहा, 
“राजा से इन दो वरों की प्रार्थथ/ करो कि भरत युवराज-पद पर अभिषिकत हों 
और राम चौदह वर्ष वनवास करें।” 

राम तो राजा के जीवन-बत थे--उनके प्राण और आत्मा थे। किंतु उन्होंने 
यह भी अनुभव किया कि राजा होकर वे अपने वचनों को तोड़ भी नहीं सकते |* 





१. रघुकुल रीति सदा चलि आई। 
प्राण जाइ पर बचने न जाई।। 

राजा किकतंव्यविमृढ़ हो गये। तव राम ने राजा की इस उभय संकट से रक्षा की । 
वे स्वयं ही सिंहासन त्यागकर वन-गमन के लिए प्रस्तुत हो गये, जिससे पिता का 
वचन भंग न हो। इस प्रकार राम ने चतुर्देश वर्ष के लिए वन की ओर प्रस्थान 
किया---साथ में उनकी प्रिय पत्नी सीता और अनुज लक्ष्मण भी थे, जो किसी 
भाँति राम का साथ नहीं छोड़ना चाहते थे। 

उन दिनों आर्यो को यह ज्ञात नहीं था कि इन सघन वन-कान्तारों में कौन 
निवास करते थे। वे इन वन्य जातियों को वानर' कहते थे, और इन तथाकथित 
वानरों' में या असभ्य वन्य जातियों में जो अत्यन्त दृढ़ और असाधारण वलसम्पन्न 
थे, उन्हें वे देत्य या राक्षस कहते थे। 

इस प्रकार राम, लक्ष्मण और सीता ने वानरों और राक्षसों द्वारा अध्युषित 
वन में गसन किया। इसके पूर्व जब सीता ने राम के साथ वन में प्रयाण करने की 
अभिलापा प्रकट की, तो राम ने कहा, “राजप्रासाद में निवास करनेवाली हे सीते ! 
तुम किस प्रकार संकटपूर्ण वन-जीवन के कष्ट सह सकोगी ?” किन्तु सीता ने 
उत्तर दिया---जहाँ राम जायँगे, वहाँ सीता जायगी। आप मुझसे 'राजकन्या' 
राजवंश-जन्म' की बातें क्यों कह रहे हैं ? मैं तो आपसे पहले जाऊँगी।” अतः वह 
गयीं। और उनके साथ अनुज लक्ष्मण भी गये। 

वे गहन कानन्‍्तार-राजि पार कर गोदावरी-तीरवर्ती रमणीय पचवटी वतामक 
स्थान में पर्णकुटी वनाकर निवास करने लगे। राम और लक्ष्मण दोनों ही मृगया 
करने चले जाते और कुछ कन्द मूल फल भी संग्रह कर लाते। इस प्रकार निवास 
करते हुए कुछ काल व्यतीत हो जाने पर, एक दिन वहाँ एक राक्षसी, लंका के राक्षस 
राजा रावण की वहन शूपंणखा आयी । अरण्य में स्वच्छन्‍्द विचरण करते करते उसे 
एक दिन राम दृष्टिगत हुए। वह उनके रूप-लावण्य पर तत्क्षण मुग्ध हो गयी। किन्तु 
राम परम पवित्र और विवाहित थे; इसलिए वे उसके प्रम का प्रतिदान नहीं कर 
सके। इससे उसके हृदय में प्रतिशोध की ज्वाला भड़क उठी। वह अपने भाई 
राक्षसराज रावण के पास पहुँची और उससे सीता के अप्रतिम लावण्य की वात कही । 

राम मर्त्यों में सवसे अधिक वलिष्ठ थे। राक्षसों और देत्यों तथा अन्य किसी 
जीवधारी में उनसे लोहा लेने की शक्ति नहीं थी। इसलिए राक्षसराज को छल 
का आश्रय लेना पड़ा। उसने एक अन्य राक्षस की सहायता प्राप्त की। वह राक्षस 
मायावी था। उसने एक सुन्दर सुवर्ण-मृग का रूप धारण किया और राम की पर्ण- 
कुटी के सामने सुमनोहर नृत्य और अंगर्भंगी प्रदर्शित कर क्रीड़ा करने छूगा। 
सीता उसकी सुंदरता पर मुग्ध हो गयीं और उन्होंने राम से' उसे पकड़ छाने का 
आग्रह किया। राम सीता की रक्षा के लिए लक्ष्मण को वहीं छोड़ वन में मृग को 

जब राम और लक्ष्मण को लोटने पर कुटी में सीता नहीं दिखीं, तो उनके 
शोक की सीमा न रही। सौता की क्‍या दशा हुई है, इसकी वे कल्पना तक न कर 
पाये। दोनों भाई वन के विजन कण्टकाकीर्ण मार्गों में सीता की खोज में भटकते 
रहे, पर सीता का कोई चिक्न न मिलता था। इस प्रकार दीर्घष काल तक वन वन 
भटकने के परचात्‌ उनकी एक वानर"“यूथ से भेंट हुई। इन्हीं वावरों में देवांश- 
सम्भूत हनुमान थे। कालान्तर में ये ही वानरश्रेष्ठ हनुमान राम के अनन्य सेवक 
बन गये और उन्होंने सीता के उद्धार में राम की विशेष सहायता की। राम के 
प्रति हनुमान की भक्ति और श्रद्धा इतनी अनन्य थी कि आज भी हिन्दू उन्हें 
परम गहन सेवा-घर्म के आदर्श और प्रभु के अप्रतिम सेवक की भाँति पूजते है। 
यहाँ तुम यह स्मरण रखो कि वानरों और राक्षसों से हमारा मतलव है--दक्षिण 
भारत के आदि निवासी! 

हाँ, तो इस प्रकार अन्त में राम की वानरों से अचानक भेंट हो गयी। वे 
राम से बोले, 'हमने आकाश-मार्ग से जाता हुआ एक रथ देखा। उसमें एक राक्षस 
था, जो एक परम सुन्दरी रमणी को वलपूर्वक ले जा रहा था। वह स्त्री अत्यन्त 
करुण विछाप कर रही थी और जब रथ हमारे ऊपर से गया, तो हमारा 
ध्यान आकर्षित करने के लिए उस स्त्री ने अपने रत्नाभरण हमारे पास फेंक 
दिये।” लक्ष्मण ने उन आभरणों को देखकर कहा, मुझे ज्ञात नहीं ये किनके हैं।”* 

राम ने उन्हें देखते ही पहचान लिया और वे बोल उठे, “अरे! येतो सीता 
के ही हैं।” लक्ष्मण उन आभरणों को इसलिए नहीं पहचान सके कि भारत में 
ज्येष्ठ बन्धु की भार्या इतनी सम्मानपूर्णं दृष्टि से देखी जाती थी कि लक्ष्मण ने कभी 
उनकी वाहुओं एवं ग्रीवा-देश पर दृष्टिपात नहीं किया था। स्वाभाविकतया उन 
कण्ठहारादि को लक्ष्मण नहीं पहचान सके। इस कथा-भाग में भारत की उसी 
प्राचीन प्रथा का आभास पाया जाता है। तदुपरान्त वानरों ने राम को रावण 
का नाम-धाम तथा पता बताया और वे सव सीता की खोज में राम की सहायता 
करने लगे। 

उन्हीं दिनों वानरराज वालि एवं उसके अनुज सुग्रीव में सिहासन के लिए 
युद्ध हो रहा था। राम ने सुप्रीव की सहायता की और वालि से राज्य छीनकर 
सुग्रीव को प्रदान कर दिया। सुग्रीव ने कृतज्ञ हो, राम को सहायता का वचन 
दिया। वानरों ने सारे देश को सीता की खोज में छान डाछा, पर उनका कहीं 


१. नाहूं जानामि केपूरे, नाहं जानामि कुण्डले। 
नूपुरे त्वभिजानामि नित्य पादाभिवन्दनात्‌ ॥ 

भी पता न चल्ा। अन्त में कपि हनुमान ने एक ही छलॉग में भारत के तट से रुका 
द्वीप तक विद्या उदधि पार कर, सीता को खोजने लंका में प्रवेश किया, किन्तु 
सर्वत्र अन्चेषण कर लेने पर भी सीता कहीं नहीं दिखीं। 

तुमको ज्ञात' होगा, राक्षसराज रावण ने देव-मानवादि सव, यहाँ तक कि 
सकल ब्रह्माण्ड पर विजय पा ली थी। उसने विश्व की सुन्दर युवतियों को वलू- 
पूर्वक अपनी उपपत्ती बना लिया था। हनुमान ने सोचा, सीता का उसके साथ 
राजप्रासाद में होना तो असम्भव है--ऐसे स्थान में वास करने की अपेक्षा तो 
वे मृत्यु को ही अधिक श्रेयस्कर समझेंगी।' अतएवं हनुमान अन्यत्र सीता की 
खोज करने लंगे। अन्ततोगत्वा उन्होंने सीता को एक वृक्ष के तीचे देखा। कृद्य- 
गात्र और पाण्डु-वर्ण सीता उन्हें क्षितिज में अस्तमान प्रतियदा की 'शशिकला सी 
प्रतीत हुई। हनुमान एक अल्पकाय क्षुद्र वानर का रूप घारण कर उस वृक्ष पर 
आसीन हो गये। वहाँ से उन्होंने देखा--किस' प्रकार रावण द्वारा प्रेषित 
राक्षती सीता को नाना प्रकार के भय दिखलाकर वशीभूत करने की चेष्टा कर 
रही हैं, किन्तु सीता राक्षसराज के नाम तक को कर्णगोचर न होने देती थीं। 

उन छोगों के चले जाने पर, हनुमान सीता के समीप आकर बोले, “देवि! 
रामचन्द्र ने आपके अन्वेषणार्थ मुझे अपना दूत वनाकर भेजा हैं।” तब हनुमान ने 
सीता को विश्वास दिलाने के लिए रामप्रदत्त मुद्रा दिखायी। उन्होंने सीता से' 
यह भी विज्ञापित किया कि उनका पता रूगते ही राम एक सागर सी विज्ञाल सेना 
लेकर राक्षस को पराजित करेंगे और उनका उद्धार करेंगे। यह सब निवेदत 
करने के परचातू हनुमान बोले, 'दिवि, यदि आपको आपत्ति न हो, तो मैं अपने 
सुदृढ़ कन्धों पर आपको विठा, एक ही छलाँग में विशाल उदधि को लाँघकर राम 
के पास पहुँचा दूं” पर सीता तो स्वयं सतीत्व की प्रतिमा थीं---उन्हें तो परपुरुष- 
स्पर्श की कल्पना तक असह्य थी। इसलिए वे वहीं रहीं, पर उन्होंने अपनी 
चूड़ामणि केशों से निकालकर राम के पास ले जाने के लिए हनुमान को दे दिया 
और हनुमान उसे लेकर लौट आये। 

हनुमान से सीता का संवाद पाकर, राम ने एक सेना संगठित की, और 
उसे ले भारत के सुदूर दक्षिण प्रदेश की ओर प्रयाण किया। वहाँ राम के आज्ञा- 
कारी, स्वामिभकत वानरों ने एक विशाल सेतु का निर्माण किया। इसका नाम 
सेतुबन्ध हैं। इससे भारत और छंका की सीमाएँ संलग्न हो गयीं। उथले पानी 
में अब भी भारत से लंका में इन वालुका-स्तूपों की सहायता से जाया जा 
सकता है। 

राम ईइवर के अवतार थे, अन्यथा वे ये-सव दुष्कर कार्य कैसे कर सकते थे ? 

हिन्दू उन्हें ईश्वर का अवतार मानकर पूजते हैं। भारतीयों के मतानुसार वे 
ईश्वर के सातवें अवतार हैं 
सेतु-निर्माण के समय वानरों ने पर्वंत-खण्ड उखाड़ उखाड़कर समुद्र में 
स्थापित कर दिये और उन्हें विशाल वृक्षों तया शिलाओं से आच्छादित कर एक 
प्रचण्ड सेतु बात की वात में वना डाला। कहा जाता हूँ कि एक छोटी सी गरिलहरी भी 
वालुका-राशि में लोट लोटकर उस सेतु पर दौड़ती और अपना शरीर झाड़कर कुछ 
सिकता-कण वहाँ विल्लेर देती । इस प्रकार मिट्टी ला छाकर वह भी अपनी रूघु शक्ति 
के अनुसार उस वृहत्‌ सेतु के निर्माण-कार्य में राम की सहायता कर रही थी। वानर 
उसका यह कार्य देखकर हँसने लगे। वे तो विशालकाय पर्वतखण्डों, विस्तृत 
वन-प्रदेशों और वालुका-राशि को उठा उठाकर छा रहे थे; इसलिए वाल में 
लोट लोटकर संचित किये हुए एक-दो मिट्टी के कणों को विद्याल सेतु पर झाड़ती 
हुई उस गिलहरी का वे उपहास करने लंगे। पर जव राम ने गिलहरी के इस 
उद्यम को एवं वानरों के उपहास को देखा, तो वे वोले, “इस अल्पकाय गिलहरी 
का मंगल हो ! यह प्राण-पण से अपनी समस्त शक्ति जुटाकर काम कर रही है, 
इसलिए वह श्रेष्ठ से श्रेष्ठ वानर से अंश मात्र भी न्यून नहीं है।” यह कहकर 
उन्होंने उस गिलहरी को पीठ स्नेह॒पूर्वक अपने हाथों से थपथपायी। और आज 
भी राम की उन उंगलियों के चिह्न ग्रिलहरी की पीठ पर दृष्टिगोचर होते हैं। 
सेतु-निर्माण-कार्ये पुणे हो जाने पर राम और उनके अनुज लक्ष्मण द्वारा 
संचालित समस्त वानर-वाहिनी ने सागर पार कर हूंका में प्रवेश किया। कई 
मास तक घमासान युद्ध और भीपण रक्‍क्तपात चलता रहा। अन्त में विजय-श्री 
राम के हाथ लगी, राक्षसराज रावण युद्ध में काम आया और उसकी राजघानो 
एवं उसके स्वर्णनिमित राज-प्रासादों पर राम का आधिपत्य हो गया। आज भी 
जव मैं भारत के हृदय-प्रदेश में स्थित सुदूर ग्रामों में सरछहृदय ग्रामीणों से यह 
कहता हूँ कि मैंने लंका का भ्रमण किया है, तो वे कह उठते हैं---अहा ! रामायण 
में लिखा है कि वहाँ सोने के महल हैं।” अस्तु। रावण के अनुज विभीपषण की 
सहायता के प्रतिदान-स्वरूप स्वर्णमयी लंका प्रदान कर राम ने उसे' राजसिहासन 
पर आरोहित किया। 
तदनन्तर राम ने लक्ष्मण और सीता सहित लंका से प्रस्थान किया। किच्तु 
इसी समय उनके साथियों और अनुयायियों में एक असन्तोप की लहर दौड़ पड़ी। 
लोग सीता की पवित्रता पर सन्देह करने लगे। झर्नें: शने: एक सामूहिक आवाज़ 
उठी, परीक्षा ! परीक्षा ! ! सीता ने अपनी पवित्रता की परीक्षा नहीं दी है।' राम 
को यह असह्य था। वे वोले, 'पवित्रता ! सीता तो सतीत्वस्वरूप हैं, उतकी परीक्षा 

कैसी ?” पर लोग नहीं माने---वे अपनी बात पर अटल रहे। हमें सीता की 
पवित्नता का प्रमाण चाहिए---हम परीक्षा चाहते हैं।' राम को जनमत के सामने 
झुकता पड़ा। निदान एक प्रचण्ड यज्ञाग्नि प्रज्वलित की गयी और सीता को 
उसमें प्रवेश करने की आज्ञा हुई। राम शोक से मुद्यममान हो रहे थे---उन्हें 
आशंका हो रही थी कि अब सीता गयीं। किन्तु दूसरे ही क्षण सबने विस्मित 
नयनों से देखा कि स्वयं अग्निदेव प्रकट हो गये हैं और उत्तके शीष॑स्थित सिंहासन 
पर वैदेही विराजमान हैं। अब सभी सन्तुष्ट हो गये और चारों ओर आनन्दोत्सव 
मताया' गया। 
.. इस वनवास की अवधि के आरंभ में ही भरत राम से मिलने आये। उन्होंने 
राम से पिता के निधन का हृदयविदारक संवाद कहा और उन्हें लौटकर सिंहा- 
सनासीन होने की प्रार्थना की। किन्तु राम सहमत न हुए। उन्होंने भरत को 
लौटकर धर्मपू्वंक शासन करने का उपदेश दिया। भरत ने ज्येष्ठ आता के प्रति 
अपने परम अनुराग और भक्ति-भाव की प्रतीक राम की पादुकाएँ सिंहासन पर 
रख दीं और स्वयं राम के प्रतिनिधि के रूप में राज-कार्य सँभालने लगे। जब 
राम अयोध्या लौट आये, तो पुरजनों की अनुरोधपूर्ण अभ्यर्थना को स्वीकृत कर 
सिंहासन पर आरूढ़ हुए। 
राज्याभिषेक के अवसर पर राम ने यथाविधान वे सब ब्रत ग्रहण किये, 
जो प्राचीन भारत में प्रजा-पालन एवं लोक-कल्याण के लिए आवश्यक समझे 
जाते थे। उस युग में राजा प्रजा का सेवक एवं दास समझा जाता था, और 
उसे सदैव लोकमत का आदर करना पड़ता था--उसके सामने झुकना पड़ता था। 
कुछ ही वर्ष उन्होंने सीता सहित सुखपूर्बक व्यतीत किये थे कि एक लछोकापवाद 
की लहर पुनः उत्थित हुई। गुप्तचरों ने राम को सूचना दी कि प्रजा सीता की 
पवित्नता में सन्देह करती है, क्योंकि सीता का एक राक्षस ने हरण कर लिया था 
और वे सागर पार उसकी नगरी में रही हैं। उन्हें सीता की अग्नि-परीक्षा से 
सन्‍्तोप न था। वे चाहते थे--सवबके सामने एक नयी परीक्षा ली जाय, और 
नहीं तो सीता देश से निर्वासित कर दी जायें। 
जनता के सन्तोप-विधानार्थ राम ने सीता को देश से निर्वासित होने की 

आज्ञा दे दी और वे मनोपी कवि वाल्मीकि के आश्रम के निकट बन में छोड़ 
दी गयीं। परित्यक्ता और रोती अकेली सीता पर वाल्मीकि की दृष्टि पड़ी । उनकी 
करुण कथा सुनकर उन्होंने उनको अपने आश्रम में शरण दी। सीता आसन्नप्रसवा थीं 
और काछान्तर में उन्होंने दो यमज पुत्रों को जत्म दिया। वाल्मीकि ने उन 
बालकों को उनका यथार्थ परिचय कभी नहीं दिया। महपि ने उन्हें ब्रह्मचर्य-न्रत 

ग्रहण करवा यथाविधान शिक्षा देनी आरम्भ की। इन्हीं दिनों महपि ने 
रामायण महाकाव्य की रचना की और उसे सुर-ताल से संयोजित कर एक 
रूपक तैयार किया। 

भारत में वाटक एक अत्यन्त पवित्र वस्तु समझा जाता था। उसकी एवं 
संगीत की साधना घर्मसाघना मानी जाती थी। लोगों की धारणा थी कि कोई भी 
गीत---चाहे वह प्रेमगीत हो या इतर-विपयक--यदि तन्मयतापूर्वक गाया जाय, 
तो उससे अवश्य मुक्ति-लाभ होगा। जो फल-निष्पत्ति ध्यान द्वारा प्राप्त होती 
है, वही संगीत की साधना से भी प्राप्त होती है । वाल्मीकि ने रामायण को नाट्य 
रूप देकर राम के दोनों पुत्रों को उसे स्वर-तालपूर्वक गाना और पाठ करना 
सिखाया। 

भारत के प्राचीन नृषगण अइ्वमेघादि वड़े वड़े यज्ञ किया करते थे; राम ने 
भी तदनुसार अर्वमेघ करने का संकल्प किया। किन्तु भारत में किसी यृहस्थ को 
पत्नी के विना कोई भी घर्मानुष्ठान करते का अधिकार नहीं हैं। पत्नी को भारत में 
सहवमिणी कहा जाता है। गृहस्थ को सैकड़ों घार्मिक अनुष्ठान करने होते हैं, किन्तु 
जब तक उसकी सहवर्भिणी उसके साथ बैठकर उनमें योग नहीं देती, तब तक 
कोई अनुष्ठान विधिपूर्वक अनुष्ठित नहीं माना जाता। 

सीता तो निर्वासित हो चुकी थीं, अतः उनकी सहर्भिणी उनके पास नहीं थी। 
इसलिए लोगों ने राम से पुनः विवाह कर लेने की प्रार्थता की, किन्तु राम पुरुषोत्तम 
और एकपत्नी ब्रतवारी थे। इस समय वे जीवन में पहली वार जनमत के विरोध 
में खड़े हुए। वे वोले, “यह असम्भव है। मेरा जीवन तो सीता का है।” इसलिए 
अनुष्ठान को विधिपूर्वक संपन्न करने के लिए सीता के स्थान पर, उनकी प्रतिनिधि 
एक स्वर्ण प्रतिमा आसीन कर दी गयी। इस महोत्सव में धर्म भाव की वृद्धि के 
लिए एक नाटक का भी आयोजन किया गया। महाकवि महंपि वाल्मीकि राम 
के अज्ञात पुत्रों और अपने दोनों शिष्यों छव-कुश सहित इस अवसर पर आये। 
एक रंगमंच निर्मित कर लिया गया था और अन्य आवश्यक आयोजन भी पूर्ण 
कर लिये गये। सभामण्डप में राम और उनके आतृगण, अमात्य-वर्गे तथा प्रजा- 
वर्ग--दर्शकों का अपार समूह---बहाँ उपस्थित था। वाल्मीकि के निर्देशानुसार लव 
और कु ने मधुर स्वर में रामायण का गान आरम्भ किया और सारी सभा को 
अपनी मनोरम वाणी और सुन्दरता से मुग्य कर लिया। वेचारे राम तो पागल 
जैसे हो गये और जब सीता के वनवास का प्रसंग आया, तो वे किकर्तव्यविमूड़ 
हो उठ खड़ें हुए। तव महपि ने उनसे कहा, “राजन, शोकार्त न होइए, मैं इसी 
क्षण सीता को आपके समक्ष उपस्थित कर देता हूँ” तब सीता समामंच पर लायी 

गयीं और राम अपनी पत्नी को पुनः देखकर हथित हुए; किन्तु इसी क्षण वही 
पुराना असन्तोष फिर जनता में प्रकट हो गया। परीक्षा, परीक्षा' की आवाज़ 
आने लगी। बेचारी सौता अपने शुद्ध चरित्र पर किये गये इस निर्मम लांछन से 
इतनी आहत और कातर हो गयी कि अब यह उनके लिए असह्य हो गया। उन्होंने 
अपनी पवित्नता का साक्ष्य देने के लिए देवगणों से प्रार्थना की। उसी समय पृथ्वी 
फटी; सीता ने उच्च स्व॒र में कहा, “यह लो मेरी परीक्षा '--और पृथिवी माता के 
वक्ष में प्रविष्ट हो गयीं। इस दुःखान्त घटना से लोग अवसन्न हो गये और राम 
शोक से मुहामान हो गये। 
सीता के अन्तर्धान होने के कुछ दिन पश्चात्‌ देवताओं का एक दूत राम के पास' 
आकर बोला, 'प्रभो! पुथिवी पर आपका कारये अव पूर्ण हो गया है, इसलिए आप 
बेकुण्ठ पघारें।'” यहू संवाद सुनकर राम की अपने स्वरूप की स्मृति जाग्रत हो 
गयी। अयोध्या की समीपवर्तिनी सरिद्वरा सरयू के जल में देह-विसर्जन कर राम 
बैकुण्ठ में सीता से मिल गये। 
यह हैं भारत का महान्‌ आदि कांव्य। राम और सीता भारतीय राष्ट्र के 
आदर्श हैं। सभी बालक-वालिकाएँ, विशेषतः कुमारियाँ सीता की पूजा करती 
है। भारतीय तारी की उच्चतम महत्त्वाकांक्षा यही होती है कि वह सीता के समान 
शुद्ध, पतिपरायणा और सर्वंसहा बते। इन चरित्रों का अध्ययन करने पर तुमको 
सहज ही प्रतीत होने लगता है कि भारतीय और पाश्चात्य आदर्शो में कितना महान्‌ 
अन्तर है। भारतीय राष्ट्र और समाज के लिए सीता सहिष्णुता के उच्चतम 
आदर्श के रूप में हैं। पश्चिम कहता है, कर्म करो--करमम द्वारा अपनी शक्ति 
दिखाओ।' भारत कहता है, सहिष्णुता द्वारा अपनी शक्ति दिखाओ।* मनृष्य 
कितने अधिक भौतिक पदार्थों का स्वामी बन सकता है, इस समस्या की पूर्ति 
परिचम ने की है; किन्तु मनुष्य कितना कम रख सकता है---इस प्रइन का उत्तर 
भारत ने दिया है। तुम देखते हो---दोनों आदर्श परस्पर विरोधी भावों की चरम 
सीमा हैं। सीता भारतीय आदशे--भारतीय' भाव की प्रतिनिधि हैं, मूर्तिमती 
भारतमाता हैं। सीता वास्तव में जन्मी थीं या नहीं, रामायण की कथा किसी 
, ऐतिहासिक तथ्य पर आधारित हैं या कपोलकल्पित--यह हम नहीं जानते। 
इतना तो सत्य है कि सहस्नों वर्षों से सीता का चरित्र भारतीय राष्ट्र का आदर्श 
रहा है। ऐंसी अन्य कोई पौराणिक कथा नहीं है, जिसने सीता के चरित्र की भाँति 
पूरे भारतीय राष्ट्र को आच्छादित और प्रभावित किया हो, उसके जीवन में इतनी 
गहराई तक प्रवेश किया हो, जो जाति की नस नस में, उसके रक्त की एक एक 
बूंद में इतनी प्रवाहित हुई हो। भारत में जो कुछ पवित्र है, विशुद्ध है, जो कुछ 


श्ड्प्‌ रामायण 


पावन है, उस सवका सीता शब्द से वोव हो जाता है। नारी में जो नारीजनो- 
चित गुण माने गये हैं, सीता' शब्द उन सबका परिचायक है। इसलिए जब ब्राह्मण 
किसी कुछ-वंध्‌ को आशीर्वाद देते हैं, तो कहते हैं--सीता बनो'। जब किसी 
वालिका को आशीर्वाद देते हैं, तो कहते हैं---सीता वनो'। वे सब सीता की 
सन्तान हैं--जीवन में उनका एकमेव प्रयत्न यही होता है कि वे सीता बनें--- 
सीता सी शुद्ध, घीर और सर्वेसहा, सीता सी पतिपरायणा और पतिब्रता बनें। 
जीवन में सीता ने इतने कष्ट सहें, इतनी वेदनाएँ सहीं, किन्तु राम के विरुद्ध 
उनके मुँह से एक कठोर शब्द तक न निकछा। वे उसे अपना कतेव्य जानकर 
करती रहती हैँ। सीता के निर्वासन के घोर अन्याय पर विचार करो। 
पर सीता ने यह भी सह लिया--उनके हृदय में लेशमात्र भी कदुता उत्पन्न 
नहीं हुई। यह तितिक्षा ही भारतीय आदर्श है। भगवान्‌ बुद्ध ने कहा है, यदि तुम्हें 
कोई आहत करता है और तुम उसे प्रतिकार में आहत करने के लिए अपना हाथ 
उठाते हो, तो इससे तुम्ह एरे घाव को तो आराम नहीं होगा---हाँ, संसार के पापों 
में एक वृद्धि अवश्य हो जायगी।' सीता इस भारतीय आदर्श की सच्ची प्रतिनिधि 
हैं। अत्याचारों के प्रतिशोव का विचार तक उनके हृदय में नहीं आया। 

कौत जातता हैं, इन दोनों आदर्शों में कौन सत्य और उच्च है--पाइचात्यों 
की यह वल-प्रतीयमान शक्ति या प्राच्यों की कष्ट-सहिष्णुता, क्षमा और तितिक्षा ? 

पश्चिम कहता है, हम अशुभ पर विजय प्राप्त करके ही उसका नाश करते 
हैं।” भारत कहता है, हम अशुभ का नाश करते हैं, सहत करके, यहाँ तक कि वह 
हमारे लिए आनन्द की वस्तु वन जाता है।' शायद दोनों ही आदर्श महान्‌ हैं; 
पर कौन जानता है, अन्ततोगत्वा कौन सा आदर्श जीवित रह सकेगा---किस आदर्श 
की जय होगी ? कौन जानता है, किस आदर से मानव-जाति का अधिकतर 
यथार्थ कल्याण सम्पादित हो सकेगा ? किसे ज्ञात है, कौन सा आदर्श मनुप्य की 
पाशविकता को निर्वार्य कर उस पर विजय पा सकेगा---सहिष्णुता अथवा क्रिया- 
शीलता ? 

और इसलिए हमें एक दूसरे के आदशों को नप्ट करने की चेप्टा छोड़ देनी 
चाहिए। हम दोनों का लक्ष्य एक ही हैं--अशुभ का क्षय और नाश। तुम अपनी 
प्रणाली के अनुसार कार्य करो और हमें अपने अनुसार करने दो | हम आदर्श नप्ट 
न करें। मैं पश्चिम से यह नहीं कह रहा हूँ कि तुम हमारा मार्ग अपना लो। कभी 
नहीं। लक्ष्य एक है, किन्तु सावन-मार्ग कभी एक ही नहीं हो सकता। और इस- 
लिए, भारत के आद्शों की वात सुनकर मुझे आज्ञा हैं; तुम भारत को सम्बोधन 
कर कहो, हम जानते हैं--हम दोनों का लक्ष्य और आदर एक ही है। तुम 

अपने आदशें का अनुसरण करो। तुम अपने साधत-पथ पर प्रस्थान करो--- 
ईबवर तुम्हारा कल्याण करें।' इस जीवन में पूर्व और पदि्चिम दोनों को मेरा 
यही सन्देश है कि विभिन्न आदर्शो पर विवाद व्यर्थ है, लक्ष्य दोनों का एक ही है, 
वे एक दूसरे से कितने ही भिन्न क्यों न प्रतीत होते हों। और इसलिए जीवन के 
इन ऊँचे-तीचे, टेढ़े-मेढ़े रास्तों में, जीवन की इस चक्‍्करदार भूछभुलेया के मार्ग 
पर चलते हुए, परस्पर मंगल-कामना करते हुए, परस्पर का अभिवादन कर कहें, 
“ईइ्वर तुम्हारी लक्ष्य-सिद्धि में सहायक हो।' 

रामायण पर स्फुट टिप्पणियाँ 


उसकी पूजा करो जो अकेले हमारा साथ देता है, चाहे हम भला करें या 
बुरा, जो हमें कभी नहीं छोड़ता; ठीक वैसे ही जैसे प्रेम हमें कभी नीचे नहीं 
गिराता; जैसे प्रेम अदला-बदली नहीं जानता, न स्वार्थ जानता हैं। 

राम वृद्ध राजा की आत्मा थे; लेकिन वह राजा थे और अपने वचन से पीछे 
नहीं हट सकते थे। 

“जहाँ कहीं राम जायेंगे, वहीं मैं जाऊंगा, छोटे भाई लक्ष्मण ने कहा। 

हम हिन्दुओं के लिए बड़े भाई की पत्नी माता तुल्य होती है। 

अन्त में उन्होंने सीता को पाया जो पीली पड़ गयी थीं और क्षीण हो गयी थीं; 
क्षितिज के नीचे अपगत चंद्रमा के कण के सदृश | सीता मूर्तिमान सतीत्व थीं। 
उन्होंने अपने पति के अतिरिक्त किसी अन्य पुरुष के शरीर का स्पर्श तक नहीं किया । 

“पवित्र ? वह तो सतीत्वस्वरूप है,” राम ने कहा। 

नाटक और संगीत स्वयं धर्म है; कोई भी गीत क्‍यों न हो, प्रेम-गीत हो या 
कोई अन्य गीत, कोई चिता नहीं । यदि उस गान में कोई व्यक्ति अपनी पूरी आत्मा 
उड़ेल दे, तो वस उसीसे उसको मुक्ति' मिल जाती है। उसे और कुछ नहीं करना 
है। यदि उसमें उसकी पूरी आत्मा है, तो वह आत्मा मुक्त हो जाती है। कहा 
जाता है कि वह भी उसी लक्ष्य तक पहुँचा देता है। 

पत्नी--- सहधरमिणी है। हिन्दू को सैकड़ों धारमिक अनुष्ठान करने पढ़ते हैं 
और अगर वह पत्नी-विहीन है, तो एक भी नहीं कर सकता। तुम देखते हो' कि 
पुरोहित उनकी गाँठ जोड़ देते हैं और पति-पत्नी साथ साथ मन्दिरों में जाते हैं और 
बड़ी तीर्थ-यात्राओं पर भी वे गाँठ जोड़ कर जाते हैं। 

राम ने अपने शरीर का उत्सर्ग कर परलोक में सीता को प्राप्त किया। 

सीता--पवित्र, निर्मल, समस्त दुःख झेलनेवाली ! 

भारत में उस प्रत्येक वस्तु को सीता नाम दिया जाता हैं, जो शुभ, निर्मल और 
पवित्र होती है; नारी में नारीत्व का जो गुण है, वह सीता है। 

सीता---घधैर्यवान, सव दु:खों को झेलनेवाली, पतिब्रता, नित्य' साध्वी पत्नी ! 
उसने तमाम कष्ट झेले, राम के विरुद्ध एक भी परुप शब्द नहीं निकाला। 

सीता में प्रतिहिसा कभी नहीं थी। सीता बनो! 


महासारत 


(कैलिफोनिया के अन्तगंत पेंसाडेना की शिक्सपियर सभा' में दिया हुआ 
भाषण---१ फ़रवरी, १९०० ई०) 

जिस दूसरे महाकाव्य के सम्बन्ध में इस संध्या को तुम्हारे सम्मुख मैं बोलनेवाला 
हूँ, वह महाभारत है। इसमें दुष्यन्‍्त और शकुन्तला के पुत्र राजा भरत के वंश 
का आख्यात वर्णित है। महान्‌ का अर्थ होता है बड़ा अर्थात्‌ गौरवसम्पन्न, और 
भारत का अर्थ है भरत के वंशज---वह भरत, जिसके नाम पर हमारे देश का ताम- 
करण भारत हुआ है। इसलिए महाभारत शब्द का अर्थ महान्‌ भारत देश, या 
भरत के महान्‌ वंशजों का आख्यान होता है। कुरओं का प्राचीन राज्य' इस महा- 
काव्य की रंगभूमि है, और कुरु-पांचालों का महासंग्राम इस कथा का आधार हैं) 
अतएव युद्ध-प्रभावित क्षेत्र का विस्तार अधिक नहीं है। यह महाकाव्य भारत में 
सर्वाधिक लोकप्रिय है, और भारतीय जीवन पर इसका उतना ही प्रभाव पड़ा है, 
जितना कि यूनान देश पर होमर-प्रणीत काव्य का। समय बीतने के साथ मूल 
महाभारत के कलेवर में भी वृद्धि होती गयी, और अन्त में उसके इलोकों की संख्या 
एक लाख तक पहुँच गयी। सभी प्रकार के आख्यायिका-उपाख्यान, पौराणिक 
गाथाएँ, दार्शनिक निवन्ध, स्फुट इतिहास और विविध विषयों पर विचार इत्यादि, 
समय समय पर उसमें इतते अधिक संयोजित कर दिये गये हैं कि आज वह एक 
विशालकाय विराट महाग्रन्थ वन गया है, परन्तु मूछ कथा की रूपरेखा इन सब 
अवान्तर प्रसंगों में भी सुरक्षित रखी गयी है। महाभारत की मूल कथा का 
विषय है--भारत के विज्ञाल साम्राज्य के आधिपत्य के छिए एक ही' वंश 
की दो शाखाओं---कौरवों और पाण्डवों का युद्ध । 

आर्य छोटे छोटे दल बनाकर भारत में आये। धीरे घीरे आये जाति की ये 
विभिन्न शाखाएँ समूचे देश में फैलने छूगी और वे यहाँ के एकमेव प्रतिहन्द्री-विहीन 
शासके वन गये, और अन्त में एक ही वंश की दो शाखाओं में साम्राज्य के लिए 
यह संघर्ष उठ खड़ा हुआ। तुममें से जिन्होंने गीता का अध्ययन किया है, वे जानते 
हैं कि उसका प्रारम्भ दो युद्धोंचत सेनाओं द्वारा अधिकृत युद्धक्षेत्र के वर्णन से ही 
होता है। यही बह महाभारत का संग्राम है। 


१४९ महाभारत 


सम्राट के दो पुत्र थे, ज्येष्ठ धृतराष्ट्र और कनिष्ठ पाण्डु। घृतराष्ट्र जन्मान्ध 
थे। भारतीय स्मृतिशास्त्र के विधानानुसार अन्ध, खंज, विकलांग, क्षयी या अन्य 
किसी प्रकार स्थायी व्याधि-युक्‍त व्यक्ति तृक घन का उत्तराधिकारी नहीं वन 
सकता, उसे केवल अपने निर्वाह-योग्यः खर्च पाने का ही अधिकार है। इसलिए 
घृतराष्ट्र ज्येष्ठ होने पर भी सिंहासन प्राप्त न कर सके और पाण्ड ही सम्राट 
अभिषिक्‍त' हुए। 
धृतराष्ट्र के सौ और पाण्डु के केवल पाँच पुत्र हुए। पाण्डु के यौवन-काल में 
ही स्वर्गवास के परचात्‌ धृतराष्ट्र कुरुदेश के राजा बने, और उन्होंने अपने पुत्रों के 
साथ ही पाए्डु के पुत्रों का लाल्न-पालन किया। पुत्रगण जब वयस्क हुए, तो महान्‌ 
धनुर्धाररी विप्र द्रोणाचायं को उनकी शिक्षा-दीक्षा का भार सौपा गया, और क्षत्रियो- 
चित अस्त्र-विद्या एवं धर्म-शास्त्रों में वे पारंगत हो गये। राजपुत्रों की शिक्षा 
समाप्त होने पर धृतराष्ट्र ने पाण्डवों में ज्येष्ठ युधिष्ठिर को युवराज के पद पर 
अभिषिक्‍त किया। युधिष्ठिर की निष्ठा एव सदाचार, तथा उनके भाइयों का 
शौयें और ज्येष्ठ अ्राता के प्रति उनकी असीम भक्ति देखकर अन्ध राजा के पुत्रों 
के हृदय में द्ेषाग्नि प्रज्वलित हो गयी, और उनमें से ज्येष्ठ दुर्योधन की कुटिलता 
एवं कौशल से पाँचों पाण्डु-पुत्रों को एक धर्म-महोत्सव में सम्मिलित होने के बहाने, 
वारणावत नगर में आने के लिए छलपूर्वक राजी कर लिया गया। वहाँ दुर्योधन 
की आज्ञानुसार सन, लाख, राल आदि प्रज्वलनशील द्रव्यों से निरभित एक प्रासाद 
में उनके निवास की व्यवस्था की गयी और बाद में एक रात को उस जतुगृह 
में चुपचाप आग लगा दी गयी। किन्तु घृतराष्ट्र के सौतेले भाई धर्मात्मा विदुर 
की दुर्योधन और उसके अनुचरों की दुष्ट योजना का पता रूग गया था और उन्होने 
पाण्डवों को इस पड़्यन्त्र से सावधान रहने की सूचना दे दी थी। अतः वे किसी 
प्रकार चुपचाप विता किसीके जाने उस जलते हुए गृह से निकल भागे। कौरवों 
ने लाक्षागृह को जलकर भस्म होते देख सन्‍्तोप की साँस ली और सोचने लगे कि 
इतने दिनों बाद अब मार्ग के सब कण्टक दूर हो गये। उन्होंने राज्य अपने हाथों में 
ले लिया। पाँचों पाण्डव अपनी जननी कुन्ती को साथ ले वन वन भटकने लगे। 
वे भिक्षा माँगकर जीवन-यापन करते, और अपने को ब्रह्मचारी ब्राह्मण वताकर 
वेष बदले घूमते रहे। वन में उन्हें अनेकानेक कष्ठटों का सामना करना पड़ा; 
उन्होंने अनेक रोमांचकारी साहसपूर्ण कृत्य किये। अपने साहस, शौर्य-वीर्य और 
घैये से वे सब विघ्नों पर विजय पाते गये। इस प्रकार जीवन व्यतीत करते करते 


१. विचित्रवोयं 

एक दिन उन्होंने समीपवर्ती पांचाछ देश की राजकन्या के स्वयंवर की वार्ता 
सुनी । 

गत रात्रि मैंने इस स्वथंवर-प्रथा का उल्लेख किया था। इन स्वपथंवरों के 
अवसर पर विभिन्नदेशीय राजकुमार आमन्त्रित किये जाते थे और राजकन्या 
उनमें से किसी एक को पुष्पमाछा अपित कर अपना पति निर्वाचित कर लेती थी। 
अपने आगे आगे भाट और चारण लेकर, विवाहार्थी राजकुमारी हाथ में पुष्पमाला 
ले, हर प्रत्याशी राजकुमार के समीप जाती और उन लोगों के मुख से राजकुमारों 
की कुल-मर्यादा, रण-कौशल आदि की प्रशंसा सुनती। फिर जिसे वह अपना पति 
मनोनीत करती, उसके कंठ में वरमाला डाल कर अपनी इच्छा प्रकट करती। 
इसके वाद वह समारोह विवाहोत्सव का रूप ले लेता था। महाराज द्रुपद 
पांचाल देश के महान्‌ राजा थे और उनकी कन्या द्रौपदी के छावण्य, गुण और 
शील की ख्याति देश-देशान्तर में फैली थी। उत्तीको एक वीर पुरुष का वरण 
करना था। 

स्वयंवर में सदैव कोई न कोई प्रण रखा जाता था। किसी विज्येष प्रकार के 
अस्त्र-कौशल और शौयें-प्रदर्शन की शर्ते रखी जाती थी। इस अवसर पर एक 
अत्युच्च स्थान पर एक कृत्रिम मत्स्य लक्ष्य के रूप में लटकाया गया; मत्स्य के 
नीचे एक सतत गतिमान चक्र था, जिसके केन्द्र में एक छिद्र था; और उसके नीचे 
भूमि पर एक जलपान्र रखा गया। अब जलतपात्र में मत्स्य का प्रतिबिम्ब देख, 
गतिमान चक्र के मध्य-छिद्र में से तीर चलाकर मत्स्य का चक्षु विद्ध करने में जो सफल 
होगा, उसीसे' दुपद-सुता का विवाह करने की पांचालराज ने प्रतिज्ञा की थी। 
राजकुमारी से विवाह-कामना करनेवाले एकत्र राजपुत्र प्राणपण से लक्ष्य-वेध 
करने का प्रयत्न करने छंगे, किन्तु कोई सफल न हुआ। 

भारतवर्ष में चार जातियाँ हैं; कुछ-पुरोहित अर्थात्‌ ब्राह्मणों का वर्ण श्रेष्ठ 
माना जाता है, उनके नीचे क्रम से क्षत्रियों--राजाओं और योद्धाओं, वैश्यों--- 
वाणिज्य-व्यवसाय' का अवलम्वन करनेवालों, और शूद्रों या सेवकों की जातियाँ 
है। यह स्पष्ट ही है कि राजकुमारी द्रौपदी का जन्म द्वितीय वर्ण अर्थात्‌ क्षत्रियकुल 
में हुआ था। 

जेब सव राजकुमार लक्ष्ब-वेधन में असफल हो गये, तो महाराज द्गुपद क्षुद्ध 
हो सभामण्डप में खड़े हो गये और कहने छगे, क्षत्रिय-कुमार मेरा प्रण पूर्ण न कर 
सके, अब अन्य जातियों के कुमार प्रतिस्पर्धा में सम्मिलित हो सकते हैं। ब्राह्मण- 
कुमार हो, अयवा शूद्रकुलोत्पन्न हो--जो लक्ष्य-वेव कर देगा, वही द्रौपदी का 
वरण करेगा।” पाँचों पाण्डव भी ब्राह्मणों में वैठे हुए थे। अर्जुन घनुविद्या में 

पारंगत था। वह उठकर आगे बढ़ा। स्वभावतया ब्राह्मण शान्त और नम्नस्वभाव 
होते हैं। शास्त्रों के आदेशानुसार उनके लिए शस्त्र चलाना और साहसपूर्ण कृत्य 
करना निपिद्ध है। उनका सारा जीवन चिन्तन और अध्ययन, ध्यान-धारणा तथा 
संयम और इच्द्रिय-निग्नह में व्यतीत होता है। इससे सहज ही अनुमान किया जा 
सकता है कि वे कितने संयत, नम्न और शान्त होते हैं। जब उन्होंने अर्जुन को उठते 
देखा, तो उन्हें भय लगा कि उसके इस कार्य से वे सव क्षत्रियों के क्रोबानल में नष्ट 
हो जायेंगे। इसलिए उन्होंने अर्जुत को अपने इस निश्चय से विचलित करने का 
अ्रयत्न किया। किन्तु अर्जुन योद्धा था, उसने उनकी एक न सुनी। उसने घनुप 
हाथ में उठाया, सहज ही उसकी प्रत्यंचा चढ़ा ली, और चक्र के बीच में से तीर 
चलाकर ठीक मत्स्य कौ आँख वेध दी। 

अव तो चारों ओर हर्ष की सरिता उमड़ पड़ी। कुमारी द्रौपदी ने विजयी 
धनुर्थारी के समीप आ, उसके सिर को उस सुन्दर पुप्पमाला से अलंकृत कर दिया। 
किन्तु उपस्थित क्षत्रिय कुमारों की सभा में एक तुमुल कोलाहल मच गया। वे 
यह नहीं सहन कर रुके कि एक दरिद्र ब्राह्मण उनके सामते विजयी होकर एक 
क्षत्रिय राजकुमारी का पाणिग्रहण कर छे। वे अर्जुन से युद्ध कर बलपूर्वक द्रौपदी 
को छीन लेना चाहते थे। पाँचों भाइयों ने क्षत्रियों से घमासान युद्ध किया और 
विजय-नाद करते हुए नव-वधू को घर ले आये। 

ब्राह्मण भिक्षा-वृत्ति द्वारा निर्वाह करते हैं। ब्राह्मण के वेष में निवास करनेवाले 
पाण्डव भी घर से निकल भिक्षाटन द्वारा जो प्राप्त कर लाते, उसे माता कुन्ती के 
सुपुर्द कर देते, और वे ही उसका विभाजन करतीं। पाँचों भाई राजकुमारी को साथ 
ले माता कुन्ती के पास कुटी पर लौट आये। वे हर्पोत्फुल्ल हो उन्हें पुकारने लगे, 
“माता जी, माता जी, आज हम एक अद्भुत भिक्षा घर लाये हैं।”” माँ भीतर से ही 
वोलीं, वत्स, पाँचों मिलकर उसका उपभोग करो।” जव कुन्ती ने राजकुमारी 
को देखा, तो घबराकर वोलीं, “अरे ! यह क्या, मैंने यह क्या कह दिया ? यह तो 
एक कन्या है! ” किन्तु अब क्या हो सकता था? जो कुछ माँ ने कह दिया, वह 
असत्य नहीं हो सकता था। माँ की आज्ञा थी---उसका पालन करना पुत्रों का धर्म 
था। उसने अब तक मिथ्या भाषण नहीं किया था, इसलिए उनके ये शब्द कैसे 
मिथ्या किये जा सकते थे ? अतः द्रौपदी पाँचों भाइयों की पत्नी वनकर रहीं। 

यह तुमको भली भाँति ज्ञात है कि हर एक जाति के विकास के चरण होते हैं। 
इस महाग्रन्थ की पाउवँ-भूमि में हमें उस अतीत की--अति पुरातन काल की एक 
झलक दिखती हैं। इस महान्‌ काव्य के लेखक ने पाँचों भाइयों का एक स्त्री से 
विवाह होने की घटना का उल्लेख तो अवश्य किया है, किन्तु उस पर एक पर्दा 

डालना चाहा है, उसके लिए एक वहाना---एक कारण खोजने का प्रयत्न किया है। 
वह कहता है---यह माँ की आज्ञा थी, जो पुत्रों को शिरोत्रार्य करनी पड़ी; इस 
विचित्र विवाह के लिए माँ की सम्मति प्राप्त थी, इत्यादि। किन्तु तुम जानते 
हो--हर एक राप्द्र के विकास-क्रम में एक ऐसी अवस्था अवश्य रही है, जिसमें 
बहुपतित्व को मान्यता प्रदान की गयी थी, जव एक ही परिवार के सब पम्रातृगण 
मिलकर एक ही स्त्री के साथ वैवाहिक सम्बन्ध स्थापित कर सकते थे। यह घटना 
उसी बहुपतित्व युग की एक झलक है। 

इधर, राजकन्या का सहोदर शअ्राता अत्यन्त व्यग्म और चिन्तित हो रहा था। 
उसने सोचा, ये व्यक्ति कौन हैं, मेरी वहन से विवाह करनेवाला यह पुरुष किस 
जाति का है? उनके पास न रथ है, न घोड़े हैं, न और कुछ। उनके पास कोई वाहन 
भी नहीं है, वे सव पैदल ही यात्रा करते हैं।' यही सव जानने के लिए वह दूर से 
उनका पीछा करने छरूगा, और रात को उनका वार्तालाप सुनकर उसे पूर्ण विश्वास 
हो गया कि वे क्षत्रिय ही हैं। जब महाराज द्रुपद को यह ज्ञात हुआ, तो वे अत्यविक 
प्रसन्न हुए। 

पहले इस विवाह का घोर विरोब हुआ, परन्तु मह॒पि व्यास ने यह स्पप्ट कर 
दिया कि ये राजकुमार इस प्रकार विवाह कर सकते हैं। महाराज द्ुपद को इस 
विवाह से सम्मत होना पड़ा, और द्रौपदी पाँचों भाइयों के साथ विवाहित जीवन 
व्यतीत करने लगीं। 

अव पाण्डव विघ्न-वाघारहित, शान्त और सुखी जीवन व्यतीत करने छगे, 
उनकी शक्ति भी उत्तरोत्तर वृद्ध होती रही। दुर्योधन और उसके अनुचर उनका 
अन्त करने के लिए फिर पड्यंत्र रचने लगे, किन्तु गुरुजनों की नेक और नीतिपूर्ण 
सलाह शिरोबार्य कर महाराज धृतराप्ट्र को उतसे सुलह करने के लिए वाघ्य होता 
पड़ा। पुरजनों की तुमुछ हरपंब्वनि के बीच महाराज घृतराप्ट्र ने-उन्हें सादर राज्य 
का आधा हिस्सा प्रदान कर दिया। पाँचों पाण्डवों ने अपनी राजधानी वसाने के 
लिए इन्द्रशस्थ नामक एक सुन्दर नगर का निर्माण किया, और चारों ओर के 
माण्डलिकों को अपने अवीन कर अपने राज्य का विस्तार कर छिया। तब ज्येप्ठ 
युविप्ठिर ने स्वयं को प्राचीन भारत के सभी राजाओं का सम्राट घोषित करने के 
लिए राजसूय यज्ञ के आवोजन का निश्चय किया। इस प्रकार के यज्ञ में समी 
पराजित राजाओं को यज्ञ-भूमि में नज़राते लेकर आना पड़ता था, और फिर वे 
राज-मंक्ति का शपथ ग्रहण कर, व्यक्तिगत सेवा द्वारा यज्ञ पूर्ण करने में सहयोग 
देते व। थी कृष्ण भी इस समय तक उनके कुटुम्बरी और मित्र बन चुके थे। उत्होंने 
आकर इस निश्चय की प्रशंसा की। किन्तु यज्ञ-पूर्ति में केवछ एक ही वाघा थी। 

जरासन्च नामक एक राजा ने सौ राजाओं की वलि प्रदान करने के हेतु छियासी 
राजाओं को अपने कारागार में वन्द कर लिया था। श्री कृष्ण ने जरासन्व पर 
चढ़ाई करने की सलाह दी। क्रृष्ण, भीम और अर्जुन ने जाकर उसे युद्ध के लिए 
ललकारा। उसने आह्वान स्वीकार कर लिया और अंत में भीम ने चौदह दिन 
के अनवरत मल्लयुद्ध के वाद उसे पराजित किया। वे बंदी राजा कारा से मुक्त कर 
दिये गये। 

अब चारों भाई अपनी विजय-वाहिनी लेकर चारों दिज्ञाओं में अपनी विजय- 
पताका फहराने निकले! सभी राजाओं ने महाराज युधिप्ठिर की अबीनता 
स्वीकार कर ली। लौटकर उन्होने युद्धाजित विपुल धन-राशि, यज्ञ में व्यय करने 
के लिए ज्येप्ठ वन्धु के चरणों में रख दी। 

कारा-मुक्त राजाओं सहित अ्राताओं द्वारा विजित सभी राजा राजसूय यज्ञ 
में सम्मिलित हुए और उन्होंने महाराज युधिप्ठिर का सम्राटोचित सम्मान किया। 
महाराज घृतराप्ट्र और उनके पुत्र भी इस समारोह में आमन्त्रित किये गये थे। 
यज्ञ समाप्त होने पर महाराज युधिप्ठिर सम्राट-पद पर अभिषिक्‍त हुए और वे 
चक्रवर्ती घोषित किये गये। इसीसे महान्‌ भावी सग्राम का वीजारोपण हुआ। 
दुर्योधन का हृदय महाराज युधिष्ठिर के असीम ऐश्वर्य, वैभव, सत्ता और अनन्त 
धनराशि को देखकर क्रोध तथा ईर्प्या से जल-भुन गयां। वह ईर्ष्या के वश होकर 
अपनी कुटिलूता और कौशल से पाँचों पाण्डवों के सर्ववाश की कामना करते लगा, 
क्योंकि शक्ति और बाहु-वल से उन्हें जीतना उसके सामथथ्यं के वाहर था। राजा 
युधिप्ठिर को द्यूत-क्रीड़ा प्रिय थी, और कुसमय में उन्हें दुर्योधन के कुमत्रणादाता 
एवं छद्मपूर्ण और कुटिल द्यूत-विद्या विशारद शकुनि से खेलने का आह्वान किया 
गया। प्राचीन भारत में जब कभी क्षत्रिय को युद्ध की चुनौती दी जाती थी, तो 
उसे अपने मान-रक्षार्थ सब क्षति सहकर वह चुनौती स्वीकार करनी पड़ती थी। 
और यदि यूत-कीड़ा का आह्वान मिलता, तो उसे स्वीकार कर लेना गौरव-रक्षा 
का एकमेव मार्ग था और उसे अस्वीकृत करना उपहास का पात्र बनना था। 
महाभारत में महाराज युधिष्ठिर को घर्मराज” तथा सव सद्ग॒णों की प्रतिमा कहा 
गया है। परल्तु पूर्वोक्त कारण से राजपि होते हुए भी उन्हें उस चुनौती को स्वीकार 
करना पड़ा। शकुनि और उसके साथियों ने नक़छी पासे वनाये। युधिप्ठिर दाँव 
पर दाँव हारते गये, और क्षुव्ध, अचीर एवं दैवप्रेरित होकर वे खेलते ही गये और 
धीरे घीरे अपनी सारी सम्पत्ति और राज-पाट को दाँव पर लगाकर हार गये। अब 
खेल के समाप्त होते होते, प्रतिस्पर्धी के पुनराह्वान से उत्तेजित होकर, उन्होंने 
और कुछ पास न वचने पर, वारी वारी से पहले चारों भाइयों को, फिर खुद को और 

अन्त में सुंदरी द्रौपदी को भी दाँव पर रूगा दिया और उन्हें हार गये। इस प्रकार 
कौरवों के कुटिल चक्र में फंसकर वे पूर्णतया उनके वशीभूत हो गये, वे अत्यन्त 
अपनानित किये गये भौर द्रोपदी के साथ भी कौरवों ने अमानुपिक दुर्व्यवहार 
क्रिया। अन्ध राजा के वीच-वचाव से ही वे अपनी खोयी हुईं स्वतत्रता प्राप्त कर 
सके, और उन्हें अपनी राजवबानी में छोटकर फिर से शासन-सूत्र ग्रहण करने की 
अनुमति मिली। दुयंवन ने देखा, यह तो बड़ी विपदा आ पढड़ी। उसने वृद्ध पिता 
को बाध्य कर एक दांव और खेल लेने की अनुमति मांग लो और यह निश्चित 
हुआ कि इसमें जो हारेंगे, वे वारह वर्ष पर्वन्त वनवास करेंगे तथा एक वर्ष तक 
क्विसी भहर में अज्ञातवास करेंगे; किन्तु यदि इस अन्तिम वर्ष में उनके निवास- 
स्थान आदि का पता विजयी पक्ष को लग गया, तो विजित पक्ष को पुनः बारह वर्ष 
का वनवास और एक वर्य का अज्ञातवास अगीकार करना पड़ेगा, और केवल इस 
अवधि की समाप्ति के पश्चात्‌ ही उन्हें राज्य लौटाया जायगा। युधिप्ठिर यह भी 
वाज़ी द्वार गये, और पाँचों पाण्डवों ने द्रीपदी को साथ छे, निर्वासित गृहविह्वीन 
व्यक्तियों के समान वन का आश्रय लिया। वारह वर्ष तक वे गहन अरण्पों और 
गिरि-गह्रों में वास करते रहें। उन्होंने इस पर्से में कई धर्मंपरर्ण एवं वीरोचित 
कृत्य किये, और दीर्घ कारू तक तीर्य-श्रमण कर पवित्र क्षेत्रों का दर्शन करते रहे। 
महाभारत का यह अंश--बन पर्व--अत्यन्त मनोहारी तथा शिक्षाप्रद है और 
कितनी ही घटनाओं, आर्यायिकाओं और उपाख्यानों से परिपूर्ण हैं। इसमें प्राचीन 
भारत के धर्म और दर्शन सम्बन्धी अनेक उदात्त और सुन्दर कथाओं का संग्रह है 
अनेक मह॒पि पाँचों भाइयों को उनके दुःख और विपत्ति में सान्त्वना देने के लिए 
आते थे, और जिससे वे इस दुःख के भार एवं वन के कप्ठटों को सरलता से सहन 
कर सके, इस हेतु उन्हें प्राचीन नारत की अपूर्व कथाएँ सुनाते थे। में यहाँ उनमें से 
केवल एक ही कहानी सुनाऊँगा। 

अद्वपति नामक एक राजा थे। उनऊी कन्या इतनी सुन्दर और सुझौल थी 
के उत्तका नाम ही सावित्री पट गया--त्ताबित्री, जो कि हिन्दुओं के एक अति 
पावन स्तोत्र का नाम है। बुततों होने पर, साबितनी के पिता ने उसे अगना पति 
निर्बाचित करने के लिए कहा। प्राचीन भारतीब राजझुमारियाँ, जैसा आपने 
देखा हूं. पत्यत्त स्वतत्र थी और जाना भावी जोबन-साथी स्वव चुनती थीं। 

साविनी ने पिता की आज्ञा शिदावाय कर ही और बह एफ स्वर्गंतचित रखे 
पर जाहड़ हो, पिता द्वारा साथ दिये गये अनचरों ओर बज मन्ध्रियों सहित, विभिन्न 
राजदरखारों में जा जाहर फई राजऊुमारों मे भेद करती रही, किस्तु उनमें से छोर 
नी उसका हृदय जीत नहीं सका। अन्त में वे छोय सपोवल स्थित एफ पवित्र भाक्म 

में आये। प्राचीन भारत में ऐसे कई वन पशु-पक्षियों के लिए सुरक्षित रख दिये जाते 
थे--वहाँ पशु-हिंसा तिपिद्ध रहती थी। ये वनचर प्राणी सभी प्रकार से भयरहिंत 
हो जाते थे, यहाँ तक कि जलाशयों में मछलियाँ भी मनुष्य की हथेली से खाद्यान्न 
ग्रहण कर लेती थीं। हज़ारों वर्षों से वहाँ पर किसीने उन्हें सताया या मारा नहीं 
था। वहीं सन्त और वृद्ध जाकर मृगों और विहंगमों के वीच रहते थे। अपराधियों 
को भी वहाँ कोई भीति नहीं थीं। जब मनुष्य. जीवन से थक जाता, तो वह तपोवन 
में चछा जाता, और सन्त-समागम कर, धमं-चर्चा और ध्यान-जप में अपना शेप 
जीवन व्यतीत करता। 

दयूमत्सेन नामक एक नृपति को उसकी वुद्धावस्था में शत्रुओं ने पराजित कर, 
उसका राज-पाट छीन लिया था। वेचारा राजा इस अवस्था में अपनी आँखें भी 
जो वैठा। मायूस और बेबस हो, इस वृद्ध अन्ध राजा ने अपनी रानी और पुत्र को 
साथ ले जंगल में शरण ली और कठोर ब्रतोषवास' में अपना जीवन विताने छूगा। 
उसके पुत्र का नाम सत्यवान था। 

दैवयोग से सावित्री सारी राजसभाओं में जाने के वाद इसी आश्रम में आ 
मिकली। प्राचीन काल में आश्रमनिवासी ऋषियों और महात्माओं के लिए जन- 
मन में इतनी श्रद्धा थी कि महान्‌ से महान्‌ राजा भी मह॒षियों को विना श्रद्धांजलि 
अपित किये और बिना उनसे आशीर्वाद लिये उस ओर से नहीं तिकलता था। 
भारत में एक चत्रवर्ती सम्राट्‌ भी, कन्द-मूल-फल खाकर, वल्केल धारण कर, 
किसी वन के एक कोने में स्थित छोटी सी कुटिया में रहनेवाले किसी ऋषि से 
अपने वंश की परम्परा स्थापित करने में हर्ष और गौरव प्रतीत करता है। हम सब 
ऋषियों की सन्तान हैं। धर्म का इतना सम्माव और कहाँ हुआ है ? यहाँ राजा भी 
तपोवल से गुजरते समय ऋषियों के चरणों में मस्तक झुकाने को अपना सौभाग्य 
समझते आये हैं। वे यदि घोड़े पर सवार होते हैं, तो नीचे उतरकर आश्रम की ओर 
नगे पैर जाने छूगते है। यदि किसी रथ में वे रहते हैं, तो तपोवन में प्रवेश करते 
समय रथ और रास्त्रास्त्र पीछे ही छोड़ दिये जाते हैं। कोई क्षत्रिय योद्धा उन पवित्र 
आश्रमों में केवल श्ान्तिप्रिय, नम्र और घर्मपरायण नागरिक की भाँति ही जा 
सकता है, अन्यथा नहीं। 

सावित्री ने इस आश्रम में आकर तपस्वी पुत्र सत्यवान को देखा, और अपना 
हृदय हार गयी। राजसभाओं और राजप्रासादों के निवासी राजकुमार जिस 
सावित्री का मत मोहित न कर सके, उसीका हृदय आज वनवासी दुमत्सेन के पुत्र 
सत्यवान ने चुरा लिया। 

सावित्री लौटकर पितृगृह आ गयी। पिता ने पूछा, “प्यारी बेटी, वोलो, 


विवेकावन्द साहित्य श्प्६ 


क्या कोई राजकुमार दिखा, जिससे तुम विवाह करना चाहोगी ?” सावित्री से 
लजाते हुए विनयपूर्वक कहा, “हाँ, पिता जी ! ” 

“तो उस राजकुमार का क्या नाम है ?” “वे युवराज नहीं हैँ--राजा 
चुमत्सेन के पुत्र हैं, जो अपना राज्य खो चुके हैं। वे एक राजपुत्र हैं, जो राज्य- 
विहीन हैं, और आश्रम में, कन्द-मूछ-फल संग्रह कर, वनवासी माता-पिता के साथ 
तपस्वियों का जीवन व्यतीत करते हैं।” 

देवयोग से देवथि नारद भी उस समय वहीं उपस्थित थे। इसलिए राजा से 
. इनकी इस विषय में सलाह छी। देवषि ने बताया कि यह निर्वाचन घोर अनिष्ट- 
कारक सिद्ध होगा। राजा ने देवधि से इसका कारण बताने का अनुरोध किया। 
देवषि नारद ने कहा, “आज से एक वर्ष में इस तरुण की मृत्यु हो जायगी।” राजा 
भय से काँप उठे और सावित्री से वोले, “बेटी, यह नवयुवक तो बारह महीनों के 
भीतर ही मरने जा रहा है, और तब तुम विधवा हो जाओगी। यह भी सोच लो 
पुत्री, और अपना निरचय त्याग दो। इस प्रकार के अल्पायू और अभागे वर से 
तुम्हारा विवाह किसी दशा में न होगा।” इस पर साविन्नी ने उत्तर दिया, “कोई 
चिन्ता नहीं, पिता जी ! आप मुझसे किसी अन्य पुरुष के साथ विवाह करके अपनी 
मानसिक पवित्रता नष्ट करने का आग्रह न कीजिए। मैं साहसी और धर्मपरायण 
सत्यवान से प्रेम करती हूँ, और उन्हें अपने मन ही मन वरण कर चुकी हूँ। आये- 
कन्याओं का विवाह जीवन में एक ही वार होता है और वे कभी संकल्पच्युत नहीं 
होतीं।” जब राजा अश्वपति ने देखा कि सावित्री अपने नि३चय पर अठल है, तो 
उन्हें वाध्य होकर सहमत होना पड़ा। सावित्री और सत्यवान विवाह-म्रन्थि 
में बँध गये, और राजमहलू त्याग कर वह अपने पति के साथ रहने एवं उसके 
माता-पिता की सेवा करने वन में चली गयी। 

सावित्री को अपने पत्ति की मृत्यु की तिथि ज्ञात थी, पर उसने कभी भी उससे 
इसकी चर्चा नहीं की। रोज वह गहन अरण्य में प्रवेश कर, फल-मूल संग्रह करता, 
ईंधन के लिए छकड़ी के बोझ वाँधता और कुटी पर छौट आता; वह भी भोजन 
बनाती और वृद्ध दम्पति की सेवा में रत रहती। इस प्रकार उनका जीवन चलता 
रहा, और धीरे घीरे वह दुदिन समीप आ गया । जब केवल तीन ही दिन शेष रहे, तो 
सावित्री ने तीन रात्रियों का कठोर ब्रतोपवास धारण कर किया] उससे उन व्यथा- 
पूर्ण और निनिमेष तीन रातों को कातर प्रार्थनाओं और रोते हृदय से व्यतीत किया, 
और अंत में वह भयावह प्रभात जा ही पहुँचा । उस रोज एक क्षण भी सावित्री ने 
सत्यवान को अपनी आँखों के ओठट नहीं होने दिया। जब वह ईंघन लाने वाहर 
जाने लगा, तो वह भी माता-पिता से अनुमति माँग कर उसके साथ साथ गयी। 

अचानक लड़खड़ाते स्वर में सत्यवान ने मूछित होते हुए उससे कहा, “प्रिये, मुझे 
चक्कर आ रहा है, मेरी ज्ञानेन्द्रियाँ अवसन्न हो रही हैं, मेरी सारी देह निद्राभिभूत 
हो रही है, मुझे अपने समीप थोड़ा सा आराम करने दो।” भयाक्रान्त हो कम्पित 
स्वर में सावित्री ने उत्तर दिया, “मेरे जीवन-धन, अपना सिर मेरी गोद में रखकर 
विश्राम कीजिए ।” सत्यवान ने अपना ताप-तप्त सिर अपनी पत्नी की गोद में 
रखा, और एक दीघ्े श्वास लेते ही उसके प्राण-पखेरू उड़ गये। सावित्री ने उसके 
शव को हृदय से लूगा लिया और जश्रुपूर्ण नयनों से वह उस निजेन में अकेली बैठी 
रही। अब यमदूत सत्यवान की आत्मा को ले जाने वहाँ आये; पर वे उस स्थान 
पर नहीं आ सके, जहाँ सावित्री अपने मृत पति को गोद में ले विछाप कर रही थी। 
उसके चारों ओर एक अग्नति-मंडर सा था, जिसे पार करने की उनमें क्षमता नहीं थी। 
वे सब वहाँ से भाग खड़े हुए, और मृत्युराज यम को सत्यवान की आत्मा छाने में 
असमर्थ होने का कारण बताने लगे। 
तंब मृतात्माओं के न्याय-कर्ता, स्वयं मत्युराज यम उस स्थल पर आये। 
यम आदि-मृतक अर्थात्‌ इस पृथ्वी पर मृत्यु-प्राप्त सर्वप्रथम व्यक्ति हैं। वे ही सब 
म्त्य प्राणियों के अधिपति-पद पर आसीन किये गये। वे इस वात पर विचार करते 
हैं कि मरणोत्तर जीवन में किस व्यक्ति को दण्ड दिया जाय या पुरस्कार। यम 
देवता हैं, इसलिए वे सरलतापूर्वक उस अग्नि-मंडरू के भीतर प्रवेश कर गये। 
सावित्री के समीप आ, उन्होंने कहा, “ वेटी, इस मृत देह को छोड़ दो। तुम तो 
जानती ही हो, सभी प्राणी मरणशील हैं। मैं स्वयं, आदि-मृतक हूँ और तव से 
सभी प्राणियों को काल-कवलित होना पड़ता है। मानव के लिए मृत्यु ध्रुव है।” 
यह सुतकर सावित्री कुछ दूर हट गयी और यमराज सत्यवान की आत्मा लेकर अपने 
लोक की ओर जाने लंगे। वे थोड़ी ही दूर गये थे कि उन्हें सूखे पत्तों पर किसीकी 
पद-घ्वनि सुनायी दी। पीछे घूमकर उन्होंने देखा--सावित्री उनके पीछे आ रही 
थी। उन्होंने कहा, 'वेटी, तुम क्यों व्यर्थ मेरे पीछे आ रही हो ? सभी देहवारियों 
को देह-त्याग करना पड़ता हैं, मृत्यु ही मानव की नियति है।” सावित्री वोली, 
“पिता जी, मैं आपका अनुसरण कहाँ कर रही हूँ ? नारी का भी यही अदृष्ट है कि 
जहाँ उसका प्यारा जाता है, वहाँ वह भी उसका अनुगमन करती है; और सनातन 
मनियम पतित्नता स्त्री और पत्नीन्नती पति में कभी वियोग नहीं होने देता ।” तब 
मृत्युदेवता प्रसन्न हो बोले, "पुत्री, अपने पति के जीवन के अतिरिक्त मुझसे कोई भी 
वर माँग लो।” सावित्री ने उत्तर दिया, 'यदि आपकी इतनी हठपा है, तो हे मृत्यु- 
देव, मेरे श्वसुर दृष्टि प्राप्त कर सुखी रहें।” “तथास्तु, कर्तव्यनिष्ठ पुत्री” कहकर 
“यमराज सत्यवान की आत्मा लिये आगे चले। उन्हें फिर पीछे वैसी ही पद-घ्वनि 

सुनायी दी। पीछे घूमकर वे बोले, “पुत्री, तुम अब भी मेरा पीछा कर रही हो ?” 
“हाँ, पितृवर,” सावित्री ने कहा, मैं वरवस पीछे पीछे खिंची चछी आ रही हूँ। 
में अपनी पूर्ण शक्ति छगाकर लौट जाने का प्रयत्न कर रही हूँ, किन्तु मेरा मन मेरे 
पति के पीछे जा रहा हैं और शरीर उसका अनुसरण कर रहा है। मेरी आत्मा तो 
पहले ही चली गयी है, क्योंकि मेरे स्वामी की आत्मा में मेरी भी आत्मा अवस्थित 
है; और जहाँ आत्मा जायगी, वहाँ शरीर भी जायगा---यही नियति है।” इस पर 
यम बोले, सावित्री, मैं तुम्हारी वाणी से अत्यन्त प्रसन्न हूँ। अपने स्वामी का जीवन- 
दान छोड़कर तुम पुनः एक वर माँगो।” सावित्री ने कहा, पिता जी, यदि आप 
प्रसन्न हैं, तो मेरे शवसुर को अपना हारा हुआ राज्य वापस मिल जाय।” यम ने 
उत्तर दिया, “वत्से, यह वर मैं तुम्हें देता हु--और अब तुम घर छौट जाओ, क्योंकि 
यमराज के साथ जीवित प्राणी नही चछ सकते।” यम फिर चलने रंगे; किन्तु 
शीलूवती और पतिपरायणा साविन्नी ने अब भी अपने मृत पति के पीछे चलरूता 
नहीं छोड़ा। यम ने फिर पीछे मुड़कर उससे कहा, “हे मनस्विनी, हे सावित्री, 
इस प्रकार शोकाकुल हो पीछे पीछे मत आओ।” सावित्री बोछी, “मैं विवश हूँ--- 
जिघर आप मेरे हृदय-बन को ले जायेंगे, उस ओर जाने के सिवाय मेरे पास कोई 
चारा ही नही है।” “तब सावित्री, यदि तेरा पति पापात्मा रहता और नरकग्रामी 
होता, तो क्या तू भी उसके साथ नरकवास करती ?” पत्िप्राण पत्नी ने कहा, 
“नरक हो या स्वर्ग, मृत्यु हो या जीवन--जहाँ मेरे स्वामी रहेंगे, वर्हा जाने में मुझे 
प्रसन्नता ही होगी।” यम बोले, “वत्से, तुम्हारी वचनावली अत्यन्त मनोहर और 
घर्म-संगत है। मेँ तुम्हारे चब्दों से अत्यन्त प्रसन्न हेँ। तुम मुझसे एक वर और 
भांग लो, किन्तु ध्यान रखो, मृत को जीवन-दान नहीं मिला करता।” “यदि 
प्रभु की अनुमति है, तो मुझे वर दें कि मेरे श्वसुर का वंश नप्ट ने होने 
पाये और इस राज्य पर सत्यवान का उत्तराधिकार सत्यवान के पुत्रों को 
प्राप्त हो।' 
बमराज मुसकराये और बोले, “पुत्री, तुम्हारी अभिलछापा पूर्ण हो। यह को 
सत्यवान की आत्मा--मैं उसे पुनर्जीबन प्रदान करता हूँ । सत्यवान के और तुम्हारे 
पुत्र हो राज्य-भासन करेंगे। अब घर रछीट जाओ। आज प्रेम ने मृत्यु पर विजय पा 
ली है। किसी नी नारी ने तुम्हारी तरह प्यार नहीं किया है और तुमने यह सिद्ध 
कर दिया कि मैं--मृत्युदेवता--भी सच्चे और स्थावो प्रेम की शक्ति के सामने 
निर्वेल हूं।” 
यही साविन्नी की कथा है ओर हर एक नारत-कन्या को यह आऊांक्षा रहती हे 
कि वह उस साविश्ी के समान बने, जिसके प्रेम पर मृत्यु भो घिजय नहीं पा सकी, 

जिसने महान प्रेम के द्वारा मृत्युदेवता यम के पास से भी अपने पति की आत्मा छीन 
कर पुन: प्राप्त कर ली। 
महाभारत ऐसी सैकड़ों सुन्दर कथाओं से भरा पड़ा है। मैंने प्रारम्भ में ही 
यह कह दिया था कि महाभारत का स्थान विश्व के श्रेष्ठतम ग्रन्थों में है। उसमें 
अठारह पर्व तथा प्रायः एक लाख इलोक हैं। महाभारत की मूल कथा हम पाण्डवों 
के वनवास तक कह चुके हैं। वनवास में भी दुर्योधन ने पाण्डवों का पीछा नहीं छोड़ा, 
किन्तु उसका एक भी कुचक्त सफल नहीं हुआ। 
अव मैं उनके वनवास के जीवन की एक कथा कहूँगा। एक दिन पाँचों भाइयों 
को जंगल में प्यास लगी। युधिष्ठिर ने अपने भाई नकुल को पानी लाने की आज्ञा 
दी। वह किसी जलाशय की खोज में निकल पड़ा और शीत्र ही एक स्वच्छ झील 
के समीप आ पहुँचा। वह पानी को अपने अधरों से स्पर्श करने ही वाला था कि उसे 
यह ध्वनि सुनायी दी, वत्स, ठहरो। पहले मेरे प्रश्नों का उत्तर दो और फिर पानी 
पिओ।' किन्तु नकुल अत्यन्त तृषाकुल था, उसने इन शब्दों की अवज्ञा' कर पानी 
पी लिया और पीते ही वह मृत हो ज़मीन पर गिर पड़ा। जब नकुलछ बहुत देर तक वहीं 
लौटा, तो राजा यूघिष्ठिर ने सहदेव को उसे खोजने और लौटते समय पानी लेते 
आने का आदेश दिया। सह॒देव भी वहीं पहुँचा और भाई की मृत देह देखकर शोक- 
विह्नल तथा प्यास से व्याकुल हो वह जल के समीप गया। उसने भी वैसी ही ध्वनि 
सुनी, हे वत्स, ठहरो। पहले मेरे प्रश्नों का उत्तर दो, और फिर पानी पिओ |! 
उसने भी इन शब्दों की अवहेलना की और अपनी प्यास बुझाकर भूमि पर ग्रिर 
पड़ा। इसके पदचात्‌ क्रमशः अर्जुन और भीम इसी खोज में भेजे गये। पर वे भी 
अपनी प्यास बुझाने के प्रयत्न में घराशायी हो गये। जब कोई भी नही छौटा, तो 
युधिष्ठिर स्वयं अपने भाइयों की खोज में जाने को उठ खड़े हुए। अन्त में उस मनोहर 
सरोवर के समीप आ, उन्होंने अपने चारों वन्धु भूमि पर मरे हुए पाये। यह दृश्य 
' देख उनका हृदय शोक-प्लावित हो गया और वे करुण रुदन करने छंगे। अचानक 
उन्होंने उसी ध्वनि को फिर से कहते हुए सुना, वत्स, अधीर होकर मूखंता मत कर 
बैठना। मैं एक यक्ष हें और सारस के रूप में छोटी मछलियों पर निर्वाह करता 
हैँ। मेरे ही कारण तुम्हारे वन्चुगण यमलोक पहुँचे है। राजन्‌, यदि तुम मेरे प्रश्नों 
का उत्तर न दोगे, तो तुम्हारी भी मृत्यु अवश्यम्भावी है। कुन्तीपुत्र, पहले मेरे 
प्रश्नों का उत्तर प्रदान करो, फिर तुम यथेच्छ जल पिओ और अपने साथ ले जाओ।' 
युधिष्ठिर वोले, “मैं अपनी बुद्धि के अनुसार आपके प्रश्नों का उत्तर प्रदान करूँगा + 
आप पूछिए।” फिर यक्ष ने उनसे कई प्रश्त पूछे, जिनके उन्होंने सल्तोपप्रद उत्तर 
दिये। उनमें से एक प्रइन था, किमाइचर्यम्‌ ? अर्थात्‌ विश्व में अत्यधिक आइचर्य- 

कारक वस्तु क्या है? युधिष्ठिर ने उत्तर दिया, प्रतिक्षण हम प्राणियों को कालू- 
कवलित होते देखते हैं, फिर भी जो जीवित हैं, वे सोचते हैं कि वे कभी नहीं मरेंग्रे। 
यही संसार में सर्वाधिक आश्चयेकारक वस्तु है। मृत्यु के सामने खड़े रहने पर भी, 
किसीको भी यह विश्वास नहीं है कि वह मर जायगा।” 

यक्ष ने एक यह भी प्रइन पूछा था, 'कः पव्या अर्थात्‌ धर्म के रहस्य जानने 
का वह कौन सा मार्ग है? महाराज यूधिष्ठिर ने उत्तर दिया, “तर्क से किसी 
प्रकार के निश्चय पर नहीं पहुँच सकते, क्योंकि भिन्न भिन्न मत-मतान्तरों के 
भिन्न भिन्न तक हैं। श्रुतियाँ भी नानाविध परस्पर विरोधी उपदेश करती हैं। 
कहीं भी ऐसे दो मुनि नहीं मिलेंगे, जिनमें मतभेद न हो। धर्म का रहस्य मानों 
निविड़ तमपूरित कन्दराओं में छिपा है। अतएव महापुरुष जिस पथ से चले हों, 
वही पथ है।”' तब यक्ष ने कहा, “ राजन्‌, मैं आपसे अत्यन्त प्रसन्न हूँ। मैं सारस रूप 
में घर्म हुँ और आपकी परीक्षा ले रहा था। देखिए, आपके वन्बुगण पूर्ववत्‌ जीवित 
हैं। यह सब मेरी माया थी। है भरतर्षभ, आप अथे-काम की अपेक्षा अहिसा को 
श्रेष्ठ मानते हैं, इसलिए आपके सव वन्बु जीवित हो उठें।” यक्ष द्वारा इन शब्दों 
का उच्चारण होते ही चारों पाण्डव उठ गये। 

यहाँ महाराज युधिष्ठिर के स्वभाव और चरित्र की एक झलक दिखायी गयी 
है। उनके उत्तरों से हमें ज्ञात होता है कि वे राजा की अपेक्षा एक दार्शनिक 
और योगी ही अधिक थे। 

इस समय देश-निर्वासन का तेरह॒वाँ वर्ष समीप आ रहा था, इसलिए यक्ष ने 
महाराज युघिष्ठिर को राजा विराट के राज्य में वेष वदलकर रहने की सम्मति दी। 

वारह वर्ष की अवधि व्यतीत होने पर, वे एक वर्ष अज्ञातवास के हेतु, भिन्न 
भिन्न वेष घारण कर, विराट के राज्य में गये और वहाँ उसके महल में सामान्य भृत्य- 
कार्य करने लगे। युधिष्ठिर दरवार में चूत-कीड़ा में निपुण एक ब्राह्मण सभासद 
बन गये। भीम ने पाचक-कर्म अंगीकार किया। अजुन नपुंसक वेष घारण कर ' 
राजकन्या उत्तरा को संगीत और नृत्य की शिक्षा देता था और अन्त:पुर में निवास 


१- अहन्यहूनि भूतानि गच्छन्ति यममन्दिर्मु॥ 
शेषा स्थिरत्वमिच्छन्ति, किसाइचर्यमतः परम ॥ 
२५ तर्कोष्प्रतिष्ठ,,.. श्रुतपो. विभिन्ना:, 
+ नासो सुनियेस्थ मत ने भिन्नम्‌। 
घर्स्य तत्व॑ निहितं गुहयां, 
महाजनो येन गतः स पन्‍्याः। 

करता था। नकुर राजा की अइ्वशाला का प्रवन्धक नियुक्त हो गया। सहदेव 
ने गो-पालन का काये स्वीकार किया। द्रौपदी भी चेटी या सैरन्त्री का वेप घारण 
कर राजा के अन्तःपुर में रहने लगी। इसी प्रकार छद्य-वेप में पाँचों पाण्डवों ने 
बारह महीने निविष्न व्यतीत कर दिये और उनको खोज निकालने के निमित्त 
दुयं.घन के प्रयत्न व्यर्थ गये। वर्ष के अन्त में ही उनका पता चल सका। 
प्रकट होने के परचात्‌ युधिष्ठिर ने धृतराष्ट्र के निकट एक राजदूत जा 
और प्रार्थना की कि उनके हिस्से का आधा राज्य उन्हें सौप दिया जाय। किन्तु 
दुर्योधन पाण्डवों से ढेप करता था--उसने इस न्यायपूर्ण मॉग की उपेक्षा की। 
पाण्डव तो एक प्रान्‍्त नहीं--पॉच गाँव भी स्वीकार करने के लिए राजी थे, किन्तु 
उद्धत दुर्योधन ने जवाब दिया कि विना युद्ध के सूई की नोक बराबर भी भूमि नहीं 
मिल सकती। घृतराष्ट्र ने सन्धि करवाने का प्रयत्न किया, किन्तु व्यर्थ। कृष्ण ने 
भी जाकर इस आसतन्न युद्ध और वंश नाश को ठालने का यत्न किया। भीष्म, द्रोण 
आदि वृद्ध गुरुजनों ने भी शान्तिपूर्वक राज्य का विभाजन करने की चेष्टा की, किन्तु 
कोई सफलता न मिली। निदान दोनों ओर युद्ध की तैयारियाँ होने रूगीं, विश्व के 
सैनिक राष्ट्रों ने उसमें भाग लिया। 
युद्ध में क्षत्रियों की सभी प्राचीन भारतीय प्रथाओं का पालन किया गया। 
दुर्योधन ने एक पक्ष ग्रहण किया और युधिष्ठिर ने दूसरा । युधिष्ठिर ने तत्काल 
ही सभी पाश्वंवर्ती राजाओं को सन्देश भेजकर सहायता की याचना की, क्योंकि 
क्षत्रियों में यह प्रथा थी कि जिसका अनुरोध पहले प्राप्त होता, उसीका पक्ष वे 
ग्रहण करते थे। इस प्रकार, सभी ओर से योद्धाओं ने दोनों दलों के अनुरोब की 
पूर्वापरता के अनुसार पाण्डवों और कौरवों का पक्ष ग्रहण किया। एक भाई इस 
पक्ष की ओर से युद्ध कर रहा था, तो दूसरा उस पक्ष को ओर से; एक ओर पिता 
था, तो दूसरी ओर से पुत्र युद्ध के लिए खड़ा था। तत्कालीन युद्ध-विधान भी 
बड़ा अद्भुत था। ज्यों ही यद्धावसान होता और शाम आती, विरोवी दल अपना 
वैमनस्थ भूल जाते, और मित्रों की भाँति परस्पर शिविरों में प्रवेश करते। पर 
सूर्योदय होते ही वे पुनः युद्ध के लिए तत्पर हो जाते थे। यह अद्भुत परिपाटी 
हिन्दुओं के चरित्र को दिग्द्शक है, और मुसलमानों के आक्रमण काल तक उनमें 
विद्यमान थी। इसी प्रकार, एक अश्वारोही किसी पदाति से युद्ध नहीं करता था; 
विप में वुझे शस्त्रास्त्रों का उपयोग वर्जित था; असमान युद्ध द्वारा शत्रु पर विजय 
पाना निषिद्ध था, किसी व्यक्ति का अनुचित लाभ उठाना गहित समझा जाता 
था। प्राचीन भारत में युद्ध सम्बन्ी इस प्रकार के कई नियम थे। इन नियमों का 
उल्लंघनकर्ता अत्यन्त लांछित और अपमानित किया जाता था। क्षत्रियों को 

जन्म से ही इसी प्रकार की शिक्षा दी जाती थी और जब मध्य एशिया से विदेशियों 
का आक्रमण हुआ, तो हिन्दुओं ने आक्रमणकारियों के साथ इसी प्रकार वर्ताव किया । 
उन्होने उन्हें अनेक वार पराजित किया, और उपहारादि प्रदान कर उनको अपने 
देश भेज दिया। युद्ध का यह नियम था कि किसीके देश पर वलपूर्वक अधिकार 
न किया जाय। परास्त व्यक्तियों का यथायोग्य सम्मान किया जाता था और 
वे अपनी मातृभूमि में पहुँचा दिये जाते थे। परन्तु मुसलमान विजेताओं ने हिन्दुओं 
के साथ विपरीत बर्ताव किया और उन्हें अपने हाथ में पाने पर नृशंसता:र्वक नप्ठ 
कर दिया। 

इस युद्ध के प्रसंग में हमें एक वात और स्मरण रखनी चाहिए। महाभारत 

के वर्णनों से श्रकट होता है कि युद्ध-विज्ञान केवल सावारण घनुप-वाण के प्रयोग 
तक सीमित नहीं था, वह एक प्रकार की ऐन्द्रजालिक घनुविद्या थी, जिसमें मत्त्र- 
चालित देवास्त्रों का प्रयोग होता था, जिनमें मन्त्र-शक्ति और चित्तवृत्ति की एका- 
ग्रता का विशेष महत्त्व था। एक व्यक्ति शत सहस्न व्यक्तियों से युद्ध कर अपनी 
इच्छा-शकित के प्रयोग से उन्हें भस्म कर सकता था। वह एक तीर छोड़कर आकाश 
में गरजते हुए तीरों की झड़ी छूगा सकता था, वह किसी भी वस्तु को भस्म कर सकता 
था--थह सव देव-शक्ति का चमत्कार था। इन दोनों ही महाग्रन्थों---रामायण 
और महाभारत--की एक वात और विश्ञेप रूप से उल्लेखनीय है। इन देवास्त्रों 
के साथ साथ तोपों कें उपयोग का उल्लेख भी हमें मिलता है। तोष एक अत्यन्त 
प्राचीन अस्त्र है, जिसका हिन्दू और चीन-निवासी सदियों से उपयोग करते रहे 

शहरों की चहारदीवारी पर लोहे की पोली नलियों के वने ऐसे सैकड़ों अदमत अस्त्र' 
चढ़े रहते थे, जिनमें गोछा-वारूद भरकर सहस्रों मनुप्यों का घात किया जा सकता 
था। छोगों का विश्वास था कि चीन-निवासी जादू द्वारा पोली नलियों में शैतान 
का क्रेद कर लेते थे और नली के मूंह पर जछते अंगारे रखते हो शैतान भयंकर 
गजना करता हुआ निकलता और सैकड़ों मनप्यों को नप्ट कर देता था ! 

इस अभ्रकार उस युग में छोग मन्‍्त्र-चालित शरों से युद्ध करते थे, और एक 

व्यक्ति लाखों सैनिकों से छड़ सकता था। सेना की व्यह-रचना करने का उनका 
एक अपना अलग विज्ञान था, और विभिन्न प्रकार से सैन्य-विभाग और संचालन 
करने की पद्धतियाँ प्रचल्तित थीं। उनकी सेनाओं में भी पैदल सैनिक रहते थे, 
जिन्हें पदाति' कहा जाता था; जश्वारोही सेना को 'तरग' संज्ञा दी गयी थी। 
इसके अतिरिक्त दो विभाग और थे, जिनका प्रयोग आबनिक्‌ काल में विलप्त 
हो गया और छोड़ दिया गया है। एक गज-पंक्ति होती थी, जिसमें आरोहियों 
सहित छोह-बर्म रक्षित सैकड़ों हाथी रहते हते थे, जो शत्रु-समह की पैरों तले रींद 

डालनेः का कार्य करते थे। उनकी सेनाओं में रथ भी थे; रथों का प्रयोग सभी 
देशों में हुआ है--उनके चित्र तुनने देखे ही होगे। इस प्रकार उस समय को सेना 
के चार अंग थे। 
दोनों ही पक्ष कृष्ण की अनुकूलता प्राप्त करता चाहते थे; किन्तु कृष्ण ने 
युद्ध में सक्तिय योग देने से इनकार कर दिया । वे अर्जुन के सारथि और पाण्डवों 
के मित्र तथा सलाहकार बनने के लिए सहमत हो गये और दुर्योधन को उन्होने अपनी 
अनेक योद्धाओं से सुसज्जित सेना प्रदान की। 
फिर कुरुक्षेत्र के महान्‌ रणक्षेत्र में उस युद्ध का श्रीगणेश हुआ, जिसमें भीष्म, 
द्रोण, कर्ण, और दुर्योधन के भाई, दोनों ही पक्षावलरूम्बी अनेक कुटुम्बी-जनों और 
सहस्रों प्रचण्ड योद्धाओं के साथ काम आये। अठारह दिन तक युद्ध चलता रहा। 
अठारह अक्षौहिणी सेना में से केवल ग्रितती के योद्धा ही वच पाये। दुर्योधन की 
मृत्यु से युद्ध समाप्त हुआ। पाण्डवों की विजय हुईं। इसके परचात्‌ कौरव-जननी 
महारानी गान्धारी और विधवा स्त्रियों के ककण विलाप तथा मृतकों के अग्नि- 
संस्कार का वर्णन है। 
महाभारत की सर्वाधिक महत्त्वपूर्ण घटना है--गीता का अमर और अद्भुत 
काव्य---भगवद्गीता | गीता भारत का लोकप्रिय धर्म-प्रन्थ है और उसकी शिक्षा 
सर्वोदात्त है। इसमें कुरुक्षेत्र में युद्धारम्भ के पूर्व, अर्जुन और कृष्ण का सवाद लिपिबद्ध 
किया गया है। जिन्होंने गीता नहीं पढ़ी है, उन्हें मैं उसे पढ़ने की सलाह दूगा। 
यदि तुम जानते होते कि तुम्हारे स्वयं के देश को गीता ने कितना प्रभावित किया हैं, 
तो आज तक तुम उसे विना पढ़े रह ही नहीं सकते थे। एमर्सन के उच्च भाव-स्रोत 
का उद्गम यही गीता है। वे एक वार कार्लाइल से मिलने गये। कार्लाइल ने उन्हें 
गीता भेंट की, और कांकॉर्ड' में जिस उदार दार्शनिक तत्त्व के आन्दोलन का 
प्रारम्भ हुआ, उसकी नींव इसी छोटी सी पुस्तक से पड़ी। और अमेरिका में जितने 
उदार भावों के आन्दोलन है, वे सभी किसी न किसी प्रकार उस क।कॉर्ड-आन्दोलन 
के ऋणी हैं। 
गीता के मूल नायक हैं कृष्ण। जिस प्रकार तुम नाजरथ के ईसा मसीह 
को ईश्वर का अवतार मान उनकी उपासना करते हं,, उसी प्रकार हिन्दू भी 
कई अवतारों की अचंना करते है। वे एक-दो में नहीं--कई अवतारों में विश्वास 
करते हैं, जिनके रूप में भगवान्‌ विश्व को आवश्यकतानुसार, धर्म-संस्थापनार्थ 





१. 0०म०णा१--पुक्त राज्य का एक शहर। बहों एमसंद ने अपने जोघन 
के शेष ४८ दर्ष विताये थे। 

और दुष्क्ृतों के विनाश-हेतु पृथ्वी पर समय समय पर प्रकट हुए हैं। भारत में हर 
एक पन्‍्ध का एक एक अवतार है, और कृष्ण उनमें से एक हैं। भारत में अन्य अव- 
तारों की अपेक्षा कृष्ण के उपासक गणना में अधिक है। उनके उपासकों का विश्वास 
है कि कृष्ण पूर्णाववार है, और शंका करने पर वे कहते हैं---बुद्ध और अन्य अब- 
तारों की ओर दृष्टिपात करो। वे केवल संन्यासी थे, गृहस्थों के प्रति उनके हृदय 
में कोई सहानुभूति नहीं थी, और होती भी कैसे ? पर कृष्ण के जीवन को देखो, 
पुत्र, पिता, राजा--सभी दृप्टियों से वे महान्‌ हैं और आजीवन वे इस महात्‌ 
निक्षा को आचरण में छाते रहे--जो मनुष्य प्रवल कर्मशीलता के बीच रहता 
हुआ भी निप्कर्म भाव की मधुर शान्ति का उपभोग करता है, और महा निस्तव्बता 
में भी जो अत्यन्त कर्मशील रह सकता है, उसीने जीवन के रहस्य को ठीक ठीक 
जाना है।'' कृष्ण मे इस स्थिति को प्राप्त करने का मार्ग बताया है--वह 
है अनासक्ति सोग। सभी प्रकार का कर्म करो, किन्तु उसमें आसक्त मत हो। 
तुम सवंदा निविकार, शुद्ध-बुद्ध और मुक्त आत्मा हो--निलिप्त और साक्षी हो। 
हमारे दुःख का मूल कर्म नहीं, आसक्ति है। उदाहरणार्थ, अर्थ की ही बात लो ! 
सम्पत्तिशाली होना वड़ी अच्छी वात है। कृष्ण कहेंगे---अर्थोपाजन करो, उसके 
लिए जी-तोड़ परिश्रम करो, पर उसमें आसक्ति मत रखों। यही भाव सन्तान, 
पत्नी, पति, कुटुम्बी, यश आदि के सम्बन्ध में रखो। उनका त्याग करने की कोई 
आवश्यकता नहीं है; केवल उनमें आसक्त मत वनो। आसक्ति के भाजन तो केवल 
प्रभु ही हो सकते हैं--और कुछ नहीं। और सबके लिए परिश्रम करो, उन्हें 
प्यार करो, उनका हित सम्पादन करो, अवसर आने पर उनके छिए अपने जीवन 
का वलिदान भी कर दो; किन्तु उनमें आसक्त मत हो। कृष्ण का निज का जीवन 
उनके इस उपदेश का एक उज्ज्वल उदाहरण है। 

यह स्मरण रहे कि कृष्ण का जीवन-चरित्र वर्णन करनेवाला ग्रन्थ कई सहृत्न 
वर्ष पुराना है, और कृष्ण एवं नाथरथ-निवासी ईसा के जीवन की कुछ घटनाओं 
में अत्यन्त साम्य है। कऊंप्ण का राजकुल में जन्म हुआ था। कंस नाम का एक 
अत्याचारी राजा था और यह भविष्यवाणी को गयी थी कि उसके स्थान पर 
अमुक वंत्व में जन्म-प्राप्त व्यक्ति राजा वनेगा। इसलिए कंस ने तमाम बालकों के 
वध की आज्ञा दे दी। कृप्ण के माता-पिता को कंस ने कारायूह में बन्द कर दिया था; 
वहीं उनका जन्म हुआ। उनके जन्म-ग्रहण के समय समस्त कारागार ज्योति से 


१. कर्मण्यकर्म यः पद्रयेदकर्मण च॑ कम यः। 
सबुद्धिमान्‌ मनुष्येष्‌ स युक्‍तः कृत्स्नकर्मकृत्‌ ॥। गोता ॥॥४॥१८॥ 

उद्भासित हो उठा। नवजात बालक बोला, मैं समग्र जीव-जगत्‌ की ज्योति 
हूँ और विश्व-कल्याण के लिए अवतीर्ण हुआ हूँ। तुम देखोगे कि कृष्ण को रूपक- 
स्वरूप गो-पालनशील वताया गया है--और उनका एक नाम गोपाल है। सन्तों 
ने आकर कहा, साक्षात्‌ भगवान्‌ ने नररूप धारण किया है,.' और वे उनका स्तुति- 
गान करने छगे। श्री कृष्ण की जीवन-लीला के अन्य अंशों में ईसा के जीवन से 
साम्य नहीं है। 

कृष्ण ने नृशंस और क्रूर कंस को पराभूत किया, किन्तु सिंहासनासीन हो स्वयं 
राज्य करने का विचार तक उनके मन में नहीं आया। उनका इससे लेञमात्र भी 
सम्बन्ध नहीं। उन्हें तो बस अपना कर्तेव्य पूर्ण करना था, उसे उन्होंने पूर्ण कर 
दिया। 

युद्ध की समाप्ति के परचात्‌ प्रचण्ड योद्धा भीष्म पितामह, जिन्होंने अठारह 
दिन में से दस दिन तक युद्ध किया था, अन्त तक शरशय्या पर लेटे लेटे युधिप्ठिर को 
राजा के कतंव्य, वर्णाश्रम धर्म, विवाह, दान आदि विपयों पर प्राचीन ऋषियों को 
शिक्षा पर आधारित उपदेश प्रदान कर रहे थे। उन्होंने युधिष्ठिर को सांख्य और 
योग दर्शनों की शिक्षा दी, और अनेक उपाख्यान, ऋषि-मुनियों, राजाओं एवं देव- 
ताओं के जीवन के प्रसंग वताये। इन शिक्षाओं से पूर्ण ग्रन्थ का प्रायः एक चतुर्थाग 
भाग भरा है और ये आर्यो की नीति, विधि और कतंव्य की आगार है। इसी 
बीच युधिष्ठिर का राज्यारोहण हो गया। किन्तु भीषण रक्‍्तपात और गुरुजनों 
एवं आत्मीयों के नाश का महान्‌ दुःख उन्हें मत ही मन रुला रहा था। 

तदुपरान्त व्यास के आदेशानुसार उन्होंने अइबमेव यज्ञ भी किया। युद्ध के 
परचात्‌ चोदह वर्ष तक महाराज धृतराप्ट्र शान्ति और सम्मानपूर्वक जीवित रहे । 
यधिप्ठिरादि उनकी पिता के समान आज्ञा मानते थे। अव वे वृद्ध राजा, युधिप्ठिर 
को सिंहासन पर छोड़, अपनी पतिपरायण रानी और पाण्डव-जननी कुन्ती को 
साथ ले, अपने शेप दिन भगवदाराघना में व्यतीत करने वन में चले गये। 

धीरे धीरे युधिप्ठिर को राज्य मिले छत्तीस वर्ष बीत गये। तब उन्हें कृष्ण 
के देह-त्याग का समाचार प्राप्त हुआ। उनके मित्र और सलाहकार कृप्ण-- 
तत्त्ववेत्ता और योगिराज कृष्ण इस संसार में नही रहे। अर्जुन शीत्नता से द्वारका 
पहुँचे, पर यही दुःखद वार्ता लेकर लौटना पड़ा कि कृष्ण और सभी यादव काल- 
कवलित हो गये हैं। तव दुःखाभिभूत हो महाराज युधिष्ठिर और उनके वन्धु 
सोचने रूंगे कि अव उनका भी इस विश्व से प्रस्थान करने का समय समीप 
आ पहुँचा है। राज्य-भार अर्जुन के पौन्न परीक्षित को सौंप, महाप्रस्थान करने 
वे हिमालय पर चले गये। यह संन्यास का एक विशेष प्रकार है। वृद्ध राजाओं में 

संन्यास ग्रहण करने की प्रथा थी। प्राचीन भारत में वृद्धावस्था प्राप्त करने पर 
व्यक्ति सर्वस्व त्याग कर संन्यास ले लेते थे। जीवन के प्रति ममता का अन्त हो 
जाने पर, वे निर्जेल-अनशन कब्रत धारण कर हिमालय की ओर प्रस्थान कर देते 
थे और देहपात पर्यन्त ईइ्वर-चिन्तन करते करते आगे बढ़ते जाते थे। 

अब देवता और ऋषिगण आकर युधिष्ठिर को सशरीर स्वर्ग जाने के लिए 
कहने लगे। इसके लिए हिमालय के सर्वोच्च शिखर का पार करना आवश्यक हो 
जाता है। हिमालय के उस पार सुमेरु पर्वत है और उसीके शिखर पर स्वर्ग है। 
कोई भी वहाँ सदेह प्रवेश नहीं कर सका। वही देवताओं के निवास हैं। देवताओं 
ने युधिष्ठिर को वहीं आमन्त्रित किया। 

अतः पाँचों भाइयों और उनकी पत्नी द्रौपदी ने वलकल परिधान किया और 
यात्रा आरम्भ कर दी। मार्ग में एक कुत्ता उनका अनुगमन करने लूगा। वे आगे 
ही बढ़ते गये, उनके क्लान्त और व्यथित पद उत्तर में उस ओर बढ़ रहे थे, जहाँ 
गिरिराज हिमालय अपने गर्वोन्नत मस्तक पर शुत्र हिमाच्छादित शिखरों का मुकुट 
धारण किये खड़ा है। अब उन्हें सुमेरु गिरि के भी दर्शन होने छगे। निस्तब्धता 
पूर्वक वे इवेत हिम-राशि पर चलते जा रहे थे कि महारानी द्रौपदी भूमि पर गिर 
पड़ीं““-और फिर नहीं उठ सकीं। मार्ग में अग्रसर करनेवाले युधिष्ठिर से भीम ने 
कहा, महाराज, देखिए, महारानी गिर पड़ी हैं।” राजा की आँखों से आँसू झर 
रहे थे, पर उन्होंने पीछे मुड़कर नहीं देखा। वे केवल इतना ही बोले, “हम 
अपने कृप्ण से मिलने जा रहे हैं--पीछे देखने के लिए समय नहीं है। आगे 
वढ़ो।” कुछ देर बाद भीम फिर बोले, “देखिए, सहदेव भी गिर गया है।” 
राजा के नयवों से आँसू झर रहे थे, पर वे रुके नहीं। उनका आगे बढ़ो'का 
आदेश था। 

क्रमशः चारों भाइयों का उसी शीत और हिम में देहपात हो गया; पर 
युधिष्ठिर एकाकी होने पर भी अविचलित भाव से अपने लक्ष्य की ओर बढ़ते रहे । 
पीछे घूमने पर उन्हें दिखा कि वफ़ादार कुत्ता अब भी उनके पीछे पीछे आ रहा है। 
खाई-पहाड़ों को पार करते हुए वे उस अनन्त हिम-राशि पर चढ़ते चढ़ते अन्त में 
सुमेरु पर्वत तक पहुँच गये और उन्हें स्वर्ग का संगीत कर्ण-गोचर होने छंगा। धर्म- 
निप्ठ राजा पर देवताओं ने देवपुप्पों की वृप्टि की। तब देवताओं का रथ उतरा 
और सुरपति इन्द्र ने महाराज से प्रार्थना की, “नरस्रेप्ठ, इस रथ में पघारिए, आपको 
सदेह स्वर्ग-ग्मत का सौभाग्य प्राप्त हुआ है।” किन्तु नहीं, युधिष्ठिर अपने स्नेही- 
वन्वुओं और महारानी द्वौपदी के विना यह स्वीकार नहीं कर सके। तब इन्द्र ने 
उन्हें बताया कि उनके भाई पहले ही स्वर्ग में पहुँच गये हैं। 

अब युधिष्ठिर ने चारों ओर दृष्टिपात कर अपने कुत्ते से कहा, “रथ में चढ़ 
जाओ, वत्स।” इन्द्र यह सुनकर चकित से रह गये। वे चिल्लाये, 'क्या यह अधम 
कुत्ता रथारूढ़ होगा ? महाराज, आप विचार-शक्ति तो नहीं खो बैठे हैं? आपका 
क्या आशय है? इस कुत्ते को आपको त्यागना होगा। यह कैसे स्वर्ग जा सकता 
है ? महाराज, आप मनुष्य-जाति में सर्वश्रेष्ठ धामिक हैं। केवछ आप ही सशरीर 
स्वर्ग-ग्मन कर सकते है।” युधिष्ठिर शान्त चित्त से वोले, इसने हिम और शीत 
में मेरा साथ दिया है। मेरे चारों बन्युओं ने एक एक कर देह त्याग दिया, राजमहिपी 
द्रौपदी भी इस लोक से चली गयीं, पर इस स्वाभिभकत कुत्ते ने मेरा साथ कभी 
नहीं छोड़ा। मैं भला कैसे इसका त्याग कर सकता हूँ ?” तब इन्द्र ने कहा, कुत्तों 
को साथ लानेवाले मानवों के लिए स्वर्ग में कोई स्थान नही। इसलिए इस कुत्ते 
का परित्याग आपको करना ही होगा --इसमें कोई अबर्म नहीं होगा।” राजा 
युधिप्ठिर ने उत्तर दिया, “मैं कुत्ते के विना कदापि स्वर्ग नही जाऊँगा। इस देह में 
प्राण रहते, मैं कभी भी ऐसे व्यक्ति का परित्याग नहीं करूँगा, जिसने मेरा आश्रय 
ग्रहण किया है। स्वर्ग के आनन्द का लाभ, या किसी देवता की आज्ञा मुझे धर्म 
के मार्ग से पराझमुख नहीं कर सकती।” यह सुन सुरराज बोले, 'केवल एक शर्ते 
पर कुत्ता स्वर्ग में जा सकता है। आप नरश्रेष्ठ है, मनुष्यों मे सर्वश्रेष्ठ धर्मपरायण 
हैं और यह एक अबम योनि का जीवमास-भक्षी हिल पशु है! यह पापात्मा 
है, इसका जीवन हिंसापूर्ण है। आप पुण्यात्मा हैं--आप अपने पुण्याजित स्वगे 
का उससे विनिमय कर छें।” राजा ने कहा, 'सुरराज, मुझे स्वीकार है। कुत्ते 
को रथारूढ़ कर स्वर्ग में ले जाया जाय ।” 

युधिष्ठिर के यह वाक्य कहते ही दृश्य परिवर्तित हो गया। उनके इन उदात्त 
एवं उदार शब्दों को सुनकर वह कुत्ता अपने यथार्थ रूप में प्रकट हो गया। युधिष्ठिर 
ने देखा, उनके समक्ष साक्षात्‌ धर्मराज, न्याय और मृत्यु के देवता--यम खड़े हैं। 
यम राजा से वोले, “राजन्‌, आप जैसा निःस्वार्थ व्यक्ति अब तक इस भूमण्डल में नहीं 
जन्मा। आप एक क्षुद्र कुत्ते से अपने पुण्याजित स्वर्गं-भोग का विनिमय करने को 
तैयार हो गये; उसके लिए आपने समस्त पुण्य का त्याग कर नरक में जाना भी 
स्वीकार कर लिया। महाराज, आपके जन्म-ग्रहण से यह वसुघा धन्य हो गयी है। 
हे राजन, आपका हृदय प्राणिमात्र के लिए स्तेह एवं करुणा से प्छावित हो रहा है, 
इसलिए आपने अपने पुण्य-प्रभाव से इन सव अनन्त आनन्दमय छोकों का उपार्जन 
कर लिया है, और स्वर्ग ही आपके लिए एकमेव उपयुक्त धाम है।” 

तव महाराज यूधिष्ठिर इन्द्र, यम और जन्य देवताओं के साथ रथारूढ़ हो स्वर्गा- 
रोहण करते हैं। वहाँ उनकी नरक-दर्शनादि अन्य कतिपय परीक्षाएँ होती हैं। 

फिर वे सुरगंगा में स्तान कर, निर्जेर देह घारण करते हैं। उनके अमरत्व-प्राप्त 
वन्युओं से उनका स्मेह-मिलन होता है और अंततः: सवकी परिसमाप्ति आनन्द में 
होती है। 

इस प्रकार महाभारत के उच्च भावात्मक महाकाब्य में धर्म की जय और 
अधर्म की पराजय' दिखाने के पश्चात्‌ उसकी परिसमाप्ति की गयी है। 

उपसंहार में, मेरे छिए महा प्रतिभा और मनीपा-सम्पन्न महपि व्यास द्वारा वर्णित 
उन्त असंख्य महा महिमामय उन्नत और उदात्त महापुरुषों के जीवन का उल्लेख करना 
भी नितान्त असम्भव है। वर्मभीरु किन्तु वृद्ध, अन्च और निर्वलल घृतराप्ट्र के हृदय 
में चलनेवाला पुत्र-ग्रेम और कर्तव्य का इन्द्र; पितामह भीष्म का उदात्त और 
उन्नत चरित्र; महाराज युधिप्ठिर का उदार एवं घामिक स्वभाव; और उनके 
चारो बन्चुओं का उन्नत चरित्र, स्वामि-निप्ठा और अप्रतिम वीरता; मानवीय 
शान की चरम सीमा प्राप्त श्री कृष्ण का अद्वितीय व्यक्तित्व; और महासती तपस्विनी 
रानी यान्वारी, पृत्रवत्सछा कुल्ती, पतिपरायणा और सर्वसहिष्णु द्रौपदी आदि 
रमणियो का चरित्र--जो पुरुपों से किसी भाँति कम नही है---तथा इस महाग्रन्य 
और रामायण के अन्य अनगिनत चरित्र-तायक विगत सहस्नों वर्षों से समस्त 
हिन्दू जाति की यत्न-सचित जातीय सम्पत्ति रहे है और उसके विचारों एवं कर्तेब्या- 
कर्तव्य तथा नीति सम्बन्धी सिद्धान्तों को आधारशिला हैं। यथार्थ में, रामायण 
और महाभारत प्राचीन आर्य-जीवन और ज्ञान के दो ऐसे विश्वकोप हैं, जिनमें 
एक ऐसी उन्नत सम्यता का चित्र खींचा ग्रया है, जो मानव जाति को अब 
भी प्राप्त करनी हैं। 


जड़ मरत की कथा 
(कैलिफ़ोनिया में दिया हुआ भाषण) 


प्राचीन काल में भरत नाम के एक महान्‌ प्रतापी स म्राट्‌ भारत में राज्य करते 
थे। विदेशी छोग जिस देश की इण्डिया” कहते हैं, उसे उस देश की सन्‍्तान भारत- 
वर्ष कहती आयी है। हर एक हिन्दू के लिए आदेश है कि वृद्धावस्था में पदार्पण 
करते ही वह सर्वस्व त्याग कर, इस संसार का समस्त भार--ऐश्वर्य, घन-सम्पत्ति--- 
अपने पुत्र के लिए छोड़ वनगमन करे और वहाँ अपने यथार्थस्वरूप आत्मा का चिन्तन 
करते करते इस संसार के मोहों से मुक्ति प्राप्त करे। राजा और रंक, कुपक और 
किकर, नर और नारी--सभी इसी प्रकार कतंव्यवद्ध हैं; क्योंकि गृहस्थ के सारे 
कार्य--पुत्र, बन्बु, पति, पिता, स्त्री, पुत्री, माता और भगिनी सबके कतंव्य 
कर्म--केवल उसी एक अवस्था की ओर ले जानेवाले सोपान मात्र है, जिसमें मानव 
के जड़ वन्‍्धन चिर काल के लिए टूट जाते है और वह मुबत हो जाता है। 

सम्राट्‌ भरत भी इसी प्रकार अपना राज्य अपने पुत्र के सुपुर्दे कर वतवास करने 
चले गये। जो एक दिन कोटि कोटि प्रजा पर शासन करते थे, दुग्ब-धचवल संगमर्मर 
के सुवर्ण-मण्डित राजप्रासादों में वास करते थे, जो रत्नजटित चपकों से मदिरा 
सेवन करते थे, वे ही आज वन में जा, अपने ही हाथों से हिमग्रिरि की तलह॒टी 
के निविड़ कान्तार में किसी स्लोतस्विनी के तीर पर घास-फूस की एक छोटी सी 
कुटी बताकर निवास करने लंगे। अपने परिश्रम से प्राप्त किये हुए कन्द-मूलों का 
आहार करते हुए महाराज भरत अपना जीवन उस अन्‍्तर्यामी परमात्मा के ध्यान और 
चिन्तन में बिताने छगे, जो हर एक मनुष्य में साक्षी रूप से विद्यमान है। इस 
प्रकार दिन, मास और वर्ष वीतने लंगे। 

एक दिन, जहाँ राजपि ध्यानावस्था में बैठे थे, वही एक हरिणी पानी पीने 
आयी। इसी क्षण कुछ दूरी पर एक सिंह ने गर्जना की। हरिणी इतनी भयभीत 
हो गयी कि तृष्णा झ्ञान्त किये विना ही, उसने नदी पार करने के लिए छलांग मारी । 
हरिणी गर्भवती थी, और इस श्रम और भय के कारण उसने तत्काल एक 
शावक प्रसव कर प्राण छोड़ दिये। मृग-शावक नदी में गिर पड़ा और तीज्र जल- 
घारा में वहने छगा। उसी समय राजपि भरत की दृष्टि उस पर पड़ी। वे ध्याना- 

वस्था से उठकर उसकी रक्षा करने नदी में कूद पड़े। मृग-शावक को कुटी में ले 
जाकर उन्होंने अग्नि प्रदीप्त की, और अपनी स्नेहपूर्ण हथेलियों से सहला सहला 
कर उसकी मूर्च्छा दूर की। करुणाविह्नल हो राजपि ने शावक की रक्षा का भार 
अपने ऊपर ले लिया और स्वयं ही हरित तृण एवं फल संग्रह कर उसका लालन- 
पालन करने छगे। वनवासी राजा का पितृवत्‌ स्तेह पा मृग-शावक दिन दिन वड़ा 
हो एक सुन्दर हरिण वन गया। और राजपि, जिन्होंने जीवन के सम्पूर्ण मोह, 
अधिकार, सम्पदा और कौदुम्विक स्नेह के वन्बनों से मुक्ति प्राप्त कर छी थी, सरिता- 
जल से उद्धार किये हुए इस मृग-शावक के मोह-पाझ में वद्ध हो गये। ज्यों ज्यों वे 
उससे अधिकाधिक स्नेह करने लगे, त्यों त्यों उनका ईइवर-चिन्तत और उपासना 
कम होती गयी। जब हरिण वन में चरने चला जाता और उसके लौटने में कुछ 
विलम्व हो जाता, तो राजपि चिन्तातुर और दुःखी होने छगते। वे सोचते--कहीं 
मेरे प्यारे मृग-शावक पर किसी सिंह ते आक्रमण तो नहीं कर दिया, उसका कुछ 
अनिष्ट तो नहीं हो गया, उसे आज क्‍यों इतनी देर हो गयी? 

इस भ्रकार कुछ वर्ष बीत गये, और महपि का मृत्यु-काल समीप आ गया। 
मरणासन्न होने पर भी, उनका मन आत्म-चिन्तन में मग्त न था; वे हरिण के 
विपय में सोच रहे थे और अपने प्रिय जझ्ावक की शोक-विह्नल आँखों पर दृष्टि 
स्थिर रखते हुए ही वे परलोकवासी हो गये । फलस्वरूप उन्हें मृग रूप घारण कर 
पुनर्जन्म ग्रहण करना पड़ा। किन्तु कर्म नष्ट नही होता है, पूर्वजन्म के सुक्ृतों का 
फल उन्ह श्ाप्त हुआ। यह हरिण जन्मतः ही जातिस्मर था; और यद्यपि वह 
वाचाहीन और चतुष्पाद था, उसे अपने पूर्वजन्म की सव घटनाएँ स्मरण थीं। 
वह अपने सहचरों का साथ छोड़, स्वभावत: तपोवनों के समीप चरने जाता, जहाँ 
यज्ञ-होम और उपनिपद्‌-पाठ होते रहते थे। 

जाय पूर्ण होते पर मृगरूपी भरत ने पंचत्व प्राप्त किया और पुनः एक घन- 
सम्पन्न ब्राह्मण के कनिष्ठ पुत्र के रूप में जन्म लिया। इस जीवन में भी उन्हें अपने 
पूर्व जत्म का विस्मरण नहीं हुआ था, और उन्होंने अपने वाल्य काल में ही जीवन के 
पाप-पुण्य के पाझ्ों से दूर रहने का निश्चय कर छिया। वयःप्राप्त होने पर वालक 
स्वस्थ और वलवान हो गया, पर वह एक शब्द भी नहीं बोलता था और संसार के 
मोह-मायापूर्ण व्यापारों में न फेंसने के लिए वह जड़-मूढ़ और पागछ सा रहने 
छगा। उसके हृदय में सदा अनन्त ब्रह्म का चिन्तन चला करता था और अपने प्रारव्ध 
कर्म क्षय करने के लिए ही वह जीवन बिता रहा था। कालक्रम से उसके पिता 
की मृत्यु हो गयी और पुत्रों ने परस्पर में सम्पत्ति का वैँटवारा कर लिया। कनिप्ठ 
वन्बु को मूक और अकर्मण्य समझकर उसका भी हिस्सा वे निगल गये। वे उसे 

केवल जीवन निर्वाहार्थ अन्न प्रदान कर देते थे। वस, केवल यहीं तक उनका उस 
पर अनुग्रह था। उसकी भाभियाँ भी सदैव उससे अत्यन्त कर्कंश व्यवहार करती 
थीं। वे उससे सारे कठिन काम करवाती और यदि वह उनकी इच्छानुसार काम 
न करता, तो उससे अत्यन्त कठोर व्यवहार करतीं। किन्तु वह न तो कभी 
चिढ़ा और न डरा ही; एक शब्द भी न बोलते हुए घैग्पूवक सब सहता गया। 
जव वे उसे बहुत तंग करतीं, तो वह घर से दूर जा एक वक्ष के नीचे भाभियों का 
ऋष शान्त होने तक बैठा रहता और फिर चुपचाप घर छौट आता। 

एक दिन उसकी भाभियों ने उसके प्रति अत्यन्त नृश्स व्यवहार किया। भरत 
विना कुछ बोले घर से निकल गये और किसी वृक्ष की छाया तले विश्वाम करने 
लगे। देवयोग से उस देश का राजा उसी मार्ग से पाककी पर बैठा जा रहा था। 
पालकी ढोनेवाले कहारों में से एक अचानक ही अस्वस्थ हो गया, इसलिए उसके 
भृत्यगण रिक्त स्थान की पूर्ति के लिए किसी मनुप्य की खोज में इधर-उधर देख 
रहे थे। वृक्ष के नीचे बैठे भरत को देख वे वहाँ आये और उन्हें हट्टा-छट्टा देखकर 
बोले, “राजा का एक शिविका-वाहक अस्वस्थ हो गया है। क्या तुम उसके 
स्थान पर काम करोगे १” भरत कुछ न वोले। उन्हें इतना स्वस्थ देखकर, राजा 
के भृत्यों ने बलपूर्वक पकड़ लिया और पालकी ढोने को वाध्य किया। भरत भी 
निःशव्द शिविका-वहन करने लगे। किन्तु शीघ्र ही राजा ने देखा कि पालकी की 
गति और दिद्या सम नही है। पालकी में से झॉककर राजा ने नये वाहक को सम्बो- 
धित कर कहा, “अरे मूर्ख/ जा आराम कर। यदि तेरे कन्धे दुख रहे हैं, तो 
थोड़ा आराम कर ले।” तब भरत ने पालको नीचे रख जीवन में प्रथम वार अपना 
मौन भंग किया और वोले, हे राजन, आपने किसे मूर्ख कहा है? किसे आप 
शिविका रखने का आदेश दे रहे हैं? आप किसे क्लान्त कह रहे रहे हैं? किसे 
तू! कह सम्बोधन कर रहे हैं? राजन, यदि तू” से आपका अर्थ यह मांस-पिण्ड 
है, तो यह उसी पदार्थ से बना है, जिससे आपकी देह; यह अचेतन और जड़ 
है---इसे थकावट और पीड़ा का कैसे ज्ञान होगा ? यदि आपका अर्य मन है, तो 
यह आपके मन जैसा ही है; यह सर्वव्यापी है। किन्तु यदि तू” झब्द से आपका 
लक्ष्य इससे भी परे किसी वस्तु से है, तो वह केवऊ आत्म-तत्त्व हो हो सकता है, 
जो मेरा यथाय॑ं स्वरूप है, जिसकी सत्ता आपमें भी है और जो विश्व में 'एकमे- 
वाहितीय' है। राजन, क्या आप सोचते हैं कि आत्मा कभी क्लान्त भी होती हैं ? 
क्या आप कहना चाहते हैं कि आत्मा कभी आहत भी होती है ? राजन, मैं--- 

यह शरीर--धरती पर रेंगनेवाले इन कीड़ों को पैरों तले कुचलना नहीं चाहता था, 

और इसलिए उनकी रक्षा के यत्व में पाछकी की गति विपम हो गयी थी। किन्तु 

मात्मा कभी क्लान्त और व्यथित नहीं होती; उसे कभी दुवंलता प्रतीत नहीं होती 
और न उसने शिविका-भार ही वहन किया, क्योंकि आत्मा तो सर्वशक्तिमान और 
स्वव्यापी है।” इस प्रकार भरत ने आत्मा का स्वरूप, पराविद्या आदि विपयों का 
ओजस्विनी वाणी में बड़ी देर तक विवेचन किया। अपने ज्ञान और विद्वत्ता का राजा 
को अत्यन्त अभिमान था; पर भरत के ये शब्द सुन उसका गव॑ चूर्ण हो गया। 
पालकी से उतरकर उसने भरत के चरणों में प्रणाम किया और कहा, “महाभाग, 
मुझे क्षमा करें; आपको शिविका-वहन में नियुक्ति करते समय मैं नहीं जानता था 
कि आप एक सिद्ध पुरुष हैं।” भरत राजा को आशीर्वाद दे विदा हो गये और 
पुनः पूर्ववत्‌ जीवन-यात्रा शुरू कर दी। देह-त्याग करने पर भरत आवागमन के 
बन्चनों से सदा के लिए मुक्त हो गये। 


प्रह्माद की कथा 
(कैलिफ़ोनिया में दिया हुआ भाषण) 


ह्रिण्यकशिपु दैत्यों का राजा था। देव और दैत्य यद्यपि एक ही पिता की 
सन्‍्तान थे, पर वे सदैव परस्पर युद्ध में संछग्न रहते थे। दैत्यों को मानव जाति से 
प्रदत्त यज्ञ-भाग अथवा जगत्‌ के शासन का कोई अधिकार न था। किल्तु कभी 
कभी वे अत्यन्त प्रवल हो जाते और देवताओं को स्वर्ग से वाहर निकाल, उनका 
सिहासन छीन, स्वयं राज करने रूंगते थे। तब देवता इस ब्रह्माण्ड के सर्वव्यापी 
प्रभु विष्ण्‌ की प्रार्थना करते, और उनकी सहायता से उनकी विपदाएँ दूर हो जाती 
थीं। दैत्य स्वर्ग से निकाल दिये जाते और पुनः देव राज करने लंगते। 

देत्यराज हिरण्यकशिपु इसी भाँति एक वार अपने ज्ञातिबन्धु देवों पर 
विजय प्राप्त कर, स्वर्ग के सिहासन पर आइरूढ़ हो त्रिभुवन अर्थात्‌ मानव एवं 
अन्य जीव-जन्तु द्वारा अध्युषित मध्यलोक, सुरधाम स्वर्गठोक और दैत्य-भूमि 
पाताल पर शासन करने रूगा। अब, उसने अपने को त्रिभुवन का स्वामी घोषित 
कर दिया और यह घोषणा करवा दी कि उसके सिवाय दुनिया में कोई ईइ्वर नहीं 
है; इसलिए कहीं भी कोई विष्ण की पूजा न करे और त्रिभुवन में एकमात्र उसी 
की पूजा की जाय। 

ह्रिण्यकशिपु के प्रह्लाद नामक एक पुत्र था। अपनी शैशवावस्था से ही 
उसकी भगवान्‌ विष्णु में परम अनुरक्ति थी। वाल्यकाल में ही उसकी इस विशुद्ध 
भक्ति के लक्षण देख, दैत्यराज हिरिण्यकशिपु को भय हुआ कि जिस पाप को वह 
संसार से ही जड़-मूल सहित नष्ट कर देना चाहता है, वही उसके अपने कुटुम्व में 
जड़ जमाने का यत्न कर रहा है। अतः उसने अपने पुत्र को शंड और अमक नामक दो 
अत्यन्त कठोर और अनुशासन-प्रिय आचार्यो के सुपुर्दे कर दिया, और उन्हें आज्ञा दी 
कि भविष्य में प्रक्दाद के कानों में विष्णु का नाम तक न पड़े। दोनों आचार्य कुमार 
को अपने साथ घर ले आये और उसे उसके समवयस्क अन्यान्य छात्रों के साथ रख 
कर शिक्षा देने लगे। किन्तु शिक्षु प्रक्लाद शिक्षा में मनोयोग न दे, अपना सारा 
समय अन्य दैत्य वालकों को भगवान्‌ विष्ण्‌ की उपासना सिखाने में ही बिताने लूगा। 
जब आचार्यो को यह ज्ञात हुआ, तो वे अतिशय भयभीत हुए। उन्हें प्रतापी दैत्यराज 

के कोप का अत्यन्त भय था, इसलिए बालक प्रक्लाद को इन कार्यो से परावृत करने 
के लिए वे यथाशक्ति चेष्टा करने लगे। किन्तु प्रह्लाद के लिए तो विष्णु-ताम- 
ग्रहण इवास-प्रश्वास की भाँति स्वाभाविक था; स्वयं विष्णू की उपासना करना 
और इतर जनों को उसकी प्रणाली सिखाना--यही उसका जीवन था। अतः 
वह अपने मार्ग से विचलित न हो सका। निदान अपने दोष से बचते के लिए आचार्यों 
ने स्वय हिरण्यकशिपु से यह भयकर तथ्य निवेदन कर दिया कि प्रह्लाद न केवल 
स्वय ही विष्णु की उपासना करता है, वरन्‌ अन्य वालकों को भी उपासना सिखा 
सिखाकर कुपथगामी बना रहा है 

यह समाचार सुन दैत्यराज क्रोध से आगववूला हो गया। उसने वारलूक 
प्रक्नाद को अपने सामने वुलवाया। प्रथम उसने कोमल वाणी में उसे विष्णु की 
पूजा से पराड मुख कर यह समझाने का यत्त किया कि ब्रह्माण्ड में दैत्यराज हिरिण्य- 
कशिपु के अतिरिक्त कोई दूसरा ईइवर नहीं है, इसलिए केवल उसीकी पूजा की 
जाय। किन्तु बालक प्रहक्लाद पर इसका कोई प्रभाव न पड़ा। वह पुनः पुनः यही 
कहता था कि सर्वव्यापी, त्रिभुवनेश्वर भगवान्‌ विष्णु ही एकमात्र उपास्य हैं, और 
देत्यराज का राजस्व भी भगवान्‌ विष्ण्‌ के इच्छाधीन है। अब दैत्यराज्य के कोब 
को सीमा न रही और उसने तत्काल प्रह्वाद के वध की आज्ञा दे दी। दैत्यों ने 
तीक्षण शस्त्रास्त्रों से उसकी कोमल देह पर आघात किये, पर उसका चित्त विष्णु 
के घ्यान में इतना मग्न था कि उसे तनिक भी पीड़ा नहीं हुई। 

हिरण्यकशिपु को जव ज्ञात हुआ कि शस्त्र-प्रहार से प्रक्ताद का वाल भी बॉका 
न हुआ, तो वह अत्यन्त भयाकुछ हो गया। किन्तु दानवोचित असत्‌ प्रवृत्ति के 
वश्ञीभूत हो, उसने वालक प्रह्लाद का वध करने के कई राक्षसी उपायों का अवलम्वन 
करना शुरू कर दिया। उसने उसे हाथी के पैरों तछे कुचल देने का आदेश दिया। 
किन्तु जिस प्रकार कुद्ध हाथी छोह-गोलक को कुचल नहीं सकता, उसी भाँति अह्लाद 
का भी वह कुछ न विगाड़ सका। जब इस उपाय से काम न चला, तो दैत्यराज ने 
प्रक्नाद को पहाड़ की चोटी से फेंकने की आज्ञा दी। इस आदेश का भी पालन हुआ; 
पर प्रह्नलाद के हृदय-कमल में भगवान्‌ विष्णु निवास करते थे, इसलिए वह कोमल 
तृणांकुरों पर घीरे से गिरनेवाले हलके फूल की भांत्ति पृथ्वी पर आ पड़ा। प्रह्नाद 
का विनाझ करने के लिए हिरिण्यकशिपु ने विप, अग्नि, निराहार हार, कप-पातन, तंत्रे- 
मन्त्र आदि अनेकविध उपायों का प्रयोग किया, किन्तु सब व्यर्थ हुए। प्रह्नाद के 
हृदय में भगवान्‌ विष्णु की छवि स्थित थी, उसका कौन क्‍या बिगाड़ सकता था ? 

अन्त में हिरण्यकश्षिपु ने आज्ञा दी कि पाताल से विज्ञाककाय सर्पो का आह्वान 
किया जाय, और प्रह्नाद को नाग-पाश्ष में बद्ध कर समुद्र में फेंक दिया जाय, फिर 

उस पर बड़े बड़े पहाड़ स्तृूपाकार चुन दिये जाय, जिससे तत्क्षण नहीं तो कालक्रम 
से उसका अन्त हो जाय। इस प्रकार नृझंस व्यवहार किये जाने पर भी, वालक प्रह्लाद 
अपने परमाराध्य विष्णु की हे त्रिभुवनेश्वर, हे जगत्पते, हे अनन्त-सौन्दर्यनिधे', 
कहकर प्रार्थना करता रहा। इस प्रकार संकट-काल में विष्णु का ध्यान और चिन्तन 
करते करते बालक को भास होने रूग़ा कि स्वयं भगवान विष्णु उसके निकट विद्यमान 
हैं---निकट ही नहीं, वरन्‌ वे उसकी आत्मा में अवस्थित है। घीरे धीरे उसे प्रतीत 
होने छूगा कि वह स्वयं विष्णु है और अग-जग में सर्वत्र वही व्याप्त हो रहा है । 

ज्यों ही प्रल्लाद को यह अनुभूति हुई, नाग-पाश टूट गये। पहाड़ चूर चूर होने 
लगे, समुद्र में ज्वार-भाटा आने लगा और लहरों ने उसे कोमलता पूर्वक अपने सिर 
पर धारण कर किनारे तक सुरक्षित पहुँचा दिया। प्रह्लाद उस समय यह सव भूल 
गया कि वह एक दैत्य है और उसके पाथिव शरीर है। उसे प्रतीति हो रहो थी--- 
वह ब्रह्माण्डस्वरूप है और विश्व की समस्त शक्तियों का आदि स्रोत है; इस जगत्‌ 
में---प्रकरति में--ऐसी कोई वस्तु नहीं है, जो उसे क्षति पहुँचा सके, वह स्वयं 
प्रकृति का शास्तास्वरूप है। इस प्रकार समाधि-जनित अविच्छिन्न परमानन्द में 
कुछ काल व्यतीत होने पर झने: शनेः उसे देह का भाव हुआ और स्मरण होने लगा कि 
बह दैत्य कुलोत्पन्न प्रह्लाद है। देह का भान होते ही उसे पुनः यह ज्ञान होने छूगा 
कि उसके अन्दर और वाहर--चारों ओर ईश्वर की सत्ता है और उसे हर 
वस्तु में विष्णुरूप के दर्शन होने लगे। 

दैत्यराज हिरिण्यकशिपु ने जब देखा कि उसके अनन्य शत्रु विप्णु के अनन्य 
भक्‍त--उसके पुत्र प्रह्लमाद के निधनार्थ प्रयुक्त सभी भोतिक उपाय विफल हो गये 
हैं, तो वह भीतिप्रस्त और किकतंव्यविमूढ़ हो गया। उसने पुन: प्रह्लाद को 
अपने समीप व॒लवाया और मधुर वचनों से अपनी सलाह पर चलने का उपदेश 
देने लगा। किन्तु प्रह्नाद पूर्ववत्‌ ही उत्तर देता रहा। हिरिण्यकशिपु ने सोचा 
कि शिक्षा और वयोवृद्धि के साथ साथ प्रह्नलाद के ये वालोचित विचार वदल जायेंगे। 
इसलिए उसने उसे पुनः शंड और अमक के सुपुर्द कर उसे राजघर्म की शिक्षा प्रदान 
करने का आदेश दिया। किन्तु प्रह्ताद की उसमें कोई रुचि न थी, और अवकाश 
पाते ही वह अपने सहपाठियों को विष्णू की उपासना का उपदेश देने लूगता। 

राजा के कानों में जव यह समाचार पहुँचा, तो वह क्रोघ में आपे से वाहर हो 
गया। उसने प्रह्लाद को बुलाकर प्राणान्त की धमकियाँ दीं और उसके उपास्य 
विष्णू के प्रति हीवतम अपडब्द प्रयुक्त किये। किन्तु इसके उपरान्त भी प्रह्नाद 
बार वार बलपूर्वक यही कहता गया कि भगवान्‌ विप्णु चराचर के स्वामी हैं और 
अनन्त, अनादि, सर्वव्यापी, सर्वशक्तिमान और एकमात्र आराध्य हैं। हिरण्य- 

कशिपु सक्रोध गरजकर बोला, “अरे पापिष्ठ, यदि तेरा विष्णु सर्वेग्यापी है, तो क्या 
वह उस स्तम्भ में नही है?” प्रह्लाद बोला, “क्यों नहीं! बे उस स्तम्भ में 
भी विद्यमान है।” लड़के की धृष्टता से ऋुद्ध हो दैत्यराज बोला, ' रे दुष्ट, मैं अभी 
इस खड्ग से तुझे यमसदन भेजे देता हूँ, देखूँ, कैसे तेरा विष्णु तेरी रक्षा करता है।” 
ऐसा कह हिरण्यकशिपु अपनी तलवार छे उसकी ओर झपटा और उसने उस स्तम्भ 
पर एक जोर का वार किया। इसी क्षण उस स्तम्भ से वज्र-निर्षोष हुआ और 
भगवान्‌ विष्णू नुसिह-रूप धारण कर प्रकट हुए। सहसा यह भीषण रूप देखकर 
देत्य भयभीत हो प्राणरक्षार्थ इतस्ततः दौड़ने लूगे। हिरिण्यकशिपु बलपूर्वक प्राण- 
पण से वड़ी देर तक वहाँ युद्ध करता रहा, किन्तु अन्त में भगवान्‌ नृस्सिह के हाथों 
पराभूत और निहत हो गया। 

तब देवता स्वर्ग से आकर विष्णु का स्तुति-गान करने छगगे। प्रह्लाद भी 
भक्ति-विह्वल हो प्रभु के चरणों में प्रणिषात कर, गद्गद कण्ठ से विष्णु की प्रार्थता 
करने छगे। तव भगवान्‌ प्रसन्न हो प्रह्लाद से बोले, “वत्स प्रक्लाद ! तुम निर्भय 
हो इच्छानुसार वर मॉगो; तुम मुझे अत्यन्त प्रिय हो।” प्रक्लाद ने गदगद 
स्वर में उत्तर दिया, 'प्रभो, आपके दर्शन पाकर अब और कौन सी इच्छा अतृप्त 
रह गयी है ? आप मुझे किसी प्रकार के ऐहिक या स्वर्गिक ऐश्वर्य का प्रकोभन 
न दिखाइए।” पुनः भगवान्‌ बोले, “'प्रह्लाद, तुम्हारी निष्काम भक्ति देखकर 
मुझे तुमसे अत्यन्त प्रीति हो गयी है। हमारा दर्शन निष्फल नहीं होता, इसलिए, 
वत्स, कोई एक वर अवश्य माँग लो।॥” तब प्रह्लाद ने उत्तर दिया, हे प्रभो, 
जो तीत्र आसक्ति अज्ञानियों को ऐहिक पदार्थों के प्रति होती है, वही मेरे हृदय 
में आपका स्मरण करते समय आपके प्रति हो।”' 

तव भगवान्‌ ने कहा, 'प्रक्लाद, यद्यपि मेरे परम भक्‍तों को इहलोक और 
परलोक में किसी वस्तु की आकांक्षा नहीं रहती है, तथापि मेरे आदेश से सदा 
मुझमें भक्ति रखते हुए, कल्पान्त तक तुम इस लोक का ऐश्वर्य-मोय और पुण्य कर्मो 
का अनुष्ठान करो और अन्ततः: कालक्रम से देहपात होने पर तुम मुझे प्राप्त 
करोगे।” इस प्रकार प्रह्लाद को वर प्रदान कर भगवान्‌ विष्णु अन्तहित हो गये। 
तव ब्रह्मा प्रभृति देवगण ते भी प्रह्लाद को दैत्यराज अभिषिक्त कर अपने अपने 
लोक को प्रस्थान किया। 


१. या प्रीतिरविवेकानां विबयेष्वनपायिनी। 
त्वामनुस्मरतः सा से हृदयान्मापसपंतु॥ विष्णु पुराण॥१।२०॥१९॥ 

(३ फ़रवरी, १९०० ई० को शेक्सपीयर क्लब, पेंसाडेता, कैलिफ़ोनिया में दिया 
हुआ भाषण ) 

हिन्दुओं के मतानुसार विश्व चक्राकार तरंगों की भाँति गतिमान है। वह एक 
वार उठता है और उन्नति की पराकाष्ठा प्राप्त कर लेता है; तदनन्तर उसका पतन 
प्रारम्भ होता है---कुछ समय, तक वह[इसी प्रकार अवनति के गत में पड़ा रहता है, 
मानो पुनः उत्थान के लिए शर्वित संग्रह कर रहा हो ! सागर की भीमकाय तरंगों 
के समान निरन्तर उत्थान और,पतन, पतन और उत्थान---यही विश्व की गति है। 
समष्टि के लिए जो विघान सत्य है, वही व्यप्टि के लिए भी सत्य है। मनुष्य- 
समाज के सभी व्यापारों में भी,यही तरंगवत्‌ उत्थान और पतन की गति है; राष्ट्रों 
के इतिहास भी इसी उत्थान और पतन की कहानियाँ हैं, वे उठते हैं और गिरते 
हैं--उत्थान के वाद पतन-काल आता है और पतन के पदचात्‌ पहले की अपेक्षा 
और भी अधिक शक्ति के साथ पुनरुत्थान होता है। निरन्तर यही उत्थान और 
पतन का चक्र चलता रहता है। धामिक जगत्‌ में भी अनवरत रूप से यही क्रिया 
चल रही है। प्रत्येक जाति के आध्यात्मिक जीवन में पतन और उत्थान के युग 
होते हैं। जब जाति की अवनति होती है, तो प्रतीत होता है कि उसकी जीवन- 
शक्ति नष्ट हो गयी है--वह छिन्न-भिन्न हो गयी है। किन्तु वह पुनः वल संग्रह करती 
है--उन्नति करने लगती है---जएग्रति की एक विश्ञाल लहर उठती है, और सदैव 
यही देखा जाता है कि इस विशालकाय तरंग के उच्चतम शिखर पर कोई दिव्य महा- 
पुरुष विराजमान हैं। एक ओर जहाँ वे उस तरंग--उस जाति के अम्युत्यान--- 
के शक्तिदाता होते हैं, वहीं दूसरी ओर वे स्वयं उस महती शक्ति के फलस्वरूप होते 
हैं, जो (शक्ति) उस अम्युदय--उस तरंग का मूल है। इस प्रकार वे एक दूसरे 
पर क्रिया-प्रतिक्रिया करते रहते है--परस्पर के स्रष्टा एवं सृष्ट हैं---जनक एवं जन्य॑ 
हैं। वे एक ओर समाज को अपनी महान्‌ शक्ति से प्रभावित एवं अभिमभूत करते 
हैं, और दूसरी ओर समाज ही उत्तकी इस प्रचण्ड शक्ति के आविर्भाव का कारण होता 
है। ये ही संसार के महान्‌ विचारक एवं मनीषी होते हैं, ये ही दुनिया के पैग़म्बर, 
जीवन-दर्शन के सन्देश-वाहक ऋषि और ईइ्वर के अवतार कहलाते हैं। 

७-१२ 

कुछ व्यक्तियों की घारणा है कि दुनिया में केवछ एक ही धर्म, एक ही ईइवरा- 
वतार या एक ही पैग़म्वर हो सकता है, किन्तु यह धारणा सत्य नहीं है। इन सब 
महापुरुषों के जीवन का अव्ययन और मनन करते पर हमें ज्ञात होगा कि उनमें से 
प्रत्येक को विधाता ने मानों केवल एक---वस एक अंश का अभिनय करने के लिए 
ही निर्दिप्ट किया था। हम यह भी देखेंगे कि सव स्वरों के समच्वय से ही एकलय॒ता 
उत्पन्न होती है, किसी एक स्वर से नहीं। विभिन्न राप्ट्रों और जातियों के इतिहास 
भी यह वतायेंगे--कोई जातिविशेष सदा के लिए संसार का उपभोग करने 
की अधिकारी नहीं रह सकती । जातियों की इस ईइवरनिदिष्ट एकलयता में सभी 
जातियों को अपने अपने अंश का अभिनय करना पड़ता है, सभी जातियों को 
अपना अपना जीवनोदेश्य प्राप्त करना पड़ता है, अपने अपने कर्तव्य की पूर्ति करनी 
पड़ती है। इन सवकी समप्टि ही उस महान्‌ समस्वय--उस महान्‌ एकलयता का 
निर्माण करती है 

जाति सम्बन्धी उपर्युक्त वात महापुरुषों और पैग़म्बरों पर भी लागू होती है। 
उनमें से कोई भी सारे विश्व पर सदा के लिए शासन करने नहीं जन्मा है। ऐसा 
न तो आज तक हुआ है और न भविष्य में कभी होगा ही। उनमें से प्रत्येक ने 
मानव जाति की शिक्षा में अपना अंश प्रदान किया है, जहाँ तक इस अंश का सम्बन्ध 
है, कहा जा सकता है कि समय प्राप्त होते पर अवद्य ही ये महापुरुष विश्व 
के शासक तथा भाग्य-विधाता बनते हैं। 

हममें से अधिकांश जन्मतः सगुण धर्म, अवतारवाद में श्रद्धा रखते हैं। हम 
सिद्धान्तों की चर्चा करते हैं, सूक्ष्म तत्त्वों और उपपत्तियों पर विचार-विमशे 
करते हैं। यह ठीक है, किन्तु हमारे प्रत्येक कार्य, प्रत्येक विचार से यही प्रकट 
होता है कि हम किसी तत्त्व को केवल तभी समझ पाते हैं, जव किसी व्यक्ति विशेष 
के माध्यम से वह हमें प्राप्त होता है । किसी सूक्ष्म तत्त्व की धारणा में हम तभी समय, 
होते हैं, जब वह किसी पुरुपविशेष के रूप में साकार रूप धारण कर लेता है। 
कंबल दुष्टान्त की सहायता से ही हम उपदेशों को समझ पाते हैं। काश ! ईद्वरेच्छा 
से हम सब इतने उन्नत होते कि हमें तत्त्वविशेष की धारणा करने में दुष्टान्तों एवं 
आदर्श पुरुषों के माध्यम की आवश्यकता न पड़ती ! किन्तु हम उतने उन्नत नहीं 
हैं; और इसलिए स्वभावतः अधिकांश मनुप्यों वे इन असाधारण व्यक्तियों--- 
ईंसाइयों, वौद्धों और हिन्दुओं द्वारा पूजित इन पैग्रम्व॒रों और जवतारों---को आत्म- 
समर्पण कर दिया है। मुसलमानों ने आरम्भ से ऐसी उपासना का विरोध किया 
है। पर इस कट्टर विरोध के वावजूद हम देखते हैं कि पैग़म्बर की उपासना तो 
हुए रहा, वे प्रत्यक्षतः सहख्नों पीरों की पूजा करते पाये जाते हैं। तथ्यों की उपेक्षा 

नहीं की जा सकती। व्यक्तिविशेष की अर्चना करने के लिए हम विवश हैं और वह 
हितकारी है। तुम्हारे उपास्य देव ईसा से जब लोगों ने पूछा, “प्रभु, हमें परम पिता 
परमेश्वर के दर्शन कराइए,” तो ईसा ने कहा, “जिसने मुझे देख लिया है, उसने 
उस परम पिता को भी देख लिया है।” उनके इस उत्तर का तुम स्मरण करो। 
हम ईइ्वर का केवल मानवीय भाव में ही दर्शन कर सकते हैं। हममें ऐसा कौन 
है, जो ईश्वर की मानव के अतिरिक्त अन्य भाव में कल्पता कर सकता है? केवल 
मनृप्य-रूप में, केवल मानवता के माध्यम से ही हम ईश्वर-दर्शन कर सकते है। 
इस कमरे में सर्वत्र प्रकाश का स्पन्दन वरतंमान है, किन्तु हम उसे सर्वत्र देखने में 
क्यों असमर्थ हैं? हम केवृलर किसी दीप में ही उसे देख सकते हैं। इसी प्रकार 
ईदवर भी सर्वव्यापी, निराकार एवं निर्गृण तत्त्व है, किन्तु हमारी प्रकृति ही ऐसी 
है कि हम केवल किसी नररूपधारी अवतार के माध्यम से ही उसकी उपलब्धि कर 
सकते हैं--उसका साक्षात्कार कर सकते हैं। जब इन महान्‌ ज्योतिमय आत्माओं 
का विद्व में आविर्भाव होता है, तभी मनुष्य को ईश्वर का साक्षात्कार होता है। 
और हम जिस रूप में विश्व में पदापंण करते हैं, वे उस प्रकार विद्व में नहीं आते। 
हम विश्व में आते हैं भिक्षुकों और अकिचनों की भाँति, दरिद्रों और कंगालों के 
रूप में, पर उनका आगमन होता है सम्राटों की भाँति, मानव-हृदय पर युगों तक 
राज्य करने। अनाथों से, भले वटोहियों से किकर्तव्यविमूढ़ हो हम सव विश्व में 
भटकते रहते है। हम नहीं जानते कि हमारे जीवन का अर्थ और उद्देश्य क्या है। 
अपने इस उद्देश्यहीन जीवन में हम आज तो एक काम करते हैं और कल दूसरा। 
हम प्रवाह में पड़े हुए तिनकों की भाँति लहरों के थपेड़े खाते इधर-उधर बहते जाते हैं 
तथा झंझा में उड़ते पंखों के समान अन्त में इतस्तत: गिर पड़ते हैं। 
किन्तु हम देखेंगे कि मानव जाति के इतिहास में विश्व के कल्याण के लिए जो 
अवतार हुए हैं, उनका जीवन-कार्य प्रारम्भ से ही निश्चित रहा है। उनके जीवन 
का सारा नक्शा, सारी योजना उनकी आँखों के सामने थी, और उससे वे एक इंच 
भर भी न डिग्रे। चूँकि वे अपने जीवन के लिए एक कार्य लेकर आते हैं, अतः वे 
एक संदेश भी छाते है; और उसके सम्बन्ध में तकं-वितर्क नहीं करते। 
क्या तुमने ऐसे किसी पैग़स्वर या अवतार के सम्बन्ध में सुना या पढ़ा है, जिसने अपने 
उपदेशों को युक्ति का आधार दिया हो? उनमें से किसीने अपने विचार तथा 
कार्य की पुष्टि तक द्वारा नहीं की। और वे करते भी क्‍यों ? वे तो सीधे शब्दों 
में सत्य को व्यक्त करना जानते हैं। उनमें सत्य के दर्शव करने की क्षमता है---और 
है उसे दूसरों को दिखाने का सामथ्यें। यदि तुम मुझसे पूछो कि ईइवर है या नहीं, 
और मैं कह दूँ कि हाँ, ईश्वर है, तो तुम झट मुझे अपनी युक्तियाँ बताने के लिए 

बाध्य करोगे, और मुझ वेचारे को कुछ युक्‍क्तियाँ पेश करने के लिए अपनी सारी 
शक्ति लगा देनी पड़ेगी। किन्तु यदि कोई ईसा से यही प्रश्न पूछता, ती ईसा तत्काल 
उत्तर देते, 'हाँ, ईइ्वर है।! और यदि तुम ईसा से इसका प्रमाण माँगते, तो निश्चय 
ही ईसा ने कहा होता, लो, यह ईरवर तुम्हारे सम्मुख खड़ा है, दर्शन कर लो॥' 
इस प्रकार हम देखते हैं कि इन महापुरुषों की ईश्वरविपयक धारणा साक्षात्‌ 
उपलब्धि, प्रत्यक्ष दर्शन पर आधारित है, तर्कंजन्य नहीं। वे अन्धकार में नहीं 
टटोलते, उनके कथन में प्रत्यक्ष दर्शन का व होता है। जव मैं इस मेज को प्रत्यक्ष 
देख रहा हूँ, तो फिर कोई भले ही झत शत युक्तियों द्वारा क्‍यों न चेष्ठा करे, इस 
मेज़ के अस्तित्व में मेरा विदवास नष्ट नहीं हो सकता। इसी प्रकार इन महापुरुपों 
का अपने आदर्शों, अपने जीवन-कार्य और सर्वोपरि स्वयं अपने में श्रद्धा अटल होती 
है। इन दिव्य पुरुषों में जितना आत्मविश्वास होता है, उतना अन्य किसीको भी 
नहीं । लोग पूछते हैं-- क्या तुम ईइवर में विश्वास रखते हो ? क्या तुम परकोक 
के अस्तित्व को मानते हो ? क्‍या इस मत में या उस शास्त्रादेश में श्रद्धा रखते हो ? 
किन्तु यहाँ तो मूल भित्ति ही ग़ायव है---अर्थात्‌ स्वयं अपने में ही श्रद्धा या विश्वास । 
जिसे स्वयं पर विश्वास नहीं है, उससे अन्य' तत्त्वों में विश्वास रखने की आशा कैसे 
की जा सकती है? मुझे स्वयं अपने अस्तित्व तक में पूरा विश्वास नहीं है। एक 
क्षण मैं सोचता हूँ कि मेरा अस्तित्व है और कुछ भी मुझ नप्ट नहीं कर सकता। 
किन्तु दूसरे ही क्षण मृत्यु-भय से मैं कॉपने छगता हँ। अभी हम सोचते हैं कि हम 
अजर-अमर हैं, और पल ही भर वाद अपनी ही कल्पना का कोई भूत देखकर हम 
किकतंव्यविमूढ़ हो जाते हैं, हमें यह भी ध्यान नहीं रहता कि हम कया हैं और कहाँ 
हैं, जीवित हैं या मृत हैं। कभी सोचते हैं कि हम बहुत धार्मिक और पवित्र हैं, किन्तु 
दूसरे ही क्षण एक वकक्‍का लगता है और हम चारों खाने चित हो जाते हैं। इसका 
कारण ? कारण यही है कि हमारा आत्मविश्वास मर गया है, हमारी नेतिकता 
की रीढ़ टूट गयी है। 

किन्तु मानव जाति के इन महान्‌ आचार्यों में तुम्हें यह एक लक्षण सर्वत्र 
दिखेगा कि उनमें प्रचण्डः आत्मविश्वास भरा होता है। उनका यह आत्मविश्वास 
असाधारण है, इसलिए हम उसे पूर्णतया नहीं समझ सकते। इसीलिए इन महा- 
पुरुषों के आत्मविषययक वचनों एवं कथनों को हम कई प्रकार से व्याख्या करके 
उड़ा देने का प्रयत्न करते हैं, तथा उन्होंने अपने साक्षात्कार, अपनी ईइ्वरोपरूब्धि 
के सम्बन्ध में जो वात कहीं हैं, उनका अर्थ लगाने के लिए सहल्नों मतवादों की सृष्टि 
कर लेते हैं। हम अपने विपय में उन महापुरुषों के समान नहीं सोच सकते, और 
इसीलिए, स्वभावतः, हम उन्हें समझ भी नहीं पाते। 


१८१ विश्व के महान्‌ शिक्षक्त 


जब इन महापुरुषों के मुख से शब्द निकलते है, तो सारे विश्व को विवश होकर 
सुनना पड़ता है। जब वे बोलते हैं, तो एक एक शब्द सीधे हृदय में प्रवेश करता है 
वह वम के समान फूट पड़ता हैं और सुननेवाले पर अपना असीम प्रभाव जमा लेता 
है। निरी वाणी में क्या है, यदि वाणी के पीछे वक्ता की प्रचण्ड शक्ति न हो ? 
तुम किस भाषा में बोलते हो और किस प्रकार अपनी भापा में ऋव्द-विन्यास करते 
हो---इससे किसीको क्या मतलव ? तुम अच्छी, लच्छेदार, ओजपूर्ण भाषा का 
प्रयोग करते हो, या व्याकरण-सम्मत भाषा बोलते हो, अथवा तुम्हारी भाषा 
अलंकारपूर्ण है या नहीं--इससे भी किसी का क्या प्रयोजन ? प्रश्न तो है--तुम्हारे 
पास लोगों को देने के लिए कुछ है या नहीं ? यहाँ केवल कहानी-किस्से सुनने 
की वात नहीं है, वात है देने और लेने की। क्या तुम्हारे पास देने के लिए कुछ है ? 
यही पहला और मुख्य प्रश्न है। यदि है, तो दो। शब्द तो केवल तुम्हारी देन 
को लोगों तक पहुँचा देंगे, ये तो केवल एक माध्यम है। कभी कभी हम देखते हैं 
कि मौन रहकर भी एक व्यक्ति दूसरे में भाव संचारित करता है। दक्षिणामूर्ति- 
स्तोत्र में कहा है: 
आइचये ! इस वट वृक्ष के नीचे युवक गुरु एवं वृद्ध शिप्य आसीन हैं। 
मौन ही गुरु का शास्त्र-व्याल्यान है और उसीसे शिप्यों की शंकाएं नप्ट होती जा 
रही हैं 

इस प्रकार वे कभी कभी शब्दों का प्रयोग किचित्‌ भी नहीं करते, किन्तु फिर 
भी एक व्यक्ति से दूसरे व्यक्ति तक सत्य का संचार करते जाते हैं। वे देने के लिए 
आते हैं। वे आदेश देते हैं, ईश्वर के दूत होते हैं, हमारा कार्य है उनके आदेशों को 
ग्रहण करना। क्या तुम्हें याद नहीं, स्वयं ईसा ने तुम्हारे शास्त्रों में किस. अधिकार- 
पूर्ण वाणी से लोगों को आज्ञा दी है, अतएव तुम जाओ और दुनिया की सभी जातियों 
को उस सव्‌ पर चलना सिखाओ, जिसका आदेश मैंने तुम्हें दिया है।' मुझे जगत्‌ 
को विशेष कुछ देना है, इस वात में प्रचण्ड विश्वास ईसा की समस्त उक्तियों में 
देखा जाता है और यही प्रवलू विश्वास तुम्हें संसार के उन सब महापुरुषों की वाणी 
यें मिलेगा, जिन्हें दुनिया पैग़रम्वरों और अवतारों के रूप में पूजती आ रही है। 

यह महान्‌ शिक्षक इस पृथ्वी पर जीवंत ईइ्वरस्वरूप हैं। इनके अतिरिक्त 
हम और किनकी उपासना करे? मैं अपने मन में ईश्वर की बारणा करने का 
प्रयत्त करता हूँ और जच्त में पाता हूँ कि मेरी घारणा अत्यन्त क्षुद्र और मिथ्या है। 


१. चित्र॑ बठतरोमले वुद्धा: शिष्या गुर्युवा। 
गुरोस्तु मौन व्याल्यान शिष्यास्तु छिन्नसंशयाः ॥। 

वैसे ईश्वर की उपासना करना पाप होगा। फिर जब मैं अपनी आँखें खोलकर 
पृथ्वी की इन महान्‌ आत्माओं के चरित्र देखता हूँ, तो मुझे प्रतीत होता है कि ईश्वर 
विपयक मेरी उच्च से उच्च धारणा से भी वे कहीं उच्चतर और महान हैं। मेरे 
जैसा व्यक्ति, जो किसी चोर का पीछा कर, उसे पकड़कर कारावास की यातनाएँ 
सहने के लिए वाघ्य करता है, दया की क्या कल्पना--क््या धारणा कर सकेगा ? * 
क्षमा-दया सम्वन्धी मेरी उच्चतम कल्पना कहाँ तक पहुँच सकती है? मैं जितना 
दयाशील हें, क्षमाशील हूँ, वस वहीं तक मेरी क्षमा तथा दया की कल्पना पहुँच 
सकेगी। मैं जहाँ तक गुणसम्पन्न हूँ, तदपेक्षा उच्चतर धारणा मेरी ही ही नहीं सकती । 
अपनी भौतिक सीमाओं को कौन लाँघ सकता है ? अपनी मानसिक चहारदीवारी को 
कौन पार कर सकता है ? ईइ्वरीय प्रेम के बारे में हमारी घारणा और क्या हो सकती 
है ? हम अपने इस क्षुद्र जीवन में आपस में जो प्रेम करते हैं, उसकी अपेक्षा प्रेम की 
उच्चतर घारणा हम कर ही कैसे सकते है ? जिसका हमने कभी अनुभव ही नहीं 
किया, उसकी कल्पना भर हम कैसे कर सकेंगे ? इसलिए अपने मन में ईश्वर की 
कल्पना तथा धारणा करने के मेरे सभी प्रयत्न व्यर्थ है। किन्तु इन महापुरुषों के 
जीवन की प्रत्यक्ष घटनाएँ हमारे सामने हैं, उनके दया, प्रेम एवं पवित्रता से भरे ऐसे 
प्रत्यक्ष काय॑ है, जिनकी हम कल्पना तक नहीं कर सकेंगे। तव फिर क्‍या आश्चर्य 
है, यदि मैं इन महापुरुषों के चरणों में गिरकर ईइवर के रूप में उनकी अचेना करूँ ? 
इसके अतिरिक्त कोई और क्या करेगा ! निराकार तत्त्व के बारे में रूम्बी लम्बी 
वातें करना सरल है, पर मुझे एक तो ऐसा व्यक्ति वताओ, जो उपर्युक्त साकार 
उपासना के अतिरिक्त और कुछ कर सके। करने और कहने में वहुत भेद है। 
निराकार ईइ्वर, निर्गुण तत्त्व आदि के विषय में जल्पना करना कठिन नहीं, और 
कोई करे तो मुझे आपत्ति नहीं, किन्तु ये नर-देव--ये मानवरूपधारी देवता, सदा से, 
सभी जातियों एवं सभी राष्ट्रों के यथार्थ में ईइवर रहे है। ये सकल देव-मानव चिर 
काल से पूजित होते रहे हैं, और तव तक पूजित होते रहेंगे, जब तक मानव मानव 
वना रहेगा। उन्हींको देखकर यथार्थ ईश्वर है, यथार्थे धर्मं-जीवन है,” आदि 
विपयों में हमारा विश्वास हो सकता है, और ईश्वरोपलूव्बि, घर्म-जीवन लाभ की 
हम आश्या कर सकते हैं। केवल अस्पष्ट रहस्यमय तत्त्व से क्या लाभ ? 

मेरे कथन का तात्पयं और उद्देश्य केवल यही है कि मैंने अपने जीवन में इन 
सब अवतारों की उपासना कर सकना सम्भव पाया है, तथा भविष्य में होनेवाले 
अनेक अवतारों की उपासना करने को प्रस्तुत हँ। एक माँ अपने पुत्र को किसी भी 
वेश में पहचान लेती है, और यदिं कोई स्त्री यह नहीं कर सकती, तो यह निश्चय है 
कि वह उस व्यक्ति की माँ नहीं है ! अतः तुममें से जो जो किसी एक विशेष अवतार 

में ही सत्य एवं ईश्वर की अभिव्यक्ति देखते हैं और दूसरों में नहीं, उनके विपय में 
मेरा स्वाभाविक निष्कर्प यही है कि वे किसी भी अवतार के ईश्वरत्व को नहीं जानते । 
ऐसे व्यक्तियों ने केवल कुछ शब्द मात्र निगल लिये हैं, और जिस प्रकार राजनीतिक 
दलवन्दी में व्यक्ति सत्यासत्य की चिन्ता न कर किसी एक दल का साथ देने रुगते 
हैं, उसी प्रकार ऐसे व्यक्तियों ने भी एक सम्प्रदाय विशेष को ही अपना सर्वेस्व मान 
लिया है। पर यह धर्म नहीं है। संसार में ऐसे अन्धे और मूढ़ भी कई है, जो समीप 
में शुद्ध और मीठे पानी का कुआँ होने पर भी खारे कुएँ का ही पानी पियेंगे, क्योंकि 
उस कुएँ को उनके पूर्वजों ने खुदवाया था! अतएव, मैंने अपने अल्प अनुभव से 
यही सीखा है कि धर्म में जो दोप एवं त्रुटियाँ लोग देखते हैं, उनके लिए धर्म का 
कोई उत्तरदायित्व नहीं है, उसमें धर्म का कोई दोप नही है। धर्म ने कभी मनुप्यों 
पर अत्याचार करते की आज्ञा नहीं दी, धर्म ने कभी स्त्रियों को चुड़ुैल और डाइन 
कहकर जीवित जला देने का आदेश नहीं दिया, किसी धर्म ने कभी इस प्रकार 
अन्यायपूर्ण कार्य करने की शिक्षा नहीं दी | तव लोगों को ये अत्याचार, ये अनाचार 
करने के लिए किसने उत्तेजित किया ? राजनीति ने--धर्म ने नहीं, और यदि 
इस प्रकार की कुटिल राजनीति धर्म का स्थान अपहरण कर छे, धर्म का नाम 
धारण कर ले, तो यह दोप किसका है ? 
अतः: जब एक व्यक्ति खड़ा होकर यह कहता है कि केवल मेरा धर्म ही सच्चा 
है, मेरा पैग़म्बर ही सच्चा है, तो वह झूठ बोलता है---उसे धर्म का क, ख' भी मालूम 
नहीं। धर्म न तो सिद्धान्तों की थोथी वकवास है, न मत-मतान्‍्तरों का प्रतिपादन 
और खण्डन है और न बौद्धिक सहमति ही है। धर्म का अर्थ है--हृदय के अन्ततंम 
प्रदेश में सत्य की उपलब्धि। धर्म का अर्थ है ईश्वर का संस्पशे प्राप्त करता, 
इस तत्त्व की प्रतीति करना---उपलूब्धि करना कि मैं आत्मस्वरूप हूँ और अनन्त 
परमात्मा एवं उसके अनेक अवतारों से मेरा युग युग का अच्छेद्य सम्वन्ध है। 
यदि तुमने यथार्थ में उस परम पिता के गृह में प्रवेश किया है, तो अवश्य ही उसके 
पुत्रजन का दर्शन किया होगा । तव फिर यह क्‍यों कहते हो कि तुम उन्हें नहीं 
पहचानते ? और यदि तुम वास्तव में उन्हें नहीं पहचानते हो, तो यह सत्य है कि तुम 
ईइवर के गृह में अब तक प्रवेश नहीं पा सके हो। जननी अपने वत्स को किसी भी 
वेश 'में पहचान लेती है; पुत्र का छह्म वेश उसकी आँखों को घोखा नहीं दे सकता। 
सभी युगों और सभी देशों के इन महान्‌ नर-नारियों को पहचानो, और यह ज्ञान 
प्राप्त करो कि उनमें परस्पर में कोई भेद, कोई अन्तर और पार्थक्य नहीं है। जहाँ 
कहीं भी यथा वर्म का विकास हुआ है, यह दिव्य ब्रह्म-संस्पश हुआ है, ईश्वर का 
साक्षात्कार हुआ है, आत्मा द्वारा परमात्मा की प्रत्यक्ष उपलब्धि हुईं है, वहाँ 

व्यक्तियों का हृदय इतना विशाल एवं उदार वन गया है कि वे देश तथा काल के 
वन्चनों से मुक्त होकर ईइवर और उसके अवतारों की परम ज्योति का दर्शन सर्वत्र 
--सभी वर्मो और सभी देशों के अवतारों में करते हैं। 

मुसलमान इस विषय में सर्वाधिक साम्प्रदायिक एवं संकीर्ण हैं। उतका मूल 
मंत्र है: दुनिया में एक ही खदा है और मुहम्मद ही उसका एक पैग्रम्बर है। अतएव 
जो इस सिद्धान्त को नहीं मानते, जो वस्तुएँ इस सिद्धान्त की पोषक नहीं हैं, वे केवल 
खराब ही नहीं, समूल नप्ट कर देने योग्य है। जो व्यक्ति इसमें विश्वास नहीं 
करता, उसे मौत के घाट उतार देना चाहिए; जो अन्य उपासना-पगृह हैं, उन्हें ज़मीं- 
दोज कर देना चाहिए; जो पुस्तकें कोई भिन्न उपदेश देती हों, उनको जला देना 
चाहिए। अंध और प्रशान्त महासागर के मध्य में स्थित सारे भूमिखण्ड पर पाँच 
शताब्दियों तक रक्त की धारा वहती रही। यह है इस्लाम ! किन्तु इन मुसलमानों 
में भी, दाशंनिक प्रकृति की कुछ श्रवुद्ध आत्माएँ यदि कभी हुई, तो उन्होंने 
इस ऋ्ररता के विरोध में अपनी आवाज़ उठायी। ऐसा करके उन्होंने यह प्रमाणित 
कर दिया कि उन्हें भी ब्नह्म-संस्पर्श लाभ हो गया है, सत्य के एक अंश की उपलब्धि 
हो गयी है। वे अपने धर्म से खिलवाड़ नहीं कर रहे थे, क्योंकि उन्होंने यह समझ 
लिया था कि जिस धर्म की वात वे करते है, वह केवल उनके पूर्वजों का नहीं है; 
अतः उन्होने सत्य की घोषणा एक मनुष्य की हैसियत से की | 

आजकल आधुनिक विकासवाद के सिद्धान्त के साथ एक और चीज़ भी 
देखने में आती है--पह है अपक्रान्तिवाद अर्थात्‌ ऋ्रमावनति या पूर्वावस्था की ओर 
पुनरावर्तत (४४४४०) । घामिक क्षेत्र में देखा जाता है कि हम प्राय: प्राचीन 
विचारों की ओर लौट जाते हैं। किन्तु ऐसा न कर हमें किसी नयी दिज्ला में विचार 
करने का प्रयत्न करता चाहिए, चाहे वह ग़छूत ही क्‍यों न हो। नि३चेष्ट रहने की 
अपेक्षा तो यही श्रेयस्कर है। हम क्‍यों न लक्ष्य की ओर अग्रसर होने का प्रयत्व 
करें! असफलताओं से ही ज्ञान का उदय होता है। अनन्त काल हमारे सम्मुख 
है---फिर हम हताश क्यों हों ! दीवार को देखों। क्‍या वह कभी मिथ्या भापण 
करती है ? पर उसकी उन्नति भी कभी नहीं होती --- वह दीवार की दीवार ही 
रहती है। मनुप्य मिथ्या भाषण करता है, किन्तु उसमें देवता वनने की भी क्षमता 
हैं। इसलिए हमें सदैव क्रियाशील--प्रयत्तशील वने रहना चाहिए। कोई परवाह 
नहीं, यदि हम ग्रलत रास्ते पर जा रहे हों, कुछ न करने से तो यह अच्छा ही है। 
गाय कभी ज्यूठ नहीं वोलती---पर वह सदेव गाय ही बनी रहती है। इसलिए 
क्रियाशील बनो, कुछ न कुछ करते रहो। चिन्तव करना सीखों--नये विचारों को 
जन्म दो--चाहे वे ग्रलत ही क्यों न हों। हमारे पूर्वजों ने इस प्रकार कोई विचार 

नही किया, इसीलिए क्‍या हम भी घुटनों पर माथा टेककर बैठे रहें और अपनी 
भावना-शक्ति तथा विचार-शक्ति खो दें? इस अवस्था से तो मृत्यु अधिक 
श्रेयस्कर है। जीवन का मूल्य ही क्या रहा, यदि धर्म के सम्बन्ध में हमारे अपने कुछ 
विचार, हमारी अपनी कुछ जीवन्त धारणाएँ न हो? नास्तिक जन भी हमसे कहीं 
अच्छे है, उनसे कुछ आशाएँ रखी जा सकती हैं, क्योंकि दूसरों से उनका मतभेद होने 
पर भी, वे कम से कम खुद कुछ विचार करते है। जो स्वयं विचार नहीं करते, 
उन्होंने अभी घर्म-राज्य मे पदार्पण नहीं किया है। वे जेली-फ़िश' के समान केवल 
नाम मात्र के लिए जीवित हैं। वे स्वयं विचार नही करते, वे वास्तव में घर्म का कोई 
आदर नहीं करते। किन्तु अविश्वासी नास्तिक जिज्ञासु और यत्नशील है, वह धर्म की 
चिता करता है---उसके लिए प्राणपण से चेष्टा करता है। इसलिए जागो और सोचो । 
प्राणपण से प्रयत्न कर ईश्वराभिमृख गमन करो। असफलता की चिन्ता न करो; 
यदि इस प्रकार अपने स्वरूप का चिन्तन करते करते तुम किसी विचित्र सिद्धान्त एवं 
मत की सृष्टि कर लो, तो भी क्‍या ? यदि तुम्हें भय है कि लोग तुम्हे विचित्र और 
अजीब कहने छगगेंगे, तो अपने सिद्धान्त को अपने तक ही सं.मित रखो। दूसरों में 
प्रचार करने की कोई आवश्यकता नही। किन्तु चुपचाप मत बैठो, कुछ करो। ईश्वर 
की ओर यल्नपूर्वक वढ़ो। एक दिन अवश्य तुम्हे प्रकाश के दशेन होंगे---एक दिन 
अवश्य तुम्हारे अन्धकारपूरित हृदय में ज्ञान की किरणों का प्रकाश पहुँचेगा। यदि 
कोई आदमी रोज रोज़ अपने हाथ से मुझे भोजन कराता रहे, तो कुछ ही दिनों में मेरे 
हाथ बेकार हो जायेँगे। भेड़ों की तरह एक दूसरे के पीछे चलने से आध्यात्मिक मृत्यु 
अवश्यम्भावी है। निरचेष्टता का फल ही मृत्यु हैं। अतएव कार्यशील वनो। और 
जहाँ क्रियाशीलता है, वहाँ विभिन्नता तो होगी ही। विभिन्नता ही जीवन का रस है। 
विभिन्नता में ही जीवन का लावण्य है। यही कला का प्राण है, यही जीवन का चिह्न 
है, यही जीवन-प्रवाह का मूल स्रोत है। फिर हमको इसका भय क्‍यों ? 

अब हम इन महापुरुषों का चरित कुछ समझ सकेगे। इतिहास इस वात का 
प्रमाण हैं कि धर्म का नाम लेकर जेली मछली की भाँति निरचेष्ट पड़े रहने के बदले 
जहाँ जहाँ यथार्थ में कुछ चिन्तन किया गया है, जहाँ ईश्वर के प्रति सच्चा प्रेम प्रवाहित 
हुआ है, वही आत्मा ईश्वर की ओर अग्रसर हुई हैं और उसे जीवन में, क्षण भर के 
लिए ही क्‍यों न हो, वीच वीच में उस परम वस्तु को झलक मिली है, उसका 
साक्षात्कार हुआ है। उस समय--हृदय के कुंटिल भावों का नाग हो जाता 


१. जेलो-फ़िश ([०५नीआ ) एक प्रकार की मछली है, जो देखने में 
जेली या मुरब्बे के समान होती है। 

है, सारी छांकाएँ दूर हो जाती हैं और कर्मों का क्षय हो जाता है, क्योंकि उस समय 
उस परम तत्त्व के दर्शन हो जाते हैं, जो दूर से भी दूरतम तथा निकट से भी 
निकटतम है।” यही यथार्थ धर्म है, यही धर्म का सार है। इसके अतिरिक्त अन्य 
सब केवर मत-मतान्तर मात्र हैं, कोरे सिद्धान्त हैं, उस परम अवस्था तक पहुँचने 
के भिन्न भिन्न मार्ग हैं। टोकरी के फल तो कीचड़ में गिर गये हैं, और हम टोकरी 
को लेकर झगड़ रहे हैं। 

धर्म पर विवाद करनेवाले दो व्यक्तियों से ज़रा यह पूछकर देखो, क्या तुमने 
ईइवर को देखा है? क्‍या तुमने उन सब अतीन्‍न्द्रिय विषयों का अनुभव किया है, 
जिनके लिए तुम झगड़ रहे हो ?” एक व्यवित कहता है--ईसा मसीह ही सच्चा 
पैग़म्बर है।” ठीक है। पर उससे पूछो, कया तुमने ईसा को कभी देखा है? 
क्या तुम्हारे पिता ने कभी ईसा को देखा था?” नही।” या तुम्हारे पितामह 
ने ईसा को देखा था?” 'नहीं। तब तुम विवाद किस बात पर कर रहे हो ? 
फल तो ज़मीन पर गिर गये हैं, और तुम टोकरी को लेकर विवाद कर रहे हो |” 
समझदारों और सभ्य स्त्री-पुरुषों को इस प्रकार झगड़ते हुए शर्म आनी चाहिए। 

ये सव वैग़म्वर और ईशदूत यथार्थ में महान्‌ और सच्चे थे। क्यों? इसलिए 
कि उनमें से हर एक ते अपने जीवन-काल में एक एक महान्‌ भाव का--एक एक 
महान्‌ सिद्धान्त का प्रचार किया है। उदाहरण के लिए भारत के महान्‌ अवतारों 
को ही छो। ये धर्म के प्राचीनतम संस्थापक हैं। पहले हम श्री कृष्ण का ही जीवन 
लें। तुममें से जो गीता के पाठक हैं, वे जानते हैं कि उस ग्रन्थ का मूल सिद्धान्त 
है अनासक्ति, उसकी मुख्य शिक्षा है--अनासक्त रहो। तुम्हारे हृदय के प्रेम पर 
केवल एक व्यक्ति का अधिकार है---केवल उसका अधिकार है, जो कभी वदलता 
नहीं। वह कौन है? वह केवल ईइवर ही है। इसलिए अपना हृदय किसी 
परिवतंनशील वस्तु या व्यक्ति को समर्पित मत करो, इसका अन्त दुःखमय होगा। 
यदि तुम किसी व्यक्तिविशेष को अपना हृदय अपित कर देते हो, तो उसकी मृत्यु 
के पदचात्‌ सारा संसार तुम्हारे लिए दुःखपूर्ण वन जायगा। आज जिसे अपने से 
अभिन्न मानकर तुम हृदय समर्पित कर चुके हो, सम्भव है कल उसीसे तुम्हारा 
बैमनस्य हो जाय। जिस पति को तुमने अपना स्नेह अपित किया है, वह तुमसे कभी 
झगड़ा कर सकता है। यदि उसे पत्नी को देते हो, तो कक उसकी मृत्यु हो सकती है। 
यही संसार की रीति है। इसलिए श्री कृष्ण ने गीता में उपदेश दिया है--एकमात्र 


१. भिद्यते हदयपग्रन्यिदिछदयन्ते सर्वेसंशया:। 
क्षौयन्ते चास्य कर्माणि तस्सिन्दृष्दे परावरे।। सुण्डकोपनिबद्‌ ॥२२।८ ॥ 

ईदवर ही ऐसा है जो कभी नहीं वदलता। उसका स्नेह अनन्त और अपरिवर्तंन- 
शील है। हम कहीं भी रहें और कुछ भी करें, पर उस दयानिधि की दया में कोई 
अच्तर नहीं आता, उसके स्नेह की सरिता सर्देव उसी प्रकार हमारे लिए प्रवाहित 
होती रहती है। उसमें कभी परिवर्तन नहीं होता, हमारे अधम कार्यो पर भी वह 
कभी कुद्ध नहीं होता। और वह हम पर कुद्ध हो भी तो क्‍यों ? तुम्हारा नटखट 
वच्चा कितनी भी शरारत क्यों न करता हो, पर तुम उस पर कभी नहीं विगड़ते। 
हम भविष्य में क्या होनेवाले हैं, कितने महान्‌ होनेवाले हैं--यह क्या ईश्वर नहीं 
जानता ? उसे ज्ञान है कि यथाकाल हम सब पूर्णता प्राप्त कर लेगे। इसलिए 
हममें सैकड़ों दोप रहने पर भी वह विचलित नहीं होता, उसका धैर्य असीम है। 
अत्तएव हमें उससे प्रेम करना चाहिए, प्राणिमात्र से उसमें ही तथा उसके माध्यम से 
ही प्रेम करना चाहिए। यही गीता की शिक्षा का सार है, और इसीको अपने 
जीवन का मूल मन्त्र मानकर जीवन-पथ पर अग्रसर होना चाहिए। अपनी पत्नी 
को तुम अवश्य प्रेम करो, पर पत्नी के लिए नहीं। हि ग्रिये, पत्नी को पति प्रिय 
लगता है, किन्तु वह पति के लिए नहीं। उसका कारण है उसमें वर्तमान अनन्त 
परमात्मा ।' 

वेदान्त दशंन कहता है कि पति-पत्ली के स्नेह-भाव में, यद्यपि पत्नी सोचती 
है कि वह अपने स्वामी को प्रेम कर रही है, वस्तुतः स्तेह का विषय ईइवर ही है, 
जो पति में अवस्थित है। वही एकमेव आकपंण है; उसके अतिरिक्त अन्य कोई 
उसका स्नेह-भाजन नहीं है। पत्नी अज्ञानवश नहीं जानती कि अपने पति से 
स्नेह करने में वह केवल ईइवर को ही प्यार कर रही है, और यह अज्ञान ही भविष्य 
में उसके दु:ख का कारण बन जाता है। ज्ञानपूर्वक किये जाने पर यही कार्य मुक्ति 
का मार्ग बन जाता है। यही हमारे शास्त्रों का उपदेश है। जहाँ भी प्रेम है, आनन्द 
का एक विन्दु भी वर्तमान है, वहीं ईश्वर वर्तमान है; क्योंकि ईश्वर रसस्वरूप हैं, 
प्रेमस्वरूप है, आतत्दस्वरूप है। उसके अभाव में प्रेम असम्भव है। 

श्री कृष्ण के उपदेशों का यही भाव है। सारे भारत पर, सारी हिन्दू जाति 
पर श्री कृष्ण ने इस उपदेश की अमिट छाप छोड़ दी है। वह उसकी नस नस में 
प्रवाहित हो रहा है। जव कोई हिन्दू कोई कार्य करता है, यहाँ तक कि जब वह पानी 
भी पीता है, तो कहता है, इस कार्य के सभी शुभ फल ईइ्वरापित हैं।' कोई सत्कार्य 
करते समय एक वौद्ध यही संकल्प करता है कि इस कार्य के सारे शुभ फल संसार को 





१. नवा अरे पत्पु: काम्राय पतिः प्रियो भवति, आत्मनस्तु कासाय पतिः प्रियो 
भवति॥ बृह॒दारण्यक उपनिषद्‌ ॥डापा। 

प्राप्त हों और जगत्‌ के दुःख व कप्ट मुझे मिले।' हिन्दू कहता है, में आस्तिक हूं 
ईदवरविश्वासी हूँ, और ईश्वर सर्वव्यापी एवं सर्वशक्तिमान है, सकल आत्माओं 
की अन्तरात्मा है। इसलिए यदि मैं अपने कार्यो का पुण्य, उनके शुभ फल ईश्वरार्पण 
कर दूँ, तो यह सर्वेश्रेप्ठ त्याग होगा, क्योंकि अन्ततोगत्वा मेरे सत्कायें, मेरे कार्यो 
के शुभ फल निश्चित ही सारे संसार को प्राप्त होंगे।' 

भगवान्‌ श्री कृष्ण के उपदेशों का यह केवल एक पहलू है। उनकी दूसरी 
महान्‌ शिक्षा यह है : संसार में रहकर जो व्यक्ति कार्य करता है और अपने कार्यो 
के शुभाशुभ फल ईरवरापित कर देता है, वह संसार के पापों से निलिप्त रहता 
है। जिस भाँति कमलरू जल में जन्म लेकर भी जल से निलिप्त रहता है, उसी भाँति 
ऐसा व्यक्ति सांसारिक कर्मो को करते हुए भी, उन्हें ईश्वर को समर्पित कर देने पर 
दोप-लिप्त नहीं होता। 

प्रवछ कमंशीलता--भश्री कृष्ण की एक और महान्‌ शिक्षा है। गीता का 
उपदेश है--कार्य-रत रहो, रात-दिन कार्य करते रहो। स्वभावतः ही यह शंका 
उपस्थित होगी कि निरन्तर कम से शान्ति कैसे उपलब्ध होगी ? यदि मनृप्य 
दिवारात्र, आमरण अश्व की भाँति जीवन की गाड़ी खीचता रहे, और उसे खीचते 
खीचते ही इहलीला समाप्त कर दे, तो मानव जीवन का मूल्य ही क्या रहा ? 
भगवान्‌ श्री कृष्ण कहते हैं--नहीं, कर्मरत व्यक्ति अवश्य शान्ति का अधिकारी 
बनेगा। कार्यक्षेत्र से पछायन करना शान्ति का पथ नहीं है। यदि सम्भव हो, 
तो अपने कर्तंव्य-कर्म छोड़ दो तथा किसी पर्वत-शिखर पर जीवन-यापन करो; 
किन्तु वहाँ भी मन स्थिर नहीं रहेगा, वहाँ भी वह यंत्रवत्‌ भ्रमण करता रहेगा। 
किसीने एक बार एक संन्यासी से पूछा था, आप क्या कोई एकान्त निरुपद्रव स्थान 
ढूँढ़ने में सफल हो सके हैं? आप कितने वर्षों से हिमाछय की मनोरम घाटियों में 
भ्रमण कर रहे है ?” संन्यासी ने उत्तर दिया, 'चालीस वर्षो से ।” तब उस व्यक्ति 
ने पुनः जिज्ञासा की, 'भगवन्‌, हिमालय में तो निवास करने के लिए अनेक नितान्त 
सुन्दर स्थल है, तव अब तक आपने क्‍यों नहीं किसी स्थान का निर्वाचन किया ? 
संन्यासी ने कहा, 'वत्स, इन पूरे चालीस वर्षो में जब तक मैं हिमालय में वास करता 
रहा, मेरे मन ने मुझे एक वार भी ऐसा करने को अनुमति नहीं दी।” हम सभो 
इसी प्रकार आजीवन शान्ति की शोब में रूगे रहते हैं, मन में शान्ति-लाभ करते का 
संकल्प करते हूं, पर हमारा मन हमें शान्ति नही लेने देता। 

हम सब उस सैनिक की कहानी जानते हे, जिसने एक बार एक तातार को 
पकड़ लिया था। एक सैनिक नगर से छोटकर जब शिविर के समीप आया, तो 
जोर जोर से चिल्लाने लगा, “मैंने एक तातार को क़ैद कर लिया हे, मैंने एक ताता र 

को क़ैद कर लिया है।” अन्दर से एक आवाज़ आयी, “उसे भीतर ले आओ।” 
सैतिक ने कहा, वह भीतर नहीं आता ।” “तव तुम्ही भीतर आ जाओ।” “वह 
मुझे भी भीतर नहीं आने देता ।” हम सवने उस सैनिक की भाँति अपने अपने मन 
में एक एक तातार' पकड लिया है, और न तो हम स्वयं ही उसे वच्म में कर सकते हैं 
और न वह तातार' ही हमें शान्तिपूवंक जीवन-यापन करने देता है। हमारी दशा 
भी उस सैनिक की भाँति हो गयी है। हम सब शान्‍्त और स्थिर होने का संकल्प 
करते हैं। किन्तु यह तो एक शिश्‌ भी कह सकता है और मन में सोच सकता है कि 
वह सफल हो जायगा। पर वस्तुतः इसमें कृतकार्य होना अत्यन्त कठिन है। मैंने 
भी ऐसा प्रयत्न किया हैं। मैं अपने कतंव्य-कर्मों को एकदम ही त्यागकर परवव॑त्त- 
शिखरों की ओर प्रस्थान कर गया। मैं गहत गफाओं एवं निविड़ वनों में निवास 
करता रहा। पर व्यर्थ, क्योकि मैंने भी एक तातार' पकड़ लिया था। मेरे 
विचारों का संसार सर्वत्र और स्वंदा मेरे साथ साथ चल रहा था! यह तातार' 
हमारे ही मन में निवास करता है, इसलिए हमें अन्य व्यक्तियों पर अपनी शान्ति 
भंग करने का दोपारोपण नहीं करना चाहिए। हम अपनी वाह्म परिस्थितियों को 
दोप देकर कहते हैं--ये परिस्थितियाँ अनकूल है, ये प्रतिकूल हैं। पर हम भूल 
जाते हैं कि इन सवका कारण है वह 'तातार', जो हमारे ही मानस में निवास करता 
है, और उसे वशीभूत कर लेने पर सव ठीक हो जायगा। 

इसलिए भगवान्‌ श्री कृष्ण की शिक्षा है कि अपने कर्तव्य-कर्म त्याग कर मत 
भागो, मनुष्य की भाँति उन्हें पूर्ण करने का यत्न करो और उनके फछाफछ की 
चिस्ता न करो। सेवक को क्यों कहने का क्या अधिकार है? सैनिक को तके- 
वितर्क करने का अधिकार नहीं । कतंव्य-पथ पर अग्रसर होते जाओ, और इस 
बात की चिन्ता न करो कि तुम्हारे कर्तव्य का रूप क्या है। केवल अपने मन से 
पूछो कि वह नि.स्वार्थ भाव से कार्य कर रहा है या नहीं। यदि तुम यथार्थ में निःस्पृह 
हो, तो किसी वात की परवाह न करो, विद्वव में कोई भी तुम्हारा पथावरोव नहीं 
कर पायेगा। अपने कतंव्य में अपने को डुवा दों--जों काम हाथ में आ जाय, उसे 
करते जाओ। जब तुम इस प्रकार कर्तव्य-रत हो जाओगे, तो बनें: घने: तुम्हें 
गीता के इस महान्‌ सत्य की प्रतीति होने लगेगी: जो कर्मशीछता में घान्ति 
अनुनव करता है तथा प्रवल निस्तव्चता एवं चान्ति में कर्मशीलता का दर्शन 
करता है, बही पूर्ण है, विद्वान्‌ है, वही सिद्ध है। अब तुम देखोंगे कि श्री कृष्ण 


का 4. 





१. कर्मण्पकर्म यः पर्येदकर्मणि च कर्म यः। 
स बुद्धिधान्‌ सनुप्येषु स युक्तः कऋृत्स्तकमेकृत्‌ ॥॥ गौता ॥४१4॥ 

के उपदेशानुसार संसार के सभी कतंव्य-कर्मे पवित्र हैं। ऐसा कोई काम नहीं है, 
जिसे निकृप्ट कहा जाय। भगवान्‌ श्री कृष्ण के अनुसार तो सिहासनारूढ़ सम्राट 
और सामान्य जन के कर्तव्यों का महत्त्व समान ही है--कर्तंव्य-दुष्टि से दोनों में 
कोई भेद नहीं। 

अब गौतम बुद्ध के महान सन्देश को सुनो। अनायास ही उनकी महान्‌ वाणी 
हृदय में घर कर लेती है। वुद्ध ने कहा है, अपनी स्वार्थपूर्ण भावनाओं का उन्मूलन 
कर दो, स्वार्थपरता की ओर ले जानेवाली सारी वातें नप्ट कर दो। स्त्री-पुत्र- 
परिवार आदि बन्चनों तथा सांसारिक प्रपंचों से दूर रहो और सम्पूर्णतया स्वार्थ 
शुन्य वनो।' संसारी व्यक्ति मन ही मन निःस्वार्थ बनने का संकल्प करता रहता 
है, किन्तु पत्नी-मुख अवलोकन करते ही' उसका हृदय स्वार्थ से भर जाता है। माँ 
स्वार्थशून्य बनने की इच्छा करती है, पर पुत्र का मुखावलोकन करते ही उसके ये 
भाव ल॒प्त हो जाते हैं। सवकी यही दशा है। ज्योंही हृदय में स्वार्थपृर्ण कामनाओं 
का उदय होता है, ज्योंही व्यक्ति' स्वार्थपूर्ण उद्देश्य से कार्य प्रारम्भ करता है; 
त्योंही सम्पूर्ण मनुप्य, सच्चा मनुप्य लुप्त हो जाता है, तव वह पशु वन जाता है, 
वासनाओं का क्रीतदास वन जाता है। उसे विस्मरण हो जाता है अपने वान्ववों 
का, और अब वह कभी नहीं कहता, पहले, आप और वाद में मैं'; अब उसके मुंह 
से निकलने लूगता है, पहले में और मेरे वाद सव अपना अपना प्रवन्ध कर लें। 

हम देखते हैं कि श्री कृष्ण की शिक्षा का भी हमारे जीवन में कितना महत्त्व 
है। विना इस सन्देश को हृदय में घारण किये, संसार में क्षण भर भी शान्त और 
अकपट भाव से साननन्‍्द कर्तंव्य-रत रहना असम्भव हो जायगा। कतेंव्य-पथ पर 
अग्रसर पुरुष को श्री कृष्ण के उपदेश का एक एक शब्द निर्भीक वनाता रहता है। 
श्री कृष्ण कहते हैं---कर्तंव्य-कर्म में कोई दोप होने पर भी भयभीत हो उन्हें त्याग 
“नहीं देना चाहिए, क्योंकि संसार में ऐसा कोई कार्य नहीं है, जो सर्वथा दोपमुक्त हो ।*' 
“अपने कर्मो को ईश्वर को समर्पित कर दो और उनके फलों की चिन्ता न करो ।** 

दूसरी ओर, भगवान्‌ बुद्ध की अमृतमयी वाणी के लिए भी हृदय में स्थान है। 
ऐसा कौन पापाणहृदय है, जो वुद्ध की इस वचनावछी से प्रभावित न होगा ? जग 
क्षणभंगुर एवं दुःखमय है। समय तीत्र गति से व्यतीत होता जा रहा है। अपने 
आमोंदपूर्ण जीवन से सन्तुप्ट, अपने सुन्दर प्रासादों में मनोरम वस्त्राभूषणों से 


१. सहज कर्म कौन्तेय सदोपमषि न त्यजेत्‌। 
सर्वारम्भा हि दोपेण घूमेनाग्निरिबावृता:॥ गोता १८॥४८॥ 
२. ब्रह्मण्याधाय कर्माणि संगं त्यवत्वा करोति य:॥॥ गोता ५११०॥॥ 

विभूषित, अनेकविध भोज्य पदार्थों से तुष्ट, हे मोहनिद्राभिभूत नर-तारियों, क्या 
जीवन में तुमने कभी दाने दाने के लिए मुहताज उन लक्ष लक्ष नर-कंकालों की भी 
कोई चिन्ता की है, जो भूख से तड़प तड़प कर दम तोड़ देते है? ज़रा सोचो, 
जगत्‌ के इस महा सत्य पर विचार करो, सर्व दुःखमनित्यम श्रुवम--संसार में चारों 
ओर दुःख ही दुःख है। देखो, संसार में पदापंण करता हुआ शिशु भी वेदनापूर्ण 
रुदत करने लगता है। यह एक ह्ृदयविदारक सत्य है। इस दु.खमय जगत्‌ में 
जन्म लेते ही वह ऋन्दन करने लगता है। संसार में रुदन के सिवा है क्‍या ? संसार 
एक रुदनस्थलू है। इसलिए यदि हम तथागत के शब्दों को हृदय में स्थान देना 
चाहते हैं, तो हमें सम्पूर्णत: स्वार्थरहित होना होगा। 

अब तनिक नाज़रथनिवासी ईशदूत ईसा को देखो। उनकी शिक्षा है, प्रस्तुत 
रहो, स्वर्गंराज्य अत्यन्त समीप है।' मैंने श्री कृष्ण के उपदेशों का मनन किया है; 
मैं अनासक्त होकर कर्म-मार्ग पर अग्रसर होने का यत्न भी करता हूँ, किन्तु कभी 
कभी इन उपदेशों को भूलकर मैं मोहाभिभूत हो जाता हूँ। तव इस स्थिति में 
हगत्‌ तथागत का संदेश मुझे सुनायी पड़ता है---सावधान ! संसार के सकल पदार्थ 
नह्वर हैं। संसार दुःखमय है। सर्व दुःखमनित्यप्षश्रुवम्‌। मैं सुतकर कुछ सँभ- 
लता हूँ; पर मेरे हृदय में यह विवाद उठ खड़ा होता है कि मैं कृष्ण और बुद्ध में से 
किसका अनुगमन करूँ। तब मेरे कानों में ईसा की यह महान्‌ घोषणा गूँजने लगती 
है, प्रस्तुत रहो, स्वर्गराज्य अत्यन्त समीप है। एक क्षण का भी विलम्ब न होने दो। 
कल पर कुछ न छोड़ो और उस महान्‌ तथा परम अवस्था के लिए सदा प्रस्तुत रहो, 
वह तुम्हारे निकट किसी भी क्षण उपस्थित हो सकती है। ईसा के इस सन्देश 
का भी हमारे हृदय में उच्च स्थान है। हम आदरपूर्वक इस उपदेश को शिरोधार्य 
करते हैं और प्रणाम करते हैं उस महान्‌ अवतार को, ईश्वर के उस विग्रह-रूप को, 
जिसने दो सहद्न वर्ष पूर्व मानव जाति को प्रेम एवं सदाचार की शिक्षा दी थी। 

इसके पर्चात्‌ हमारी दृष्टि समानता के उस महान्‌ सन्देशवाहक पैग्रम्बर 
मुहम्मद साहब की ओर जाती है। शायद तुम पूछोगे कि उनके धर्म में क्या अच्छाई 
है? परयदि उसमें अच्छाई न होती, तो वह आज तक जीवित कैसे रह पाता ? केवल 
शुभ ही जीवित रह सकता है, केवल वही वच रहता है; क्योंकि जो कल्याणकर है, 
वही सवल और दृढ़ है, और इसलिए वही अनन्त जीवन का भी अधिकारी होता है। 
इस जीवन में भी अपवित्र और दुराचारी का जीवन-काल कितना होता है ? क्‍या 
पवित्र सावु व्यक्ति उससे दीर्घायु नहीं होता ? निश्चित, क्योंकि साबुता ही शक्ति, 
पवित्रता ही वर है। यदि इस्लाम में कोई अच्छाई, कोई शचिता न होती तो वह 
आज तक जीवित कैसे रह पाता ? नहीं, इस्लाम में यथेप्ट अच्छाई है। पैग़म्बर 

मुहम्मद साहब दुनिया में समता, बरावरी के सन्देश-वाहक थे--वें मानव जाति 
में, मुसलमानों में भातृ-भाव के प्रचारक थे। 

इस प्रकार हम देखते हैं कि हर अवतार, हर पैग़म्बर ने दुनिया को एक न 
एक महान्‌ सत्य का सन्देश दिया है। जब तुम पहले उस सन्देश को सुनते हो और 
तत्पश्चातू उसकी जीवनी का अवछोकन करते हो, तो उस सत्य के प्रकाश में उसका 
सारा जीवन व्याख्यायित दिखायी पड़ता है। 

अज्ञ एवं बुद्धिहीन व्यक्ति अनेकविध मत-मतान्तरों की कल्पना करते हैं और 
अपने सानसिक विकास के अनुसार अपनी कल्पनाओं का समर्थन करनेवाली कई 
व्याख्याएँ आविष्कृत कर इन महापुरुषों पर आरोपित कर देते हैं। उतकी महान्‌ 
शिक्षाओं को लेकर वे उन पर अपने मतानुसार अ्रात्त व्याख्याएँ करते लगते हैं। 
किन्तु हर एक महापुरुष की जीवनी ही उसके उपदेशों का एकमात्र भाष्य है। किसी 
भी महान्‌ आचार्य के जीवन का अवलोकन करो---उसके कार्य उसके उपदेशों का 
अर्थ स्पष्ट करने लगते हैं। गीता को ही पढ़कर देखो, तुम्हें कंष्ण के जीवन और 
गीता के एक एक शब्द में सामंजस्य दिखेगा। 

पैग़म्वर मुहम्मद साहव ने अपने जीवन के दृष्टान्त से यह दिखला दिया कि 
मुसलमान मात्र में सम्पूर्ण साम्य एवं आतृ-भाव रहना चाहिए। उनके घमम में जाति, 
मतामत, वर्ण, लिंग आदि पर आधारित भेदों के लिए कोई स्थान व था। तुर्कि- 
स्तान का सुल्तान अफ्रीका के बाज़ार से एक हव्शी गुलाम खरीदकर, उसे जंजीरों 
में वाँधकर अपने देश में ला सकता है। किन्तु यदि यही गुलाम इस्लास को अपना 
ले और उपयुक्त गुणों से विभूषित हो, वो उसे तुर्की की शाहज़ादी से निकाह करने 
का भी हक़ मिल जाता है। मुसलमानों की इस उदारता के साथ ज़रा इस देश 
(अमेरिका) में हृव्शियों (नीग्रो) एवं रेड इंडियत लोगों के प्रति किये जानेवाले 
घृणापूर्ण व्यवहार की तुलना तो करो। हिन्दू भी और क्या करते हैं ? यदि तुम्हारे 
देश का कोई धर्मे-प्रचारक (मिशनरी) भूलकर किसी सनातवी' हिन्दू के भोजन 
को स्पर्श कर ले, तो वह उसे अशुद्ध कहकर फेंक देगा। हमारा दर्शन उच्च और 
उदार होते हुए भी हमारा व्यवहार, हमारा आचार हमारी कितनी दुर्बलता 
का परिचायक है! किल्तु अन्य धर्मावरुस्वियों की तुलना में हम इस दिशा में 
मुसलमानों को अत्यन्त प्रगतिशील पाते हैं। जाति या वर्ण का विचार न कर, सबके 
प्रति समान भाव---वन्युभाव का प्रदर्शन--यही इस्लाम की महत्ता है, इसीमें 
उसकी श्रेष्ठता है। 

क्या और भी अवतारी पुरुष जन्म ग्रहण करेंगे ? निडचय ही वे धरा पर 
अवतीर्ण होंगे। किन्तु उनके आगमन की प्रतीक्षा में मत बैठे रहो। मैं तो यह पसन्द 

करूँगा कि तुममें से हर एक व्यक्ति समस्त प्राचीन व्यवस्थानों (0]6 ए'८४- 
प्यष्ण७) की समष्टिस्वरूप इस यथार्थ नव व्यवस्थान (८७ ८००४६) 
के मसीहा बनें। प्राचीन काल के विभिन्न अवतारों के समस्त सन्देशों को 
आत्मसात्‌ कर उन्हें अपनी अनुभूति, अपनी उपलरूब्धि के योग से पूर्ण बना 
लो और इस अन्धकाराच्छन्न युग के, इस त्रस्त मानव जाति के मसीहा वन 
जाओ। ये सभी अवतार महान हैं, प्रत्येक ने हमारे लिए कुछ न कुछ वसीयत छोड़ी 
है, वे हमारे ईश्वर हैं। हम उनके चरणों में प्रणाम करते हैं, हम उनके क्षुद्र किंकर 
हैं। किन्तु इसके साथ साथ हम स्वयं को भी नमस्कार करते हैं, क्योंकि वे यदि 
ईरुवर-पुत्र और अवतार हैं, तो हम भी वही हैं। उन्होंने अपनी पूर्णता पहले प्राप्त 
कर ली है, और हम भी यहीं और इसी जीवन में पूर्णता प्राप्त कर लेंगे। ईसा के 
शब्दों का स्मरण करो, स्वर्गं-राज्य निकट ही है।' इसलिए इसी क्षण हम सबको यह 
दृढ़ संकल्प कर लेना चाहिए कि "मैं पैग़म्बर बन्‌ंगा; मानव जाति का मसीहा 
बनूँगा; मैं ज्योतिस्वरूप भगवान्‌ का सन्देशवाहक वर्नूगा---मैं ईशवर-पुत्र वनूंगा--- 
नहीं, मैं स्वयं ईइवरस्वरूप बनूँगा।' 


७-१३ 


विल्वमंगलः 


'महात्माओं की जीवनियाँ' नामक एक भारतीय पुस्तक में यह एक कहानी 
हैं। किसी गाँवमें एक ब्राह्मण नवयुवक रहता था। वह नवयुवक एक दूसरे गाँव 
की एक नीच स्त्री के प्रेम में पागछ हो रहा था। दोनों गाँवों के वीच एक बड़ी नदी 
थी और वह नौजवान प्रतिदिन एक छोटी नाव से नदी पार करके अपनी प्रेमिका 
के पास जाता था। तभी, एक दिन उसे अपने पिता की अन्त्येप्टि क्रिया करनी थी; 
बह जा नहीं सकता था, पर साथ ही वह अपनी प्रेमिका के पास जाने को जैसे मर रहा 
था। वह जा तो नहीं सका, अन्‍्त्येप्टि सम्बन्धी कार्य तो करने ही थे। हिन्दू समाज 
में यह कार्य बहुत ही महत्त्वपूर्ण होता है। वह मन ही मन क्रोध से उबल रहा था, 
परन्तु विवश था? अन्त मे कार्य समाप्त हुआ, रात आयी ओर रात के साथ ही 
भयानक तूफ़ान भी आया। भयानक वर्पा हो रही थी, नदी में भी भयंकर लहरें 
उठ रही थीं। ऐसे में नदी पार करना बहुत खतरनाक था। फिर भी वह नवयुवक 
नदी के किनारे तक गया। उस समय वहाँ कोई नाव भी प्राप्प न थी। मल्‍्लाह इतने 
भयभीत थे कि नदी पार करने से डरते थे। परन्तु उसे तो जाना ही था, उसका 
मन मतवाला हो रहा था, उस स्त्री के प्रेम में तड़प रहा था, अत: वह अवश्य जायगा | 
पास ही लकड़ी का एक कुन्दा वह॒ता जा रहा था, उसने उसे पकड़ लिया, और उसीके 

सहारे वह नदी भी पार कर गया। दूसरे किनारे पर पहुँचकर उसने उस कूदे को 
निकालकर तट पर डाल दिया और अपनी प्रेमिका के घर गया। घर के द्वार 
बन्द थे। उसने द्वार खटखटाया, परन्तु वायु का वेग इतना तेज़ था कि किसीने 
उसकी पुकार न नुनी। वह घर के चारों ओर घूमा और अन्त में एक चीज़ दीवार 
प्र लटकती सी उसे दिखी, उसने रस्सी समझा। उसने उस रस्सी को पकड़ लिया, 
और मन ही मन बोला, ओह, मेरी प्रेमिका ने मेरे ऊपर जानेके लिए रस्सी लटका 
रखी है। उसी रस्सी के सहारे वह दीवार पर चढ़ गया, और दूसरी ओर पहुँच गया । 
तभी उसका पांव फिसला, वह गिर पड़ा, गिरने से व्यनि हुई और घर के निवासी 
जाग गये। वह स्त्री बाहर जायी, और अपने प्रेमी को वेहोश्य पड़ा पाया। किसी 


१. अमरोका-प्रवास में कुमारो एस० ई० वाल्डो के काणशज़्ों में स्वामो 
राघवानन्द द्वारा प्राप्त । 


श्९्५्‌ विल्वमंगल 


तरह उसे होश में लायी, तव उसे अनुभव हुआ कि उसके प्रेमी की देह से भयानक 
दुर्गन्थ आ रही थी। उसने पूछा, “तुम्हें क्या हो गया है? तुम्हारे शरीर से इतनी 
दुर्गंध क्यों आ रही है ? तुम घर में कैसे आये ? ” उसके प्रेमी ने कहा, “क्यों, क्या 
तुमने मेरे लिए रस्सी नहीं छटका रखी थी ?” स्त्री मुबकरायी और बोली, “कैसा 
प्रेम ? हम लोग तो घन के लिए हैं, क्या समझते हो कि तुम्हारे लिए मैं रस्सी 
लटकाऊँगी ? तुम कितने महान्‌ मूर्ख हो ? तुमने नदी कैसे पर की ? ” “क्यों, मैंने एक 
बहते कुन्दे को पकड़ लिया था।” स्त्री ने सुतकर कहा, “तो चलो, जरा दरें तो।” 
वह रस्सी एक नाग था, भयानक विपघर, जिसके तनिक छू जाने से ही मृत्यु निश्चित 
थी। जव रस्सी समझकर उसने उसकी पूँछ पकड़ी थी, उसका सिर उस समय विल 
में था और वह भीतर जा रहा था। प्रेम में पागछपन ने उसे ऐसा करने को विवज 
किया था। जब विपधर का सिर विल में हो और शरीर वाहर, और उसे पकड़ा 
जाय तो वह कदापि अपना सिर बाहर न निकाछेगा। इसीलिए वह मतवाला प्रेमी 
उसके सहारे ऊपर चढ़ गया। लेकिन वोझ और खिंचाव से विपधर मर गया थ।। 
“तुमने कुंदा कहाँ पाया ?” “वह नदी में वह रहा था।” वह कुदा एक दुर्गन्बपूर्ण 
मृत शरीर था। जलर-प्रवाह से वह भयानक रूप से वदक गया था और उसे प्रेमी 
ने कुंदा समझा था; इसीसे उसके शरीर से इतनी भयानक दुर्गन्‍्ध आ रही थी। स्त्री 
ने उसकी ओर देखकर कहा, “मैंने कभी प्रेम में विश्वास नहीं किया। हम लोग कभी 
नहीं करते। लेकिन अगर प्रेम नहीं है, तो मुझ पर ईश्वर की कृपा है। हम लोग 
वास्तव में जानते ही नहीं कि प्रेम क्या है। परन्तु मेरे प्रेमी, तुमने मुझ जैसी स्त्री को 
दिल क्‍यों दिया ? यही दिल तुमने ईश्वर को क्‍यों नहीं दिया ? शायद तुम पूर्ण 
हो जाते।” उस मनुप्य के मस्तिप्क पर जैसे विजली चमकी और उसी चमक मे 
एक पल को उसे उस लोक की झाँक़ी सी दिखी। “क्या वहाँ ईश्वर है ? ” हा, हाँ. 
मेरे मित्र, ईश्वर वहीं है,” स्त्री ने कहा। और वह आदमी चल पड़ा वहां से। 
जंगल में चछा गया और वह॒ लगा रोने और ईश्वर से प्रार्थना करने, पैं तुम्हें चाहता 
हूँ, हे ईश्वर ! मेरे प्रेम का यह तूफान एक क्षुद्र मानव में द्ाति नहीं पा सकता। मैं 
तो वहीं मन लगाना चाहता हूँ, जहाँ मेरे दिल के प्रेम की यह महानदी जा सके। 
ऐसे प्यार के समुद्र को पाना चाहता हूँ। मेरी यह प्रेम-नदी छोटे-मोटे वालों की 
पुलिया में नहीं जा सकती, इसे तो असीम सागर चाहिए। वह तुम्हारे पात्त है 
» प्रभो! मेरे पास आओ ।' अतः वहाँ वह कई वर्षों तक रहा। कई वर्ष के बाद उसे छगा 
कि उसे सफलता प्राप्त हो गयी है। वह संन्यासी हो गया और नगरों की ओर चला । 
एक दिन वह एक नदी के किनारे बैठा था। एक स्नान-घाट पर उसने एक बहुत 
सुन्दरी युवती, नगर के साहुकार की पत्नी, को देखा। उसके साथ नौकर था। वह 

यूवती आयी और सामने से चली गयी। उस सनन्‍्यासी के भीतर वही पुराना मनुप्य 
फिर जाय गया। उस सुन्दर चेहरे ने फिर उसे आकर्पित कर छिया। योगी उसे 
देखता ही रहा, फिर उठ खड़ा हुआ और उस स्त्री के पीछे पीछे उसके घर तक चला 
गया। तभी उस स्त्री का पति आ गया और नन्यासी को गेरुआ वस्त्र में देखकर 
बोला, “आइए महाराज, हम आपकी क्‍या सेवा करें ?” योगी ने कहा, "मैं तुमसे 
एक भयानक वात कहूँगा।” “कुछ भी कहें महाराज, मैं एक गृहस्थ हूँ। और मुझसे 
जो भी कोई वस्तु माँगता है, मैं देने को तत्पर हूँ।” “मैं तेरी पत्नी को देखना चाहता 
हुँ।” उस आदमी ने कहा, महाराज, यह क्या ? छेकिन मैं पवित्र हूँ और मेरी 
पत्नी भी पवित्र है और ईश्वर तो सभी की रक्षा करता ही है। आओ महाराज, 
भीतर आओ” योगी भीतर आया और पति ने अपनी पत्नी का परिचय उससे 

कराया। उस स्त्री ने भी पूछा, “मैं आपकी क्‍या सेवा कर सकती हूँ ? ” योगी उसे 
देखता रहा, देखता रहा ; फिर वोला, माँ,क्या मुझे अपने वालों से दो काँटे दे सकोगी ? ” 
“यह रहे काँटे ! ” उसीसे केकर योगी ने दोनों काँटों को अपनी दोनों आँखों में 
घुसेड़ लिया और बोला, तुम आँखें वैरित हो, अब जाओ। अब कभी हाड़-मांस 
देखकर मत ललूचाना। अगर तुम्हें देखना ही हो, तो आत्मा की आँखों से वृन्दावन 
के उसी चरवाहे को देखो। वही तुम्हारी आँखें हैं अव ! ” फिर वह जंगल में चला 
गया। वहाँ वह फिर रोया, खूब रोया, खूब रोया। यही प्रेम की वह अमर धारा 
थी, जो सत्य की प्राप्ति के लिए उसमें संघर्ष कर रही थी और जिसे अन्त में 
सफलता मिली। 

उसने अपने दिल को प्रेम की इस घारा में उचित लक्ष्य की ओर चालित किया, 

जिससे वह उस चरवाहे के पास पहुंच गया। कहानी तो आगे वताती है कि उसने 
ईइवर को कृष्ण के रूप में देखा था। तव एक वार उसे दुःख हुआ कि उसकी आंलें 

नहीं थीं और वह केवर अन्तदंप्टि से ही देख सकता था। तभी उसने प्रेम 
सम्बन्धी कुछ बहुत सुन्दर कविताएँ लिखीं। संस्कृत में पुस्तकें लिखनेवाले सभी 
लेखक सर्वप्रथम अपने गुरु को प्रणाम करते हैं। इसी तरह उसने भी अपने प्रथम 
गुरु के रूप में उस स्त्री को ही प्रणाम किया। 


मगवान्‌ बुद्ध 


(अमेरिका के डिट्राएट नगर में दिया हुआ भाषण) 


हर एक घर्म में हम किसी एक प्रकार की साथना को चरम सीमा पर पहुँची 
हुई पाते है। वौद्ध धर्म में निष्काम कर्म का भाव अत्यन्त विकसित है। तुम लोग 
बौद्ध घर्म तथा ब्राह्मण धर्म को समझने में भूल न करो। बौद्ध धर्म हमारे सम्प्रदायों 
में से एक है। भारतीय वर्ण-व्यवस्था, कठिन कर्मकाण्ड एवं दाशेनिक वाद- 
विवादों से ऊबकर गौतम नामक एक महापुरुप ने बौद्ध धर्म की स्थापना की। कुछ 
लोग कहते हैं कि हमारा एक विशेष कुल में जन्म हुआ है और इसलिए हम उन 
लोगों से श्रेष्ठ हैं, जिनका जन्म ऐसे वंश में नहीं हुआ। भगवान्‌ बुद्ध का इस सिद्धान्त 
में कोई विश्वास न था--वे इस प्रकार के जाति-भेद के विरोधी थे। और पुरोहित 
लोग धर्म के नाम पर जो कपटाचरण द्वारा स्वार्थ-सिद्धि करते थे, इसके भी वे 
घोर विरोधी थे। इसलिए उन्होंने एक ऐसे धर्म का प्रचार किया, जिसमें कामनाओं 
तथा वासनाओं के लिए स्थान न था। वे दर्शन तथा ईइवर के सम्बन्ध में सम्पूर्ण 
अज्ञेयवादी थे। 

उनसे कई वार ईश्वर के अस्तित्व के सम्बन्ध में प्रश्न पूछे गये, पर उन्होंने 
सर्देव यही उत्तर दिया, “मैं नहीं जानता।” उनसे पूछा गया कि मनुष्य का प्रकृत 
कर्तव्य क्या है। उन्होंने कहा, 'शुभ-चरित्र वबतो और शुभ कर्म करो।” एक वार 
पाँच ब्राह्मणों ने आकर उनसे विनती की, भगवान्‌, हमारे वाद-विवाद का न्याय 
कीजिए।” उनमें से एक ने कहा, भगवन्‌, मेरे शास्त्रों में ईई्वर का यह स्वरूप 
बतलाया गया है और उसकी प्राप्ति के लिए यह मार्ग दर्शाया गया है।” दूसरे 
ब्राह्मण ने कहा, “नहीं, यह सब मिथ्या है, क्योंकि मेरे शास्त्र में इसके विपरीत 
लिखा है और ईइवर-प्राप्ति का अन्य मार्ग वतलाया गया है।” इस प्रकार दूसरों 
ने भी शास्त्रों की दुह्माई देकर ईइवर के स्वरूप तथा उसकी प्राप्ति के सम्बन्ध में 
अपने अपने मत प्रकट किये। वुद्धदेव यह्‌ विवाद शान्तिपूर्वक सुनकर उनसे क्रमश: 
पूछने लगे, “क्या किसीके शास्त्र में यह भी कथन है कि ईश्वर कभी छोव करता 
है ? किसीकी हानि करता है या अशुद्ध है ?” उन सबने कहा, “नहीं भगवन्‌, 
हमारे सभी शास्त्र यही कहते हैं कि ईश्वर शुद्ध, विकाररहित और कल्याणकर 

हैं।” तब भगवान्‌ बुद्ध वोले, “मित्रो, तब तुम पहले शुद्ध और सदाचारी वनने 
की चेप्टा क्‍यों नहीं करते, जिससे तुम्हें ईश्वर का ज्ञान हो सके।” 
मैं वीद्ध दर्शन से पूर्णतया सहमत नहीं हूँ। मुझे अपने लिए दाशनिक विचार 

की यथेप्ट आवश्यकता प्रतीत होती है। मेरा बुद्ध के कई सिद्धान्तों से मतभेद है, 
किन्तु यह मेरे उस महान्‌ आत्मा के चरित्र एवं भाव-सौन्दर्य के दर्शन में वाधक नहीं 
हैं। बुद्ध ही एक व्यक्ति थे, जो पूर्णतया तथा यथार्थ में निप्काम कहे जा सकते 
है। ऐसे अन्य कई महापुरुष थे, जो अपने को ईश्वर का अवतार कहते थे और 

विश्वास दिलाते थे कि जो उनमें श्रद्धा रखेंगे, वे स्वर्ग प्राप्त कर सकेंगे। पर बुद्ध 
के अबरो पर अन्तिम क्षण तक ये ही शब्द थे, अपनी उन्नति अपने ही प्रयत्न से होगी । 
अन्य कोई इसमें तुम्हारा सहायक नहीं हो सकता। स्वयं अपनी मुवित प्राप्त करो।' 
अपने सम्बन्ध में भगवान्‌ वुद्ध कहा करते थे, बुद्ध शब्द का अर्थ है---आकाश के समान 
अनन्त ज्ञानसम्पन्न; मुझ गौतम को यह अवस्था प्राप्त हो गयी है। तुम भी यदि 

प्राणग्रण से अयत्न करो, तो उत्त स्थिति को ग्राप्त कर सकते हो ।' बद्ध ने अपनी 
सब कामनाओं पर विजय पा ली थी। उन्हें स्वर्ग जाने की कोई लालसा न थी 
और न ऐंडवर्य की ही कोई कामना थी। अपने राज-पाट और सब प्रकार के सुखों 
को तिल्गंजलि दे, इस राजकुमार ने अपना सिन्वु-सा विज्ञाल हृदय लेकर नर-नारी 
तथा जीव-जन्तुओं के कल्याण के हेतु, आर्यावर्ते की वीथी वीथी में अ्रमण कर भिक्षा- 
वृत्ति से जीवन-निर्वाह करते हुए अपने उपदेशों का प्रचार किया। जगत्‌ में वे ही 
एकमात्र ऐसे हैं, जो यज्ञों में पशुबलि-निवारण के हेतु, किसी प्राणी के जीवन की 
रक्षा के लिए अपना जीवन भी निछावर करने को तत्पर रहते थे। एक वार उन्होंने 
एक राजा से कहा, “यदि किसी निरीह पशु के होम करने से तुम्हें स्वर्ग-प्राष्ति हो 
सकती है, तो मनृप्य के होम से और किसी उच्च फल की प्राप्ति होगी। राजन, 
उस पशु के पाश काटकर मेरी आहुति दे दो-शायद तुम्हारा अधिक कल्याण हो 
सके । राजा स्तब्च हो गया ! इस प्रकार हम देखते हूँ कि भगवान्‌ बुद्ध पूर्ण रूप से 
निष्काम थे। वे कर्मयोग के ज्वलन्त आदर्शस्वढ़प थे और जिस उच्चावस्था पर 
वें पहुँच गये थ, उससे प्रतोत होता है कि कर्म-णशक्ति द्वारा हम नी उच्चतम 
आध्यात्मिक स्थिति को प्राप्त कर सकते हैं। 

ईदवर में विश्वास रसने से अनेक व्यक्तियों का मार्ग सुगम हो जाता है। किन्तु 

व्रृद्ध का चरित्र बताता है कि एक ऐसा व्यक्ति भी, जो नास्तिक है जिसका किसी 
दर्शन में विश्वास नही, नो न किसी सम्प्रदाव को मानता हे और न किसी मन्दिर- 
मसजिद में ही जाता है, जो घोर जड़वादी है, परमोच्च अवस्था प्राप्त कर सकता 
है। बुद्ध के मतामत या कार्यकलापों का मूल्यांकन करने का हमें कोई अधिकार नही । 


२९९ भगवान्‌ बुद्ध 
उनके विज्ञाल हृदय का सहत्रांश पाकर भी मैं स्वयं को धन्य मानता। बुद्ध की 
आस्तिकता या नास्तिकता से मुझे कोई मतल्‍रूब नहीं। उन्हें भी वह पूर्णावस्था 
प्राप्त हो गयी थी, जो अन्य जन भक्ति, ज्ञान या योग के मार्ग से प्राप्त करते हैं। 
केवल इसमें-उसमें विश्वास करने से ही पूर्णता प्राप्त नहीं होती, जल्पना से कोई 
अर्य-सिद्धि नहीं होती। यह तो शुक-सारिका भी कर छेते है। केवल निप्क्राम कर्म 
ही मनुप्य को पूर्णत्व तक पहुंचा सकता है। 


संसार को बुद्ध का संदेश 
(सैन फ्रैन्सिस्को में दिया हुआ व्याख्यान, मार्च १८, १९०० ई०) 


बौद्ध धर्म ऐतिहासिक दृष्टि से सर्वाधिक महत्त्वपूर्ण धर्म है--ऐतिहासिक दृष्टि 
से, दार्शनिक दृष्टि से नहीं--क्योंकि वह संसार में घटित होनेवाला वृहत्तम घारमिक 
आन्दोलन और मानव समाज पर फूट पड़नेवाली विराटतम आध्यात्मिक लहर 
थी। कोई भी सभ्यता ऐसी नहीं है, जिस पर किसी न किसी रूपमें उसका प्रभाव 
न पड़ा हो। 

बुद्ध के अनुयायी परम उत्साही और धर्म-प्रचार की भावता से ओत-प्रोत थे। 
विविव धर्मो के अनुयायियों में, अपने मातृ (मूल) संघ के सीमित क्षेत्र से संतुष्ट न 
रह सकनेवाले लोगों में वे प्रथम थे। वे वहुत दूर दूर फैल गये। उन्होंने पुर और 
पश्चिम, उत्तर और दक्षिण की यात्रा की। वे परम तिमिरावृत तिब्बत में पहुँचे; वे 
ईरान और तुक़ों (एशिया माइनर) गये ; वे रूस, पो्ेड तथा पश्चिमी जगत्‌ के अनेक 
अन्य देशों को गये। वे चीन, कोरिया और जापान गये; वे ब्रह्मदेश, इयाम और 
ईस्ट इंडीज़ तथा उसके और आगे तक गये। जब सिकन्दर महान्‌ अपनी सैनिक 
विजयों के द्वारा भूमध्यसागरीय जगत्‌ की भारत के संपर्क में ले आया, तव भारत 
के ज्ञान को एशिया और यूरोप के विशाल खंडों में प्रसार करने के निमित्त तत्काल एक 
मार्ग सुलभ हो गया। वौद्ध भिक्षु विभिन्न राष्ट्रों में धर्म का प्रचार करने निकलछ 
गये; और जैसे जैसे उन्होंने घर्म का उपदेश किया, वैसे वैसे अंधविश्वास और 
पुरोहित-प्रपंच सूर्य के सम्मुख कुहरे के सदृश छिन्न-भिन्न होने लगे। 

इस आन्दोलन को समुचित रूप से समझने के लिए तुमको बुद्ध के आविर्भाव 
के समय भारत की परिस्थितियों से परिचित होना उसी तरह आवश्यक है, जैसे 
ईसाई घर्म को समझने के निमित्त तुम्हारे लिए ईसा के समय यहूदी समाज की दशा 
से अवगत होना। ईसा के जन्म से छः सौ वे पूर्व के भारतीय समाज का कुछ 
अनुमान तुम्हारे लिए आवश्यक है; उस समय तक भारतीय सभ्यता अपने उत्कर्पे 
को प्राप्त कर चुकी थी। 

यदि तुम भारतीय सभ्यता का अध्ययन करो, तो देखोंगे कि वह अनेक वार मरी 
और पुनरुज्जीबित हुई है; यह एक विचित्रता है। अधिकांश जातियाँ एक बार 

उत्थान करती हैं और फिर सदा के लिए उनका पतन हो जाता है। जाति दो प्रकार 
की होती है। वे जो निरंतर विकास करती रहती है और वे जिनके विकास की 
इति हो जाती है। भारत और चीन के शांतिप्रिय राष्ट्र नीचे गिरते हैं, किन्तु फिर 
उठ खड़े होते हैं; लेकिन अन्य छोग एक वार अधोगति को प्राप्त होने पर फिर 
उबर नहीं पाते, उनकी मृत्यु हो जाती है । मंगलास्पद है शांतिनिर्माता, क्योंकि 
वे ही पृथ्वी का उपभोग करेगे। 

जिस समय बुद्ध ने जन्म लिया, भारत को एक महान्‌ आध्यात्मिक नेता, एक 
पैग़म्बर की आवश्यकता थी। पुरोहितों का एक प्रवल संगठन वहाँ पहले से ही 
विद्यमान था। यदि तुम यहुदियों के इतिहास को स्मरण करो, तो तुम स्थिति को 
अधिक अच्छी तरह समझ सकोगे---उनके यहाँ किस प्रकार दो तरह के धार्मिक 
नेता थे; पुरोहित और पैग़म्बर। पुरोहित जनता को अज्ञान में रखते और उसके 
मन को अंधविदश्वासों से भरते रहते थे। पुरोहितों द्वारा निर्दिष्ट पूजा-उपासना 
की पद्धतियाँ केवल ऐसा साधन भर थीं, जिसके द्वारा वे जनता पर अपना प्रभुत्व 
जमाये रख सकते थे। प्राचीन व्यवस्थान (0]0 ''८६डइ/४77८0४) में तुम सर्वत्र 
पैग़म्बरों को पुरोहितों के अंधविश्वासों को चुनौती देते पाते हो। इस संघर्ष के 
फलस्वरूप पैग़्म्बरों की विजय और पुरोहितों की पराजय हुई। 

पुरोहित यह विश्वास करते हैं कि एक ईश्वर है, किन्तु इस ईश्वर के समीप 
पहुँच सकना और उसे जान सकना केवल उन्हीके माध्यम से हो सकता है। पावन 
पावनानाम्‌ में लोग केवल पुरोहितों की अनुमति से ही प्रवेश कर सकते है। तुम्हारे 
लिए आवश्यक है कि तुम उनको दक्षिणा दो, उनकी पूजा करो और अपना सर्वेस्व 
उनके हाथों में रख दो। संसार के इतिहास में पुरोहितों की यह प्रवृत्ति---शक्ति 
की यह दारुण प्यास, यह वाघ जैसी प्यास, जो मानव प्रकृति का एक अंग प्रतीत होती 
है--वारम्बार सर्वत्र प्रकट होती रही है। पुरोहित तुम्हारे ऊपर अपना आधिपत्य 
जमाते हैं, और तुम्हारे लिए हज़ारों नियमों की व्यवस्था करते है। सरल सत्यों 
का वर्णन वे पेचीदा ढंगों से करते है। स्वयं अपने पद की श्रेष्ठता की पुष्टि में वे 
तुमको कथाएं सुनाते हैं। यदि तुम इस जीवन में फलना-फूछना या मृत्यु के उपरान्त 
स्वर्ग जाना चाहते हो, तो तुमको उन्हींके हाथों पार होना है। तुमको सभी प्रकार के 
संस्कार और अनुप्ठान करने पड़ते है। इस सबने जीवन को इतना जटिल वना 
दिया है और मस्तिप्क को इतना श्रांत कर डाल है कि यदि मैं तुमको सीधे-सादे 
शब्द प्रदान करूँ, तो तुम अपने घर असंतुष्ट ही लौटोगे। (इस' नशे को पीकर ) तुम 
पूर्णछझूपेण जड़बुद्धि हो चुके हो। जितना कम तुम समझ पाते हो, उतना ही अच्छा 
अनुभव करते हो! पैगम्बर छोग पुरोहितों और उनके अंधविश्वासों तथा 

पड़्यंत्रों के विरुद्ध चेतावनियाँ देते रहे हैं; किन्तु जनता की विशाल राशि ने उन 
चेतावनियों पर ध्याव देना नहीं सीखा है---अभी उनको शिक्षा मिलना शेप है। 

मनृप्य को शिक्षा मिलनी ही चाहिए। लोग आजकल जनतंत्र की, मनुप्य 
मात्र की समता की, चर्चा करते हैं। किन्तु कोई मनुष्य यह कैसे जान पायेगा कि 
वह सबके समान है। उसके पास एक सवल मस्तिप्क, निरर्थक विचारों से रहित 
निर्मल वुद्धि होनी ही चाहिए; उसे अपनी बुद्धि पर जमी अंबविश्वासों की राक्षि 
की पपड़ी को भेदकर उस विशुद्ध सत्य पर पहुँचना ही चाहिए, जो उसकी 
अतरतमवासी आत्मा में है। तव उसको ज्ञात होगा कि समस्त पूर्णता, सभी 
शक्तियाँ, स्वयं उसके भीतर पहले से ही मौजूद हैं, वे उसको दूसरों के द्वारा प्रदान 
की जानेवाली नहीं हैं। यह भली भाँति अनुभव कर लेने पर वह उसी क्षण मुक्त 
हो जाता है, समता को प्राप्त कर लेता है। वह यह भी भली भाँति अनुभव कर 
लेता है कि हर अन्य व्यक्ति भी एक समान वैसा ही पूर्ण है जैसा वह, और अपने 

वन्धु मानवों पर किसी भी प्रकार का--शारीरिक, वौद्धिक या नैतिक--वल 

प्रयोग करने की आवश्यकता उसे नहीं है। वह इस विचार को सदा के लिए त्याग 
देता है कि कभी कोई मनृप्य ऐसा भी हुआ, जो उससे निम्नतर था। तभी वह 
समता की वात कर सकता है, उसके पूर्व नहीं। 

अब, जैसा कि मैं तुमकों बतला रहा था, यहूदियों में पुरोहितों तथा पैग़म्बरों 
के मध्य एक अनवरत संघपं चलता रहता था; पुरोहितों ने शक्ति और ज्ञान पर 
एकाधिकार जमाने की चेप्टा की, किन्तु ये उनके हाथों से निकलने छूंगे और 
जिन जंजीरों से उन्होंने जनता के पैरों को वाँध रक्‍्खा था, वे स्वयं उनके पैरों पर 
आ गिरी। स्वामी शी त्र ही दास वन जाते हैं। इस संघ की पराकाप्ठा नाज़रथ 
के ईसा की विजय में हुई। यह विजय ही ईसाई धर्म का इतिहास है। ईसा जादू- 
टोने के इस पूंज को ब्वस्त करने में अंततः सफल हुए। इस महान्‌ पैग़म्बर ने 
पुरोहिती स्वार्थ के अज़दहे (72४०४) का वब करके उसके पंजों से सत्य के रत्न का 
उद्धार करके उसे समग्र संसार को प्रदान कर दिया, जिससे उसको प्राप्त करने की 
इच्छा करनेवाले हर व्यक्षित को उसे प्राप्त करने की पूर्ण स्वतन्त्रता हो और उसे 
किसी पुरोहित या पुरोहितों के प्रसाद की प्रतीक्षा न करनी पढ़े। 

यहुदी कभी भी बहुत दार्गनिक जाति नहीं रहे हैं, उनके पास न तो भारतीय 
मस्तिप्क की सूक्ष्मदरिता थी, न भारतीयों की योगिक थक्ति | भारत के पुरोहितों-- 
ब्राह्मणों के पास विपुल वीद्धिक और यीगिक शक्त्तियां थीं। उन्होंने ही भारत के 
आव्यात्मिक विकास का समारम्न किया और उन्होंने अद्भुत कार्य निप्पन्न किये। 
किन्तु ऐसा समय भी आया, जब विकास की वह मुक्त प्रेरणा विलुप्त हो गयी, जिसने 





२०३ संसार को बुद्ध का संदेश 


भ्राह्मणों को प्रारम्भ में संप्रेरित किया था। उन्होंने शक्तियों और विशेषाधिकारों 
पर अपने अनुचित दावे आरम्भ कर दिये। यदि ब्राह्मण किसीकी हत्या कर दे 
तो उसे दंड न मिले। ब्राह्मण जन्मना ही विश्व का प्रभु है! दराचारी से दराचारी 
ब्राह्मण को भी पूजा जाना चाहिए 

लेकिन जहाँ पुरोहित फल-फूल रहे थे, वहाँ संन्यासी कहलानेवाले कवि- 
मनीषियों का भी अस्तित्व था। सभी हिंदुओं के लिए, उनकी जाति कोई भी 
हो, आध्यात्मिकता की प्राप्ति के निमित्त, अपने कार्य का परित्याग और मंत्य 
के लिए तैयारी करना आवश्यक है। यह संसार उनके लिए किसी प्रयोजन का 

जाता। संसार से उन्हें निकक आना और संन्यासी हो जाना चाहिए। 

पुरोहितों द्वारा आविष्कृत सहस्नों घारमिक कृत्यों से उनका सबंध नहीं रह जाता, 
जैंसे कुछ शब्दों का उच्चारण करना--दस अक्षर, बीस अक्षर आदि-न्यह 
सब व्यर्थ है। 

इस प्रकार प्राचीन भारत के इन कवि-मनीपियों ने पुरोहितों के मार्ग का 
अत्याख्यान किया और शुद्ध सत्य की घोषणा की। उन्होंने पुरोहितों की शक्ति 
को घ्वस्त करने का प्रयास किया और थोड़ा सफल भी हुए। लेकिन दो ही पीढ़ियों 
में उनके शिष्य पुनः अंधविश्वासों--पुरोहितों के पेचीले रास्तों--में वापस चले 
गये, और स्वयं भी पुरोहित वन गये : सत्य को तुम हमारे द्वारा ही पा सकते हो ।' 
सत्य फिर जम गया, और पपड़ियों को तोड़ने तथा सत्य को मुक्त करने पैग़म्बर 
फिर आये, और यह क्रम इसी प्रकार चलता रहा। हाँ, उस मानव का, पैग़म्बर 
का आविर्भाव सदा होता रहना अनिवार्य है, अन्यथा मानवता मर जायगी। 

तुम आइचर्य करते होगे कि आखिर पुरोहितों के इन चकक्‍्करदार तरीक़ों 
का होना ज़रूरी क्यों है। तुम सत्य के पास सीधे क्‍यों नहीं आ सकते ? क्या ईइवर 
के सत्य से तुमको शर्म लगती है, जिससे तुमको उसे सभी प्रकार के जटिल मंत्रों 
और धाभिक छूत्यों से छिपाना पड़ता है? क्या तुम ईश्वर के कारण लज्जित 
अनुभव करते हो, जो संसार के समक्ष उसके सत्य को स्वीकार नहीं कर सकते ? 
क्या इसे ही तुम घामिक और आध्यात्मिक होता कहते हो ? सत्य के योग्य छोग 
केवल मात्र पुरोहित ही हैं! जनता उसके योग्य नहीं हैं! सत्य को पतला करना 
जरूरी है! उसमें थोड़ा पानी मिला लो! 

गीता और पर्वत पर उपदेश ( 52077707 ०7 76 >४०४7६) को हे, वे साक्षात्‌ 
सरलता हैं। राह चलनेवाला भी उन्हें समझ सकता है। कितने महान्‌ ! उनमें 
तुमको सत्य स्पप्टता और सरलता से प्रकट किया गया मिलता है। लेकिन नहीं, 
पुरोहित यह मान ही नहीं सकते कि सत्य को इतने सीधे ढंग से प्रकट किया जा 


विवेकानन्द साहित्य २्‌ण्डं 


सकता है। वे दो हज़ार स्वर्यो और दो हज़ार नरकों की वात करते हैं। यदि लोग 
उनके नुस्खों का सेवन करेंगे, तो वे स्वर्ग जायँगे। यदि वे नियमों का पाछन नहीं 
करते, तो नरक जायँँगे! 

लेकिन लोग सत्य से अवगत हो ही जायेंगे। कुछ छोग डरते है कि यदि संपूर्ण 
सत्य सवको दे दिया जायगा, तो उससे उन्हें हानि पहुँचेगी। उन (सब) को 
अमर्यादित सत्य नहीं दिया जाना चाहिए। वे ऐसा कहते हैं। लेकिन सत्य के 
साथ समझौता करते रहने से जगत्‌ का कोई विशेष लाभ तो हुआ नहीं। 
जेंसा वह है उससे भी और बुरा वह क्‍या होगा? सत्य को बाहर लाओ ! 
यदि वह वास्तविक है तो कल्याण ही करेगा। जब लोग इसका विरोध 
करते और अन्य तरीक़ प्रस्तावित करते है, तो वे केवल जादू-टोने का मंडन ही 
करते है। 

बुद्ध के समय में भारत उससे परिपूर्ण था। जनराशियाँ थीं, और उन्हें समस्त 
ज्ञान से वंचित कर दिया गया था। यदि वेदों का एक शब्द भी किसी मनुप्य के 
कान में पड़ जाता, तो उसे भीषण दंड दिया जाता था। पुरोहितों ने वेदों को रहस्य 
वना रखा था--उन वेदों को, जिनमें प्राचीन हिंदुओं द्वारा खोजे आध्यात्मिक 
सत्य संचित है! 

अंततः: एक व्यक्ति इसे और अधिक सहन नहीं कर सका। उसके पास 
अभीष्ट मस्तिप्क, अभीष्ट शक्ति, और अभीष्ट हृदय--विस्तीर्ण आकाश जैसा 
असीम हृदय था। उसने देखा कि जनता का नेतृत्व पुरोहित छोग किस प्रकार 
कर रहे है, तथा किस प्रकार वे अपनी शक्ति में गौरव का अनुभव कर रहे हैं, और 
उसने इस संबंध में कुछ करना चाह्म। वह किसी पर अपना शक्तिपूर्ण अधिकार 
नहीं चाहता था। वह मनुष्यों के मानसिक और आध्यात्मिक पाशों को तोड़ 
डालना चाहता था। उसका हृदय विश्ञाक था। वैसा हृदय हमारे आस-पास के 
अनेक छोगों में हो सकता है। हम भी दूसरों की सहायता करना चाहते हैं। लेकिन 
हमारे पास वह मस्तिष्क नहीं है; हम वह साधन और उपाय नहीं जानते, जिनके 
द्वारा सहायता दी जा सकती है। लेकिन इस व्यक्ति के पास आत्माओं के पाशों 
को तोड़ फेंकनेवाले उपायों को खोज मनिकालनेवाला मस्तिष्क था। उसने जान 
लिया कि भनुप्य दुःख से पीड़ित क्यों होता है, और उसने दुःख से निवृत्त होने का 
भार्ग ढूँढ़ निकाल्ा। वह वहुत ही निष्णात व्यक्ति था, उसने सब चीजों का 
समाघान कर लिया; उसने विना किसी भेद-भाव के हर किसीको उपदेश दिया, 
और संवोधि की ज्ञांति प्राप्त करने के लिए उनकों प्रेरित किया। वह व्यक्ति 
था बुद्ध ! 


र्णप संसार को बुद्ध का संदेदा 


आनेल्ड के काव्य दि लाइट ऑफ़ एशिया” से तुमको यह तो ज्ञात ही होगा 
कि वृद्ध किस प्रकार जन्मना एक राजकुमार थे और जगत्‌ के दुःख ने किस गहराई 
से उनको प्रभावित किया था; भोग-विलास के अंक में पालित-पोषित होने और 
जीवन-यापन करने पर भी, वह अपने व्यक्तिगत सुख और सुरक्षा से किस प्रकार 
परितुष्ट नहीं हो सके; किस प्रकार उन्होंने राजकुमारी और अपने नवजात पुत्र 
को छोड़कर संसार का परित्याग किया; कैसे वह सत्य की खोज में एक के वाद 
दूसरे गुरुओं के पास भटकते रहे; और अंततः उन्होंने कैसे संबोधि प्राप्त की। 
तुम उनके सुदीर्घ धर्म-प्रचार, उनके शिष्यों, उनके संगठनों के विपय में भी जानते 
हो। तुम इन सव बातों से परिचित हो। 

बुद्ध, भारत में पुरोहितों और मनीषियों के मध्य चलते रहनेवाले संघर्ष में 
विजय स्वरूप थे। इन भारतीय पुरोहितों के संबंध में एक वात कही जा सकती 
है--वे धर्म के प्रति असहिष्णू कभी नहीं रहे, न हैं; उन्होंने धर्म पर कमी भी 
अत्याचार नहीं किया। कोई भी उनके विरुद्ध प्रचार कर सकता था। उनका 
धर्म ही ऐसा है; उन्होंने किसीको उसके घामिक विचारों के कारण कभी नहीं 
सताया। कितु सभी पुरोहितों की विचित्र दुबेछता से वे भी आक्रांत थे: शक्ति की 
आकांक्षा उन्हें भी थी; उन्होंने भी नियम तथा विधि-विधान ज्ञारी किये और 
धर्म को अनावश्यक रूप से जटिल बना दिया, जिससे उन्होंने अपने धर्म के 
अनुयायियों के बल को उच्छिन्न कर डाछा। 

बुद्ध ने इन सब अपवृद्धियों को काट फेंका। उन्होंने परम दुधप॑ सत्यों का 
उपदेश किया। उन्होंने वेदों के दर्शन के सारांश की ही शिक्षा, बिना भेद-भाव 
किये हर किसीको दी; उन्होंने उसका उपदेश सारे ससार के लिए किया, क्योंकि 
मानव की समता उनके महान्‌ संदेशों में से एक है। सव मनुष्य वरावर हैं। वहाँ 
किसीके साथ कोई रियायत नहीं ! बुद्ध समता के महान्‌ उपदेष्टा थे। हर स्त्री- 
पुरुष को आध्यात्मिकता प्राप्त करने का समान अधिकार है, यह उनकी शिक्षा थी। 
उन्होंने पुरोहितों तथा अन्य जातियों के मध्य अंतर का उन्मूलन कर दिया। निम्नतम 
लोग भी उच्चतम उपलब्धियों के अधिकारी हैं; उन्होंने निर्वाण के द्वार हर किसी 
के लिए खोल दिये। उनकी शिक्षा भारत तक के लिए भी साहसपूर्ण थी। उपदेश 
का कोई भी परिमाण भारतीय आत्मा को कभी क्षुव्ध नहीं कर सकता, कितु वुद्ध के 


१. सर एडविन आनंल्ड कृत बुद्ध के जीवन पर प्रसिद्ध अंग्रेजों खंड काव्य, 
५%6 परं80६ ० ४४०. रामचन्द्र शुक्ल ने इसका हिंदो अनुवाद बुद्ध-चरिता 
नाम से किया है। 


२०७ संसार को बुद्ध का संदेश 


बुद्ध ने कहा है, यह सारे अनुष्ठान मिथ्या हैं। जगत्‌ में केवल एक ही आदर्श 
है। सारे मोह को ध्वस्त कर दो, जो सत्य है वही वच रहेगा। वादल जैसे ही 
हटेंगे, सूयं चमक उठेगा।' इस आत्मा को कैसे मारा जाय ? पूर्णरूपेण स्वार्थरहित 
हो जाओ, एक चींटी तक के लिए अपना जीवन देने को प्रस्तुत रहो। किसी अंघ- 
विश्वास के निमित्त कर्म न करो, न किसी ईइ्वर को प्रसन्न करने के लिए, न कोई 
पुरस्कार पाने के लिए, वरन्‌ इसलिए कि तुम अपनी आत्मा को मारकर अपनी मृक्ति 
पाना चाहते हों। उपासना और प्रार्थना तथा वैसा ही और सव निरर्थक है। तुम 
सव कहते हो, मैं ईश्वर को धन्यवाद देता हँ---लेकिन वह रहता कहाँ है ? तुम्हें 
ज्ञात नहीं, लेकिन फिर भी तुम सव उस ईब्वर के पीछे दीवाने हो रहे हो। 

हिंदू लोग अपने ईश्वर के सिवा और सव कुछ छोड़ सकते हैं। ईइ्वर को 
अस्वीकार करने का अर्थ है भक्ति के पैरों के तले से धरती ही हटा लेना। भक्ति 
और ईइ्वर से हिंदू अवश्य ही चिपके रहेंगे। इनका परित्याग वे नहीं कर सकते। 
और यहाँ वुद्ध के उपदेश में न आत्मा है, न परमात्मा--क्रेवछ कर्म है। किस 
निमित्त ? आत्मा के लिए नहीं, क्योंकि आत्मा तो एक शअ्रांति है। इस आंति के 
उच्छिन्न होने पर ही हम हम हो सरकेंगे। उस ऊँचाई तक उठ सकने और कर्म के 
निमित्त कर्म करनेवाले संसार में वहुत ही कम हैं। 

फिर भी वुद्ध का धर्म द्रुत गति से फैला। ऐसा उस अद्भुत प्रेम के कारण 
हुआ, जो मानवता के इतिहास में प्रथम वार एक विश्ञाल हृदय से प्रवाहित हुआ 
और जिसने अपने को केवल मानवमात्र की ही नहीं, प्राणिमात्र को सेवा के प्रति 
अपित कर दिया--ऐसा प्रेम जिसे जीवमात्र के लिए मुक्ति का एक मार्ग खोज 
निकालने के अतिरिक्त किसी अन्य वात की चिता नहीं थी। 

मानव ईइ्वर से तो प्रेम करता था, लेकिन अपने वधु मानव के संबंध में सव 
कुछ भूला बैठा था। जो मनृप्य ईइवर के नाम पर अपने प्राण दें सकता है, वह 
पलट कर ईश्वर के ही नाम पर अपने वंबु मानव की हत्या भी कर सकता है। 
संसार की यही दशा थी। लोग ईश्वर की महिमा के निमित्त पुत्र को बलि दे देते 
ईदवर की महिमा के निमित्त राष्ट्रों को लूट लेते, ईब्वर की महिमा के निमित्त 
सहसख्रों प्राणियों का वध कर डालते, ईश्वर की महिमा के निमित्त बरती को रक्त 
से सींच देते। यह प्रथम अवसर था, जव उन्होंने एक दूसरे ईश्वर---मानव---की 
ओर देखा। यह मानव है, जिससे प्रेम किया जाना चाहिए। मानवमात्र के प्रति 
उत्कट प्रेम की यह पहली लहर थी--मिलावटों से रहित, सत्य ज्ञान की प्रथम 
लहर---जिसने भारत से निकलकर, दक्षिण, उत्तर, पूर्व, पश्चिम एक एक करके 
(न जाने कितने) देशों को जा रकूवित कर डाला। 

उपदेप्टा सत्य को सत्यवत्‌ भास्वर बनाना चाहता था। न पुरोहितों, 

जक्तिशालियों, राजाओं के प्रति कोई दया, न समझौता, न उनकी दुराचारिता 
का साधन वनता। न अंधविश्वासी परंपराओं--कितनी ही प्राचीन क्‍यों न 
हों--के सम्मुख झुकना; न विधि-विधानों और पुस्तकों के प्रति सिर्फ़ इसलिए 
आदर कि दे सुदूर अतीत से चली आ रही हैं। उसने सारे श्रुति-शास्त्रों को, 
धामिक क्रिया-कलाप के सभी रूपों को, अस्वीकार कर दिया। उसने उस 
भाषा--संस्कृत---तक को अस्वीकार कर दिया, जिसमें परंपरानुसार धर्म की 
शिक्षा भारत में दी जाया करती थी, जिससे उसके अनुयायियों के लिए उस (भाषा) 
के सहवर्ती अंधविश्वासों को ग्रहण कर लेने का अवकाश न रहे। 

जिस सत्य की चर्चा हम कर रहे हैं, उसको देखने का एक दूसरा ढंग--हिंदू 
ढंग--भी है। हमारा दावा है कि वुद्ध के अनात्मवाद के सिद्धांत को यदि हमारे 
ढंग से देखा जाय, तो उसे अधिक अच्छी तरह समझा जा सकता है। उपनिपदों में 
आत्मन्‌ और ब्रह्म का महान्‌ सिद्धांत पहले से ही विद्यमान है। आत्मा वही है, जो 
परमेइ्वर ब्रह्म है। यह सब जी है, ब्रह्म ही है; वही एकमात्र सत्य है। माया के 
कारण हम उसे भिन्नवत्‌ देखते हैं। आत्मा एक है, अनेक नहीं। वही एक आत्मा 
विविध रूपों में प्रकाशित होती है। मानव मानव का वंधु इस कारण है कि सभी 
मनृष्य एक हैं। वेद कहते हैं कि मनुप्य मेरा केवल वंघु ही नहीं है, वह स्वयं मेरा 
ही स्वरूप है। विश्व के किसी अंश को हानि पहुँचाकर मैं केवल अपने को हानि 
पहुँचाता हूँ। मैं विश्व हूँ। यह एक मोह है, जो मैं सोचता हूँ कि मैं श्री अमुक 
हँ--यही मोह है। 

अपनी वास्तविक आत्मा के निकट तुम जितना ही अधिक आते हो, यह मोह 
उतना ही अधिक नष्ट होता जाता है। सारे भेद ओर विभाजन जितना ही अधिक 
नप्ट होते जाते हैं, उतना ही अधिक तुम इस सबको एक ईइवर के रूप में अनुभव 
करते हो। ईश्वर है, कितु वह एक वादरू पर विराजमान कोई मनुष्य नहीं है। 
वह विशुद्ध आत्मा है। वह निवास कहाँ करता है? तुम्हारे अपने स्वयं से भी 
अधिक निकट। वह आत्मा है। तुम ईश्वर को अपने से पृथक्‌ और भिन्न कंसे 
देख सकते हो ? यदि तुम मानते हो कि वह स्वयं तुमसे पृथक्‌ कोई है, तो तुम उसे 
नहीं जानते। वह स्वयं तुम” है। भारत के महापुरुषों का यही सिद्धांत था। 

यह मानना स्वार्यपरता है कि तुम श्री अमुक को देख रहे हो ओर समस्त जगत्‌ 
तुमसे भिन्न है। तुम्हारा विश्वास है कि तुम मुझसे भिन्न हो। तुम मेरा कोई 
खयाल नहीं करते। तुम घर जाते हो, भोजन करते और सो जाते हो। में मर 
जाऊँ तो भी तुम खाते, पीते, और आनंद मनाते रहते हो। छेकिन यदि संसार 

दुःख से पीड़ित है तो तुम भी सचमुच सुखी नहीं हो सकते। हम सब एक हैं। 
पृथकता का अ्रम ही दुख का मूल है। आत्मा के सिवा किसीका अस्तित्व नहीं 
है; उसके सिवा कुछ अन्य नहीं है। 

बुद्ध का विचार है कि ईश्वर नहीं है, केवल मनुष्य ही है। उन्होंने ईइवर 
संबंधी प्रचलित धारणाओं में अंतर्निहित मनोवृत्ति का खंडन किया। उन्होंने 
देखा कि वह मनुष्य को दुबंल और अंधविद्वासी बनाती है। यदि तुम उससे 
प्रार्थना करते हो कि वह तुमको सब कुछ दे दे, तो फिर कौन है वह जो बाहर जाता 
और काम करता है? ईश्वर उनके पास आता है जो कठिन श्रम करते हैं। ईश्वर 
उनकी सहायता करता है जो अपनी सहायता स्वयं करते हैं। ईइवर के संबंध में 
इससे विपरीत धारणा हमारी नाड़ियों को दुर्वल, हमारी पेशियों को नरम, और 
हमें परावलंबी वना देती है। हर स्वावलंबी वस्तु सुखी होती है, हर परावलंवी 
वस्तु दुःखी। मनुष्य अपने भीतर असीम शक्ति रखता है, और वह उसे प्राप्त कर 
सकता है---बह अपने को असीम आत्मा के रूप में सिद्ध कर सकता है। ऐसा 
किया जा सकता है, लेकिन उसमें तुम विश्वास नहीं करते। तुम ईश्वर से प्रार्थना 
करते रहो और अपनी बारूद सर्वदा सूखी रखो। 

बुद्ध ने इसके ठीक विपरीत शिक्षा दी। लोगों को रोने न दो। उनके पास 
इस प्रार्थना इत्यादि का कुछ भी व रहने दो। ईश्वर दूकान खोले नहीं वैठा है। 
हर साँस के साथ तुम ईरवर से प्रार्थना कर रहे हो। मैं वोल रहा हूँ; यह भी एक 
प्रार्थना है। तुम सुन रहे हो; एक प्रार्थना यह भी है। क्या तुम्हारा कोई मानसिक 
यथा शारीरिक व्यापार कभी ऐसा भी होता है, जिसमें तुम असीम देवी शक्ति में 
आग न छेते हो? यह सव एक अविच्छिन्न प्राथेना है। यदि तुम शब्दों के एक 
विन्यास मात्र को ही प्रार्थना कहते हो तो तुम प्रार्थना को छिछला बना डालते हो। 
ऐसी प्रार्थनाओं से अधिक लाभ नहीं होता, कोई वास्तविक फल उनसे शायद ही 
निकलता हो। 

क्या प्रार्थना कोई जादू का मंत्र है जिसका जप करने से विना कठिन श्रम किये 
तुमको चमत्कारिक फल प्राप्त हो जायगा ? नहीं। सबको कठिन श्रम करना है, 
सबको उस असीम शक्ति की गहराइयों में पहुँचना है। ग़रीब के पीछे, अमीर के 
यीछे, वही असीम शक्ति है। ऐसा नहीं होता कि एक व्यक्ति तो कठोर श्रम करे 
और दूसरा कुछ शब्दों का जप करके फलों को प्राप्त कर ले। यह विश्व एक 
अविच्छिन्न प्रार्थना है। यदि तुम प्रार्थना को इस अर्थ में ग्रहण करते हो तो मैं 
तुम्हारे साथ हुँ। शब्द आवश्यक नहीं हैं। मूक प्रार्थना श्रेष्ठतर है। 

जनता का विशाल वहुतर भाग इंस सिद्धांत का अर्थ नहीं समझता। आत्मा 

के संबंध में किसी भी समझौते का अर्थ भारत में यह लिया जाता है कि हमने शक्ति 
पुरोहितों के हाथों सौंप दी और हम महापुरुषों की महान्‌ शिक्षाओं को भूल गये। 
बुद्ध यह जानते थे; इसलिए उन्होंने सारे पुरोहिती सिद्धांतों और आचारों को 
झाड़ फेंका और मनुप्य को स्वयं उसके पैरों पर खड़ा किया। जनता के अम्यस्त 
मार्गों के विरुद्ध जाना उनके लिए आवश्यक था; उन्हें ऋंतिकारी परिवर्तत करने 
थे। परिणामस्वरूप यह वलिदानी धर्म भारत से सदा के लिए नष्ट हो गया और 
कभी भी पुनरुज्जीवित नहीं किया गया। 

प्रकट रूप से वौद्ध बम भारत से विलुप्त हो गया है, कितु वस्तुतः नहीं, 
बुद्ध के उपदेश में खतरे का एक तत्व था--वह एक सुधारक धर्म था। जिस 
विराट्‌ आध्यात्मिक परिवर्तन को उन्होंने निष्पन्न किया, उसको लाने के लिए उन्हें 
अनेक नकारात्मक शिक्षाएँ देनी पड़ीं। कितु यदि कोई घर्म नकारात्मक पक्ष को 
अत्यधिक महत्त्व देता है, तो अंततः उसके नष्ट हो जाने का खतरा भी रहता है। 
कोई भी सुघारक-संप्रदाय केवल सुधारक होकर जीवित नहीं रह सकता; केवल 
निर्माणात्मक तत्त्व ही--मूल प्रेरणा, अर्थात्‌ सिद्धांत--जीते रहते हैं। सुघार- 
संपन्न ही जाने के उपरांत सकारात्मक पक्ष को महत्त्व दिया जाना चाहिए : भवन" 
का निर्माण हो चुकने के वाद मचान अवश्य हटा लेना चाहिए। 

भारत में कुछ ऐसा हुआ कि समय बीतने के साथ साथ बुद्ध के अनुयायी उनकी" 
शिक्षाओं के नकारात्मक पक्ष पर अत्यधिक बल देने छगे और यह उनके धर्म के 
अंतिम अघ:पतन का कारण वन गया। नकारात्मकता की शक्तियों ने सत्य के 
सकारात्मक पक्षों का दम घोट दिया; और इस प्रकार भारत ने वौद्ध धर्म के नाम 
पर फलतने-फूलनेवाली विनाशात्मक प्रवत्तियों का प्रत्यास्यान कर दिया। यह 
भारत के राष्ट्रीय चितन का फ़ैसला था। 

बौद्ध मत के नकारात्मक तत्त्व--ईइ्वर नहीं है और न आत्मा--नष्ट हो 
गये। मैं कह सकता हें कि ईश्वर ही केवल ऐसी सत्ता है जिसका अस्तित्व है--यह 
एक अत्यंत सकारात्मक कथन है। एक वह ही वास्तविकता है। बुद्ध के यह कहने 
पर कि आत्मा नहीं है मैं कहता हूँ, “मनुष्य, तू विश्व के साथ एक है; तू ही वस्तु 
मात्र है।” कितना सकारात्मक ! सुघारात्मक तत्त्व नष्ट हो गया; कितु निर्माणात्मक 
निरंतर जीवित रहता आया है। वुद्ध ने निम्नतर प्राणियों के श्रति दया की 
शिक्षा दी; और तव से भारत में एक भी संप्रदाय ऐसा नही हुआ, जिसने समस्त 
आ्राणियों, पश्ुओं तक के प्रति प्रेम की शिक्षा न दी हो। यह दया, यह करुणा, यह 
प्रेम ही वह है---किसी भी सिद्धांत की अपेक्षा अधिक महात्‌ू--जिसे वौद्ध धर्मे ने: 
हमारे लिए छोड़ा है। 

बुद्ध के जीवन में एक विशेष आकर्षण है। अपने सारे जीवन भर मैं बुद्ध का 
परम अनुरागी रहा हूँ, कितु उनके सिद्धांत का नहीं। अन्य किसीकी अपेक्षा मैं उस 
चरित्र के प्रति सबसे अधिक श्रद्धा रखता हँ--वह साहस, वह निर्भीकता, वह 
विराट प्रेम ! उनका जन्म मनुप्य के कल्याण के निमित्त हुआ था। और लोग 
ईश्वर की खोज, अपने लिए सत्य की खोज कर सकते है; कितु उन्होंने स्वयं अपने 
निमित्त सत्य का ज्ञान प्राप्त करने की चिता भी नहीं की। सत्य की खोज उन्होंने 
इस कारण की कि लोग दुःख से पीड़ित थे। उनकी सहायता कैसे की जाय, यही 
उनकी एकमात्र चिता थी। अपने सारे जीवन भर उन्होंने स्वयं के लिए एक 
विचार तक नहीं किया। हम अज्ञानी, स्वार्थरत, संकीर्णमना मानव प्राणी इस 
पुरुष की महानता को कभी कंसे समझ सकते हैं ? 

और उनके अद्भूत मस्तिप्क पर विचार करों। कही भावुकता (का नाम 
भी) नहीं। वह विराट मस्तिष्क कभी भी अंधविश्वासी नहीं हुआ। विश्वास' 
इसलिए न करते ऊरूगो कि एक पुरानी पांडुलिपि प्रस्तुत कर दी गयी है, या इसलिए 
कि वह तुमको अपने पूर्वजों से प्राप्त हुई है, या इसलिए कि तुम्हारे मित्र चाहते हैं 
कि तुम विश्वास करो---वरनू तुम अपने लिए स्वयं ही सोचो, अपने लिए सत्य को 
खोज करो, और स्वयं ही उसकी अनुभूति प्राप्त करो। यदि वह तब तुमकों सबके 
लिए कल्याणकारी छंगे तो उसे जनता को प्रदान करो। वाल-बुद्धि, दुर्वलमना, 
भीरु हृदय लोग सत्य को नहीं प्राप्त कर सकते। व्यक्ति को मुक्त और आकाश 
सदृश्ञ विस्तीर्ण होना पड़ता है। व्यक्ति का मन स्फटिकवत्‌ निर्मल होना चाहिए; 
केवल तभी सत्य उसमें प्रकाशित हो सकता है। हम अंवविश्वासों से इतने भरे 
हैं। स्वयं तुम्हारे अपने देश तक में, जहाँ तुम लोग अपने को उच्च शिक्षित मानते 
हो, तुम संकीर्णता और अंघविद्वासों से कितना पूर्ण हो! ज़रा सोचो, सम्यता के 
प्रति तुम्हारे सारे दावों के वावजूद इस देश में एक वार मुझे बैठने के लिए कुर्सी इस 
कारण नहीं दी गयी कि मैं हिंदू हैँ। 

ईसा के जन्म से छः सौ वर्ष पूर्व, बुद्ध के जीवन-काल में, भारतवासप्लमियों को 
अद्भुत शिक्षा मिला करती होगी। वे निश्चय ही अत्यंत मुक्तमना रहे होंगे। 
विशाल जनराशि ने उनका अनुगमन किया। राजाओं ने अपने सिहासन त्यांगे, 
रानियों ने अपने त्यागे। लोग उनकी शिक्षा का, जो इतनी क्रांतिकारी थी और 
जो युगों से उनको पुरोहितों द्वारा मिलती रहनेवाली शिक्षा से इतनी भिन्न थी, 
आदर कर सके और उसे अंगीकार कर सके। छेकिन उनकी बुद्धि अलाबारण रूप 
से मुक्त और विशाल रही है। 

और उनकी मृत्यु पर विचार करो। यदि वह जीवन में महान्‌ थे, तो मृत्यु 

में भी महान्‌ थे। उन्होंने तुम्हारे अमरीकी आदिवासियों से मिलती-जुलती जाति 
के एक सदस्य द्वारा सिक्षा में दिये खाद्य पदार्थ को खा लिया। इस जाति के लोग 
(भक्ष्य-अभक्ष्य का) विना कोई विचार किये सब कुछ खा लेते हैं, अतः उन्हें हिंदू 
स्पर्श तक नहीं करते। उन्होंने अपने शिष्यों से कहा, “इस खाने को न खाना, किंतु 
उसे मैं अस्वीकार नहीं कर सकता। उस आदमी के पास जाओ और उससे कहो 
कि उसने मेरे जीवन की सबसे बड़ी सेवाओं में एक मेरे प्रति की है---उसने मुझे 
मेरे शरीर से मुक्त कर दिया है।” एक बूढ़ा आदमी आया और उनके निकट बैठ 
गया---वह योजतों पैदल चलकर शास्ता के दर्शन करने आया था--और बुद्ध ने 
उसे उपदेश दिया। जब उन्होंने एक शिष्य को रोते देखा, तो उन्होंने उसकी 
भत्संना यह कह कर की, “यह क्या है? मेरी सारी शिक्षाओं का फल यही है? 
किसी मिथ्या बंधन को न रहने दो, न मुझ पर निर्भरता को, न इस जाते हुए व्यक्तित्व 
के मिथ्या महिमा-मंडन को। बुद्ध व्यक्ति नहीं है, वह एक सत्य की सिद्धि है। 
अपनी मुक्ति स्वयं ही निष्पन्न करो।” 

वत्यु के समय भी उन्होंने अपने लिए किसी विशिष्टता का दावा नहीं किया। 
उसके लिए मैं उनकी पूजा करता हूँ। जिसे तुम बुद्धों या ईसाओं की संज्ञा देते हो, 
वे अनुभूति की कतिपय दशाओं के केवल नाम मात्र हैं। संसार के समस्त शिक्षकों 
में वे ही एक (ऐसे शिक्षक) हैं, जिन्होंने स्वावलंबी होने की शिक्षा हमें सवसे अधिक 
दो है, जिन्होंने हमें अपनी मिथ्या आत्माओं के पाश से ही नहीं, वरन्‌ ईश्वर या देवता 
कही जानेवाछी अदृश्य सत्ता या सत्ताओं पर निर्भरता से भी मुक्त किया है। 
मुक्ति की उस भूमिका में, जिसे वे निर्वाण कहते थे, प्रवेश करने के लिए उन्होंने 
हर व्यक्ति को आमंत्रित किया है। किसी न किसी दिन उसे सबको प्राप्त करना 
है; और वह उपलब्धि ही मनुष्य की चरम निष्पत्ति है। 


बौद्ध धर्म, एशिया की ज्योति का धर्म 


(१९ मार्च, सन्‌ १८९४ में डेट्रिएट में दिया गया व्याख्यान; जिसका विवरण 
डेद्रिएट ट्विब्यून' में प्रकाशित हुआ ) 


कल रात बौद्ध घर्म, एशिया की ज्योति का धर्म! विपय पर विवेकानन्द ने 
लगभग १५० श्रोताओं (पत्र के अनुसार ५०० श्रोताओं) के समक्ष व्याख्यान- 
भवन में भापण दिया। माननीय डन्‌ एम० डिकिन्सन ने श्रोताओं को उनका परिचय 
क्राया। 

श्री डिकन्सन ने अपनी वियय-प्रवेशात्मक आलोचना में प्रश्न पूछा, “कौन 
कहेगा कि अमुक धर्म-व्यवस्था देवी है और अमुक विनाशोन्मुख है? रहस्य की 
रेखा को कौन अंकित करेगा ? ” 

विवेकानन्द ने भारत के आरम्भिक घधर्मो की सविस्तर विवेचना की। उन्होंने 
यज्ञ की वेदी पर पशुओं की अत्यधिक वलि के विषय में, बुद्ध के जन्म और जीवन, 
सृष्टि के निमित्त तथा उसके अस्तित्व के कारणों पर उन्तके अपने ही मन में उठने- 
वाले पेचीदा प्रश्नों, सुष्टि तथा जीवन की समस्याओं के समाधान के लिए उनकी 
हादिक चेष्टाओं और उसके अन्तिम फल के विषय में भी उन्होंने वताया। 

उन्होंने कहा कि अन्य सभी व्यक्तियों की तुलना में बुद्ध का व्यक्तित्व बहुत 
ऊँचा है। उन्होंने वताया कि वें एक ही व्यक्ति थे, जिनके वारे में उनके मित्र या 
शन्र्‌ यह कभी न कह सके कि उन्होंने एक भी ऐसी साँस ली या रोटी का एक ऐसा 
टुकड़ा खाया, जिसमें सबके कल्याण का भाव न रहा हो। 

“उन्होंने जीवात्मा की देहान्तर-प्राप्ति का उपदेश कभी नहीं दिया,” स्वामी 
जी ने कहा, मगर यह उनका विश्वास था कि जिस प्रकार सिन्धु की एक छहर उठकर 
विनष्ट हो जाती है और परवर्ती लहर के लिए एक शक्ति के अतिरिक्त और कुछ नहीं 
छोड़ जाती, उसी प्रकार एक जीवात्मा अपनी परवर्ती दूसरी जीवात्मा के लिए 
करती है। उन्होंने कभी यह नहीं कहा कि ईश्वर है और न उसके अस्तित्व का 
खंडन ही किया।” 

उनके शिष्यों ने उनसे पूछा, हम क्‍यों अच्छे बनें ? ” 

उन्होंने उत्तर दिया, “क्योंकि तुम्हें अच्छाई उत्तराधिकार के रूप में मिली। 

अव तुम्हारी बारी है कि अपने उत्तराधिकारियों के लिए अच्छाई की कुछ बपौती 
छोड़ जाओ। केवल अच्छाई के लिए ही, संचित अच्छाई के अग्रसर होते रहने में 
हम सभी मदद करें।” - 

वे प्रथम पैग़म्बर थे। उन्होंने कमी किसीको अपशब्द नहीं कहा और न स्वयं 
अपने लिए कोई दावा किया। धर्म में अपने निर्वाण के लिए हमें स्वयं पुरुषार्थ करना 
चाहिए, यह उनका विश्वास था। 

मृत्यु-शय्या पर पड़ने पर उन्होंने कहा, “न तो मैं, और न दूसरा कोई तुम्हें बता 
सकता है। किसी पर आश्वित न रहो। अपना धर्म (निर्वाण) स्वयं प्राप्त करो।” 

मतृष्य और मनुष्य, या मनुष्य और पशु के वीच की असमानता के विरुद्ध 
उन्होंने आपत्ति की। उनका उपदेश था कि सव जीव समान हैं। वह प्रथम व्यक्ति 
थे, जिन्होंने मद्य-निषेध के सिद्धान्त का प्रतिपादन किया। अच्छे वतो और अच्छे 
कर्म करो,' उन्होंने कहा, 'अगर कोई ईश्वर है तो अच्छे बनकर तुम उसे प्राप्त 
करो! यदि कोई ईश्वर नहीं है तो अच्छा वनना स्वयं उत्तम है। जो दुःख 
भोगता है, वही उसके लिए दोपी है। जिसमें जो अच्छाई है, उसके लिए बह 
प्रशंसनीय है।! 

'(भिक्षु-संघों) मिशनरियों की स्थापना उन्होंने सर्वप्रथम की। भारत के 
करोड़ों दलितों के लिए वे उद्धारक के रूप में आये। वे उनका दर्शन नहीं समझ 
सकते थे; किन्तु उन्होंने उस पुरुष का दशेन किया और उनकी वाणी सुनी और 

उन्होंने उनका अनुगमन किया ।' 

उपसंहार के रूप में स्वामी जी ने कहा कि बौद्ध धर्म ईसाई धर्म की नींव है, 
और कंथलिक घर्मसंध वौद्ध धर्म से उद्भूत हुआ। 


इईडादूत ईसा 


(१९०० ई० में लॉस एंजिलिस, कैलिफ़ोनिया में दिया गया भाषण) 


तरंग उठती है, वहाँ उसके पीछे एक गत॑ भी होता है। उच्च तरंग उठती है, 
और विलीन होती है। फिर एक प्रवछतर तरंग उठती है, मुह॒र्त मात्र में उसका 
पतन होता है और पुनः उत्थान भी। इसी प्रकार तरंग पर तरंग सागर के वक्ष 
पर अग्रसर होती रहती है। विश्व के घटना-प्रवाह में भी निरन्तर इसी प्रकार का 
उत्थान और पतन होता रहता है, किन्तु हमारा ध्यान केवल उत्थान की ओर जाता 
है, हमें पतन का विस्मरण हो जाता है। पर विश्व की गति के लिए दोनों ही 
आवश्यक हैं--दोनों ही महत्त्वपूर्ण हैं। यही विश्व-प्रवाह की रीति है। हमारे 
मानसिक, पारिवारिक, सामाजिक और आध्यात्मिक जगत्‌ में सवेत्र यही क्रम- 
गति, यही उत्थान-पतन चल रहा है। उसी प्रकार विश्व-प्रवाह में उच्चतम कार्य, 
उदार आदशे समय समय पर जन्म लेते हैं और जनप्तमूह की दृष्टि आकपित कर 
विलीन हो जाते हैं--मानो वे अतीत के भावों का परिपाक कर रहे हों, मानो 
प्राचीन आद्शों का रोमन्थन करने को वे अदृश्य हो गये हों, जिससे पुनः एक 
प्रवल एवं उच्चतर उत्थान के लिए वे शक्तिसंचय और समायोजन कर लें। 

दुनिया के राप्ट्रों का इतिहास भी सदा ऐसा ही रहा। इस महान 
आत्मा का, इस ईशदूत ईसा का, जिसकी जीवन-गाथा पर आज विवेचन किया 
जायगा, अपनी जाति के इतिहास के एक ऐसे युग में आविर्भाव हुआ था, जिसे पतन- 
काल कहने में अत्युक्ति न होगी। उनके उपदेश और कार्यकलाप के किचित्‌ 
लिपिवद्ध विवेचनों की हमें यत्र-तत्र कुछ झलक मात्र ही मिलती है; यह सच ही 
कहा गया है. कि उस महापुरुप के उपदेश और कार्यो की सब गाथाएँ यदि लिपिवद्ध 
की जातीं, तो सारा विश्व उनसे व्याप्त हो जाता। उनके धर्म-प्रचार काल के तीन 
वर्ष तो मानों एक घनीमूत युग के सदुझ्य थे, जिसके प्रस्फुटन में पूरी उन्नीस शताब्दियाँ 
लग गयी हैं, और न जाने कितनी और छगेंगी ! मेरे और तुम्हारे जैसे क्षुद्र जन 
केवल अल्पमात्र शक्ति के वाहक हैं। कुछ क्षण, कुछ घटिकाएँ, कतियय मास, 
ज़्यादा से ज़्यादा कुछ वर्ष, वस ये उस अल्प शक्ति के व्यय के लिए, उसके पूर्ण 
असरण और अधिकतम विकास के लिए पर्याप्त हैं; और उसके वाद हम सदा के 

लिए चल वसते है। किन्तु हमारे अवतीर्ण होनेवाले इस असाधारण पुरुष की ओर 
ज़रा देखो। कई शताव्दियाँ बीत गयीं, किन्तु वे जगत्‌ में जिस शक्ति का संचार 
कर गये, उसका प्रसार-कार्थ अभी तक रुका नहीं, उसका पूर्ण व्यय अभी तक हुआ 
नहीं। ज्यों ज्यों युग पर युग वीतते जा रहे हैं, त्यों त्यों वह नूतत बल से वलवती 
होती जा रही है। 

आज हम ईशा की जीवनी में सम्पूर्ण अतीत का इतिहास देखते हैं। वैसे तो 
हर सामान्य मावव का जीवन भी उसके अतीत भावसमूह का इतिहास ही है। समूची 
जाति का यह अतीत भावसमूह प्रत्येक व्यक्ति में आनुवंशिकता, वातावरण, शिक्षा 
एवं पूर्व जन्म के संस्कारों द्वारा आता ही रहता है। एक प्रकार से इस पृथ्वी का, 
सम्पूर्ण विश्व का अतीत हर जीवात्मा पर अंकित है। हमारा आज का बर्तमान रूप 
उस अनन्त अतीत के एक कार्य और फल के अतिरिक्त और क्या है ? अनन्त घटना- 
प्रवाह में अनिवार्यतयरा अविराम रूप से अग्रसर होनेवाली, स्थिर रहने में असमर्थ, 
छोटी छोटी उमियों के अतिरिक्त हम और क्या हैं ? किन्तु मैं और ठुम केवल क्षुद्र 
बस्तुएँ, बुलबुले मात्र हैं। विश्व-व्यापार के महासागर में कुछ विशाल तरंगें रहती 
ही है। मेरे और तुम्हारे जैसे क्षुद्र जनों में जाति के अतीत जीवन का अत्यल्प 
अंश ही व्यक्त होता है। किन्तु ऐसे शक्तिसम्पन्न महापुरुप भी होते हैं, जो प्रायः 
सम्पूर्ण अतीत के साकार रूप होते हैं, और जो मानो अपनी दीर्ष श्रसारित बाहुओं 
से सुदूर भविप्य की सीमाओं को भी स्पशे करते रहते हैं। ये महापुरुप मानव 
जाति के उन्नति-पथ पर यत्र-तत्र स्थापित मार्ग-दर्शक स्तम्भों के समान हैं। वे 
सचमृच इतने महान्‌ है कि उनकी छाया मानों समस्त पृथ्वी को आच्छन्न कर लेती 
है; वे अमर, अनन्त और अविनाशी हैं। इसी महापुरुष ने कहा है, किसी भी 
व्यक्ति ने ईश्वर-पुत्र के माध्यम विना ईइवर का साक्षात्कार नहीं किया है। और 
यह कथन अक्षरश: सत्य है। ईश्वर-पुत्र के अतिरिक्त हम ईश्वर को और कहाँ 
देखेंगे ? यह सच है कि मुझमें और तुममें, हममें से निर्धेन से भी विर्धन और हीन 
से भी हीन व्यक्ति में भी परमेश्वर विद्यमान है, उसका प्रतिविम्ब मौजूद है। 
प्रकाश की गति सर्वत्र है, उसका स्पन्दन सर्वव्यापी है, किन्तु उसे देखने के लिए 
दीप जलाने की आवश्यकता होती है। जगत्‌ का सर्वेब्यापी ईश भी तव तक दृष्टि- 
गोचर नहीं होता, जब तक ये महान्‌ दक्तिशाली दीपक, ये ईशदूत, ये उसके सन्देश- 
बाहक और अवतार, ये नर-वारायण उसे अपने में प्रतिविम्बित नहीं करते। 

हम सबको ईइवर के अस्तित्व में विश्वास है, फिर भी हम उसे देख नहीं पाते; 
उसे समझ नहीं पाते। ईश्वर के इन सव महान्‌ ज्ञानज्योति से सम्पन्न अग्रदुतों मं 
से तुम किसी एक की ही जीवन-कथा छो और ईइ्वर की जो उच्चतम भावना तुमसे 

हृदय में धारण की है, उससे उसके चरित्र की तुलना करो। तुमको प्रतीत होगा 
कि इन जीवित और जाज्वल्यमाव आदर महापुरुषों के चरित्र की अपेक्षा तुम्हारी 
भावनाओं का ईइवर अनेकांश में हीन है, ईश्वर के अवतार का चरित्र तुम्हारे 
कल्पित ईश्वर की अपेक्षा कहीं अधिक उच्च है। आदर्श के विग्रह-स्वरूप इन महा- 
पुरुषों ने ईइवर की साक्षात्‌ उपलब्धि कर, अपने महाव्‌ जीवन का जो आदर्श, जो 
दृष्टान्त हमारे सम्मुख रखा है, ईइ्वरत्व की उससे उच्च भावना धारण करना 
असम्भव है। इसलिए यदि कोई इनकी ईइवर के समान अर्चना करने लगे, तो 
इसमें क्या अनौचित्य है? इत नर-तारायणों के चरणों में गिरकर यदि कोई उनकी 
भूमि पर अवतीर्ण ईइवर के समान पूजा करने लगे, तो कया पाप है? यदि 
उनका जीवन हमारे ईश्वरत्व के उच्चतम आदर्श से भी उच्च है, तो उनकी पूजा 
करने में क्या दोप ? दोप की वात तो दूर रही, ईश्वरोपासना की केवल यही एक 
विधि सम्भव है। तुम कितना ही प्रयत्न करो, पुनः पुनः सूक्ष्म से सूक्ष्म विपयों पर 
मनन करो, पर जव तक तुम इस मानव जगत्‌ में, मानव देह में अवस्थित हो, नर 
भावापन्न हो, तब तक तुम्हारा विश्व मानवीय होगा, तुम्हारा धर्म मानवीय होगा 
भर तुम्हारा ईश्वर भी मानवीय होगा। उसका अन्यथा होना असम्भव है। 
कौन इतना निर्वृद्धि है, जो प्रत्यक्ष साक्षात्‌ वस्तु का ग्रहण न कर, कल्पनाओं के 
पीछे दौड़वा फिरेगा, उन भावनाओं के साक्षात्कार के लिए खाक छावता फिरेगा, 
जिनकी घारणा करना भी कठिन है और जिन तक किसी स्थूछ माध्यम की सहायता 
विना पहुँचना सर्वंधा असम्भव है ! इसीलिए ईइवर के इन अवतारों की सभी युयों 
तथा सभी देशों में पूजा होती रही है। 
अव हम यहूदियों के पैग़म्वर, ईसा मसीह के जीवन का कुछ विवेचन करेंगे। 
विविध जातियों के इतिहास में हमें उत्थान और पतन का क्रम दृष्टिगत होता है। 
ईसा का जन्म एक ऐसे युग में हुआ, जिसे हम यहूदी जाति का पतन-कालछ कह 
सकते हैं---एक ऐसा युग, जव मानवीय मस्तिष्क कुछ समय के लिए अग्रसर होने से 
थक जाता है और पूर्व अजित की रक्षा में ही व्यस्त रहता है; एक ऐसी अवस्था जब 
विवरणों, विस्तारों पर महान्‌, व्यापक तथा उच्च जीवन की समस्याओं की अपेक्षा 
अधिक ध्यान दिया जाने लगता है; एक उन्नतिशील की अपेक्षा रुकावट की अवस्था; 
कार्यशीलता की अपेक्षा उत्पीड़न की अवस्था--यह दो तरंगों के उत्बान के वीच 
की पतनावस्था के समान ही थी। ध्यान रहे कि मैं इस अवस्था में कोई दोष नहीं 
देखता। हमें इसकी तिन्‍्दा करने का कोई अधिकार नहीं; क्योंकि यदि यहूदी 
जाति के इतिहास में यह्‌ अवस्था न आती, तो इसके परवर्ती उत्थान की--जिसके 
कि नाजरथवासी ईसा मूर्त स्वरूप ये---कोई सम्भावना न रहती। भले ही 

फ़ैरिसी' एवं सैड्युसी' लोग कपटशील रहे हों, ऐसे कार्यो में रत रहे हों जो उन्हें 
नहीं करने चाहिए थे, किन्तु उनके इन्हीं कार्यो का परिणाम ईसा है। फ़ैरिसी और 
सैड्यूसी ही एक छोर पर वह प्रेरणा हैं, जो दूसरे छोर पर नाजरथ-निवासी 
महामनीपी ईसा के विराट मस्तिष्क के रूप में प्रकट हुईं । 

बाह्य धामिक क्रियाकलापों, रीतियों तथा छोटे छोटे विवरणों का प्रायः 
उपहास किया जाता है, किन्तु उनमें एक शक्ति निहित रहती है। प्रगति-पथ पर 
अग्रसर होने के लिए जल्दवाज़ी करने से हम बहुधा अपनी धर्म-शक्ति खो बैठते हैं। 
देखा जाता है कि साधारणत: उदारमना व्यक्ति की अपेक्षा धर्मान्ध व्यक्ति का 
सनोवल अधिक होता है। इसलिए घर्मान्ध पुरुष में भी एक बड़ा गुण है। वह अपने 
में मानो महान्‌ शक्ति-राशि संचित रखता है। व्यक्ति के समान जाति में भी इसी 
प्रकार शक्ति-संचय होता है। चारों ओर वाह्य शत्रुओं से घिरी हुई, रोमन जाति 
के पराक्रम से प्रताड़ित हो एक केन्द्र में सन्निवद्ध, बौद्धिक जगत्‌ में यूनानी भाव- 
समूह द्वारा तथा फ़ारस, भारत एवं अलेक्ज़ेन्ड्रिया से आनेवाली भाव-लहरियों से 
विताड़ित यह जाति प्रवलछ मानसिक, शारीरिक एवं नैतिक शक्तियों से परिवेष्टित 
होने के कारण प्रचण्ड, स्वाभाविक एवं स्थितिशील शक्ति का आगार हो गयी, जो 
अब भी उसके वंशघरों में लुप्त नहीं हुई है। बाध्य होकर इस जाति को अपनी 
सम्पूर्ण शक्ति ज़ेरूसलम और यहूदी धर्म पर केन्द्रित करनी पड़ी, और शक्ति की 
यह प्रकृति है कि एक वार संचित होने पर फिर वह एक स्थान में अधिक समय 
तक नहीं रह सकती; वह अपना प्रसार कर अपने को निःशेष करने लगती है। 
पृथ्वी में ऐसी कोई शक्ति नहीं है, जो दीघें काल तक एक सीमित स्थान में बन्दी 
वनायी जा सके। यह कहकर कि सुदूर भविष्य में उसका प्रसार हो जायगा, उसे 
एक स्थान में अति दीर्घ काछ तक संकुचित रखना असम्भव है। 

यहूदी जाति की यह केन्द्रित शक्ति भी परवर्ती युग में ईसाई धर्म के उत्थान 
के रूप में प्रकट हुईं। विभिन्न दिशाओं से आनेवाले क्षुद्र स्रोतों ने मिछ मिक्कर 
एक ख्रोतस्विनी का निर्माण किया और क्रमशः उन्होंने एक तरंगशालिनी, बेगवती 
मसहानदी का रूप घारण कर लिया। इसी विशाल प्रवाह की उच्च तरंग के शिखर 


१. फ़ेरिसों (?४४75८७)--यह घर्म-सम्प्रदाथ ईसा मसीह के आविर्भाव 
के समय अस्तित्व में या। इस सम्प्रदाय के लोग धर्म के ययायं तत्त्व को अपेक्षा 
वाह्म अनुष्ठानों को ही अधिक महत्त्व देते ये । 

२. सेड्युसो (55060८८८)--इसो समय का एक यहुदो सम्प्रदाय। ये 
अभिजात वंद् के थे और सन्देहवादी थे । 

पर हम नाज़रथ-निवासी ईसा को अधिष्ठित पाते हैं! इस प्रकार, सभी महा- 
पुरुष अपने युग के घटना-चक्र के परिणाम या कार्यस्वरूप हैं, उनकी जाति का 
अतीत ही उनका निर्माण करता है, किन्तु वे स्वयं अपनी जाति के भविष्य का सर्जन 
करते हैं। आज का कार्य अपने पूर्ववर्ती कारणसमूह का फल और भावी कार्य का 
कारण है। इसी स्थिति में ईशदूत आते हैं। ईसा मसीह उस सबके साकारस्वरूप 
हैं, जो उनकी जाति में श्रेष्ठ और उच्च है; जाति के उस जीवनोद्वेश्य के मूर्ते रूप 
हैं, जिसकी सिद्धि के लिए जाति ने शत शत युगों तक संघर्ष किया है, और वे 
स्वयं केवल अपनी ही जाति के नहीं, अपितु असंख्य जातियों के भावी जीवन के 
शव्ति-स्रोत हैं। 

और एक वात हमें यहाँ स्मरण रखनी चाहिए: इस महान्‌ पैगम्वर पर मेरा 
विवेचन प्राच्य दृष्टिकोण से होगा। प्रायः तुम यह भी भूल जाते हो कि ईसा प्राच्य- 
देशीय थे। ईसा को नील चक्षुओं और पीत केशों के साथ चित्रित करने के तुम्हारे 
प्रयत्नों के वावजूद ईसा की प्राच्यदेशीयता में कोई अन्तर नहीं आता। वाइविल में 
प्रयुक्त उपमा तथा रूपक, उसमें वर्णित स्थान तथा दृश्य, उसका दृष्टिकोण, उसके 
रहस्यमय काव्य एवं चरित्र-चित्रण, उसके प्रतीक, ये सब प्राच्य का ही तो संकेत 
करते हैं। उसमें वर्णित नीला चमकीला आकाश), ग्रीष्म का उत्ताप, प्रखर रवि, 
तृपात॑ नर-तारी तथा खग-मृग, सिर पर घड़े केकर जल भरने कुओं पर जाते हुए 
किसान, मेपदलू तथा क्ृषपि-कार्ये, पनचक्की और उसके समीपवर्ती सरोवरादि -- 
ये सब केवल एशिया ही में तो दिखायी पड़ते हैं। 

एशिया की आवाज़ सदैव धर्म की आवाज़ रही है और यूरोप सदैव राजनीति 
की भाषा बोलता रहा है। अपने अपने क्षेत्र में दोनों ही महान्‌ हैं। यूरोप की यह 
वोली प्राचीन यतानी विचारों की प्रतिध्वनि मात्र है। यूनानी अपने समाज को ही 
सर्वस्व और सर्वोच्च मानते थे। उनकी दृष्टि में अन्य सव वर्वर और असम्य थे, 
उनके सिवाय इतरों को जीवित रहने का अधिकार नहीं था। उनके मत में वे स्वयं 
जो करते थे, वही कतंव्य था, वही श्रेष्ठ था; संसार में अन्य जो कुछ है, वह 
ग़लत है और उसको नष्ट कर देना चाहिए। अतः वे अपनी भावनाओं में प्रखर 
मानवीयतावादी, प्रखर प्रकृतिपरक और प्रखर कलाग्रिय हैं। यूनादी पूर्णतया इसी 
लोक में जीता है। वह स्वप्न देखना नहीं चाहता। उसका काव्य भी व्याव- 
हारिक है। उसके देवी-देवता केवल मानव प्राणी ही नहीं है, वरन्‌ हमारी ही 
तरह सभी मानवीय आवेगों और भावनाओं से युक्त श्रखर मातव हैं। यूनानी 
सौन्दयं से प्रेम करता है, किन्तु वह सौदये वाह्म प्रकृति का है : शैलराज की शुभ्र 
हिमराशि का, पुष्पों का, रूप और आकार का, मानवीय मुख एवं उसकी सुघड़ता 

और प्रायः मानवीय आकृति के सौन्दर्य तक ही सीमित है। यही यूनान परवर्ती 
यूरोप का आचार्य था, और इसीलिए आज के यूरोप की वाणी यूतान की वाणी 
की एक प्रतिध्वनि मात्र है। 

एशिया की आवाज़ इससे भिन्न है। एशियावासियों की प्रकृति कुछ और है। 
उस प्रकाण्ड भूमिखण्ड, उस विज्ञाल महादेश की जरा कल्पना तो करो, जिसके 
दैल-शिखर बादलों को चौरकर आकाश की नीलिमा को चूमते रहते हैं; जिसके 
बंक में एक ओर अनन्त वालुकाराशि पड़ी है, जिसमें एक बूँद भी पानी मिलना 
अगसम्भव है, कोसों तक एक हरित तृण के दर्शन होना भी दुर्लभ है, और दूसरी 
ओर अनंत वन एवं महानदियाँ अठबेलियाँ करती समुद्र की ओर बहती जाती हैं। 
इस परिवेश में एशियावासियों का सौन्दर्य एवं उदात्त के प्रति प्रेम विल्कुछ भिन्न 
दिशा में विकसित हुआ। बहिर्दृष्टि त्यागकर वे अन्तदुृष्टिपरायण हो गये। 
उनमें भी प्राकृतिक सौन्दयं के लिए वही पिपासा है, शर्क्ति के लिए वही भूख है, 
यूनानियों के समान उनमें भी इतरों को असभ्य तथा वंबेर समझने की 
प्रवृत्ति है, उन्नति की आकांक्षा है, किन्तु उनके इन भावों की परिधि विशाल 
ओर विस्तृत हैं। एशिया में आज भी जन्म, वर्ण या भाषा के भेद पर जातियों 
का संघटन आबारित नहीं है। जाति का निर्णायक उसका धर्म है। इस 
प्रकार सव ईसाइयों की जाति एक होगी, सव मुसलमान एक ही जाति के होंगे 
और इसी प्रकार सब बौद्ध तथा हिन्दू भी एक एक जाति के होंगे। चीन-निवासी 
एक बौद्ध फ़ारस में रहनेवाले दूसरे वौद्ध को अपना भाई मानता है, 
अपनी ही जाति का अंग समझता है--केवल इसीलिए कि उन दोनों का धर्म एक 
है। धर्म ही मानव जाति को एक सूत्र में वॉयता है, वही एक सम्मिलन-भूमि है। 
इसी कारण एशियावासी, ये प्राची के निवासी जन्मजात कल्पनाप्रिय होते हैं, 
स्वप्नद्रप्टा होते हैं। जलप्रपातों पर नाचती हुई लहरियाँ, खगकुछ का कलरव, 
सूर्य, चन्द्र, नक्षत्रों तथा निसर्ग आदि का सौन्दर्य उन्हें मनोरम प्रतीत होता है, इसमें 
कोई सन्देह नहीं, किन्तु प्राच्य मन के लिए यह पर्याप्त नहीं है। वह इनसे परे 
का स्वप्न देखता चाहता है। वर्तमान के परे जाना चाहता है। वतंमान उसके 
लिए नहीं जैसा है। युगों से प्राची कई जातियों के जीवन का रंगमंच रही है, उसने 
न मालूम नियति-चक्र के कितने परिवर्तन देखे हैं। उत्तने एक राज्य के वाद दूसरे 
राज्य को, एक साम्राज्य के वाद दूसरे साञ्नाज्य को अम्युदित होते, उठते और फिर 
गिरकर मिट्टी में मिलते देखा है; मानवीय शक्ति, प्रभुत्व, ऐंदवर्य और वनराशि 
को अपने कदमों में छढ़कते और निछावर होते देखा है। अनन्त विद्या, असीम थक्ति 
तथा अनेकानेक साज्राज्यों की विशाल समाधि-भूमि--यह है प्राच्य भूमि का 

का परिचय। कोई आइचये नहीं, यदि प्राची के निवासी इहलोक की वस्तुओं को 
तिरस्कार के साथ देखें और स्वभावतः किसी ऐसी वस्तु के दर्शन की चिर 
अभिलाषा उनके हृदय में अंकुरित हो जाय, जो अपरिवर्तनशील हो, जो अविनाशी 
हो, जो इस विनाशशील एवं दुःखपूर्ण जगत्‌ में अमर तथा नित्य आनन्दपूर्ण हो । प्राची 
के महापुरुष इन आदर्शों की घोषणा करते कभी नहीं थकते---और जहाँ तक महा- 
पुरुषों तथा अवतारों का प्रइन है, तुमकों स्मरण होगा कि उनमें सभी, बिना 
किसी अपवाद 'के, प्राच्यदेशीय हैं। 

इसलिए हम अपने आलोच्य महापुरुष, जीवन के इस दिव्य सन्देशवाहक के 
जीवन का मूल मन्त्र यही पाते हैं कि 'यह जीवन कुछ नहीं है, इससे भी उच्च कुछ 
और है।! और सच्चे प्राची-पुत्र की भाँति वह इसमें अत्यन्त व्यावहारिक भी है। 
पाश्चात्य देशों के निवासी भी अपने कार्यक्षेत्र में--सामरिक, राजनीतिक आदि 
कार्यो के संचालन में अपनी दक्षता तथा व्यावहारिकता का परिचय देते हैं। शायद, 
पूर्व का निवासी इन सब कार्यों में इतना कतृत्वपूर्ण नहीं है, किन्तु अपने निज के क्षेत्र 
में वह भी कार्यदक्ष है--अपने जीवन को अपने धर्म पर आधारित करने में उसने 
भी अपनी व्यवहार-कुशलता दिखायी है। यदि वह आज किसी दर्शन का प्रचार 
करता है, तो देखा जायगा कि कल ही सैकड़ों नर-तारी अपने जीवन में उसकी 
उपलब्धि करने का जी-तोड़ प्रयत्न कर रहे हैं। यदि कोई व्यक्ति उपदेश करता 
है कि एक पैर पर खड़े रहने से मुक्ति सम्भव है, तो उसे अल्प काल में ही एक पैर 
पर खड़े रहनेवाले सैकड़ों अनुयायी मिल जायेंगे। शायद तुम इसे हास्यास्पद 
समझते हो, किन्तु तुम यह स्मरण रखो कि इसके पीछे उनके जीवन का यह मूल 
मन्त्र, उनका यह दर्शन विद्यमान है कि घ॒र्मं केवल विचार तथा मनन की वस्तु नहीं, 
जीवन में उसकी उपलब्धि एवं परिणति की जानी चाहिए। पाइचात्य देशों में 
मुक्ति के जो विविघ उपाय निर्दिष्ट किये जाते हैं, वे केवल वौद्धिक कलावाजियाँ 
मात्र हैं और कभी भी उन्हें कार्य-रूप में परिणत करने का प्रयत्न नहीं किया 
जाता। परचम में जो प्रचारक अच्छा वक्ता है, वही श्रेष्ठ धर्मोपदेष्टा मान 
लिया जाता है। 

अतएव, हम देखते हैं कि प्राची के सच्चे पुत्र नाज़रब-निवासी ईसा धर्म के 
क्षेत्र में अत्यन्त व्यावहारिक थे। उन्हें इस नश्वर जगत्‌ तथा उसके क्षणभंगुर एंश्वर्य 
में विश्वास नहीं था। शास्त्र-वाक्यों को तोड़-मरोड़कर व्याख्या करने की, जो कि 
आजकल पाइचात्य देशों में प्रथा-सी हो गयी हैं, कोई आवश्यकता नहीं। झास्त्र- 
वाक्य कोई रवर-से छचीले नहीं हैं कि उन्हें जिवर चाहो उधर खींच लो और 
मरोड़ लो। और फिर खींचने-मरोड़ने की भी तो सीमा है! शास्त्रों का जो अर्थ 


विवेकानन्द साहित्य २२२ 


नहीं है, वह कितनी भी खींचातानी करने पर भी कंसे निकलेगा? धर्म को 
वर्तमान इन्द्रिय-सर्वस्व का समर्थक वनाना वन्द कर देना चाहिए। कम से कम हमें 
अपने प्रति तो सच्चे तथा अकपटी वनने का प्रयत्न करना चाहिए। यदि हम आदर्श 
का अनुगमन नहीं कर सकते, तो अपनी दुर्वछता स्वीकार कर लें, पर उसे हीन न 
बनायें, उसे उसके उच्च धरातल से न गिरायें। पश्चिम के लोग, ईसा के चरित्र पर 
जो नित्य नये नये और विभिन्न विवेचन प्रकाशित कर रहे हैं, उनसे हृदय अवसन्न 
हो जाता है। इन वर्णनों से इस वात का लेशमात्र भी ज्ञान नहीं होता कि ईसा 
क्या थे और क्या नहीं। एक उन्हें महान्‌ राजनीतिज्ञ बताता है, तो दूसरा कहता 
है, ईसा एक बड़े युद्ध-विशारद सेनापति थे और तीसरा कहता है, वे एक देशभक्त 
यहूदी थे। इन सव घारणाओं के लिए क्या इन पुस्तकों में कोई आचार है ? एक 
श्रेष्ठ धर्माचार्य के जीवन और उपदेशों पर सर्वश्रेष्ठ भाष्य उसका निज का जीवन 
ही है। स्वयं ईसा ने अपने विपय में कहा है: 'लोमड़ियों के माँद होती है, नभ- 
चारी खगकुल अपने नीड़ में निवास करते हैं, पर मानवपुत्र (ईसा) के पास अपना 
सिर टेकने तक के लिए स्थान नहीं है।” ईसा की शिक्षा भी यही है; इसके 
अतिरिक्त मुक्ति का और कोई पथ नहीं है। 

यदि हममें इस मार्ग पर अग्रसर होने की क्षमता नहीं है, तो हमें मुख में तृण 
घारण कर विनीत भाव से अपनी यह दुर्वहूता स्वीकार कर लेनी चाहिए कि हममें 
अब भी मैं! और मेरे के प्रति ममत्व है, हममें घन और ऐश्बर्य के प्रति आसक्ति 
है। हमें धिक्‍्कार है कि हम यह सव स्वीकार न कर, मानव जाति के उन महान्‌ 
आचार्य का अन्य रूप से वर्णन कर उन्हें निम्न स्तर पर खींच लाने की चेप्टा करते 
हैं। उन्हें पारिवारिक वन्धन नहीं जकड़ सके। क्‍या तुम सोचते हो कि ईसा के 
मन में कोई सांसारिक भाव था? क्‍या तुम सोचते हो कि यह ज्योतिःस्वरूप 
अमानवी मानव, यह प्रत्यक्ष ईश्वर पृथ्वी पर पशुओं का सहरर्मी बनने के लिए 
अवतीर्ण हुआ ? किन्तु फिर भी छोग उनके उपदेशों का अपनी इच्छानुसार 
अर्थ लगाकर प्रचार करते है। उन्हें देह-ज्ञान नहीं था, उनमें लिग-भेद नहीं 
था--वे आत्मास्वरूप थे। वे जानते थे कि वे शुद्ध आत्मास्वरूप हैं--देह 
में अवस्थित हो मानव जाति के कल्याण के लिए देह का परिचालन मात्र 
कर रहे हैं। देह के साथ उनका केवल इतना ही सम्पर्क था। आत्मा लिगविहीन 
है। विदेह आत्मा का देह तथा पाशव भाव से कोई सम्बन्ध नहीं होता। 
अवश्यमेव त्याग और वराग्य का यह आदर्श साधारण जनों की पहुँच के वाहर 
है। कोई हज नहीं, हमें अपना आदर्श विस्मृत नहीं कर देना चाहिए---उसकी 
प्राप्ति के लिए सतत यत्नशील रहना चाहिए । हमें यह स्वीकार कर छेना 

चाहिए कि त्याग हमारे जीवन का आदर है, किन्तु अभी तक हम उस तक पहुँचने 
में असमर्थ हैं। 

मैं आत्मा हूँ, इस तत्त्व की उपलब्धि के अतिरिक्त ईसा के जीवन में अन्य कोई 
कार्य व था, और कोई चिन्ता न थी। वे वास्तव में विदेह, शुद्ध-बुद्ध-मुक्त आत्मा- 
स्वरूप थे। यही नही, उन्होंने अपनी अद्भुत दिव्य दृष्टि से जान लिया था कि सभी 
नर-नारी, चाहे वे यहुदी हों या किसी अन्य इतर जाति के हों, दरिद्र हों या धनवान, 
साधु हों या पापात्मा, उनके ही समान अविनाशी आत्मास्वरूप हैं। इसलिए उनके 
जीवन में हम एकमात्र यही काये देखते है कि वे सारी मानव जाति को अपने शुद्ध 
बुद्ध-चैतन्यस्वरूप की उपलब्धि करने के लिए आह्वान कर रहे हैं। उन्होंने कहा, 
“यह कुसंस्कारमय मिथ्या भावना छोड़ दो कि हम दीन-हीन है। यह न सोचो 
कि तुम पर गुल्ममों के समाच अत्याचार किया जा रहा है, तुम पैरों तले रौंदे जा 
रहे हो; क्योंकि तुममें एक ऐसा तत्त्व विद्यमान है, जिसे पददलित तथा पीडित नहीं 
किया जा सकता, जिसका विनाश नहीं हो सकता।” तुम सब ईह्वर के पुत्र हो, 
अमर और अनादि हो। अपनी महान्‌ वाणी से ईसा ने जगत्‌ में घोषणा की, 
“दुनिया के छोगो, इस बात को भली भाँति जान लो कि स्वर्ग का राज्य तुम्हारे 
अभ्यन्तर में अवस्थित है।“--मैं और मेरे पिता अभिन्न हैं।” साहस कर खड़े 
हो जाओ और घोषणा करो कि मैं केवल ईद्वरपुन्न ही नही हूँ, पर अपने हृदय में 
मुझे यह भी प्रतीति हो रही है कि मैं और मेरे पिता एक और अभिन्न है। 
नाज़रथवासी ईसा मसीह ने यही कहा। उन्होंने इस संसार और इस देह के सम्बन्ध 
में कभी कुछ नहीं कहा। जगत्‌ के साथ उनका कुछ भी सम्बन्ध न था---उसके साथ 
सम्पर्क केवल इतना ही था कि वे उसे प्रगति-पथ पर कुछ आगे की ओर बढ़ा दें--- 
और धीरे धीरे तब तक अग्रसर करते रहें, जव तक कि समग्र जगत्‌ उस परम 
ज्योतिर्मय परमेश्वर के निकट नहीं पहुँच जाता, जब तक कि प्रत्येक मानव अपने 
प्रकृत स्वरूप की उपलब्धि नहीं कर लेता, जब तक कि दुःख-कष्ट और मृत्यु-जगत्‌ 
से सम्पूर्ण रूप से निर्वासित नहीं हो जाती। 

ईसा के जीवन पर लिखी गयी विभिन्न आख्यायिकाएँ हमने पढी हैं। उनकी 
जीवनी के समालोचक विद्वज्जनों, उनकी ग्रन्थावलियों तथा उच्चतर भाष्यादि' 


१. उच्चतर भाष्य (स्ांइादा ० सिंडधगपंट्ण ८गंपंशंघय )---इतिहास एवं 
साहित्य की दृष्टि से बाइबिल के विभिन्न अंशों को रचना, रचना-काल तथा उनको 
प्रामाणिकता के सम्बन्ध में विचार करनेवाला साहित्य । (7दपरो! ०० एलन 
८एंएलं्0) अर्थात्‌ बाइबिल के वाक्य एवं शब्द-राशि सम्बन्धी चर्चा से इसके 
पृथक्‌ एवं उच्चतर होने के कारण इसे उच्चतर भाष्य' कहा गया है। 

से भी हमारा परिचय है। इन सब आलोचनाओं द्वारा क्या सम्पादित किया गया 
है, इससे भी हम अज्ञ नहीं हैं। हमें यहाँ इस विवाद में नहीं पड़ना है कि वाइविल 
के नव व्यवस्थान का कितना अंश सत्य है, अथवा उसमें वर्णित ईसा मसीह का 
जीवन-चरित्र कहाँ तक ऐतिहासिक सत्य पर आधारित है। ईसा की पाँचवीं 
शताब्दी तक नव व्यवस्थान लिखा जा चुका था या नहीं, अथवा ईसा के जीवन- 
चरित्र में कितना सत्यांश है, इससे भी हमें कोई प्रयोजन नहीं। किन्तु इन सब 
लेखों का आधार एक ऐसी वस्तु है, जो अवश्य सत्य है, अनुकरणीय है। मिथ्या 
प्रछाप करने के लिए भी हमें किसी सत्य की नकल करनी पड़ती है, और सत्य स्देव 
वास्तविक ही होता है। जिसका कभी कोई अस्तित्व ही नहीं था, उसका 
अनुकरण भी कैसा ? जिसे किसीने कभी देखा नहीं, उसकी नक़र कैसे हो सकती 
है ? इसलिए यह अनुमान करना स्वाभाविक है कि वाइविल की कथाएँ कितनी 
ही अतिरंजित, अतिशयोक्तिपूर्ण क्यों न हों, उस कल्पना का अवश्य कोई आधार 
था--निश्चित ही उस युग में, जगत्‌ में किसी महाशक्ति का आविर्भाव हुआ था, 
किसी महान्‌ आध्यात्मिक शक्ति का अपूर्व विकास हुआ था---और उसीकी आज 
«हम चर्चा कर रहे हैं। उस महाशक्ति के अस्तित्व में जब हमें कोई सन्देह नहीं है, 
तब हमें पण्डित वर्ग द्वारा की गयी आलोचनाओं का क्या भय ? यदि एक प्राच्य- 
देशीय के रूप में मैं नाज़रथ-निवासी ईसा की उपासना करूँ, तो मेरे लिए ऐसा 
करने की केवल एक ही विधि है---और वह है उनकी ईइवर के समान आराघना 
करना। उनकी अचेना की और कोई विधि मैं नहीं जानता। क्‍या तुम कहते हो' 
कि हमें इस प्रकार उतकी उपासना करने का अधिकार नहीं है? यदि हम ईसा 
को अपने ही हीन घरातल पर आसीन कर, उन्हें केवछ एक महान्‌ व्यक्ति मान उनके 
प्रति कुछ सम्मान प्रदर्शित करने में ही अपने कतेव्य की इतिश्री मान बेते हैं, 
तो फिर उयासना का प्रयोजन ही क्या रह गया? हमारे शास्त्र कहते है, थे 
अनन्त-ज्योति के पुत्र--जिनमें कह्म की ज्योति प्रकाशित है, जो स्वयं ब्रह्मज्योति- 
स्वरूप हैं--आराधित किये जाने पर हमारे साथ तादात्म्य भाव प्राप्त कर छेते , 
हैं और हम भी उनके साथ एकत्व स्थापित कर लेते हैं।' 
मनुष्य ईइवर को तीन प्रकार से देखता है। प्रथमावस्था में अशिक्षित मनुष्य 
की अपरिपक्व वृद्धि कल्पना करती है कि ईश्वर आकाश में बहुत ऊँचे, किसी स्वर्ग 
नामक स्थान में सिहासनासीन हो न्यायाधीश की भाँति पाप-पुण्य का निर्णय 
करता है। वह उसको अग्नि और भयावह रूप में देखता है। ईश्वर की इस प्रकार 
की भावना में भी कोई बुराई नहीं है। तुमको यह स्मरण रखना चाहिए कि मानव 
जाति की गति सदव एक सत्य से दूसरे सत्य की ओर रही है; असत्य से--भ्रम 

से सत्य की ओर नहीं। कल्पना करो कि तुम एक सरल रेखा में पृथ्वी से सूर्य की 
थार जा रहें हो। यहाँ से तो तुम्हें सूथ एक लूघु विम्व के समान दृष्टिगत होता 
है। किन्तु कई लक्ष कोस प्रयाण करने पर सूर्य का आकार दीवे से दी्ंतर होता 
जायगा। ज्यों ज्यों हम अग्रसर होते रहेंगे, त्यों त्यों सुब॑ अधिकाविक दीरघाकार 
दिखने लगेगा। अब यदि यात्रा की भिन्न भिन्न अवस्थाओं से तुम सूर्य के वीस हजार 
छायाचित्र लो, तो वे अवद्य ही एक दूसरे से भिन्न होंगे। किन्तु क्या तुम यह नहीं 
कहोगे कि वे एक ही वस्तु -- एक ही सूर्य के छायाचित्र हैं? इसी प्रकार भिन्न 
भिन्न धर्म, चाहे वे उच्चतर हों या निम्नतर, उस अनन्त ज्योतिर्मय परमेश्वर की 
ओर मानव के प्रयाण की भिन्न भिन्न अवस्थाएँ मात्र हैं। उनमें केवल यही भेद 
है कि किसीमें ईइवर की निम्ततर धारणा की गयी है और किसीमें उच्चतर। 
इसीलिए संसार के अविचारशील जनसावारण के धर्मो में सदैव ही एक ऐसे ईइवर 
की कल्पना की गयी है, जो भौतिक विश्व की परिधि के बाहर, स्व नामक स्थान 
में निवास करता है, वहीं से संतार-चक्र की गतिविधि पर नियत्रण करता हे 
और पाप-पुण्य का न्याय कर मनुप्यों को दण्ड एवं पुरस्कार वितरित करता है, 
इत्यादि। ज्यों ज्यों मनुप्य आध्यात्मिक प्रगति करता गया, त्यों त्यों उसे यह प्रतीत 
होने ऊूगा कि ईइवर सर्वव्यापी है, स्वयं उसमें भी उसी ईश्वर का निवास है और 
उसका ईश्वर में। ईश्वर सब आत्माओं की आत्मा है और उससे दूर अवस्थित 
नहीं है। जिस प्रकार मेरी आत्मा भेरे शरीर का परिचालन करती है, वैसे ही 
ईश्वर मेरी आत्मा का संचालन करता है, मेरी आत्मा में विद्यमान अन्तरात्मा है। 
कुछ व्यक्तियों ने, जो अभीष्ट रूप से विकसित हो चुके थे और पर्याप्त मात्रा में 
निर्मल थे, और भी अधिक अग्रसर होकर अंततः ईश्वर को प्राप्त कर छिया। 
जैसा कि नव व्यवस्थान में कहा गया हैं, धन्य हैं जिनका हृदय पवित्र है, क्योंकि 
वे ही ईश्वर का दर्शन प्राप्त करेंगे !' और उ हें अन्त में इत तत्व की उपलब्धि 
हो सकी कि वे और उनके पिता एक हैं। 
तुम देखोंगे कि नव व्यवस्थान में मानव जाति के उन महान्‌ झास्ता ने भी 

ईइवर-प्राप्ति की इस सोपान-त्रयी को ही शिक्षा दी है। उन्होंने जिस सार्वजनिक 
प्रायंना (८०0शआ०ा 9739८०) का उपदेश किया है उस पर घ्यान दो: हे मेरे 

स्वर्ग-निवासी पिता, तेरे नाम का जयजयकार हो ' इत्यादि। कितनी सरल और 
शिश्वु की सी प्रार्यना है। देखो, और यह सावारण सावंजनिक प्रार्यता है, क्योंकि यह 
अशिक्षित जनसाधारण के लिए है। अपेक्षाकृत उच्चतर व्यक्तियों के लिए, जो 
किचित्‌ अधिक प्रगति गति कर कर चुके थे, ईसा ने अपेक्षाकृत उच्चतर उपदेश दिया 

में अपने पिता में हूँ, तुम मु्ञमें हो और मैं तुममें हें।! क्या तुम्हें याद है बह ? 

७-१५ 

और फिर जब यहूदियों ने ईसा से पूछा था, 'तुम कौन हो ? “---तो ईसा ने अपनी 
महान्‌ वाणी में घोषणा की, “मैं और मेरे पिता एक हैं।” यहुदियों ने सोचा, 
यह घोर नास्तिकता है, भगवान्‌ का घोर तिरस्कार है। पर ईसा के कथन को अर्थ 
क्या था ? यह भी तुम्हारे पैग़म्बर स्पष्ट कर गये हैं: तुम सव देवता हो--चुम 
सब उस परात्पर पुरुष की सन्‍्तान हो |” उन्हीं तीन स्तरों या भूमिकाओं पर ध्यान 
दो। तुम यह भी देखोगे कि प्रथमावस्था से आरम्भ करके बीरे धीरे अन्तिम अवस्था 
में आरोहण करना तुम्हारे लिए अपेक्षाकृत अधिक सरल है। $ 
ईइ्वर का यह दूत, मार्ग प्रदर्शित करने के लिए अवतीर्ण हुआ था: वे हमें: 
बताने आये थे कि आत्मा वाह्याचार में नहीं है, गूढ़ दाशेनिक वके-वितकों से आत्म- 
तत्त्व की उपलब्धि नहीं होती। अच्छा होता यदि तुम कोई पुस्तक न पढ़ते, अच्छा 
होता यदि तुम विद्याहीन होते। मुक्ति के लिए इन उपकरणों की आवश्यकता नहीं 
है, उसके लिए धन, ऐश्वयं और उच्च पद की ज़रूरत नहीं, यहाँ तक कि पाण्डित्य 
की भी आवश्यकता नहीं। उसके लिए केवल एक वस्तु की आवश्यकता है---और 
वह है पवित्रता। पवित्र हृदय पुरुष धन्य हैं, क्योंकि आत्मा स्वयं पवित्र है, वह 
अन्यथा अर्थात्‌ अपवित्र हो भी कैसे सकती है ? ईइवर से ही उसका आविर्भाव हुआ 
है, वह ईश्वर-प्रसूत है। वाइबिल के शब्दों में वह ईश्वर का नि:इवास है।' कुरान 
की भाषा में वह ईइवर की आत्मास्वरूप है।' क्या तुम कहना चाहते हो कि ईरव- 
रात्मा कभी अपविन्र हो सकती है? कित्तु दुर्भाग्य से हमारे शुभाशुभ कार्यो के 
कारण वह मानों सदियों की मैल, सैकड़ों वर्षों की अशुद्धि और घूलि से आवृत है; 
हमारे नानाविध दुष्कर्म, नानाविध अन्याय कार्य शत शत वर्षो से अज्ञानलूपी धूछि 
और मलिनता द्वारा उसके प्रकाश को मन्द कर रहे हैं। केवल इस घूलि और मैल 
की तह को उस पर से पोंछने भर की देर है कि आत्मा पुनः अपनी उज्ज्वरू एवं 
दिव्य प्रभा से प्रकाशित हो जायगी। “पवित्रह्ददय व्यक्ति धन्य हैं, क्योंकि वे ईश- 
दर्शन करेंगे।' 'महान्‌ स्व्ग-राज्य तुम्हारे ही अन्तर में विराजमान है।! और 
इसीलिए नाज़रथ का यह महान्‌ पैग्रम्वर पूछता है, जब स्वगे तुम्हारे अन्तर में 
विराजमान है, तो उसे ढूँढ़ने अन्यच कहाँ जा रहे हो? अपनी आत्मा को माँज- 
घोकर स्वच्छ करो, और वह तत्काल मिल जायगा। वह तो पहले से ही तुम्हारा 
है। यदि वह तुम्हारा न होता, तो तुम कैसे पा सकते ? तुम उसके अधिकारी हो ! 
तुम अमरता के उत्तराधिकारी हो, तुम उस नित्य, सनातन पिता की सन्‍्तान हो ! 
यह है उस महाव्‌ सन्देश-वाहक की महान्‌ शिक्षा। उसकी दूसरी शिक्षा है 
त्याग--जो प्राय: सभी धर्मों का आवार है। आत्मशुद्धि कैसे प्राप्त की जा सकती 
है ?--त्याग द्वारा। एक घनी युवक ने एक बार ईसा से पूछा, “प्रभो, अनन्त 

जीवन की प्राप्ति के लिए मैं क्या करूँ?” ईसा बोले, 'तुझमें एक वड़ी कमी है। 
जाकर अपनी सारी सम्पत्ति बेच डाल! जो धन प्राप्त हो, उसे ग़रीबों को दे दे। 
तुझे स्वर्ग में अक्षय धन-सम्पदा प्राप्त होगी। उसके वाद क्रूस” धारण कर मेरा 
अनुगमन कर।” धनी युवक यह सुनकर अत्यन्त उदास हो गया और दु:खी होकर 
चला गया, क्योंकि उसके पास विशाल सपत्ति थी: हम सब न्यूनाधिक अंशों में 
उसी युवक के समान हैं। रात-दिन हमारे कानों मे यही वाणी घ्वनित होती रहती 
है। हम अपने आनन्द और विषयोपभोग के क्षणों में सोचते है कि हम और सब 
कुछ भूल गये हैं। पर जब कभी क्षण भर का विराम आता है, तो हमारे कानों में 
बढ़ी ध्वनि गूजने लगती है, अपना सर्वस्व त्याग कर मेरा अनुसरण कर।' जो 
अपनी जीवन-रक्षा का प्रयत्न करेगा, वह उसे खो देगा, और जो मेरे छिए अपना 
जीवन खोयेगा, वह उसे पा लेगा।' जो भी अपना जीवन उन्हें समर्पित कर देगा, 
वही अमृतत्व लाभ करेगा, उसे ही अमरता वरण करेंगी। हमारी समस्त दुर्बछता 
के बीच, एक क्षण का विराम आ उपस्थित होता है और पुनः उस वाणी की घोषणा 
हमारे कानों में शुरू हो जाती है: अपना सर्वेस्व त्याग कर दे, उसे ग़रीबों को बाँट 
दे, और मेरा अनुगमन कर।” यही एक आदर्श है जिसकी ईसा मसीह ने शिक्षा 
दी है, जिसकी दुनिया के सभी पैग़म्बरों ने शिक्षा दी है। इस त्याग का क्‍या 
तात्पयं है? त्याग का मर्म केवल यही है कि निःस्वार्थता ही नैतिकता का 
एकमेव आदर्श है। निःस्व बनो। पूर्ण निःस्वार्थपरता ही आदर्श है। यदि 
किसीने तुम्हारे एक गाल पर थप्पड़ मार दिया है, तो दूसरा गारू भी उसकी 
ओर कर दो। यदि किसीने तुम्हारा कोट छीन लिया है, तो तुम उसे अपना 
चोग्रा भी दे दो।' 

आदर्श को उसके उच्च धरातल से नीचा न करते हुए हमें उसे प्राप्त करने 
का यथाशक्ति प्रयत्न करना चाहिए। और यह आदर्श अवस्था वह है, जिसमें 
मनुष्य का अहंभाव पूर्णतया नष्ट हो जाता है, उसका स्वत्व-भाव लुप्त हो जाता 
है, जब उसके लिए ऐसी कोई वस्तु नहीं रह जाती, जिसे वह मैं और मेरी' कह 
सके, जब वह पूर्णतया आत्म-विसर्जन कर देता है, मानो अपनी आहुति दे देता है। 
इस प्रकार अवस्थापन्न व्यक्ति के अन्तर में स्वयं ईश्वर निवास करता है, क्योंकि 
ऐसे व्यक्ति की अहं-वासना पूर्ण रूप से नष्ट हो गयी है, एकदम निर्मूल हो गयी है। 
यह है आदर व्यक्ति, और यद्यपि इस आदर्शावस्था को हम प्राप्त नहीं हुए हैं 
तथापि हमें इस आदरशे की पूजा करते हुए, उस ओर शने: शने: अग्नसर होते रहना 
चाहिए। आज, कल या सहसोरों वर्ष के बाद हमें उस आदर्श को प्राप्त करना ही 
होगा, क्योंकि यह साध्य ही नहीं है, साघन भी है। नि:स्वार्थपरता, पूर्ण अहं-शून्यता 

साक्षात्‌ मुक्ति है, क्योंकि तब भीतर का व्यक्ति मर जाता है, और अवशिष्ट रह 
जाता है केवछ ईश्वर ! 

एक बात और। मानव जाति के सभी महात्‌ शिक्षक स्वार्थंशून्य हैं। 
कल्पना करो कि नाज़रथ के ईसा उपदेश दे रहे हैं --और इसी बीच कोई व्यक्ति 
उठकर पूछने ऊुगता है, आपका उपदेश बहुत सुन्दर है, मेरा विश्वास है कि 
पूर्णत्व ग्राप्ति का यही एक मार्ग है और मैं उसका अनुसरण करने को भी प्रस्तुत हूँ, 
किन्तु मैं ईइवर के उत्पन्न एकमात्र पुत्र के रूप में आपकी उपासना नहीं कर सकता।' 
ईसा मसीह के पास इसका क्या उत्तर होगा ?---सोचो । अवदय ईसा उस व्यक्ति 
से कहते, अच्छा भाई, आदश का अनुसरण करो और अपने भाव के अनुसार 
उस ओर प्रगति करो। तुम मुझे मेरे उपदेशों के लिए कोई श्रेय दो था न दो --- 
मुझे इसकी चिन्ता नही है। मैं कोई दुकानदार नहीं हूँ, वनिया नहीं हूँ। मैं धर्म 
का व्यवसाय नहीं करता। मैं केवल सत्य की शिक्षा देता हँ---और सत्य किसीकी 
बपौती--किसीकी जायदाद नहीं है। सत्य पर किसीका एकाधिपत्य नहीं है। 
सत्य स्वयं ईइवर है। तुम अपने मार्ग पर बढ़ते जाओ।” पर आज ईसा के अनुयायी 
उसी भ्रश्न का यह जवाब देते हैं, तुम इन उपदेशों पर, चलो या न चलो, पर 
यह वत्तताओ कि तुम उपदेशक को श्रेय देते हो या नहीं ? यदि तुम शास्ता को 
श्रेय देते हो, तो अवश्य ही तुम्हारा उद्धार हो जायगा; यदि नहीं, तो तुम्हारी 
मुक्ति की कोई आशा नहीं। इस प्रकार उन महापुरुष की सारी शिक्षाओं को 
विक्रत रूप दे दिया गया है। सारे विवाद, सारे झगड़े, केवल उनके व्यक्तित्व 
को लेकर खड़े होते हैं। वे नहीं जानते कि इस प्रकार का भेद आरोपित कर बे 
उसी व्यक्ति को छांछित और अपमानित कर रहे हैं, जो उतका आदरणीय एवं 
पूजाहँ है, जो स्वयं इस प्रकार के विचार सुनकर लज्जा से संकुचित हो जाता। 
संसार में कोई उन्हें स्मरण रखता है या नहीं, इसकी उन महापुरुष को क्‍या 
परवाह थी ? उन्हें तो विश्व को एक सन्देश देना था--और वह उन्होंने दे दिया। 
इसके बाद यदि उन्हें बीस सहल्ल जीवन भी प्राप्त होते, तो उन्हें वे दुनिया के ग़रीव 
से ग़रीव आदमी के लिए भी निछावर कर देते। यदि छक्ष ऊक्ष घुणित समारिया'- 
वासियों के उद्धार के लिए उन्हें करोड़ों जार करोड़ों यातनाएँ भी सहनी पड़तीं, 
यदि उनमें से एक एक की मुक्ति के लिए उन्हें अपने जीवन की भी आहुति देवी 
पड़ती, तो वे सहर्थ यह्‌ सब अंगीकार कर लेते और यह सब करते हुए उन्हें यह इच्छा 
छू भी न पाती कि दुनिया में किसीको उनका नाम मालूम हो। स्वयं ईश्वर जिस 
प्रकार कार्य करता है, वे भी उसी प्रकार शान्त, स्थिर, नीरव और अज्ञात रूप 
से अपना कार्य करते। लेकिन इनके अनुयायी क्या कहते हैं? वे कहते हैं-- 

तुम पूर्ण निःस्वार्थ और दोपरहित ही क्यों न हो, जब तक तुम हमारे पैगम्बर, हमारे 
धर्माचार्य को पूजा और उनका सम्मान नहीं करोगे, तुम्हारा उद्धार नहीं होगा। 
पर यह क्‍यों ? इस कुसंस्कार, इस अज्ञान का कारण क्या है--इसकी उ-पत्ति 
कहाँ से हुई ? इसका एकमात्र कारण यही हो सकता है कि ईसा के शिप्य सोचते 
हे---ईश्वर केवछ एक ही वार अवतीर्ण हो सकता हैं। किन्तु यही विचार सब 
कुसंस्कारों, सब भ्रमों की जड़ है। ईश्वर मानव-रूप में तुम्हारे सामने प्रकट हुआ 
हैं। किन्तु प्राकृतिक जगत्‌ में जो घटनाएँ होती हैं, वे अवश्यमेव भूतकाल में भी 
हुई है और भविष्य में भी होंगी। प्रकृति में ऐसी कोई घटना नहीं है, जो नियमा- 
घीत न हो। उसके नियमवद्ध होने का अर्थ केवल यही है कि जो घटना एक वार 
हुई है, वह चिर काल से ही घटती आ रही हैं और भविःय में भी घटती रहेगी। 

भारत में ईश्वरावतार के सम्बन्ध में यही सिद्धान्त प्रचलित हे। भारतीयों 
के अन्यतम अवतार श्री कृष्ण ने, जिनकी भगवदगीता-स्वरूप अपूर्व उपदेश-माला 
तुममें से अनेक ने पढी होगी, कहा है .. यद्यपि मैं जन्मरहित, अक्षयस्वभाव एवं 
इस भूतसमुह का ई३+र हूँ, तथापि मैं अपनी प्रकृति का अधिप्ठान कर, अपनी 
माया से जन्म ग्रहण करता हूँ। है अर्जुन ! जब जब धर्म की अवनति और अबर्म का 
उत्थान होता है, तव तब मैं शरीर घारण करता हूँ। साबुजन के परित्राणार्थ, 
दुप्कार्य-रत व्यवितयों के विनाशार्थ तथा धर्म की संस्थापना के लिए मैं प्रत्येक 
युग में जन्म ग्रहण करता हूँ।” जब संसार की अवनति होने लगती है, तो भगवान्‌ 
उसकी सहायता करने को अवतार लेते हैं; इस प्रकार वे विभिन्न स्थानों एवं 
विभिन्न युगों में आविर्भूत होते रहते है। एक दूसरे स्थान पर भगवान्‌ श्री कृष्ण 
ने कहा है---जहा कही किसी असाधारण शक्तिसम्पन्न एवं पवित्र आत्मा को 
मानव जाति के उत्थान के लिए यतलशीलर देखो, तो यह जान लो कि बह मेरे 
ही तेज से उत्पन्न हुआ हे, मैं उसके माध्यम से कार्य कर रहा हूँ। 
१. अजो5पि सन्नव्ययात्मा भूतानामोइवरोउपि सन्‌। 

प्रकृति स्वामधिप्ठाय. सन्‍्नवान्पात्ममावया ॥ 

यदा यदा हि धर्मस्थ ग्लानिर्नद्ति भाष्त। 

अम्पुत्वानमवर्मत्य तदात्मानं.. स॒न्नान्वहन ॥ 

परित्रागाव साधूनां बिताझाद च दुष्ह्ृतम्‌। 

धर्मेप्ंस्थापनाथावय. सम्भवाम युग युगे ॥ गोता ॥डढीइ-टा। 
२. यद्यद्धेनतिमत्सत्तव॑  श्रोमदूजितमेव वा। 

तत्तदेवावगच्छ त्व॑ झूम तेजोंडशसम्नदन्‌ ॥ गोता ॥१२०7४२॥॥ 

इसलिए हमें केवल नाज़्रथवासी ईसा में ही ईश्वर का दशशन न कर विश्व 
के उन सभी महान्‌ आचार्यों और पैग्रम्वरों में भी उसका दशन करना चाहिए, 
जो ईसा के पहले जन्म ले चुके थे, जो ईसा के पश्चात्‌ आविर्भूत हुए हैं और जो 
भविष्य में अवतार ग्रहण करेंगे। हमारा सम्मान और हमारी पूजा सीमावद्ध 
न हो। ये सब महापुरुष उसी एक अनन्त ईर्वर की विभिन्न अभिव्यक्ति हैं। 
वे सब शुद्ध और स्वार्थंगन्धशून्य हैं, सभी ने इस दुबेऊ मानव जाति के उद्धार 
के लिए प्राणपण से प्रयत्न किया है, इसीके लिए अपना जीवन निछावर कर दिया 
है। वे हमारे और हमारी आनेवाली सनन्‍्तान के सब पापों को ग्रहण कर उनका 
प्रायश्चित्त कर गये है। 

एक दृष्टि से हम सभी अवतार हैं, हम सव अपने कन्धों पर संसार का भार 
वहन कर रहे है। क्‍या तुमने कोई ऐसा व्यक्ति देखा है, ऐसी कोई स्त्री देखी है, 
जो घैयेपूर्वक, शान्ति से अपने जीवन का रूघु भार न वहन कर रही हो ? ये महान्‌ 
अवतार हमारी तुलना में अवश्य ही वहुत वड़े थे और इसलिए वे अपने कन्धों पर 
इस विश्ञाक जगत्‌ का भार उठाने में भी सफल हो सके। अवश्य उनसे तुलना 
करने पर हम बौने प्रतीत होते हैं, किन्तु हम भी वही कार्य कर रहे हैं--हम भी 
अपने छोटे छोटे घरों में, अपने छोटे संसार में अपने क्र सिर पर रख अग्रसर हो 

रहे हैं। कोई कितना ही अपदार्थ क्यों न हो, कितना ही हीन क्यों न हो, अपना ऋूस 

स्वयं ही वहन करता है। हमारी सब भ्रान्तियों, सब दुष्कृतियों, हमारे सव हीन 
और गहिंत विचारों के छांछत तथा अपवाद की कालिमा के बावजूद भी हमारे 
चरित्र में एक उज्ज्वल अंश है, कहीं न कहीं एक ऐसा सुवर्ण सूत्र है, जिसके द्वारा 
हम संदंव भगवान्‌ से संयुक्त रहते हैं। कारण, यह निश्चय ही जानो कि जिस 
क्षण भगवान्‌ के साथ हमारा यह संयोग नष्ट हो जायगा, उसी क्षण हमारा विनादा 
हो जायगा। और चूंकि कभी किसी का सम्पूर्ण नाश होना असम्भव है, हम कितने 
ही हीन, पतित तथा दुष्कर्मरत क्‍यों न हों, कहीं न कहीं हमारे हृदय में--हमारे 
अन्तर के अन्तरतम प्रदेश में ज्योति की एक ऐसी किरण विराजमान है, जो भगवान्‌ 
से चिर संयुक्त है। 

विभिन्न देशीय, विभिन्न जातीय और विभिन्न मतावलरूम्बी, भूतकार के उन 
सब महापुरुषों को हम प्रणाम करते हैं, जिनके उपदेश और चरित्र हमने उत्तरा- 
धिकार में पाये हैँ। विभिन्न जातियों, देशों और बर्मो में जो देवतुल्य नर-नारी- 
गण मानव जाति के कल्याण में रत हैं, उन सबको प्रणाम है। जीवन्त ईश्वर- 
स्वरूप जो महापुरुष भविष्य में हमारी सनन्‍्तान के लिए निःस्पूहता से कार्य करने 
के लिए अवतार धारण करेंगे, उन सबको प्रणाम है 


मुहम्मद 
(२५ मार्च, सन्‌ १९०० को सैन फ़रैन्सिस्को बे! क्षेत्र में दिया गया व्याख्यान) 


कृष्ण के प्राचीन सन्देश में बुद्ध, ईसा और मुहम्मद तीनों के सन्देशों का समन्वय 
है। तीनों में से प्रत्येक ने एक एक भाव लिया और उसे चरम तक पहुँचा दिया। 
कृष्ण अन्य सभी पैग्म्बरों के पूर्ववर्ती हैं। [फिर भी हम कह सकते हैं कि] 
कृष्ण ने पुराने भावों को लिया और उनका समन्वय किया, [यद्यपि] उन्हींके 
सन्देश सबसे प्राचीन हैं। कुछ समय के लिए बौद्ध बम की वाढ़ में उनका संदेश 
डूब गया। आज यह सन्देश भारत की विशेपता है। यदि तुम्हारी इच्छा हो तो 
आज अपराद् में, मैं मुहम्मद के विषय में कुछ कहूँ और अरव के उस महान्‌ पैग़म्बर 
के विशिष्ट कार्य पर प्रकाश डालूँ। 

मुहम्मद [जब] जवान थे. . .तव [जान पड़ता है] धर्म की उतनी परवाह 
नहीं करते थे। घन कमाने की ओर उनका झुकाव था। वे एक अच्छे युवक समझे 
जाते थे और बड़े सुन्दर थे। एक घनी विधवा थी। वह इस युवक से प्रेम करने 
लगी और उनका विवाह हो गया। जब मुहम्मद विश्व के वृहत्तर भाग के सम्राद्‌ 
हो गये और रोम तथा फ़ारस के साम्राज्य उनके आधिपत्य में आ गये, तव उनकी 
कई पत्नियाँ हो गयीं। जब एक दिन उनसे पूछा गया कि आपको कौन' सी पत्नी 
सवसे ज़्यादा पसन्द है, तव उन्होंते अपनी प्रथम पत्नी की ओर संकेत किया, क्योंकि 
मेरे [ प्रति] उसकी निष्ठा सर्वप्रथम हुई। स्त्रियों में निष्ठा होती है. . .स्वतन्त्रता 
प्राप्त करो, सव कुछ प्राप्त करो, किन्तु स्त्रियों की इस विशिष्टता को मत 
गँवाओ ! .. . 

पाप, मू्तिपूजा और नक़लछी पूजा, अंधविद्वास और नर-बलियों इत्यादि को 
देखकर मुहम्मद का हृदय खिन्न हो गया। ईसाइयों द्वारा यहुदी अवमानित होते 
थे। उधर ईसाई छोग उनके देशवासियों से भी अधिक गिरे हुए थे। 

हम लोग हमेशा जल्दवाज़ी में रहते हैं। [किन्तु] यदि कोई महान्‌ कार्य 
सम्पन्न होना है, तो निश्चय ही काफ़ी तैयारी होनी चाहिए. . .। दिच-रात ईश्वर 
की अत्यधिक प्रार्थना करने से मुहम्मद को दिव्य स्वप्न और दिव्य दर्शन होने छगे। 
गैन्नियल ने उन्हें स्वप्न में दर्शन दिया और कहा कि मैं सत्य का संदेशवाहक हूँ। 

उसने उनसे कहा कि ईसा, मृसा और सभी पैग़म्बरों के सन्देश लुप्त हो जायँगे और 
तुम जाकर उपदेश दो ईसा के नाम पर ईसाइयों को राजनीति का उपदेश देते 
देखकर और फ़ारसवालों को द्वैतववाद का उपदेश देते देखकर मुहम्मद ने कहा, 
“हमारा अल्लाह एक ही है। जो कुछ है, उस सवका वह मालिक है। उसका अन्य 
किसीसे कोई मुक़ावछा नहीं किया जा सकता। 

ईश्वर तो ईश्वर है। कोई दर्शन नहीं है, कोई जटिर आचार-संहिता नहीं 
है। हमारा खुदा एक है, उसका कोई दोबम नहीं है और मुहम्मद पैग्रम्ब॒र है।' 

महम्मद ने मकक्‍के की सड़कों पर यह उपदेश देना शुरू किया।. . . उन्होंने 
उनको यातना देना आरम्भ किया और वे [मदीना] शहर में भाग गये। उन्होंने 
लड़ना शुरू किया और पूरी जाति एक हो गयी। खुदा के नाम पर इस्लाम ने 
दुनिया में प्रढलय मचा दिया। एक प्रवल विजेता शक्ति ! 

तुम. . .छोगों के भाव बहुत कठोर हैं और तुम लोग इतने अंधविश्वासी 
और रूढ़िवादी हो ! ये संदेशवाहक ईइ्वर के यहाँ से निर्चय ही आये होंगे, अन्यथा 
वे इतने महान्‌ कैसे हो सकते थे ? तुम प्रत्येक दोप देखते हो। हममें से प्रत्येक के 


अपने अपने दोप हैं। किसमें नहीं है ? मैं यहुदियों के वहुत से दोषों को वता सकता 
हूँ। दुष्ट लोग सदा दोप ढूँढ़ते रहते हैं।. . . मक्खियाँ आती हैं और [घाव] ढूढ़ती 
हैं और मथुमक्खियाँ फूलों से केवल मधु लेने के लिए आती हैं। मक्खी के नहीं, 
बल्कि मधुमक्खी के मार्ग पर चलो। 

मुहम्मद ने वाद में बहुत सी स्त्रियों से विवाह किया। श्रत्येक महान्‌ पुरुष दो 
सौ स्त्रियों से विवाह कर सकता है। तुम जैसे समर्थो को मैं एक स्त्री से विवाह न 
करने देता। महात्माओं के चरित्र रहस्यमय होते हैं। उनके तरीके हमारी शोध 
के परे होते हैं। निश्चय ही हमें उनके वारे में निर्णय नहीं देना चाहिए। ईसा 
मुहम्मद के वारे में निर्णय दे सकते हैं। तुम और मैं कौन हूँ ? नन्हे शिशु ! हम 
इन महात्माओं को क्‍या समझते हैं? . . . 

[इस्लाम] जनसावारण के लिए सन्देश के रूप में आया।, . . प्रथम सन्देश 
था समानता का।. . .एक धर्म है--प्रेम। जाति, रंग या अन्य किसी वस्तु का 
अब कोई प्रइन नहीं। इसे अंगीकार करो! उस व्यावहारिक गण ने वाज्ी मार 
ली . . .। वह महान्‌ सन्देश विल्कुल सीवा-सादा था। एक ईइवर में विश्वास 
करो, जो स्वर्ग और पृथ्वी का स्नप्टा है। उसते सवकी सृष्टि शून्य से की। कोई 

प्रझन मत पूछो . . 

उनके उपासना-गृह प्रोटेस्टैटों के गिरजाघरों जैसे हैँ. . .+ न तो कोई संगीत, 

न शिल्प और न चित्र | कोने में एक चवूतरा; उस पर कुरान रखा रहता है। सब 


च्न्ज 

लोग पंक्ति में खड़े हो जाते हैं। न तो कोई पुरोहित होता है, न पादरी और न 
विशप . . .। जो आदमी प्रार्थना करता है, उसे श्रोताओं की वग्रल में खड़ा होना 
पड़ता है। कुछ भाग सुन्दर हैं. . .। 

ये पुराने लोग सभी ईइ्वर के दूत थे। मैं दण्डवत्‌ करता हूँ और उनकी 
पूजा करता हूँ; मैं उनकी चरण-रज लेता हूँ। लेकिन वे मर चुके हैं ! . . .और 
हम लोग जीवित हैं। हमें निश्चय ही आगे बढ़ना चाहिए! . . .धर्म ईसा या 
मुहम्मद की नक़रू नहीं है। कोई नक़ली चीज़ भले ही अच्छी हो, पर वह कभी 
असली नहीं है। ईसा की नक़छ मत वनो वल्कि ईसा वनो। तुम विल्कुल उतने 
ही बड़े हो, जितने ईसा, बुद्ध या अन्य कोई हैं। यदि हम नही है . . . तो हमें अवश्य 
पुरुषार्थ करना चाहिए और वन जाना चाहिए। मैं ठीक ठीक ईसा के जैसा नहीं 
हो सकता। यह अनावश्यक है कि मैं यहूदी के रूप में पैदा होऊँ. . .। 

सबसे महान्‌ घर्म है---अपनी आत्मा के प्रति सच्चा वनना। स्वयं अपनी 
भात्मा में विश्वास करो ! यदि तुम्हारी ही सत्ता नही है तो कैसे ईश्वर का अस्तित्व 
होगा या अन्य किसीका ? तुम जहाँ कही भी हो, यह मन ही है जो असीम का भी 
बोध करता है। मैं ईश्वर को देखता हूँ, इसलिए उसका अस्तित्व है। अगर मैं 
ईइ्वर के वारे में सोच नहीं सकता, तो [मेरे लिए] उसकी सता नहीं है। हमारी 
मानवीय प्रगति की यह शानदार सफलता है। 

ये महात्मा मार्ग के संकेत दर्शक है। वस वे इतना ही है। वे कहते हैं, वन्धुओ, 
आगे बढ़े चलो !” हम उनसे चिपट जाते हैं; हम कभी डोलना नहीं चाहते। 
हम सोचना नहीं चाहते; हम चाहते हैं, हमारे लिए दूसरे सोचें। संदेशवाहक 
अपना उद्देश्य पुरा करते हैं। वे हमसे उद्यमी होने के लिए कहते हैं। सौ साल 
बाद हम उस संदेश से चिपक जाते है और सो जाते है। 

आस्था और विश्वास और मतों के वारे में वातें करना आसान है, किन्तु चरित्र- 
निर्माण करना और इन्द्रियों के वेगों का निग्नह करना वड़ा कठिन है। हम उनके 
शिकार बन जाते हैं। हम मिथ्याचारी हो जाते है. . .। 

[धर्म] मत नहीं है और [व] नियम है। यह एक प्रक्रिया हैं। बस। [मत 
और नियम] सव अभ्यास के लिए है। उस अभ्यास से हमें आध्यात्मिक वल मिलता 
है और अन्त में हम बंधन तोड़ देते हैं तथा मुक्त हो जाते हैं। सिवा अभ्यास के 
मत की कोई उपयोगिता नहीं . . .। अभ्यास से अन्त:करण की शुद्धि होती है। 
जब तुम कहने रूगते हो, मैं विश्वास करता हूँ; तब वह अभ्यास समाप्त हो 
जाता है .. .। 

'जव कभी पुण्य दव जाता है और अनैतिकता का वोलवाला होता है, तब मैं 

मनुष्य का शरीर धारण करता हूँ। साधुजनों के परित्राण, दुष्टजनों के विनाश 
और धर्म की स्थापना के लिए मैं प्रत्येक युग में प्रकट होता हूँ।' . . . 

[ऐसे | हैं वे आलोक के महान्‌ सन्देशवाहक। वे हमारे महान्‌ गुरु और बड़े 
भाई हैं। परल्तु हमें अपने रास्ते पर ही चलना होगा ! 





१. गीता ॥४७-८॥ 


मेरे गुरुदेव 
(स्यूयार्क में दिया हुआ भाषण) 


भगवान्‌ श्री कृष्ण ने भगवदगीता में कहा है-- 

जब जव धर्म का हास होता है तथा अधर्म की वृद्धि होती है, तब तब मनुष्य 
जाति के उद्धार के निमित्त मैं अवतार लेता हूँ।'' 

जब कभी हमारे इस संसार में विकास या नूतन परिस्थितियों के कारण 
नये सामंजस्थ की आवश्यकता होती है, उस समय एक शक्तितरंग आती है और 
मनुष्य के आध्यात्मिक तथा भौतिक क्षेत्रों में विचरण करने के कारण इन दोनों क्षेत्रों 
में ही इस तरंग का प्रभाव पड़ता है। एक ओर भौतिक क्षेत्र में आधुनिक समय में 
प्रधानतः यूरोप ने ही सामंजस्य स्थापित किया है' और दूसरी ओर आध्यात्मिक 
स्षेत्र में सारे संसार के इतिहास में एशिया ही समन्वय का मुख्य आधार रहा है। 

आज आध्यात्मिक क्षेत्र में सामंजस्य की पुनः आवश्यकता है---आज, जब कि 
भौतिकवाद अपनी शक्ति तथा कौति के शिखर पर है तथा जब यह सम्भव हो 
रहा है कि मनुष्य जड़ वस्तुओं पर अधिकाधिक अवरूम्बवित रहने से अपनी देवी 
प्रकृति भूछकर केवल धनोपार्जन का एक यंत्र मात्र बन जाय, समायोजन की बड़ी 
आवश्यकता है। ऐसे अवसर के लिए ईश्वर-वाणी हो चुकी है और ऐसी देवी शक्ति 
का आगमन हो रहा है, जो बढ़ते हुए भौतिकवाद के मेघों को तित्तर-वितर कर 
देगी। इस शक्ति के खेल का आरम्भ हो चुका है और यह शक्ति ही मानव जाति 
में उसके वास्तविक स्वरूप की स्मृति का संचार एक वार फिर कर देगी; और वह 
स्थान जहाँ से यह शक्ति सभी दिशाओं में प्रसारित होगी, फिर एशिया ही होगा। 

हमारा यह संसार श्रम-विंभाजन की प्रणाली पर अवरूम्बित है। यह कहना 
व्यर्थ है कि एक ही मनुष्य प्रत्येक वस्तु का अधिकारी होगा, परन्तु फिर भी एक वच्चे 
के समान हम कैसे अनजान हैं ! अज्ञानवश एक वच्चा यही सोचता है कि समस्त 
संसार में वाछनीय वस्तु केवछ उसकी गुड़िया ही है। इसी प्रकार एक जाति जो 


१. यदा यदा हि धर्मस्य ग्लानिर्भवति भारत। 
अभ्युत्यानमधमंस्थ तदात्सानं सृजास्यहम्‌॥॥ गोता ॥ ४७ 0 

भौतिक शक्ति में श्रेष्ठ है, सोचती है कि इस संसार में यदि कोई वस्तु अमूल्य एवं 
प्राप्त करने योग्य है तो वह भौतिक शक्ति ही है तथा उन्नति एवं सम्यता का अर्थ 
इसके अतिरिक्त दूसरा है ही नहीं, और यदि कुछ जातियाँ ऐसी हैं, जो इसकी परवाह 
नहीं करतीं तथा जिनके पास यह शक्ति नहीं है, तो वे टिकने योग्य नहीं हैं---उनका 
सारा अस्तित्व ही सर्वथा निरथंक है। परन्तु दूसरी ओर एक जाति के विचार 
हो सकते हैं कि केवल भौतिक सभ्यता ही नितान्‍्त निरथ्थंक है और ऐसी वाणी प्राच्य 
देश से ही उठी, जिसने एक समय सारे संसार को यह वतलाया था कि किसी मनुष्य 
के पास यदि संसार की सारी संपत्ति है, परन्तु आध्यात्मिक शक्ति नहीं, तो वह 
सब किस काम का ? यही भाव प्राच्य का है और इसके विरुद्ध दूसरा पाइ्चात्य' का। 
ये दोनों ही भाव महत्त्वपूर्ण तथा गौरवशाली हैं। वर्तमान सामंजस्य इन दोनों 
आदर्शों का समन्वय तथा मिश्रण स्वरूप होगा। पाइचात्य के निकट इन्द्रियग्राह्म 
जगत्‌ जितना सत्य है, उतना ही प्राच्य के लिए आध्यात्मिक जगत्‌ है। आध्यात्मिक 
राज्य में प्राच्य जो कुछ चाहता है या जिसकी वह आशा करता है तथा जो 
कुछ जीवन को सत्य बनाता है--यबह सब उसे इसमें मिल जाता है। पाश्चात्य के 
लिए प्र च्य स्वप्तसृष्टि में ही विचरण करनेवाला दिखता है तथा प्राच्य भी पाइचात्य 
को वसा ही देखता है और सोचता है कि यह तो केवल, नाशवान खिलौने से 
ही खेल रहा है और यह विचार कर हँसता है कि बड़े-बूढ़े पुरुष तथा स्त्रियाँ एक 
मुट्ठी भर ऐंहिक वस्तु के सम्बन्ध में, जिसको कि आगे-पीछे उन्हें छोड़ना ही पड़ेगा, 
कितना तिल का ताड़ वना रहे हैं। तात्पर्य यह है कि दोनों एक दूसरे को स्वप्न- 
सृष्टि में विचरण करनेवाले समझते हैं। परन्तु प्राच्य आदर्श मानव जाति की उन्नति 
के लिए उतना ही आवश्यक है जितना कि पाश्चात्य आदर्श--और मैं सोचता हूँ 
कि शायद अधिक ही। मशीनों ने मनृष्य जाति को कभी सुखी नहीं वताया और 
न वना सकेंगी। जो हमें इस वात का विश्वास दिलाने का यत्न कर रहा है, वह 
यही कहेगा कि सुख मशीनों में ही है, परन्तु है यह सदा मन में ही। केवल वही मनुप्य 
जो अपने मन का स्वामी है, सुखी हो सकता है--हृसरा नहीं। और आखिर 
यह मशीन की शक्ति है ही क्‍या ? यदि कोई मनुष्य विजली के तार द्वारा विद्युत्‌- 
प्रवाह (८६८४८ ८एए०८०:) भेज सकता है, तो उसे हम एक बड़ा तथा बुद्धि- 
मान मनुष्य क्‍यों कहें ? क्‍या प्रकृति उससे कई छाख गुना कार्य प्रत्येक क्षण नहीं 
करती है ? अतः हम प्रकृति के ही चरणों पर गिरकर उसकी ही पूजा क्यों न करें ? 
यदि तुम्हारी शक्ति समस्त विश्व भर में फेछ गयी तथा यदि तुमने विह्व के प्रत्येक 
परमाणु को वश्ञ में कर भी लिया तो क्या हुआ ? इससे तो तुम सुखी नही हो सकते 
तुम सुखी तभी हो सकते हो, जब तुम स्वयं को जीत लो। यह सत्य है कि मनुष्य 

का जन्म प्रकृति पर विजय प्राप्त करने के लिए ही हुआ है, परन्तु प्रकृति शब्द से 
पाइचात्य जाति केवछ भौतिक अथवा बाह्य प्रकृति ही समझती है। यह सत्य है 
कि पहाड़ों, समुद्रों, नदियों तथा अपनी नाना प्रकार की अनन्त शक्तियों द्वारा 
समन्वित यह वाद्य प्रकृति अत्यन्त महान्‌ है, परन्तु फिर भी मनुष्य की अन्तःप्रकृति 
इससे भी महत्तर है--यह सूर्य, चन्द्रमा तथा नक्षत्रादि से भी उच्च है, हमारी इस 
पृथ्वी से--समग्र जड़ जगत्‌ से भी श्रेष्ठ है और हमारे इन छोटे छोटे जीवनों से भी 
अतीत है तथा यह हमारी गवेषणा के लिए एक विशिष्ट क्षेत्र है। जिस तरह पाश्चात्य 
जाति ने बहिजगत्‌ की गवेषणा में श्रेष्ठतव लाभ किया है, उसी तरह प्राच्य जाति 
ने अन्तर्जंगत्‌ की गवेषणा में। अतः: यह ठीक ही है कि जब कभी आध्यात्मिक 
सामञ्जस्य की आवश्यकता होती है, तो उसका आरम्भ प्राच्य से ही होता है। 
साथ ही साथ यह भी ठीक है कि जब कभी प्राच्य को मशीन बनाने के सम्बन्ध में 
सीखना हो, तो वह पाइचात्य के पास ही वैठकर सीखे । परन्तु यदि पाइचात्य ईइवर, 
आत्मा तथा विद्व के रहस्य सम्बन्धी वातों को जानना चाहे, तो उसे प्राच्य के चरणों 
के समीप ही आना चाहिए। 
मैं तुम्हारे सम्मुख एक ऐसे महापुरुष के जीवन का वर्णन क छँगा, जिन्होंने भारत- 
वर्ष में इन गहन विषयों की एक तरंग प्रवाहित कर दी। परल्तु इनका जीवन- 
चरित्र वर्णन करने के पूर्व मैं यह बतलाने का यत्न करूँगा कि भारत का रहस्य क्या 
है तथा भारत” कहने से हम क्या समझते हैं। ऐसे व्यक्ति, जिनकी आँखें नश्वर 
वस्तुओं की ऊपरी तड़क-भड़क से चौधिया गयी हैं, जिनका सारा जीवन खाने-पीने 
तथा चैन करने के निमित्त ही समपित हो चुका है, जिनकी सम्पत्ति का आदर्श केवल 
भू-प्रदेश तथा सुवर्ण ही है, जिनके सुख का आदर केवल इन्द्रियजन्य सुख ही है, 
जिनका ईंइवर केवल धन ही है, जिनके जीवन का ध्येय ऐश एवं आराम करना 
तथा मर जाना ही है, जिनकी बुद्धि दूरदर्शी नहीं है, जो इन्द्रियभोग्य विपयों के वीच 
में हमेशा पड़े रहते हैं, तथा जो इनसे उच्चतर वातें सोच ही नहीं सकते, यदि भारत 
में जाये, तो उन्हें वहाँ क्या दिखलायी देगा ?--्रत्येक स्थान पर निर्वंनता, जघन्यता, 
अन्धविश्वास, अज्ञान एवं बीभत्सता ही। इसका कारण क्या है ? कारण यह है कि 
उनकी समझ में सम्यता का अर्थ है वेष-भूपा, शिक्षण तथा सामाजिक शिष्टाचार। 
पाइचात्य जाति ने अपनी ऐहिक उन्नति के लिए सव प्रकार से यत्न किया है, 
परन्तु भारत ने वैसा नहीं किया। यदि हम मनुष्य जाति के सारे इतिहास को देखें 
तो हम पायेंगे कि सारे संसार में केवल भारत में ही ऐसी जाति है, जो अपने देश की 
सीमा के बाहर कभी किसी दूसरे देश को परास्त करने के लिए नहीं गयी, जिसने 
दूसरे की सम्पत्ति को कभी प्राप्त करने की इच्छा तहीं की। और यदि कहा जाय 

तो केवल उसका 'अपराध' यही था कि उसकी भूमि बड़ी उपजाऊ थी और उसने 
अपने हाथों कड़ी मेहनत करके घन इकट्ठा किया और इस प्रकार दूसरे राष्ट्रों को 
यह प्रलोभन दिया कि वे आकर उसके यहाँ लूट-मार करें। परन्तु फिर भी वह 
लुट जाने पर तथा जंगली” कही जाने पर भी सन्तुष्ट है और उसके बदले में संसार 
में ईंइवर विपयक ज्ञान का प्रचार करना चाहती है, मानव प्रकृति के गुह्य रहस्य 
को संसार के सम्मुख स्पष्ट रूप से प्रकट करना चाहती है तथा उस पर्दे को हटा देना 
चाहती है जो मनुष्य के असली स्वरूप को छिपाये है। वह जानती है कि यह सब 
स्वप्न है--वह जानती है कि इस जड़ के पीछ मनुष्य का प्रकृृत ब्रह्ममाव विराजमान 
है, जिसे न तो कोई पाप पतित कर सकता है, न काम कलूंकित कर सकता है, न 
आग जला सकती है और न जल गीला ही कर सकता है, जो आँच से सूख नहीं सकता 
और न जिसे काल अपने गाल में ही डाल सकता है। उसके लिए मनुष्य का यह 
असली स्वरूप उतना ही वास्तविक है, जितना किसी पाइचात्य जाति के लिए इन्द्रिय- 
गम्य जड़ पदार्थ। 
जिस प्रकार तुम शूरता से एक तोप के मुँह के सामने उड़ जाने के लिए कूद 
पड़ते हो तथा जैसे देशभवित से प्रेरित हो उत्साह के साथ अपने देश के लिए प्राण 
भी दे देते हो, उसी प्रकार भारतवासी ईश्वर के नाम पर अपना सर्वस्व अपंण करने 
में शूर होते है। यह वात उसी देश में है कि यदि कोई पुरुष किसीकों यह सुझा 
देता है कि यह संसार कल्पना मात्र है, केवल स्वप्नवत्‌ है, तो वह मनुष्य अपनी वेश- 
भूषा, धन-सम्पत्ति आदि सब त्यागकर यह दिखा देता है कि जो कुछ वह विश्वास 
करता है तथा मन से सोचता है वह सब सत्य है। यह बात वहाँ ही है कि जब 
मनृष्य को इस बात का ज्ञान हो जाता है कि यह जीवन अनन्त है तो वह एक नदी 
के किनारे जाकर बैठ जाता है और अपने शरीर को कुछ भी न समझकर उसका 
त्याग इस प्रकार से कर देना चाहता है, जेसे हम-तुम एक घास-फूस का तिनका 
छोड़ देते हैं। इसीमें उचका शूरत्व है कि वे मृत्यु का स्वागत एक भाई के समान 
करते हैं, क्योंकि उनका यह दृढ़ विश्वास है कि मृत्यु वास्तव में उनके लिए नहीं है। 
इसीमें वह शक्ति है, जिसने इन्हें सैकड़ों वर्षों के विदेशियों के आक्रमण तथा अत्या-- 
चारों से भी अटल रखा। वह राष्ट्र आज भी है और उस राष्ट्र में घोर आपत्ति 
के दिनों में भी आत्मज्ञानी महापुरुषों का अवतार लेना कभी बन्द नहीं हुआ। जिस 
प्रकार पाइचात्य देशों में बड़े बड़े राजनीतिज्ञों तथा वैज्ञानिकों का जन्म होता है, 
उसी प्रकार एशिया में महान्‌ आत्मज्ञानी पुरुष जन्म लेते हैं। उन्नीसवीं शताव्दी 
के आरम्भ में जब कि पाइचात्यों का प्रभाव भारत पर पड़ने लगा और जब विजयी 
? पाइचात्य अपने हाथों में तलवार लेकर यहाँ के ऋषि पुत्रों को यह प्रमाणित करने. 

आये कि वे केवल जंगलछी हैं, उनकी जाति खोखले ध्येयवालों की है, उनका धर्म 
केवल काल्पनिक है, तथा इईंश्वर, आत्मा और प्रत्येक ऐसी वस्तु जिसको प्राप्त करने 
के लिए वे वर्षों से रगड़ कर रहे हैं, केवल अर्थशून्य शब्द ही है, तथा उनका हज़ारों 
वर्षों का समस्त परित्याग व्यर्थ ही हुआ, तव तो विश्वविद्यालयों के तरुण छात्रों के 
मन में यह संकल्प-विकल्प होने लगा कि कहीं उनका उस समय तक का सारा राष्ट्रीय 
अस्तित्व व्यर्थ ही तो नहीं गया, क्या उन्हें फिर पाइ्चात्य प्रणाली के आधार पर 
नये सिरे से यत्न करना चाहिए, अपने पुराने ग्रन्थों को फाड़ डालना चाहिए, प्राचीन 
तत्त्व-ज्ञान को जला डालना चाहिए, अपने धर्मगुरुओं को मारकर भगा देना चाहिए 
तथा क्‍या अपने मन्दिरों को ढा देना चाहिए ? क्‍या पाइचात्य' विजेता ने, जिसने 
अपने घर्म का प्रचार तलवार तथा वन्दूक की सहायता से किया, यह नहीं कहा कि 
समस्त प्राचीन घर्-पद्धति केवल कुसंस्कार एवं निर्जीव प्रतिमा-पूजन तक ही 
सीमित है ?अतः जिन वच्चों ने इन नयी शिक्षण-संस्थाओं में शिक्षा-दीक्षा पायी, वे 
पाइचात्य पद्धति पर चल निकले और बचपन से ही इसके आदेशों में पय गये और 
इसमें कोई आइचर्य की वात नही कि प्राचीन पद्धति के सम्बन्ध में उनके मन में तर्क- 
वित्क होने लूगा। कुस्ंस्कार को एक ओर हटाने तथा सत्य का अनुसंबान करने 
की अपेक्षा उनके लिए वस यही एक महावाक्य सत्य की कसौटी हो गया, 'इस 
सम्बन्ध में पाश्चात्य की क्‍या राय है?” घमंगुरुओं को भगा देना चाहिए, वेदों 
को जला डालना चाहिए, क्योकि पाइचात्यों ने ऐसा कहा है---इस प्रकार की खल- 
बली के भावों से भारत में एक ऐसी लहर उठी, जिसे हम तथाकथित सुधार' के 
नाम से पुकारते है। 
यदि तुम सच्चे सुधघारक होना चाहते हो, तो तीन वातो की आवश्यकता है। 
प्रथम तो यह कि तुम्हारा हृदय भावनाशील हो। क्या वास्तव में अपने भाइयों के 
लिए तुम्हारे प्राण छटपटा रहे हैं? क्‍या तुम सचमुच में अनुभव करते हो कि 
संसार में इतना क्लेश, इतना अज्ञान तथा इतना कूसंस्कार है? क्या सचमुच 
यह तुम्हारी घारणा है कि सब मनृप्य तुम्हारे भाई हैं ? क्या यह भावना तुम्हारे 
रोम रोम में व्याप्त है ? क्‍या यह तुम्हारे रक्त से मिल गयी है ? क्‍या यह तुम्हारी 
प्रत्येक नस में फडकती है और क्या तुम्हारे शरीर की प्रत्येक शिरा तथा तन्तु मे इसकी 
झंकार है ? क्या तुम सहानुभूति के विचारो से भरे हुए हो ? यदि तुम ऐसे हो 
तो जान लो कि तुमने केवल प्रथम सीढ़ी पर ही पदार्पण किया है। दूसरी बात तुम्हें 
यह सोचनी चाहिए कि इन सवके लिए क्या तुमने कोई उपाय भी ढूंढ़ निकाला है 
या नहीं ? पुराने विचार कुसंस्कार पर भले ही निर्भर हों, परन्तु इस कुसंस्कार में भी 
स्वर्णमय सत्य के कण विद्यमान हैं। सब अनावश्यक वातों को छोड़कर केवछ उस 

स्वर्ण-रूपी सत्य को पाने के लिए तुमने कोई उपाय सोचा है? और यदि तुमने 
वैसा कर लिया है, तो जान लो कि तुमने दूसरी सीढ़ी पर पैर रखा है। और एक 
चीज़ की आवश्यकता है---अठल अध्यवसाय। तुम्हारा असलू अभिप्राय क्या है? 
क्या तुम्हें इस वात पर पूरा विश्वास है कि तुम्हें सम्पत्ति का प्रकोभन नहीं है, कीति 
की लालसा नहीं है तथा अधिकार की आकांक्षा नहीं है ? वास्तव में तुम्हें क्या 
विश्वास है कि चाहे सारा संसार भी तुम्हें नीचे गिराने की चेष्टा करे तो भी तुम 
अपने ध्येय के अनुसार ही कार्य करोगे ? क्या तुम्हें यह विश्वास है कि जो कुछ तुम 
चाहते हो उसे भली भाँति जानते हो और चाहे तुम्हारे प्रागों की भी वाजी छगी हो 
तो भी तुम केवल अपना कर्त॑व्य ही करते रहोगे ? क्या तुम्हें अन्तः:करण से विश्वास 
है कि तुम्हारे जीवन के अन्तिम क्षण तक, जब तक तुम्हारे हृदय में घड़कन है, तब 
तक तुम अपने उद्योग में निरन्तर भिड़े रहोगे ? यदि ये तीनों गुण तुममें हैं तो 
वास्तव में तुम एक सच्चे सुधारक, मार्ग-प्रदर्शक, गुरु एवं मनुष्य जाति के लिए 
वरदानस्वरूप हो। परन्तु मनुष्य कैसा उतावला तथा अदृूरदर्शी है! उसमें 
प्रतीक्षा करने का घैय नहीं है, न उसमें देख सकने की शक्ति है--वह तुरन्त ही फल को 
देखना चाहता है, वास्तव में दूसरे पर सत्ता जमाना ही उसका अभिप्राय है। 
इसका कारण क्या है ? कारण यह है कि वह कार्य का फल स्वयं ही लेना चाहता है 
और यथार्थ में दूसरों की परवाह नहीं करता। केवल कर्म के लिए ही वह कर्म करना 
नहीं चाहता। भगवान्‌ श्री कृष्ण ने कहा है, तुम्हें केवल कर्म करने का ही अधिकार 
है; कर्मफल में तुम्हारा कोई अधिकार नहीं।' कर्मफल में हम क्‍यों आसकत हों ? 
केवल कम करना ही हमारा कर्तव्य है। कर्मफल के सम्बन्ध में हम तनिक भी चिन्ता 
क्‍यों करें ? परन्तु मनुष्य को घैरये नहीं रहता। वह विचारपूर्वक न सोचकर मनमाना 
कोई भी काम करने रूगता है। संसार के अधिकांश सुधारक इसी श्रेणी में गिने 
जा सकते हैं। 

भारत में पूर्वोक्त सुधार की विचारधारा उस समय आयी, जब ऐसा प्रतीत होता 
था कि मानो भौतिकवाद की तरंग, जिसने भारत पर आक्रमण किया था, इस देश 
के भ्राचीन आये ऋषियों की संस्कृति एवं शिक्षा को बहा देगी। परन्तु यह राष्ट्र 
इसके पहले क्रांति की ऐसी हज़ारों तरंगों की चोट सह चुका था, पर यह तरंग 
अतीत की तरंगों की अपेक्षा हछकी ही थी। एक लहर के वाद दूसरी लहर ने आकर 
देश को अपने में डुवा लिया था और सैकड़ों वर्षों तक ये लहरें देश को दवाती 
रही थीं। तलवारें चमकी थीं और अल्लाहो अकबर के नारे से भारत का 


१. कर्मण्येवाधिकारस्ते मा फलेषु कदाचन ॥गीता र।४७॥ 

आकाश गूंज उठा था। परन्तु धीरे धीरे ये लहरें शान्त हो गयी और राष्ट्रीय आदर्श 
पूर्ववत्‌ बने रहे । 
भारतीय राष्ट्र कभी नष्ट नहीं हो सकता। यह अमर है और उस समय तक 
टिका रहेगा, जब तक इसका धर्मभाव अक्षुण्ण वना रहेगा, जव तक इस राष्ट्र के लोग 
अपने धर्म को त्याग नहीं देंगे। चाहे वे भिखारी रहें अथवा निर्धन, चाहे दरिद्रता 
से पीड़ित हों अथवा मैले और घिनौने हों, परन्तु वे अपने ईश्वर का परित्याग कभी 
न करें और न यह भूलें कि वे ऋषि-सन्तात हैं। जिस प्रकार परिचम में कोई भी 
साधारण मनुष्य अपना वंश किसी मध्यकालीन डाकुओं के सरदार बैरन' से ढूंढ 
निकालने का यत्न करता है, उसी प्रकार भारत में एक सिहासन।रूढ़ स म्राट्‌ भी अपने 
को किसी एक अरण्यनिवासी वल्कलरूधारी, जंगल के फल-मूल खानेवाले तथा ईश्वर 
का साक्षात्‌ करनेवाले ऋषि से अपनी वंश-परम्परा स्थापित करने की चेष्ठा करता 
है। हम ऐसे ही व्यक्तियों से अपनी वंश-परम्परा स्थापित करना चाहते हैं और 
जब तक पवित्रता के ऊपर हमारी इस प्रकार गम्भीर श्रद्धा रहेगी, तब तक भारत का 
विनाश नहीं है। 
शायद तुममें से बहुतों ने नाइवटीन्थ सेंचुरी' नामक पत्र के अभी हाल के 

णक अंक में प्रोफ़ेसर मैक्समूलर' का छेख पढ़ा होगा, जिसका शीर्षक था एक सच्चा 
महात्मा'। श्री रामकृष्ण का जीवन मनोरंजक है, क्योंकि उनका जीवन उनके द्वारा 
प्रदत्त उपदेशों का एक जीता-जागता नमूना है। शायद वह तुम लोगों को, जो 

पश्चिम में एक ऐसे वातावरण में रहते हो, जो भारत से बिल्कुल भिन्न है, किसी अंश 
तक रोमानी प्रतीत हो। क्‍योंकि तुम्हारे यहाँ अर्थात्‌ पर्चिम में जीवन के व्यस्त 
प्रवाह की प्रणाली और पद्धतियाँ भारत से नितान्त भिन्न है। परन्तु फिर भी 

शायद यह इसी कारण विश्वेष मनोरंजक हो, क्योंकि इसमें बहुत सी ऐसी वातें नये 

दृष्टिकोण से देखी जायेगी, जिनके विषय में बहुत से छोगों ने पहले ही सुन रखा 

होगा। 

जब भारतवर्ष में बहुत से नये सुधारों की चेष्ठा हो रही थी, उन्हीं दिनों १८ 

फ़रवरी, सन्‌ १८३६ को एक निर्षन ब्राह्मण दम्पति के, बंगाल के एक सुदूर गाँव में 
एक वालक पैदा हुआ। वालक के माँ-बाप दोनों ही शास्त्रमार्गावलम्वी एवं घर्मपरायण 
थे। वास्तव में पुरानी रीति के अनुसार चलनेवाले धर्मेपरायण ब्राह्मण का 

जीवन नित्य त्याग का तथा तपस्यामय होता है। वह जीविकोपार्जन के लिए इने-गमिने 


१. एक बड़े जन तत्त्ववेत्ता तथा संस्कृत के प्रकाण्ड पण्डित। इन्होंने प्राच्य 
संस्कृति का विशेष अध्ययन किया था। 
७-१६ 

उद्योग ही कर सकता है और इसके अतिरिक्त वह किसी लौकिक बन्धे से सम्बन्ध 
तक नहीं रख सकता। साथ ही साथ वह प्रत्येक का दिया हुआ दान भी ग्रहण नहीं 
क्र सकता। तुम अनुमान कर सकते हो कि इस प्रकार का जीवन कितना कठोर 
होगा ! तुमने ब्राह्मणों तथा उनके पौरोहित्य सम्बन्धी कर्मो के बारे में बहुधा सुना 
ही होगा, परन्तु तुममें से वहुत कम लोगों ने यह सोचा होगा कि ऐसा क्या कारण 
है, जिससे ये थोड़े से विलक्षण पुरुष अन्य मनुप्यों पर शासन कर सकते हैं। देश के 
अन्य सव वर्गों की अपेक्षा ये निर्धन होते हैं, परन्तु उत्तकी शक्ति का रहस्य उनके त्याग 
में ही छिपा हुआ है। वे कभी सम्पत्ति संचय की इच्छा नहीं करते। संसार भर 
में वे सबसे अधिक नि्वन पुरोहित हैं और इसीलिए सबसे अधिक शक्तिशाली + 
इतनी निर्घनता में भी एक ब्राह्मण की स्त्री किसी ग़रीव आदमी को बिना कुछ खिलाये 
अपने गाँव से कभी नहीं जाने देगी। भारत में माता का यही सवसे बड़ा कर्तव्य है; 
और चूंकि वह स्वयं माँ है, इसलिए उसका यह कर्तव्य है कि वह स्वयं सबके अन्त में 
भोजन करे। और वह सदा यह भी घ्यान रखती है कि अन्य सव छोगों के भोजन से 
परितृप्त होने के वाद स्वयं भोजन करे। यही कारण है कि भारत में माता देवीस्वरूप 
मानी जाती है। जिन देवी का हम वर्णन करेगे, वे ठीक इसी प्रकार की एक आदर्श 
हिन्दू माता थीं। भारत में जो जाति जितनी उच्च होती है, उसके उतने ही अधिक 
वन्धन भी होते हैं। नीच जाति के लोग जो कुछ चाहें खा-पी सकते हैं, परन्तु 
समाज में उनकी अपेक्षा जो उच्चतर जातियाँ है, उनके आहार-व्यवहार के नियम भी 
कठोरतर है और उच्चतम जाति, भारत की वंशानुक्रमिक पुरोहित जाति ब्राह्मण 
के जीवन में---जैसा कि मैं पहले ही कह चुका हूँ--- सबसे अधिक कठोर नियम हैं।. 
पाइचात्य रहन-सहन की तुलना में इन ब्राह्मणों का जीवन सतत तथस्यामय होता है। 
हिन्दू छोग सभवतः संसार की सर्वाधिक संकीर्ण जाति हैं। उनमें अंग्रेज़ों की सी ही- 
दृढ़ता है, किन्तु अंग्रेज़ों की अपेक्षा कहीं अधिक विस्तीर्ण। जब ये किसी एक भाव 
को ग्रहण कर लेते हैं, तो विना उसकी चरम सीमा तक पहुँचे उसे नही छोड़ते और 
पीढ़ी दर पीढ़ी इसी भाव को कार्यरूप में परिणत करते रहते हैं। तुम उनको 
कोई नया विचार दो, यदि वे उसे एक वार स्वीकार कर लेते हैं, तो फिर उसको वापस 
ले पाना सरल नहीं होता। परन्तु इनसे कोई नया भाव ग्रहण करा सकना बड़ा 
कठिन है। 

अतएव प्राचीनपंची हिन्दू बड़े संकीर्ण होते हैं और अपने संकीर्ण विचार एवं 
भाव की परिधि में ही विचरण करते रहते हैं। जीवन-यापन के सम्बन्ध में उनके 
प्राचीन ग्रन्थों में अत्यन्त विस्तारपूर्वक लिखा गया है और वे इन सब विधि-नियेधों की- 
छोटी से छोटी वात तक को भी कट्टरता के साथ पाछन करने का प्रयत्न करते हैं। वे: 

भूखों प्राण दे देंगे, परन्तु किसी ऐसे मनुष्य के हाथ का बनाया हुआ भोजन नहीं 
ग्रहण करेंगे, जो उनकी जाति का नहीं है। यद्यपि वे इस तरह संकीर्ण हैं, तो भी 
उनमें प्रगाढ़ श्रद्धा एवं उद्योगशीलता है। प्रायः पुराणपंथी हिंदुओं में प्रवल विश्वास 
एवं धर्मभाव देखा जाता है, क्योंकि उनकी यह दृढ़ धारणा है कि यह 
कट्टूरता वांछतीय है। सम्भव है, हम सव उनसे इस सम्बन्ध में सहमत न हों, परन्तु 
उनका विश्वास है कि वह ठीक है। हमारे ग्रन्थों में लिखा है कि मनुष्य को स्देव 
हद दर्जे का दानशील होना चाहिए। यदि कोई मनुप्य दूसरे आदमी की सहायता 
करने के लिए तथा उस आदमी की जान बचाने के लिए स्वय भूखों ही मर जाय, 
तो भी ठीक है और मनुष्य का कर्तव्य भी यही है। एक ब्राह्मण से यह आशा की जाती 
है कि वह इस ध्येय का पालन उसकी चरम सीमा तक करेंगा। जो भारत के 
साहित्य से सुपरिचित है, उन्हें इस चरम दान के सम्बन्ध में एक सुन्दर पुरानी कथा 
याद आ जायगी। महाभारत में वर्णित है कि एक कुटुम्व का कुटुम्ब एक भिखारी को 
अपना अन्तिम भोजन देकर भूखों मर गया। यह अतिशयोक्ति नही है, क्योंकि ऐसी 
बातें अब भी होती रहती हैं। मेरे गुरुदेव के माता-पिता का स्वभाव बहुत कुछ 
इसी प्रकार का था। यद्यपि वे बहुत ग़रीब थे, परन्तु फिर भी मेरे गुरुदेव की 
माता अक्सर किसी ग़रीब आदमी की सहायता करने के लिए स्वय दिन भर भूखी 
रह जाती थीं। उन्हीं माता-पिता के घर मे इस वाऊुक ने जन्म लिया और वचपन 
से ही यह बालक कुछ विलक्षण सा था। अपने पूर्व जन्म का स्मरण उसे जन्म से 
ही था तथा वह इस वात को भरी भाँति जानता था कि इस ससार में उससे 
किस उद्देश्य से जन्म लिया है और इस उद्देश्य की पूर्ति के लिए ही उसने अपनी 
सारी शक्ति लगा दी। 

जब वह वालक बिल्कुल छोटा था, तभी उसके पिता का वेहान्त हो गया 
और वह लड़का फिर पाठशाला भेजा गया। ब्राह्मण के लड़के के लिए पाठशाला 
जाना आवश्यक है, क्योंकि जाति-वन्धन के अनुसार उसको केवल पढ़ने-लिखने 
का ही कार्य करना चाहिए। भारत की प्राचीन शिक्षा-पद्धति, जो आजकल भी 
देश में कई जगह प्रचलित है, और विशेषतः संन्यासियों से संवधित विक्षा-पद्धति, 
आधुनिक शिक्षा से वहुत भिन्न है। विद्याथियों को कोई शुल्क नहीं देना पड़ता 
था, क्योंकि सोचा ऐसा जाता था कि ज्ञान बहुत पवित्र है और किसी मनुप्य 
को इसे बेचना नहीं चाहिए। शिक्षा-दान निःशुल्क तथा झदारतापूर्वक दिया 
जाना चाहिए। गुरुजन शिप्यों को निःशुल्क भरती करते थे और इतना ही नहीं, 
बल्कि उनमें से अधिकांश अपने शिप्यों को भोजन और वस्त्र भी देते थे! 
इन गुरुजनों की सहायता के लिए रईस लोग विवाह-संस्कार, श्राद्ध-संस्कार 

आदि कई शुभ अवसरों पर इनको दान-दक्षिणा देते थे। ये गुरुजन कुछ विशेष 
प्रकार की दान-दक्षिणा के सर्वप्रथम अधिकारी समझे जाते थे और वे उसके 
बदले में अपने छात्रों का पालन-पोपण करते थे। अतः जब कभी कोई विवाह- 
संस्कार होता है, ओर विशेषकर रईस घराने में, तो ये गुरुजन आमंत्रित किये 
जाते है, और वे सम्मिलित होते हैं तथा उस अवसर पर उनमें भिन्न भिन्न 
विपयों पर चर्चा होती है। एक वार यह वालक गुरुजनों के सम्मेलन में जा पहुँचा। 
गुरुजन उस समय तकंशास्त्र, ज्योतिष आदि भिन्न भिन्न विषयों पर, जो इस बालक 
की अवस्था के अनुसार अत्यन्त गहन एवं गृढ विषय थे, वहस कर रहे थे। जैसा मैं 
पहले ही कह चुका हूँ, यह बालक बड़ा विलक्षण था और उसने इस विवाद से 
यह सार निकाला कि इनके कोरे पुस्तकीय ज्ञान का फल यह वाद-विवाद है। 
ये सब इतनी बुरी तरह से क्यों लड़ रहे हैं? यह केवल घन के लिए ही है, क्योंकि 
जो भनुप्य यहाँ अपनी विद्वत्ता सबसे अधिक दिखा सकेगा, वही वस्त्रों की सबसे 
अच्छी जोड़ी पायेगा और यही ध्येय है, जिसके लिए ये सब लड़ रहे हैं। अतः 
उसने सोचा कि अब मैं पाठशाला विल्कुल नहीं जाऊंगा और सचमुच वह नहीं 
गया ओर यही उसके पाठशाला के जीवन का अन्त था। परन्तु इस वालक का एक 
बड़ा भाई भी था, जो बड़ा विद्वान्‌ था। बड़ा भाई इस बालक को अपने हाथ 
पढ़ाने के छिए कलकत्ता छे गया। कुछ समय वाद बालक को यह दृढ़ विश्वास 
हो गया कि सब प्रकार की लौकिक शिक्षा का ध्येय अधिकाधिक सम्पत्ति संचय 
करने के अतिरिक्त और कुछ नहीं है और उसने इस प्रकार की शिक्षा को छोड़ 
देने तवा अपने को केवल आध्यात्मिक ज्ञान प्राप्त करते के लिए तन-मन से रूगा 
देने का निश्चय किया। पिता के मर जाने से कुटुम्ब बहुत ग्ररीव हो गया था और 
इस बारूक को अपनी जीविका का प्रवन्ध स्वयं करना पड़ता था। वह कलकत्तें 
के समीप एक जगह गया और वहाँ एक मन्दिर का पुजारी हो गया। 
किसी मन्दिर में पुरोहिती करना एक ब्राह्मण के लिए बड़ा निनन्‍्दनीय कर्म 
समझा जाता हे। हमारे मन्दिर तुम्हारे गिरजाघरों के समान नहीं होते। वे सामा- 
जिक उपासना के स्वान नहीं हूँ, क्योंकि यदि सच पूछा जाय तो भारत में सामा- 
लजिक उपासना जैसी कोई चीज़ ही नहीं हे। मन्दिर बहुचा घनी लोगों द्वारा ही 
एक धामिक सत्कृत्य की दृष्टि से बनवाये जाते हैं। यदि किसी मनुप्य के पास 
बहुत बन होता है, तो वह एक मन्दिर बनवाने की इच्छा करता है। उस मन्दिर 
में वह ईश्वर का कोई प्रतीक अपवा ईइवरावतार की कोई मूत्ति स्थापित करता 
है ओर ईश्वर के नाम पर पूजा करने के लिए उसे अपित कर देता है। यह 
पूजा बहुत कुछ रोमन कैपलिक गिरजापरों की मास” नामक पूजा के समान 

होती है, जहाँ पवित्र धामिक ग्रन्थों से कुछ वाक्य पढ़ें जाते है तथा मूर्ति के 
सामने आरती की जाती है, और मूर्ति का उसी प्रकार समादर होता है, जैसे 
किसी महान्‌ पुरुष का। मन्दिरों में केवल इतना ही होता है। यह आवश्यक नहीं 
है कि मन्दिर में जानेवाला कोई पुरुष मन्दिर में जाने के कारण ही किसी दूसरे 
मन्दिर में न जानेवाले पुरष की अपेक्षा अधिक श्रेष्ठ समझा जाय। वास्तव में 
बात तो यह है कि पहले की अपेक्षा दूसरा व्यक्ति ही अधिक धार्मिक समझा 
जाता है, क्‍योंकि भारत में धर्म प्रत्येक मनुष्य का व्यक्तिगत कार्य है। भारत 
में प्रत्येक मनुष्य के घर में या तो एक छोटा सा पूजा-स्थान होता है अथवा कहीं एक 
ओर एक स्वतन्त्र क़रमरा होता हैं, जहाँ वह व्यक्ति सायं-प्रात: जाता है और 
एक कोने में बैठकर अपनी आध्यात्मिक उन्नति के लिए ध्यान-पूजा करता है। 
यह पूजा पूर्ण रूप से मानसिक ही होती है, क्‍योंकि दूसरा मनुष्य इसके वारे में 
न सून सकता है और न जान ही सकता है। वह केवल उस पुरुष को वहाँ बैठा हुआ 
ही देखता है और शायद एक विशेष रूप से अपनी अंगुलियाँ चलाते हुए तथा 
अपने नथुने वन्‍्द करके एक विद्येप प्रकार से साँस लेते देखता है। इसके अतिरिक्त 
वह नहीं जानता है कि वह मनुष्य क्या कर रहा है, यहाँ तक कि शायद उस पुरुष 
की स्त्री भी कुछ नहीं जान सकती। इस प्रकार सारा ध्यान-पूजन उसके घर में 
ही एकान्त में होता है। जो मनुष्य अपना देवघर नहीं वना सकते हैं, वे किसी 
नदी या झील के किनारे अथवा यदि समुद्र के समीप रहते हैं, तो समुद्र के किनारे 
ही घ्यान-पूजन करने के लिए चले जाते हैं। कुछ लोग कभी कभी किसी मन्दिर 
में भी प्रणाम, पूजा आदि करने के लिए जाते हैं। हमारे देश में बहुत प्राचीन 
समय से मनु के कथनानुसार किसी मन्दिर में पुरोहिती करना एक हीन व्यवसाय 
समझा जाता है। कुछ ग्रंथों का यह भी मत है कि यह कार्य इतना नीचे दर्जे का 
होता है कि इसके कारण एक ब्राह्मण निन्दत्तीय भी हो जाता है। जैसे शिक्षा 
के सम्बन्ध में पैसा लेना दोषास्पद माना जाता है, उसी प्रकार उससे कहीं अधिक 
प्रमाण में घामिक सम्बन्ध में पैसा लेना दूषित है, क्‍योंकि मन्दिर के पुरोहित 
जब पैसा लेकर कार्य करते है, तब वे इस पवित्र कार्य को वाज़ारी वस्तुओं के 
ऋ्रय-विक्रय का रूप दे देते हैं। अतः तुम उस वालूक के उस समय के हादिक भावों 
का अनुमान कर सकते हो, जब निर्वधतता के कारण जीविका के लिए उसे पुजारी- 
पद ग्रहण करना पड़ा था, क्योंकि उसको केवल यही कार्य आसानी से प्राप्य था। 

बंगाल में ऐसे बहुत से कवि हो गये हैं, जिनके पद पीढ़ी दर पीढ़ी गाये जाते 
रहे हैं। उतका गान कलकत्ते की गलियों तथा प्रत्येक गाँव में होता है। इनमें 
से अधिकतर गीत घामिक हैं और इनका मुख्य भाव जो कि भारत के सब घर्मो 

की विजेपता है, ईव्वर-प्राप्ति है। भारत में कोई धामिक ग्रन्थ ऐसा नहीं है, 
जिसमें ये भात्र प्रमुख नहों। मनुप्य को ईव्वर-प्राप्ति करती चाहिए, ईइ्वर 
का अनुभव करना चाहिए, ईशण्बर का प्रत्यक्ष दर्शव करना चाहिए तथा उससे 
बातचीत करनी चाहिए, यही बर्म हैं। भारत का वातावरण ऐसे साथुन्सन्तों 
की कथाओं से परिपूर्ण है, जिन्हें ईश्वर का साक्षात्कार- हुआ है। इसी प्रकार 
के उच्च तत्त्व उनके वर्म के आवार है और ये सव प्राचीन ग्रन्थादि उन महा- 
पुरुषों द्वारा रचित है, जिन्हें आव्यात्मिक सत्य का प्रत्यक्ष अनुभव हुआ था। 
ये पुस्तक कोरे वुद्धिवादियों के लिए नहीं लिखा गयी हैं ओर न बुद्धि उनको 
समझ ही नकती है। क्योंकि थे पुस्तकें ऐसे महापुरुषों द्वारा लिखी गयी थीं, 
जिन्होंने उन वातो का प्रत्यक्ष अनुभव किया था; और ये सब वात कवर उत्हा 
पुरुषों द्वारा समझी जा सकती हैं, जो स्वयं उस आध्यात्मिक उच्च अवस्था को 
पहुँच गये हों। इन ग्रन्वथकारों का कहना है कि सत्य की सिद्धि इसी जीवन में 
हो सकती है और वह भी प्रत्येक मनुप्य को, और इस ब्येय की प्राप्त करने के 
छिए प्रत्येक मनुप्य में एक प्रकार की वक्ति है और इस शक्ति का विकास होने 
पर बर्म का आरम्भ होता है। सव बर्मों का यही एक केन्द्रीय भाव हैं। यही 
कारण है कि कभी कभी हम किसी ऐसे मनुप्य को पाते हैं, जो असावारण वक्‍्तृत्व- 
घवित तथा सुन्दर तकंग्ास्त्र की योग्यवा रखते हुए उच्चतम तत्त्वा का प्रचार 
करता है, परन्तु फिर भी उसको श्रोता ही नहीं मिलते। परन्तु दूत्तरो आर हम 
यह देखते हैं कि एक अत्यन्त सामान्य मनृप्य, जो झायद अपनी मातृभाषा भी 
कठिनता से बोल सकता है, अपने ही जीवन-काल में लगभग आब्) राष्ट्र के 
लिए देवता तुन्य पूजनीय हो जाता हैं। जब भारत में किसी प्रकार से यह 
वात दूर तक फैल जाती हैं कि अमुक मनुप्य को आतलज्ञान श्राप्त हो गया है, 
उसे वामिक सत्य का प्रत्यक्ष अनुभव हो चुका है तथा उसके लिए बर्म और आत्मा 
का अमरत्व और ईइवर आदि विपय जटठिर नहीं रह गये हैं, तो तमाम स्थानों 
से लोग उसके दर्मन करने आते हैं और बीरे घीरे उसको देवता के समान 
पूजा करने लगते है। 





जिस मन्दिर में बह वालक पूजा करता था, उसमें आनन्दमयी जगनन्‍्माता 
की एक मूर्ति थी। इस वारछूक को साबं-ग्ावः पूजा करनी पड़ती थी और धीरे 
बघोरे उसके मन में इस विचार ने अधिकार जमा लिया कि क्या इस मूर्ति में 
किसी का वास हे? क्या यह सत्व है कि इस संसार में आनन्दमयी जगन्‍्माता 
हैँ? क्‍या यह सत्य है कि इस विदव का सारा व्यवह्मर वे चछाती हैं ? 
अबवा वह सब स्वप्तवत्‌ ही है? क्या बर्म में वास्तव में कोई सत्यता है ? 

इस प्रकार के तकं-वितक हिन्दू बालक के मन में उठते हैं। इस प्रकार का 
सन्देह कि जो कुछ मैं कर रहा हूँ, क्या वह वास्तव में सच है ? '---हमारे देश का 
विशेपत्व है। साथ ही साथ ईइवर तथा आत्मा सम्बन्धी परिकल्पनाओं से हम 
सन्तुष्ट नहीं होते, यद्यपि इस प्रकार की सभी परिकल्पनाएँ हमारे सामने सदैव 
रहती हैं। केवल ग्रन्थों तथा कोरे मत-प्रतिपादन से हमें कभी सनन्‍्तोष नहीं होता। 
परन्तु जो एक विचार हमारे सहम्रों देशवासियों को अभिभूत कर लेता है, वह 
है इस सत्य का साक्षात्कार या सत्य की प्रत्यक्ष उपलब्धि का। प्रइन उठता है कि 
क्या ईश्वर का अस्तित्व सत्य है और यदि है तो क्या उसे मैं देख सकता हूँ ? क्या 
मुझे सत्य की प्रत्यक्ष उपलब्धि हो सकती है? पाइ्चात्य को ये सब वातें शायद 
व्यावहारिक न जचें, परन्तु हम लोगों के लिए तो ये नितान्‍्त व्यावहारिक है और 
इसके निमित्त हम अपने जीवन का भी उत्सग करने को तैयार हैं। आप लोगों 
ने अभी सुना है कि अतीत काल से ही भारत में ऐसे अनेक महापुरुष ही गये हैं, 
जिन्होंने इस आदर्श के लिए अपने सब सुख-साज का त्याग कर दिया और जो 
जाकर गुफाओं में रहने लगे; सैकड़ों ने अपना घर-द्वार छोड़ दिया और पवित्र 
नदियों के किनारे अनेक यातनाएँ सहीं। ये सब कष्ट केवल उस आदर्श की 
अनुभूति के लिए ही थे। यह सब उन्होंने न तो केवल साधारण ज्ञान के लिए किया, 
न बौद्धिक ज्ञान के लिए, न तत्त्व वस्तु की तकंपूर्ण जानकारी के लिए और न अँवेरे 
में टटोलने के लिए ही, वरन्‌ इस बात के लिए कि हमें अपनी इंद्रियों द्वारा यह संसार 
जितना प्रत्यक्ष प्रतीत होता है, उससे कहीं अधिक प्रत्यक्ष हमें सत्य का अनुभव 
हो जाय। उसके संबंध में मैं अभी किसी सिद्धात्त को रखने नहीं जा रहा हूँ। 
मेरे कहने का अभिप्राय यही है कि केवल यही एक भाव था, जिसका असर उनके 
मन पर अति प्रबल रूप से पड़ा था। इस ध्येय-साधन में हज़ारों मनुष्य देह त्याग 
करेंगे तथा उनका स्थान लेने के लिए और हज़ारों तैयार हो जाय॑ँगे। अतः इसी 
एक भाव के हेतु हज़ारों वर्षों से सारे राष्ट्र ने प्रचण्ड स्वायं-त्याग और आत्म- 
वलिदान किया है। इसी आदर्श के लिए प्रत्येक वर हज़ारों हिन्दू गृह-त्याग करते हैं 
और उनमें से बहुत से उसके निमित्त कठिनाइयाँ सहते सहते मर तक जाते हैं। 
पाश्चात्य लोगों को ये सब वातें मृगतृष्णा के समान मालूम पड़ती हैं और इस 
दृष्टिकोण का कारण भी मैं समझ सकता हूँ। और परिचिमी देझ्ों में रह चुकने 
के बावजूद मैं इस आदर्श को जीवन में सर्वाधिक व्यावहारिक वस्तु मानता हूँ। 
उस प्रत्येक क्षण को, जिसमें मैं किसी अन्य विषय का चिंतन करता हूँ, मैं अपनी 
हानि समझता हूँ; भले ही उस चितन के विपय भौतिक विज्ञानों के आश्चर्य ही 
क्यों न हों। जो वातें मुझे इस सत्य से दूर हटाती हैं, वे सब व्यर्थ हैं। चाहे तुम 

एक देवदूत के समान ज्ञानी हो अथवा एक पशु के समान अज्ञावी हो, प्रत्येक दशा 
में यह जीवन क्षणभंगुर है; चाहे तुम एक फटे-पुराने कपड़ोंवाले मनुष्य के समान 
निर्घत हो अथवा तुम्हारे पास धनकुबेर की सम्पत्ति हो, तो भी जीवन क्षणभंगुर 
है; चाहे रास्ते में भटकनेवाले किसी साधारण मनुष्य के समान तुम्हारी दुर्देशा 
हुई हो अथवा तुम करोड़ों पर राज्य करनेवाले सम्राट्‌ हो, परन्तु जीवन क्षणभंगुर 
ही है; चाहे तुम अत्यन्त स्वस्थ अथवा दुर्वल से भी दुर्बछ हो, तिस पर भी जीवन 
क्षणभंगुर ही है; और चाहे तुम्हारा स्वभाव अत्यन्त काव्यमय हो अथवा क्र हो, 
जीवन प्रत्येक दशा में क्षणभंगुर ही है। हिन्दुओं के अनुसार जीवन-समस्या का 
एक ही समाधान है और वह है ईश्वर तथा घर्म। यदि ईश्वर और धर्म को सत्य 
मान लिया जाय, तो जीवन का अर्थ स्पष्ट हो जाता है, जीवन निबाहने योग्य तथा 
आनन्दमय हो जाता है, और नहीं तो वह बोझ के सदृश ही रहता है। यही हमारा 
भाव है, किन्तु कितना भी तक करके उसे सिद्ध नहीं किया जा सकता, उससे अधिक 
से अधिक यही वतलाया जा सकता है कि वह सम्भव है। ज्ञान के किसी क्षेत्र में 
उच्च से उच्च तर्कना के द्वारा किसी वस्तु का अस्तित्व केवछ 'सम्भव' ही सिद्ध 
किया जा सकता है, इससे अधिक नहीं। भौतिक शास्त्र द्वारा स्थापित अनेक सिद्धांत 
सम्भव' ही कहे जा सकते हैं, तथ्य नहीं। तथ्य केवल ज्ञानेन्द्रियों के विषय होते 
हैं और तथ्यों की प्रत्यक्ष उपलब्धि आवश्यक है। इसी प्रकार धर्म और ईश्वर 
को सत्य मानने के लिए हमें उनका प्रत्यक्ष अनुभव करना चाहिए। स्वयं का 
अनुभव ही हमें इन वातों की सत्यता सिद्ध करा सकता है---तक - वित्तक अथवा 
अन्य कोई चीज़ नहीं। प्रत्यक्ष अनुभव ही हमारे विश्वास को पर्वत के समान दृढ़ 
बना सकता है। और ऐसी ही मेरी तथा अन्य भारतवासियों की भावना है। 
यही भाव उस वालक के मन में समा गया और उसने अपनी सारी जीवन- 
शक्ति इसी भावना पर केन्द्रीभूत कर दी। दिन पर दिन वह रोता और कहता, 
है जगन्माता ! क्या यह सत्य है कि तुम्हारा अस्तित्व है अथवा यह सब कविता 
ही है ? आनन्दमयी माता वास्तव में है या कवियों की केवल कपोरू-कल्पना तथा 
भटके हुए लोगों का भ्रम ही है ? हम यह देख चुके हैं कि जिसे हम शिक्षा कहते 
हैं अथवा जिन पुस्तकों को हम पढ़ते हैं, उन सबका ज्ञान इस वालक को नहीं था। 
इस बालक का मन सहज ही सरल एवं निष्पाप था। उसकी विचार-शैली भी 
बड़ी पवित्र थी और इसका कारण यह था कि दूसरे के विचारों की विज्ञप्ति न होने 
के कारण उन विचारों का प्रभाव उसके मन पर नहीं पड़ा था। उसने विद्व- 
विद्यालय में प्रवेश नहीं किया था, अतएव वह स्वयं विचार कर सकता था। चूँकि 
हम लोगों ने अपना आधा जीवन विश्वविद्यालयों में विता दिया है, अत: हमारा 

मन दूसरों के विचारों से भर गया है। प्रोफ़ेसर मैक्समूलर के जिस लेख का मैंने 
अभी वर्णन किया है, उसमें उन्होंने ठीक ही कहा है कि मेरे गुरुदेव का मानस निर्मल 
एवं मौलिक ही रहा, और इसका कारण यह था कि उनका विकास विश्वविद्यालयों 
की चहारदीवारी में नहीं हुआ था। धीरे घीरे यह विचार जो उनके मन में सबसे 
प्रवलछ था कि कया ईश्वर देखा जा सकता है' दृढ़ हो गया। यहाँ तक कि वे और 
किसी वात के बारे में सोच न पाते, यहाँ तक कि वे ठीक तौर से पूजा भी न कर 
पाते और उससे सम्बन्धित अनेक विधियों पर भी ध्यान न दे पाते। बहुघा वे जग- 
न्माता की मूर्ति के सम्मुख नैवेद्य रखना भी भूल जाते थे और कभी कभी वे घण्टों 
आरती ही उतारा करते थे तथा उसके अतिरिक्त अन्य सब कुछ उन्हें विस्मृत हो 
जाता था ! 

सारे समय यही एक विचार उनके मन में रहा करता था और वह था, हे 
माँ ! क्‍या यह सत्य है कि तेरा अस्तित्व है? फिर बोलती क्‍यों नहीं तू ? क्‍या 
तू मर गयी है ?' यहाँ पर शायद हममें से कुछ लोग यह स्मरण कर सकेंगे कि हमारे 
जीवन में कुछ ऐसे क्षण आते हैं, जव हम नीरस तकं-वितर्क तथा' पुस्तकों को पढ़ते 
पढ़ते थक जाते हैं--क्योंकि आखिर ये पुस्तकें हमें कुछ भी सिखा नहीं पातीं और 
इनका पढ़ना भी वौद्धिक अफ़ीम खाने के समान केवल मानसिक व्यसन ही हो 
जाता है। इस प्रकार इन सब वातों से थककर एवं विचलित हो हमारे हृदय से 
एक हक निकलती है, क्या इस विश्व में कोई ऐसा नही है, जो हमें प्रकाश दिखा 
सके ? अतः है माता! यदि तुम हो, तो मुझे प्रकाश दिखाओ। तुम बोलती 
क्यों नहीं ? तुम ऐसी अप्राप्य क्यों बनती हो ? तुम अपने इतने दूतों को क्‍यों 
भेजती हो और स्वयं क्‍यों नहीं आती ? इस कलह-क्लेश एवं पक्ष-विपक्ष के संसार 
में मैं किसका अनुसरण तथा विश्वास करूँ ? यदि तुम प्रत्येक स्त्री-पुरुप की ईश्वर 
हो, तो तुम स्वयं अपने बच्चे से बोलने क्यों नहीं आतीं और क्‍यों नहीं देखतीं कि 
वह छटपटाता हुआ तुम्हारे दर्शन करने को उत्सुकतापूर्वक तैयार है या नहीं ?* 
ऐसे विचार हम सभी के मन में उठते हैं, परन्तु कव ?---जब हमें तीन्र मानसिक 
बलेश होता है ! पर दूसरे ही क्षण हम उन्हें भूल जाते हैं, क्योंकि हमारे चारों ओर 
अनेक मोहरूपी जाल है। कुछ क्षण के लिए हमें ऐसा प्रतीत होता है कि हमारे 
लिए स्वर्ग का द्वार खुल जायगा और ऐसा प्रतीत होता है कि हम स्वर्गीय दिव्य 
प्रकाश में तन्‍्मय हो जायँगे, परन्तु फिर थोड़ी देर वाद हमारा पाशविक अंश हमें 
इन दैवी दृश्यों से दूर पटक देता है। हम फिर पशु के समान नीच दशा को पहुँच 
जाते हैं और खाने, पीने, मरने, जन्म लेने और फिर खाने-पीने में व्यस्त हो जाते 
हैं। परन्तु कुछ असाधारण पुरुष ऐसे होते हैं कि उनके सामने चाहे कितने भी 

प्रकोभन क्‍यों न हों, पर यदि उनका मन एक वार ध्येय की ओर आकंषधित हो गया 
तो फिर वह मायाजाल द्वारा इतनी सरलता से विचलित नहीं होता, क्योंकि वे 
सत्यस्वरूप परमेश्वर के दर्शन करने के इच्छुक होते हैं और यह भरी भाँति जानते 
है कि यह जीवन नाशवान है। उनका यही मत रहता है कि उच्च प्रकार की विजय- 
प्राप्ति के लिए यदि मरना भी हो तो अत्युत्तम है। और वास्तव में पाशविक अंश 
के ऊपर विजय प्राप्त कर छेने तथा जन्म-मरण के प्रश्न को सुलझा लेने और अच्छे 
तथा वुरे के बीच भेद का ज्ञान प्राप्त कर लेने की अपेक्षा और श्रेष्ठ है ही क्या ? 

अन्त में उस वालक के लिए उस मन्दिर में काम करना असम्भव हो गया। 
उसते वह मन्दिर छोड़ दिया और समीपवर्ती एक छोटे से जंगल में चला गया 
और वही रहने लगा! अपने जीवन की इस अवस्था के सम्बन्ध में मेरे गुरुदेव ने 
मुझसे कई वार चर्चा की थी और वे यह भी कहते थे कि उन्हें यही ज्ञात नहीं रहता 
था कि सूर्योदय तथा सूर्यास्त कब हुआ तथा वे किस प्रकार वहाँ रहे। वे अपने 
स्वयं के बारे में सव विचार भूल गये थे, यहाँ तक कि भोजन करने का भी उन्हें 
ध्यान नहीं रहता था। इस समय उनके एक सम्बन्धी ने बड़े प्रेमपुवंक उनकी 
देखभाल की और वह उनके मुँह में भोजन डाल दिया करता था, जो वे केवल निगल 
लेते ये। 

इसी प्रकार इस वालक के कितने ही दिन-रात वीत गये। जब 
एक पूरा दिन बीत जाता और सनब्ध्या के समय मन्दिरों से घण्टियों की 
झंकार तथा भजनों की गूंज इस वारूक को वन में सुनायी देती थी, तो वह बड़ा 
दु:खित हो कलपते हुए यह्‌ चिल्लाने रूगता कि है माता! आज का भी दिन 
व्यर्थ चला गया और तूने दर्शन नहीं दिया--इस छोटे से जीवन का एक 
दिन और व्यतीत हो गया, परन्तु फिर भी मुझे सत्य की प्राप्ति नहीं हुई।' 
आत्म-व्यथा के कारण वे कभी कभी अपना मुँह ज़मीन पर रगड़ डाछते और 
उनके बिलखते मुँह से यह प्राथेंना निकल पड़ती, हे जगन्माता ! तू ज्ीत्र प्रकट 
हो जा--देख, मैं तेरे लिए कैसा तड़प रहा हँ--मुझे और कुछ नहीं चाहिए।' 
वास्तव में वे अपने ध्येय में एकनिष्ठ थे। उन्हें यह मालूम था कि जब तक 
जगन्माता के लिए सर्वेस्व-त्याग नहीं किया जाता, तब तक वे दर्शन नहीं देतीं। वे यह 
भी जानते थे कि जगन्माता प्रत्येक को दर्शन देना चाहती हैं, परन्तु लोग स्वयं 
ही दर्शन नहीं चाहते--वे और सब प्रकार की मू्खेतापूर्ण मूर्तियाँ- तो पूजा करने 
के लिए चाहते हैं, अपने आनन्द-भोग के इच्छुक होते हैं, जगन्माता के दर्शन के नहीं, 
किन्तु जिस क्षण वे अन्य सब कुछ छोड़कर तन-मन से उसके लिए छटपटायेंगे, बस 
उसी क्षण श्रीजगदम्वा उन्हें अवश्य दर्शन देंगी । अतः वे उस भावना में तद्रूप होने 

का यत्न करने छगे और उन्होंने अपने इष्ट की सिद्धि के निमित्त भौतिक स्तर पर 
भी पूर्ण नियमानुकूल होने की चेष्टा की। उनके पास जो कुछ थोड़ी-बहुत सम्पत्ति 
थी, वह सव उन्होंने छोड़ दी और घन कभी न छूने का प्रण कर लिया। यह विचार 
कि मैं धन कभी नहीं छुऊँँगा” उनके शरीर का मानो एक अंश ही हो गया। सम्भव 
हैं यह वात तुमको कुछ गूढ़ सी जान पड़े, परन्तु निद्रावस्था में भी यदि मैं उनके 
शरीर को किसी सिक्‍के से छू देता था, तो उनका हाथ ही ठेढ़ा हो जाता था और 
उनका सारा शरीर ऐसा प्रतीत होता था मानो लकवा मार गया हो! दूसरा 
विचार जो उनके मन में उत्पन्न हुआ, वह यह था कि 'काम-वासना दूसरा झत्रु है।' 
मनुष्य वस्तुत: आत्मस्वरूप है, आत्मा निलिय है, वह न तो स्त्री है, न पुरुष। उन्होंने 
सोचा कि काम तथा कांचन के ही कारण उनको माँ के दर्शन नहीं होते। सारा 
विश्व माता का ही रूप है और वह प्रत्येक स्त्री के शरीर में वास करती है। प्रत्येक 
स्‍त्री माता का रूप है, अतः किसी स्त्री को स्त्री-भाव से मैं कैसे देख सकता हूँ ?--- 
यह विचार उनके मन में पूर्ण रूप से जम गया था। प्रत्येक स्त्री हमारी माता है; 
टथा हमें उस अवस्था को पहुँच जाना चाहिए, जव कि प्रत्येक स्त्री में केवल 
जगन्माता का ही स्वरूप दिखे; और यह ध्येय उन्होंने अपने जीवन में पूर्ण रूप 
से निवाहा। 

यह प्रचण्ड पिपासा है, जो मानव हृदय को ग्रस्त कर लेती है। वाद में उन्होंने 
एक वार मुझसे कहा, मेरे बच्चे, सान लो एक कमरे में सोने का एक थैला रखा 
है और उसके पास ही दूसरे कमरे में एक चोर है, तो क्या तुम सोच सकते हो कि 
उस चोर को नींद आयेगी ? नहीं, कदापि नहीं--उसके मन में लगातार यही 
उथरू-पुथल मची रहेगी कि मैं उस कमरे में कैसे पहुँच तथा उस सोने को कैसे पाऊँ। 
इसी प्रकार क्या तुम सोच सकते हो कि जिस मनुष्य की यह वृढ़ धारणा हो गयी 
कि इस माया के प्रसार के पीछे एक अविनाशी, अखण्ड, आनन्दमय परमेश्वर है, 
जिसके सामने इन्द्रियों का सुख कुछ भी नहीं है, तो उस परमेश्वर को प्राप्त किये 
विना वह मनुप्य चुपचाप वैठ सकता है? क्‍या वह अपने प्रयत्न क्षण भर के लिए 
भी स्थगित कर सकता है? कदापि नहीं--असह्य छटपटाहट के कारण वह 
पागल हो जायगा।” इत्त दिव्य उनन्‍्माद ने वालक को ग्रस लिया। उस समय उसका 
कोई पथ-प्रदशक न था, कोई उसे कुछ वतलानेवाला भी न था और सव यही समझते 
थे कि वह वालक पागल हो गया है। परन्तु यह जगत्‌ की सावारण गति है। यदि 
कोई मनुष्य जगत्‌ की निस्सार वस्तुओं का त्याग कर देता है, तो छोग उसे पागल 
कहते है। परन्तु ऐसे ही पुरुष पृथ्वी की संजीवनी होते हैं। ऐसे ही पागलूपन 
से वे शक्तियाँ उत्सन्न हुई हैं, जिन्होंने इस संसार को हिला दिया है, और ऐसे ही 

पागलरूपन से भविष्य में ऐसी शक्तियों का जन्म होगा, जो हमारे संसार में उथल- 
पुथल मचा देंगी। 

इस प्रकार सत्य-लाभ के लिए उस वालक को छटपटाते अनेक दिन, सप्ताह 
तथा महीने व्यतीत होते रहे। अब उस बालक को विचित्र प्रकार के दशन होने 
लगे; नाना प्रकार के दृश्य दिखने छगे तथा अपने स्वरूप के अनेक रहस्य प्रकट 
होने लगे। जैसे एक के वाद दूसरा पर्दा हटता जा रहा हो! प्रत्यक्ष जगन्माता 
ने ही गुरु-स्थान ग्रहण किया और उन्होंने उस वालक को उसके अभीष्सित सत्यों 
में दीक्षित किया। इसी समय उस स्थान पर अह्वितीय विदुपी एक सुन्दर स्त्री 
आ पहुँची। इस स्त्री के विपय में मेरे गुर्देव कहा करते थे कि वह विद्वान नहीं, 
वरन्‌ विद्कत्ता की अवतार थी; मानव देह में साक्षात विद्गवत्ता ही थी। इस बात 
में भी तुम्हें भारत की एक विशिष्टता मिलेगी। साधारण हिन्दू स्त्री जिस अज्ञानान्थ- 
कार के मध्य रहती है, तथा जिस स्थिति को पाइश्चात्य देश में परतन्नता कहते हैं, उसी 
स्थिति में परमोक्ष्च आध्यात्मिक भाव-सम्पन्न इस स्त्री का आविर्भाव हुआ था। 
वह एक संन्‍्यासिती थी, क्योंकि भारत में स्त्रियाँ भी संसार त्याग करती हैं, अपनी 
सव सम्पत्ति को तिल्लंजलि दे देती हैं, विवाह नहीं करतीं तथा अपना सारा जीवन 
ईश्वर-सेवा में ही अर्पंण कर देती है। यह स्त्री वहाँ आयी और इस बालक के बारे 
में जब यह सुना कि वह जंगल में रहता है, तो उसने उसके पास जाने तथा उससे 
भेंट करने की इच्छा प्रकट की। इसी स्त्री से उस वालक को सर्वप्रथम सहायता 
मिली। फ़ौरन ही यह स्त्री उस वालक के क्लेश का रहस्य ताड़ गयी और उसने 
कहा, “मेरे बेटे, वह पुरुष धन्य है, जिसके ऊपर इस प्रकार का पागरूपन आये-- 
बैसे तो सारा संसार ही पागल है ; कोई धन के लिए, कोई सुख के लिए, कोई कीति 
के लिए, और कितने ही लोग अन्य सैकड़ों वस्तुओं के लिए, कुछ लोग सोना पाने के 
लिए, कोई पति के लिए, कोई स्त्री के लिए तथा अन्य छोटी छोटी वातों के लिए अथवा 
दूसरों पर जुल्म करने के लिए या स्वयं श्रीमान्‌ बनने के लिए, आदि अनेकानेक मू्खेता 
की बातों के लिए पागल रहते हैं, परन्तु ईश्वर ही के लिए वे पागल नहीं होते। यदि 
कोई मनुष्य धन के लिए पागल होता है, तो वे उसके प्रति सहानुभूति दह्यते हुए 
समभाव रखते हैं और उसे ठीक समझते हैं। उतकी यह भावना इसी प्रकार की 
होती है, जैसे एक पागल मनुप्य यह समझता है कि संसार में उसके समान अन्य 
पायल लोग ही ठीक दिमाग़वाले हैं। परन्तु यदि कोई मनुष्य ईश्वर के प्रति पायल 
है तो वे उसे कैसे समझ सकते हैं? वे यह विचार करने छगते हैं कि उसका सिर 
घूम गया है और कहते हैं कि उससे अलग ही रहना चाहिए। यही कारण है कि 
वे तुझे पागल कहते हैं; परन्तु तेरा ही पायछपन ठीक है। वह पुरुष धन्य है, जो 


र५३ मेरे गुरुदेव 


थोडे पे 


ईइ्वर-प्रेम के कारण पागल हो--ऐसे मनुष्य वहुत ही थोड़े होते हैं।” यह स्त्री 
उस वालक के पास कई वर्षो तक रही और उसने उसे भारत की विभिन्न घर्मे- 
प्रणालियों के साघन सिखलाये, अनेक प्रकार के योग-साथनों की दीक्षा दी और 
इस प्रचण्ड घर्मं-स्लोत का मानो पथ-प्रदर्शन करके उसे समन्वित कर दिया। 
तदुपरान्त उसी उपवन में एक विद्वान्‌ तथा तत्त्वज्ञानी संन्यासी आये। वे 
असाधारण पुरुष थे और उनका मत था कि जो कुछ दुष्टिगोचर होता है, वह 
सब भिथ्या है। वे इस बात में विश्वास नहीं करते थे कि संसार का अस्तित्व वास्त- 
विक है और यह प्रमाणित करने के लिए वे कभी छत के नीचे नहीं रहते थे। चाहे 
घनधघोर वर्षा हो अथवा कड़ी घूप, वे सदा खुले में ही रहते थे। ये संन्यासी उस 
बालक को वेदान्त सिखलाने लगे और शीघ्र ही अत्यन्त आइ्चर्यजनक वात जो 
उन्हें मालूम हुई, वह यह थी कि उनका शिष्य कुछ विषयों में अपने गुरु से भी बढ़ा- 
चढ़ा है। ये संन्‍्यासी उस वालक के साथ कई महीने रहे और उसके वाद उसे 
संन्यास-मार्ग की दीक्षा देकर उन्होंने प्रस्थान किया। 
जब यह वालक मन्दिर का पुजारी था, उच्ती समय उसकी विचित्र प्रकार की 
पूजा देखकर लोगों को भ्रम हुआ कि इसके मस्तिष्क में कुछ हेर-फेर हो गया है 
और इसलिए उसके कुटुम्बी उसे घर लिवा ले गये और उसका विवाह एक छोटी 
सी कन्या से यह सोचकर करा दिया कि शायद इस रीति द्वारा ही इसके मस्तिष्क 
का संतुलन फिर ठीक हो जाय। परन्तु यह बालक विवाह के उपरान्त घर 
पर न रहकर फिर अपने काम पर वापस आ गया तथा अपने उन्माद में और भी 
अधिक तनन्‍मय हो गया। कभी कभी हमारे देश में लड़कों का विवाह बचपन में 
ही हो जाता है और उम्र सम्बन्ध में उनकी कोई राय नहीं ली जाती। उनके माता- 
पिता ही उनका विवाह कर देते हैं। यह बात अवश्य है कि ऐसा विवाह सगाई 
से बहुत भिन्न नहीं होता। विवाह के पश्चात्‌ भी वे अपने माँ-वाप के यहाँ रहते हैं 
और सच्चा विवाह उस समय होता है, जब लड़की सयानी हो जाती है। उस समय 
यह रिवाज है कि वर वघू के घर जाकर उसे अपने साथ अपने घर लिवा छाता 
है। परन्तु इस विवाह के बारे में मेरे गुरुदेव यह बिल्कुल भूल ही गये थे कि उनकी 
स्‍त्री भी है। अपने मायके में लड़की ने यह भी सुन रखा था कि उसके पति को 
घ॒र्मोन्माद हो गया है और उन्हें कुछ लोग पागल भी समझते हैं, उसने ठीक ठीक 
बात का स्वयं पता रूगराने का निश्चय किया। वह अपने घर से निकल पड़ी और 
उस स्थात पर आयी, जहाँ उसका पति था। भारत में यदि कोई स्त्री अथवा पुरुष 
घर्मं के लिए अपना जीवन अरपंण कर देता है, तो उसके ऊपर किसी प्रकार का दूसरा 
बन्धन नहीं रह जाता। परन्तु फिर भी जब वह स्त्री अपने पति के सम्मुख आकर 

खड़ी हो गयी, तो मेरे गुरुदेव ने तत्क्षण अपने जीवन में उसके अधिकार को 
स्वीकार कर लिया। वे अपनो स्त्री के चरणों पर गिर पड़े और उन्होंने कहा, 
“जहाँ तक मेरी वात है, जगन्माता ने तो मुझे यह दर्शा दिया है कि वह 
प्रत्येक स्त्री में निवास करती है और इसलिए मैं हर स्त्री को माँ रूप में देखता हूँ। 
यही एक दृष्टि है जिससे मैं तुम्हें दे सकता हूँ, परन्तु यदि तुम्हारी इच्छा मुझे 
संसाररूपी मायाजाल में खींचने की हो, क्योंकि मेरा तुमसे विवाह हो चुका है, तो 
मैं तुम्हारी सेवा में उपस्थित हुँ।” वह वालिका अत्यन्त पवित्र तथा उदार हृदय 
की थी, और वह अपने पति की आकांक्षाओं को समझ सकी तथा उनसे सहानुभूति 
कर सकी। उसने तुरन्त ही उत्तर दिया, “आपको सांसारिक जीवन में घसीटने की 
मेरी इच्छा कदापि नहीं है, वस, इतना ही चाहती हूँ कि मैं आपके समीप रहूँ, 

आपकी सेवा करूँ तथा आपसे शिक्षा ग्रहण करूँ।” वह मेरे गुरुदेव के अन्यतम भक्त 
शिप्यों में से एक बनी और उनको साक्षात्‌ ईश्वर मानकर उनकी सेवा-पूजा करने 

लगी। इस प्रकार अपनी घर्मपत्ती की अनुमति से उनका अन्तिम विध्न भी टूट 
गया और वे अपने मनोनीत पथ पर चलने के लिए स्वृतन्त्र हो गये। 

इसके अनन्तर इन महापुरुष की यह इच्छा हुई कि वे विविध घर्मो के सत्य 

को जानें। उस समय तक उन्होने अपने धर्म के अतिरिक्त किसी दूसरे धर्म के विपय 
में कुछ भी नहीं जाना था। उन्होंने यह जानना चाहा कि दूसरे धर्म किस प्रकार 
के हैं। अतः उन्होंने भिन्न भिन्न धर्मो के गुढओं का आश्रय छिया। भारत में 

गुरु का अर्थ क्‍या होता है, यह तुम्हें जान लेना चाहिए--- गरु एक कितावी कीड़ा 
नहीं होता, वरन्‌ वह एक सिद्ध पुरुष, एक ऐसा व्यक्ति होता है, जिसको परम सत्य 
का ज्ञान--किसी मध्यस्थ द्वारा नहीं, वरन--प्रत्यक्ष अनुभूति द्वारा प्राप्त हो 
चुका हो। उन्हे एक मुसलमान साधु मिल गया और वे उसीके साथ रहने रंगे 
और उसने जो जो साधनाएँ बतलायीं, उन सबकी इन्होंने पूर्ण किया। मेरे गुरु- 
देव को यह देखकर बड़ा आश्चर्य हुआ कि इस घर्मं की मक्तिपरक पद्धतियों को श्रद्धा- 
पूर्वक करने से भी उन्हें उसी लक्ष्य की प्राप्ति हुई, जिसे वे पहले ही पा चुके थे। 

यही अनुभव उन्हें ईसा मसीह के सच्चे धर्म के अनुसरण से भी हुआ। इसी प्रकार 
उन्हें जो भी अन्य घर्मंपथ मिले, उन सभी को उन्होंने ग्रहण किया और उन सभी 
की साधनाएँ पूर्ण अन्त:करण से कीं। जैसा जैसा उनसे कहा गया, ठीक ठीक 

वैसा ही उन्होंने किया और प्रत्येक दक्षा में वे एक ही परिणाम पर पहुँचे। इस 
प्रकार स्वयं अनुभव द्वारा उन्हें यह ज्ञात हुआ कि प्रत्येक घर्म का ध्येय एक ही है 

और सव धर्म एक ही सत्य की शिक्षा देते है--अन्तर केवल पद्धति तथा विशेष 
रूप से भाषा में रहता है। वस्तुतः सव पंथों तथा धर्मों का ध्येय मूछतः एक ही 

है। छोग केवल अपने स्वार्थ-साधन के लिए लड़ते रहते हैं। वे सत्य के इच्छुक 
नहीं होते, पर इच्छुक होते हैं केवल अपने अपने सम्प्रदाय के नाम के लिए। सभी 
घ॒र्म एक ही सत्य की शिक्षा देते हैं, परन्तु उनमें से एक कहता है कि दूसरा सत्य 
नहीं हो सकता, क्योंकि उस धर्म का नाम मेरे धर्म के नाम से भिन्न है--अतः दूसरे 
घमममं के प्रचारकों की वातों पर ध्यान मत दो और यद्यपि वह बहुत कुछ वही सिखाता 
है जो मैं कहता हूँ, परन्तु फिर भी वह सत्य नही कहता, क्योंकि जो कुछ वह सिखाता 
है, वह मेरे घर्मं के नाम से सम्बन्धित नहीं है।' 

यह रहस्य मेरे गुरुदेव ने जान लिया और फिर वे परम अहंशून्यता' की साधना 
में संलग्न हो गये, क्योंकि वे यह जान गये थे कि सभी धर्मो का मुख्य भाव है कि "मैं 
कुछ नहीं---तु ही सव कुछ है'; और जो कहता है--मैं नहीं--वस, उसीके हृदय को 
ईदवर परिपूर्ण कर देते है। यह क्षुद्र अहंभाव जितना ही कम होता है, उतनी ही 
उसमें ईश्वर की अभिव्यक्ति होती है। संसार के प्रत्येक धर्म में उन्हें यही सत्य 
मिला और स्वयं उसीको संपादित करने में वे दत्तचित्त हो गये; जैसा कि मैं 
तुमसे कह चुका हूँ, जब जब कोई साधना करने का विचार उनके मन में आया, 
तब वे उसके सम्बन्ध में सूक्ष्म सैद्धांतिक विवेचनाओं में न पड़कर तत्काल उसके 
अम्यास में लग जाते थे। हम बहुत से छोयों को औदाय, समानता, दूसरों के 
अधिकार आदि कितने ही सद्विपयों पर वड़ी वड़ी वातें करते हुए देखते हैं, परन्तु 
ये सब वातें केवल सैद्धांतिक ही होती हैं। मैं परम भाग्यशाली था कि मुझे सिद्धांतों 
को कार्यरूप में परिणत करनेवाले गुरुदेव मिल गये। जिस वस्तु को वे सत्यरूप 
समझते थे, उसको कार्यरूप में परिणत कर डालने की उनमें अद्भुत शक्ति थी। 

उसी स्थान के समीप एक चाण्डाल जाति का परिवार रहता था। भारत 
में इस जाति की संख्या कई लाख है और वे इतने नीच समझे जाते हैं कि हमारे कतिपय 
ग्रन्थों के अनुसार यदि ब्राह्मण अपने घर के वाहर प्रातःकाल निकलते ही किसी चाण्डाल 
का मुख देख ले, तो उसे दिन भर ब्रत रखना पड़ता है और फिर शुद्ध होने के लिए 
कुछ मंत्रों का उच्चारण करना पड़ता है ! कुछ हिन्दू नगर ऐसे हैं कि जब उनमें 
कोई चाण्डाल घुसता है, तो उसे अपने सिर पर एक कौए का पंख रख लेना होता है 
जिससे सव उसे पहचान सर्के कि वह चाण्डाल है! साथ ही उसे जोर से यह भी 
चिल्लाना पड़ता है, हटो, वचो, सड़क पर एक चाण्डाल जा रहा है, और लोग 
उससे ऐसे दूर भागते हैं, मानो जादू से भाग रहे हों, क्योंकि यदि वे उसे धोखे से भी 
छू लें, तो उन्हें जाकर अपने कपड़े वदलने पड़ते हैं, स्वान करना पड़ता है तथा अन्य 
कई वाते करनी पड़ती हैं। चाण्डाल भी हज़ारों वर्षो से यह विश्वास करता चला 
आया है कि यह सव ठीक ही है, क्योंकि यदि वह किसीको छू छेगा तो वह मनुप्य 

अपवित्र हो जायगा। कितु मेरे गुरुदेव किसी भी चाण्डाल के यहाँ चले जाते ओर 
उससे उसके घर की सक़ाई करने की आज्ञा माँगते थे। चाण्डाल का कार्य शहर की 
सड़कों तथा दूसरे के घरों को साफ़ करना है। वह घर में सामने के दरवाज़े से 
नहीं घुस सकता, परन्तु पीछे के दरवाज़े से आता है और जैसे ही वह चला जाता 
है, वैसे ही जिस जिस जगह पर वह चला होता है, वह सारी जगह गंगाजल से 
छिड़ककर पवित्र कर छी जाती है। जन्म से ही ब्राह्मण शुद्ध माना जाता है 
और चाण्डाल अशुद्ध। किन्तु इस ब्राह्मण ने चाण्डाल के ही घर में दासकर्म करने 
की आज्ञा माँगी। वास्तव में चाण्डाल ने उन्हें वह कार्य करने की आज्ञा नहीं दी, 
क्योंकि वे सब जानते थे कि किसी ब्राह्मण को ऐसा नीच कर्म करने की आज्ञा देना 
वड़ा भारी पाप होगा, जिसके फलस्वरूप वे सवके सब नष्ट हो जायेँगे। अतः 
चाण्डाल ने उन्हें वह कार्य नहीं करने दिया। परन्तु आधी रात को जब चाण्डाल के 
घर के सब लोग सोते रहते थे, तो श्री रामकृष्ण घर में घुस जाते थे। उनके बड़े बड़े 
वाल थे और अपने वालों से ही वे सारी जगह झाड़ डालते और यह कहते जाते थे, 
“हे जगन्माता, मुझे चाण्डाल का दास वना दो और मुझे यह अनुभव कर लेने दो कि मैं 
उससे भी हीन हूँ।” हिन्दू धर्मशास्त्रों की शिक्षा है--मेरे भक्तों का जो भक्त है, 
वह मुझे अत्यन्त ग्रिय है--वे सब मेरे ही वच्चे हैं और उनकी सेवा करना 
महाभाग्य है।' 

आत्मशुद्धि के लिए इसी प्रकार की उनकी अनेक अन्य साधनाएँ भी थीं-- 
उन सबका वर्णन करने में बहुत समय लगेगा। मैं तुम्हारे सम्मुख उनके जीवन की 
संक्षिप्त रूपरेखा ही प्रस्तुत करूँगा। इसी प्रकार कई वर्षो तक उन्होंने अपने को 
शिक्षा दी। उनकी साधनाओं में से एक साधना स्त्री-पुरुष के भेदभाव को समूल 
नष्ट कर देने की भी थी। आत्मा निलिय है, वह न स्त्री है, न पुरुष। सत्री-पुरुष 
का भेद केवल शरीर में ही है ; और जो मनुष्य आत्मज्ञान प्राप्त करना चाहता है, 
वह यह भेदभाव कभी नहीं मान सकता। यद्यपि हमारे गुरुदेव ने पुरुष-शरीर में 
जन्म लिया था, परन्तु फिर भी सभी विषयों में वे स्त्रीभाव लाने की चेष्टा करने 
लगे। वे यह सोचने लगे कि वे स्वयं पुरुष नहीं, वल्कि स्त्री हैं, अतः स्त्रियों के समान 
ही कपड़े पहनने लगे, उन्‍्हीके समान बोलने लगे तथा पुरुषों के सब कार्य छोड़कर 
सुशील कुटुम्ब की स्त्रियों के बीच में जाकर रहने ऊंगे। इस प्रकार की नियमित 
साधना के बाद उनके मन का स्वरूप पलट गया तथा वे स्त्री-पुरुष के भेद की कल्पना 
बिल्कुल भूल गये और इस प्रकार जीवन के प्रति उनका दृष्टिकोण बिल्कुल वदलू 
गया। 

पश्चिम में प्रायः हम स्त्रियों की पूजा की वात सुनते हैं, परन्तु यह पूजा प्रायः 

उनके तारुण्य तथा लावण्य के कारण ही होता है। परन्तु मेरे गुरुदेव के स्त्री- 
पूजन का भाव यह था कि प्रत्येक स्त्री का मुखारविद उस आनन्दमयी माँ का ही 
मुखारविद है, इसके अतिरिक्त अन्य कुछ नहीं। मैंने प्रत्यक्ष देखा है कि मेरे 
गुरुदेव उन स्त्रियों के चरणों पर गिर पड़ते थे, जिनको समाज स्पर्श तक नहीं करता 
और उन स्त्रियों से भी रोते रोते यही पुकारते थे, 'हे जगन्माता, एक रूप में तुम 
सड़कों पर घूमती हो और दूसरे रूप में तुम जगदृव्यापिनी हो। हे जगदम्वे, हे 
माता, मैं तुम्हें प्रणाम करता हूँ।” सोचकर देखो, उनका जीवन कितना धन्य है, 
जिनका कामभाव सम्पूर्ण रूप से नष्ट हो गया है, जो प्रत्येक रमणी का भक्ति भाव 
से दर्शन कर रहे हैं तथा जिनके निकट प्रत्येक नारी के मुख ने एक ऐसा रूप घारण 
कर लिया है, जिसमें साक्षात्‌ उसी आनन्दमयी भगवती जगद्धात्री का मुख ही 
प्रतिविम्बित हो रहा है। हमारी दृष्टि भी इसी प्रकार की होनी चाहिए। स्त्री 
में जो ईश्वरत्व वास करता है, उसे हम कभी ठग नहीं सकते। यह न कभी ठगा 
गया है, न ठगा जायगा। यह सदैव अपना प्रभाव जमा लेता है तथा सदैव ही अचूक 
रूप से बेईमानी तथा ढोंग को पहचान लेता है और सत्य के तेज, आध्यात्मिकता 
के आलोक तथा पवित्रता की शक्ति का इसे अवश्य ही पता चल जाता है। यदि हम 
वास्तविक धर्मलाभ करना चाहते हैं तो इस प्रकार की पवित्रता अनिवार्य है। 
मेरे गुरुदेव के जीवन में इसी प्रकार की प्रखर तथा अच्युत पवित्रता आ गयी 
और सामान्‍य मनुष्य के जीवन में जो नाना प्रकार के इन्द्र होते हैं, वे सब उनके लिए 
नष्ट हो गये। अपना तीन-चतुर्याश जीवन व्यतीत करके उन्होंने कड़ी तपस्याओं 
हारा जो आध्यात्मिक संपदा एकत्र की थी, वह अब मानव जाति को प्रदान की जाने 
के लिए प्रस्तुत हो गयी थी और उसके पश्चात्‌ उन्होंने अपना जगत्‌ का प्रचार-कार्य 
आरम्भ किया। उनकी शिक्षा तथा उनके उपदेश कुछ विलक्षण प्रकार के थे। 
हमारे देश में सवसे अधिक आदर तथा सम्मान गुरु को मिलता है तथा हमारी 
ऐसी श्रद्धा रहती है कि गुरु साक्षात्‌ ईश्वर ही हैं। उतनी श्रद्धा हमें अपने माता- 
पिता के लिए भी नहीं होती! माता-पिता हमें केवल जन्म ही देते हैं, परन्तु 
गुरु हमें मुक्ति-मार्ग दिखाते हैं। हम गुरु की सनन्‍्तान हैं--उनके मानस-पत्र हैं। 
किसी असाधारण महापुरुष के दर्शन करने हज़ारों हिन्दू आते हैं और वे उसके 
चारों ओर भीड़ लगा छेते हैं। मेरे गुर्देव एक ऐसे ही महापुरुष थे, परन्तु 
मेरे गुरुदेव को यह ध्याव ही नहीं था कि उनको मान-अतिष्ठा मिलनी चाहिए 
अथवा नहीं। उन्हें इस वात का रंचमात्र भी भास नहीं था कि वे एक बड़े गुरु 
हैं। उनको तो यही ध्यान था कि जो कुछ हो रहा है, वह सब माता ही करा रही 
है तथा वे स्वयं कुछ नहीं कर रहे हैं। वे सदेव यही कहा करते थे कि यदि मेरे मुँह 

से कोई अच्छी वात निकलती है, तो वे जगन्माता के ही शब्द होते हैं---मैं स्वयं 
कुछ नहीं कहता। अपने प्रत्येक कार्य के सम्बंध में उनका यही विचार रहा करता 
था और महासमाधि के समय तक उन्तका यही विचार स्थिर रहा। मेरे गुरुदेव 
किसीको ढूँढ़ने नही गये। उनका सिद्धान्त यह था कि मनुष्य को प्रथम चरित्रवात 
होना चाहिए तथा आतज्ञात प्राप्त करना चाहिए और उसके वाद फल स्वयं ही 
मिल जाता है। वे बहुधा एक दृष्टान्त दिया करते थे कि जब कमल खिलता है 
तो मधुमक्खियाँ स्वयं ही उसके पास मधु लेने के लिए आ जाती हैं--इसी श्रकार 
जब तुम्हारा चरित्ररूपी पंकज पूर्ण रूप से खिछ जायगा और जब तुम आत्मज्ञान 
प्राप्त कर छोगे, तब देखोगे कि सारे फल तुम्हें अपने आप ही प्राप्त हो जायँगे।' 
हम सब लोगों के लिए यह एक बहुत बड़ी शिक्षा है। 

मेरे गुरुदेव ने यह शिक्षा मुझे सैकड़ों वार दी, परन्तु फिर भी मैं इसे प्राय: 
भूछ जाता हूँ। विचारों की अद्भुत शक्ति को बहुत थोड़े छोग समझ पाते हैं। 
यदि कीई मनुष्य किसी गुफा के अन्दर चला जाता है और उसमें अपने को बन्द 
कर किसी एक गहन तथा उदात्त विषय पर एकान्त में निरन्तर एकाग्रचित्त हो 
मनन करता रहता है और उसी दशा में आजन्म मनन करता करता अपने प्राण 
भी त्याग देता है, तो उसके उसी विचार की तरंगें गुफा की दीवारों को भेदकर चारों 
ओर के वातावरण में फल जाती है और अन्त में वे तरंगें सारी मनुष्य जाति में 
प्रवेश कर जाती हैं। विचारों की यही अद्भुत शक्ति है। अतः अपने विचारों 
का दूसरों में प्रचार करने के लिए जल्दी नहीं करनी चाहिए। पहले हमारे पास 
कुछ होना चाहिए, जिसे हम दूसरों को दे सकें। मनुष्य में ज्ञान का प्रसार केवछ 
वही कर सकता है, जिसके पास देने को कुछ हो, क्योंकि शिक्षा देना केवल व्याख्यान 
देना नही है और न सिद्धांतों को प्रदाव करना ही--इसकां अर्थ है संप्रेषण। जैसे 
मैं तुम्हें एक फूल दे सकता हूँ, उसी प्रकार उससे भी अधिकतर प्रत्यक्ष रूप से धर्म 
भी संग्रेषित किया जा सकता है। और यह वात अक्षरश: सत्य है। यह भाव 
आरतवपं में अति प्राचीन काल से ही विद्यमान है और पादचात्य देशों में जो (ईश्वर- 
दूतों की गुरु-शिष्य-परम्परा' (870०४०४८ 800८८5अआं००) का मत प्रचलित है, 
उसमें भी इसी भाव का दृष्टान्त पाया जाता है। अतः प्रथम हमें चरित्रवान होना 
चाहिए और यही सबसे बड़ा कतंव्य है, जो हमारे सामने है। सत्य का ज्ञान पहले 
स्वयं को होना चाहिए और उसके वाद उसे तुम अनेक को सिखा सकते हो, वल्कि 
वे लोग स्वयं उसे सीखने आयेंग्रे। यही मेरे गुरुदेव की शैली थी। उन्होंने कभी 
किसी दूसरे पर टीका नहीं की। वर्षो मैं उनके समीप रहा, परन्तु उनके मुँह से 
कभी किसी दूसरे धर्मंपंथ के वारे में मैंने बुराई नहीं सुनी। सब घर्मपंथों पर उनकी 

समान श्रद्धा थी और उन सवमें उन्होंने ऐक्य भाव ढूँढ़ लिया था। मनुष्य ज्ञान- 
मार्गी, भक्तिमार्गी, योगमार्गी अथवा कर्ममार्गी हो सकता है। विभिन्न धर्मों में 
इन विभिन्न भावों में से किसी एक भाव का प्राधान्य देखा जाता है। परन्तु यह 
भी सम्भव हो सकता है.कि इन चारों भावों का मिश्रण एक ही मनुष्य में हो जाय। 
भावी मानव जाति यही करेगी भी। यही मेरे गुरुदेव की घारणा थी । उन्होंने किसी 
को वुरा नहीं कहा, वरन्‌ सवबमें अच्छाइयाँ ही देखी। 

इन अद्भुत महापुरुष के दश्शंन करने तथा उनके उपदेश सुनने के लिए हज़ारों 
मनुप्य आते थे और मेरे गुरुदेव गाँव की भाषा में ही वोलते थे, परन्तु उनका प्रत्येक 
शब्द ओजस्वी एवं उद्भासित होता था। क्योकि यह कथ्य नहीं, और जिस भाषा 
में यह कहा जाता है, वह और नहीं, वरन्‌ वक्‍ता का व्यक्तित्व ही उसका प्राण 
है, यही उसमें शक्ति भर देता है। इसका अनुभव हम सभी को कभी कभी होता 
है। हम बहुधा अत्यन्त उत्कृष्ट तथा तकं-वितकंपूर्ण ओजस्वी भाषण सुनते हैं, 
परन्तु जब हम घर जाते है, तो सव भूल जाते है। पर कभी कभी हम बहुत थोड़े 
से शब्द सुनते हैं और वह भी अत्यन्त साधारण भाषा में, लेकिन वे हमारे हृदय में 
प्रवेश कर जाते हैं और हमारे जीवन-रस में ही घुलकर हम पर चिरस्थायी प्रभाव 
डाल देते है। जो पुरुष अपने शब्दों में अपने व्यक्तित्व का प्रभाव डाल सकता है, 
उसके शब्द प्रभावशाली होते हैं। परन्तु वात यह है कि उस मनुष्य का व्यक्तित्व 
ही असाधारण होना चाहिए। शिक्षण में सदा कुछ देना तथा लेना रहता है--- 
शिक्षक देता है तथा शिष्य ग्रहण करता है, परन्तु शिक्षक के पास कुछ देने को होता 
चाहिए तथा शिष्य के लिए ग्रहणशील होना आवश्यक है। 

मेरे गुर्व कलकत्ता शहर के समीप रहने आये। यह नगर भारत की 
राजघानी' तथा हमारे देश का सवसे महत्त्वपूर्ण विश्वविद्यालय-नगर है, जहाँ से 
प्रतिवर्ष सैकड़ों नास्तिक तथा भौतिकवादी वाहर निकलते हैं--परन्तु फिर भी 
विश्वविद्यालय के इन्हीं संदेहवादी एवं अज्ञेयवादी व्यक्तियों में से कितने ही लोग 
इनके पास आते और इनकी वातें सुनते थे। मैंने भी इन महापुरुष के बारे में सुना 
और इनके समीप इनके उपदेश सुनने गया। मेरे गुरुदेव एक अत्यन्त साधारण 
मनुष्य के समान प्रतीत होते थे तथा उनमें कोई विशेषता नहीं दिखती थी। वे 
बहुत साधारण भाषा का प्रयोग करते थे। उस समय मेरे मन में यह प्रश्न उठा कि 
क्या यह पुरुष वास्तव में महान्‌ ज्ञानी है ?' मैं घीरे से उनके पास सरक गया और 
उनसे वह प्रइन पूछने लगा, जो मैं अन्य सभी से पूछा करता था। मैंने प्रश्त किया, 


१. अब दिल्‍ली भारत की राजधानी है। 

“महाराज, क्या आप ईइवर में विश्वास करते हैं ?” उन्होंने उत्तर दिया, हाँ।” 
मैंने कहा, “क्या आप सिद्ध करके दिखा सकते हैं ?” उन्होंने उत्तर दिया, 'हाँ।” 
मैंने कहा, कैसे ?” उन्होंने उत्तर दिया, “जैसे मैं तुम्हें यहाँ देख रहा हूँ, उसी 
प्रकार मैं ईश्वर को देखता हँ---वल्कि उससे भी अधिक स्पष्ट रूप से।” इस उत्तर 
से भेरे मन पर उसी समय वड़ा असर पड़ा, क्योंकि जीवन में मुझे प्रथम वार ही 
यह ऐसा पुरुष मिला, जिसने तुरन्त ही यह कह दिया कि मैंने ईश्वर को देखा है तथा 
जिसने यह भी बताया कि धर्म एक वास्तविक सत्य है, और जिस प्रकार हम अपनी 
इन्द्रियों द्वारा विश्व का अनुभव करते हैं, उससे कहीं अधिक प्रमाण में उसका 
अनुभव किया जा सकता है। मैं उनके पास दिन-प्रतिदिन जाने लगा और मैंने यह प्रत्यक्ष 
अनुभव कर लिया कि घर्म भी दूसरे को दिया' जा सकता है, केवल एक ही स्पर्श 
तथा एक ही दृष्टि में सारा जीवन बदला जा सकता है। मैंने महात्मा बुद्ध, ईसा 
मसीह तथा मुहम्मद के वारे में एवं पुराणकालीन अन्य महात्माओं के विषय में पढ़ा 
है। वे किसी भी मनुष्य के सम्मुख खड़े होकर कह देते थे, तू पूर्णता को प्राप्त हो 
जा' और वह मनुष्य उसी क्षण पूर्णता को प्राप्त हो जाता था: यह वात अब मुझे 
सत्य प्रतीत होने लगी और जव मैंने इन महापुरुष के स्वयं दर्शन कर लिये तो मेरी 
सारी नास्तिकता दूर हो गयी। मेरे गुरुदेव कहा करते थे, “इस संसार की किसी 
ली-दी जानेवाली वस्तु की अपेक्षा धर्म अधिक आसानी से दिया तथा लिया जा सकता 
है।” अत्तः प्रथम स्वयं तुम्हीं आत्मज्ञावी हो जाओ तथा संसार को कुछ देने 
योग्य वन जाओ और फिर संसार के सम्मुख देने के लिए खड़े होओ। घर्मं वात 
करने की चीज़ नहीं है, न वह साम्प्रदायिकता है, न मतवाद विशेष। धर्म किसी 
सम्प्रदाय, अथवा संस्था में आवद्ध नहीं रह सकता। यह तो आत्मा के साथ परमात्मा 
का सम्बन्ध है। अतएवं किसी एक संस्था में वद्ध होकर यह कंसे रह सकता है ? 
ऐसा होने से धर्म तो व्यवसाय ही हो जायगा और घर्म जब व्यवसाय बन जाता है, 
तब बर्म का छोप हो जाता है। मन्दिर तथा गिरजाघर बनवा देने तथा सामुदायिक 
पूजा में उपस्थित हो जाने का नाम घमं नहीं है। यह पुस्तकों में, शब्दों में, व्याख्यानों 
में अथवा संस्थाओं में नहीं रहता। धर्म आत्मसाक्षात्कार में ही है। वास्तव में 
हम सव जानते हैं कि जब तक हमको स्वयं सत्य का ज्ञान प्राप्त नहीं होता, तव तक 
हमारा समाधान नहीं होता। हम चाहे जितना वाद-विवाद क्‍यों न करें तथा चाहे 
जितना सुनें, परन्तु हमें एक ही चीज़ से सन्‍्तोप होगा और वह है स्वयं प्राप्त किया 
हुआ आत्मज्ञान; और यह अनुभव प्रत्येक को प्राप्त होना सम्भव है, यदि उसके 
लिए यत्न किया जाय। आततम्ञान प्राप्त करने के छिए सबसे पहले त्याग की 
आवश्यकता है। जहाँ तक हो सके, हमें त्याग करना चाहिए। जन्वकार तथा 


२६१ मेरे गुरुदेव 


प्रकाश, विषयानन्द तथा ब्रह्मानन्द ये दोनों कभी साथ साथ नहीं रह सकते। ईदइ्वर 
तथा शैतान की सेवा एक साथ कभी नहीं की जा सकती |” यदि लोग चाहते हों, 
तो उन्हें यत्न कर देखने दो। प्रत्येक देश में मैंने ऐसे वहुत से पुरुष देखे हैं, जो दोनों 
वस्तुएँ एक साथ पाने का यत्न करते हैं; परन्तु अन्त में उनके हाथ कुछ भी नहीं 
लगता। सत्य तो यही है कि ईश्वर के लिए प्रत्येक वस्तु का त्याग करना पड़ेगा । 
यह काये बड़े प्रयास का है और जल्दी नहीं हो सकता, परन्तु तुम इसे इसी घड़ी 
आरम्भ कर सकते हो। धीरे घीरे ही हम आगे बढ़ सकते हैं। 

दूसरा एक और अत्यन्त महत्त्वपूर्ण तथा आश्चर्यजनक सत्य मैंने अपने गुरु- 
देव से सीखा, वह यह है कि संसार में जितने घर्म है, वे परस्पर विरोधी या 
प्रतिरोधी नहीं हैं--वे केवल एक ही चिरन्तन शाश्वत घम के भिन्न भिन्न भाव मात्र 
हैं। यही एक सनातन धर्म चिर काल से समग्र विश्व का आधारस्वरूप रहा है और 
चिर काल तक रहेगा, और यही धर्म विभिन्न देशों में, विभिन्न भावों में प्रकाशित 
हो रहा है। मेरा धर्म अथवा तुम्हारा धर्म, मेरा राष्ट्रीय धर्म तथा तुम्हारा राष्ट्रीय 
घमं अथवा नाना प्रकार के अलग अलूग घर्मं आदि विपय वास्तव में कभी नहीं थे। 
संसार में केवल एक ही धर्म है। अनन्त काल से केवल एक ही सनातन धर्म चछा आ 
रहा है और सदा वही रहेगा और यही एक धर्म भिन्न भिन्न देशों में भिन्न भिन्न रीति 
से प्रकट होता है। अतएवं हमें सव धर्मों को मान देना चाहिए और जहाँ तक हो 
सके, उनके तत्त्वों में अपना विश्वास रखना चाहिए। घर्मे केवल विभिन्न जाति 
या विभिन्न देश के अनुसार विभिन्न होता हो, ऐसी बात नहीं; वरन्‌ पात्र के अनुसार 
भी वह विभिन्न भाव धारण करता है। किसी मनुष्य में धर्म तीन्र करमंशीलता के 
रूप में प्रकट होता है, किसी दूसरे में उत्कट भक्ति के रूप में, किसी तीसरे में योग 
के छूप में तथा किसी अन्य में तत्त्वज्ञान के रूप में। हम बड़ी भूल करते हैं, यदि धर्म 
के विषय में किसीसे कहते हैं कि तुम्हारा मार्ग ठीक नहीं है। जो भक्‍त है, वह शायद 
यह सोचेगा कि जो मनुष्य कर्ममरार्गी है, वह उचित घधर्ममार्ग पर नहीं चलता, क्योंकि 
वह भक्ति का मार्ग नहीं है। यदि कोई तत्त्वज्ञानी ऐसा सोचता हो कि ये लोग 
बेचारे कितने अज्ञावी हैं, ये प्रेममय परमेश्वर के विपय में तथा उसे प्रेम करने 
के सम्बन्ध में कुछ भी नहीं जानते; वे क्या कर रहे हैं, यही उन्हें ज्ञात नहीं है, तो 
यह उन तत्त्वज्ञानियों की भूल है, क्योंकि हो सकता है कि वे दोनों ही ठीक मार्ग 
पर हों। 

इस केन्द्रीय रहस्य से अवगत होना ही कि सत्य केवल एक है और यह भिन्न 
भिन्न प्रकार से प्रकट हो सकता है तथा भिन्न भिन्न दृष्टिकोणों से इसका भिन्न 
भिन्न स्वरूप दिख सकता है, अनिवार्य कर्तव्य है। तब हम दूसरे के प्रति वैर- 

भाव रखने के वजाय सबके साथ असीम सहानुभूति रख सकेंगे। जव तक इस संसार 
में भिन्न भिन्न प्रकृति के मनुष्य जन्म लेंगे, तव तक हमें उसी एक आध्यात्मिक सत्य 
को विभिन्न ढाँचों में ढालना पड़ेगा; यह समझ लेने पर ही हम विभिन्नता के होते 
हुए भी एक दूसरे के प्रति सहिष्णुता रख सकेंगे, जिस प्रकार प्रकृति कहने से 
बहुत्व में एकत्व का वोघ होता है, जिस प्रकार व्यावहारिक जगत्‌ में अनन्त भेद 
हैं, किन्तु इन समस्त भेदों के पीछे अनन्त, अपरिणामी निरपेक्ष एकत्व विद्यमान 
है, वैसा प्रत्येक मनुष्य के सम्बन्ध में भी सत्य है। व्यष्टि समष्टि की क्षुद्राकार में 
पुनरावृत्ति मात्र है। ये सब भेद प्रतीत होते हुए भी इनमें शाश्वत सामंजस्य विराज- 
मान है और इस तथ्य को हमें स्वीकार करना चाहिए। सव विचारों की अपेक्षा 
यही एक ऐस। विचार है, जिसकी आज सबसे अधिक आवश्यकता है। मैं एक ऐसे 
देश से आ रहा हूँ, जो विभिन्न धर्म-सम्प्रदायों का उर्वेर जन्मस्थल है और जिसमें 
उस देश के सौभाग्यवश अथवा दुर्भाग्यवश कहो, प्रत्येक नूतन धर्मवादी अपने 
अपने अग्रणी भेजना चाहता है। इस देश में रहने से बचपन से ही संसार के भिन्न 
भिन्न धर्म-पंथों का मुझे ज्ञान हो गया है। अमेरिका से मोरमन' संप्रदाय तक के 
प्रचारक इस देज में अपने धर्म का प्रचार करने आते हैं। स्वागत है सभी का ! उसी- 
की वरती पर तो धर्म का प्रचार हो सकता है। अन्य किसी देश की अपेक्षा वहाँ 
कोई भी धर्म शीघ्र ही अपनी जड़ें जमा लेता है। यदि तुम हिन्दुओं को राजनीति 
सिखाने जाओ तो वहाँ के लोग उसे नहीं समझेगे, परन्तु यदि वहाँ किसी धर्म का 
प्रचार करने जाओ, और वह धर्म चाहे जितना विचित्र क्यों न हो, थोड़े ही समय 
में तुम्हें सैकड़ों अथवा हज़ारों अनुयायी मिल जायँगे और शायद अपने जीवन-काल 
में ही तुम इन अनुयायियों के लिए ईश्वरवत्‌ वन जाओ। मुझे हर्ष है कि भारत 
में ऐसा है, वहाँ हम इसे ही चाहते हैं। 

हिन्दुओं में पंथ अनेक है और उनमें से कुछ तो परस्पर घोर विरोधी प्रतीत 
होते हैं। परन्तु वे सव कहते है कि वे एक ही धर्म के विभिन्न प्रकाश मात्र हैं। 
जिस प्रकार भिन्न भिन्न नदियाँ विभिन्न पर्वतों से निकलकर टेढ़ी-मेढ़ी या सीबी 
वहकर अन्त में आकर एक ही समुद्र में विलीन हो जाती हैं, उसी प्रकार 
भिन्न भिन्न दृष्टिकोणोंवाले भिन्न भिन्न धर्मपंथ अन्त में तुम्हींमें मिल जाते 

१- इस सम्प्रदाय को सन्‌ १८३० ई० में संयुक्त राष्ट्र अमेरिका में जोसेफ़ 
स्मिथ ने स्थापित किया था। इसके अनुधायियों ने वाइविल में एक नया अध्याय जोड़ 
दिया है और वे इस वात का दावा करते हैं कि उनमें कुछ विशेष शक्तियाँ (००८ण६ - 
?०४४८७५ ) हैँ। उनमें वहुविवाह-पद्धति भी थो। ' 





र्दररे मेरे गुरुदेव 


है।' यह केवल शाव्दिक तत्त्वज्ञान नहीं है, वरन्‌ यह एक ऐसा सत्य है, जो हम सभी 
को मात्य होता चाहिए। परन्तु यह इस प्रकार नहीं माना जाना चाहिए, जैसे कुछ लोग 
अनुप्रहपूर्वक दूसरों के घर्मं की कुछ वातें सत्य मानते हैं। उदाहरणार्थ वे कह देते 
हाँ, हाँ, इनमें कुछ वातें बड़ी अच्छी हैं। ये मूर्तिपूजक घर्म हैं। इन 
धर्मो में कुछ न कुछ अच्छी वातें रहती ही है, आदि आदि। कुछ लोगों की वड़ी 
विलक्षण कल्पना होती है, जो वड़ी 'उदार' सी प्रतीत होती है--वे कहते हैं कि अन्य 
सब धर्म प्रागंतिहासिक विकास के क्षुद्र चिह्नस्वरूप हैं, किन्तु केवल हमारे ही 
धर्म ने सम्पूर्णता प्राप्त की है।' एक मनुप्य कहता है कि मेरा धर्म सबसे प्राचीन 
है, अतः सर्वश्रेष्ठ है। दूसरा कहता है कि मेरा धर्म सर्वोत्तम है, क्योंकि वह सबसे 
आधुनिक है। पर हमें यह समझ लेना चाहिए कि मोक्ष-प्राप्ति की शक्ति प्रत्येक 
धर्म में समान है। मन्दिर अथवा गिरजाघर में जो घर्मो का भेद-भाव दिखायी देता 
वह कुसंस्कार मात्र है। एक ही परमेश्वर सभी की पुकारों को सुननेवाला है 
और वही एक सर्वशक्तिमान परमेश्वर इस अति क्षुद्र जीवात्मा की रक्षा तथा मुक्ति 
का जिम्मेदार है--त तुम, न मैं तथा न अन्य कोई दूसरा पुरुष ही। मैं बह नहीं ही 
समझ पाता कि कुछ लोग यह कहते हुए भी कि मैं ईइवर में पूर्ण श्रद्धा रखता हूँ 
यह भाव कैसे रखते हैं कि ईश्वर ने कुछ थोड़े से ही छोगों को सव सत्य का ठेका 
दे दिया है और वे ही सारी शेप मनुष्य जाति के संरक्षक हैं। इसे तुम 'घर्म' कैसे 
कह सकते हो ? घर्म का अथ है आत्मानुभूति, परन्तु केवल कोरी वहस, खोखला 
विश्वास, अँघेरे में टटोलवाजी तथा तोते के समान पूर्वजों के शब्दों को दुहराना 
ऐसा करने में धर्म समझना, एवं बामिक सत्य में से कोई राजनीतिक विप 
निकालना--यह सब धर्म! विल्कुल नहीं है। 
प्रत्येक पंथ में, यहाँ तक कि इस्लाम पंथ में भी, जिसे हम अत्यन्त दुराग्रही 
समझते हैं, हम यही देखते हैं कि जव कभी किसी मनुष्य ने आत्मज्ञान प्राप्त करने 
का यत्न किया, तो उसके मूंह से यही ज्वलंत शब्द निकले--हि ईश्वर, तू ही 
सवका नाथ है, तू ही सवके हृदय में वास करता है, तू ही सवका मार्ग-प्रदर्शक 
तू ही सबका गुरु है और त्‌ ही हम सभी की अपेक्षा अनन्त रूप से इस विश्व का 
क्षक है।' किसी मनुप्य की श्रद्धा नप्ट करने का प्रयत्त मत करो। यदि हो सके 
जो कुछ अधिक अच्छा हो दे दो, यदि हो सके तो जिस दर्जे पर वह खड़ा 
उसे सहायता देकर ऊपर उठा दो--परन्तु जिस स्थान पर वह था, उस जगह 

१. रुचोणां बेचित्रुपादुजुहुटिलनानापयजु्वा । 
नृणामेक्ो गम्यस्त्वमसि पयसासर्णब इंच॥ शिवमहिस्नः स्तोत्रमू ॥७॥ 

से उसे नीचे मत गिराओ। सच्चा गुरु वही है, जो क्षण भर में ही अपने को हज़ारों 
व्यक्तियों में परिणत कर सके। सच्चा गुरु वही है, जो विद्यार्थी को सिखाने के 
लिए विद्यार्थी की ही मनोभूमि में तुरत्त उतर आये और अपनी आत्मा अपने शिष्य 
की आत्मा में एकरूप कर सके तथा जो शिष्य की ही दृष्टि से देख सके, उसीके 
कानों से सुत सके तथा उसीके मस्तिष्क से समझ सके। ऐसा ही गुरु शिक्षा दे 
सकता है--अन्य दूसरा नहीं। अन्य सब निषेधक, निरुत्साहक तथा संहारक गुरु 
कभी भर्ताई नहीं कर सकते। 

अपने गुरुदेव के सहवास में रहकर मैंने यह्‌ जान लिया कि इस जीवन में ही 
मनुष्य पूर्णावस्था को पहुँच सकता है। उनके मुख से कभी किसी के लिए दुर्वेचन 
नहीं निकले और न उन्होंने कभी किसी में दोष ढूंढ़ा। उनकी आँखें कोई वुरी 
चीज़ देख ही नही सकती थीं और न उनके मन में कभी ब्रुरे विचार ही प्रवेश कर 
सकते थे। उन्हें जो कुछ दिखा, वह अच्छा ही दिखा। यही महान्‌ पवित्रता तथा 
महान त्याग आध्यात्मिक जीवन का रहस्य है। वेदों का कथन है --- 

“अमरत्व न तो धन से प्राप्त हो सकता है, न सन्‍्तति से--वह तो केवल वैराग्य 
से ही पाया जा सकता है।” ईसा मसीह का भी कथन है कि जो कुछ तेरे पास है, 
बह सव वेच डाल और निर्धनों को दे दे और मेरा अनुसरण कर।' यही भाव सब 
सावु-सन्‍्तों तथा पैग्रम्बरों ने भी प्रकट किया और उसे अपने जीवन-काल में निवाहा 
है। आध्यात्मिकता विना त्याग के कैसे प्राप्त हो सकती है? सभी धर्मभावों की 
पृष्ठभूमि केवल त्याग ही है और तुम यह सदेव देखोगे कि जैसे जैसे त्याग का भाव 
क्षीण होता जाता है, वैसे वैसे धर्म के क्षेत्र में इन्द्रियों का प्रभाव बढ़ता जाता है 
और उसी प्रमाण में आध्यात्मिकता का ह्वास होता जाता है। 

मेरे गुरुदेव त्याग की साकार मूर्ति थे। हमारे देश में जो पुरुष संन्‍्यासी होता 
है, उसके लिए यह आवश्यक होता है कि वह सारी सांसारिक सम्पत्ति तथा सामाजिक 
स्थिति का त्याग कर दे और मेरे गुरुदेव ने इस सिद्धान्त का अक्षरश: पालन किया। 
ऐसे बहुत से लोग थे, जो अपने को धन्य मानते, यदि मेरे गुरुदेव उनसे कोई भेंट ग्रहण 
कर लेते और यदि वे स्वीकार करते, तो वे लोग उन्हें हज़ारों रुपये दे देते; परन्तु 
मेरे गुरुदेव ऐसे ही लोभों से दूर भागते थे। काम-कांचन पर पूर्ण विजय के वे जीवंत 
एवं जाज्वल्यमान उदाहरण थे। वे इन दोनों बातों की कल्पना के भी परे थे और 
इस शताब्दी के लिए ऐसे ही महापुरुषों की आवश्यकता है। आजकल के दितों में 
ऐसी ही त्याग की आवश्यकता है; विशेषकर जब लोग यह समझते हैं कि उन 


१. न प्रजया घनेन त्यागेनकेनामृतत्वमानशुः। 

चीज़ों के बिना वे एक मास भी जीवित नहीं रह सकते, जिन्हें वे अपनी आवश्यकताएँ 
कहते हैं और जिनकी संख्या वे दिन पर दिन अधिकाधिक बढ़ाते जा रहे हैं। आज- 
कल के समय में ही यह आवश्यक है कि कोई एक ऐसा मनुष्य उठकर ससार के 
अविश्वासी पुरुषों को यह दिखा दे कि आज भी एक ऐसा महापुरुष है, जो संसार 
भर की सम्पत्ति तथा कौति की तृण भर भी परवाह नहीं करता--और आज 
संसार में ऐसे पुरुष हैं भी। 
मेरे गुरुदेव के जीवन का दूसरा महान्‌ तत्त्व दूसरों के प्रति अगाघ प्रेम था। 
उनके जीवन का पूर्वार्ध धर्मोपार्जन में छलगा रहा तथा उत्तराध उसके वितरण में। 
किसी घामिक प्रचारक अथवा संन्‍्यासी से भेंट करने का ढंग हमारे देश में ऐसा नहीं 
है, जैसा इस देश में है। भारत में भिन्न भिन्न प्रश्नों को पूछने के लिए लोग साधु- 
संन्यासियों के पास जाते हैं और कोई कोई तो सैकड़ों मील से पैदल चलकर एक ही 
प्रश्न पूछने आते हैं---महाराज, एक-आधघ ऐसा शब्द बता दीजिए, जिससे मोक्ष 
मिल जाय ।' इस प्रकार वे उनका एक-आध शब्द सुनने के लिए ही आते हैं। वे 
विना आउम्वर के झुण्डों में आते हैं और उस स्थान पर जाते हैं, जहाँ वे साथु अधिकतर 
रहते हैं--जैसे किसी वृक्ष आदि के नीचे--और वहाँ आकर उनसे प्रश्न करते हैं। 
एक शुण्ड जाने के बाद दूसरा झुण्ड आ जाता है। इस प्रकार यदि कोई पुरुष असामान्य 
आध्यात्मिकतासम्पन्न है, तो कभी कभी उसे रात-दित किचित्‌ भी विश्वाम नहीं 
मिलेगा। उसे लगातार बातचीत करते ही रहना पड़ता है; धघण्टों लोग आते रहते 
हैं और वह व्यक्ति उन्हें उपदेश देता ही रहेगा। 
इस प्रकार आदमियों के झुण्ड के झुण्ड मेरे गुरुदेव के श्री वचन सुनने आते थे 
भौर वे चौबीस घण्टे में से वीस घण्टे तक उनसे बातें करते रहते थे और वह भी एक 
दिन की बात नहीं, वल्कि महीनों यही क्रम जारी रहा, जिसका फल यह हुआ कि अन्त 
में उनका शरीर अत्यन्त परिश्रम के कारण टूट गया। उन्हें मानव जाति के प्रति 
इतना अगाघ प्रेम था कि उनके पास कृपा-लाभार्थ आनेवाले हज़ारों में से अत्यन्त 
सामान्य मनुष्य भी उस कृपा-लाभ से वंचित नहीं रहता था। फलस्वरूप धीरे 
घीरे उन्हें गले का एक बड़ा भयंकर रोग हो गया, परन्तु फिर भी आग्रह करने पर 
भी वे इतनी मेहनत करना नहीं छोड़ते थे। जैसे ही वे सुनते कि बाहर आये हुए 
लोग उनसे मिलने के इच्छुक हैं, तो उन्हें अन्दर बुलाये विना वे नहीं मानते थे और 
उनके सव प्रश्नों का उत्तर देते थे। जब उन्हें ऐसा करने से रोका जाता था, तो वे 
उत्तर देते थे, मैं परवाह नहीं करता। यदि एक भी मनुष्य की सहायता हो सके, तो 
मैं ऐसे हज़ारों शरीर छोड़ने को तैयार हँ---एक आदमी कौ भी सहायता करना 
अपूर्वे पुरुषाथे है। उनके लिए विश्राम मानो था ही नहीं। एक वार एक मनुप्य 

ने उनसे पूछा, “महाराज, आप बड़े योगी हैँ---आप अपना मन थोड़ा अपने शरीर 
की ओर ही क्‍यों नही लगा देते, जिससे आपकी वीमारी ठीक हो जाय ? ” पहले तो 
उन्होंने उत्तर नहीं दिया, परन्तु जब वही प्रश्न कई वार पूछा गया तो उन्होंने धीरे से 
कहा, “मित्र, मैं समझता था कि तुम ज्ञानी हो, परन्तु तुम भी संसार के अन्य लोगों के 
समान ही वाते करते हो। यह सारा मन मैंने ईश्वरापंण कर दिया है तो क्‍या अब 
में इसे वापस ले लू और इसे इस शरीर में छगाऊँ, जो आत्मा का केवल पिजड़ा है ? ” 
इस प्रकार वे छोगों को उपदेश देने लगे, और अन्त में यह ख़बर फैल गयी कि उनका 
अन्तकाल समीप आ गया है) तब तो पहले की अपेक्षा कही अधिक झुण्डों में छोग उनके 
पास आने छगे। तुम यह अनुमान नहीं कर सकते कि भारत में ऐसे महान्‌ सावु-संतों 
के समीप लोग किस प्रकार जाते है--कैसे वे उनके चारों ओर भीड़ जमा कर लेते हैं 
और उनके जीवन-काल में ही देवतास्वरूप पूजते हैं। हजारों उनके पहने हुए 
वस्त्रों की कोर को ही छूने मात्र की प्रतीक्षा करते रहते हैं। दूसरों की आध्यात्मिकता 
का हृदय से आदर करने से ही मनुप्य में आव्यात्मिकता उत्पन्न होती है। मनुप्य जो 
कुछ हृदय से चाहता और आदर करता है, वही उसे मिल जाता है--राष्द्रों 
के सम्बन्ध में भी ठीक यही बात है। यदि तुम भारत में जाकर एक राजनीतिक 
भाषण दो, तो वह चाहे जितना ओजस्बी क्‍यों न हो, तुम्हें वहाँ बहुत कम 
श्वोता मिलंगे, परन्तु यदि तुम धर्म का प्रचार करने जाओ और इसके बारे 
में केवछ शाब्दिक विवेचन ही न करों, बरन्‌ उसे अपने जीवन में उतारो 
नी, तो सैकड़ों मनुप्य केवल उसे सुनने ही न आयेंगे, वरन्‌ तुम्हारे चरण भी स्पर्श 
करेंगे। जब छोगों ने यह सुना कि ये महापुरुष सम्भवत्ः उन्हें शीघ्र ही छोड़कर 
चले जायेंगे, तो वे उनके पास पहले की अपेक्षा और अधिक मसंब्या में 
आने रंगे और मेरे गुरुदेव अपने स्वास्थ्य की थोड़ी सी भी चिन्ता न करते हुए 
है निरन्तर उपदेश देते रहे। हम लोग भी उन्हें इस बात से रोक न सके। वहुत 
से छोग तो बड़ी बड़ी दूर से आते थे और मेरे गुरुदेव जब तक उनके प्रडनों का उत्तर 
नहीं दे देते थे, तब तक विश्लाम नहीं करते थ। वे यही कहा करते थे---जवब तक में 
बोल सकता हूँ, तव तक मैं उन्हें उपदेश देता रहूँगा।' और उन्होंने अपने कवन को सदा 
पूरा किया। एक दिन उन्होंने हम सव लोगों से कहा-- मैं आज दस शरीर का त्याग 
करूँगा; और वेदों के परम पवित्र बब्दों का उच्चारण करते करते उन्होंने महासमाधरि 
में प्रवेश किया। 
उनका सन्देश सथा उनके विचार ऐसे बहुत थोटे छोगों को ज्ञात थे, जो उन 
प्रचार कर सहृते। अन्य छोगों के अतिरिक्त: वे कुछ युव क्र बालकों को, जो संसार में 
जपना सब झुछ छोड़ चुके थे तवा उनका कार्य चलाने को तैयार थे, अपने पीछे छो 5 


२६७ मेरे गुरुदेव 


गये। उनका दमन करने की चेष्टा लोगों ने की, परन्तु मेरे गुरुदेव के असामान्य जीवन 
द्वारा उनके हृदय में जो स्फूति भर गयी थी, उसके कारण वे अचल बने रहे। वर्षों से 
उस परम मंगल विभति के सहवास के कारण उन्होंने अपना मार्ग नहीं छोड़ा) ये 
नवयुवक जिस नगर में पैदा हुए थे, उसीकी गलियों में भिक्षाटन करते हुए अपना कार्य 
करते रहे, यद्यपि उनमें से कई वड़े उच्च घरानों के थे। प्रथम तो उन्हें तीत्र विरोध 
का सामना करना पड़ा, परन्तु उन्होंने घैये नही छोड़ा और घीरे घीरे उन महापुरुष 
-के दिव्य सन्देश वे भारत में दिन-प्रतिदिन फैलाने छूगे; यहाँ तक कि सारा देश मेरे 
गुरुदेव के उपदेशों से गूज उठा। बंगाल प्रान्त के एक दूर गाँव में पैदा हुए इन 
महापुरुप ने, जिन्हें पाठशाला में शिक्षा भी नहीं मिली थी, केवल अपने दुढ़ निश्चय 
से सत्य की उपलरूव्धि की तथा उसे दूसरों को प्रदान किया, और उसे जीवित रखने 
के लिए वे कुछ थोड़े से नवयुवक छोड़ गये। 
आज श्री रामकृष्ण परमहंस का नाम भारत में लाखों पुरुषों को ज्ञात है। इतना 
ही नहीं, वरन्‌ उस महापुरुष की शक्ति भारत के वाहर भी फैल गयी है और इस 
संसार में सत्य के सम्बन्ध में अथवा आध्यात्मिक ज्ञान के वारे में यदि मैं कहीं एक 
शब्द भी कभी वोला हूँ तो उसका सारा श्रेय मेरे गुरुदेव को है--भूलें केवल 
मेरी हैं। 
आघुनिक संसार के लिए श्री रामकृष्ण का सन्देश यही है--- मतवादों, आचारों, 
पंथों तथा गिरजाघरों एवं मन्दिरों की चिता न करो। प्रत्येक मनुष्य के भीतर जो 
सार वस्तु अर्थात्‌ आत्म-तत्त्व विद्यमान है, इसकी तुलना में ये सव तुच्छ हैं, और मनुष्य 
के अन्दर यह भाव जितना ही अधिक अभिव्यक्त होता है, वह उतना ही जगत्कल्याण 
के लिए सामथ्यंवान हो जाता है। प्रथम इसी धर्म-बन का उपाजंन करो, किसीमें 
दोप मत ढढ़ो, क्योंकि सभी मत, सभी पथ अच्छे हैं। अपने जीवन द्वारा यह दिखा दो 
कि धर्म का अर्थ न तो शब्द होता है, नवाम और न सम्प्रदाय, वरन्‌ इसका अर्थ होता है 
आध्यात्मिक अनुभूति। जिन्हें अनुभव हुआ है, वे ही इसे समझ सकते हैं। जिन्होंने 
घर्मलाभ कर लिया है, वे ही दूसरों में घर्मभाव संचारित कर सकते हैं, वे ही मनुष्य 
जाति के श्रेष्ठ आचारय हो सकते हैं--केवलरू वे ही ज्योति की शक्ति हैं।' 
जिस देश में ऐसे भनुप्य जितने ही अधिक पैदा होंगे, वह देश उतनी ही उन्नत 
अवस्था को पहुंच जायगा और जिस देश में ऐसे मनुष्य विल्कुल नहीं हैं, वह नष्ट हो 
जायगा--वह किसी प्रकार नहीं वच॒ सकता। अतः मेरे गुरुदेव का मानव जाति के 
लिए यह सन्देश है कि प्रथम स्वयं घामिक वनो और सत्य की उपलरूब्बि करो।' 
वे चाहते थे कि तुम अपने श्रातृ-स्वहूप समग्र मानव जाति के कल्याण के लिए 
सर्वस्व त्याग दो । उनकी ऐसी इच्छा थी कि श्रातृ-प्रेम के विपय में वातचीत बिल्कुल 

न करो, वरन्‌ अपने शब्दों को सिद्ध करके दिखाओ। त्याग तथा प्रत्यक्षानुभूति का 
समय आ गया है, और इनसे ही तुम जगत्‌ के सभी घर्मो में सामंजस्य देख पाओगे। 
तब तुम्हें प्रतीत होगा कि आपस में झगड़े की कोई आवश्यकता नहीं हैं और तभी तुम 
समग्र मानव जाति की सेवा करने के लिए तैयार हो सकोमगे। इस वात को स्पष्ट 
रूप से दिखा देने के लिए कि सव धर्मो में मूल तत्त्व एक ही है, मेरे गुरुदेव का अवतार 
हुआ था। अन्य धर्म-संस्थापकों ने स्वतन्त्र धर्मो का उपदेश दिया था और वे धर्म 
उनके ताम से प्रचलित हैं; परन्तु उन्नीसवीं शताब्दी के इन महापुरुप ने स्वयं के लिए, 
कोई भी दावा नहीं किया। उन्होंने किसी घर्म को क्षुब्ध नहीं किया, क्योंकि उन्होंने 
प्रत्यक्ष अनुभव कर लिया था कि वास्तव में सव धर्म एक ही 'चिरन्तन धर्म' के अभिन्न 
अंग हैं। 


श्री रामकृष्ण और उनके विचार 


श्री रामकृष्ण अपने को--अवतार शब्द के स्थूल अर्थ में---एक अवतार कहा 
करते थे, यद्यपि मैं यह बात समझ नहीं पाता था। मैं कहता था कि वे वेदान्त की 
दृष्टि से ब्रह्म हैं; किन्तु उनकी महासमाधि के ठीक पूर्व, जब उन्हें साँस लेने में कष्ट 
हो रहा था, मैं अपने मन में सोच रहा था कि क्या इस वेदना में वे भी अपने को 
अवतार कह सकते हैं। उस समय उन्होंने मुझसे कहा, अरे! जो राम था, जो 
कृष्ण था, वही रामक्ृष्ण हो गया है--लेकिन तेरे वेदान्त की दृष्टि से नहीं ! ” उनका 
मुझ पर प्रगाढ़ स्नेह था, जिससे बहुत से लोग मुझसे ईर्ष्या करने लगे थे। वे दृष्टि से 
किसीका चरित्र जान लेते थे और अपनी राय कभी नहीं बदलते थे। उन्हें मानो 
अतीन्द्रिय बोध हो जाता था, जब कि हम लोग किसीके चरित्र को बृद्धि द्वारा जानने 
की कोशिश करते हैं, जिसका परिणाम यह होता है कि हमारे निर्णय प्रायः ग़लत होते 
है। वे कुछ व्यक्तियों को अपना अन्तरंग कहते थे, जिन्हें वे अपने स्वरूप के तथा 
योग के गुह्य रहस्यों को सिखाते थे। वाहरवालों या बहिरंगों को वे उन दृष्टान्तों 
से शिक्षा देते थे, जो अब वचनामृत' कहे जाते हैं। वे उच्त नवयुवकों (अन्तरंगो) को 
अपने कार्य के लिए तैयार करते थे, और यद्यपि वहुत से लोग उनके बारे में शिकायतें 
करते, तथापि वे उन पर ध्यान नहीं देते थे। किसी बहिरंग के विषय में, उसके कार्यों 
के आधार पर, किसी अन्तरंग की अपेक्षा अधिक अच्छी धारणा हो सकती है, किन्तु 
अन्तरंगों के प्रति मैं एक अन्धविश्वासी की भाँति आदर भाव रखता हूँ। कहावत 
है, मुझे प्यार करते हो, तो मेरे कुत्ते को भी प्यार करो'। मैं उस ब्राह्मण पुरोहित 
से अत्यधिक प्रेम करता हूँ; इसलिए जो कुछ उन्हें प्रिय था, जिसके प्रति उनमें सम्मान 
था, वह मुझे प्रिय है! मेरे बारे में उन्हें आशंका थी कि अगर मुझे मेरे पर छोड़ 
दिया जाय तो मैं किसी सम्प्रदाय की स्थापना कर दूँगा। 
कुछ लोगों से वे कहते थे, “तुम इस जीवन में घर्मछाभ नहीं कर सकते।” 
वे हर चीज़ को जान जाते थे और इससे इसका अथे समझ में आ जाता है कि कुछ 
लोगों के साथ वे वैसा व्यवहार क्‍यों करते थे, जो पक्षपात प्रतीत होता था। एक 
वैज्ञानिक की हैसियत से वे समझते थे कि भिन्न भिन्न व्यक्तियों के लिए भिन्न भिन्न 
उपचार की आवश्यकता है। अन्तरंगों के अलावा अन्य किसीको उनके कमरे में 
सोने की अनुमति नहीं थी। यह कहना सत्य नहीं है कि जिन्होंने उनका दर्शन नहीं 

किया है, उन्हें मोक्ष नहीं मिलिगा और यह भी सत्य नहीं है कि जो तीन वार उनका 
दर्शन कर चुका है, उसे मुक्ति मिल जायगी। 

जन-समाज को, जो किसी उच्चतर शिक्षा को ग्रहण करने में अक्षम है, उसे वे 
भचारद की भक्ति का उपदेश देते थे। 

साघारणतः वे द्वैतववाद की शिक्षा दिया करते थे। अद्वैतवाद की शिक्षा न देने 
का उन्होंने नियम बना लिया था। लेकिन उसकी शिक्षा उन्होंने मुझे दी। पहले मैं 
हेतवादी था। 


श्री रामकृष्ण : राष्ट्र के आदर्दा 


किसी राष्ट्र के अभ्युदय के लिए उसके पास एक आदर्श होना आवश्यक है। असल 
में वह आदर्श है निगुंण ब्रह्म । लेकिन चूँकि तुम सव लोग किसी निराकार आदर से 
प्रेरणा नहीं प्राप्त कर सकते, इसलिए तुम्हें साकार आदर्श चाहिए। श्री रामकृष्ण 
के व्यक्तित्व के रूप में वह तुम्हें मिला है। अन्य व्यक्ति अब हमारे आदर क्यों नहीं 
वन सकते, इसका कारण यह है कि उनके दिन लद॒ चुके हैं; और इसके लिए कि 
वेदान्त सबको उपलब्ध हो सके, निश्चय ही ऐसा व्यक्ति चाहिए, जिसकी सहानुभूति 
वर्तमान पीढ़ी से हो। श्री रामकृष्ण से इसकी संपूर्ति होती है। अतः अब तुम्हें चाहिए 
कि उनको सबके समक्ष रखो। चाहे उन्हें कोई साधु माने या अवतार माने, इससे 
कोई अन्तर नहीं पड़ता । 

उन्होंने कहा था कि हम लोगों के वीच वे एक वार फिर आयेंगे। तब, मेरे ख्याल 
से, वे विदेह मुक्ति को ग्रहण करेगे। यदि तुम कार्य करना चाहते हो तो निश्चय ही 
तुम्हारा कोई ऐसा इष्ट देवता, या जिसे ईसाई लोग अभिभावक देवदूत' कहते है, 
होना चाहिए। मेरी कल्पना में कभी कभी यह आता है कि विभिन्न राष्ट्रों के विभिन्न 
इष्ट-देवता हैं और इनमें से प्रत्येक अपनी श्रेष्ठता के लिए सचेप्ट है। कभी कभी मैं 
यह कल्पना करता हूँ कि ऐसा इष्ट देवता किसी राष्ट्र की सेवा करने में असमर्थ हो 
जाता है। 


व्याख्यान, प्रवचन एवं कक्षालाप-+-& 
(कृष्ण और गीता) 


७-१८ 


कृष्ण 
(कैलिफ़ोनिया में दिया हुआ भाषण, अप्रैल १, १९०० ई०) 


कृष्ण का आविर्माव लगभग ठीक उन्ही परिस्थितियों से परिवेष्टित है, जिनसे 
भारतवपं में बौद्ध धर्म का जन्म हुआ। केवल यही नही, उस समय की सी घटनाएँ 
हम अपने समय में भी घटित होते देख रहे हैं। 

कोई एक आदर्श होता है। साथ ही अनिवार्य रूप से मानव जाति का एक ऐसा 
विज्ञाल वृह्त्तर अंश भी सर्देव होता है, जो उस आदरों के समीप, बौद्धिक स्तर पर 
भी नहीं पहुँच पाता | . . .सबल व्यक्ति ही उसे संपन्न कर पाते है, कितु उन्हें बहुबा 
दुबेलों के प्रति सहानुभूति नहीं होती। सबलों के निकट दुर्वबल भिखारी मात्र है। 
सब॒ल आगे बढते चले जाते हैं।. . .यह तो खैर हमें स्पप्ट ही है कि स्वीकृत होने 
योग्य उच्चतम स्थिति दुर्वलों के प्रति सहानुभूतिपूर्ण और सहायक होने की है। 
किन्तु अनेक वार हमारे सहानुभूतिपूर्ण होने के मार्ग को दार्यनिक भवरुद्ध कर देता है। 
यदि हम इस सिद्धान्त का अनुसरण करनेवाले हों कि इस संपूर्ण अनन्त जीवन की 
अभी कुछ वर्षो के इस प्रस्तुत अस्तित्व द्वारा ही निर्वारित कर डालना है. . .तब तो 

वह हमारे लिए वहत ही निराशामय है . . .और जो निर्वेल हैं, उनकी ओर मुड़्कर 

पीछे देखने का समय हमारे पास नही हैं। कितु यदि यह स्थिति न हो--यदि जगत्‌ 
उन अनेक पाठशालाओं में से केवल एक हो, जिनके मब्य हमें गुजरना है, यदि चिरतन 
जीवन, शाश्वत नियम द्वारा ही ढलता, गढता तथा निरदिप्ट होता हो, और गाइवतत 
नियम तथा शाइवत अवसर हर एक की प्रतीक्षा कर रहे हों--तो हमें जल्दी में होने 
की आवशध्यकता नहीं ! तब हमारे पास सहानुभूति करने, आस-पास देखने, दुर्बलों को 
सहारे का हाथ देने और उन्हें ऊपर उठाने का समय है। 

बौद्ध धर्म में हमें संस्कृत के दो शब्द मिलते हैं : धर्म और संघ। कितु एक परम 
विचित्र तथ्य यह है कि कृष्ण के शिप्यों और अनुयायियों के पास अपने बर्म का कोई 
नाम नहों है; विदेशी छोग यद्यपि उसे हिन्दू धर्म या ब्राह्मणवाद कहते हैं । चर्म एक हें 
और संप्रदाय (संघ) अनेक। जिस क्षण उसे तुम एक नाम दे देते हो, घ्यप्टीकृत 
कर दोप से पृथक कर देते हो, वह एक संप्रदाय बन जाता हूँ, घम नहीं रह जाता। 
संप्रदाय अपने निजी सत्य का उद्घोष करता हू और यह घोषणा करता हे कि अन्यत्र 

कहीं भी सत्य नहीं है। धर्म यह विश्वास करता है कि संसार में धर्म केवल एक ही 
रहा है और अब भी केवल एक ही है। दो धर्मो का अस्तित्व कभी भी नहीं रहा है। 
वही एक धर्म विभिन्न स्थानों में विभिन्न पक्षों को प्रस्तुत करता है। (उसका) 
काय है, मानवता के लक्ष्य और प्रयोजन के सम्यक्‌ वोध पर विचार करना । 

कृष्ण का यही महान्‌ कार्य था : हमारी आँखों को स्वच्छ कराना और मानवता 
की ऊध्वंगामी तथा अग्रगामी प्रगति को विशालतर दृष्टि से दिखाना। उनका ही 
पहला हृदय था, जिसमें सवमें विद्यमान सत्य को देख सकने की विशारूता थी, और 
उनकी ही प्रथम वाणी थी, जिससे प्रत्येक और समस्त के निमित्त सुन्दर शब्द उच्चरित 
हुए । 

यह कृष्ण बुद्ध के लगभग एक हज़ार वर्ष पूर्व हुए। . . .वहुत से लोग इस वात 
में विश्वास नहीं करते कि उनका कभी अस्तित्व भी था। कुछ लोगों का विश्वास है 
कि (क्ृष्ण की उपासना) प्राचीन सूर्योपासना (से विकसित हुई) ) ऐसा प्रतीत होता 
है कि कृष्ण कई हुए है : एक का उल्लेख उपनिषदों में है, दूसरे कोई राजा थे, अन्य एक 
सेनानी। इत सबको एक क्रृष्ण में पुंजीभूत कर दिया गया है। किंतु इससे कुछ 
बनता-विगड़ता नहीं । तथ्य यह है कि कोई ऐसा व्यक्ति आता है, जो आध्यात्मिकता 
में अद्वितीय है। तब उसके चारों ओर सभी तरह की दंतकथाओं की सृष्टि हो जाती 
है। कितु ऐसे जिस एक व्यक्ति को लेकर जिन वाइविलों और कथाओं की रचना 
होती है, उसके चरित्र के अनुसार उनको पुन: ढालना होता है। वाइविल के नव 
व्यवस्थान में पायी जानेवाली समस्त कथाओं को ईसा के स्वीकृत जीवन और चरित्र 
के अनुझूप ढालना पड़ा है। बुद्ध से संबंधित समस्त भारतीय कथाओं में भी उनके 
समग्र जीवन का मूल स्वर--दूसरों के लिए आत्म-त्याग--सुरक्षित रखा गया 
ह[& 2४४ 

क्ृष्ण में हमें उनके संदेश में . . .दो विचार सर्वोपरि मिलते हैं : पहला है 
विभिन्न विचारों का सामंजस्य; और दूसरा है अनासक्ति। मनुष्य पूर्णत्व को, 
सर्वोच्च लक्ष्य को, राजसिहासन पर बैठे रहकर, सेनाओं का संचालन करते रहकर, 
राष्ट्रों के निमित्त विराट योजनाओं को कार्यान्वित करते रहकर, प्राप्त कर सकता 
है। वस्तुतः कृष्ण का महान्‌ उपदेश युद्धक्षेत्र में ही प्रदान किया गया है। 

कृष्ण प्राचीन पुरोहितों की सारी छलना, विडंवना और उनके विधि-विधानों 
की व्यर्थता के मर्म को अच्छी तरह समझ गये थे; कितु फिर भी उन्हें इन बातों में 
कुछ अच्छाई भी मिली। 

यदि तुम एक सबल मनुष्य हो, तो चहुत अच्छा है। कितु तब उन लोगों की भर्त्सना 
न करो, जो तुम्हारे लिए अभीष्ट मात्रा में बलवान नहीं है। . . . हर कोई कहता है, 

बुरा हो तुम्हारा !” लेकिन यह कहनेवाला कौन है, बुरा हो मेरा, जो मैं तुम्हारी 
सहायता नहीं कर सकता ?” लोग अपनी क्षमता, सामथ्य और ज्ञान के अनुरूप 
जो कुछ उनसे संभव है, ठीक कर रहे हैं। वुरा हो मेरा, जो मैं उन्हें उठाकर वहाँ 
नहीं छा सकता, जहाँ मैं हें ! 
अतः कृष्ण का कहना है कि अनुष्ठान, देवताओं की पूजा, और दंतकथाएँ, सब 
ठीक है। . . .क्यों ? क्योंकि वे सब उसी लक्ष्य की ओर ले जाते है। अनुष्ठान, ग्रंथ 
और आडइंवर--ये सव श्खला की कड़ियाँ हैं। वस, पकड़ लो ! वही एक चीज़ है। 
यदि तुम निशछल हो और तुमने किसी एक कड़ी को सचमुच पकड़ लिया है, तो उसे 
छूटने न दो, फिर शेप का आ जाना श्रुव है। (कितु लोग ) पकड़ते ही नहीं । वे इसीका 
निर्णय करने और इसी पर झगड़ने में समय बिताते रहते हैं कि पकड़ना क्या चाहिए 
और आखिर किसी भी चीज़ को पकड़ नहीं पाते।. . .सत्य का पीछा हम सदैव 
करते रहते हैं, लेकिन उसे पाना कभी नहीं चाह॒ते।. . .हम केवल इधर-उधर 
भटकने और पूछने का सुख भर चाहते है। हमारे पास शक्ति प्रचुर है, कितु हम उसका 
व्यय इस प्रकार करते है। इसी कारण कृष्ण ने कहा है: एक ही केंद्र से निकल कर 
बाहर फैली इन झांंखलाओं में से किसी एक को पकड़ छो। कोई एक पग दूसरे की 
अपेक्षा वड़ा नही है।. . .धर्म के किसी भी पक्ष की, जहाँ तक वह नि३छल है, 
भर्सना न करो। इन श्ूखलाओं में किसी एक को पकड़े रहो और वह तुम्हें केंद्र में 
खींच ले जायगी। शेप सब स्वयं तुम्हारा हृदय ही तुम्हें सिखा देगा। भीतर बैठा 
हुआ गुरु सभी मत-मतांतरों और दशनों की शिक्षा दे देगा. . . 
कृष्ण भी ईसा की भाँति अपने को ईश्वर मान कर वात करते हैं। वे देवता को 
अपने भीतर देखते हैं। और वे कहते है, मेरे मार्ग से भटक कर कोई व्यक्ति नहीं जा 
सकता। सबको मेरे पास आना ही है। मुझको कोई जिस रूप में भजता है, उसको 
मैं उसी रूप के प्रति श्रद्धा प्रदान करता हूँ, और उसीके द्वारा मैं उसको मिलता 
हूँ. ..; उनका हृदय संपूर्णतः जनसाधारण के लिए है। 
स्वतंत्र, कृष्ण झुकने से अस्वीकार करते हैं। उन्तकी निर्भीकता हमें डरा देती 
है। हम हर वस्तु पर निर्भर है---कुछ अच्छे शब्दों पर, परिस्थितियों पर। कितु जब 
आत्मा किसी भी वस्तु, जीवत तक पर, निर्भर न रहता चाहे, तो वह दर्शन की परा- 
काष्ठा है, मनुष्यत्व की पराकाष्ठा है। उपासना भी उसी लक्ष्य तक ले जाती है। 
कृष्ण उपासना पर बड़ा वल देते हैं। ईश्वर की उपासना करो! 
इस संसार में हम विविध प्रकार की उपासना देखते हैं। रोगी मनृप्य ईश्वर के 


१. गीता ॥४११॥। 

प्रति बड़ा पूजा भाव रखता है। . . . अपनी संपदा खो देनेवाला व्यक्ति धन पाने के 
निमित्त बड़ी पूजा करता है। लेकिन सर्वोच्च उपासता उस व्यक्ति की है, जो ईश्वर 
को ईब्वर के निमित्त ही प्रेम करता है। (यह प्रशव किया जा सकता है कि ) यदि ईश्वर 
है, तो ससार में इतना दुःख क्‍यों हैं ? उपासक उत्तर देता है: “. . . दुःख इस जगत्‌ 
में अवश्य है, (कितु ) इस कारण मैं ईश्वर को प्रेम करना नहीं छोड़ सकता । मैं उसकी 
उपासना इसलिए नही करता कि वह मेरे (दुःख) को हर ले। मैं उसको इसलिए 
प्रेम करता हूँ कि वह साक्षात्‌ प्रेम है।” अन्य (प्रकार की उपासना) निम्नस्तरी 
है। कितु कृष्ण किसीकी भी निदा नहीं करते। निईचल खड़े रहने की अपेक्षा कुछ 
करना अधिक अच्छा है। जो मनुप्य ईश्वर की उपासना आरंभ कर देता है, उसका 
विकास क्रमण. होता रहेगा और वह ईइ्वर को केवल प्रेम के ही निमित्त प्रेम करने 
लगेगा।. . . 
इस जीवन को जीते हुए पवित्रता कैसे प्राप्त की जाय ? क्या हमें वन की गुफाओं 

जाना चाहिए ? उससे क्या राभ होगा ? यदि मन नियंत्रण के बाहर हो तो गुफा 
रहने से कोई लाभ नही, क्योकि वही मन सारा उत्पात वहाँ भी उपस्थित करेंगा। 
गुफा में हमें वीस दौतान मिलेंगे, क्योंकि सारे गतान मन में विद्यमान हैँ। यदि मन 
पर नियत्रण हो, तो हम जहाँ भी हों, वही गुफा प्राप्त कर सकते हैं 

बह हमारा मनोनाव ही है, जो हमारे जगतू--बह हमारे लिए जो भी है--की 
रचना करता है। हमारे विचार वस्तुओं को सुदर बनाते हैं, हमारे विचार ही 
वस्तुओं को कुरूप वनाते है। सारा जगत्‌ हमारे अपने मनों में है। वस्तुओं को 
सम्यक्‌ दृष्टि से देखना सीखों। पहले, इस संसार में विश्वास करो--कि हर वस्तु 
के पीछे अर्थ हैं। जगत्‌ की प्रत्येक वस्तु शुभ, पवित्र और सुंदर है। यदि कुछ तुम्हें 
अशुन लगे, तो सोचो कि तुम उसे सम्बक्‌ दुप्टि से समझ नही पा रहे हो। बोझ अपने 
ऊपर डाल दो। . . .जब जब हम यह कहने को छालायित हो कि संत्नार की अबोगति 
हो रही है, तो हमें स्वयं अपना वियलेपण करना चाहिए, और तब हमें अनुभव 
होगा कि वस्तुओं को उनके वास्तविक स्वरूप में देखने की शवित ही हमने खो 
दी है। 

दिन और रात कर्म करते रहो। देख, में तो विश्व का प्रभु हूँ। मेरा कोई 
भी कर्तत्य नहीं.हे। हर कर्तव्य बंबत है। कितु में कर्म के निमित्त कर्म करता रहता 
हूँ। यदि मैं एक क्षण को भी कर्म वंद कर दूं, (तो सव अस्त-व्यस्त हो जाय) ।”' कतंव्य 
के विचार से रहित होकर तू भी इसी तरह कर्म कर।. . . 


मे 
मे 


१. वही, ३३२२-२३॥। 

यह जगत्‌ एक खेल है। तुम उस (ईरवर) के साथ के खिलाड़ी हो। चलते 
रहो, और विना किसी दुःख, विना किसी क्लेश के कर्म करते रहो ! उसके खेल को 
दरिद्व वस्तियों में देखो, विशाल वक्षों में देखो ! जनसाधारण को ऊपर उठाने के 
लिए कार्य करो ! इसीलिए नहीं कि वे अधम या पतित है; कृष्ण ऐसा नहीं 
कहते । 
क्या तुम जानते हो कि अच्छा काम इतना कम क्‍यों हो पाता है ? श्रीमती जी 
दरिद्व वस्तियों में जाती हैं।. . .कुछ स्वर्ण मुद्राएँ देती है और कहती हैं, मेरे 
दरिद्रो, यह लो और सुखी हो ! ”. . .अथवा गली में चली जा रही उन सं भ्रान्त 
महिला को एक दरिद्व व्यक्ति दिखलाथी पड़ता है और वह उसके पास पाँच पैसे फेंक 
देती हैं। इसमें निहित अघर्म की वात पर विचार करो ! धन्य हैं हम, कि प्रभु ने 
हमें तुम्हारे निजी व्यवस्थान में अपना उपदेश दे रक्‍्खा है। ईसा ने कहा है, तुमने 
जितना भी मेरे वंघुओं में से दीततम के प्रति किया है, वह तुमने मेरे लिए किया है।' 
यह सोचना पाखण्ड है कि तुम किसीकी सहायता कर सकते हो। पहले इसे सहायता 
करने के विचार को जड़ से निकाल दो और तव उपासना करने जाओ। ईइवर 
के बच्चे तुम्हारे गुरु के बच्चे हैं। (और बच्चे पिता के ही विविध रूप हैं) | तुम 
उसके सेवक हो। जीवंत ईइवर की सेवा करो ! तुम्हारे पास ईश्वर अंधों, पंगुओं, 
दरिद्रों, निवंछों और नारकीयों के रूप में आता है। तुम्हारे पास पूजन करने का 
कितना महिमान्वित अवसर है ! लेकिन जिस क्षण तुम यह सोचने लगते हो कि तुम 
सहायता' कर रहे हो, तुम सारी चीज़ को विगाड़ देते हो और स्वयं को पतित कर 
लेते हो। यह जानते हुए कर्म करो। तुम पूछोगे, 'इससे क्या होगा ?” तुमको वह 
हृदय टूटने की, उस भीषण क्छेश की प्राप्ति नहीं होगी।. . -तव कर्म दासता 
नहीं रह जाता। वह एक खेल, स्वयं में ही आनंद वन जाता है। कर्म करो ! 
अनासक्त वनों! यही समग्र रहस्य है। यदि आसक्त हो जाते हो, तो दुःखी 
होते हो।. . . 
हम जीवन में जो भी करते हैं, उससे अपने को तदाकार कर देते हैं। एक 
व्यक्ति मुझसे कड़े शब्द कहता है। मैं क्रोच आता अनुभव करता हूँ। कुछ क्षणों में 
क्रोध और मैं एक हो जाते हैं, और तव क्लेश आता हैं। अपने को केवल ईइवर से 
संलग्न करो और किसी वस्तु से नहीं, क्योंकि और सव वस्तुएँ असत्‌ हैं। असत्‌ 
में आसवित क्लेश उत्पन्न करेगी। केवल एक ही सत्ता है जो सत्य है, केवल एक 
ही जीवन है जिसमें न विवय है, न (विपयी)॥. . . 
कितु अनासकत प्रेम तुमकों हानि नहीं पहुँचायेगा। कुछ भी करों--विवाह 
करो, वच्चे होते दो।. . .जो अच्छा छगे, वह करो--कुछ भी तुमको हानि नहीं 

करेगा। मेरा का विचार लछेकर कुछ न करो। कतेव्य कतंव्य के लिए; कर्म 
कर्म के लिए। वह तुम्हारे लिए क्या है? तुम उससे अलग खड़े हो। 

जब हम उस अनासक्ति तक पहुँचते हैं, तभी जगरत्‌ के आइ्चर्यजनक रहस्य 
को समझ सकते हैं; कैसे वह (जगत्‌ ) तीब् क्रियाशीलता और स्पंदन है, तथा साथ 
ही गहन शांति और निरचलता भी है; किस प्रकार वह प्रतिक्षण कार्य और प्रति- 
क्षण विश्राम भी है। वही इस जगत्‌ का रहस्य है--एक ही में वेयक्तिक और 
निर्वेबक्तिक, एक ही में ससीम और असीम । तभी हम उस' रहस्य को प्राप्त कर 
सकेंगे। वह जो प्रखर कर्म के मध्य महत्तम अकर्म, और महत्तम अकमं में प्रखर 
कर्म देखता है, योगी का पद लाभ कर चुका है।”' वही सच्चा कर्मी है, अन्य कोई 

नहीं। हम अल्प सा कर्म करते हैं और अपने को ध्वस्त कर डालते हैं। क्‍यों ? 

हम उस कम के प्रति आसकत हो जाते हैं। यदि हम उससे आसवत न हो जाये, तो 
उसके साथ साथ हमें अनंत विश्वाम भी प्राप्त होगा।. . . 

अनासक्ति के इस रूप तक पहुँच पाना है कितना कठित ! अतएव कृष्ण हमें 
निम्ततर मार्ग और पद्धतियाँ दिखलाते हैं। प्रत्येक व्यक्ति के लिए सबसे सरल 
मार्ग है, (अपना) कार्य करना और फलों को ग्रहण न करना । यह हमारी तृष्णा है, 
जो हमें वाँधती है। यदि हम कर्मो के फलों को ग्रहण करते हैं, चाहे वे अच्छे हों या 
बुरे, तो हमको उन्हें सहन करना ही पड़ेगा। कितु यदि हम कर्म स्वयं अपने लिए 
न करके पूर्णरूपेण प्रभु की महिमा के निमित्त करें, तो फल अपनी चिता स्वयं ही 
कर लेंगे। कर्म करने का ही अधिकार तुम्हें है, उनके फलों का नहीं।”' सैनिक 
फलों के लिए कर्म नहीं करता। वह अपना क॒तंव्य करता है। यदि पराजय होती 
है, तो वह सेनानी की है, सैनिक की नहीं। हम अपना कर्म प्रेम के निमित्त करते 
हैं--सेनानी के प्रति प्रेम, प्रभ्‌ के प्रति प्रेम के निमित्त।. . . 

यदि तुम सबल हो, तो वेदांत दर्शन को ग्रहण कर स्वाधीन हो जाओ। यदि 
तुम वह नहीं कर सकते, तो ईश्वर की उपासना करो; यदि वह नहीं, तो किसी 
भअतिमा की पूजा करो। यदि वह भी करने की शक्ति तुममें न हो, तो छाभ के 
विचार से रहित होकर कुछ शुभ कर्म करो। तुम्हारे पास जो कुछ है, वह सब प्रभु 
की सेवा में समपित कर दो। लड़ते रहो। पत्र, पुप्प और जलू--मेरी वेदी पर 


कोई भी व्यक्ति जो कुछ चढ़ाता है, मैं उसे एक समान प्रसन्नता से ग्रहण करता हूँ ।'* 





१. वही, ४।१८॥ 
२. वही, २४४७॥ 
रे वही, ९१२६॥ 

यदि तुम कुछ भी, एक शुभ कर्म तक नहीं कर सकते, तो (प्रभु की) शरण लो। 
ईश्वर समस्त प्राणियों के हृदय में स्थित है, और वह उनको अपने चक्र पर भ्रमाया 
करता है। अपने संपूर्ण हृदय और आत्मा से तू उनकी शरण में जा।”. . , 

प्रेम के इस सिद्धांत पर कृष्ण ने (गीता में) जिन सामान्य भावों का उपदेश 
किया है, उनमें से कुछ ये हैं। प्रेम पर प्रवचन अन्य ग्रन्थों (में) भी हैं, जैसे बुद्ध के, 
ईसा के। 

अव कृष्ण के जीवन के संबंध में कुछ शब्द। ईसा और कृष्ण के जीवन में प्रचुर 
मात्रा में सादृइय मिलता है। इस वात पर वाद-विवाद चल रहा है कि कौन किसका 
ऋणी है। दोनों ही स्थानों में एक अत्याचारी राजा था। दोनों का ही जन्म 
चरनी में हुआ। दोनों के माता-पिता वंदी थे। दोनों की रक्षा देवदूतों ने की । 
दोनों दृष्टांतों में उस वर्ष जन्मे सभी लड़कों की हत्या कर दी गयी। वचपन एक ही 
जैसा है।. . . अंततः दोनों की हत्या हुईं। कृष्ण की मृत्यु दुर्घटना से हुईं; जिस 
व्यक्ति ने उन्हें मारा था, उसे वे स्वर्ग ले गये। ईसा की हत्या हुई, उन्होंने उस डाकू को 
आशीप दिया और उसे स्वर्ग ले गये। 

नव व्यवस्थान और गीता के उपदेशों में भी वहुत सी समानताएँ हैं। मानव 
विचारणा उसी पथ पर चलती है। . . . मैं स्वयं क्ृप्ण के शब्दों में ही तुम्हारे लिए 
उत्तर खोज दूंगा। 'जव जव धर्म की ग्लानि होती है और अबर्म की वृद्धि होती है, 
मैं अवतार लेता हूँ। वार वार मैं आता हूँ। अतएव, जब कभी तू किसी महान्‌ 
आत्मा को मानव जाति का उत्थान करने के निमित्त संघ करती देख, जान ले कि 
मैं आया हूँ,. . .।* 

साथ ही यदि वह ईसा या बुद्ध के रूप में आता है, तो इतना विभेद क्यों होता है ? 
उपदेशों का अनुसरण अवश्य होना चाहिए ! एक हिन्दू भक्त कहेगा : यह स्वयं 
ईश्वर ही है, जो ईसा और कृष्ण और बुद्ध और समस्त (महान्‌ धर्मोपदेशकों ) के 
रूप में आता है। एक हिंदू दाशनिक कहेगा : ये महान्‌ आत्माएँ हैं, वे मुक्त हो चुकी 
है। यद्यपि वे मुक्त है, कितु जब तक समग्र संसार दुःखग्रस्त है, वे अपनी मुक्ति को 
स्वीकार नही करते। वे वारंवार आते है, मानव शरीर धारण करते और मानव 
जाति की सहायता करते हैं। वे अपने वचपन से ही जानते रहते हैं कि वे क्‍या है 
और किसलिए आये हैं। . . . वे हमारी तरह बंधनों के माध्यम से नहीं आते।. . . 
वे अपनी स्वाधीन इच्छा से आते हैं और विराद्‌ आध्यात्मिक शक्ति से मुक्त होने के 


१. वही, १८॥६१॥ 
२- वही, ४॥८0: १०४१॥ 

लिए वे विवश हैं। हम उसका प्रतिरोव नहीं कर सकते | मानव जाति का विशाल 
समूह आध्यात्मिकता के इस भँवर में खिंच आता है, और इन (महान्‌ आत्माओं ) 
में से किसी एक का आघात मिलने के कारण उसका स्पंदन चलता ही जाता है। 
संपूर्ण मानव जाति के मुक्त हो जाने तक यह इसी प्रकार चलता रहता है और इस 
पृथ्वी का खेल समाप्त हो जाता है। 

गरिमान्वित हों वे महान्‌ आत्माएँ, जिनकी जीवनियों का अनुशीलन हम अभी 
कर चुके हैं। वे संसार के जीवंत देवता है। वे वह व्यक्ति हैं, जिनकी हमें पुजा 
करनी चाहिए। यदि वह मेरे पास आये, तो मैं उसे केवल तभी पहचान पारऊँगा, जब 
वह मनुष्य का रूप घारण कर ले। वह है तो सवंत्र, कितु क्या हम उसे देख पाते हैं ? 
हम उसे केवल तभी देख सकते हैं, जब वह मानव की सीमा अंगीकार करे। . . . यदि 
मनुष्य . . .और पशु ईश्वर की अभिव्यवित है, मानव जाति के ये शिक्षक नेता हैं, 
गुरु हैं। अतएव, उन तुमको अभिवंदन, जिनके पादपीठ की उपासना देवदूत करते हैं ! 
अभिवंदन, तुम मानव जाति के नेताओं का ! अभिवंदन, तुम महान्‌ शास्ताओं का ! 
तुम नेताओ, सदा सदा के लिए हमारा अभिव॑ंदन ग्रहण करो! 


गीता (१) 


(सन फ्रांसिस्को में दिया हुआ भाषण, मई २६, १९०० ई०) 


गीता को समझने के लिए उसकी ऐतिहासिक पृष्ठभूमि जानना आवश्यक है। 
गीता उपनिपदों की एक व्याख्या है। उपनियद्‌ भारत के वाइविल हैं। उनका वही 
स्थान है, जो नव व्यवस्थान का है। उपनिपदों के अंतर्गत सौ (से अधिक ) पुस्तकें हैं, 
जिनमें कुछ वहुत छोटी और कुछ बडी हैं, और प्रत्येक एक पृथक ग्रंथ है। उपनिषद्‌ 
किसी उपदेप्टा के जीवन पर प्रकाश नही डालते, केवल सिद्धांतों की शिक्षा देते हैं। 
वे प्रायः राजाओं के दरवार में (आयोजित विद्वत्‌ सभाओं में ) होतेवाले विचार-विमर्श 
की संकेतलिपि में ली हुई टिप्पणियाँ (जैसे ) हैं। उपनिपद्‌ शब्द का अर्थ बैठकें 
(या एक शिक्षक के समीप बैठना”) हो सकता है। तुम लोगों में जिन्होंने कुछ उप- 
निपद्‌ पढ़े होंगे, वे समझ सकते है कि वे किस प्रकार संकेतलिपि में लिखे संक्षिप्त 
रेखाचित्र हैं। एक लंवे विचार-विमर्श के वाद, संभवत: स्मृति के आधार पर, उनको 
लिख लिया जाता था। कठिनाई यह है कि तुमको पृष्ठभूमि बहुत ही कम मिल पात्ती 
है। केवल सुदीप्त स्थलों का ही वहाँ उल्लेख है। प्राचीन संस्कृत के उद्भव का समय 
५,००० ई० पू० है; उपनिपद्‌ उससे (कम से कम) २,००० वर्ष पूर्व के है। कोई 
(निशचयपूर्वक ) यह नहीं जानता कि वे कितने प्राचीन हैं। गीता उपनिषदों के 
विचारों को ले लेती है और (कुछ ) स्थलों पर उनके शब्दों को भी | उनको, उपनिपदों 
द्वारा निरूपित संपूर्ण विषय को एक ठोस, संघटित और व्यवस्थित ढंग से स्पष्ट करने 
की दृष्टि से सूत्रवद्ध किया गया है। 
हिंदुओं के (मूल) धर्मग्रंथों को वेद कहा जाता है। वे--उनकी लिखित 
राशि--इतने विशाल हैं कि यदि उनके मूल ग्रंथों को ही यहाँ छाया जाय, तो वे इस 
कमरे में समायेंगे नहीं। उन्तमें अनेक लुप्त हो गये हैं। उनको अनेक शाखाओं में 
विभकक्‍त किया गया, हर शाखा कतिपय पुरोहितों के मस्तिष्क में रख दी गयी और 
स्मृति के ढ्वरा जीवित रखी गयी। ऐसे व्यक्ति अब भी हैं। वे एक भी स्वर विना 
भूले, वेदग्रन्थों की एक के बाद दूसरे की, पुनरावृत्ति कर सकते हैं। वेदों के वृहत्तर 
अंश विल्प्त हो गये हैं। अवशिष्ट रूघ्‌ अंश स्वयं में ही एक पुस्तकालय है। इनमें जो 
आचीनतम है, उसमें ऋग्वेद की ऋचाएँ संग्रहीत हैं। आधुनिक विद्वान्‌ का उद्देश्य 

(वैदिक साहित्य के अनुक्रम को) पुनः प्रतिष्ठित करना है। प्राचीन सनातनी दृष्टि- 
कोण नितांत भिन्न है, जैसे वाइविल संबंधी तुम्हारा सनातनी दृष्टिकोण आधुनिक 
विद्वान से नितांत भिन्न है। वेद दो भागों में विभकत हैं : एक उपनिपदों का--नज्ञानकांड, 
और दूसरा कर्मकांड। 

कर्मकांड का कुछ परिचय देने का प्रयत्न हम करेंगे। यह कर्मकांड तथा 
विविध देवताओं को संबोधित स्तोन्नों से रचित है। कर्मकांडीय खंड में 
अनुष्ठान हैं, जिनमें से कुछ बहुत ही विस्तारपूर्ण हैं। बहुसंख्यक पुरोहितों 
की आवश्यकता पड़ती है । अनुप्ठानों के विस्तार के कारण पौरोहित्य का 
कार्य स्वयं में एक विज्ञान वन गया। श्रद्धा की जन-घारणा शनैः शने: इन 
ऋचाओं और अनुष्ठानों के चतुदिक विकसित होती गयी। देवता अन्तहिंत हो 
गये और उनकी जगह अनुष्ठान ही शेप रह गये। भारत में यह एक विचित्र 
विकास हुआ। सनातनी हिंदू (मीमांसक ) देवताओं में विश्वास नहीं करता, लेकिन 
असनातनी उनमें विश्वास करता है। यदि तुम किसी सनातनी हिंदू से पूछो कि 
वेदों में इन देवताओं का क्या अर्थ है (तो वह कोई संतोपजनक उत्तर नहीं दे पायेगा) । 
पुरोहित इन ऋचाओं का गान करते, तर्पण करते, तथा अग्नि में आहुतियाँ डालते 
हैं। जब तुम सनातनी हिंदू से इसका अर्थ पूछोगे, वह कहेगा कि शब्दों में किचित्‌ 
प्रभाव उत्पन्न करने की शक्ति होती है। वस, केवल यही। उनमें (शब्दों में) समग्र 
प्राकृतिक और अतिप्राकृतिक शक्ति विद्यमान है। वेद केवल ऐसे शब्द मात्र है, 
जिनमें--यदि उनका स्वरोच्चारण शुद्ध हो--प्रभाव उत्पन्न करने की रहस्यमयी 
शक्ति है। यदि एक भी ध्वनि अशुद्ध हो तो काम नहीं चलेगा। प्रत्येक (स्वर) 
शुद्ध होना चाहिए। (इस प्रकार) अन्य धर्मो में जिसे प्रार्थना कहा जाता है, वह 
विलुप्त हो गयी और वेद देवता बन गये। वेदों के शब्दों को दिया जानेवाला आत्यंतिक 
महत्त्व इस तरह ठुमको स्पष्ट हो गया होगा। ये शब्द नित्य है, जिनसे संपूर्ण 
विद्व उत्पन्न हुआ है। शब्दों के विना कोई विचार नहीं हो सकता। अतः इस जगत्‌ 
में जो भी है, वह विचार की अभिव्यक्ति है, और विचार अपने को केवल शब्दों के 
द्वारा व्यक्त कर सकता है। शब्दों का यह समूह ही, जिसके द्वारा अव्यक्त विचार 
व्यवत होता है, वेदों का अर्थ है। निष्कर्प यह निकलता है कि प्रत्येक वस्तु की वाह्म 
सत्ता (वेदों पर निर्भर है, क्योंकि विचार) का अस्तित्व शब्द के विना नहीं हो सकता । 
यदि 'घोड़ा' शब्द का अस्तित्व न होता, तो कोई भो घोड़े के सम्बन्ध में विचार न 
कर सकता। (अतएव) विचार, शब्द और वाह्म वस्तु (में एक घनिप्ट संबंध ) 
अवश्य होना चाहिए। यह शब्द (वास्तविकता में ) है क्या ? बेद। वे उसे संस्कृत 
भाषा कदापि नहीं कहते। वह वैदिक भाषा, देववाणी है। वैदिक भाषा से पुरानी 

अन्य कोई भाषा नहीं है। तुम पूछ सकते हो: वेदों को किसने लिखा? वे 
लिखे नहीं गये थे। शब्द ही वेद हैं। यदि मैं शुद्ध उच्चारण कर सकूँ तो एक एक 
शब्द वेद है। तब वह (अभीष्ट) प्रभाव तत्काल उत्पन्न करेगा। 
वेदों की यह राशि चिरंतन अस्तित्व रखती है और समग्र विश्व इस शब्द-राशि 
की ही अभिव्यक्ति है। जब यह्‌ कल्प समाप्त होता है, शक्ति की यह संपूर्ण 
अभिव्यक्ति अधिकाधिक सुक्ष्मतर होती जाती है, केवल शब्द हो जाती है और अंततः 
विचार। आगामी कल्प में पहले विचार शब्दों में रूपांतरित होता है, और तब 
इन शब्दों से (संपूर्ण विश्व) उत्पन्न होता है। यदि यहाँ कुछ ऐसा है, जो वेदों में 
नहीं है, तो वह तुम्हारा मतिभ्रम है। उसका अस्तित्व ही नहीं है। 
केवल इस विषय पर (बहुसंख्यक) ग्रंथ वेदों का मंडन करते है। यदि तुम 
(उनके रचयिताओं से) कहो कि वेदों का उच्चारण पहले मनुष्यों द्वारा हुआ होगा, 
(तो वे हँस पड़ेंगे) । तुमने किसी (व्यक्ति को उनका उच्चारण प्रथम वार करते ) 
नहीं सुना होगा। बुद्ध के शब्दों को छो। एक परंपरा यह है कि उन्होंने (पूर्व में 
अनेक वार.) जन्म धारण किया और इन झब्दों का उच्चारण किया। यदि ईसाई 
उठ खड़े हों और कहें, 'मेरा धर्म एक ऐतिहासिक धर्म है और अतः वुम्हारा ग़लत 
है, हमारा ठीक है; (तो मीमासक उत्तर देगा), अपना धर्म ऐतिहासिक मानने 
के कारण तुम यह स्वीकार करते हो कि एक व्यक्ति वे उसकी रचना उन्नीस सौ वर्ष 
पहले की । जो सत्य है, वहू अनिवार्य रूप से अनंत और शाइवत होता है। सत्य की 
यह एक कसौटी है। उसका कभी क्षय नही होता और वह सदैव वही रहता है। 
तुम स्वीकार करते हो कि तुम्हारे धर्म की सृष्टि अमुक व्यक्ति द्वारा हुई। लेकिन 
वेदों की नहीं। न किन्हीं पैशंवरों द्वारा, न किसी अन्य द्वारा।. . .केवल अनंत 
शब्द, अपने स्वरूप से ही अनंत, जिनसे समस्त सृष्टि आती और जाती है।' विचार- 
स्तर पर यह पूर्णह्पेण सत्य है।. . सृष्टि का आरंभ ध्वनि होना ही चाहिए। 
वीजाणुओं के जीवधातु के सदुश वीज-ध्वनियाँ भी होती चाहिए। शब्दों के बिना 
कोई विचार नहीं हो सकता। . . .जहाँ जहाँ संवेदन, विचार और संवेग होते हैं, 
वहाँ शब्दों का होना अनिवाय॑ है। कठिनाई तभी होती है, जब वे कहते हैं कि वेद 
यही चार ग्रंथ हैं और कुछ नही । (तब) उठकर वौद्ध कहेगा, वेद हमारे हैं। वे 
हमारे प्रति बाद में प्रकट हुए / यह हो नहीं सकता। प्रकृति उस प्रकार नहीं 
चलती प्रकृति अपने नियमों को खंड खंड करके, गुरुत्वाकर्पण का एक इंच आज और 
(दूसरा) कल प्रकट नही करती। नहीं, प्रत्येक नियम संपूर्ण होता है। नियम में 
किचित्‌ भी विकास नहीं होता । वह एक ही वार में सदा के लिए (प्रदान किया जाता) 
है। यह्‌ नया धर्म और श्रेष्ठतर दिव्य-प्रेरणा” आदि की वात एकदम अनर्गल हे। 

उसका कोई अर्थ नहीं। नियम एक लाख हो सकते हैं और मनुप्य आज उनमें से 
केवल कुछ को ही जान सकता है। हम उनको केवल खोज निकालते हैं--बस। 
(नित्य शब्दों के संबंध में ) विराट दावा करनेवाले प्राचीन पुरोहितों ने देवताओं को 
सिंहासन से च्युत करके देवताओं का स्थान ले लिया। (उन्होंने कहा, ) “तुम शब्दों 
की शक्ति को नहीं समझते। हम जानते हैं कि उनका प्रयोग कैसे करना चाहिए। 
हम संसार के जीवंत देवता हैं। हमें (दक्षिणा) दो; हम शब्दों का दक्षता से प्रयोग 
करेंगे, और तुम जो चाहते हो, वह तुम्हें प्राप्त हो जायगा। क्या उन शब्दों का 
उच्चारण तुम स्वयं कर सकते हो ? तुम नहीं कर सकते, क्योंकि याद रखो, एक भूल से 
विल्कुल उलटा प्रभाव उत्पन्न होगा। तुम धनवान, रूपवान, दीर्घायु होना चाहते हो; 
और सुंदर पति चाहती हो ?” बस पुरोहित को (दक्षिणा ) दो और चुप रहो ! 
किंतु एक दूसरा पक्ष भी है। वेदों के प्रथम खंड का आदर्श दूसरे संड-- 

उपनिपदों--के आदर से नितांत भिन्न है। प्रथम खंड का आदर, वेदांत को 
छोड़कर संसार के अन्य सभी घर्मो के आदर्श के समान हैं। आदर्श है भोग, 
इहलोक में और परलोक में--पुरुप और पत्नी, पति और वच्चे। अपना रुपया 
(दक्षिणा में) दो, और पुरोहित जी तुमको एक प्रमाण-पत्र देंगे, और फिर स्वर्ग 
में तुम चैन करोगे। वहाँ तुम अपने सभी स्वजनों से मिलोगे और यह हिडोला अनंत 
काल तक चलता रहेगा। आँसू नही, रोना नहीं, केवल हँसना ही हँसना । पेट का 
दर्दे नहीं, मगर खाते जाना। सरदर्द नहीं, मगर (पा्थ्याँ) । यही पुरोहितों की 
दृष्टि में मनुष्य का सर्वोच्च लक्ष्य था। 

इस दशन में एक और विचार है, जो तुम्हारी आधुनिक विचारवारा के अनुरूप हे । 
मनुध्य प्रकृति का दास है, और उसे सदा दास ही रहना हे। इसे हम कर्म कहते हैं। 
कर्म का अर्थ हैं नियम और वह सर्वत्र लागू होता है। सभी कर्म से आवद्ध हैं। 'वाहर 
निकलने का क्‍या कोई रास्ता ही नहीं है ?' “नहीं ! सारे समय दास ही बने रहो--- 
वड़िया दास । यदि तुम हमें (पर्याप्त) दक्षिणा देते रहो, तो हम अब्दों का दक्ष प्रयोग 

करेंगे, जिससे तुमको सबका बुरा नहीं, केवल अच्छा ही पहल प्राप्त होता रहेगा।' 

आदर्श (मीमांसकों) का था। ये वे आदर्श हैं, जो युग युग से लोकप्रिय रहे है 

मानव जाति की विशाल राशि कभी विचारक नहीं रही । यदि वे विचारने का प्रवत्त 
भी करते हैं, तो उन पर अंधविश्वासों के विशाल पज का प्रभाव भयानक होता है । 
जिस क्षण वे दुवेल् पड़ते हैं, एक चोट लगती है और रोढ़ ट्टकर टुकडे टुकड़े हो जाती 
है। उनको प्रलोभनों ओर घमकियों के द्वारा ही संचालित किया जा सकता है। थे 
स्वयं अपने को कभी परिचालित नहीं कर सकते। उनको भयवाकुलछ, संत्रस्त और 
बातंफित करते रहना जरूरी है, और वस, वे हमेशा के लिए तुम्हारे दास बने रहेंगे 


२८७ गोता (१) 


केवल दक्षिणा देते और आज्ञा पालन करते रहने के अतिरिक्त उन्हें और कुछ नहीं 
क्रना है। शेप सब पुरोहित के द्वारा किया जाता है।. . .घर्म कितना आसान 
हो जाता है ! तुम देखते हो न, तुमको कुछ भी नहीं करना है। घर जाओ और चुपचाप 
वेंठो। कोई तुम्हारे निमित्त सब कुछ कर रहा है। वेचारे, वेचारे पशु ! 

इसके साथ ही साथ एक दूसरी प्रणाली भी थी। उपनिपद्‌ अपने समस्त 
निष्कर्पो में सम्पूर्णत: विपरीत हैं। सर्वप्रथम, उपनियद्‌ जगत्‌ के स्रप्टा और शासक 
ईद्वर में विश्वास करते है। आगे चरूकर तुमको (एक सदय विघाता का विचार) 
मिलता है। यह एक नितांत विपरीत परिकल्पना है। अब, यद्यपि हम पुरोहित की 
बात सुनते हैं, आदर्श कहीं अधिक सुक्ष्म हो जाता है। अनेक देवताओं की वजाय 
उन्होंने एक ईदवर की रचना की। 

दूसरे, उपनिपद्‌ मानते हैं कि तुम सब कर्मकाद से आवद्ध हूं, किंतु वे बाहर 
निकलने का मार्ग भी घोषित करते हैं। मनुष्य का लक्ष्य नियम के परे जाना है। 
और भोग कभी लक्ष्य नहीं हो सकता, क्योंकि भोग केवल प्रकृति में ही हो सकता है। 

तीसरे, उपनिपद्‌ सभी यज्ञों की भत्सेना करते हैं और कहते है कि वह पाखंड 
है। उससे तुमको वह सब मिल सकता है, जो तुम चाहते हो; लेकिन वह वांछनीय 
नहीं है, क्योंकि जितना ही अधिक तुम पाते हो, उतना ही अधिक तुम और चाहने 
लगते हो, और तुम अनंत काल तक एक ही चक्र के चक्कर काटा करते हो, रोते- 
हँसते रहकर कभी अंत को प्राप्त नहीं कर पाते। चिरंतन सुख जैसी कोई वस्तु 
कहीं भी असंभव है। वह केवल बारू-स्वप्न है। एक ही शक्ति हप॑ और विपाद 
दोनों हो जाती है। 

आज मैंने अपना मनोविज्ञान किचित्‌ बदल दिया है। मैने एक महान्‌ विचित्र 
तथ्य पाया है। तुम्हारे (मन में) कोई विचार है, जिसे तुम रखना नहीं चाहते; 
तुम किसी अन्य विपय पर सोचने लगते हो और जिस विचार को तुम दवा देता 
चाहते हो, वह पूर्ण रूप से दव जाता हैं। वह विचार क्या है ? मैंने उसे पंद्रह 
मिनट में वाहर आते देखा। उसने वाहर आकर मुझे हिला डाला। वह प्रवलू था, 
और वह इतने भीषण और हिंद्व ढंग से आया (कि) मैं समझा कि यहाँ कोई पागल 
आदमी है। और जब वह समाप्त हो गया, वह सब जो घटित हुआ था, पूर्वगामी 
संवेग का अवदमन मात्र था। वाहर क्या आया ? वह मेरा अपना कुसंस्कार था, 
जिसे क्रियमाण होकर निरशेप होना था। प्रकृति अपना कार्य अवश्य करेगी। 
अवदमन क्‍या कर सकता है?” यह कथन गीता का एक भीषण कथन है। 


१. गोता॥ ३३३ ए 

ऐसा प्रतीत होता है कि अंततः यह सारा संघर्ष मिरथंक है। तुममें एक ही समय 
प्रतियोगिता में रत लाखों उत्तेजनाएँ हो सकती हैं। चुम उनका दमन कर सकते हो, 
लेकिन जैसे ही कमानी घूमती प्रतिघात करती है, सारी की सारी चीज़ वहाँ फिर 
आ जाती है। 

(किंतु आशा भी है) । यदि तुममें यथेष्ट शक्ति है, तो तुम अपनी चेतना को 
एक ही समय में बीस भागों में वॉट सकते हो। मैं अपना मनोविज्ञान बदल रहा 
हँँ। मत विकसित होता है। यह योगियों का कहना है। एक वासता दूसरे को 
जगाती है, पहली मर जाती है। यदि तुम कुद्ध होते हो, और तब बाद में प्रसन्न, 
तो अगले क्षण ऋ ध चला जाता है। उस कोष से तुमने दूसरी दशा का निर्माण कर 
लिया। ये दशाएँ सदैव परस्पर परिवर्तनीय होती हैं। शाशवत सुख और दुःख 
एक वाल-स्वप्न हैं। उपनिषद्‌ यह निर्देश करते हैं कि मनुष्य का लक्ष्य न सुख है, 
त दुःख; वरन्‌, हमें उसका स्वामी वनना है, जिससे सुख और दुःख का निर्माण 
होता है। हमें स्थिति की जड़ से ही उसका स्वामी जैसा होना है। 

विरोब का दूसरा स्थल है: उपनिपदों द्वारा सभी अनुष्ठानों की निंदा, 
विशेषकर उनकी, जिनमें पशुओं का वध किया जाता है। वे उत्त सवको अनर्गल 
घोषित करते हैं। प्राचीन दाशेनिकों की एक शाखा का कहना है कि यदि अभीष्ट 
परिणाम उत्पन्न करना है, तो तुम अमुक़ पशु की वलि अमुक समय में दो। (तुम 
उत्तर दे सकते हो ), लेकिन पशु के प्राण लेने का पाप भी तो है, उसके लिए भी 
तो (दंड) भोगना पड़ेगा। वे कहते हैँ कि यह निरथ्थक वात है। तुम कंसे 
जानते हो कि क्या उचित है और क्या अनुचित है ? तुम्हारा मन ऐसा कहता है ? 
तुम्हारा मन जो कहता है, उसकी परवाह कौन करता है ? तुम क्या वकवाद कर 
रहे हो ? तुम अपने मन को शास्त्रों के विरुद्ध खड़ा कर रहे हो। यदि तुम्हारा मन 
कुछ कहें और वेद कुछ दूसरी बात कहते हों, तो अपने मन को रोक दो; वेदों में 
विश्वास करो। यदि वे कहते हों कि नर-हत्या उचित है, तो वह उचित है। यदि 
तुम कहो, नहीं, मेरी अंतरात्मा कहती है', (अन्यथा उससे काम नहीं चलेगा) । 
जिस क्षण तुम किसी पुस्तक को चिरंतन शब्द और पवित्र मानने लगते हो, तुम 
फिर शंका नहीं उठा सकते। मेरी समझ में नहीं आता कि तुम लोग वाइविल 
में किस प्रकार विश्वास करते हो, जब कभी तुम (उसके) बारे में कहते हो, 
“कितने आश्चयेजनक हैं वे शब्द, कितने उचित और कितने अच्छे !” क्योंकि 
यदि तुम वाइविल को ईइवर की वाणी मानकर उसमें विश्वास करते हो, तो तुमको 
कोई निर्णय देने का अधिकार नहीं रह जाता। जिस क्षण तुम निर्णय करने 
लगते हो, तुम अपने को वाइब्रिल से ऊँचा मान लेते हो। (तव) तुम्हारे निकट 

वाइविल की क्या उपयोगिता है ? पुरोहित कहते हैं, “हम तुम्हारी बाइविल या 
किसीसे भी तुलना करने से इनकार करते हैं। तुलना करना व्यर्थ है, क्योंकि 
प्रमाण क्‍या है ? बात यहीं समाप्त हो जाती है। यदि तुम समझते हो कि कुछ 
उचित नहीं है, तो जाओ और उसे वेदानुकुल यथोचित कर लो।” 

उपनिपद इसमें विश्वास करते हैं, (लेकिन उनके पास एक अधिक ऊँचा आदर्श 
भी है)। एक ओर वे वेदों को उल्टना नहीं चाहते, दूसरी ओर वे इस पशुवलि 
को और पुरोहितों को हर किसीका धन चुराते भी देखते हैं। कितु मनोविज्ञान में 
वे सब समान हैं ? आत्मा के स्वरूप (को लेकर) सारे अंतर दर्शन में हैं। क्या 
उसके शरीर और मन है ? और मन क्या केवल नाड़ियों--संवेदक और संचालक 
नाड़ियों--का पुंज मात्र है ? वे सब मनोविज्ञान को एक असंदिग्ध पूर्ण विज्ञान 
के रूप में स्वीकार करते हैं। उसमें कोई मतभेद नहीं हो सकता। सारी लड़ाई 
दर्शन को लेकर है---आत्मा और ईश्वर के स्वरूप आदि को लेकर। 

इसके उपरांत उपनिषदों तथा पुरोहितों में एक बड़ा अंतर और है। उपनिपद्‌ 
कहते हैं, त्यागों। यही हर बात की कसौटी है। हर वस्तु को त्यागो। यह सर्जना 
शक्ति है, जो हमें इस सारे जंजाल में फंसाती है। शांत हो जाने पर मन अपने स्वरूप 
में स्थित हो जाता है। जिस क्षण तुम उसे शांत कर छोगे, उसी क्षण तुम सत्य को 
जान लोगे। वह क्‍या है, जो मन को सदा घुमाता रहता है ? कल्पना--सर्जक 
प्रक्रिया। सर्जना को वंद कर दो और तुम सत्य को जान जाओगे। सर्जना की 
समग्र शक्ति का विराम हो जाना अनिवाय है, तभी तुम सत्य को तत्काल जान 
सकोगे.। 

दूसरी ओर, पुरोहित लोग पूर्णतया (सर्जना) के पक्ष में हैं। जीवन की 
किसी ऐसी योनि की कल्पना करो (जिसमें सर्जन-क्रिया न हो। यह कल्पनातीत 
है)। छोगों को (स्थिर समाज को विकसित करनेवाली) एक योजना की 
आवश्यकता थी। (वरण की एक कठोर पद्धति अपनायी गयी। उदाहरणार्थ, ) 
अंधे और पंगु विवाह नहीं कर सकते। (परिणामस्वरूप ) संसार के अन्य किसी भी 
देश की तुलना में तुमको भारत में शारीरिक विकृति इतनी कम मिलेगी । (वहाँ) 
मिरगी से पीड़ित और विक्षिप्त (लोग) वहुत कम हैं। यह प्रत्यक्ष वरण का 
परिणाम है। पुरोहित कहते हैं, “वे संन्यासी हो जायें।” दूसरी ओर उपनिपदों 
का कहना है, “अरे नही, धरती के श्रेप्ठतम, उत्तमतम (और) संच्यतम फूल ही 
वेदी पर रखे जायाँ। स्वस्थ शरीर और स्वस्थ बुद्धिवाले वलशाली युवा ही सत्य 
के लिए संघ करें।” 

इस प्रकार इन समस्त मत-वैभिन्‍्यों को लेकर, जैसा मैं तुमकों वतला चुका 

हैं, पुरोहितों ने अपने को एक पृथक जाति में ही विभवत कर लिया। दूसरों जाति 
है राजाओं की। . . .उपनिपदों का सारा दर्शन राजाओं के मस्तिप्क से प्रसूत 
हुआ है, पुरोहितों से नहीं। हर वामिक संघर्ष के अंतराछू में एक आधिक संघर्ष 
भी विद्यमान रहता है। मनुप्य कहलानेवाला यह पशु कुछ घाभिक प्रनाव रखता 
है, लेकिन वह निर्देशित होता है अर्थशक्ति से। व्यक्ति किसी अन्य उद्देश्य से भी 
प्रेरित होते हैं, किंतु जब तक अर्य-श्क्ति (सन्निहित) न हो, मानव जाति का 
समुदाय एक पय भी कभी नहीं उठता। तुम (एक ऐसे धर्म का प्रचार कर सकते 
हो, जो हर व्योरे में भले ही पूर्ण न हो), कितु यदि उसकी एक आर्थिक पृप्ठभूमि 
भी हो, और यदि तुम्हारे पास उसका प्रचार करनेवाले (उत्साही समर्थक) हों, 

तो तुम किसी पूरे देश को उसके लिए क़ायल कर सकते हो। 

जब कभी कोई धर्म सफल होता है, तो उसमें आर्थिक मूल्य भी अवश्य होता 
है। एक ही प्रकार के सहस्रों संप्रदाय प्रभुत्व के लिए संघर्प करते हूँ, कितु असलछी 
आश्िक समस्या का समाधान कर सकनेवाले ही उसे प्राप्त कर पाते हैं। मनुप्य 
पेट से प्रेरित होता है। वह चलता है, पहले पेट जाता है और उसके बाद सिर। 
क्या तुमने यह देखा नहीं ? सिर को पहले चलने में युग लग जायेंगे। साठ वर्ष 
की आयू का होने तक (संसार से) मनुप्य का बुलावा आ जाता है। सारा जीवन 
एक श्रम है, और जब तुम वस्तुओं को वस्तुरूप में देखने रूगते हो, ठीक 
तभी तुम छिन जाते हो। जब तक्र पेट पहले जाता था, तुम ब्रिन्‍्कुल ठीक थे। 
जब बचकाने सपने विलुप्त होने रूगते हैँ, और तुम वस्तुओं को वस्तुरूप में देखना 
आरंभ कर देते हो, तव सिर आगे चलता है। और ठोक जब सिर पहले चछता 
है, (तुम चल बसते हो)। 

उपनियदों के धर्म को लोकप्रिय बनाना एक दुस्तर कार्य था, क्योकि उसमें 
अर्थ-शक्ति अत्यल्प है, छेकिन परमार्थ अत्यंत ।. . 

हर देश में पुरोहित दो कारणों से पुराणपंथी (या अनुदार) होता है; एक 
तो यह कि वह उसकी रोटी है, दूसरे यह कि वह केवल जनता के साथ ही चल सकता 
है। सच पुरोहित सबलू नहीं होते। बदि जनता कहे, 'दो हजार देवताओं का 
प्रचार करो, तो पुरोहित वैसा ही करेगा। वे उस समाज के सेवक हैं, जो उन्हे 
दक्षिषा देता है। ईश्वर उन्हें दक्षिणा देता नहीं। इसलिए पुरोहितो को दोष 
देने के पूर्व अपने को दोप दो। तुम केवछ उसी प्रकार की सरकार, धर्म ओर 
पुरोहित प्राप्त कर सकते हो, जिसके तुम पात्र दो, उससे श्रेष्ठ नहीं। 

उपनियदों का प्रभाव राज्यों पर बटुत कम था, बथ्पि उनको सोज उस 
राजाओं द्वारा हुई, जो समस्त राज्यशक्ति को अपने शाथों में रुाते थे। अतः 

संघपं प्रचंडतर होना आरंभ हो गया। उसकी पराकाप्ठा २००० वर्ष वाद बौद्ध 
धर्म में हुईं। बौद्ध घर्म का वीज यहाँ, राजा और पुरोहित के मध्य साधारण संघर्ष 
(में ) विद्यमान है; और (संघर्ष) में समस्त धर्म की अवनति हुई। एक पक्ष बर्म 
की बलि दे देना चाहता था; दूसरा बलियों, वैदिक देवताओं आदि से चिपका रहना 
चाहता था। बौद्ध वर्म ने. . .जनता की जज़ीरों को तोड़ शला। सारी जातियाँ 
ओर सारे संप्रदाय एक मिनट में वरावर हो गये। इस प्रकार भारत में म.न्‌ 
धार्मिक विचारों का अस्तित्व है, लेकिन उनका प्रचार अभी होना है, अन्यथा 
उनसे कोई उपकार नहीं होता।. . . 
यह महान्‌ संघर्ष भारत में इस प्रकार आरभ हुआ और गीता में अपने चरम 
विन्दुओं में से एक पर पहुँचा। जब उससे यह आशंका होने लगी कि भारत इन दो 
(दलों) के मध्य विभकत होने जा रहा है, तव इन कृष्ण का आविर्भाव हुआ और गीता 
उन्होने पुरोहितों और जनता के कर्मकाण्ड और दर्शन का समन्वय करने का प्रयास 
किया। क्रृष्ण को उसी प्रकार प्रेम किया और पूजा जाता है, जिस प्रकार तुम ईसा को 
करते हो। अन्तर केवल युग का है । हिंदू लोग कृष्ण का जन्मदिन उसी प्रकार मनाते 
हैं, जैसे तुम ईसा का। कृष्ण पाँच सहस्र वर्ष पूर्व हुए थे और उनका जीवन चमत्कारों 
से पूर्ण है, जिनमें से कुछ ईसा के जीवन के चमत्कारो के वहुत सदृश है। शिशु का जन्म 
कारागृह में हुआ। पिता ने उसे बाहर ले जाकर गोपालों के मध्य रखा। उस वर्ष 
जन्मे सभी शिशुओं की हत्या कर देने का आदेश दिया गया। वे भी मारे गये : यही 
उनका भाग्य था । 
कृष्ण एक विवाहित व्यक्ति थे। उनके संबंध मे सहल्नों पुस्तकें हैं । वे मुझे अधिक 
नहीं रुचतीं | तुम जानते हो, हिंदू कथा कहने में महान्‌ है। यदि ईसाई मिजशनरी 
बाइविल से एक कथा कहे, तो हिंदू लोग बीस कहानियाँ प्रस्तुत कर देंगे। तुम कहते हो 
कि विराट मत्स्य ( छ्लेल ) ने जोना को निगल लिया; हिंदू कहते है कि अमुक ने एक हाथी 
निगल लिया।. . . अपने वचपन से ही मैं कृष्ण के जीवन के विपय में सुनता आया हूँ। 
मैं इसको स्वयंसिद्ध मान कर चलता हूँ कि कृष्ण नाम का कोई व्यक्ति अवश्य रहा होगा, 
और उनकी गीता से स्पप्ट है कि वे एक अद्भुत ग्रंथ छोड़ गये है। मैं तुमको बतला 
चुका हूँ कि तुम किसी व्यक्ति के चरित्र को उससे संवधित उपाल्यानों का विश्लेषण 
करके समझ सकते हो । उपाख्यानों का स्वरूप (अलंकरणात्मक ) होता है । तुम अवध्य 
देखोगे कि उन सबको चमकाकर विन्यस्त कर दिया जाता है, जिससे वे चरित्र में ख़प 
सकें। उदाहरण के लिए बुद्ध को लो। केन्द्रीय भाव उत्समं है। सहन्नों लोक-वार्ताएँ 
हैं, लेकिन उत्सगं को प्रत्येक में अक्षुण्ण रखा गया है। लिकन के विपय में--उस 
महापुरुष की किसी विशेषता को लेकर--हजारों कहानियां है। तुम उन सारे 

कथानकों को ले लो, उनमें सामान्य भाव को खोजो, और (तुम जान लो) कि वही 
उस व्यक्ति का मूल चरित्र था। कृष्ण के चरित्र में तुमको केन्द्रीय भाव अनासक्ति 
मिलता है। उनको किसी वस्तु की आवश्यकता नहीं है। वे कुछ भी नहीं चाहते। 
वे कर्म के निमित्त कर्म करते हैं; कर्म के निमित्त कर्म । उपासना के निमित्त उपासना । 
शुभ इसलिए करो कि शुभ करना शुभ है। और अधिक न माँगो |” यही उस व्यक्ति 
का चरित्र रहा होगा। अन्यथा यह कथानक एक अनासक्ति के भाव में केन्द्रित 
न किये जा सकते। 

जहाँ तक मैं जानता हूँ कि वे एक सुसामंजस्यपूर्ण--मस्तिष्क, हृदय और 
कर-नैपुण्य (ज्ञान, भक्ति और कर्म) में आश्चर्यजनक रूप से सम विकसित--- 
व्यक्ति हैं। उनका प्रत्येक क्षण क्रियाशीलता से, चाहे वह एक सम्भ्रान्त जन की हो, 
योडा, अमात्य, या किसी अन्य की हो, जीवंत है। वे एक सम्ञ्नान्त पुरुष, एक विद्वान्‌ 
और एक कवि के रूप में महान्‌ हैं। इस सर्वतोमुखी और आइचयेजनक क्रियाशीलता, 
तथा हृदय और मस्तिष्क के समन्वय को तुम गीता तथा अन्य ग्रन्थों में पाते हो । परम 
आइचर्यजनक हृदय, उत्क्ृष्टतम भाषा--कहीं कुछ भी उसे पा नहीं सकता । व्यक्ति 
की भ्रवल क्रियाशीलता--यही धारणा अब तक बनी हुई है। पाँच हजार 
वर्ष बीत चुके हैं और उन्होंने कोटि कोटि जन को प्रभावित किया है। ज़रा सोचो कि 
इस व्यक्ति का समग्र जगत्‌ पर कितना प्रभाव है, भले ही तुम उससे अवगत हो या न 
हो। उनके प्रति मेरा सम्मान भाव उनकी पूर्ण प्रकृतिस्थता के कारण है। उस 
मस्तिष्क में न तो जाले हैं, न अन्धविश्वास। वे प्रत्येक वस्तु का उपयोग जानते हैं 
और जव (उनमें से अत्येक को स्थान देना) आवश्यक होता है, वे वहाँ (मौजूद 
मिलते) हैं। वे जो बोलते रहते है, सर्वत्र जाते रहते हैं, वेदों के रहस्य के बारे में 
प्रश्व करते हैं, वे सत्य को नहीं जानते | वे घूर्त के अतिरिक्त और कुछ नहीं हैं। 
अन्धविश्वास और अज्ञान (तक) के लिए भी वेदों में एक स्थान है। पर सारा 
रहस्य हर वस्तु के लिए उचित स्थान खोज लेने में है। 

और फिर वह हृदय ! प्रत्येक जाति के लिए घर्म के कपाट खोलनेवाछे, बुद्ध के 
भी पूर्दंगामी, वे प्रथम व्यक्ति हैं। वह अद्भुत बुद्धि ! वह विराट क्रियाशील जीवन ! 
बुद्ध की क्रियाशीलता, उपदेश करने के एक क्षेत्र में सीमित थी। अपने पास पत्नी 
और पुत्र को रखना और साथ ही शास्ता भी होना उनसे नहीं हो सका। क्ृप्ण 
ने युद्धक्षेत्र के वीच उपदेश दिया: “वह जो प्रचण्ड कर्म में स्वयं को परम शान्त 
देखता है, और परम साम्यावस्था में प्रचण्ड कर्म को देखता है, वही महान्‌ (योगी ह 
और वही श्रेष्ठ ज्ञानी है) ।” उसके चतुदिक्‌ आयुधों का उड़ते रहना इस व्यक्ति के 


१० वहो, ४१८॥॥ 

लिए कोई अर्थ ही नही रखता। शानन्‍्त और धीर (बने रहकर) वे जीवन और 
मृत्यु की समस्याओं का निरूपण करते चले जाते हैं। हर पैग़्म्वर अपनी शिक्षा पर 
सर्वोत्तम भाष्य होता है। यदि तुम्हारी इच्छा नव व्यवस्थान (7४८७ "६४६ घ८०६) 
के सिद्धान्त का अर्थ जानने की होती है, तो तुम अमुक अमुक के पास जाते हो। 
लेकिन तुम [चारों सुसमाचारों (5०57०) | को वारंबार पढ़ो [और उनमें 
वर्णित शास्ता के अद्भुत जीवनालोक में उनके आशय को समझने की चेष्टा करो | । 
महापुरुष विचार करते हैं, तथा हम और तुम (भो) विचार करते हैं। लेकिन 
एक अन्तर हैं। हम विचार करते हैं, लेकिन हमारे शरीर अनुसरण नहीं करते। 
हमारे कर्म हमारे विचारों से सामंजस्य नहीं रख पाते। हमारे शब्दों में उन शब्दों 
की शक्ति नहीं होती, जो वेद बन जाते हैं। . . .वे जो कुछ विचार करते हैं, उसका 
सम्पन्न होना निश्चित है। यदि वे कहते हैं, “मैं यह करता हूँ” तो शरीर उसे 
कर डालता है। पूर्ण आज्ञा-पालून। यही साध्य है। तुम एक क्षण में अपने को 
ईदवर सोच सकते हो, लेकिन (ईइवर) हो नही सकते। यही कठिनाई है। बे 
जो सोचते है, हो जाते है। हम (केवल शने: शनेः: ही ) हो सकेंगे। 

तुमने देखा कि यह व्याख्यान कृष्ण तथा उनके समय के संबंध में है। आगामी 
व्याख्यान में हम उनकी पुस्तक के संबंध में अधिक जान सकेंगे। 


गीता (२) 
(सैन फ्रांसिस्कों में दिया हुआ व्याख्यान, मई २८, १९०० ई०) 


गीता के लिए एक प्रारंभिक अल्प भूमिका आवश्यक है। दृश्य कुरुक्षेत्र के 
युद्धक्षेत्र में न्‍्यस्त है। एक ही वंश की दो शाखाएँ पाँच सहल्ल वर्ष पूर्व भारत के 
साम्राज्य के निमित्त युद्ध कर रही थी। पाण्डवों के पास अधिकार था, कितु कौरवों 
के पास बल। पाण्डव पाँच भाई थे और वे एक वन में वास कर रहे थे। कृष्ण 
पाण्डवों के मित्र थे। कौरव लोग उनको सुई की नोक को ढक सकने भर की 
भी धरती नहीं देना चाहते थे। 

प्रथम दृश्य युद्धक्षेत्र है, दोनों पक्ष अपने संवंधियों और मित्रों को देख रहे हैं--- 
एक भाई इस ओर, दूसरा उस ओर; पितामह इस ओर, पौत्र दूसरी ओर। जब 

अर्जुन स्वयं अपने मित्रों और संवंधियों को दूसरे पक्ष में देखता और अनुभव करता 

है कि उसे उनका वध करना पड़ सकता है, तो उसका दिल बैठ जाता है और वह 
कहता है कि अब मैं युद्ध नहीं करूँगा। इस प्रकार गीता आरंभ होती है। 

इस जगत में हम सबके लिए जीवन एक अनवरत युद्ध है। . . ऐसे अनेक अवसर 
आते हैं, जब हम अपनी दुर्वेछता और कायरता का भाष्य क्षमा और त्याग के रूप 
में करना चाहते हैं। भिखारी के त्याग में कोई श्रेप्ठता नहीं होती । जो (प्रहार कर ) 
सकता है, यदि वह क्षमा कर दे तो उसमें श्रेप्ठता है । जिसके पास है, यदि वह त्याग 
करे तो उसमें श्रेप्ठता है। हम जानते हैं कि आलस्य और कायरतावण जीवन में 
हम न जाने कितनी वार युद्ध में हार मान छेते हैं और अपने मन को यह विश्वास 
दिलाने के लिए सम्मोहित करने का प्रयास करते हैं कि हम वीर हैं। 

गीता का आरम्भ इस अति सारगर्भित इलोक से होता है : 'उठ, है पार्थ ! 
त्याग दे हृदय की इस क्षुद्र दुर्वेकता को, इस क्लेव्य को ! उठ खड़ा हो और लड़ ! ” 
तव अर्जुन (कृष्ण से) इस विपय पर तर्क करने का प्रयास करते हुए उच्चतर नैतिक 
प्रश्नों को उठाता है--अप्रतिरोध प्रतिरोध से किस प्रकार उत्तम है, आदि। वह 
अपने को न्यायानुकूल सिद्ध करने का यत्न करता है, लेकिन वह कृष्ण को मूर्ख नहीं 


१२. गोता ॥२॥३॥॥ 

बना पाता। कृष्ण उच्चतर आत्मा या ईश्वर हैं। वह (अर्जुन के) तके की 
असलियत तत्क्षण समझ लेते हैं। इस दृष्टान्त में (प्रेरणा) दुर्बलता है। अर्जुन 
स्वयं अपने संबंधियों को देखता है, लेकिन वह उन्हें मार नहीं सकता।. . . 

अर्जुन के हृदय में उसकी भावुकता और कर्तव्य के मध्य संघर्ष होता है। हम 
(पशु ) और पक्षियों के जितने ही अधिक निकट होते हैं, संवेगों के नरक में हम उतने 
ही अधिक होते हैं। हम इसे प्रेम कहते है। यह आत्म-सम्मोहन है। हम पशुओं के 
सदृश अपने संवेगों के अधीन हैं। गाय अपनी संतान के लिए अपने जीवन का उत्सर्ग 
कर सकती है। हर पशु कर सकता है। उससे क्‍या होता है? यह पक्षियोचित 
अन्ध संवेग नहीं है, जो पूर्णता की ओर ले जाता है।. . . मनुष्य का लक्ष्य है चिरंतन 
चेतना तक पहुंचना ! वहाँ संवेग का कोई स्थान नहीं है, व भावुकता का, न 
संवेदनाओं से संबंध रखनेवाली किसी वस्तु का---(स्थान) केवल विशुद्ध बुद्धि के 
प्रकाश (का है)। (वहाँ) मनुष्य विशुद्ध आत्मा के रूप में स्थित है। 

अब अर्जुन इस भावुकता के अधीन है। वह वह नहीं है, जो उसे होना चाहिए--- 
बुद्धि के शाइवत प्रकाश के मध्य कर्म करनेवाल्ा एक महान्‌ आत्मसंयमी, भ्रवुद्ध स्थित- 
प्रज्ञ। वह एक पशु, एक शिशु सद॒श हो गया है; उसने अपने हृदय को अपना 
मस्तिष्क हर ले जाने दिया है, वह अपने को मूखें सिद्ध कर रहा हैं और अपनी 
दुर्वछता को प्रेम' आदि की पुष्पिता नामावली से ढक देने का प्रयास कर रहा है। 
कृष्ण इस सबकी वास्तविकता समझते हैं। अर्जुन अल्प विद्यावाले व्यक्ति की भाँति 
बातें करता है और अनेक कारण प्रस्तुत करता है, लेकिन इसके साय ही वह मूर्खो की 
भाषा बोलता है। 

ज्ञानी उनके लिए शोक नहीं करता, जो जीवित हैं और न उनके लिए, जो 
मरते हैं।” (कृष्ण कहते हैं: ) 'न तुम मर सकते हो, न मैं मर सकता हैँ। कभी भी 
ऐसा समय नहीं था, जब हमारा अस्तित्व न रहा हो। न कभी ऐसा समय होगा, 
जब हमारा अस्तित्व नहीं होगा । जैसे इस जीवन में मनुष्य आरम्भ वचपन से करता 
और (यौवन तथा वुद्धावस्था को पार करता है, वैसे ही मृत्यु होने पर वह दूसरे 
प्रकार के शरीर में प्रविष्ट मात्र हो जाता है) | ज्ञानी व्यक्ति झोकग्रस्त क्यों हो ? 
और इस भावुकता का, जिसने तुम्हें पकड़ रखा है, आदि कहाँ हैं? यह है इन्द्रियों 
में। 'यह मात्रा स्पर्श (इन्द्रियों और विपयों का संयोग है ), जो शीत और उष्ण, सुख' 
और दुःख, सुख और पीड़ा आदि सत्ता के समस्त गुणों को उत्पन्न करता है। वे आते- 


१. चही, ११ 
२ चही, १२-१३ 

जाते रहते हैं।” मनुष्य इस क्षण दुःखी है, दूसरे में सुखी। इस तरह वह आत्मा 
के स्वहूप का अनुभव नहीं कर सकता। 

'सत्‌ का कभी अभाव और असत्‌ का कभी भाव नहीं हो सकता । . . .इसलिए 
जान लो कि जो इस समस्त विश्व में व्याप्त है, वह अनादि और अनन्त है। वह 
अपरिवतंनीय है। विश्व में ऐसा कोई पदार्थ नही है, जो (इस अपरिवर्तंनशील को ) 
परिवर्तित कर सके। यद्यपि इस शरीर का आदि और अन्त है, शरीर में निवास 
करनेवाला असीम है और अनन्त है। 

यह जानते हुए उठ बड़े हो और लड़ो ! एक पग भो पीछे न रखो, यही भाव है 
* जो भी आये, उससे लड़ कर निपट लो | अन्तरिक्ष से नक्षत्र भले ही हट जायेँ। सारा 
संसार हमारे विरुद्ध क्यों न खड़ा हो जाय । मृत्यु का अर्थ केवल वस्त्रों का परिवतेन है। 
उससे क्या ? अतः लऊड़ो ! कायर होकर तुम कुछ भी लाभ नहीं उठाते | . . . एक पग 
पीछे हटकर तुम किसी भी दुर्भाग्य को टाल नहीं सकते । तृम ससार के सभी देवताओं 
के निकट रो चुके हो। क्‍या उससे क्लेश का अन्त हुआ ? भारत की जनता छ: करोड 
देवताओं के निकट रोती-करूपती है, और फिर भी कुत्तों की मौत मरती रहती है। 
ये देवता हैं कहाँ ? . . .जब तुम सफल हो चुकते हो, तब ये देवता तुम्हारी सहायता 
करने आते है। अत: लाभ क्या है ? अन्त तक हिम्मत न हारो. . . अन्धविश्वासों 
के आगे यह घुटने टेकना, स्वयं अपने मन के हाथों अपने को बेच देना, मेरी आत्मा, 
तुम्हें शोभा चही देता। तुम असीम अमर, अनादि हो। तुम असीम आत्मा हो ! इस 
कारण दास होता तुम्हें शोभो नहीं देता । . . .उठो ! जागो ! खड़े हो और लड़ो ! 
यदि आवश्यक हो तो मर जाओ। तुम्हारी सहायता करनेवारा कोई भी नहीं है। 
तुम समग्र संसार हो। तुम्हारी सहायता कौन कर सकता है? 

जन्म के पूर्व और मृत्यु के वाद प्राणी हमारी मानवीय इन्द्रियों में अज्ञात 
रहते है। केवल मध्य में ही वे व्यक्त रहते हैं। इसमें शोक करने की क्या वात है ? '* 

कोई इस (आत्मा) को आइचयंवत्‌ देखता है। कोई उसको आश्चर्यवत्‌ 
कहता है। अन्य उसे आश्चर्यवत््‌ सुनते हैं। अन्य उसे सुनकर भी नहीं समझ 
पाते 

लेकिन यदि तुम कहो कि इन सव लोगों की हत्या करना पाप है, तो इस पर 


१० बही, १४ 
२० वही, १४-१८ 
३- वही, २८ 
४. वही, २९ 

अपने वर्ण-धर्म की दृष्टि से विचार करो।. . . सुख और दुःख, लाभ और अलाभ, 
जय और पराजय को समान समझकर तू उठ खड़ा हो और युद्ध कर" 

यह गीता के एक अन्य विचित्र सिद्धान्त---अनासक्ति---का आरम्भ है। 
अर्थात्‌, हमें अपने कर्मो का फल इसलिए भोगना पड़ता है कि हम अपने को उनसे 
संसक्त कर लेते हैं।, . . जो कतंव्य के निमित्त कर्तव्य के रूप में किया जाता है 
वही कर्म के बंधनों का वाश कर सकता है।” उसको सीमा से अधिक कर डालने 
का खतरा तुमको नहीं है।. . . यदि तुम इसका स्वल्प भी करते हो (तो यह योग 
तुम्हें जन्म-मरण के भीषण चक्र से बचा छेगा)।* 

जान लो, हे अजुन, सफलता प्राप्त करनेवाली बुद्धि निश्चयात्मिका बुद्धि ही 
है। जो मन अपने को सहझ्रों विषयों में व्यस्त कर लेता है, अपनी शक्ति को विकीर्ण 
कर डालता है। कुछ लोग पुष्पिता वाणी बोल सकते हैं और सोचते है कि वेदों के 
परे कुछ है ही नही। वे स्वर्ग जाना चाहते है। वेदों की शक्ति द्वारा वे भांगों को 
प्राप्त करना चाहते है और अत: वे यज्ञ-यागादि करते रहते हैं। जब तक इस प्रकार 
के लोग इन समस्त भौतिकवादी विचारों को नही त्यागते, उनको (आध्यात्मिक 
साधना में) कोई सफलता नहीं प्राप्त हो सकती।' 

यह एक दूसरा महान्‌ पाठ है। जब तक समस्त भौतिकवादी विचारों को 
तिलांजलि नहीं दी जाती, आध्यात्मिकता की उपलब्धि कदापि नहीं हो सकती।. . . 
इन्द्रियों में क्या है? इन्द्रियाँ सब भ्रम है। लोग मरने के वाद भी (स्वर्ग में) उनको 
---दो आँखों, एक नाक को--धारण किये रखना चाहते हैं। कुछ यह कल्पना 
करते है कि वहाँ उनकी इच्द्रियाँ प्रस्तुत से अधिक संख्या में होंगी। वे ईश्वर की --- 
उसके भौतिक शरीर को--एक सिंहासन पर आसीनत चिरंतन कारू तक देखते 
रहना चाहते है।. . . ऐसे व्यक्तियों की वासनाएँ शरीर, खाने-पीने, और भोग की 
होती हैं। वह दीर्घीकतत भौतिकवादी जीवन ही है। मनुष्य इस जीवन के परे 
किसी अन्य वस्तु की वात सोच नही सकता | यह जीवन पूर्णवया शरीर के लिए है। 
छसा व्यक्ति उस एकाग्रता को कभी नहीं श्राप्त कर पाता, जो मुक्ति की ओर ले 
जाती है।* 


» बही, ३८ ६. वही, ४४ 

विद केवल तीन गुणों--सत्त्व, रजसू और तमस--- से संबंधित विषयों की ही 
विक्षा देते हैं। वेद केवल प्रकृति के विषयों के संबंध में शिक्षा देते हैं! छोग 
जिस विषय को पृथ्वी पर नहीं देखते, उसके संबंध में कुछ भी सोच नहीं सकते। 
यदि वे स्वर्ग की बात करते हैं, तो वे एक सिंहासनारूढ़ राजा की, धूप जलाते हुए 
लोगों की ही कल्पना कर पाते हैं। यह सब प्रकृति है, प्रकृति के परे कुछ नहीं। 
अतएव वेद प्रकृति के सिवा और कोई शिक्षा नहीं देते। 'प्रकृति के परे जाओ, सत्ता 
के इन्द्रों के परे, स्वयं अपनी सत्ता के परे जाओ, किसीकी चिन्ता न करो-- न अच्छे 
की, न बुरे की ।* 

हमने स्वयं का अपने शरीरों से तादात्म्य कर रखा है। हम केवल शरीर हैं, या 
शरीर के अधीन हैं। यदि मुझे कोई चिकोटी काटता है, तो मैं चिल्ला उठता हूँ। यह सव 
अर्थहीन है, क्योंकि मैं आत्मा हूँ। दुःख, कल्पना, पशु, देवता, दैत्य, हर वस्तु, संपूर्ण 
संसार की यह शंखछका--यह सव शरीर के साथ अपना तादात्म्य कर लेने से होती है। 
मैं आत्मा हूँ। जब तुम मेरी चुटकी छेते हो तो मैं उछल क्यों पड़ता हूँ ? . . .इस 
(स्थिति) की गुलामी तो देखो) तुमको लज्जा नहीं छगती ? हम घामिक हैं! 
हम दार्शनिक हैं ! हम महात्मा हैं! भगवान्‌ हमारा कल्याण करें ! हम हैं क्या? 
जीवित नरक, हम यही हैं ! पागल, हम यही हैं ! 

(शरीर का) विचार हम त्याग नहीं सकते। हम घरतीवद्ध हैं।. . . हमारे 
भाव क़ब्रिस्तान हैं। शरीर छोड़ने पर भी हम उन (भावों) के कारण सहसत्रों तत्त्वों 
हारा आबद्ध रहते हैं। 

आसक्त के बिना कर्म कौन कर सकता है? असली प्रश्न यह है। चाहे 
उसका कर्म सफल हो या विफल, ऐसा व्यक्ति वही रहता है। भले ही उसका संपूर्ण 
जीवन-कार्ये क्षण भर में जलकर भस्म हो जाय, उसका दिल एक वार भी नहीं बैठता 
यह वह मनीपी है, जो फलों की चिन्ता किये बिना सदैव कर्म के निमित्त कर्म करता 
रहता है। इस प्रकार वह जन्म-मरण की पीड़ा के परे चला जाता है। इस प्रकार वह 
मुक्त हो जाता है।*' तब वह देखता है कि यह आसक्ति एक श्रम है। आत्मा कभी 
भी आसकत नहीं हो सकती।. . .तव वह सभी श्रुतियों और दरों के परे चछा 
जाता है।' यदि भन अमाकुल और पुस्तकों तथा श्रुतियों द्वारा भँवर में खिंचा 
पड़ा हो तो इन सारी श्रुतियों से क्या लाभ है ? (उनमें ) एक यह कहती है, 


१० बही, ४५ 
२- वही, ५१ 
३. बही, ५२ 

दूसरी वह। तुम किस पुस्तक को लोगे ? अकेले खड़े होओ ! अपनी आत्मा की 
महिमा देखो, और देखो कि दुम्हें कम करना ही है। तभी तुम निश्चल वुद्धिवाले 
हो सकोगे।' 

अर्जुन पूछता है, _स्थितप्रज्ञ व्यक्ति कौन है ? ”' 

कृष्ण उत्तर देते हैं, 'वह व्यक्ति, जिसने सभी इच्छाओं का त्याग कर दिया है, 
जो कुछ नहीं चाहता---न यह जीवन ही, न मुक्ति, न देवता, न कर्म, न और कुछ 
जब वह पूर्णकाम हो जाता है, तव उसकी कोई कामना शेप नहीं रहती |” उसने 
आत्मा की महिमा का दर्शन कर लिया है और देख लिया है कि जगत, देवता और 
स्वर्ग स्वयं उसकी आत्मा के भीतर है। तव देवता देवता नहीं रह जाते, मृत्यु मृत्यु 

नहीं रह जाती। सव कुछ बदल जाता है। यदि उसकी वुद्धि स्थिर हो गयी हो, 

यदि उसका मन दुःख से विचलित न होता हो, यदि वह किसी सुख की आकांक्षा न 
करता हो, यदि वह समस्त आसक्ति, समस्त भय, समस्त आक्रोश से मुक्त हो गया 
हो, तो ऐसे व्यक्ति को (स्थित्रज्ञ मुनि) कहते हैं. . . ।* 

जैसे कछुआ अपने पैरों को भीतर खीच सकता है, और यदि तुम उस पर प्रह्मर 
करो तो एक भी पैर बाहर नहीं निकलता, इसी प्रकार स्थितप्रज्ञ भी अपनी ज्ञानेन्द्रियों 
को भीतर खींच सकता है," और उन्हें कोई भी वस्तु वाहर जाने के लिए विवश नहीं 
कर सकती। उसको कुछ भी हिला नहीं सकता, न कोई प्रछोभन, न कुछ और।॥ 
विश्व टूटकर उसके चारों ओर बिखर जाय, तो भी वह उसके मन में एक लहर नहीं 
उठा पाता। 

इसके बाद एक अत्यन्त महत्त्वपूर्ण प्रश्न आता है। कभी कभी लोग कई दिलों 
तक का (अनशन) ब्रत रखते है।. . . निक्ृष्टतम मनुष्य वीस दिन का व्रत रखने 
के वाद एकदम सौम्य हो जाता है। ब्रत करने और अपने को यातना देने का प्रयोग 
लोग संसार भर में करते रहे हैं। कृष्ण के विचार में यह सब निरर्थक है। उनका 
कहना है कि जो व्यक्ति अपने को यातना दे रहा है, उसकी इन्द्रियाँ प्रस्तुत क्षणों में 
उससे दूर हट जायेगी, लेकिन फिर वीस गुन्ती शक्ति के साथ प्रकट होंगी । . . . हमें ब्या 
करना चाहिए ? (भाव है कि) स्वाभाविक होना चाहिए, तापस नहीं। चलते रहो, 


१- वही, ५३ 
२. वही, ५४ 
३. वही, ५५ 
४. वही, ५६ 
५. वही, ५७ 

कर्म करो, केवल इतना ध्यान रखो कि आसक्त न होने पाओं। जिस व्यक्ति ने 
अनासक्ति का रहस्य नहीं सीखा और उसका अभ्यास नहीं किया, उसमें प्रज्ञा कभी 
दृढतापूर्वक स्थिर नहीं हो सकती। 

मैं बाहर जाता हूँ और अपनी आँखें खोलता हूँ। यदि बहाँ कुछ है, तो मैं उसे 
अवश्य देखूँगा। मैं ऐसा करने के लिए विवश हेँ। मन इन्द्रियों के पीछे भागता है। 
अव इन्द्रियों को प्रकृति के प्रति कोई भी प्रतिक्रिया करना त्याग देना चाहिए। 

“जब (इन्द्रियवद्ध) जगत्‌ के लिए अँवेरी रात होती है, तव संयमी (व्यक्ति) 
जागता रहता है। वह्‌ उसके लिए दिन का प्रकाश है। . . .और जब जगत्‌ जागता हैं, 
ज्ञानी सोता है।” जगत्‌ कहाँ जागता रहता है? इन्द्रियों में। लोग खाना-पीना 
चाहते हैं, वच्चे चाहते हैँ, और तब वे एक कुत्ते की मौत मर जाते हैं। इच्ध्रियों के 
लिए वे सदैव जगते रहते हैं। उनका धर्म भी केवल इसीलिए है। वे ऐसे ईश्वर का 
आविष्कार करते है, जो उनकी सहायता कर सके, उन्हें और अधिक स्त्रियाँ दे सके, 
घन दे सके, वच्चे दे सके--लेकिन ऐसा ईश्वर कभी नहीं, जो उन्हें अधिक देवतुल्य 
वनाने में सहायता दे ! 'जहाँ सारा जगत्‌ जागता रहता है, ज्ञानी सोता है। लेकिन 
जहाँ अज्ञानी सोते रहते हैं, वहाँ ज्ञानी जागता रहता है।”' --प्रकाश के उस जगत्‌ 
में, जहाँ मनुप्य अपने को पक्षी के रूप में नहीं देखता, न पशु के रूप में, न शरीरबत्‌, 
वरन्‌ असीम आत्मा, मृत्युरहित, अमर (के रूप में देखता है)। वहाँ, जहाँ 
अज्ञानी सोते रहते है, और जहाँ उनके पास समझने के लिए न समय होता है, न बुद्धि, 
न शक्ति, वहाँ ज्ञानी जाग्रत रहता है। वह उसके लिए दिन का प्रकाज्ञ है 

जैसे संसार की सारी नदियाँ अपना जल सागर में निरन्तर उड़ेला करती हैं, 
कितु सागर का विराटू, गारिमामयस्वरूप अक्षुब्य और अपरिवर्तित रहता है; उस्ती 
प्रकार यथपि सारी इन्द्रियाँ प्रकृति से सारे विपय छाती रहती हैं, स्थितप्रज्ञ का 
समुद्र जैसा हृदय न विचलित होता है, न भयभीत होता हैं।' दुःखों को करोड़ों 
28 हा सुख को सैकड़ों में आने दो! मैं दु:ख का दास नहीं हूँ! में सु्ध का दास 

देह । 





१. बही, ६९ 
२ बहो, ७० 


गीता (३) 


(२९ मई, १९०० ई० को सैन फ्रांसिस्को में दिया गया भाषण) 


अर्जुन ने पूछा, आपने अभी कर्म का उपदेश दिया, फिर भी आप ब्रह्मज्ञान 
को सर्वश्रेष्ठ जीवन प्रतिपादित करते है। हे कृष्ण, यदि आपके विचार से कर्म 
की अपेक्षा ज्ञान उत्तम है, तो आप मुझे कर्म करने को क्यों कहते हैं ? ”' 

[श्रीकृष्ण |-- प्राचीन काल से ये दो व्यवस्थाएँ हम लोगों के समय तक 
चली आ रही है। सांख्य दर्शन ज्ञान का सिद्धान्त प्रस्तुत करता है। योगी कर्म 
का सिद्धान्त प्रस्तुत करते हैं। किन्तु कर्म त्याग कर कोई भी शान्ति-लाभ नहीं 
कर सकता। इस जीवन में कोई एक क्षण के लिए भी कर्म वन्द नहीं कर सकता। 
प्रकृतिजन्य गुण उसे कर्म में प्रवृत्त करेंगे। जिसने कर्म करना तो वंद कर दिया 
और साथ ही मन से उनका चिन्तन करता है, उसके कुछ हाथ नहीं लगता; वह तो 
बस मिथ्याचारी हो जाता है। परन्तु जो मन द्वारा घीरे घीरे अपनी इन्द्रियों का 
नियमन कर लेता है, उन्हें कार्य में लगाता है, वह व्यक्ति उससे उत्तम है। इसलिए 
तुम कर्म करो. . . ।/* 

“यदि तुम्हें यह रहस्य ज्ञात भी हो गया हो कि तुम्हारा कोई कर्तव्य नहीं है, तुम 
मुक्त हो, तव भी परोपकार के लिए तुम्हें कार्य करना है। क्योंकि कोई श्रेष्ठ पुरुष 
जो जो आचरण करता है, साधारण छोग भी उसका अनुकरण करते है।' यदि 
कोई श्रेष्ठ पुरुष, जिसने सानसिक शान्ति और मुक्ति प्राप्त कर ली है, कार्य करना 
बन्द कर दे, तो अन्य सब लोग, जिनमें न वह ज्ञान है और न शान्ति, उसका 
अनुकरण करने छगेंगे। और इस तरह भ्रम पैदा हो जायगा।* 

“देखो, हे अर्जुन, कोई ऐसी वस्तु नहीं है,जो मेरे पास न हो और मेरे लिए कुछ 
प्राप्तव्य भी नहीं है। और फिर भी मैं कर्म करता रहता हूँ। यदि मैं एक क्षण के 


» गोौता ॥३११॥ 
« वही, २-८ 

« बही, २०-२१ 
- बही, २२-२४ 

लिए कार्य करना वन्द कर दूँ तो ये सब लोक [नष्ट हो] जायँगे। जिसे अज्ञावी 
जन फलासक्त होकर लाभ के लिए करते है, उसे अनासक्त विद्वान्‌ु फल तथा लाभ 
की आकाक्षा न रखते हुए करें।”' 

यदि तुम ज्ञानी भी हो, तब भी अज्ञानियों के वालसुछभ विश्वास को मत 
डिगाओ,' वहिकि उनके स्तर पर उतर जाओ और धीरे धीरे उन्हें ऊपर 
उठाओ। ' यह बड़ा शक्तिशाली भाव है और भारत में यह आदर्श वन' गया है। 
यही कारण है कि तुम किसी महान्‌ दार्शनिक को भी मंदिर में जाते और मूर्तियों 
की पूजा करते देख सकते हो। यह ढोंग नहीं है। 

बाद में हम पढ़ते है, कृष्ण क्या कहते हैं, जो छोग अन्य देवताओं की पूजा 
करते हैं, वे वस्तुत: मेरी पूजा करते हैं।”* वह मनृष्य-शरीरधारी भगवान्‌ है, जिसकी 
पूजा मानव कर रहा है। यदि तुम उसे ग़लत नाम से सम्बोधित करो, तो क्या वह क्रुद् 
होगा ? तब तो वह लेशभात्र भगवान्‌ नहीं हो सकता ! क्‍या तुम यह नहीं समझ सकते 
कि मनुष्य के स्वयं अपने हृदय में जो कुछ है, वही भगवान्‌ है, चाहे वह पत्थर की 
ही पूजा क्यों न करता हो ? इससे क्‍या ! 

यदि इस भावना से हम एक बार अपने को मुक्त कर सकें कि मतों में ही 
धर्म सन्निविष्ट है, तो हम अधिक स्पष्टतापूर्वक समझ जायेँंगे। घर्मविषयक एक भावना 
यह रही है कि समस्त संसार का जन्म इस कारण हुआ कि आदम ने वे सेव खा लिये, 
और निस्तार का कोई मार्ग नहीं है। ईसा मसीह पर विश्वास करो--एक विज्लेष 
मनुष्य की मृत्यु पर ! परन्तु भारत में वित्कुल भिन्न भाव है। [वहाँ] धर्म का 
अर्थ है साक्षात्कार, और कुछ नहीं। मंजिल तक चाहे कोई चार धोड़ों की वग्घी से 
जाय, चाहे बिजली की गाड़ी से जाय अथवा ज़मीन पर लेटता हुआ जाय, इससे 
कोई अन्तर नहीं पड़ता। लक्ष्य एक ही है। [ईसाइयों] के लिए समस्या है कि 
एक भयावह ईइवर के कोप से कैसे वचा जाय ? भारतीयों के लिए यह है कि वे 
यथार्थत: जो है, वही कैसे हों, अपने लुप्त आत्म-तत्त्व को कैसे पुनः प्राप्त करें। 

क्या तुम्हें यह बोध हो गया कि तुम आत्मा हो ? जब तुम कहते हो, मैं कर्ता हूँ, 
तो उसका तात्यय॑ क्‍या है ? यह मांस-पिड जो शरीर कहलाता है, वह---या आत्मा, 
जो असीम, नित्य आवन्दस्वरूप, प्रकाशमान और अमर है? तुम सबसे महान्‌ 


- बही, २२-२४ 
* चही, र५ 

- वही, २६-२९ 
- गीता ॥९२३॥॥ 

दाशैनिक क्यों न हो, किन्तु जब तक तुम्हारी यह भावना है कि तुम शरीर हो, तब 
तक तुम उस कीड़े से वढ़कर नहीं हो, जो तुम्हारे पॉव तले रेंग रहा है ! तुम क्षम्य नहीं 
हो ! तुम्हारी इतनी बुरी दशा है कि तुम सब दर्शनों को जानते हुए भी सोचते हो कि 
तुम शरीर हो ! शरसरासकत देवता, यही त्तो तुम हो ! क्या यह भर्म है? 
आत्मा के रूप मे आत्मा का साक्षात्कार धर्म है। हम इस समय क्या कर रहे 
हैं ? ठोक विपरीत्त, आत्मा को जड़ समझ रहे है। अमर ईइवर के उपादान से हम 
लोग मृत्यु और जड़ की रचना करते हैं और मृत, निश्चेतन जड़ के उपादान से हम 
आत्मा की रचना करते हैं . . . । 
यदि तुम शीर्पासन कर या एक पैर पर खड़े रहकर या प्रत्येक तीन तीन 
शिरोंवाले पाँच हज़ार देवताओं की पूजा कर [ब्रह्म का साक्षात्कार कर सकते 
हो |--तो खुशी की वात है | . . .जिस तरीक़े से कर सको, करो ! किसीको कुछ 
कहने का अधिकार नहीं है। इसलिए कष्ण कहते हैँ कि यदि तुम्हारी विधि उत्तम 
और उत्कृष्ट है, तो तुम्हारा काम यह नहीं है कि तुम दूसरे मनुष्य की विधि को बुरी 
कहो, भले ही तुम्हारी समझ से वह शठ्तापूर्ण क्यों न हो। 
पुनरच, घ॒र्म विकास [का विपय] है, मू्खतापूर्ण शब्दों का समुच्चय नहीं। 
दो हज़ार वर्ष पूर्व एक व्यक्ति ते ईश्वर का साक्षात्कार किया। मूसा ने ईइवर को एक 
जलती हुई झाड़ी में देखा। मूसा ने ईश्वर का साक्षात्कार करने के बाद जो किया, 
क्या उससे तुम्हारा परित्राण होता है? किसी व्यक्ति ने यदि भगवान्‌ का दर्शन कर 
लिया, तो उससे तुमको तिल मात्र सहायता नहीं मिल सकती। उससे तुमको केवल उत्ते- 
जना और प्रेरणा मिल सकती है कि तुम भी वही करो। प्राचीनों के उदाहरणों का सारा 
महत्त्व इसी वात में है। इससे अधिक और कुछ नहीं । वे मार्ग में दिशा-सकेत मात्र है। 
एक आदमी के भोजन करने से दूसरे को तृप्ति नहीं हो सकती । एक व्यक्ति के भगवान्‌ 
के दर्शन करने से दूसरे व्यक्ति का परित्राण नहीं हो सकता। तुम्हें स्वयं ही ईश्वर का 
साक्षात्कार करना होगा। ये सब लोग इस प्रश्न पर लड़ रहे हैं कि ईश्वर का प्रकृत 
रूप क्या है --वह एक शरीर और तीन शिरोंवाला है या छः शरीरों और पाँच शिरो- 
वाला है। क्‍या तुमने ईश्वर को देखा है ? नहीं।. . .और उनका विश्वास नहीं है 
कि वे उसे कभी देख सकते हैं। हम मत्ये मानव कितने मूर्ख हैं ! निश्चय ही। पागल ! 
[भारत में] यह परम्परा चली आ रही है कि यदि कोई ईश्वर है, तो वह 
तुम्हारा भी है और मेरा भी है। सूर्य किसका है ! वुम कहते हो चाचा साम किसी 
के भी चाचा हैं। यदि कोई ईश्वर है, तो उसे देखने में तुम समर्थ होगे ही । यदि नहीं, 
तो छोड़ो उसे। 
हर एक सोचता है कि उसीकी विधि सर्वोत्तम है! बड़ी अच्छी वात है ! किन्तु 

याद रखो, वह तुम्हारे लिए अच्छी हो सकती है। एक ही खाद्य एक के लिए बहुत 
कृपथ्य हो सकता है और दूसरे के लिए अच्छा पथ्य। क्योंकि यह तुम्हारे लिए 
अच्छा है, इसलिए वेधड़क यह निष्कर्ष न निकालो कि तुम्हारी विधि प्रत्येक व्यक्ति 
के छिए उपयुक्त विधि है, और जैक का कोट जॉन और मेरी को भी फ़िट होगा। 
सभी अशिक्षित, असंस्क्ृत, विचारहीन स्त्री-पुरुष उस प्रकार के संकीर्ण जामे में कस 
दिये गये हैं ! तुम लोग स्वयं सोचो | नास्तिक बन जाओ ! जड़वादी वन जाओ ! वह्‌ 
कहीं अच्छा होगा। वुद्धि से काम लो! . . .तुम्हें यह कहने का क्या अधिकार है 
कि अमुक व्यक्ति की विधि ग्रूत है ? तुम्हारे लिए वह ग्रलूत हो सकती है। अर्थात्‌, 
यदि तुमने वह विधि अपनायी, तो तुम्हारी अवनति होगी, किन्तु इसका यह आर्थ 
नहीं होता कि वह परिथ्रष्ट हो जायगा। इसलिए, कृष्ण कहते हैं, यदि तुम ज्ञानी 
हो और किसी को हीन देखते हो, तो उसकी निन्‍दा मत करो। उसके स्तर पर जाओ 
और यदि कर सकते हो तो उसकी सहायता करो। उसका विकास होना चाहिए । 
मैं पाँच घंटे में उसके दिमाग में पाँच घड़े ज्ञान उड़ेल सकता हँ। पर उससे क्या 
लाभ होगा ? वह पहले से भी थोड़ा और निह्ृष्ट हो जायगा। 

यह कर्म-वन्चन कहाँ से आता है? क्योंकि हम आत्मा को कर्म की श्ंखला 
में वाँध देते हैं। भारतीय धामिक व्यवस्था के अनुसार दो सत्ताएँ हैं--एक ओर 
प्रकृति और दूसरी ओर आत्मा! प्रकृति शब्द से केवल बाह्य जगत्‌ का प्रयोजन 
नहीं है, वरन्‌ हमारे शरीर, मन, इच्छा और यहाँ तक कि उसका भी प्रयोजन है, 
जो कहता है 'मैं'। उन सबसे परे है, वह चिरंतन जीवन और आत्मज्योति-- आत्मा । 
इस दर्शन के अनुसार आत्मा प्रकृति से पूर्णतया पृथक्‌ है, सदैव पृथक्‌ थी और सदैव 
पृथक रहेगी। किसी भी समय आत्मा और मन अभिन्न नहीं रहे हैं। 

यह स्वतः स्पष्ट है कि तुम जो भोजन करते हो, वह सारे समय मन का निर्माण 
करता रहता है। वह जड़ है। आत्मा खाद्य के सम्बन्ध से अतीत है। चाहे तुम 
खाओ या न खाओ, उससे कोई अन्तर नहीं पड़ता। चाहे तुम सोचो या न सोचो, 
उससे कोई अन्तर नहीं पड़ता। वह असीम प्रकाश है। उसका प्रकाश संदा एक 
सा है। यदि तुम [ किसी प्रकाश के सामने ] कोई नीछा या हरा शीज्ञा रख दो, तो 
अकाश का वह क्‍या करेगा ? उसका रंग अपरिवर्तनीय है। यह तो मन है, जो 
बदलता है और विभिन्न रंग प्रदान करता है। जिस क्षण जीवात्मा शरीर को त्याग 
देती है, सब टूट-फूट कर बिखर जाता है। 

प्रकृति में जो सत्य है, वह आत्मा है। स्वयं सत्य--आत्मा का प्रकाश--- 
चलता है ओर वोलता है तथा [हमारे शरीर, मन आदि के द्वारा] प्रत्येक कार्य 
करता है। यह आत्मा की ही शक्ति, उसका तत्त्व और उसका जीवन है, जिस 

पर जड़ पदार्थ की नानाविध क्रिया हो रही है. . . । यद्यपि आत्मा सबको प्रकाश 
अदान करती है, हमारे सभी विचारों, शारीरिक कार्यो और प्रत्येक कार्य का निमित्त 
है, तथापि वह स्वयं अच्छे-वुरे, सुख-दुःख, शीतोष्ण तथा प्रकृति के सभी इन्हों से 
'निरलिप्त है। 

“अतः, हे अर्जुन, ये सभी कर्म प्रकृतिनिष्ठ हैं। प्रकृति. . . हमारे शरीर 
और मन में अपने ही गुणों को क्रियमाण कर रही है। हम प्रकृति के तद्गप बन 
जाते हैं और कहते हैं, मैं इसका कर्ता हूँ।/ इस प्रकार हम विमूढ़ताग्रस्त हो 
जाते हैं। 

हम सदैव किसी वाध्यता से कर्म करते हैं। जब भूख मुझे बाध्य करती है, 
तब मैं खाता हँ। दुःखभोग तो इससे भी बढ़ कर दासता है। यथाये मैं” तो नित्य' 
मुक्त है। उसे कुछ करने के लिए कौन वाध्य करता है ? दुःख-भोक्‍ता तो भ्रकृति 
में है। जब हम देहात्मा हो जाते हैं, तभी हम कहते हैं, “मैं दुःख भोग रहा हूँ; मैं 
श्री अमुक हूँ--तथा इसी प्रकार की अन्य सब मूर्खतायूर्ण बातें। परन्तु जिसे सत्य 
का ज्ञान हो गया है, वह अपने को पुथक्‌ रखता है। उसका शरीर चाहे जो करे, 
उसका मन चाहे जो करे, वह परवाह नहीं करता। किन्तु तुम ध्यान दो, मानव 
जाति के अधिकांश जन समुदाय को यही भ्रान्ति है, और जब कभी लोग कोई अच्छा 
कर्म करते हैं, तो समझते हैं कि वे उसके कर्ता हैं। वे अभी उच्चतर दर्शन के सम- 
झने के योग्य नहीं हैं। उनको अपने विश्वास से विचलित मत करो! वे अनिप्द 
का परिहार कर रहे हैं और इष्ट कार्य में लगे है। कितना महान्‌ भाव है ! उन्हें 
चैसा करने दो. . . ! वे पुण्यकर्मा हैं। उत्तरोत्तर वे सोचने लगेंगे कि पुण्य कर्म से 
भी श्रेष्ठ, गौरवयुकत और कुछ है। वे साक्षी मात्र रहेंगे और कार्य हो जायगा. . . 
घीरे धीरे वे समझ जायँगे। जब वे सभी पापों का परिहार कर चुकेंगे और सब 
युण्य कर्म कर चुकेंगे, तव उन्हें यह बोब होने लगेगा कि वे समस्त प्रकृति के अतीत 
हैं। वे कर्ता नहीं हैं। वे [पृथक्‌ | रहते हैं। वे. . .साक्षी हैं। वे तो बल अलग 
रहनेवाले द्रष्ठा हैं। प्रकृति समस्त जग्रत्‌ का प्रसव कर रही है. . .। हे सौम्य, 
आरम्भ में केवल सत्‌ था। अन्य किसीका अस्तित्व नहीं था। उसने [इच्छा की ] 
और अन्य सबकी सृष्टि हो गयी। 

'ज्ञानवान भी अपनी प्रकृति के अनुरूप कर्म करते हैं। प्रत्येक प्राणी अपनी 
प्रकृति के अनुसार कर्म करता है। वह उसका अतिक्रमण नहीं कर सकता ४ 





१. गीता ॥३१॥२७॥॥ 
२. ऐतरेयोपनिषद्‌ ॥१॥; छान्दोग्योपनिषद ॥६२-३॥ 

परमाणु नियम का उल्लंघन नहीं कर सकता। परमाणु चाहे मानसिक हो 
अथवा शारीरिक, उसे नियम का पालन करना ही पड़ेगा। [बाह्य निग्नह] से क्या 
लाभ ?!' 

जीवन में किसी वस्तु को मूल्यवान क्या बनाता है? न भोग, न स्वामित्व । 
प्रत्येक वस्तु की मीमांसा करो । तुम्हें पता लगेगा कि हमें कुछ सिखाने में अनुभव के 
अतिरिक्त अन्य कोई वस्तु मूल्य नहीं रखती। और बहुत से मामलों में सुखभोग की 
अपेक्षा हमारी कठिनाइयाँ हमें अपेक्षाकृत कहीं श्रेष्ठ अनुभव प्रदान करती हैं। प्रायः 
प्रकृति के दुलार की अपेक्षा उसके प्रहार से हमें अधिक श्रेष्ठ अनुभव प्राप्त होता 


है. ..। (इस भूमिका में) अकाल तक का भी स्थान और मूल्य है. . . । 
कृष्ण के अनुसार हम कोई ऐसे नये प्राणी नहीं हैं, जिनका जन्म अभी हुआ 
हो। हमारे मन अभिनव नहीं हैं. . .। आधुनिक युग में हम सभी जानते है किः 


प्रत्येक शिशु [अपने जन्म के साथ | केवल मानव जीवन के ही नहीं, वरन्‌ वनस्पति- 
जीवन के भी समस्त अतीत को ले आता है। अतीत के सब अध्याय है, वर्तमान 
का यह अध्याय है और भविष्य के अध्यायों का सारा ढेर उसके समक्ष है। प्रत्येक 
के मार्ग का नक़दशा बना है, खाका तैयार है और योजना वनी-वनायी है। इस सब 
अंधकार के वावजूद, कोई भी कार्य बिना कारण के नहीं हो सकता--कोई घटना, 
कोई परिस्थिति ...। यह हमारा निरा अज्ञान है। निमित्त की समस्त असीम 
श्वंखला . .. कड़ी कड़ी जुड़कर पुनः प्रकृति से ही निवद्ध है। यह सार्वभौम कार्ये- 
कारण [की श्रृंखला] है, जिसकी एक कड़ी, एक भाग तुम्हें मिला है और मुझे 
दूसरा. . .। और वह | भाग] हमारी प्रकृति है। 

अव श्री कृष्ण कहते हैं, 'परधर्म अपनाने की चेष्टा करने की अपेक्षा स्वधर्म में: 
मृत्यु प्राप्त करना कहीं अधिक श्रेयस्कर है।”' यह मेरा धर्म है और मैं यहाँ दीच हूँ । 
और तुम वहाँ ऊपर हो और मैं निरन्तर इस प्रछोभन में हूँ कि स्वधर्म त्याग दूँ। साचता 
हूँ कि मैं वहाँ जाकर तुम्हारे साथ हो जाऊँगा। और यदि मैं ऊपर जाता हूँ, तो- 
न वहाँ का रहता हूँ, न यहाँ का। हमें इस सिद्धान्त को दृष्टि से ओझल नहीं रखना 
चाहिए। यह सब विकास का [ विपय] है। प्रतीक्षा करो और विकास करो और 
तव तुमको सव कुछ उपलब्ध होगा, अन्यथा (बहुत बड़ा आध्यात्मिक खतरा) 
होगा। यही धर्म-शिक्षा का आधारभृत रहस्य है। 

लोगों का उद्धार करने! और एक ही मत में सबके निष्ठावान होने से तुम्हारा 

१. गीता ॥३॥३३॥ 

२- वहा, २५ 


३०७ गीता ( ३.) 


तात्पर्य क्या है? यह हो नहीं सकता। सामान्य विचारों को मानव जाति को 
सिखाया जा सकता है। सद्गुरु यह पता लगाने में समर्थ होगा कि तुम्हारी निजी 
प्रकृति क्या है। हो सकता है कि तुम उसे न जानते हो। सम्भव है कि तुम जिसे' 
अपनी भ्रकृति सोच बैठे हो, वह बिल्कुल गलत हो। वह चेतना तक विकसित नही 
हो पायी है। गुरु वह व्यक्ति है, जिसे जानना चाहिए. . .। तुम्हारे मुखमडलू 
पर दृष्टिपात करके उसे समझ जाना चाहिए और तुम्हें [तुम्हारे मार्ग] पर रूगा 
देना चाहिए। हम लोग इधर-उधर टटोलते है; संघर्ष करते है और नाना प्रकार 
के कार्य करते हैं तथा कोई प्रगति नहीं कर पाते, अततः वह समय आता है और 
हम जीवन-प्रवाह में निमज्जित होकर बहने लगते है। उसका लक्षण यह है कि जिस 
क्षण हम उस नदी में पहुँचते है, हम तैरने लगते है। तव कोई संघर्ष नहीं रह जाता | 
उसका पता लगाना है। तव उसे छोड़कर एवं किसी अन्य को अपनाने की अपेक्षा 
उसी मार्ग में प्राण तक त्याग दो। 
ऐसा करने के वजाय हम एक धर्म चलाने लगते है, कुछ रूढ़िवादी विधि-विधान 
बना लेते और मानव जाति के लक्ष्य से विश्वासघात करने लगते हैं और सबके 
साथ ऐसा व्यवहार करने रूगते है मानो उन सवकी प्रकृति एक सी है। किन्‍्हीं 
दो व्यक्तियों के मन तथा शरीर एक नही होते . . .। किन्‍्हीं दो व्यक्तियों का एक 
घर्मं नही होता. . . । 
यदि तुम घामिक होना चाहते हो, तो किसी संगठनवद्ध धर्म के द्वार में प्रवेश 
मत करो। वे इप्ट की अपेक्षा सौगुना अधिक अनिष्ट करते है, क्योंकि वे प्रत्येक 
के वैयक्तिक विकास की वृद्धि रोक देते हैं। हर एक चीज पढ़ो, लेकिन अपना आसन 
दृढ़ रखो। यदि तुम मेरी सलाह लो, तो जाल में अपनी गर्दन मत फंसाओ। जिस 
क्षण वे तुम्हारे ऊपर अपना फदा डालने का भ्रयत्न करें, तुम अपनी गर्दन हटा छो 
और अन्यत्र चले जाओ। [जिस प्रकार | मधुमक्खी चुन चुनकर बहुत से फूलों से 
मबु का संचय करती है, किन्तु किसी फूल के बंधन में नहीं पड़ती, उसी प्रकार तुम 
भी बंधन में मत पड़ो . . . ! किसी संगठनवद्ध धर्म के द्वार में प्रवेश मत करो। 
घर्म केवल तुम और तुम्हारे भगवान्‌ के वीच की वस्तु है और किसी तीसरे व्यक्ति 
को उसमें हरगिज् टॉग नहीं अड़ानी चाहिए। जरा सोचो, इच सगठनवद्ध धर्मो 
ने क्या किया है ! इन धामिक उत्पीड़नों की अपेक्षा कौन सा नेपोलियव अधिक 
भयंकर था ? . . . यदि तुम और मैं सगठित हो जाय, तो हम लोग प्रत्येक व्यक्ति 
से घृणा करने लगेंगे। यदि प्रेम करने का अर्थ केवल दूसरों को घृणा करना है, 
तो उससे कहीं अच्छा है कि प्रेम ही न करें। यह कोई प्रेम नही है। यह तो नरक 
है। यदि अपने जनों से प्रेम करने का अर्थ अन्य सव लोगों से घृणा करवा है, तो 

यह पूर्ण स्वार्थ और पाशविकता है। इसका परिणाम यह होगा कि वह तुम्हें 
पशु बना देगा। अतएव दूसरे के प्रकृत घर्मे पर, चाहे वह तुम्हें कितना भी महान्‌ 
क्यों न प्रतीत हो, चलने की अपेक्षा स्वधर्म पान करते हुए मर जाना अच्छा है। 

अर्जुन, सावधान, काम और कोध महाशनत्रु हैं। उनका शमन करना होगा। 
[वुद्धिमानों |] तक के ज्ञान को वे आवृत कर लेते हैं। इस कामार्नि को तृप्त नहीं 
किया जा सकता। इसके अधिप्ठान कर्मेन्द्रिय और मन हैं। आत्मा निःस्पृह है।'* 

प्राचीन काल में मैंने इस योग की (विवस्वान्‌ को, विवस्वान्‌ ने मनु को) 


शिक्षा दी। .. .इस तरह परम्परागत ज्ञान राजपियों को प्राप्त हुआ। किन्तु 
कालान्तर में यह योग नष्ट हो गया। यही कारण है कि आज पुनः मैं तुमको बता 
रहा हूँ।” 


तब अर्जुन ने पूछा, आप ऐसा क्यों कहते है ? आप ऐसे पुरुप हैं, जिनका जन्म 
हाल में हुआ है, और [ विवस्वान्‌ का जन्म तो आपसे बहुत पहले हुआ था]। 
आपने उन्हें सिखाया, इसका क्या अर्थ है ?” 

तब कृष्ण ने कहा, हे अर्जुन, तुम और मैं दोनों जन्म-मरण के चक्त से बहुत 
वार गुजर चुके, किन्तु तुम्हें उन्त सबकी स्मृति नहीं है। मैं अव्यय, अज और सब भूत- 
प्राणियों का ईश्वर हें। मैं अपनी ही प्रकृति को अधीन कर प्रकट होता हूँ। जब जब 
धर्म की ग्लानि होती है और अघममम का अम्युत्थान होता है, तब तब मैं मानव जाति 
के सहायतार्थ अवतार लेता हूँ। साधु पुरुषों का उद्धार करने के लिए, दुष्ट कर्म करवे- 
वालों का नाश करने के लिए और धर्म की स्थापना के लिए मैं युग युग में प्रकट होता 
हूँ। जो भी मनुष्य चाहे जिस किसी मागे से मेरे पास पहुँचना चाहता है, मैं उसको 


पु आओ 


उसी मार्ग से मिलता हूँ। किन्तु, हे अर्जुन, तुम जान छो कि कोई मनुष्य मेरे मार्ग 
से कभी च्युत नहीं हो सकता | कभी कोई च्युत नहीं हुआ। हम कैसे हो सकते 
हैं ? उसके मार्ग से कोई स्खलित नहीं होता। 

- - “सभी समाज असम्यक्‌ सामान्यीकरण पर आधारित हैं। सम्यक्‌ 
सामान्यीकरण के आवार पर ही नियम निरूपित किया जा सकता है। प्राचीन 


कहावत क्या है---प्रत्येक नियम का अपना अपवाद होता है ? . . .यदि यह नियम 


१. बही, ३५ 

२- वही, ३७, ४० 
३. गोता ॥४१-श।॥। 
ड. बहो, ४ 

प्‌ वही, ५-८, २ २ 


३२०९ गीता (३) 


है, तो यह तोड़ा नहीं जा सकता। उसे कोई तोड़ नहीं सकता। क्‍या सेव गुरुत्वा- 
कर्पण के नियम को भंग करता है? जिस पल कोई नियम भंग होता है, जगत्‌ 
का अस्तित्व नहीं रह जाता। एक समय उपस्थित होगा, जब तुम नियम भंग करोगे 
और उसी क्षण तुम्हारी चेतना, मन और शरीर विलुप्त हो जायेंगे। 

वहाँ एक आदमी चोरी कर रहा है। वह क्‍यों चोरी करता है ? तुम उसे 
दंड देते हो। क्‍यों, क्या तुम उसको स्थान नहीं दे सकते और उसकी शक्ति को 
कार्य में नहीं रगा सकते ? . . .तुम कहते हो, तुम पापी हो”, और बहुत से छोग 
कहेंगे कि उसने क़ानून को तोड़ा है। मानव जाति का यह यूथ [एकरूपता में ] 
ढकेल दिया गया है और इसी कारण तमाम उपद्रव, पाप और दुर्वलता हैं. . . । 
दुनिया उतनी बुरी नहीं है, जितनी तुम सोचते हो ; हम मूर्खो ने ही उसे बुरी वना 
रखा है। हम अपने प्रेत और दैत्य रचते हैं और फिर. उनसे अपना पिंड 

नही छुड़ा पाते। हम अपनी दृष्टि को अपने हाथ से ढक लेते है और चिल्लाते 

हैं, कोई हमें प्रकाश दो।” मूर्खो ! अपनी आँखों पर से अपने हाथ हटा लो ! 
वस यही इतना है . . . । कोई अपने को दोप नहीं देता, पर हम अपनी रक्षा के लिए 
देवताओ की दुहाई देते है। यही तो तरस की वात है। समाज में इतनी बुराई 
क्‍यों है? वे क्या बताते है ? शरीर, शैतान और औरत। उन्हें तुम अपने लिए 
सँजोते ही क्‍यों हो ? कोई नहीं कहता कि तुम उन्हें अपने लिए सेजोओ। हे 
अर्जुन, कोई भी मेरे मार्ग से च्युत नहीं हो सकता।” हम लोग मूर्ख हैं और हमारे 
मार्ग मूर्खतापूर्ण हैं। हमें इस सव माया से गुजरा पड़ेगा। ईश्वर ने स्वर्ग की रचना 
की और मनुप्य ने अपने लिए नरक रच डाछा। 

कोई कर्म मुझे स्पर्श नही कर सकता। मुझे कर्म के फल की स्पृह्ा नही है। 
जो कोई मुझे ऐसा जानता है, वह कर्म के वंघन में नहीं पड़ता। पहले के मुमुध्ु 
पुरुष इस रहस्य को जान कर [निरापद भाव से कर्म में प्रवृत्त हो सके]। तुम 
भी उन्हींकी भाँति कर्म करो।*' जो पुरुप प्रचड कर्म में प्रचंड अकर्म, और प्रचंड 
अकरम में प्रचंड कर्म देखता है, वही (सचमुच वुद्धिमान है) | . . .यही तो प्रइन 
है---प्रत्येक इन्द्रिय और अंग-प्रत्यग के सक्रिय होते हुए भी क्‍या तुममें वह अपार 
शान्ति है [कि जिससे] कोई भी तुम्हें क्षुब्ध न कर सके ? मार्केट स्ट्रीट में खड़े 
होकर, तमाम भीड़-भाड़ के बीच . . .जो तुम्हारे चारों तरफ़ से गुजर रही हो, 


१. वही, ११ 
२- वही, १४-१५ 
३ वही, १८ 

कार की प्रतीक्षा करते समय क्‍या तुम ध्यानस्थ हो---अविचल तथा शान्त हो ? 
गुफा में, जहाँ तुम्हारे चतुदिक झान्ति विराजमान है, वहाँ तुम व्यस्त सक्रिय हो ? 
यदि हो, तो तुम योगी हो, अन्यथा नहीं । 

[ज्ञानी जन उसे पण्डित कहते है) जिसके प्रत्येक कार्य संकल्प और कामना 
से रहित होते हैं और जिनमें कोई स्वार्थ भावना नहीं होती । जब तक हम लोग 
स्वार्थी हैं, तव तक सत्य हमारे पास नहीं आ सकता। हम प्रत्येक वस्तु पर 
अपनी प्रकृति का रंग चढ़ा देते है! चीज़ें हमारे सम्मुख अपने असली रूप में आती 
हुँ। यह नहीं कि वे छिपी है, जरा भी नहीं ! छिपाते तो हम हैं। हमारे पास 
तूलिका है। कोई वस्तु आती है, और हमें वह पसन्द नहीं आती; हम उस पर अपनी 
तूलिका जरा फेर देते हैं और तव उसको देखते हैं. . .। हम जानना नहीं चाहते। 
हम प्रत्येक वस्तु को अपने रंग से रँग देते है। सभी कर्मो की प्रेरणा स्वार्थ है। 
हर एक चीज हमारे ही द्वारा छिपी है। हम छोग उस रेशम के कीड़े के सदुश हैं, 
जो अपने ही शरीर से बागे निकालता है, जिससे कोया बनता है, और देखो, 
बह उसीमें फेंस जाता है। अपने ही कर्मो से वह अपने को बंदीगृह में डाल लेता है। 
यही हम लोग कर रहे है। जिस क्षण मैं मैं! कहता हूँ, धागे का एक फेरा घूम 
जाता है। मैं और मेरा' कहा कि दूसरा फेरा घूम जाता है. . . । 

हम कर्म के विना एक क्षण भी नही. रह सकते। कर्म करो! किन्तु ठीक 
उस तरह, जब तुम्हारा पड़ोसी तुमसे कहता है, आओ और मेरी मदद करो ! ” 
तुम जब अपने लिए कार्य करो, तव भी ठीक वही भाव रखो। इससे अधिक नहीं। 
जॉन के शरीर का जितना मूल्य है, उससे अधिक तुम्हारे शरीर का नहीं है। जॉन 
के शरीर के लिए तुम जितना करते हो, उससे कुछ अधिक अपने शरीर के लिए 
मत करो। यही धर्म है। 

“जिसकी चेष्टाएँ सभी कामनाओं तया संकलपों से रहित है, उसने ज्ञान रूपी 
अग्नि द्वारा सव कमं-वन्बनों को भस्म कर डाला है। वह पण्डित है।” श्ास्व्रा- 
ध्ययत इसे नहीं कर सकता। गये की पीठ पर पूरे पुस्तकालय की पुस्तकें लादी जा 
सकती हैं, लेकिन उससे वह विद्वान्‌ कदापि नहीं हो सकता। वहुत से ग्रन्थ पढ़ने से 
क्या लाम ?* कर्म की सव आसकौ्त त्याग कर, नित्य तुप्त रहकर, फल की आशा का 
परित्याग कर, वृद्धिमान पुरुष कार्य करता है और कर्म से अतीत रहता है।” . . . 


१. वही, १९ 
२- वही, १९ 
३- वही, २० 


३११ गोता (३) 


अपनी माता के गर्भ से मैं नग्न पैदा हुआ और नग्न ही लौटता हूँ। निस्सहाय 
मैं आया और निस्सहाय जा रहा हूँ। निस्सहत्य इस समय भी हूँ। और हम 
[लक्ष्य| नहीं जानते। उसके विषय में सोचना हमारे लिए भयानक है। ऐसे 
विचित्र भाव हमारे होते हैं! हम किसी माध्यम के पास जाते हैं। यह देखने 
के;लिए कि क्या प्रेतात्मा हमारी सहायता कर सकती है। ज़रा इस कमजोरी पर 
गौर करो ! प्रेत, शैतान, देवी-देवता, कोई भी--आओ ! और सब पुरोहितो, 
सब वंचक पण्डितो ! वही समय है, जिस क्षण हम निर्बेल होते हैं, वे हमको अपने 
शिकजे में ले लेते है। तब वे सभी देवताओं को लाते है। 

मैं अपने देश में देखता हूँ कि कोई व्यक्ति बलवान, शिक्षित और दार्शनिक वन 
जाता है और कहता है, यह सब पूजा-पाठ और स्नान मूर्खता है।” , . . किसी व्यक्ति 
का पिता मर जाता है और उसकी माता मर जाती है। किसी हिन्दू के लिए 
यह सबसे भयानक सदमा होता है। तुम देखोगे कि वह हर एक गंदे तालाब में 
स्नान कर रहा है, मंदिर में जा रहा है और घूल चाट रहा है।. . . कोई भी मदद 
करो ! किन्तु हैं हम असहाय। किसीसे कोई सहायता नहीं मिलती। यही सत्य 
है। मनुष्यों से अधिक देवताओं की सख्या है; और फिर भी कोई मदद नहीं। 
हम कुत्तों के सदृश मरते हैं--कोई मदद नहीं। सर्वत्र पशुता, अकाल, व्याधि, 
दुःख और अनिष्ट ! और सहायता के लिए सभी पुकारते हैं। किन्तु कोई सहायता 
नहीं। और फिर भी, आशा के विपरीत आशा करते हुए, हम लोग सहायता के 
लिए पुकार करते हैं। हाय रे दुःख की दशा ! हाय रे उसका आतंक ! अपने 
हृदय में देखो ! [कष्ट] के आधे के लिए हम दोषी नहीं हैं, वल्कि दोप हमारे 
माता-पिता का है। इस दुर्बलता के साथ पैदा हुए, और उसकी अधिकाधिक मात्रा 
हमारे मस्तिष्क में भर दी गयी। पग पग ही हम उसके परे हो पाते हैं। 

असहाय अनुभव करना बड़ी भारी भूल है। किसीसे सहायता की याचना 
मत करो। अपनी सहायता हम स्वयं हैं। यदि हम अपनी सहायता नहीं कर 
सकते, तो हमारा सहायक कोई नहीं है।. . . तुम्ही एकमात्र अपने वंघु हो, 
तुम्हीं एकमात्र अपने शत्रु हो। मेरी अपनी आत्मा के अतिरिक्त कोई अन्य शत्रु 
नहीं है, अपनी आत्मा के अतिरिक्त कोई मित्र भी नही है।' यह अन्तिम और 
सर्वेश्रेप्ठ पाठ है और ओह, इसे सीखने में कितना समय लगता है! ऐसा 
प्रतीत होता है कि हमने उसे वश में कर लिया और दूसरे क्षण पुरानी तरंग आ 
धमकती है। रीढ़ की हड्डी टूट जाती हैं। हम निर्वल हो जाते है और पुनः 


१. गोता ॥द्वापा। 


विवेकानन्द साहित्य ३२१२ 


उसी कुसंस्कार तथा सहायता को पकड़ने के लिए रूपकते हैं। सहायता प्राप्त करने 
की इस मिथ्या भावना के कारण जो महा दुःखराशि तथा सारी (विपत्तियाँ) 
मिलती हैं, ज़रा उन पर भी विचार करो ! 

सम्भवतः पुजारी अपने नित्य के घिसे-पिटे शब्दों का उच्चारण करता है 
और कुछ प्राप्ति की आशा लगाये रहता है। साठ हजार व्यक्ति आसमान की और 
निगाह छगाये रहते है और प्रार्थना करते हैं तथा पुजारी को दक्षिणा देते हैं। 
महीने के वाद महीने वीत जाते हैं, फिर भी उनकी निगाह लगी रहती है, दक्षिणा 
देते रहते हैं और प्रार्थना करते रहते हैं. . . । इस पर ग़ोर करो ! क्‍या यह पागल- 
पन नहीं है ? और कया है ? कौन उत्तरदायी है ? तुम घर्म का उपदेश कर सकते 
हो, परन्तु अविकसित बच्चों के मन को उत्तेजित करना . . . ! तुम्हें इसके लिए 
दुःख भोगना पड़ेगा। अपने अत्तःकरण में तुम क्या हो ? किसीके दिमाग़ में तुमने 
जो दुर्बलता पैदा करनेवाला विचार भरा है, इसके बदले में तुम्हें चक्रवुद्धि व्याज 
देना पड़ेगा। कमंवाद के अनुसार फलभोग अवश्यम्भावी है। 

केवल एक ही पाप है। वह है दुर्वछता। जब मैं वालक था, तो मैंने मिल्टन का 
'पैराडाइज़ लास्ट' पढ़ा था। जिस भले व्यक्ति के प्रति मेरे मन में सम्मान पैदा हुआ, 
वह केवल शतान था। एकमात्र सन्त है वह आत्मा, जो कभी निर्बेछ नहीं होती. 
प्रत्येक का सामना करती है और चौपड़ के खेल के लिए कृतसंकल्प होती है। 


सन्नद्ध हो जाओ और पाँसा फेंको | , . . एक पागलपन में दूसरा मत जोड़ो। जो 
अनिष्ट आने ही वाला है, उसमें अपनी दुर्बछता मत जोड़ो। दुनिया को वस मुझे 
इतना ही वताना है। बलवान वनो ! . . . तुम प्रेतों और शैतानों की बातें करते 


हो। हम लोग जीवित शैतान हैं। शक्ति और विकास जीवन के लक्षण हैं। 
मृत्यु का लक्षण है दुर्वलता। जो भी दुर्वछ है, उससे दूर रहो ! वह मृत्यु है। अगर 
यह शक्ति है, नरक में उतर जाओ और उसे पकड़ लो! मुक्ति केवछ वीरों के 
लिए है---वीरभोग्या वसुन्धरा। अन्य कोई नहीं, वरन्‌ सर्वेश्रेप्ठ वीर ही मुक्ति का 
अधिकारी है। किसका नरक? किसकी यातना ? किसका पाप? किसकी 
दुर्वेछता ? किसकी मृत्यु ” किसकी व्याथि ? 

तुम ईश्वर पर विद्वास करते हो। यदि आस्तिक हो, तो वास्तविक ईश्वर 
पर विश्वास करो। (तुम पुरुष हो, तुम स्त्री हो, तुम कौमायं की शक्ति से ओतप्रोत 
युवा हो और तुम्ही जीर्ण होकर लाठी टेकते हुए चलते हो।” तुम दीर्व॑ल्य 
हो। तुम भय हों। तुम स्वर्ग हो और तुम नरक हो। तुम डस छेनेवाल़े सर्प 


१- बवेताइवत्तरोपनियद्‌ ॥४३॥। 


३१३ गीता (३) 


० 


हो। तुम भय रूप में आओ ! तुम मृत्यु रूप में आओ! तुम दुःख रूप में 
बाओ ! 

सव दुर्वंछता और सब बंधन कल्पना हैँ। उससे एक शब्द कह दो और वह 
लापता हो जायगी। निर्वेछ मत वनों ! निस्तार का अन्य कोई मार्ग नहीं है. . . । 
सन्नद्ध हो जाओ और शक्तिश्ञाली वनो ! कोई भय नही। कोई छुतंस्कार नही। 
सत्य जैसा हे, उसका सामना करो ! यदि मृत्यु आती है--वह हमारे सभी दुःखों 
से बढ़कर दुःख है---तो आने दो। हम चौपइड़ का पाँसा फेकने के लिए कृतसकल्प 
हैं। यही समग्र घर्म हे, जिसे में जानता हूँ। मैंने उसे उपलब्ध नहीं कर लिया 
है, किन्तु में उसके लिए सघर्ष कर रहा हूँ। हो सकता हे मैं न कर सक्‌, पर तुम 
कर सकते हो। बढ़ते जाओ ! 

जहाँ कोई किसी दूसरे को देखता हे, दूसरे को सुनता है, जब तक दो हें, तब 
तक भय का होना अवश्यम्भावी हे और भय ही सारे दुःख का जनक है। जहां 
कोई किसी अन्य को नही देखता, जब सव एक है, वहाँ कोई न तो दुःखी है और 
न सन्तप्त हैं।! [केवल] एक [हे] और वह अद्वितीय है। इसलिए डरो मत। 
जागो, उठो, रुको नही, जब तक लद्ष्य तक पहुँच न जाओ। 


१. छान्दोग्पोपनिषद्‌ ॥9२३-२४॥ 


गीता पर विचार 


सन्‌ १८९७ में स्वामी विवेकानन्द अपने कलकत्ते के अल्पवास में प्रायः मठ 
में ही रहते थे। यह मठ रामकृष्ण मिशन का प्रधान कार्यालय था, और उन दिनों 
आलमवाज्ञार में स्थित था। उस अवधि में कई युवक, जो पहले से ही अपने को 
तैयार कर रहे थे, उनके पास आये। उन्होंने संन्यास और ब्रह्मचर्य का ब्रत लिया 
और स्वामी जी ने गीता और वेदान्त पर कक्षाएँ लेकर तथा उनसे ध्यान का अभ्यास 
आरम्भ करा कर उन्हें भावी कार्य के लिए प्रशिक्षित करना शुरू किया। इनमें से 
एक कक्षा में गीता पर बंगला भापा में उन्होंने जोरदार प्रवचत किया। मठ की 
डायरी में प्रवचन का जो संक्षिप्त विवरण अंकित है, उसका हिन्दी रूपान्तर 
निम्नलिखित है :--- 

गीता नाम से विख्यात ग्रंथ महाभारत का एक अंश है। गीता को ठीक से 
समझने के लिए कई वातों का जानना अत्यन्त महत्त्वपूर्ण हैं। प्रथम तो यह, कि क्या 
वह सचमुच महाभारत का एक अंश है, अर्थात्‌ क्या यह सच है कि उप्तके रचयिता, 
जैसा कि कहा जाता है, वेदव्यास थे, अथवा उस महाकाव्य में वह क्षेपक के रूप 
में सम्मिलित कर ली गयी है; द्वितीय यह, कि क्या कृष्ण नाम के कोई ऐतिहासिक 
पुरुप थे; तृतीय यह, कि गीता में कुरुक्षेत्र के जिस महायुद्ध का उल्लेख है, क्या बह 
सचमुच हुआ था; और चतुर्थ यह कि क्‍या अर्जुन तथा अन्य छोग वास्तविक 
ऐतिहासिक पुरुष थे। 

अब सर्वप्रथम हम यह देखें कि इस तरह की जाँच-पड़तारू के क्या आवार हैं। 
हम जानते हैँ कि वेदव्यास नाम के कई व्यक्ति हुए, और उनमें से गीता का असली 
लेखक कौन था--वादरायण व्यास या द्वपायन व्यास ? व्यास” तो उपाधि मात्र 
थी। जो कोई किसी नये पुराण की रचना करता था, वह व्यास के नाम से प्रसिद्ध 
हो जाता था, जो विक्रमादित्य शब्द के सदुश एक सामान्य नाम था। एक अन्य 
वात यह है कि सावारण जनता को गीता के विषय में तव तक अधिक जानकारी 
नहीं थी, जबव-तक शंकराचाय॑ं ने उस पर अपना महान्‌ भाष्य लिखकर उसे विस्यात 
नहीं वा दिया। वहुतों का कहना है कि उससे वहुत पहले उस पर बोधायन का भाष्य 
प्रचलित था। यदि यह सिद्ध हो सके, वो निस्सन्देह गीता की प्राचीनता और व्यास 
का उसका लेखक होना काफ़ी हद तक मान्य हो सकता है। किन्तु भारत भर में 


३१५ गीता पर विचार 


अ्रमण करते समय मुझे वेदान्त-सूत्र पर वोबायन भाष्य की कोई प्रति नहीं मिली । 
रामानूज ने उससे अपना श्रीभाष्य संकलित किया, शंकराचायं ने उसका उल्लेख 
किया है और स्वयं अपने भाष्य में उन्होंने यत्र-तत्र उसे अंशतः उद्घृत तक किया 
है और स्वामी दयानन्द ने उसकी बड़ी चर्चा की है। कहा जाता है कि रामानुज 
तक ने कीड़ों-मकोड़ों से खायी हुई एक हस्तलिखित प्रति से, जो संयोग से उन्हें मिल 
ययी थी, अपने भाष्य को संकलित किया। जव वेदान्त-सूत्र पर लिखा गया वोघायन 
का यह महान्‌ भाष्य भी अनिश्चितता के अंधकार में इतना ढका हुआ है, तव गीता 
पर वोधायन भाष्य के अस्तित्व को प्रमाणित करने का प्रयास व्यय है। कुछ लोग 
यह निष्कर्ष निकालते हैं कि गीता के लेखक शंकराचार्य थे और उन्होंने ही उसे 
महाभारत के बीच में प्रक्षिप्त कर दिया। 

फिर जहाँ तक दूसरा विचारणीय प्रश्न है, कृष्ण के व्यक्तित्व के विपय में वहुत 
सदेह की स्थिति है। छान्‍न्दोग्योपनिपद्‌ में एक जगह हमें देवकी के पुत्र कृष्ण का 
उल्लेख मिलता है, जिन्होंने एक घोर नामक योगी से आध्यात्मिक शिक्षा प्राप्त 
की थी। महाभारत में कृष्ण द्वारकाधीश है और विष्णुपुराण में गोपियों के साथ 
लीला करते हुए कृष्ण का वर्णन मिलता है। फिर भागवत्‌ में उनकी रासलछीला का 
विशद वर्णन किया गया है। हमारे देश में अति प्राचीन काल में मदनोत्सव के नाम 
से एक उत्सव (कामदेव के सम्मान में समारोह) प्रचलित था। विल्कुल वही चीज़ 
दोल में रूपान्तरित कर दी गयी और वह कृष्ण के मत्थे मढ़ दी गयी। कौन इतना 
साहसी हो सकता है, जो ज़ोर देकर कहे कि उनसे सम्वन्बित रासछीला तथा अन्य 
वस्तुएँ उनके साथ उसी भाँति नहीं जोड़ दी गयीं ? प्राचीन काल में हमारे देश में 
ऐतिहासिक शोब द्वारा सत्य का पता लगाने की प्रवृत्ति बहुत कम थी। अतएव 
समुचित तथ्यों और प्रमाणों द्वारा सिद्ध किये विना ही जिसके विचार में जो सर्वोत्तम 
जान पड़ता, उसे वह कह डालता था। इसलिए प्रायः ऐसा हुआ कि किसी आदमी 
ने कोई ग्रंथ रचा और अपने गुरु या किसी अन्य के नाम से उसे प्रचलित कर दिया। 
ऐसे मामलों में ऐतिहासिक तथ्यों की खोज करनेवाले के लिए सत्य तक पहुँचनाः बड़े 
जोखिम का काम है। प्राचीन काल में छोगों को भूगोल का ज़रा भी ज्ञान नहीं था--- 
कल्पना की वेलसिर पैर की उड़ानें थीं, अतः हमें मस्तिप्क को ऐसी काल्पनिक 
सृपष्दियों के नमूने मिलते हैं यथा इक्षु-सागर, क्षीर-सावर, घृत-सागर, दघि-सागर, 
आदि ! पुराणों में हमें मिलता है कि एक की आयु दत हज़ार वर्ष थी, तो दूसरे 
की आयु एक लाख वर्ष थी ! किन्तु वेद कहते हैं, शतायुर्वे पुठष:---मनुष्य की 
आायू एक सौ वर्ष की है। यहाँ हम किसका मत ठीक मानें ? अतः, कृष्ण के विपय 
में सही निष्कर्ष पर पहुँचता प्रायः असम्भव है 

यह मनुष्य का स्वभाव है कि वह किसी महान्‌ पुरुष के वास्तविक चरित में 
तरह तरह की काल्पनिक अतिमानवीय विशेषताएं जोड़ देता है। कृष्ण के विपय में 
अवश्य ऐसा हुआ होगा, किन्तु यह्‌ बिल्कुल सम्भव प्रतीत होता है कि वह राजा 
थे। मैं इसे विल्कुछ सम्भव कहता हूँ, क्योंकि प्राचीन काल में हमारे देश में ब्रह्म 
ज्ञान का उपदेश देने में मुख्यतः राजन्य वर्ग ही उद्योग करता था। यहाँ एक और 
वात पर विशेष रूप से ध्यान देना होगा कि गीता का लेखक चाहें जो कोई रहा हो, 
हमें उसमें वही शिक्षाएँ मिलती है,जो समस्त महाभारत में हैं। इससे हम निरापद 
रूप से यह निष्कर्ष निकाल सकते हैं कि महाभारत-काल में किसी महात्‌ पुरुष 
का अम्युदय हुआ, जिसने तत्कालीन समाज को इस नये परिधान में ब्रह्मज्ञान का 
उपदेश दिया। एक और वात सामने आती है कि प्राचीन समय में जब एक घर्म- 
सम्प्रदाय के पश्चात्‌ दूसरे घर्म-सम्प्रदाय का अभ्युदय होता था, तव किसी न किसी 
नये धर्मशास्त्र का भी प्रणयन होता था और वह उनमें व्यवहृत होने छूगता था। 
यह भी होता था कि काल व्यतीत होने पर बर्म-सम्प्रदाय तथा उसका धर्मगास्त्र 
दोनो लुप्त हो गये, या बर्म-सम्प्रदाय का तो अस्तित्व मिट गया, किन्तु धर्मशास्त्र 
वचा रह गया। इस प्रकार, यह बिल्कुल सम्भव है कि गीता किसी ऐसे धर्म-सम्प्रदाय 
का शास्त्र रही हो, जिसने अपने उच्च एवं श्रेप्ठ विचारों को इस पवित्र ग्रंथ में 
समाविप्ट किया हो । 

अब तीसरा प्रश्न है, जो कुरुक्षेत्र के युद्ध के विपय से सम्बन्धित हे। इसके 
समर्थन में कोई विशेष प्रमाण नहीं प्रस्तुत किया जा सकता । परन्तु इसमें संदेह 
नही है कि कुदओ और पांचालों में एक युद्ध हुआ था। दूसरी वात यह है कि रण- 
क्षेत्र मे, जहाँ विशाल सेना व्यूहृवद्ध खड़ी हो और छड़ने के लिए सन्नद्ध हो, वस 
अन्तिम सकेत को प्रतीक्षा कर रही हो, जान, भक्ति ओर योग के वियय में इतनी 
अधिक चर्चा कंसे हो सकती थी ? और क्या रणक्षेत्र के कोछाहल और खलबली 
में कृष्ण तथा अर्जुन के संवाद के प्रत्येक अब्द को नोट करने के लिए वहां कोई 
थ्ीघ्नलिपिक उपक्धित था ? कुछ छोगों का कहना है कि छुरुक्षेत्र-युद्ध केवल एक 
रूपक हे। जब हम उसके गुह्य अभिप्राय का सारांश निकारते हे, तो उसका अर्थ 
उस युद्ध से होता हे, जो निरन्तर मनुप्य के अन्तःकरण में उसकी दैवी तथा आखुरी 
प्रचृत्तियों में हो रहा है। यह अर्थ भी विधेकर्वाजत नहीं हो सकता। 

चौथा प्रब्न छो। अर्जुन तथा अन्य लोगों की ऐतिहासिकता के विपय में सन्देह 
का काफ़ी आधार है और वह आधार बह है--अत्वन्त प्राचीन ग्रन्थ, शनपथ ब्राह्म न 
हूं। उसमें कहीं पर उन सनी नामों का उल्छेस है, जो अश्वमेध वन के अनुप्डाता 
थ, किन्तु वहाँ अर्जुन तथा अन्च छोगों के नामों के उल्लेख की कोन कहे, उनका 

संकेत भी नहीं है, यद्यपि उसमें जनमेजय का वर्णन है, जो परीक्षित के पुत्र और 
अर्जुन के प्रषौत्र थे, फिर भी महाभारत तथा अन्य ग्रन्थों में कहा गया है कि युधिष्ठर, 
अर्जुन तथा अन्य लोगों ने अइवमेघ यज्ञ किया। 
यहाँ एक बात विशेष रूप से याद रखनी चाहिए कि इन ऐतिहासिक खोजों और 
हमारे वास्तविक उद्देश्य के बीच कोई सम्वन्ध नहीं है। हमारा वास्तविक उद्देश्य वह 
ज्ञान है, जो धर्मोपार्जन कराता है। यदि इसकी सारी ऐतिहासिकता आज पूर्ण रूप 
से मिथ्या प्रमाणित हो जाय, तब भी इससे हमें कोई क्षति नहीं पहुँचेगी। तव तुम 
पूछ सकते हो कि इतनी ऐतिहासिक शोघ से क्या लाभ है ? इससे लाभ है, क्योंकि 
हमें सत्य का पता लगाना है। वह हमें अज्ञानवश ग़रूत भावनाओं में बचे नहीं 
रहने देगा। इस देश में इस प्रकार की छानवीन के महत्त्व को लोग बहुत कम 
समझते हैं। बहुत से धर्म-सम्प्रदायों का विश्वास है कि बहुजनहिताय किसी अच्छी 
बात का उपदेश देने में, एक असत्य कह देने से कोई हानि नहीं है, वशर्ते उससे उपदेश 
को सहायता मिले, या दूसरे शाब्दों में उद्देश्य पावन होने से साधनों के अपावन 
होने के दोष का परिमार्जन हो जाता है। अतः हम देखते हैं कि हमारे तन्त्र ग्रन्थों 
में से बहुतों का आरम्भ महादेव ने पाती से कहा” से होता है। किन्तु हमारा कतंव्य 
यह होना चाहिए कि हमें स्वयं सत्य की पूरी प्रतीति हो जाय और हम केवल सत्य 
में ही विश्वास करें। कुसंस्कार अथवा सत्य की छानवीन किये बिना प्राचीन 
परपराओं के विश्वास में इतना वल है कि वह लोगों का हाथ-पाँव जकड़ देता है, इतना 
जकड़ देता है कि ईसा मसीह, मुहम्मद और अन्य महापुरुष तक ऐसे बहुत से 
कुसंस्कारों के प्रति आस्था रखते थे और उन्हें विदा न कर सके। तुम्हें सदा अपनी 
दृष्टि सत्य पर जमाये रखनी चाहिए और सभी कुसंस्कारों का पूर्णतया परिहार 
करना चाहिए। 
अब हमें यह देखना चाहिए कि गीता में क्या है। उपनिपदों का अध्ययन करें 
तो हम देखते है कि बहुत से असम्बद्ध विषयों की भूलभुलैया में भटकने पर सहसा 
किसी महान्‌ सत्य की चर्चा छिड़ जाती है, ठीक वैसे ही जैसे किसी विशाल वीरान 
प्रदेश में किसी यात्री को अकस्मात्‌ यत्र-तत्र अति सुन्दर गुलाव मिल जाता है, 
जिसकी पत्तियाँ, काँटे, जड़ें सभी परस्पर उलझी हैं। उनकी तुलना में गीता इन 
सत्यों के सदृश है, जो सुन्दर ढंग से यथास्थान व्यवस्थित है--वह एक सुन्दर 
पुष्पमाला के या सर्वोत्तम चुने हुए फूलों के एक गुलदस्ते के समान है। उपनिपदों में 
कई स्थलों पर श्रद्धा की विस्तृत विवेचना की गयी है, किन्तु भक्ति का उल्लेख 
अल्प ही है। दूसरी ओर गीता में भक्ति की वार वार विवेचना ही नहीं की गयी है, 
वरन्‌ उसमें भक्ति की अन्तनिष्ठ भावना चरम उत्कर्प तक पहुँच गयी है। 

अब गीता के कुछ प्रमूख प्रसंगों पर दृष्टिपात करें, जिनकी उसमें चर्चा है। 
गीता की मौलिकता किस वात में है, जिससे पूर्ववर्ती सभी शास्त्रों से वह विशिष्ट 
मानी जा सकती है ? यद्यपि उसके प्रवरतंन के पूर्व योग, ज्ञान, भक्ति आदि सभी के 
दृढ़ अनुयायी थे, तथापि वे सब आपस में विवाद करते थे। अपने चुने हुए मार्गों 
की सर्वोत्कृष्टता का प्रत्येक दावा करता था। इन विभिन्न मागों में समन्वय 
स्थापित करने का किसीने कभी प्रयत्न नही किया | गीता के रचयिता ने ही सर्वप्रथम 
उनमें समन्वय का प्रयास किया। तत्कालीन प्रचलित सभी धर्म-सम्प्रदायों के सर्वोत्तम 
तत्त्वों को उन्होंने लिया और गीता में सूत्रवदद्ध कर दिया। किन्तु जहाँ आपस में 
लड़ने-झगड़नेवाले इन धर्म-सम्प्रदायों में पूर्ण समन्वय प्रस्तुत करने में कृष्ण विफल 
हुए, वहाँ इस उन्नीसवीं शताब्दी में वह रामकुष्ण परमहंस द्वारा पूर्णतः सम्पन्न हुआ। 

इसके पश्चात्‌ है निष्काम कर्म, आसक्ति रहित कर्म। आजकल लोग इसका 
अर्थ कई तरह से करते हैं। कुछ छोग कहते हैं कि अनासक्त' होने का अर्थ हैं 
निरभिप्राय हो जाना। यदि उसका यथार्थ यही है, तव तो हृद्यहीन पशु और दीवारें 
निष्काम कर्म के सम्पादन के सबसे बढ़िया नमूने हैं। फिर लोग जनक का उदाहरण 
रखते हैं और चाहते हैं कि निष्काम कर्म के अभ्यास में सिद्धहस्त होने में उनको 
भी वैसी ही मान्यता दी जाय। जनक (शाब्दिक अर्थ, पिता) ने वह गौरव बच्चे पैदा 
कर उपाजित नहीं किया था, किन्तु ये लोग एक झूंड बच्चों के पिता होने की एक- 
मात्र अहंता पर जनक बनना चाहते हैं ! नहीं ! सच्चे निष्काम कर्मी (बिना कामना 
के काम करनेवाले) को न तो पशु बनना है, न जड़, न हृदयहीन। वह तामसिक 
नहीं, वल्कि विशुद्ध सात्त्विक होता है। उसका हृदय प्रेम और सहानुभूति से इतना 
ओततप्रोत है कि वह अपने प्रेम से सारे विश्व को लपेट सकता है। किन्तु संसार 
साधारणत: उसके सर्वग्राही प्रेम तथा सहानुभूति को पूरी तरह समझ नहीं पाता। 

बर्म के विभिन्न मार्गों का समन्वय और निःस्पृह या निष्काम कर्म--ये गीता 

की दो प्रमुख विशेपताएँ हैं। 
अब हम द्वितीय अध्याय से कुछ पढ़ें-- 
संजय उवाच 
त॑ तथा कहृवयाविष्टमश्नुयुर्गाकुलेक्षणम्‌ । 
विबोदन्तमिद॑ _वाक्यमुबवाच_ सधुसूदनः ॥ १॥॥ 
श्रीभगवानुवाच 


कुत्तस्त्वा कश्महूमिदं वियमे समुपस्थितम्‌। 
अतार्यजुष्टमस्वग्यम्रकीतिकरमर्जुन ॥२॥। 


३१९ गीता पर विचार 


बलेब्यं मा सम गमः पार्थ नेतत्त्वय्युपपद्यते। 
क्षुद्र हृदयदौवंल्यं त्यक्त्वोत्तिष्ठ परंतप ॥३॥ 

संजय ने कहा--जो अर्जुन करुणा और विपाद से अभिभूत हो गया था और 
जिसके नेत्र आँसुओं से गीछे हो गये थे, उससे मघुसूदन ने ये शब्द कहे :--- 

श्री भगवान्‌ ने कहा-- 

हे अर्जुन, तुझको ऐसे विषम स्थल में यह नैराश्य किस हेतु प्राप्त हुआ ? यह ' 
तो अनायों के जैसा है, अकीर्तिकारी है और स्वर्ग-प्राप्ति के विपरीत है। 

हे पृथा-पुत्र, तू नपुंसकता को मत प्राप्त हो, यह तेरे योग्य नहीं है। हृदय की 
लुद्र दुवेछता को त्याग कर, हे शत्रुतापी, उठ। 

तं तथा कृपयाविष्टम्‌ से आरम्भ होनेवाले इलोक में कैसे कवित्वपूर्ण और कैसे 
सुन्दर ढंग से अर्जुन की सच्ची स्थिति का चित्रण किया गया है ! तब श्री कृष्ण 
अर्जुन को उपदेश देते है, और कलेब्यं मा सम गसः पार्य अदि कहकर वह लड़ने 
के लिए अर्जुन को प्रेरित क्यों कर रहे हैं? क्योंकि अजुन में युद्ध से विरति 
विशुद्ध सत्त्व गुण की अति प्रवछता के कारण पैदा नहीं हुई। अनिच्छा पैदा होने 
का कारण बिल्कुल तमस्‌ था। सत्त्व-गुण-प्रधान व्यक्ति की प्रकृति होती है कि 
वह जीवन की सभी स्थितियों में --चाहे सम्पत्ति हो अथवा विपत्ति हो-- 
समभाव से शानन्‍्त रहता है। किन्तु अर्जुन तेस्त था, वह करुणा से आकुरू 
था। वह रणक्षेत्र में लड़ने के अछावा किसी दूसरे अभिप्राय से नहीं आया 
था, इस सीधे से तथ्य से सिद्ध हो जाता है कि उसमें युद्ध की जन्मजात प्रवृत्ति 
थी और उस ओर झुकाव था। हमारे जीवन में भी वहुधा ऐसी घटनाएँ 
देखी जाती हैं। बहुत से लोग सोचते हैं कि उनकी प्रकृति सात्त्विक है, परन्तु 
वस्तुतः वे तामसिक के अतिरिक्त और कुछ नहीं होते। बहुत से लोग गन्दे तरीके 
से रहते हैं और अपने को परमहंस मान बैठते हैं! क्यों ? क्योंकि शास्त्र कहते 
हैं कि परमहंस छोग किसी जड़ या पागल या गंदे जीव सदृश् रहते है। परमहंसों 
की उपमा वच्चों से दी जाती है, लेकिन इसे समझना चाहिए कि यह उपमा एकांगी 
है। परमहंस और बालक एक तथा अभिन्न नहीं हैं। वे केवल एक से प्रतीत होते 
हैं, मानो दो छोरों पर स्थित दो ध्रुव हों। एक ज्ञानातीत अवस्था में पहुँच गया है 
और दूसरे को ज्ञान का आभास तक नहीं हुआ है। प्रकाश के सबसे द्रुत और मन्द 
कम्पन, दोनों ही, हमारी स्थूल दृष्टि की पहुँच के परे हैं, किन्तु एक में प्रखर ताप 
है और दूसरे में, हम कह सकते हैं कि ताप प्राय: विल्कुल नहीं होता। सत्त्व और 
तमस्‌ के परस्पर विरोधी गुण भी ऐसे ही हैं, निस्संदेह, कई दृष्टियों से तो वे एक 
प्रतीत होते हैं, लेकिन उनमें आकाश-पाताल की भिन्नता है। तमोगुण को अपने 

को सत्त्व के वेश-विन्यास में दिखाना वहुत प्रिय है। यहाँ महायोद्धा अर्जुन में वह 
तमस्‌ दया (करुणा) के छद॒म वैश्य में आया है। 

अर्जुन को जिस मोह ने घर दवाया है, उसके निवारण के लिए भगवान्‌ ने 
क्या कहा ? जैसा कि मैं सदा उपदेश देता हूँ कि किसी व्यक्ति को पापी कहकर 
तुम्हें उसकी निंदा वहीं करनी चाहिए, वल्कि तुम्हें उसका ध्यान उसमें विद्यमान 
सवंशक्तिमत्ता की ओर आक्ृप्ट करना चाहिए, वैसे ही भगवान्‌ अजुन से कहते हैं। 
नेतत्त्वग्युपपच्चते---यह तुम्हारे योग्य नहीं है ! ' तुम अविनाशी आत्मा हो, सव दोपों 
से परे हो। अपनो सत्य प्रकृति को भूलकर और अपने को पापी समझकर, तुमने 
अपने को वैसा बना लिया है, जैसा कि कोई शारीरिक पापों तथा मानसिक शोक 
से पीड़ित हो--यह तुम्हारे योग्य नहीं है भगवान्‌ इस प्रकार कहते हैं, “बलेब्यं 
मा सम गसः पार्य--हे पृथा-पुत्र, नपुंसकता को न प्राप्त हो। दुनिया में न तो पाप 
है, न दुःख है, न रोग है और न शोक है; यदि दुनिया में कोई ऐसी वस्तु है, जिसे 
पाप कहा जा सकता है, तो वह है--- भय । जाव लो कि जिस किसी काम से तुममें 
गुप्त शक्ति पैदा हो, वह पुण्य है; और जो तुम्हारे शरीर और मन को निर्वेल बनाये, 

वह सचमुच पाप है। इस निर्वेखता और इस हृदय-दुरवेछता को दूर भगाओ ! 

क्लेब्यं मा सम गमः पार्थ ! तुम बहादुर हो, वीर हो; यह तुम्हारे अयोग्य है।” 

यदि तुम लोग, ऐ मेरे बच्चो, दुनिया को यह सन्देश पहुँचा सको कि कलेब्यं 
मा सम गसः पार्थ सेतत्त्वव्युपपद्यति---तो ये सारे रोग, शोक, पाप और विपाद तीन 
दिन में धरती से निमूल हो जायोँ। दुर्वहता के ये सब भाव कहीं नहीं रह जायेँगे। 
इस समय सर्वत्र है---भय के स्पंदन का यह ग्रवाह। अ्रवाह को उछट दो; उलठा 
स्पंदन लाओ, और देखो, जादू का रूपान्तर ! तुम सर्वशक्तिमान हो--तोप 
के मुँह तक जाओ, जाओ तो, डरो मत। अति अबम पापी से घृणा मत करो, उसके 

वाहर को मत देखो। दृष्टि को अन्तमुंख करो, जहाँ परमात्मा का निवास है। तुरही 

की ध्वनि से विरव को मनिनादित कर दो, तुममें कोई पाप नहीं है, तुममें कोई 
दुःख नहीं है, तुम परम शक्ति के आगार हो। उठो, जागो और भीतर के देवत्व 
को अभिव्यक्त करो ।' 

यदि कोई यह इलोक पढ़ता है---बलेव्यं मा सम गसः पार्य नेतत्वय्युपपयते। क्षुद्रं 
हृदयदोवेंल्यं त्यक्त्वोत्तिष्ठ परंतप--वो उसे सम्पूर्ण गीता-पाठ का लाभ होता 
है, क्योंकि इसी एक इलोक में पूरी गीता का संदेश निहित है। 


रचनानुवाद : गद्य--१ 


योग के चार मार्ग 


हमारी प्रधान समस्या मुक्त होना है। अतएव यह स्पष्ट है कि जब तक हम 
अपने ब्रह्म होने की अनुभूति प्राप्त नहीं कर छेते, हम मोक्ष प्राप्त नहीं कर सकते। 
इस सिद्धि को प्राप्त करने के अनेक मार्ग हैं। इन पद्धतियों का जातीय नाम योग 
(जोड़ना, अपने को अपनी वास्तविकता से जोड़ना) है। विविध वर्गो में विभक्‍त 
इन योगों को मुख्यतया चार में वर्गीकृत किया जा सकता है; और चूंकि प्रत्येक ब्रह्म 
की सिद्धि का केवल परोक्ष मार्ग है, वे विभिन्न स्वभाव के लोगों के अनुकूल हैं। यह 
स्मरण रखना चाहिए कि मिथ्या मनुष्य वास्तविक मनुष्य या ब्रह्म नहीं हो जाता। 
ब्रह्म को लेकर होने' जैसा कुछ नहीं होता। वह सदा मुक्त, सदा पूर्ण है; केवल 
उस अविद्या को दूर होना है, जिसने संप्रति उसके स्वरूप को आच्छन्न कर रखा है। 
अतः योग की सभी प्रणालियों (और प्रत्येक धर्म ऐसी ही एक पद्धति का प्रति- 
निधि है) का लक्ष्य इस अविद्या को हटाना और आत्मा को अपने स्वरूप की पुनः 
स्थापना करने देना है। इस मोक्ष में प्रमुख सहायक अभ्यास और वैराग्य हैं। 
वैराग्य जीवन से अनासक्त होना है, क्योंकि भोग की इच्छा ही अपने साथ वंघतों 
को लाती है; और अभ्यास योगों में से किसी एक की सतत साधना है। 

कर्मयोग : कर्मयोग कर्म के द्वारा मन को शुद्ध करना है। शुभ या अशुभ कर्म 
किये जाने पर शुभ या अशुभ परिणाम अवश्य उत्पन्न होता है; कारण विद्यमान होने 
पर कोई भी शक्ति उसे रोक नहीं सकती | अतएव जब तक शुभ कायें शुभ कम, और 
अशुभ कार्य अशुभ कर्म उत्पन्न करते रहेंगे, कभी भी मोक्ष प्राप्त कर सकने की आशा 
से रहित आत्मा शाश्वत वंधनों में पड़ी रहेगी। कर्म केवल शरीर या मन से संवद्ध है, 
आत्मा से नहीं; वह आत्मा के समक्ष एक पर्दा भर डाल सकता है। अशुभ कम द्वारा 
डाला पर्दा अविद्या है। शुभ कर्म में नैतिक वल को पुप्ट करने की शक्ति है। इस 
प्रकार वह अनासक्ति को उत्पन्न करता है, अशुभ कम के प्रति प्रवृत्ति को नप्ट करता 
और फलस्वरूप मन को निर्मल करता हैं। कितु कर्म यदि मोक्ष की प्रेरणा से किया 
जाता है, तो वह केवल इस भोग को उत्पन्न करता है, मन या चित्त को शुद्ध नहीं 


१. स्वामी जी की प्रथम अमेरिका यात्रा में एक पश्चिमी शिष्य के प्रइनों के 
उत्तर के रूप में उनके द्वारा लिखित । 

करता। अतएवं समस्त कर्म उसके फलों को भोगने की इच्छा से नितांत मुक्त होकर 
किया जाना चाहिए। कर्मयोगी के समस्त भय तथा इहलोक या परलोक में भोग की 
इच्छा को सदा के लिए निकाल देना चाहिए। इसके अतिरिक्त, प्रतिदान की इच्छा 
से रहित यह कर्म स्वार्थपरता को नष्ट कर देगा, जो सारे बंधनों की जड़ है। कर्मेयोगी 
का जीवन-मंत्र है मैं नहीं, वरन तू', और आत्मोत्सगें का कोई भी परिमाण उसके 
लिए अधिक नहीं होता। “किंतु ऐसा वह स्वर्य जाने, नाम और यश कमाते या 
इस संसार में कोई अन्य छाभ उपलब्ध कर सकने की इच्छा से नितान्त मुक्त होकर 
करता है। इस प्रकार के निःस्वार्थ कर्म की व्याख्या और हेतु यद्यपि केवल ज्ञानयोग 
में ही मिलते हैं, पर मनुष्य की नैसगिक दिव्यता, विना किसी प्रच्छन्न स्वार्थभाव के, 
दूसरों के हित मात्र के लिए, उसका संग्रदाय या मत जो भी हो, उसे समस्त उत्सगे 
से प्रेम करने के लिए विवश करती है। बहुतेरे लोगों के छिए धन का बंघन बहुत 
बड़ा होता है; और घन के प्रति प्रेम के आस-पास जम गयी पपड़ी को तोड़ने के निमित्त 
उनके लिए कर्मयोग परमावश्यक है। 

दूसरा है भक्तियोग : भक्ति अथवा पूजा अथवा किसी रूप में प्रेम मनुष्य के 
लिए सबसे अधिक सरल, सुखद और स्वाभाविक मागे है। इस विश्व की नैसगिक 
स्थिति आकर्षण की है; और अनिवार्य रूप से उसका अंत वियोग में होता है। 
यहाँ तक कि मानव हृदय में प्रेम मिलन की नैसगिक प्रेरणा है; और यद्यपि बह स्वयं 
क्लेश का एक बड़ा कारण है, सम्यक्‌ पात्र के प्रति सम्यक रूप से निरदिष्ट होने पर 
वह मुक्ति प्रदान करता है। भक्ति का आलंवन ईइ्वर है। प्रेम बिना एक कर्ता 
ओर आलंबन के नहीं हो सकता। इसके अतिरिक्त प्रेम का आलंवन पहले एक ऐसा 
प्राणी होता चाहिए, जो हमारे प्यार का प्रतिदान दे सके। अतएव प्रेम का ईदवर 
किसी न किसी अर्थ में एक मानवीय ईइवर होना चाहिए। वह प्रेम का ईइवर 
होना आवश्यक है। ऐसा ईश्वर है या नहीं, इस प्रदत के वावजूद, यह एक तथ्य है कि 
जिनके हृदय में प्रेम है, उनके प्रति यह ब्रह्म भेम के ईश्वर के रूप में, व्यक्तित्व रूप में 
प्रकट होता है। 

उपासना के वे रूप जो ईश्वर को एक न्यायाघीश, दंडदाता, अथवा भय के 
कारण जिसकी आज्ञा पालन करना पड़े, ऐसा कुछ समझते हैं, प्रेम कहछाने के पात्र 
नहीं हैं, यद्यपि ये उपासना के वे रूप हैं, जो शने: शत: उच्चतर रूपों में विकसित हो 
जाते हैं। अब हम स्वयं प्रेम पर विचार करेंगे। प्रेम का प्रतिनिधान हम एक ऐसे त्रिभुज 
द्वारा प्रस्तुत करेंगे, जिसके आधार का पहला कोण तिर्भयता का है। जब तक भय 
रहता है, प्रेम नहीं होता। प्रेम सारे भय का निराकरण कर देता है। माँ अपने 
बच्चे की रक्षा करने के छिए एक वाघ का भी सामना करेगी। दूसरा कोण (इस 

वात का) है कि प्रेम कभी कुछ चाहता नहीं, माँगता नहीं। तीसरा कोण अथवा 
शीर्ष यह है कि प्रेम स्वयं प्रेम के निमित्त प्रेम करता है। प्रेम ही केवल वह रूप है. 
जिसमें प्रेम को प्रेम किया जाता है। यह सर्वोच्च अमूर्तीकरण है और यह वही है 
जो ब्रह्म है। 
तीसरा है राजयोग । इस योग की संगति इन योगों में प्रत्येक से हो जाती है। 
आस्थावान या आस्थारहित सभी वर्गों की जिज्ञासाओं से इसकी संगति हो जाती 
है, और यह धार्मिक जिज्ञासा का यथार्थ उपकरण है। जिस प्रकार हर विज्ञान की 
अनुसंघान करने की अपनी विशिष्ट पद्धति होती है, उसी प्रकार राजयोग धर्म की 
पद्धति है। विविध शरीर-संरचनाओं के अनुरूप इस विज्ञान का व्यावहारिक उपयोग 
भी विविध होता है। इसके मुख्य अंग प्राणायाम, ध्यान और घारणा हैं। जो छोग 
ईश्वर में विश्वास करते है, किसी गुरु से प्राप्त कोई प्रतीकात्मक नाम, जैसे ओरेम्‌ 
या अन्य पवित्र शब्द इसमें बड़े सहायक सिद्ध होते हैं। ओ३म्‌ इनमें महानतम है 
और उसका अर्थ है ब्रह्म। इन पवित्न नामों का जप करते हुए उनके अर्थ की घारणा 
करना मुख्य अभ्यास है। 
चौथा है ज्ञानयोग। यह तीन अंगों में विभकक्‍त है। पहला: इस सत्य का 
श्रवण कि आत्मा ही एकमात्र वास्तविकता हैं और सब माया (सापेक्षता) है। 
दूसरा: इस दर्शन पर सभी दृष्टिकोणों से ममन। तीसरा: इसके आगे सारे 
तक्क॑-वितर्क को वर्जित करके सत्य की अनुभूति प्राप्त करना। यह अनुभूति इतने 
प्रकार से प्राप्त होती है: (१) इस बात के निश्चय से कि ब्रह्म ही सत्य है, और सब 
मिथ्या है; (२) भोग की समग्र इच्छा का त्याग; (३) मन और इन्द्रियों का संयम; 
(४) मुक्त होने की तीब्र आकांक्षा । इस सत्य की सतत घारणा और आत्मा को 
उसके वास्तविक स्वरूप का सदैव स्मरण कराते रहना ही इस योग के मार्ग है। 
यह योग सर्वोच्च कितु कठिनतम है। इसको बुद्धि के द्वारा तो बहुत से लोग ग्रहण 
कर लेते हैं, लेकिन उसकी सिद्धि बहुत कम लोग कर पाते हैं। 


कल्प-विराम एवं परिवर्तन' 


यह समस्त विश्व खोये हुए संतुलन का एक दृष्टांत है। समस्त गति क्षुब्ध विश्व 
द्वारा अपनी साम्यावस्था पुनः प्राप्त करने के निमित्त संघर्ष है; वह (साम्यावस्था) 
गति नहीं हो सकती। अतः आंतरिक जगत्‌ के संदर्भ में यह अवस्था विचार के परे 
होगी, क्योकि विचार स्वयं ही एक गति है। यद्यपि सारे संकेत प्रसार के द्वारा पूर्ण 
साम्यावस्था प्राप्त कर लेने के पक्ष में हैँ और समग्र विश्व उसीकी ओर दौड़ रहा है, 
हमें बह कहने का अधिकार नहीं है कि वह अवस्था कभी प्राप्त ही नहींकी जा सकती। 
इसके अतिरिक्त, उस साम्यावस्था में किसो भी विविधता का होता असंभव है। 
उसके लिए समजातीय होना आवश्यक है; क्योंकि जब तक दो भी परमाणु देप 
रहेंगे, वे एक दूसरे को आकृप्ट और विक्ृप्ट करते रहकर संतुलन को भंग करते 
रहेगे। मतएवं साम्य की यह अवस्था एकत्व, विराम और समजातीयता की है। 
अतस्‌ की भाषा में, साम्य की यह अवस्था न विचार है, न शरीर, और न वह कुछ 
जिसे हम गुण कहते हे। एकमात्र वस्तु जिसके लिए हम कह सकते हैँ कि वह 
बनाये रसेगी, हे स्वयं उसका अपना स्वरूप, सत्‌-चित-आनंद। 

इसी प्रकार यह अवस्था दो नहीं हो सकती। अनिवार्य रूप से उसे एक इकाई 
होना चाहिए, और में, तुम आदि के समस्त काल्पनिक भेद, विभिन्न विविषताएँ 
विलुप्त होनी चाहिए; क्योंकि वे सब परिवर्तन या झाया की अवस्था के हैं । यह कहा 
जा सकता है कि परिवर्तन की यह अवस्था आत्मा को अब प्राप्त हुई है, जो यह सिद्ध 
करती है कि इसके पूर्व उसकी अवस्था विराम ओर मुक्तित की थी; अब दस समय 
विभदीकरण की अवस्था हो यथाय॑ हे,स मजातीयता की अवस्या आदिम अपरिपक्वता 
की है, जिससे बह परिवर्तनशीरू अवस्था निमित हुई है; और उस धविनदरहित 
अबन्धा में पुन: छौट याना अपकर्ष मात्र ही होगा । यदि यद सिद्ध किया जा सकता कि 
सजानतीयता और विजात्तीबता की दो अवस्थाएँ ही समस्त कंगाल में फेब्ल एक बार 
घटित होनेवाली दो अवस्वाएँ हैँ, तो इस तक में फोर्ड बल हो सकता था। जो एक 
बार घटित होता हे, वह बारबार घटित होता है। विराम को अनुमसन परिवर्तेत--- 

२. स्थामी जो को प्रवम्त अनेरिका याय्रा में एक परिचनों दिप्य द्वारा पुछे 
परदनों फ उत्तर में उनके द्वारा छिसित ॥ 

विश्व--करता है। कितु उस विराम के पूर्व अन्य परिवर्तन हुए होंगे, और इस परि- 
व॒र्तेत के बाद विराम की अन्य अवस्थाएँ घटित होंगी। यह सोचना उपहासास्पद 
होगा कि कभी विराम की अवधि थी, जिसके वाद यह परिवर्तत आया जो अब सदा 
चलता रहेगा। प्रकृति में प्रत्येक कप यह दिखलाता है कि वह वारंवार एक 
कल्पीय विराम और परिवर्तन को प्राप्त होता रहता है। 
विराम की दो अवधियों के बीच के कालांतर को एक कल्प कहते हैं। कितु 
यह कल्पीय विराम (प्रलय) पूर्ण सजातीयता का नहीं हो सकता, अन्यथा भविष्य में 
अभिव्यक्ति (सृष्टि) होना समाप्त हो जायगा। यह कहना असंगत है कि परिवतंन 
(सृष्टि) की प्रस्तुत अवस्था विराम की पूर्वगामी अवस्था की तुलना में अधिक श्रेष्ठ 
है, क्योंकि उस दक्षा में प्रढलय या विराम की आगामी अवधि काल में अधिक सुदूरवर्ती 
होने के कारण अधिक पूर्ण होगी ! प्रकृति में उन्नति या अवनति नहीं होती । वह 
वारंवार उन्हीं रूपाकारों को व्यक्त करती रहती है। वस्तुतः नियम शब्द का अर्थ 
ही यह है। लेकित आत्माओं को लेकर एक उन्नति अवश्य होती है। अर्थात्‌, आत्माएँ 
अपने स्वरूप के निकट्तर आती हैं, और प्रत्येक कल्प में वे बड़ी संख्या में इस प्रकार 
चक्कर काटते रहने से मुक्ति प्राप्त करती हैं। यह कहा जां सकता है कि चूंकि 
जीवात्मा विश्व और प्रकृति का अंश है और वारंबार वापस आती रहती है, आत्मा 
के लिए कोई मुक्ति नहीं हो सकती, क्योंकि उस दशा में विश्व को विनष्ठ करना 
आवश्यक हो जाता है। उत्तर यह है कि जीवात्मा माया के माध्यम से एक मिथ्या 
वस्तु है, और स्वयं प्रकृति से अधिक सत्य नहीं। वस्तुतः यह जीवात्मा निरुषपाधिक 
निरपेक्ष (पर) ब्रह्म ही है। 
प्रकृति में जो कुछ सत्य है वह ब्रह्म है, केवल वह माया के अध्यास से इस विविधता 
या प्रकृति के रूप में भासित होता है। भ्रम होने के कारण माया को सत्य नहीं कहा 
जा सकता ; फिर भी वह इस गोचर प्रप॑च की सृष्टि कर रही है। यदि यह पूछा 
जाय कि स्वयं भ्रम होते हुए माया यह सब किस प्रकार उत्पन्न कर सकती है, तो हमारा 
उत्तर यह है कि उत्पाद्य अविद्या होने के कारण उत्पादक भी वही होना चाहिए। 
ज्ञान के द्वारा अज्ञान की उत्पत्ति कैसे हो सकती है। अतः यह माया विद्या और 
अविद्या [सापेक्ष ज्ञान), इन दो रूपों में कार्य करती है; और यह विद्या अविद्या 
या अज्ञान को नष्ट करने के उपरांत स्वयं नष्ट हो जाती है। यह माया अपने को स्वयं 
नष्ट कर डालती है और जो निरशेष रहता है, वह है ब्रह्म, सत्‌ का सार तत्त्व, 
ज्ञान और आनंद। अत: प्रकृति में जो भी वास्तविकता है, वह यह ब्रह्म है, और हमें 
प्रकृति तीन रूपों में प्राप्त होती है--ईश्वर, चेतन और अचेतन, अर्थात्‌, ईश्वर, 
व्यक्तितायुक्त आत्माएँ, और अचेतन प्राणी । इन सवकोी वास्तविकता ब्रह्म है, 

यद्यपि माया के कारण वह॒विविघ प्रतीत होता है। कितु ईश्वर का दर्शन वास्त- 
विकता के निकटतम और उच्चतम है। (व्यक्तितायुकत) सगुण ईइवर की घारणा 
मनुष्य के लिए सर्वोच्च संभव विचार है! ईश्वर में आरोपित समस्त गुण उसी 
अयं में सत्य हैं, जिसमें प्रकृति के गुण सत्य हैं। फिर भी हमें यह कभी नहीं भूलना 
चाहिए कि सगुण ईइवर माया के माध्यम से देखा जानेवाला ब्रह्म ही है। 


विकास के लिए संघर्ष 


वृक्ष बीज के पहले होता है या वीज वृक्ष के पहले, यह पुराना विकल्प ज्ञान के 
हमारे सभी रूपों में सूत्रवत्‌ विद्यमान है। सृष्टि-क्रम में वद्धि प्रथम है या भौतिक 
द्रव्य; विचार प्रथम है या वाह्य अभिव्यक्ति; हमारा यथार्थ स्वरूप स्वतंत्र है या 
नियमों से वद्ध; विचार भौतिक द्रव्य की सृष्टि करता है या भौतिक द्रव्य विचार की ; 
प्रकृति के अनवरत परिवर्तत विराम के विचार के पूर्व होते हैं या विराम का 
विचार परिवर्तन के विचार के पूर्व--ये सभी प्रश्न उसी असमाघेय प्रकार के हैं। 
लहरों की एक माला के उत्थान और पतन के सदृश वे एक अपरिवर्तनीय अनक्रम 
में एक दूसरे का अनुगमन करते हैं और लोग अपनी रुचि, शिक्षा, या स्वभाव की 
विशिष्टता के अनुसार इस या उसका पक्ष-प्रहण करते हैं। 

जैसे यदि एक ओर यह कहा जाय कि प्रकृति के विभिन्न भागों के समायोजन 
को देखने से यह स्पष्ट है कि वह बुद्धियुक्त काय॑ का परिणाम है; तो दूसरी ओर यह 
तर्क दिया जा सकता है कि विकास के दौरान में वुद्धि स्वयं ही भौतिक द्रव्य और 
शक्ति के द्वारा उत्पन्न होने के कारण इस संसार के पूर्व नहीं हो सकती । यदि यह कहा 
जाय कि प्रत्येक आकार की उत्पत्ति के पूर्व मन में (उसका ) भाव होना अनिवार्य है, 
तो उतने ही बलपूर्वक यह तक किया जा सकता है कि स्वयं भाव की सृष्टि अनेक वाह्य 
अनुभवों द्वारा होती है। एक ओर हमारे नित्य स्वतंत्र होने के भाव से याचना की जाती 
है; दूसरी ओर, इस तथ्य से कि विश्व में कुछ भी कारणरहित न होने के कारण, जड़ 
और चेतन प्रत्येक वस्तु, कारणता के नियम से जकड़ी हुई है। यदि यह कहा जाय कि 
इच्छा के द्वारा शरीर में उत्पन्न परिवर्तनों से स्पष्ट है कि विचार इस शरीर का ख्रष्टा 
है; तो उतना ही स्पष्ट यह है कि चूंकि शरीर में घटित परिवततनों से विचार में 
परिवर्तन उत्पन्न हो जाता है, शरीर ने ही मन को उत्पन्न किया होगा। यदि यह तक॑ 
किया जाय कि विद्वव्यापी परिवतेन किसी पूर्वंगामी विराम का परिणाम है, तो उतनी 
ही तकंसंगत युक्ति यह सिद्ध करने के लिए दी जा सकती है कि अपरिवर्तनशीलता 
का भाव, गति के तुलनात्मक अंतरों द्वारा प्रसूत एक भ्रामक सापेक्ष घारणा है। 





१. स्वामी विवेकानन्द को पहलो अमेरिका यात्रा में एक शिष्य के प्रदनों के 
उत्तर के रूप में स्वामी जो द्वारा लिखित । 

इस प्रकार अंतिम विड्लेपण में समस्त ज्ञान इस दुइचक्र में---कारण और कार्य 
की अनिश्चित अन्योन्याश्रितता में--विभकत हो जाता है। तर्क के नियमों की 
कसौटी पर कसने से इस प्रकार का ज्ञान अशुद्ध सिद्ध होता हैं; और सबसे विचित्र 
वात यह है कि यह ज्ञान, सत्य ज्ञान से तुछना करने पर नहीं, वरन्‌ उन्हीं नियमों से 
अशुद्ध सिद्ध होता है, जो अपने आवार के लिए उसी दुष्चक्र पर अवलंबित हैं। 
अत यह स्पप्ठ है कि हमारे समस्त ज्ञान की विशेषता यह हे कि वह अपनी अपयप्तिता 
को स्वयं ही सिद्ध कर देता हे। इसके अतिरिक्त हम यह भी नहीं कह सकते कि वह 
मिथ्या है, क्योंकि हम जितनी भी सत्ता को जानते या सोच सकते हैं, वह इसी ज्ञान 
के अंतर्गत हे। न हम यह अस्वीकार कर सकते हे कि वह सभी व्यावहारिक कार्यों 
के लिए पर्वाप्त हैं। मानवीय ज्ञान की यह दग्मा, जिसमें बाह्य और अंतर्जगत्‌ दोनों ही 
समाविप्ट है, माया कहलाती है। वह अपनो अशुद्धता स्वयं हो प्रमाणित कर देती 
है, अतः वह मिथ्या है। वह पशु-मानव की समस्त व्यावहारिक आवश्यकताओं के 
निर्ित्त पर्याप्त होने के अर्थ में ही सत्य है। 
वाह्म जगत्‌ में क्रिया करने में माया अपने को आकर्षण और विकर्पण की दो 
घक्तियों मे व्यक्त करती है। अंतः (जगत्‌) में उसकी अभिव्यक््तियाँ कामना और 
अ-कामना [प्रवृत्ति और निवृत्ति) हें। त्मस्त विश्व बाहर की ओर भागने का 
प्रयास कर रहा है। प्रत्येक अगू अपने केंद्र से उड़ जाने का प्रयत्न कर रहा है। 
अतः जगत्‌ मे प्रत्येक विचार नियत्रण के परे जाने की कोशिश कर रहा है। फिर, 
बाह्म जगत्‌ का प्रत्येक कण एक अन्य शक्तति--केंद्रगामी से अवरुद्ध होता और केंद्र 
की भोर खींचा जाता है। इसी प्रकार विचार-जगत्‌ में नियंत्रक प्क्ति वाहर जाने- 
वालो इन सभी कामनाओं को अवदद्ध करती है। 
नौतिकीकरण की अर्थात्‌ बांबिक क्रिया-कलछाप के स्तर की ओर अधिकाधिक 
सींचते जाने को इच्छाएँ, पणु-मानव की हैं । इन्द्रियों के इन समस्त बंधनों का निराकरण 
र देने की इच्छा उत्पन्न होने पर ही मनप्य के हृदय में धर्म का उदय होता है। इस 
प्रकार हम देखते हूँ कि घर्म का समग्र अभिप्राय मनुष्य की एंद्वियों के बंचनों में फेसने 
से बचाना और अपनी स्वतंत्रता को सिद्ध करने मे उसकी सहायता करना है। उस 
लट््प फी भोर निवृत्ति की उत्त शक्ति के प्रथम प्रयास को नैनिकता कहते हूँ। समग्र 
ननिकता का प्षिप्राय टस अब-पततन को रोफना और इस बंब्रन को तोड़ना है। 
समस्त नैतिकता को विधावक् और निपेवात्मझ नतत्त्तों में विभन्‍्न किया जा सकता 
हूं; बा तो वह कट्तो है, यह करो, या उहली है, पद ने करो। जब बढ़ हदती है, 
स.फरा, दा कप्,द न फ्ि बह मसनप्य झो दास बना- डालने साली स्िसी। उच्छा पर 


रोक है। जय वह हहती है, करो, तो उसत्वा आशय स्मतंम्नता का म्र्ते-प्रदर्शन 

तथा उस अधःपतन को भग्त करना है, जिसने मानवीय हृदय को पहले से ही 
जकड़ रखा है। 

यह नैतिकता तभी संभव है, जव मनुष्य को कोई मुक्ति प्राप्त करनी हो। पूर्ण 
मुक्ति उपलब्ध कर सकने के संयोगों के प्रश्न के अतिरिक्‍त यह स्पष्ट है कि समस्त 
विश्व प्रसार के निमित्त संधपे का, या दूसरे शब्दों मे मुक्ति प्राप्त करने का, एक 
दृष्टांत है। यह असीम देश एक परमाणु तक के लिए भी पर्याप्त नहीं है। पूर्ण मुक्ति 
की सिद्धि हो जाने तक प्रसार के निमित्त यह संघर्ष चिरंतत रूप से चलता हूँ 
रहता है। यह नहीं कहा जा सकता कि मुक्ति प्राप्त करने के निर्मित्त यह संघर्ष 
दुःख का वर्जन और सुख को प्राप्त करने के लिए है। निम्नतम को्टिं के णी भी, 
जिनमें ऐसी कोई भावना नहीं हों सकती, विकास के निमित्त संघर्ष क रहें हैं; 
और अनेक लोगों के अनुसार स्वयं मनुष्य इन्हीं प्राणियों का प्रसार हैं। 

बन के वे बहुरंगी पंखुड़ियोंवाले, अपने सिर झुकाये, कूदते, उछलते, हवा की हर 
लहर से खेलते सुंदर फूल; शोभन पंखोंवाले वे सुंदर पक्षी, जिनके मथुर गीतों से हर 
वन-वीथी गुंजायमान थी---अभी कल वहाँ थे, मेरी सांत्वना, मेरे साथी, और आज वे 
चले गये--कहाँ ? मेरे साथ खेलनेवाले, मेरे दुःख-सुख के, विनोद और मनोरंजन 
के साथी--वे भी चले गये---कहाँ ? वे जिन्होंने मेरे वचपन में मुझे पाला-पोसा, 
जिन्होंने अपने जीवनपर्यन्त मेरे प्रति एक ही विचार रखा--मेरे लिए सब कुछ . 
करना--वे भी चले गये--कहाँ ? हर कोई, हर चीज़ चली गयी, जा रही है और 
चली जायगी। वे कहाँ चले जाते हैं ? यह प्रशन आदिम मानव के मन में उत्तर पाने के 
लिए आग्रह कर रहा था। तुम पूछ सकते हो, ऐसा क्यों, क्या उसे अपने सम्मुख हर 
वस्तु विघटित होती और घूल में मिल जाती नहीं दिखलायी पड़ती थी ? उसे अपना 
सिर इस वात में ज़रा भी खपाने की क्या ज़रूरत थी कि वे कहाँ चले जाते हैं ? ” 

आदिम मनुष्य के लिए पहले तो हर वस्तु सजीव है, और उसके निकट पूर्ण 
विनाश के अर्थ में मृत्यु कोई अर्थ नहीं रखती। लोग उसके पास आते हैं, चले जाते 
हैं, फिर आते हैं। कभी कभी वे चले जाते और नहीं आते। अतएव संसार की 
प्राचीनतम भाषा में मृत्यु को सदेव एक प्रकार के चले जाने के द्वारा व्यक्त किया गया 
है। यही धर्म का आरंभ है। इस प्रकार आदिम मनुष्य अपनी कठिनाई के समाधान 
की खोज सर्वत्र कर रहा था--वे सब कहाँ चले जाते हैं? 

अपनी गरिमा से भ्रदीष्त प्रातः:काछीन सूर्य एक सुपुप्त जगत्‌ के लिए प्रकाश 
और ताप और ह॒ष॑ छाता है। वह मन्द गति से यात्रा करता है और हाय, नीचे, 
नीचे गहरे में विलुप्त हो जाता है; छेकिन अगले दिन वह फिर प्रकट होता है-- 
गरिमामय, सुंदर। और वह है कमल--नील, सिंधु और दजलछा, सम्यता की जन्म- 
भूमियों, का अद्भुत फूल--सुवह, जब सौर रश्मियाँ उसकी बंद पंखुड़ियों को स्पर्श 
करती हैं, वह खुल जाता है और सूर्य के ढकने पर पुनः बंद हो जाता है। अतएव 
कुछ ऐसे थे जो आते, चले जाते और पुनरुज्जीवित होकर अपनी क़न्नों से उठ खड़े 





१- स्वामो जो को पहली अमेरिका यात्रा में एक पद्चिमो शिष्य द्वारा पुछे गये 
प्रष्नों के उत्तर में उनके द्वारा लेिखितत। |! 

होते। यह पहुला समाधान था । अत: प्राचीनतम धर्मों में सूर्य और कमल प्रमुख 
प्रतीक हैं। यह प्रतीक क्‍यों ?--क्योंकि अमूर्त विचार, अभिव्यक्त होने पर वह जो 
भी हो, दृष्टिगम्य, स्पर्श्य और स्थूछ परिधानों को धारण करके ही आने के लिए 
विवश है। यही नियम है। सत्ता के परे चले जाने के रूप में नहीं, वरन्‌ उसीमें चले 
जाने के रूप में, अपग॒त हो जाने के भाव को केवल एक परिवर्तन, एक क्षणिक रूपांतर 
के द्वारा ही व्यक्त किया जा सकता था; और उस केंद्रक के रूप में जिसके आस-पास 
नया विचार अभिव्यक्ति पाने के लिए फैलता है, प्रतिक्षेप के आधार पर एक ऐसे 
विषय का लिया जाना अनिवायं है, जो इंद्वियों को स्पर्श करे, कंपन उत्पन्न करता 
मन तक पहुँचे, और एक नये विचार को जगाये। और इसीलिए सूर्य तथा कमर 
प्रथम प्रतीक हुए। 
सवेत्र गहरे गड्ढे विद्यमान हैं--इतने अँधेरे, इतने उदास; नीचे सब अँधेरा 
और भयानक है; पानी के नीचे हम देख नहीं सकते, हम अपनी आँखें भले ही खोल 
लें; ऊपर प्रकाश है, प्रकाश ही प्रकाश, रात में भी सुंदर नक्षत्रीय चम्‌ अपना प्रकाश 
फैलाता रहता है। तव वे, जिनसे मैं स्नेह करता हूँ, कहाँ चले जाते हैं ? निश्चय 
ही नीचे तमसाच्छन्न स्थान को नहीं, वरन्‌ ऊपर, शाइवत प्रकाश के राज्य में। 
इसको एक नये प्रतीक की आवश्यकता पड़ी। यहाँ अग्नि है, अपनी ज्वालाओं की 
अद्भुत भास्वर जिह्नाओं से युक्त--एक वन को अल्प समय में खा जानेवाली, 
भोजन पकानेवाली, गर्मी देनेवाली, और वन्य पशुओं को दूर भगा देनेवाली--यह्‌ 
। प्राणदायक, प्राणरक्षक अस्ति; और फिर उसकी हरूपटें---जो सवकी सब ऊपर 
जाती हैं, नीचे कभी नहीं। अब यहाँ एक दूसरा विद्यमान था---यह्‌ अग्नि जो उन्हें 
ज्योति के स्थलों में ऊपर ले जामेवाली अग्नि--हमें और ज्योति क्षेत्रों में अपगत 
लोगों'को जोड़नेवाली मध्यस्थ कड़ी। मनुष्य के प्राचीनतम आलेख का आरंभ इस 
प्रकार होता है, हे अग्नि, तू ज्योतिर्मयों के प्रति हमारा दूत अतएव वे खाद्य 
तथा पेय पदार्थ, और उनकी समझ में इन ज्योतिर्मयों' को जो जो प्रिय हो सकता 
था, उसे अग्नि में रखने लगे। यज्ञ का यह आरंभ था। 
इस सीमा तक पहले प्रइन का समाधान हो गया, कम से कम इन आदिम मानवों 
की आवश्यकताओं को संतुष्ट कर सकने की सीमा तक। तब दूसरा श्रश्न उठा : 
कहाँ से यह सव आया है ? यह पहले क्यों नहीं आया ? चूंकि हम किसी आकस्मिक 
परिवर्तन को अधिक याद रखते हैं; सुख, हपे, प्राप्ति, भोग हमारे मन पर उतना 
गहरा प्रभाव नहीं डाछते, जितना दुःख, जोक और हानि। हमारी प्रकृति है हर्पे, 
आनंद, परितोप और सुख की। जो भी उसे वेग से भंग करता है, स्वाभाविक 
गतिविधि की अपेक्षा अधिक गहरा प्रभाव डालता है। अतएव मृत्यु की समस्या का 

समाधान पहले एक प्रबल क्षोभक के रूप में हुआ। तदुपरांत अधिक प्रगति के साथ 
दूसरा प्रश्न उठा : वे आये कहाँ से ? हर प्राणवान वस्तु गतिशील है; हम गतिशील 
हैं, हमारा संकल्प हमारे अंगों को गति देता है, हमारे अंग हमारे संकल्प के 
अधीन विविव आकार की रचना करते हैं। अतएवं जो जो गति देता है, उसमें 
प्रेरक के रूप में संकल्प है। यह बात पुरातन काल के मानव-शिक्षु के लिए उतनी ही 
सत्य थी, जितनी आजकल के शिक्षुमानव के लिए। वायु में संकल्प या इच्छा है; 
बादल, संपूर्ण प्रकृति, पृथक्‌ इच्छाओं, मनों और आत्माओं से पूर्ण हैं। वे इस सवका 
सर्जन उसी प्रकार कर रहे हैं, जैसे हम विविध वस्तुओं का निर्माण करते है; वे-- 
दिव', 'एलोहिम” इस सबके स्रष्टा हैं। 

इसके साथ ही साथ समाज का भी विकास हो रहा था। समाज में एक राजा 
होता था--तो ज्योतिर्मयों, एलोहिमों में क्यों न हो ? अत: एक परम दिव', एक 
एलोहिम-जहवेह, देवताओं का देवता है, वह एक ईदवर जिसने अपने संकल्प से 
इस सबकी, इन ज्योतिर्मयों की भी सृष्टि की है। लेकिन जैसे उसने विभिन्न नक्षत्रों 
और ग्रहों को नियुक्त किया है, उसी प्रकार उसने विभिन्न दिवों' या देवदूतों को प्रकृति 
के विभिन्न व्यापारों का अधिपति नियुक्त किया है--किसीको मृत्यु का, किसीको 
जन्म का इत्यादि। शेष सबसे अनंत शक्तिशाली होने के कारण एक परम सत्ता की 
धारणा, समस्त धर्मो के दो महान्‌ स्रोतों, आर्य और सेमिटिक जातियों में, उभयनिष्ठ 
रही है। किंतु यहाँ से आर्य एक नूतन आरंभ और विश्ञाल नया पथ ग्रहण करते हैं। 
उनका ईश्वर एक परम सत्ता मात्र ही नहीं था, वह द्योस पितर, स्वगेनिवासी पिता 
भी था। यही प्रेम का आरंभ है। सेमिटिक ईश्वर केवल वज्भपात करनेवाला, 
मात्र भीषण, विक्रांत चमूपति है। इन सवमें आर्यो ते पिता का नया भाव जोड़ 
दिया। आगामी प्रगति के साथ यह भेद और भी अधिक स्पष्ट हो जाता है; मानवता 
की सेमिटिक शाखा में प्रगति इस विंदु पर रुक गयी। सेमिटिक के ईश्वर का दर्शन 
नहीं किया जा सकता, उसको देखना मृत्यु है; छेकिन आयों के ईइवर का केवल दर्शत 
ही नहीं किया जा सकता, वरन्‌ वह सत्ता का छक्ष्य है, जीवन का एकमात्र ध्येय 
उसका दर्शन करना है। सेमिटिक अपने देवाधिदेव की आज्ञा का पालन दंड के भय 
से करता है और उसके आदेशों का अनुसरण करता है। आये अपने पिता से प्रेम 
करता है; और फिर वह माँ और अपने मित्र को जोड़ देता है। और वे कहते हैं, 
“मुझे प्रेम करो, मेरे कुत्ते को प्रेम करो।” अतः उसकी हर कृति से प्रेम करना 
चाहिए, क्योंकि वे उसके है। सेमिटिक के लिए यह जीवन एक चौकी है, जहाँ 
हमारी नियुक्ति हमारी स्वामिभक्ति की परीक्षा के निमित्त हुई है; आये के लिए 
यह जीवन हमारे लक्ष्य के मार्ग में (एक स्थछ) है। सेमिट्रिक के अनुसार यदि हम 

अपना कर्तव्य भली भाँति करते रहें, तो हमें स्वर्ग में सुख से सदा पूर्ण रहनेवाला निवास 
प्राप्त होगा। आये के लिए वह निवास-स्थल स्वयं ईश्वर ही है। सेमिटिक के लिए 
ईदवर की सेवा एक साध्य के निमित्त एक साधन हैं और वह है आनंद तथा भोग के 
रूप में प्राप्त होनेवाला प्रतिदान। आये के लिए दुःख और सुख, प्रत्येक वस्तु साधन 
है और साध्य है ईइवर | सेमिटिक ईश्वर की उपासना स्वर्ग जाने के निमित्त करता 
है। आर्य ईइवर को प्राप्त करने के निमित्त स्वर्ग को त्याग देता है। संक्षेप में मुख्य 
अंतर यही है। आर्य जीवन का लक्ष्य और साध्य ईश्वर का दशेन करना, प्रेमपात्र 
का मुखड़ा देखना है, क्योंकि उसके बिना वह जी नही सकता। तिरे बिना सूरज, 
चाँद और तारे अपनी ज्योति से रहित हो जाते हैं।' 


डिव जी का मूत 


(स्वामी जी के देहावसान के बहुत समय उपरान्त उनके कमरे में काग्रज 
इत्यादि सँभालते समय उनके हाथ की लिखी हुईं यह अपूर्ण कहानी मिली थी। ) 

जमंनी के एक जिले में वैरच (857०0) क' रहते थे। अभिजात वंश में जन्म 
लेकर वैरन 'क' यौवनावस्था में उच्च पद, मान, घन, विद्या एवं अनेकानेक 
गुणों से सम्पन्न हुए। अनेक सुन्दरी, धनाढ्य, उच्च कुलवाली युवतियाँ बैरन का 
के प्रणय की आकांक्षिणी थीं। सुन्दर रूपवाले, गुणवान तथा उच्च वंशवाले विद्वात्‌ 
युवक को दामाद के रूप में पाने के लिए कौन माता-पिता छालायित न होंगे ? 
उच्च वंश की एक सुंदरी युवती ने युवक वैरन क' के मत को आकर्षित कर लिया था, 
किन्तु विवाह में अभी देरी थी। बवैरन के पास घन, मान सब कुछ था; किन्तु 
एकमात्र बहन छोड़कर अपना कहते को उनके और कोई न था। वह बहन परम 
सुन्दरी एवं विदुषी थी। बैरन का यह संकल्प था कि पहले वे अपनी बहन के इच्छा- 
नुसार उसका किसी सुपात्र से विवाह कर देंगे, बहुत सा धन-घान्य देकर उसे विदा 
कर देंगे और फिर उसके बाद अपना विवाह करेंगे। माता, पिता और भाई सभी का 
स्नेह उसी एक बहन पर था; उसकी शादी किये विना स्वयं विवाह करके वेरन सुखी 
नहीं होना चाहते थये। उस पर पाइचात्य देश का यह नियम है कि विवाह के 
उपरान्त वर अपने माता-पिता, भाई-बहन---किसीके साथ नहीं रहता; उसकी 
स्‍त्री अपने पति को लेकर स्वतन्त्र रहती है। पति का स्त्री के साथ इ्वशुर-गृह में 
रहना समाजसम्मत है, किल्तु पत्नी स्वामी के मात्ता-पिता के साथ रहने कभी 
नहीं आती । इसीलिए उन्होंने अपना विवाह वहन के विवाह होने तक स्थगित 
रखा था। 

ने मेन मच 

आज कई महीनों से उसकी बहन की कोई खबर नहीं मिली है। नाना प्रकार के 
विलासपूर्ण और नौकर-नौकरानियों से युक्त अपने प्रासाद को छोड़कर, यहाँ तक 
कि एकमात्र भाई के प्रेम की भी उपेक्षा करके उनकी वहन चुपके से न जाने कहाँ 
चली गयी है। बहुत खोज की गयी, किन्तु सब चेष्टाएँ असफल हुई। यह झोक बे रन 
'क' के हृदय में शूछ की तरह चुभा हुआ है। भोजन एवं मनोरंजन में अब उन्हें किसी 
प्रकार की रुचि नहीं रह गयी । सदेव खिन्नच और उदासीन रहते हैं। उनके आत्मीय 

लोग उनकी बहन की आशा छोड़कर वैरन कक का मानसिक स्वास्थ्य सुधारने के 
लिए विशेष चेष्टा करने लगे। उनके आत्मीय लोग उनके लिए विशेष चिन्तित 
रहते हैं, उनकी प्रणयिनी भी अब विशेष शंकित रहती है। 


4 ने रा 


पेरिस में एक वड़ी प्रदर्शनी है। यहाँ विभिन्न देशों और दिल्ञाओं से अनेक गृणी 
आकर इकठठे हुए है--अनेक देशों की शिल्प-रचना, कारीगरी का काम आज पेरिस 
में केन्द्रित हुआ है। शायद इस आनन्द-तरंग में शोक से जरजरित हृदय पुनः 
स्वाभाविक स्वास्थ्य लाभ कर सके, दुःख-चिन्ता छोड़कर मनोरंजक बिययों में 
शायद आक्ृष्ट हो सके---इसी आश्ञा से, आत्मीयों की राय से, मित्रों के साथ वैरन 
क' पेरिस रवाना हुए। | 

ईसा-अनुसरण 


[ स्वामी जी ने अमेरिका जाने के वहुत पहले १८८९ ई० में साहित्य-कल्पदुर्मा 
नामक मासिक-पत्रिका (अब बन्द हो गयी है) में [फ्रांध्य्ए। ए एंड 
नामक विव्वविख्यात पुस्तक का अनुवाद करना आरम्भ किया था। इस अनुवाद 
का ज्ीपक उन्होंने 'ईसा-अनुसरण' दिया था। इस पत्रिका के प्रथम भाग के प्रथम 
अंक से लेकर पंचम अंक तक में इस पुस्तक के छ: अध्याय प्रकाशित हुए थे। यहाँ 
वे अव्याय दिये जा रहे है। इसकी भूमिका” स्वामी जी की मौलिक रचना है।] 


भूमिका 


'ईसा-अनुसरण” समस्त ईसाई-जगत्‌ की एक अत्यन्त आदरणीय निधि है। 
यह ग्रन्थ किसी रोमन कैथलिक संत द्वारा लिखा गया है--लिखित कहना तो भूछ 
होगी---इस पुस्तक का श्रत्येक अक्षर ईसा-ओ्रेम में मस्त इन सर्वेत्यागी महात्मा के 
हृदय के रक्‍्त-विन्दुओं से अंकित है। जिस महापुरुष की ज्वलन्त सजीव वाणी ने 
आज चार सौ वर्ष तक करोड़ों नर-नारियों के हृदय को अद्भुत मोहिनी शक्ति के 
वर से आकृप्ट कर रखा है, कर रहा है तथा करेगा, जो महापुरुष आज प्रतिमा 
एवं साथन की शक्ति से सहल्रों सम्नाटों द्वारा भी यूजित हुए हैं तथा जिनकी अलौकिक 
पवित्रता के सामने, आपस में सदैव से लड़नेवाल्ा असंख्य सम्प्रदायों में विभवत ईसाई- 
समाज अपने बड़े पुराने वैपम्य को छोड़कर नतमस्तक हो रहा है---उन्होंने इस पुस्तक 
में अपना नाम तक नहीं दिया! और देंगे क्यों ? जिन्होंने समस्त पराथिव भोग- 
विलास को, इस जगत्‌ की समस्त मान-प्रतिष्ठा को विप्ठा की भाँति त्याग दिया, 
वे क्‍या कभी क्षुद्र नाम के भिखारी हो सकते हैं ? वाद के लोगों ने अनुमाव करके 
'टॉमस आ केम्पिस” नामक एक कैथलिक संत को ग्रन्थकार निर्वारित किया है; 
इसमें कितना सत्य है, यह तो ईश्वर ही जानें, पर इसमें सन्देह नहीं कि वे जगत्पुज्य 
। 


| 


2 


इस समय हम ईसाई राजा की प्रजा हैं।' राज-अनुग्रह से अनेक प्रकार के 
स्वदेशी एवं विदेशी ईसाइयों को हमने देखा है। आज हम ऐसे मिशनरी महाएरुप 


१. जिस समय यह लेख लिखा गया था। 

देख रहे हैं, जो इस प्रकार का प्रचार तो करते हैं कि 'आज जो कुछ है खाओ, कल के 
लिए चिस्ता न करो; किन्तु वे स्वयं आगामी दस साल के हिसाव एवं संचय में व्यस्त 
हैं ! हम यह भी देख रहे हैं कि जिन्हें सिर टेकने तक को स्थान न था ' उनके शिष्य, 
उनके प्रचारक दूल्हे की त्तरह विछासिता में सज-त्रजकर ईसा के ज्वरून्त त्याग एवं 
निःस्‍्वार्थता के प्रचार में संलूग्न है ! किन्तु प्रकृत ईसाई एक भी नहीं दिखलायी दे 
रहा है। इस अद्भुत विलासी, अत्यन्त दासम्मिक महा अत्याचारी तथा ठाट-वाट से 
रहनेवाले प्रोटेस्टेन्ट ईसाई सम्प्रदाय को देखकर ईसाइयों के बारे में हमारी जो 
अत्यन्त कुत्सित घारणा हो गयी है, वह इस पुस्तक को पढ़ने से सम्यक्‌ रूप से दूर 
हो जायगी। 

सब सयानों का एक मत---समस्त यथार्थ ज्ञानियों का एक प्रकार का ही मत 
होता है। पाठक इस पुस्तक को पढ़ते पढ़ते गीता में भगवदोक्त सर्वे धर्मान्‌ परित्यज्य 
मासेक दशरणं ब्रज इत्यादि उपदेशों की शत शत प्रतिध्वनि देख सकेंगे। दीनता, 
आते एवं दास्य-भक्ति की पराकाष्ठा इस ग्रन्थ की प्रत्येक पंक्ति में अंकित हैं और 
इसका पाठ करते करते तीज वैराग्य, अत्यदुभुत आत्मसमर्पण और निर्भरता के भाव 
से हृदय उद्वेलित हो जाता है। जो अन्ध कट्टरता के वशीभूत होकर, ईसाइयों का 
लेख समझकर इस पुस्तक को अश्वद्धा की दृष्टि से देखते हैं, उनके लिए हम वैशेषिक 
दर्शन के एक सूत्र का केवल उल्लेख करते हैं--आप्तोपदेशवाक्यः दशब्दः। 

अर्थात्‌ सिद्ध पुरुषों के उपदेश प्रमाणस्वरूप है और इसीका नाम शब्द-प्रमाण 
है। इस स्थान पर टीकाकार ऋषि जैमिनि कहते है कि आर्य और म्लेच्छ दोनों का ही 
आप्त पुरुष होना सम्भव है। 

यदि यवनाचार्य” इत्यादि ग्रीक ज्योतिषप-पण्डितों ने पुरातन काल में आर्यो 
के समीप इस प्रकार का प्रतिष्ठा-छाभ किया था, तो फिर इस पर विश्वास नहीं 
होता कि इस भकक्‍तशिरोमणि की यह प्रुस्तक इस देश में सम्मान प्राप्त न 
करेगी। 

जो कुछ भी हो, इस पुस्तक का अनुवाद हम पाठकों के सामने क्रमश: उपस्थित 
करेंगे। आशा है कि जो वहुमूल्य समय पाठकगण हज़ारों सारहीच उपन्यास तथा 
नाटकों में नष्ट करते हैं, उसका कम से कम एक शतांश तो वे इसके अध्ययन में अवश्य 
लगायेंगे। 

जहाँ तक सम्भव हो सका है, अनुवाद को ज्यों का त्यों वनाये रखने की चेप्टा 
की गयी है--कहाँ तक सफल हुआ हूँ, कह नहीं सकता। जो वाक्य वाइविल से 
सम्बन्धित किसी विपय का उल्लेख करते हैं, उनकी नीचे टीका दे दी गयी है। 

किमधिकमिति। 

अथम अध्याय 
प्रथम परिच्छेद 
'इंसा-अनुसरण' तथा संसार और समस्त सांसारिक 
असार वस्तुओं के प्रति वराग्य 


१. प्रभु कह रहे हैं, 'जो कोई मेरा अनुगमन करता है, वह अन्धकार में पैर 
नहीं रखता।” 

यदि हम सचमुच आलोक पाने के इच्छुक हूँ एवं हृदय के सब प्रकार के अन्चकार 
से मुक्त होने की आकांक्षा करते हैं, तो ईसा की ये बातें हमें याद दिला रही हैं कि 
उनके जीवन और चरित्र का अनुसरण हमें अवश्य ही करना चाहिए। 

अतएव ईसा के जीवन पर मनन करना हमारा प्रधान कंतंव्य है।' 

२. उन्होंने जो क्षिक्षा प्रदान की है, वह अन्य सब महात्माओं द्वारा दी हुई 
शिक्षा से बढ़कर है एवं जो व्यक्ति पवित्र आत्मा द्वारा संचालित हैं, वे इसके अन्दर 
छिपी हुईं 'मान्ना” प्राप्त करेंगे। 





१. जोहन ८१२॥। 
छठ पा: (00%४6८घ 72९ 6:८०. 
देवी छ्योषा गुणमयो मम साया दुरत्यया । 
मा्मेव ये प्रपचन्ते मायामेतां तरन्ति ते॥ गोता ॥७१४॥ 

“मेरी सत्त्वादि त्रिगुणमयों माया नितान्त दुरतिक्रम्य है; जो व्यक्ति 
केवल मेरी हो शरण में आकर नजन करता है, केवल वही इस दुस्तर माया के पार 
जाता हैं। 

२. 70० 7९०ं।50८ &८. 
धात्वेबात्मानमह॒निदं .. मुनिः। 
तिप्ठेत्‌ सदा नु्तसमस्तबन्धनः ॥। रामगीता ॥॥ 
- मुनि इत्त प्रकार रात-दिन परमात्मा के ध्यान द्वारा समस्त संप्तार-यन्धनों 
से मुक्त होते हूँ ।' 
हे. इबरायर के निवात्ती जब रेगिस्तान में आहार को कमो से कप्ट पा रहे 


” उसे समय इंदवर ने उनके लिए एक प्रहार की साध्य-सामग्रो बरसायी बौं-- 
उस्तका नाम पम्रान्ना था। 


रे४१ ईसा-अनुसरण 


किल्तु ऐसा अनेक वार होता है कि बहुत से लोग ईसा के शुभ समाचार को वार- 
सवार सुनकर भी उसकी प्राप्ति के लिए किसी प्रकार की चेष्टा नहीं करते, क्योंकि 
वे ईसा की आत्मा से अनुप्नाणित नहीं हुए हैं। अतएव, यदि तुम आनन्दित हृदय से 
एवं सम्पूर्ण रूप से ईसा के वाक्य-तत्त्व में डूबना चाहते हो, तो उनके जीवन के साथ 
अपने जीवन का सम्पूर्ण सादृइ्य स्थापित करने के लिए अधिक सचेष्ट 
हो जाओ।' 

३. त्रित्ववाद' के सम्बन्ध में गम्भीर गवेषणा करने से तुम्हें क्या लाभ होगा, 
यदि तुममें नम्रता का अभाव उस ईश्वरीय त्रित्व को असन्तुष्ट करता है? 

निरचय ही उच्च वाक्य-सौन्दर्य मनुष्य को पवित्र एवं निष्कपट नहीं वना 
सकता; किन्तु धामिक जीवन उसे ईश्वर का प्रिय बनाता है।' 

अनुताप में हृदय-वेदना सहन करूँगा,---उसका सर्वलक्षणयुक्त विवरण 
नहीं जानना चाहता। 


१. ठिप 4६ 9400005 &८. 
श्रुत्वाप्पेने वेद न चेव कश्चित्‌ ॥। गोता ॥। 
--सुनकर भी अनेक इसे नहीं समझ पाते ।* 
न गरउछति बिना पार व्याधिरौषधदब्दतः। 
विना5परोक्षानुभवं ब्रह्मशब्दन मुच्यते॥ विवेकचूड़ामणि ॥६४।॥ 
-- औषधि शब्द उच्चारण करने से ही व्याधि दूर नहीं होती, अपरोक्षानुभव 
के बिना ब्रह्म ब्रह्म कहने से ही मुक्ति लाभ नहों होता। 
श्रुतेत कि यो न च धर्मंम्राचरयेत्‌ ॥ महाभारत ॥ 
--यदि धर्म-आचरण नहीं करते हो, तो वेद पढ़कर क्या होगा ? ' 
२. ईसाई मत में जनकेशवर (पिता), पवित्र आत्मा एवं तनयेइवर (पुन्न) 
--ये एक में तोन, तीन में एक हैं । 
३. 9एए८7ए 5पॉीण 97ए8प०8० &८. 
वाग्वंखरो शब्दरी दास्त्रव्यास्यानकौशलम्‌ । 
बंदुष्यं विदुर्षां तह्रद्‌ भुक्तये न तु मुक्तये ॥ विवेकचूड़ामणि ॥ ६॥ 
--सनाना प्रकार के वाक्यविन्यास एवं शब्द-छठा -- यह सब जिस प्रकार 
शास्त्रव्याख्या का एक कौशल मात्र है, उसी प्रकार पण्डितों का पाण्डित्य-प्रकर्ष केवल 
भोग के लिए है, मुक्ति के लिए नहीं।* 

यदि सम्पूर्ण वाइबिल तया समस्त दाशेनिकों के मत तुम जानते हो, तो 
उससे तुम्हें क्या छाम होगा, यदि तुम भगवत्मेम तथा ईइवर-कृपा से 
वंचित हो ? 

असार से भी असार, सभी असार है, केवर उनसे प्रेम करता ही सार है, 
एकमात्र उनकी सेवा करना ही सार है। 

तभी सर्वोच्च ज्ञान तुम्हारा होगा, जब तुम स्वगेराज्य प्राप्त करते के लिए 
संसार से घ॒णा करोगे। 

४. अतएव घन ढूँढ़ना एवं उस नश्वर वस्तु में विश्वास स्थापित करना 
असार है। 

मान ढूंढ़ना अथवा उच्च पद प्राप्त करने की चेष्टा करना भी असार है। 

अन्त में कठिन दंड-भोग करानेवाली शारीरिक वासनाओं के वश्ञ में होता 
तथा उनके लिए व्याकुल होना असार है। 

जीवन का सद्व्यवहार करने की चेष्टा न करके दीर्घ जीवन प्राप्त करने 
की इच्छा असार है। 

पर-काल के संचय की चेष्टा न कर केवल इह-जीवन के विपय में चिन्ता करना 
असार है। 

जहाँ अविनाज्ञी आनन्द विद्यमान है, उस स्थान पर शीघ्र ही पहुँचने की चेष्टा 
न करके अत्यन्त शीघ्र विनाशशील वस्तु से प्रेम करना असार है। 

५. उपदेशक के इस वाक्य का सर्वदा स्मरण करो---नित्र देखकर तृप्त नहीं 
होते, कर्ण सुनकर तृप्त नहीं होते। 

परिदृश्यमान पार्थिव पदार्थ से मन के अनुराग को हटाकर अदृश्य राज्य में 
हृदय के समुदय प्रेम को प्रतिष्ठित करने की विशेष चेष्टा करो, क्योंकि यदि तुम 


१. कोरिन्यियन्‌॥१३॥२॥॥ 
२- इविलज़्ियास्टिक १२--४५०एफाए ए एथहांधंटड, थो। वंड एड 
के सन्ति सस्तो5खिलवीतरागाः। 
अपास्तमोहाः शिवतत्त्वनिष्ठा:॥ सणिरत्नवाका--ुं कराचायें ।। 
जो लोग समस्त सांसारिक विबयों में आशाशून्य होकर एकवात्र शिवत्त्तत 
सें निष्ठाबान्‌ हैं, वे ही साधु हैं।' 
३- इक्लिज़ियास्टिक | १४८॥ 


३४३ ईसा-अनुप्रण 


समस्त इन्द्रियों के वश में हो जाओगे, तो तुम्हारी वुद्धिवृत्ति कलंकित हो जायगी 
और तुम ईइवर की दया को खो बैठोगे।* 


द्वितीय परिच्छेद 
अपने ज्ञान के सम्बन्ध में हीन भाव 


१. स्वभावतः सभी लोग ज्ञान-प्राप्ति की इच्छा करते हैं; किन्तु, ईश्वर से 
न डरने पर, उस ज्ञान से क्‍या लाभ है? 

अपनी आत्मा की कल्याण-चिन्ता छोड़कर, जो नक्षत्र-मण्डल की गतिविधि 
का निरीक्षण करने में व्यस्त है, ऐसे अहंकारी पण्डित की अपेक्षा वह दीन 
कृषक, जो विनीत भाव से ईश्वर की सेवा करता है, क्या निश्चय ही श्रेष्ठ 
नहीं है ? 

जिन्होंने अपने आप को अच्छी तरह से पहचान लिया है, वे अपनी दृष्टि में अति 
निम्न हैं और मनुष्यों की प्रशंसा से वे किचिन्मात्र भी आनन्दित नहीं हो सकते। 
मैं जगत्‌ के समस्त विपयों को भले ही जान हूँ, पर यदि मेरी नि:स्वार्थ सहानुभूति न 
हो, तो फिर जो ईइ्वर मेरे कर्मानुसार मेरा विचार करेगे, उनके सम्मुख मेरे ज्ञान की 
उपयोगिता ही क्‍या ? 

२. अत्यन्त ज्ञान-लालसा को त्याग दो; क्योंकि उससे चित्त अत्यन्त विद्षिप्त 
हो जाता है और भ्रम आ धुसता है। 

पण्डित होने से ही विद्या प्रदर्शित करने तथा प्रतिभाशाली कहलाने की वासना 
आ जाती है। 

इस प्रकार के अनेक विपय है, जिनके ज्ञान से किसी प्रकार का आध्यात्मिक 
व्यभ नहीं होता; और वे अत्यन्त मूर्ख हैं, जो अपने परित्राण में सहायता करनेवाले 
विषयों का परित्याग कर इन सव विषयों में मन को लगाये रहते हैं। 

वाक्‍्यवाहुल्य से आत्मा की तृप्ति नहीं होती, परन्तु साबु-जीवन अच्त:करण में 
शान्ति प्रदान करता है और पवित्र वुद्धि ईश्वर में निर्भरता स्थापित करती है। 


१. $0ए९ पाछा'र076 €&८० 
ते जातु कामः कामानामुपभोगेन जाम्यति। 
ह॒विया कृष्णवर्त्मेव सूप एवामिवर्चते ॥ महाभारत ॥ 
--काम्य वस्तु के उपभोग द्वारा कामना की निवृत्ति नहीं होती, वरन्‌ अग्नि 
में घृत डालने को भाँति वह अत्यन्त बढ़ जाती है।' 


विवेकानन्द साहित्य इेडेंड 


३. यदि समधिक ज्ञान के साथ ही साथ तुम्हारा जीवन भी समधिक पवित्र न 
हो, वो तुम्हारा ज्ञान एवं घारणा-शक्ति जितनी अधिक होगी, तुम्हारा उतना ही 
अधिक कठोर विचार होगा। 

अतएव अपनी दक्षत। एवं विद्या के लिए वहु-प्रशंसित होने की इच्छा न करो; 
बल्कि जो ज्ञान तुमको दिया गया है, उसको भय का कारण समझो। 

यदि इस प्रकार का विचार तुम्हारे अन्दर आये कि 'मुझे बहुत से विषयों का 
ज्ञान है एवं मेरी बुद्धि विलक्षण है', तो स्मरण रखो कि ऐसे अनेक विपय हैं, 
जिनका तुम्हें ज्ञान नहीं। 

ज्ञान के अहंकार में फूलो मत; बल्कि अपनी अज्ञता को स्वीकार करो। तुम्हारी 
अपेक्षा कितने ही पण्डित विद्यमान हैं, ईश्वरादिष्ट शास्त्र-न्ञान में तुम्हारी अपेक्षा 
कितने ही अभिज्ञ लोग मौजूद हैं। इस सबको देखते हुए भी फिर क्‍यों तुम अपने 
को दूसरों की अपेक्षा उच्च समझेते हो ? 

यदि अपने लिए कल्याणप्रद कोई विपय जानना अथवा सीखना चाहते हो, तो 
संसार में अपरिचित एवं नगण्य होकर रहना पसन्द करो। 

४. स्वयं को अपने यथार्थ रूप में जानना अर्थात्‌ अपने को अत्यन्त छोटा 
समझना सबसे अधिक मूल्यवान तथा उत्कृष्ट शिक्षा है। अपने को छोटा समझना 
एवं दूसरों को श्रेष्ठ समझना और उनकी मंगरू-कामना करना ही श्रेष्ठ ज्ञान तथा 
सम्पूर्णता का लक्षण है। 

यदि यह देखो कि कोई प्रत्यक्ष रूप में पाप कर रहा है अथवा कोई किसी 
प्रकार का अपराध कर रहा है, तो भी अपने को श्रेष्ठ न समझो । 

हम सवका पतन हो सकता है; फिर भी, तुम्हारी यह दृढ़ धारणा रहनी चाहिए 
कि तुम्हारी अपेक्षा अधिक दुर्बह और कोई नहीं है। 


तृतीय परिच्छेद 
सत्य की शिक्षा 
१. सुखी तो वही मनुप्य है, जिसे सत्य स्वयं ही शिक्षा देता है--नश्वर शब्दों 
अथवा सांकेतिक चिद्धों द्वारा नहीं, वरन्‌ अपने स्वरूप द्वारा। 
हमारा मत एवं हमारी समस्त इन्द्रियाँ हमें अत्यधिक घोखा देती हैं; 
क्योंकि वस्तु का प्रकृत तत्त्व पहचानने में हमारी दृष्टि की गति अत्यन्त अल्प 
है। 


गुप्त एवं गूढ़ विषयों का निरन्तर अनुसन्धान करने से क्या छाभ होगा? 


डेप ईसा-अनुसरण 


उनको यदि न जाना, तो भी अन्तिम विचार के दिन हम निन्दित न होंगे। 

उपकारी एवं आवश्यक वस्तु को त्यागकर स्वेच्छा से केवल उत्सुकता उत्पन्न 
करनेवाले और अपकारी विपय का अनुसन्धान करना अत्यन्त निवुद्धि का कार्य 
है। नेत्र रहते हुए भी हम नहीं देख रहे हैं ! 

२. न्याय-शास्त्र सम्बन्धी पदार्थों का विचार करने में हम क्यों व्यस्त रहते हैं ? 
अनेक सन्‍्देहपूर्ण तकों से वे ही मुक्त होते हैं, जिन्हें सनातन वाणी" उपदेश देती है। 

उस अद्वितीय वाणी से सव पदार्थ नि:सृत हुए हैं, समस्त पदार्थ उसी वाणी का 
ही निर्देश कर रहे हैं; वही आदि है और वही हमें उपदेश प्रदान करती है। 

उस वाणी के बिना न तो कोई कुछ समझ सकता है और न किसी विषय पर 
यथार्थ रूप से विचार ही कर सकता है। 

वे ही अचल रूप से प्रतिष्ठित हैं, वे ही ईश्वर में संस्थित हैं, जिनका उद्देश्य केवल 

एक है, जिनके समक्ष समस्त पदार्थ एक अद्वितीय कारण का निर्देश करते हैं और जो 

एक ज्योति में ही समस्त पदार्थों का दर्शन करते है। * 
है ईश्वर, हे सत्य, मुझे अपने साथ अनत्त प्रेम में एक कर लो। 

बहुत से विषयों को सुनकर तथा उनका पठन कर मैं तो अत्यन्त क्लान्त हो 
जाता हूँ; मेरा समस्त अभाव, मेरी सब वासनाएँ तुम्हीं में निहित हैं। 

सब आचार्यंगण निर्वाक्‌ हो जाये, संसार तुम्हारे सामने स्तब्ध हो जाय; हे 
प्रभो केवल तुम्हीं बोलो। 

३. मनृष्य का मन जितना ही संयत एवं अन्तस्तलू से सरल होता है, उतना ही 
वह गम्भीर विषयों में सहज में प्रवेश कर सकता है; क्योंकि उसका मन आलोक 
पाता है। 

पविन्न, सरल एवं अठल व्यक्ति अनेक कार्य करने पर भी विचलित नहीं होता, 
क्योंकि वह ईश्वर के माहात्म्य को प्रकाशित करने के लिए ही सब कार्य करता है 
तथा अपने सम्बन्ध में क्रियाहीत होने के कारण सव प्रकार से स्वार्थशून्य होता है। 
हृदय के भीतर पैठी हुई आसक्ति से बढ़कर और कौन पदार्थ तुम्हें अधिक सताता 
या बाधा पहुँचाता है? 


१. ईसाई सत में महाप्रलय के दिन ईश्वर सबका विचार करेंगे एवं पाप या 
पुण्यानुसार नरक या स्वर्ग प्रदान करेगे। 

२- यह वाणी बहुत कुछ वेदान्तियों की माया' को तरह है। इसीका ईसा 
के रूप में अवतार हुआ था। 

ईइवरानुरागी साथु पहले से ही अपने मन में निर्धारित कर छेते हैं कि उन्हें 
कौन कौन से कार्य करने होंगे । उन सब कार्यो के करने में वे कभी भी विक्षत आसक्ति- 
जनित इच्छा द्वारा प्रेरित नहीं होते; परन्तु सम्यक्‌ विचार द्वारा अपने समस्त कार्यों 
को नियमित करते हैं। 

जो आत्म-विजय के लिए चेप्टा कर रहे हैं, उनकी अपेक्षा और अधिक कठिन 
संग्राम कौच करता है? 

स्वर्य पर विजय प्राप्त करना, दिन पर दिन अपने ऊपर आधिपत्य जमाते जाना 
तथा बर्म में आगे वढ़ते जाना--यही हमारा एकमात्र कर्तव्य है। 

४. इस जगत्‌ में, समस्त प्रृर्णता में ही अपूर्णता विद्यमान है। हमारा कोई भी 
तत्त्वानुसन्धान पूर्णतया सन्देहरहित नहीं होता। 

गम्भीर वैज्ञानिक तत्त्वानुसन्धान की अपेक्षा अपने को तगण्य समझना ईइवर- 
प्राप्ति का निश्चित पथ है। 

किन्तु विद्या के गुणमाच अथवा किसी विपय के ज्ञानवर्धक विवेचित होने पर, 
वह निन्दित नहीं है, क्योंकि वह कल्याणग्रद एवं ईश्वरादिप्ट हैं। 

किन्तु सद्वुद्धि और साथु-जीवन विद्या की अपेक्ष। अ.वक वांछनीय हैं। 

बहुत से लोग साथ होने की अपेक्षा विद्वान्‌ होने की अधिक चेप्टा करते हैं, 
इसका फल यह होता है कि वे बहुधा कुमार्ग में विचरण करने लगते हैं, और उनका 
सारा परिश्रम या तो अत्यल्प फल उत्पन्न करता है या बिल्कुल निप्फल हो जाता है। 

५. अहो! सन्देह पैदा करने में मनुप्य जिस प्रकार यत्नश्ील रहता है, 
पाप दूर करने या पुण्य बोने में यदि उसी प्रकार रहता, तो आज पृथ्वी पर इस प्रकार 
के अमंगल और पाप-कार्य न होते; वामिक लोगों में इस प्रकार की उच्छृंखलता भी 
न रहती। 

अन्तिम विचार के दिन निश्चय ही यह न पूछा जायगा कि तुमने क्या पढ़ा है; 
पूछा यही जायगा कि तुमने क्या किया है। यह न पूछा जायगा कि तुमने किस 
कुशलता से वाक्य-विन्यास किया है; वल्कि धर्म में कहाँ तक जीवन-यापन किया 
है--बही पूछा जायगा। 

जिनके साथ तुम अच्छी तरह परिचित थे एवं जिन्होंने अपने अपने व्यवसायों 
में विज्ञेप उन्नति प्राप्त कर ली थी, वे सव पण्डित और अध्यापकगण आज कहां हैं. 
बता सकते हो? 

आज तो अन्य व्यक्ति उनके स्थान पर अधिकार ग्रहण कर रहे हैं; और यह 
निश्चित रूप से कहा जा सकता है कि वे छोग उनके वारे में तनिक भी चिन्ता नहीं 
करते । 


रे४७ ईपता-अवुप्तरण 


जब तक वे जीवित थे, तभी तक उनकी कुछ गिनती थी; अब कोई उनकी वात 
भी भहीं करता। 

६. अहो ! सांसारिक गरिमा कैसे शीघ्र नष्ट हो जाती है! अहा ! उनका 
जीवन यदि उनके ज्ञान की भाँति होता, तो हम समझते कि उनके अध्ययन और मनन 
सफल हुए हैं। 

ईदवर की सेवा के लिए किसी प्रकार की चेष्टा न कर, विद्या के कोरे अहंकार में 
कितने ही लोगों का विनाझ हो जाता है ! 

संसार में वे दीन-हीन होना नहीं चाहते, वे बड़े कहलाना चाहते हैं; और इसीलिए 
तो वे इतने अहंकारी होते है ! 

वे ही वास्तविक महान्‌ हैं, जिनकी सहानुभूति निःस्वार्थ है। 

वे ही वास्तविक महान्‌ हैं, जो अपनी दृष्टि में स्वयं अत्यन्त छोटे हैं तथा उच्च' 
पद द्वारा प्राप्त होनेवाले सम्मान को भी बहुत ही तुच्छ समझते हैं। 

वे ही यथार्थ ज्ञानी हैं, जो ईसा को पाने के छिए समस्त पार्थिव वस्तुओं को विष्ठा 
की भाँति समझते हैं। 

वे ही यथार्थ पण्डित हैं, जो ईश्वर की इच्छा से अपने को संचालित करते हैं 
और अपनी स्वयं की इच्छा त्याग देते हैं। 

चतुर्थ परिच्छेद 
कार्य में बुद्धिमत्ता 
१. प्रत्येक प्रभाद अथवा मनोवेगजनित इच्छा पर ही हमें विश्वास व कर लेना 
चाहिए, परन्तु सतकंता एवं घैयें के साथ उक्त विषय का ईश्वर के साथ जो सम्बन्ध 
है, उस पर विचार करना चाहिए। 

अहा ! हम इतने दुर्बल हैं कि प्रायः बहुत जल्द दूसरों की प्रशंसा की अपेक्षा 
उन्तकी निन्‍्दा पर अधिक विश्वास कर लेते है और फिर जगह जगह उसका वर्णन 

करते फिरते हैं। 

जो छोग पवित्नता में उन्नत हैं, वे वुरे प्रवादों पर सहसा विश्वास नहीं करते; 
क्योंकि वे जानते हैं कि मनुष्य की दुर्वलता उसे दूसरों की निन्‍दा करने और झूठ 
बोलने में अत्यन्त प्रवल बना देती है। 

२. जो कार्य में हठी नहीं हैं तथा विशेष विपरीत प्रमाण होने पर भी अपने ही 
मत को पकड़े रहने का जिनका स्वभाव नहीं है, जो लोग जो कुछ सुनते हैँ उसी पर 
विश्वास नहीं कर लेते और सुनने पर भी उसे तुरन्त बताते नहीं फिरते, वे अत्यन्त 
चुद्धिमान हैं। ः 

३. बद्धिमान एवं सद्िविकी छोगों के समीप उपदेश ग्रहण करो, और केवल 
पपतनी बुद्धि का ही अनुसरण न करके, तुम्हारी अपेक्षा जो अधिक जानते हैँ, उनसे 
ज्ञान प्राप्त करके उत्तम विवेचना करो! 
साधु-जीवन मनुप्य को ईश्वर की दृष्टि में बुद्धिमान बनाता है, और इस प्रकार 
का व्यक्ति यथार्थ में बहुदद्ंन प्राप्त करता है। जो अपने को जितना ही नगण्प 
समसेगा तथा जितने अधिक परिमाण में ईश्वर के इच्छावीन रहेगा, वह सदेव उसी 
परिमाण में वुद्धिमान एवं शान्तिपूर्ण वता रहेगा। 


पंचम परिच्छेद 
शास्त्र-पाठ 

१. सत्य का अनुसन्धान ज्ञास्त्र में करना होगा, वाक्चातुर्य में नहीं। 
जिस परमात्मा की प्रेरणा से वाइविल लिखी गयी है, उस्तीके सहारे वाइबिल पढ़ना 
उचित है ।' 

शास्त्र पढ़ने के समय कूट तक॑ त्यागकर हमें कल्याण का ही अनुसन्धान करता 
चाहिए। 

जिन ग्रंथों में विद्वत्ता एवं गम्भीरतापूर्ण अनेक गहन विपयों का वर्णन है, उन 
पढ़ने के लिए हमारी जिस प्रकार दचि होती है, उसी प्रकार अत्यन्त सरल रूप से 
लिसे हुए किसी भक्ति-ग्रथ में भी हमारी रुचि होनी चाहिए। 

प्रन्यकार को स्याति अथवा अम्रसिद्धि देखकर अपने मन को विचलित न करो। 
केवल सत्य के प्रति अपने प्रेम द्वारा प्रेरित होकर तुम अध्ययन करो।' 

किसने लिखा है इस वात पर ध्यान न देकर, क्या छिखा है उसी पर सावधानी 
से विचार करना चाहिए। 

२. मनुष्य चले जाते हैं, किन्तु ईश्वर का सत्य चिरकारू तक रहता है। विभिन्न 
रुपों में ईग्वर हमसे क कि उनके पास किसी व्यक्तिविद्येप का आदर नहीं है । 

शास्त्र पढ़ते पढ़ते जिन सब वात़ों को केवछ उड़ती नज़र से ही देखना उचित 





१. नेपा तक्ण मतिरापनेया--तर्फ के दारा नगवत्सम्बन्धों ज्ञान प्राप्त 
नहीं क्रिया जा सझता।' कठोपनिपद ॥2२॥९॥॥ 


२- आददोत दानां विद्यां प्रयत्तादववरादपि॥। मन ॥। 
“नीच से नी यत्नपुर्वक उत्तम विद्या प्रहण करो। 


३४९ ईपा-अनुसरण 


है, बहुघा उन्हीं बातों का मर्म जानने तथा उनकी आलोचना करने में हम व्यग्र हो 
जाते हैं। इस प्रकार हमारी उत्सुकता हमें अनेक वार वाघा पहुँचाती है। 

यदि भलाई की इच्छा करते हो, तो नम्नता, सरलता एवं विश्वास के साथ 
अध्ययन करो, और कभी भी पण्डित कहाकर परिचित होने की वासना न रखो। 


षष्ठ परिच्छेद 
घोर आसक्ति 


१. जव कोई मनुप्य किसी वस्तु के लिए अत्यन्त उत्सुक हो जाता है, तव उसकी 
आम्यन्तरिक शान्ति नष्ट हो जाती है।' 

अभिमानी और लोभी लोग कभी शान्ति नहीं पाते, किन्तु नगण्य और विनीत 
लोग सर्देव शान्ति से जीवन-यापन करते है। जो मनुष्य स्वार्थ के बारे में अब भी पूर्ण 
रूप से उदासीन नहीं हुआ है, वह शीघ्र ही प्रलोभित हो जाता है और अत्यन्त 
साधारण तथा नगण्य विपय भी उसे पराजित कर देते हैं।' 

जिसकी आत्मा दुर्वल है तथा जो अब भी इन्द्रिय-भोगों में आवद्ध है, उसके लिए 
काल में उत्पन्न और नष्ठ होनेवाले इन्द्रियगत विपयों में आसक्तिपूर्ण पाथिव 
वासना से अपने को विच्छिन्न करना अत्यन्त कठिन है। इसीलिए जब वह अनित्य 


१. इन्द्रियाणां हि चरतां यन्मनो&तुविधीयते। 
'तदस्य हरति प्रज्ञां वायुनविमिवाम्भ£सि ॥। गीता।।२१६७॥॥ 
--चंचल इच्ध्रियों के पीछे जानेवाला मत उप्त मनुष्य को प्रज्ञा को उचत्तो 
प्रकार नष्ट कर देता है, जेसे वायु नाव को जल में मग्न कर देती है।' 


२. ध्यायत्तो.. विषयान्पुूंतः  संगस्तेष॒पजायते। 
संगात्‌ संजायते कामः कामात्‌ क्रोधो5सिजायते ॥ 
ऋषघात्मवति सम्मोहः सम्पतोहात्‌ स्मृतिविश्वमः। 
स्मृतिश्नंशाद्‌ बुद्धिवाशों वुद्धिताश्ात्म्रणश्यति॥ गोत्ा॥२।६२-६३॥। 
--विषयों की चिन्ता करते से मनुष्य में उतके प्रति आसकित उत्पन्न हो जाती 
है। आसक्ति से वासना की, तथा अतृप्त वासना से क्रोध की उत्पत्ति होतो है। 
ऋष से मोह होता है एवं मोह से स्मृति भ्रप्तित हो जातो है। स्मृतिश्नंग् होने से 
नित्यानित्यविवेक नष्ठ हो जाता है और विवेक नष्ट हो जाने से उप्तका पूर्णतः 
पतन हो जाता है ( 


विवकानन्द साहित्य ३५० 


पदार्थों को किसी तरह त्यागने की चेप्टा करता है, तो उसका मन दुःखी हो जाता है 
ओर किसीके तनिक भी वाघा पहुँचाने से वह करुद्ध हो उठता है। 

इसके अतिरिक्त यदि वह कामनाओं के पीछे दोड़ता है, तो फिर उसका मन 
पाप के भार का अनुभव करता है और उसके फलस्वरूप वह अद्यान्ति-भोग करता हैं, 
क्योकि जिस यान्ति को वह दंड रहा था, इन्द्रियों दारा आवद्ध होने के कारण, वह उस 
ओर अग्रमर न हो सका। 

अस्तु, मन में यथार्थ शान्ति इन्द्रियों पर विजय-लाभ से ही मिलती है, इन्द्रियों 
का अनुगमन करने से नहीं। अतः जो व्यक्ति सुख के अभिरापी हूँ, उनके हृदय में 
शान्ति नही है; जो व्यक्ति अनित्य वाह्मय विपयों का अनुसरण करते हूँ, उनके मन में 
भी शान्ति नही हैं; किन्तु जो आत्माराम है एवं जिनका अनुराग तीव्र है, वे ही शान्ति 
के अधिकारी होते हैं।' 





१. यततो ह्यपि कोन्तेय पुद्यत्य विपदिचतः । 
इन्द्रियाणि प्रमावोनि हरन्ति प्रस्न मनः ॥ गोता ॥२६० ॥ 
--हे फोन्तेय, चंचछ सबल इर्द्रियां संपमो घोर पुझय फे मत को नो 
बलपुर्दक हर लेती हूँ ।॥ 


पत्रावली--७ 


पत्रावलो 


(खेतड़ी के महाराज को लिखित) 
द्वारा ऋषिवर मुकर्जी 
चीफ जज, काइमीर 
१७ सितम्बर, १८९८ 
महाराज, 
मैं यहाँ दो सप्ताह बहुत अस्वस्थ रहा। अब अच्छा हो रहा हूँ। मेरे पास 
पैसे नहीं हैं। यद्यपि मेरे अमेरिकन मित्र सामथ्ये के अनुसार मेरी ययायोग्य सहायता 
कर रहे हैं---मुझे हमेशा उन लोगों के आगे हाथ पसारने में लाज आती है-खासकर 
बीमारी के दवादारू, पथ्य वगैरह के लिए। संसार में मुझे एक ही आदमी के 
सामने हाथ पसारने में कभी छज्जा का अनुभव नहीं होता और वह आप हैं। आप 
दें या नहीं--कोई बात नहीं! यदि संभव हो तो कृपया कुछ रुपये भेजिए। आप 
कैसे हैं? मैं अक्तूबर के मध्य तक नीचे उतर रहा हूँ। 
जगमोहन से कुमार साहव के पूर्ण आरोग्य लाभ का संवाद सुनकर प्रसन्न 
हुआ। अब वे मजे में हैं; आशा है, आप भी सानंद हैं। 
सदैव आपका, 
विवेकानन्द 
(श्री हरिपद मित्र को लिखित) 
श्रीनगर, काश्मीर 
१७ सितम्बर, १८९८ 
कल्याणीय, 
तुम्हारे पत्र तथा 'तार' से सब समाचार विदित हुए। प्रभु से प्रार्थना करता 
हैँ कि तुम निविध्त सिन्धी भाषा की परीक्षा में उत्तीर्ण हो। 
बीच में मेरी तवियत खराब हो जाने के कारण कुछ विलम्ब हो गया, नहीं तो 
इसी सप्ताह के अन्दर पंजाव जाने की अभिछापा थी। इस समय वंगाल में गर्मी 
अधिक होने के कारण डॉक्टर जाने को मना कर रहे हैं। अक्तूबर के अन्तिम सप्ताह 
तक सम्भवत:ः मैं कराची पहुँचेंगा। इस समय मैं एक प्रकार से ठीक हूँ। मेरे साथ 
इस बार कोई भी नहीं है। सिर्फ़ दो अमेरिकन महिलाएँ हैं। सम्भवत: लाहोर 
७-२३ 


विवेकानन्द साहित्य रेपुरे 


में मैं उनका साथ छोड़ दूंगा। कलकत्ता अथवा राजपूताने में वे मेरी प्रतीक्षा 
करेगी। कच्छ, भुज, जूनागढ़, भावनगर, लिमडी तथा बड़ीदा होकर सम्मवत्तः 
मैं कलकत्ता पहुँचेंगा। नवम्वर अथवा दिसम्बर माह में चीन तथा जापान होकर 
अमेरिका जाना है--इस समय मेरी ऐसी इच्छा है, आगे प्रभु की इच्छा। यहाँ 
पर मेरा सम्पूर्ण खर्च उक्त दो अमेरिकन महिलाएँ दें रही हैं और कराची तक का 
किराया भी उनसे लेने का विचार है। यदि तुम्हें सुविधा हो तो ५०) रपये तार 
से श्री ऋषिवर मुकर्जी, चीफ़ जज, काइ्मीर स्टेट श्रीनगर के पते पर भेज देना। 
इससे मेरी एक बड़ी सहायता हो जायगी, क्योंकि हार ही में बीमारी के कारण 
कुछ ठपये व्यर्थ में खर्च करने पड़े हैं एवं सर्वदा। विदेशी शिय्यों से आर्थिक सहायता 
मांगने में लज्जा प्रतीत होती है। हे 
सदा शुभाकांक्षी, 
विवेकानन्द 
(खेतड़ी के महाराज को लिखित) है 
लाहोर 
१६ अक्तूबर, १८९८ 
महाराज, 
तार के बादवाछे पत्र में मैंने अपने स्वास्थ्य के संबंध में लिखा था--इसलिए 
मेंने आप के तार का जवाव तार से नहीं दिया। 
इस वार काइ्मीर में मैं वहुत वीमार रहा। अव अच्छा हूँ और आज ही सीधे 
कलकत्ता जा रह हूँ। पिछले दस वर्षों से मैंने वंगारू की श्री दुर्गा-नूजा ( जो बहुत 
घूमधाम से होती है और जिसका वंगाल में विशेष महत्व है ) नहीं देखी है। 
मुझे आशा है कि इस वार पूजा में में वहाँ उपस्थित रहेंगा। 
पश्चिमी वंबु एक या दो सप्ताह में जयपुर देखने जायेंगे। यदि जबमोहन 
वहाँ हो, तो कृपया उसको इस वात की ताक़ीद कर दें कि वह उन लोगों की देखभाल 
करे और उन्हें जयपुर शहर तथा प्राचीन कल्य-संग्रह आदि दिखला छावे। 
मैंने अपने गुरुभाई सारदानन्द से कह दिया है। रबाना होने के पहल हा 
मुंशी जी को सूचना दे देंगे। 
आप और कुमार साहब कंसे हैं ? सद्य को भांति आपके छिए मंगछू कामना 
करता हुआ--- 
आभनका, 
है हि विवेकानन्द 
पुनइच--अब मेरा पता होगा : 
मठ, बेलड़, जिला हावट्रा, बंगारू 


र्फ्प पन्रनावली 


(श्री हरिपद मित्र को लिखित) 
लाहोर 
१६ अक्तूबर, १८९८ 
कल्याणीय, 
काइ्मीर में मेरा स्वास्थ्य एकदम ख़राब हो चुका है तथा ९ वर्षो से श्री दुर्गा- 
पूजा देखते का अवसर भी प्राप्त नहीं हुआ है---अतः कलकत्ता रवाना हो रहा 
हूँ। अमेरिका जाने का संकल्प इस समय त्याग चुका हूँ। जाड़े में कराची आने के 
मुझे अनेक अवसर मिलेंगे। 
मेरे गुरुभाई सारदानन्द लाहोर से ५०) रुपये कराची भेज देंगे। तुम दुःखित 
न होना--सब कुछ प्रभु की इच्छा है। मैं इस वर्ष तुम लोगों से मिले बिना कहीं 
भी नहीं जाऊंगा---यह निश्चित जानना। सबको मेरा आशीर्वाद । 
सदा शुभाकांक्षी, 
विवेकानन्द 


(खेतड़ी के महाराज को लिखित) 
मठ, बेलड़, 
ज़िला हावड़ा, बंगाल 
२६ अक्तूबर, १८९८ 
महाराज, 
मैं आप के स्वास्थ्य के लिए अत्यधिक चिन्तित हूँ। लौठटती बार आपसे मिलने 
की बड़ी अभिलाषा थी, किन्तु मेरा स्वास्थ्य ऐसा गिरा कि मुझे जल्दी ही यहाँ 
भाग आना पड़ा। मुझे छूगता है, मेरे हृदय में कोई गड़बड़ी है। 
बहरहाल, आपके स्वास्थ्य के संवाद के लिए बहुत उद्दिग्न हूँ। आप चाहें 
तो मैं खेतड़ी आ सकता हूँ। दिनरात आप के मंगल के लिए प्रार्थता कर रहा हूँ। 
कुछ अप्रिय घटे भी तो धीरज मत छोड़िएगा। माँ सवेदा आपकी रक्षा कर रही 
हैं। 
सभी समाचार लिखकर सूचित करें।* * 'आप और कुमार साहब कैसे हैं? 


प्यार और अनंत आशीर्वाद के साथ--- 
आपका, 
विवेकानन्द 


विवेकानन्द साहित्य रे५६ 


(खेतड़ी के महाराज को लिखित ) 
मठ, वेलड़ 
हावड़ा जिला 
(? ) नवम्बर, १८९८ 
महाराज, 
आप तथा कुमार साहव का स्वास्थ्य अच्छा जानकर प्रसन्न हूँ। जहाँ तक 
भेरे स्वास्थ्य का प्रश्न है, मेरा हृदय कमजोर हो गया है। मैं नहीं समझता कि 
जलवायु परिवर्तन से कोई लाभ होगा। क्योंकि पिछले चौदह वर्पों से मैं लगातार 
तीन महीने तक कहीं ठहरा दहोऊँ--मुझे याद नहीं। मेरा झूयारू है कि यदि कई 
महीने तक एक ही स्थान पर रहने का संयोग सम्भव हो, तो इससे कुछ लाभ हो सकता 
है। बहरहाल, मुझे इसकी चिंता नहीं) जो भी हो, मुझे लगता है कि मेरा इस जीवन 
का कार्य समाप्त हो गया है ) अच्छे और बुरे, छुख और दुःख की घारा में मेरी जीवन- 
नौता थपेड़े खाती हुई अब तक चली । एक बड़ी शिक्षा जो मुझे मिली है, वह यह 
कि जीवन दु:ख के सिवा और कुछ नहीं है। माँ ही जानती हैं कि क्या अच्छा है। 
हम सभी कर्म के हाथों में हैं---उसीके आदेशानुसार हम चलते हैं---भस्वीकार 
नही कर सकते। जीवन में एक ही तत्त्व है--जो किसी भी क्रीमत पर अमूल्य है-- 
वह है प्रेम। अनन्त प्रेम ! असीम आकाश जैसा विस्तीर्ण, समुद्र की भाँति गम्भीर; 
जीवन का यह एक महान्‌ छाभ है। इस तत्त्व को प्राप्त करनेवाला सौसाग्यवान है। 
आपका, 
विवेकानत्द 
(खेतड़ी के महाराज को लिखित) 
मठ, बेलूड़ 
१५ दिसम्बर, १८५८ 
महाराज, 
आपका कपापत्र श्री दुलीचंद के नाम ५००) ₹० की दर्शनी-हुंडी के साथ, 
पाप्त हुआ। मैं अब तनिक अच्छा हूँ। कह नहीं सकता यह सुधार स्थायी होगा 
या नहीं। 
जैसा कि सुन रहा हूँ, क्या इस[ृशीत-काल में आपके कलकत्ता आने की सूचना 
सही है ! बहुत से राजा नये [वाइसराय[|का अभिनन्दन करने आ रहे हैं। अख्वारों 
से यह पता चला है कि सीकर के महाराजा यहीं हैं। 
आपके लिए सदैव प्रार्थना करते हुए -- आपका; 

मठ, वेलड़, 
१५ दिसम्बर, १८९८ 
प्रिय--- 
- माँ ही हमारी एकमात्र पथ-प्रदर्शिका हैं। और जो कुछ हो रहा है 
अथवा होगा, सव कुछ उनके ही विधानानुसार होगा। 
तुम्हारा, 
विवेकानन्द 
(श्रीमती मृणालिनी बसु को लिखित) 
देवधर, वैद्यनाथ, 
द्वारा वावू प्रियनाथ मुकर्जी 
२३ दिसम्बर, १८९८ 
माँ, 
तुम्हारा पत्र पाकर मुझे वड़ा आनन्द हुआ। तुम जो समझी हो वह ठीक है। 
स ईशो5निवंचनी यप्रेमस्वरूप:---ईशवर अनिर्वचनीय प्रेमस्वरूप है। नारद द्वारा 
वर्णन किया हुआ ईश्वर का यह लक्षण स्पप्ट है और सब लोगों को स्वीकार है. 
यह मेरे जीवन का दृढ़ विश्वास है। बहुत से व्यक्तियों के सनूह को समप्टि कहते 
हैं और प्रत्येक व्यक्ति व्यप्टि कहलाता है। तुम और मैं--दोनों व्यप्टि है, समाज 
समप्टि है। तुम और मैं--पशु, पक्षी, कीडा, कीड़े से भी तुच्छ प्राणी, वृक्ष, लता, 
पृथ्वी, नक्षत्र और तारे ये प्रत्येक व्यष्टि है और यह विश्व समष्टि है, जो वेदान्त 
में विराट्‌ हिरण्यगर्भ या ईश्वर कहलाता है और पुराणों में ब्रह्मा, विष्णु, देवी, 
इत्यादि। 
व्यप्टि को व्यक्तिगत स्वतन्त्रता होती है या नहीं, और यदि होती है तो 
उसका नाम क्या होना चाहिए, व्यप्टि को समष्टि के लिए अपनी इच्छा और सुख 
का सम्पूर्ण त्याग करना चाहिए या नहीं--ये प्रत्येक समाज के लिए चिरन्तन 
समस्याएँ हैं। सव स्थानों में समाज इन समस्याओं के समाधान में संलग्न रहता 
है। ये बड़ी बड़ी तरंगों के समान आधुनिक परिचिमी समाज में हलछचरूू मचा 
रही हैं। जो समाज के आधिपत्य के लिए व्यक्तिगत स्वतन्त्रता का त्याग चाहता 
है, वह सिद्धान्त समाजवाद कहलाता है और जो व्यक्ति के पक्ष का समर्थन 
करता है, वह व्यक्तिवाद कहलाता है। 
समाज का व्यक्ति पर निरन्तर शासन तथा संस्था एवं नियमवद्धता द्वारा 
बलपूर्वक आत्मत्याग, और इसके परिणाम तथा फल का ज्वलन्त उदाहरण--- 
यही हमारी मातृभूमि है। इस देश में शास्त्रीय आज्ञानुसार मनृप्य जन्म छेते हैं, दे 

नियम-विधि से आजीवन खाते-पीते हैं, और विवाह तथा विवाह-सम्बन्धी कार्य भी 
इसी प्रकार करते है, यहाँ तक कि शास्त्रों के नियमानुसार ही वे मरते भी हैं। एक 
विशेष गुण को छोड़कर यह कठिन नियमबद्धता दोषों से परिपूर्ण है। गुण यह है कि 
बहुत थोड़े यत्न से मनुष्य एक या दो काम अति उत्तम रीति से कर सकते हैं, क्योंकि 
कई पीढ़ियों से उस काम का दैनिक अभ्यास होता है। जो स्वादिष्ट शाक और चावल 
इस देश के रसोइया तीन मिट्टी के ढेले और कुछ रूकड़ियों की सहायता से तैयार 
कर सकते हैं, वह और कहीं नहीं मिल सकता। एक रुपये मूल्य के वहुत ही प्राचीन 
समय के करघे जैसे सरल यंत्र की सहायता से, पर गढ़े में रखकर २०) गज़ की 
मलमल' बनाना केवल इसी देश में सम्भव हो सकता है। एक फटा टाठ और 
रेंडी के तेल से जलाया हुआ मिट्टी का दीया--ऐसे पदार्थों की सहायता से केवल 
इसी देश में अद्भुत विद्वान उत्पन्न होते हैं। कुरूप और विक्वत पत्नी के प्रति असीम . 
सहनशीलता तथा दुष्ट और अयोग्य पति के प्रति आजन्म भक्ति, यह भी इसी देश 
में सम्भव है। यह तो हुआ उज्ज्वरू पक्ष। 

परन्तु यह काम वे छोग करते हैं, जिनका जीवन निर्जीव यंत्र के समान व्यतीत 
होता है। उनमें मानसिक क्रिया नहीं है, उनके हृदय का विकास नहीं होता, 
उनका जीवन स्पन्‍्दनहीत्त है, आशा का प्रवाह बन्द है, उनमें इच्छाशक्ति की कोई 
प्रबल उत्तेजना नहीं है, सुख का तीत्र अनुभव नहीं है, न प्रचंड दुःख ही उन्हें स्पर्श 
करता है; उनकी प्रतिभाशाली बुद्धि में निर्माण-शक्ति कभी हलचल नहीं मचाती, 
नवीतता की कोई अभिलाषा नहीं है, और न नयी वस्तुओं के प्रति आदर-भाव ही 
है। उनके हृदयाकाश के वादल कभी नहीं हटते, प्रातःकालीन सूर्य की छवि कभी 
उनके मन को मुख्ध नहीं करती। उनके मत में यह्‌ कभी नहीं आता कि इससे अच्छी 
भी कोई अवस्था हो सकती है, यदि ऐसा विचार आता भी है तो विश्वास नहीं 
होता, विश्वास होता है, तो उद्योग नहीं हो पाता । और उद्योग होने पर उत्साह का 
अभाव उसे मार देता है। 

यदि यह निश्चित है कि नियम से रहने से प्रतिष्ठा प्राप्त होती है, यदि परम्परा 
से चली आयी हुई प्रथा का कठोरता से पालन करना पुण्य है, तब बताइए कि 
वृक्ष से बढ़कर पुण्यात्मा कौन हो सकता है, और रेलगाड़ी से बढ़कर भक्त और 
महात्मा कौन है? किसने पत्थर के टुकड़े को प्रकृति का नियमोल्लंघन करते 
हुए देखा ? किससे गाय-सैंस को पाप करते हुए जाना ? 

यंत्रचालित अति विशाल जहाज़ और महाबलूवान रेल का इंजन जड़ हैं, वे 
हिलते हैं और चलते हैं, परन्तु वे जड़ हैं। और वह जो दूर से नन्‍्हा सा कीड़ा 
अपने जीवन कौ रक्षा के लिए रेल की पटरी से हट गया, वह क्यों चैतन्य है? 

यंत्र में इच्छा-शक्ति का कोई विकास नहीं है। यंत्र कभी नियम का उल्लंघन करने 
की कोई इच्छा नहीं रखता। कीड़ा नियम का विरोध करना चाहता है और 
नियम के विरुद्ध जाता है, चाहे उस प्रयत्न में वह सिद्धि लाभ करे या असिद्धि; 
इसलिए वह चेतन है। जिस अंश में इच्छा-श्रक्ति के प्रकट होने में सफलता होती है, 
उसी अंश में सुख अधिक होता है और जीव उतना ही ऊँचा होता है। परमात्मा 
की इच्छा-शक्ति पूर्णरूप से सफल होती है, इसलिए वह उच्चतम है। 
शिक्षा किसे कहते हैं? क्या वह पठन-मात्र है? नहीं। क्‍या वह नाना 
प्रकार का ज्ञानाज॑त है ? नहीं, यह भी नहीं। जिस संयम के द्वारा इच्छा-शक्ति का 
प्रवाह और विकास वश में लाया जाता है और वह॒ फलदायक होता है, वह शिक्षा 
कहलाती है। अब सोचो कि शिक्षा क्‍या वह है, जिसने निरन्तर इच्छा-शक्ति को 
वलपूर्वक पीढ़ी दर पीढ़ी रोककर प्राय: नष्द कर दिया है, जिसके प्रभाव से नये 
विचारों की तो बात ही जाने दो, पुराने विचार भी एक एक करके लोप होते चले जा 
रहे हैं; क्या वह शिक्षा है, जो मनृष्य को धीरे घीरे यंत्र बना रही है ? जो स्वयंचालित 
यंत्र के समान सुकर्म करता है, उसकी अपेक्षा अपनी स्वतन्त्र इच्छा-शक्ति और बुद्धि के 
बल से अनुचित कर्म करनेवाला मेरे विचार से श्रेयस्कर है। जो मनुप्य मिट्टी के पुतले, 
निर्जीव यंत्र या पत्थरों के ढेर के सदृश् हों, क्या उतका समूह समाज कहला सकता है ? 
इस प्रकार का समाज कैसे उन्नत हो सकता है ? यदि इस प्रकार कल्याण सम्भव 
होता, तो सैकड़ों वर्षो से दास होने के बदले हम पृथ्वी के सबसे प्रतापी राष्ट्र होते, 
और यह भारत मूर्खता की खान होने के बदले, विद्या के अनन्त स्रोत का उत्पत्ति- 
स्थान होता। 
तब क्या आत्मत्याग एक गुण नहीं है? बहुतों के सुख के लिए एक आदमी के 
सुख को बलिदान करना क्या सर्वश्रेष्ठ पुण्यकर्म नहीं है? अवश्य है, परन्तु बंगला 
कहावत के अनुसार क्या घसने-माँजने से रूप उत्पन्न हो सकता है ? क्या घरने-बाँघने 
से प्रीति होती है ?' जो सदैव ही भिखारी है, उसके त्याग में क्या गौरव ? जिसमें 
इन्द्रिय-बक न हो, उसके इन्द्रिय-संयम में क्या गुण ? जिसमें विचार का अभाव 
हो, हृदय का अभाव हो, उच्च अभिछापा का अभाव हो, जिसमें समाज कैसे बनता 
है--इस कल्पना का भी अभाव हो, उसका आत्मत्याग ही क्या हो सकता है? 
विधवा को वडपूर्वक सती करवाने में किस प्रकार के सतीत्व का विकास 
दिखायी पड़ता है? कुप्तंस्कारों की शिक्षा देंकर छोगों से पुण्यकर्म क्‍यों 
करवाते हो ? मैं कहता हँ---मुक्त करो; जहाँ तक हो सके लोगों के वन्‍्चन खोल 
दिये जायें। क्या कीचड़ से कीचड़ घोया जा सकता हैं ? क्‍या वन्‍्धन को वन्धन से 
हटा सकते हैं? ऐसा उदाहरण कहाँ हैं? जब तुम सुख की कामना समाज के 

लिए त्याग सकोगो, तव तुम भगवान्‌ बुद्ध वव जाओगी, तव तुम मुक्त हो जाओगी, 
परन्तु बह दिन दूर है। पुनः, क्या तुम समझती हो कि अत्याचार द्वारा वह प्राप्त हो 
सकता है? अरे, हमारी विधवाएँ आत्मत्याग का कैसा उदाहरण होती हैं, 
वालविवाह कैसा मथुर होता है! ऐसी कोई दूसरी प्रथा हो सकती है? ऐसे 
विवाह में पति-पत्नी में प्रेम को छोड़कर अन्य कोई भाव हो सकता है! !* दवी 
आवाज़ से यह विलाप चारों ओर से सुनायी देता है। परन्तु पुरुषों को, जिन्हें इस 
अवस्था में प्रभुत्व प्राप्त है, आत्म-संयम की आवश्यकता नहीं ! दूसरों की सेवा 
से बढ़कर कोई गुण हो सकता है? परन्तु यह तक ब्राह्मणों पर लागू नहीं है-- 
दूसरे लोग उसे करें! सच तो यह है कि इस देश में माता-पिता और सम्बन्धी 
अपने स्वार्थ के लिए, और समाज के साथ एक प्रकार का समझौता करके स्वयं को 
बचाने के लिए, अपनी सनन्‍्तान तथा दूसरों के कल्याण को निष्ठुरतापूर्वक वलिदान 
कर देते हैं और पीढ़ियों से चली आनेवाली ऐसी शिक्षा ने उनके मन को ऐसा थोथा 
बना दिया है कि यह कार्य बहुत आसानी से हो जाता हैं। जो वीर है, वही सचमुच 
आत्मत्याग कर सकता है। कायर, कोड़े के डर से, एक हाथ से आँसू पॉछता है और 
दूसरे हाथ से दान देता है। ऐसे दान का क्या उपयोग ? विश्वव्यापी प्रेम इससे 
बहुत दूर है। छोटे पौधों को चारों ओर से रूँघकर सुरक्षित रखता! चाहिए। यदि एक 
व्यक्ति से निःस्वार्थ प्रेम करना सीखा जाय, तो यह आशा की जा सकती है कि धीरे 
धीरे विश्वव्यापी प्रेम उत्पन्न हो जायगा। यदि एक विशेष इप्टदेवता की भक्ति 
प्राप्त हो सकती है, तो सर्वव्यापक विराट से धीरे घीरे प्रेम उत्पन्न होना सम्भव है। 

इसलिए जब हम एक व्यक्ति के लिए आत्मत्पाग कर सकें, तब समाज के लिए 
आत्तत्याग की चर्चा करना चाहिए, उससे पहले नहीं। सकाम वनने से ही निप्काम 
बना जा सकता है। आरम्भ से यदि कामना न होती तो उसका त्याग कैसे होता ? 
और उसका अथ भी क्या होता ? यदि अंबकार व होता, तो प्रकाश का क्‍या अर्थ 
हो सकता था ? 

सप्रेम सकाम उपासना पहले आती है। छोटे की उपासना से आरम्भ करो, बड़े 
को उपासना स्वयं आ जायगी। 

माँ, तुम चिन्तित मत हो। प्रवल वायु वड़े वृक्षों से ही टकराती है। 'अग्नि 
को कुरेदने से वह अधिक श्रज्वलित होती है।” साँप को सिर पर मारने से वह 
अपना फन उठाता है' इत्यादि। जब हृदय में पीड़ा उठती है, जब शोक की आँधी 
चारों ओर से घेर लेती है, जब मालूम होता है कि प्रकाश फिर कभी न होगा, जब 
आशा और साहस का प्रायः छोप हो जाता है, तव इस भयंकर आव्यात्मिक तूफ़ान 
में ब्रह्म की अन्तज््योत्ति चमक उठती है। वैभव की गोद में पता हुआ, फूलों में पोछा 

हुआ, जिसने कभी एक आँसू भी नहीं वहाया, क्या ऐसा कोई व्यक्ति कभी बड़ा हुआ 
है, उसका अन्तनिहित ब्रह्मभाव कभी व्यक्त हुआ है ? तुम रोने से क्यों डरती हो ? 
रोना न छोड़ो ! रोने से नेत्रों में निमेठता आती है और अतदृष्टि प्राप्त होती है। 
उस समय भेद की दृष्टि--मनुष्य, पशु, वृक्ष आदि धीरे धीरे लोप होने लगते हैं 
और सब स्थानों में और सब वस्तुओं में, अनन्त ब्रह्म की अनुभूति होने छंगती है। 
तब-- 
सम पश्यन्‌ हि. सर्वत्र समवस्थितमीइवरम्‌। 
न हिनस्त्यात्मनात्मानं ततो याति परां गतिम्‌॥। 
--सिर्वत्र ही ईश्वर को समभाव से उपस्थित देखकर वह आत्मा को आत्मा 
से हानि न पहुँचाकर परमगति को प्राप्त करता है।' 
सरदेव तुम्हारा शुभचिन्तक, 
विवेकानन्द 
(श्रीमती ओलि बुर को लिखित) 
वैद्यनाथ, देवघर 
२९ दिसम्बर, १८९८ 
प्रिय घीरा माता, 
यह आपको पहले ही विदित हो गया है कि मैं आपका साथ देने में समर्थ नहीं 
हो सकूंगा। आपके साथ जाने लायक शारीरिक शक्ति मैं संचय नहीं कर पा रहा 
हूँ। छाती में जो सर्दी जम चुकी थी, वह अभी तक विद्यमान है, और उसका फल 
यह है कि उसने मुझे भ्रमण के योग्य नहीं रखा है। सच वात यह है कि यहाँ पर 
क्रम: मैं आरोग्य प्राप्त कर लूँगा, ऐसी मुझे आश्या है। 
मुझे यह पता चला है कि मेरी वहन विगत कुछ वर्षों से किसी विशेष संकल्प 
को लेकर अपनी मानसिक उन्नति के लिए प्रयत्नशील है। वंगला साहित्य के द्वारा 
जितना जाना जा सकता है--खासकर तत्त्वज्ञान के विपय में---उसने उसको 
अधिगत कर लिया है और उसका परिणाम भी विशेष कम नहीं है। इस बीच में 
उसने अपना नाम अंग्रेज़ी तथा रोमन अक्षरों में लिखना सीख लिया है। इस 
समय उसे विशेष शिक्षा प्रदान करना मानसिक परिश्रम-सापेक्ष है; अतः उस कार्य 
से मैं विरत हँ। कोई कार्य किये विना मैं समय विताना चाहता हूँ एवं वलपूर्वक 
विश्नाम ले रहा हूँ। 
अब तक मैंने आप पर केवल श्रद्धा ही की है, किन्तु वर्तमान घटनाओं से 
ऐसा प्रतीत हो रहा है कि महामाया ने आपको मेरी दैनिक जीवनचर्या पर दृष्टि 
रखने के लिए नियुक्त किया है; अतः प्रेम के साथ ही प्रगाढ़ विश्वास भी हो गया 

है। इसके आगे मैं अपने जीवन तथा कार्यप्रणाली के बारे में घह सोचूगा कि 
आपको माँ की आज्ञा मिल चुकी है, अत: सारा उत्तरदायित्व मेरे कन्धे से हटाकर 
आपके द्वारा महामाया जो निर्देश देंगी, उसे ही मैं मानता रहूँगा। 
यूरोप अथवा अमेरिका में ज्ञीत्र ही मैं आपसे मिल सकूगा, 
आपकी स्लेह्ास्पद सन्ताव, 
विवेकानत्द 


(श्रीमती मृणालिती वसु को लिखित) 
देवधर, वैद्यनाथ, 
३ जनवरी, १८९९. 
माँ, 

तुम्हारे पत्र में कई एक अति कठिन प्रइनों का जिक्र हुआ है। एक छोटे से 
पत्र में उन सव प्रश्नों का विस्तारपूर्वक उत्तर देवा सम्भव नहीं, परन्तु बहुत संक्षेप 
में उत्तर लिख रहा हूँ। 

१. ऋषि मुनि, या देवता, किसीका भी सामर्थ्य नहीं कि वे सामाजिक 
नियमों का प्रवर्तन करें। जब समाज के पीछे किसी समय की आवश्यकताओं का 
झोंका लगता है, तव वह आत्मरक्षा के लिए आप ही आप कुछ आचारों की शरण 
लेता है। ऋषियों ने केवल उन सभी आचारों को एकत्र कर दिया है, वस। जैसे 
भात्मरक्षा के लिए मनुष्य कभी कभी बहुत से ऐसे उपायों का प्रयोग करता है, जो 
उस समय तो रक्षा पाने के लिए उपयोगी हों, परन्तु भ्रविष्य के छिए बड़े ही अहितकर 
ठहरें, वैसे ही समाज भी वहुत अवसरों पर उस समय तो वच जाता है, पर जिस 
उपाय से वह बचता हैं, वही अन्त में भयंकर हो जाता है। 

जैसे, हमारे देश में विधवा-विवाह का निपेब। ऐसा न सोचना कि ऋषियों 
या दुष्ट पुरुषों ने उत नियमों को बनाया है। यद्यपि पुरुष स्त्रियों को पूर्णतया अपने 
अधीन रखना चाहते हैं, तो भी विना समाज की सामबिक आवश्यकता की सहायता 
लिये वे कभी क्ृतकार्य नहीं होते। इन आचारों में से दो विशेष घ्यान देने योग्य हैं--- 

(क) छोटी जातियों में विधवा-विवाह होता है। 

(ख) उच्च जातियों में पुरुषों की अपेक्षा स्त्रियों की संख्या अधिक है। 

अब यदि हर एक लड़की का विवाह करना ही नियम हो, तो एक एक लड़की 
के लिए एक एक पति मिलता ही मुश्किल है, फिर दो-तीन कहाँ से आयें ? इसीलिए 
समाज ने एक तरफ़ की हानि कर दी है, यानी जिसको एक वार पति मिल गया है. 
उसको वह फिर पति नहीं देता; अगर दे तो एक कुमारी को पति नहीं मिलेगा 

दूसरी तरफ़ देखो कि जिन जातियों में स्त्रियों की कमी है, उनमें ऊपर लिखी बाधा 
न होते से विधवा-विवाह प्रचलित है। 

यही वात जाति-भेद तथा अन्य सामाजिक आचारों के सम्बन्ध में है। 

पाइचात्य देशों में कुमारियों को पति मिलना दिन पर दिन कठिन होता जा 
रहा है। यदि किसी सामाजिक आचार को बदलना हो, तो पहले यही ढंढ़ना 
चाहिए कि उस आचार की जड़ में क्या आवश्यकता है, और केवल उसीके बदलने 
से वह आचार आप ही आप नष्ट हो जायगा। ऐसा किये विना केवल निन्‍्दा या 
स्तुति से काम नहीं चलेगा। 

२. अव प्रइन यह है कि क्या समाज के बनाये हुए ये नियम, अथवा समाज का 
संगठन ही उस समाज के जनसाथारण के हितार्थ हैं? बहुत से छोग कहते हैं कि 
हाँ, पर कोई कोई कहते हैं कि ऐसा नहीं, कुछ मनुष्य औरों की अपेक्षा अधिक शक्ति 
प्राप्त कर दूसरों को धीरे घीरे अपने अधीन कर लेते हैं और कुछ छल-बल या 
कौशल से अपना मतलव हासिल कर लेते हैं। यदि यह सच है, तो इस वात का क्या 
अर्थ है कि अशिक्षित मनुष्यों को स्वाघीनता देने में डर रहता है? और फिर 
स्वाधीनता का अर्य ही क्‍या है? 

मेरे तुम्हारे घन आदि छीन लेने में कोई वाघा न रहने का नाम तो स्वाघीनता 
है नहीं, वल्कि तन, मन या घन का, विना दूसरों को हानि पहुँचाये, इच्छानुसार 
उपयोग करने ही का नाम स्वाघीनता है। यह तो मेरा स्वाभाविक अधिकार है 
और उस घन, विद्या या ज्ञान को प्राप्त करने में समाज के अन्तर्गत प्रत्येक व्यक्ति 
को समान सुविधा रहनी चाहिए। दूसरी बात यह है कि जो लोग कहते हैं कि 
अशिक्षित या ग्ररीव मनुष्यों को स्वाघीतता देने से अर्थात्‌ उत्को अपने शरीर और 
धन आदि पर पूरा अधिकार देने तथा उनके वंशजों को घनी और ऊँचे दर्जे के 
आदमियों के वंशजों की भाँति ज्ञान प्राप्त करने एवं अपनी दशा सुधारने में समान 
सुविधा देने से वे उच्छूंखल बन जायेंगे, तो क्या वे समाज की भलाई के लिए 
ऐसा कहते हैं अथवा स्वार्थ से अन्चे होकर ? इंग्लैंड में भी मैंने इस वात को सुना 
है कि अगर नीच लोग लिखना-पढ़ना सीख जायेंगे, तो फिर हमारी नौकरी कौन 
करेगा ? 

मुट्ठी भर अमीरों के विछास के लिए लाखों स्त्री-पुरुष अज्ञता के अन्धकार 
और अभाव के नरक में पड़े रहें ! क्योंकि उन्हें घन मिलने पर या उनके विद्या 
सीखले पर समाज उच्छुंखल हो जायगा ! ! 

समाज है कौन ? वे लोग जिनकी संख्या छाखों है ? या तुम और मुझ जैसे 
दस-पाँच उच्च श्रेणीवाले ? 

घ 

यदि यह सच भी हो, तो भी तुममें और मुझमें ऐसा घर्मड किस वात का है कि 
हम और सब लोगों को मार्ग बतायें ? क्‍या हम लोग सरव्ज्ञ हैं? 

उद्धरेदात्मनात्मानमू--आप ही अपना उद्धार करना होगा। सब कोई 
अपने आपको उवबारे। सभी विपयों में स्वाधीनता, यानी मुक्ति की ओर अग्रसर 
होना ही पुरुषार्थे है। जिससे और छोग शारीरिक, मानसिक और आध्यात्मिक 
स्वाबीनता की ओर अग्रसर हो सकें, उसमें सहायता देता और स्वयं उसी तरफ़ 
बढ़ना ही परम पुरुपार्थ है। जो सामाजिक नियम इस स्वाधीनता के स्फुरण में 
वाघा डालते हैं, वे ही अहितकर हैं और ऐसा करना चाहिए जिससे वे शी त्र नप्ट 
हो जायँ। जिन नियमों के द्वारा सव जीव स्वाधीनता की ओर बढ़ सकें, उन्हींकी 
पुष्टि करती चाहिए। 

इस जन्म में दर्शन होते ही किसी व्यक्तिविशेष पर--चाहे वह वैसा गुणवान 
भले ही न हो--हमारा जो हादिक प्रेम हो जाता है, उसे हमारे यहाँ के पंडितों ने 
पूर्व जन्म का ही फल बतलाया है। 

इच्छा-शक्ति के बारे में तुम्हारा प्रश्न बड़ा ही सुन्दर है और यही समझने योग्य 
विपय है। वासनाओं का नाश ही सभी वर्मो का सार है, पर इसके साथ इच्छा 
का भी निश्चय नाश हो जाता है, क्योंकि वासना तो इच्छाविशेष ही का नाम है। 
अच्छा, तो यह जगत्‌ क्‍यों हुआ ? और इन इच्छाओं का विकास ही क्यों हुआ ? 
कई एक धर्मों का कहना है--बुरी इच्छाओं का ही नाश होना चाहिए, न कि 
सदिच्छाओं का। इस छोक में वासना का त्याग परलोक में भोगों के द्वारा पूर्ण 
हो जायगा। अवश्य पंडित लोग इस उत्तर से सन्तुष्ठ नहीं हैं। दूसरी तरफ़ वौद्ध 
लोग कहते हैं कि वासता दुःख की जड़ है और उसका नाश ही श्रेय है। परन्तु 
मच्छर मारते हुए आदमी ही को मार डालने की तरह, बौद्ध आदि मतों के अनुसार 
दुःख का नाश करने के प्रयत्न में हमने अपनी आत्मा को भी मार डाला है। 

सिद्धान्त यह है कि हम जिसे इच्छा कहते हैं, वह उससे भी बढ़कर किसी 
अवस्था का निम्न परिणाम है। “निष्काम' का अर्थ है इच्छा-शक्तिरूप निम्न 
परिणाम का त्याग और उच्च परिणाम का आविर्भाव। यह उच्च परिणाम 
मन और वृद्धि के गोचर नहीं; परन्तु जैसे देखने में मुहर रुपये और पैसे से अत्यन्त 
भिन्न होने पर भी हम निश्चित जानते हैं कि मुहर दोनों ही से श्रेष्ठ है, वैसे ही 

बह उच्चतम अवस्था--उसे मुक्ति कहो या निर्वाण या और कुछ---मन-बुद्धि के 

गोचर न होने पर भी इच्छा आदि सब शक्तियों से वढ़कर है। यद्यपि वह शक्ति' 
नहीं, तो भी शक्ति उसीका परिणाम है, इसीलिए वह वढ़कर है। यद्यपि वह इच्छा 
नहीं, पर इच्छा उसीका निम्न परिणाम है, अतः वह उत्कृष्टतर है। अब समझ 

लो, पहले सकाम, और आगे चलकर निप्काम रीति से ठीक ठीक इच्छा-शक्ति 
के उपयोग का फल यह होगा कि इच्छा-शक्ति पहले से बहुत उन्नत दश्षा को पहुँच 
जायगी। 
गुरु-मूति का पहले ध्यान करना पड़ता है, वाद में उसे लय कर इप्ट-मूर्ति की 
स्थापना करनी पड़ती है। जिस पर भक्ति एवं प्रेम हो वही इष्ट के रूप में ग्राह्म' 
है ॥'** 
मनुप्य में ईइ्वर-बुद्धि का आरोप करना बड़ा ही कठिन है, पर सतत प्रयत्न 
करने से अवश्य सफलता मिलती है। ईश्वर हर एक मनुष्य में विराजता है, चाहे 
वह इसे जाने या न जाने; तुम्हारी भक्ति से उस ईश्वरत्व का उसमें अवश्य ही 
उदय होगा। 
तुम्हारा सदेव शुभाकांक्षी, 
विवेकानन्द 
(कुमारी जोसेफ़िन मैविलऑड को लिखित) 
मठ, वेलूड़ 
हावड़ा, बगाल 
२ फ़रवरी, १८९९ 
प्रिय जो, 
तुम अब तक न्यूयार्क पहुँच गयी होगी और बहुत दिनो की अनुपस्थिति के 
बाद फिर अपने स्वजनों के वीच हो। इस यात्रा मे भाग्य ने प्रति पद पर तुम्हारा 
साथ दिया है--यहां तक कि समुद्र भी जात था और जहाज में अवाछित-साथियों 
का भी सर्वथा अभाव था। कितु, मेरी अवस्था ठीक विपरीत रही। मुझे बहुत 
दुःख है कि मैं तुम्हारे साथ क्यों नही गया। और न वैद्यनाथ के वायु परिवर्तन से 
ही कोई लाभ हुआ। मैं तो वहाँ मृतप्राय हो गया था। आठ दिनों तक दम घुटता 
रहा। मुझे उस अवंमृतकावस्था में ही कलकत्ते लाया गया। और यहां मैं पुनर्जीवन 
के लिए संघर्ष कर रहा हूँ। 
डॉक्टर सरकार मेरा इलाज कर रहे है। 
मैं अब पहले जैसा उदास नहीं हूँ । मैंने अपने भाग्य से समझौता कर लिया है। 
यह्‌ वर्ष हमारे लिए बहुत कठिन प्रतीत हो रहा है। मां ही सब कुछ अच्छी तरह 
जानती हैँ। योगानन्द , जो माँ के घर में रहता था, गत मास से बीमार है भर समझो 
कि मृत्यु के द्वार पर ही है। मा द्वी सब छुछ अच्छी तरह जानती हैं, में फिर से काम 
में जुट गया हूँ। हालांकि स्वयं ऊुछ नहीं करता। अपने थिप्यों को भारत के 
कोने कोने में फिर एकबार अलस्त जगाने भेजा हे। सबसे बड़ी बात है--मुम 

जानती हो---कोप की कमी। अब तो तुम अमेरिका में हो, प्रिय जो'--हमारे 
यहाँ के काम के लिए कुछ कोप एकत्र करके भेजो न ! 

मैं मार्च तक स्वास्थ्य लाभ कर छूंगा और अप्रैल तक यूरोप के लिए प्रस्थान 
कर दूँगा। फिर, सब कुछ माँ के हाथ में है। 

मैंने जीवन में शारीरिक तथा मानसिक--दोनों कष्ट भोगे हैं। कितु मुझ 
पर माँ की असीम दया है। अपने प्राप्य से अधिक आनन्द और आशीर्वाद मैने 
प्राप्त किया है। मैं माँ को असफल करने के लिए संघर्प नहीं कर रहा हूँ, वल्कि 
इसलिए कि वह मुझे सदा संघर्ष में रत पायेंगी। और लड़ाई के मैदान में ही मैं 
अंतिम साँस लूंगा। 

मेरा प्यार और आश्षीर्वाद। 


तुम्हारा, 
विवेकानन्द 
(कुमारी मेरी हेल को लिखित) 
मठ, वेलूड, 
हावड़ा ज़िला 


१६ मार्च, १८९९ 

प्रिय मेरी, 

श्रीमती ऐडम्स को धन्यवाद कि तुम शैतान लड़कियों को अंततः उन्होंने 
पत्र लिखने के लिए उकसाया ही; आँखों से दूर, मन से दुर--यह्‌ जितना भारत 
में सत्य है, उतना ही अमेरिका में; और दूसरी युवती महिला जो भागते भागते 
अपना प्यार छोड़ गयी, लगता है वह गोता खिलाने के योग्य है। 

हां, मैं अपने शरीर के साथ हिंडोले का खेल खेलता रहा हूँ। वह कई महीने 
से मुझे विश्वास दिलाने का प्रयत्त कर रहा है कि उसका भी काफ़ी अस्तित्व है। 

फिर भी कोई भय नहीं, क्योकि मानसिक चिकित्सा में पारंगत चार बहनें 
मेरे पास हैं, इस समय घबड़ाहट नही है। तुम छोग मुझे एक लंबा और जोर का 
झटका दो, तुम सव मिलकर; और फिर मैं उठ खड़ा हो जाऊंगा। 

तुम अपने साछ में एकवाले पत्र में मेरे विपय में इतना अधिक और उन चार 
चुड़ैलों के विपय में इतना कम क्‍यों लछिखतो हो, जो शिकागो के एक कोने में खौलती 
हुईं देगची के ऊपर मन्त्र गुनगुनाती रहती हैं? 

क्या तुमने मैक्समूलर की नयी पुस्तक, 'रामकृष्ण : उनका जीवन एवं उपदेश', 
(छिक्कोपांडधत8: 5 ॥तठ ब्यठे 7८००5) देखी है? 

अगर तुमने उसे अभी तक न पढ़ा हो, तो पढ़ो और माँ को भी पढ़ाओ। मां 

कसी हैं? सफ़ेद हो रही हैं? और फ़ादर पोप ? क्या तुम सोच सकती हो कि 
अमेरिका से हमारे यहाँ अन्तिम यात्री कौन थे ? 'ब्रदर, छव इज़ ए ड्राइंग कार्ड 
एवं मिसेस मील; वे आस्ट्रलिया एवं अन्य स्थानों में वहुत ही शानदार कार्य 
कर रहे हैं; वे ही पुराने साथी (फ़ेलोज)--अगर वदले भी है वे, तो किचित मात्र | 
मेरी इच्छा है कि तुम भारत की यात्रा करतीं,---वह भविष्य में ही कभी हो सकेगी। 
हाँ मेरी, कुछ महीने पहले जब मैं तुम्हारी लम्बी चुप्पी से घवड़ा रहा था, तो मैंने 
सुना कि तुम एक 'विली” फंसा रही थीं; अतः नृत्य एवं पार्टी आदि में व्यस्त थीं 
और इससे तुम्हारी लिखने में असमर्थता निश्चय ही समझ में आती है। परल्तु 
'बिली' हों तो, न हों तो, यह मत भूलना कि मुझे मेरे रुपये अवश्य मिलने चाहिए। 
हैरिएट को तो जब से अपना लड़का” मिल गया है, समझदारी के साथ चुप छंगा 
गयी है; परन्तु मेरे रुपये कहाँ हैं? उसको तथा उसके पति को इसकी याद दिलाना। 
अगर वे ऊली' ((४००६८७) हैं, तो मैं चिपक जानेवाला बंगाली हूँ, जैसा कि 
अंग्रेज़ हमें यहाँ पर कहा करते हैं--हे ईश्वर मेरे रुपये कहाँ है? 

अंततः गंगा-तट पर हमने एक मठ बना ही लिया; धन्यवाद है अमेरिकन एवं 
अंग्रेज़ मित्रों को। माँ से कहना कि वे सावधानी से देखती जायाँ। तुम्हारी 
यांकी भूमि को मैं अपने मूर्तिपूजक मिशनरियों द्वारा आप्लाबित करने जा 
रहा हूँ। 

श्री ऊली से बताना कि वे बहन तो पा गये, लेकिन अभी तक उन्होंने भाई का 
मूल्य नहीं चुकाया। क्‍योंकि बैठके में धूम्रपान-रत विचित्र वेष में यह भूत जैसा 
काला मोटा आदमी था, जिसकी वजह से भयभीत होकर कितने प्रलोभन दूर हो 
गये और अनेक कारणों में यह भी एक था, जिससे ऊली को हैरिएट मिल सकी। 
चूंकि इस काय॑ में मेरा बहुत वड़ा योग है, अतः इसका मैं पारिश्रमिक चाहता हूँ 
आदि आदि। ज़ोरों से मेरी वकालत करना, क्‍यों, करोगी न? 

मैं कितना चाहता तो हूँ कि कुमारी जो” के साथ इस गर्मी में मैं अमेरिका आ 
सकूँ; किन्तु मनुष्य योजनाएँ वनाता है, और उन्हें विघटित कौन कर देता है ? 
विघटित करनेवाला सदैव ईश्वर नहीं होता है। अच्छा, जैसा चल रहा है चलने दो । 
यहाँ पर अभयानन्द, मेरी छुई को तुम जानती हो, आयी है, और उसका वम्बई एवं 
मद्रास में अच्छा स्वागत हुआ। कर वह कलकत्ते आ रही है, और हम भी 
उसका शानदार स्वागत करेंगे। 

मेरा स्नेह कुमारी 'हो' श्रीमती ऐंडम्स, मदर चर्च, फ़ादर पोप तथा सात 
सागर पार के मेरे अन्य सभी मित्रों को। हम सात सागरों में विश्वास करते हैं--- 
क्षीर-सागर, मधु-सागर, दधि-सागर, सुरा-सागर, रस-सागर, छवण-सागर, और 

एक नाम भूल रहा हूँ कि वह क्‍या है। तुम चारों बहनों के लिए मैं अपना प्यार 

मधु-सागर के माध्यम से थोड़ा मद्य मिलाकर ताकि वह सुस्वादु वन जाय, 
प्रेपित कर रहा हूँ । 

सदा शुभेच्छु तुम्हारा भाई, 

विवेकानन्द 

पुनशच--नत्यों के मध्य जब समय मिले तो उत्तर देना। वि० 


बेडूड़ मठ, 
११ अग्रेल, १८९९ 
प्रिय-- 

दो वर्ष के शारीरिक कप्ट ने मेरी बीस वर्ष की आयु का हरण कर लिया है। 
ठीक है, इससे आत्मा का कोई परिवर्तन नहीं होता है--क्या ऐसा होता है ? 
वह आत्मविस्मृत आत्मा अपने भाव में विभोर होकर तीत्र एकाग्रता तथा व्याकुछता 

के साथ उसी प्रकार अवस्थित है।. . . 
तुम्हारा, 
विवेकानन्द 


(क्षीमती सरला घोयालू को लिखित) 
ब्रेलूड़ मढ, 
विफल १६ अप्रज़, १८९९ 
श्रीमती जी, 
आपका कछृपापत्र पाकर मुझे अति हुए हुआ। यदि किसी ऐसे विपय के त्याग 
ते, जिससे मुज्े या मेरे गुरु-भाइयों को विद्येप प्रेम है, अनेक सच्चे और शुद्ध-चित्त 
देशभक्त हमारे कार्य में आकर सहायता करेंगे, तो विश्वास रसिदु कि हम ऐसे 
त्याग से तनिक भी न झिपकेंगे, आंसू की एक भी बूँद न वहायेंगि---और यह हम 
अपने व्यवहार में चरितार्थ करके दिला सकते हैं। परन्तु अभी तक ऐसे किसी 
व्यक्ति को सहायता करने के छिए अग्रसर होते हुए मैंने नहीं देखा। कुछ छोगों ने 
फैवल अपने प्रिय झोक़ को हमारे से बदलने का प्रवत्न किया है--बस, इतना ही दै। 
यदि हमारे देश की अववा मनुप्य जाति की वास्तविक सहायता होती हो तो गुस्यूना 
त्यागने की क्या वात है, हम कोई भी घोर पाप करने को या ईसाइयों को अनन्त 
तक नरक-बातना' भोगने को नी तंयार हू। परन्तु मनुप्य का अध्ययन करते फरने 
मेरे सिर के बाल सकेंद्र हो गये हैं। वह संस्तार एक अत्यन्त दुःसप्रद स्थान दै। 
बहुत दिलों से एक ग्रीक दार्यनिक के समान दीपक हाथ में छेकर मैंसे घूमना भादस्म 

कर दिया है। एक सर्वप्रिय गीत, जो मेरे गुरु सदैव गाते थे, मुझे इस समय याद 
आ रहा है: 
दिल जिससे मिलता है, 
वह जन अपने नयनों से परिचय देता । 
हैं तो ऐसे दो-एक जन, 
जो करते विचरण, 
जग की अनजानी राहों पर। 
इतना ही कहना है। कृपया यह जानिये कि इसमें एक शब्द की भी अतिदयं,क्ति 
नहीं है--आप भी इसे यथार्थ रूप में पायेगी। 
परन्तु मुझे उन देशभक्‍्तों पर कुछ सन्देह है, जो हमारा साथ तभी देने को 
तैयार हैं, जब हम अपनी गुरु-पूजा त्याग दें। अच्छा, यदि वे अपने देश की सेवा 
में सचमुच इतना उद्योग और परिश्रम कर रहे हैं कि प्राय: मृतप्राय से हुए जाते 
हैं, तो प्रश्न यह उठता है कि सिर्फ़ गुरु-पूजा की ही एक समस्या से उनका सारा काम 
कैसे रुक जाता है।. . . 
क्या वह प्रवछ तरंगशालिनी नदी, जिसके वेग से मानो पहाड़, पर्वत वहें 
जा रहे थे, गुरु-पुजा मात्र से हिमालय की ओर लौटायी जा सकती थी ? क्‍या 
आप समझती हैं कि इस प्रकार की स्वदेश-भक्ति से कोई महान्‌ कार्य सिद्ध हो सकता 
है या इस तरह की सहायता से कोई विशेष उपकार हो सकता है ? शायद आप 
ही लोग इसको समझती हों। मैं तो कुछ नहीं समझता। एक प्यासे को इतना 
जलू--विचार, भूख से मृतप्राय व्यक्ति का यह अन्न-विचार एवं यह नाक-भौं सिको- 
ड़ना ! मुझे ऐसा लगता है कि वे लोग ग्लास-केस' के अन्दर रखने योग्य हैं; 
कार्य के समय वे लोग जितना ही पीछे रहें, उतना ही उनका कल्याण है। 
प्रीत न माने जात-कुजात । 
भूख न माने वासी भांत ॥। 
किन्तु इसमें सब मेरी भूल हो सकती है। यदि गुरु-पूजा रूपी गृठली के गले 
में फैसने से सव मरने लगें, तो यही अच्छा है. कि गुठली को ही छोड़ दिया जाय। 
खेर, इस विषय पर विस्तारपुर्वक आपसे वातचीत करने की मेरी अत्यन्त 
अभिलाषा है। ये सव वातें करने के लिए रोग, शोक एवं मृत्यु ने मुझको अब तक 
भवसर दिया है--एवं विश्वास है कि वे आगे भी देंगे। 


इस नववर्प में आपकी सम्पूर्ण कामनाएँ पूर्ण हों। 
किमधिकमिति, 


विवेकानन्द 


७-२४ 

(खेतड़ी के महाराज को लिखित) 
मठ, आलमवाज़ार 
१४ जून, १८९९ 
प्रिय मित्र, 
मैं यहाँ जिस अवस्था में हँ---चाहता हूँ कि श्रीमान्‌ भी उसी अवस्था में रहें। 
अभी आपको मित्रता और प्यार की अत्यंत आवश्यकता है। 
मैंने कई सप्ताह पहले आपको एक पतन्न लिखा था, कितु आपका कोई संवाद 
नहीं मिला। आशा है, आपका स्वास्थ्य वहुत अच्छा चल रहा होगा। मैं इसी महीने 
की २० तारीख को फिर इंग्लैण्ड की यात्रा कर रहा हूँ। 
समुद्रयात्रा से संभवत: कुछ लाभ हो, इसकी भी आश्ञा मुझे है। 
आप सभी संकटों से संरक्षित रहें और समस्त शुभ की छाया आप पर सदा 
त्ननी रहे। 


विवेकानन्द 
पुनरच--जगमोहन को मेरा प्यार और अलरूविदा ! 
(श्री ई० टी० स्टर्डी को छिखित) 
पेट सईद, 


१४ जुछाई, १८९९ 
प्रिय स्वर्डी, 


अभी अभी तुम्हारा पत्र ठीक ठीक आ पहुँचा। पेरिस के एम० नोवल का 
भी एक पत्र मिला है। कुमारी नोवलछ को अमेरिका से कई पत्र मिले हैं। 

एम० नोबल ने लिखा है कि उनको दीघंकाल तक वाहर रहना होगा; अतः 
उन्होंने मुझे लन्दन से पेरिस में अपने यहाँ आने की तिथि को पीछे हटा देने के लिए 
लिखा है। तुम्हें यह निडिचित रूप से पता है कि इस समय हरून्दन में मेरे मित्रों में से 
अधिकांश लोग नहीं हैं; कुमारी मैक्लिऑड मुझे जाने के लिए बहुत ही ज़ोर दे 
रही हैं। वर्तमान परिस्थिति में इंग्लैण्ड में रहना मुझे युक्तियुक्त प्रतीत नहीं हो 
रहा है। साथ ही मेरी आयु भी समाप्त हो रही है---खासकर इस वात को सत्य 
मानकर ही मुझे चछना होगा। मेरा वक्तव्य यह है कि यदि हमें अमेरिका में 
वस्तुतः कुछ करना हो, तो अपनी सारी बिखरी हुईं शक्ति केच्द्रित करने का 
सबसे अच्छा अवसर यही है---अगर हम उन्हें यथार्थ रूप से सुनियन्त्रित न कर 
सकें तो भी। तब, कुछ भह्दीनों के वाद मुझे इंग्लैण्ड छोठने का अवसर प्राप्त होगा 
एवं भारतवर्ष लोटने के पूर्व तक दत्तचित्त होकर मैं कार्य कर सकूंगा। 

मैं समझता हूँ कि अमेरिका के कार्यो को समेटने के छिए तुम्हारा आना नितान्त 
आवश्यक है। अतः यदि सम्भव हो, तो मेरे साथ ही तुम्हारा आना उचित है। 
मेरे साथ तुरीयानन्द जी हैं। सारदानन्द का भाई बोस्टन जा रहा है।. . .यदि 
तुम अमेरिका न भी आ सको, तो भी मेरा जाना उचित है--तुम्हारी क्या राय है ? 


तुम्हारा, 
विवेकानन्द 
(कुमारी जोसेफ़िन मेंक्लिऑड को लिखित) 
दि लिमूस, 
वुड साइड्स, विस्विल्डन, 
३ अगस्त, १८९९ 


प्रिय जो, 

आख़िर हमें चैन मिली। मुझे एवं तुरोयानन्द को यहाँ रहने का सुन्दर 
स्थान मिल गया है। सारदानन्द का भाई कुमारी नोवकू के साथ है और अगले 
सोसदाएर को वह प्रस्थात कर रहा है। 

समुद्र-यात्रा से मेरे स्वास्थ्य में काफ़ी सुधार हुआ है। यह डम्बलों के साथ 
व्यायाम करने और मानसूनी तूफ़ान के द्वारा लहरों में टक्कर खाते स्टीमर से ही 
हुआ। क्या यह विचित्र वात नहीं है ? आशा है कि यह ऐसा ही चलेगा। हमारी 
माँ--भारत की पृज्या ब्राह्मणी गाय, कहाँ है ? मैं समझता हूँ कि वह तुम्हारे साथ 
न्यूयाकक में है। 

स्टर्डी, श्रीमती जॉनसन एवं और सव लोग बाहर है। इससे मार्गों चिन्तित 
है। वह अगले महीने तक अमेरिका (संयुकतराज्य) नहीं आ सकती है। मैं धीरे 
धीरे समुद्र से स्नेह करने लूग गया हूँ। मत्स्यावतार मेरे ऊपर है, ऐसा मुझे भान 
होता है; मुझ वंगाली को ऐसा विश्वास है कि उसकी प्रचुर मात्रा मुझमें है। 

अल्वर्स के हाल-चाल क्या हैं. . ., बूढ़े लोग और अन्य लोग कैसे हैं ? 
श्रीमती ब्रेर रैविट का एक सुन्दर पत्र मुझे मिला था; वह हमसे लब्दन में नहीं 
मिल सकी; हम लोगों के पहुँचने के पहले ही वह प्रस्थान कर चुकी थीं। 

यहाँ पर सुहावना और गर्म है; या जैसा लोग कहते हैं, बहुत गर्म। मैं इस 
समय एक शून्यवादी हो गया हूँ, जो शून्य” या कुछ नही में विश्वास करता 
है। कोई योजना नहीं, कोई अनुचिन्ता नहीं, किसी भी काम के लिए प्रयत्न 
नही, पूर्ण रूपेण मुवत्‌। अच्छा जो, स्टीमर पर जब कभी मैंने तुम्हारी या देव- 
गाय की निन्‍दा की, मार्गों ने सदा तुम्हारा पक्ष लिया। वेचारी बच्ची, उसको 
क्या पता ! 'जो' इन सबका यही तात्पय है कि लन्दन में कोई कार्य वहीं हो सक ता, 

क्योंकि तुम यहाँ नहीं हो। तुम मेरा भाग्य जान पड़ती हो ! पीसे जाओ, बूढ़ी 
देवी, यह कर्म है और कोई इससे वच्र नहीं सकता। कहा जा सकता है कि इस 
समुद्र-यात्रा से मैं वर्षो छोटा नजर आ रहा हूँ। केवल जब हृदय धक्‍का देता है, 
तभी मुझे अपनी अवस्था का भान होता है। हाँ, तो यह अस्थि-चिकित्सा (05८०- 
92५09) क्या है ? क्‍या मेरा उपचार करने के लिए वे एक-दो पसली काटकर 
अलग कर देंगे। मैं कभी नहीं होने दूंगा, निश्चित ही मेरी पसलियों से . . .की 
रचना नहीं होने की। मेरी हड्डियाँ गंगा में मूँगे बनने के लिए निर्मित है। अगर 
प्रतिदिन तुम मुझे एक पाठ पढ़ाओ, तो अब मैं फ्रेंच पढ़ सकता हूँ, लेकिन व्याकरण 
से कुछ वास्ता नहीं--मैं केवल पढ़ँगा और तुम उसकी अंग्रेज़ी में व्याख्या करना। 
कृपया अभेदानन्द को मेरा स्नेह देना और तुरीयानन्द के स्थान पर तैयार रहने 
के लिए कहना। मैं उसके साथ प्रस्थान करूँगा। शीघ्र लिखना। 
सस्नेह, 
विवेकानन्द 
(कुमारी मेरी हेल्वॉयस्टर को लिखित) 
ह्वारा कुमारी नोबल, 
२१, हाई स्ट्रीट, विम्वल्डन, 
(? ) अगस्त, १८९९ 
प्रिय मेरी, 
मैं फिर रन्दन में हूं। इस वार कोई व्यस्तता नहीं, किसी चीज़ के लिए 
उतावलापन नहीं; एक कोने में शान्तिपूवंक बैठ गया हुँ---अवसर मिलते ही अमे- 
रिका प्रस्थान करने की प्रतीक्षा में हूँ। मेरे प्रायः सभी मित्र लन्दन से बाहर हैं--- 
ग्रामों या अन्य स्थानों में, एवं मेरा स्वास्थ्य भी पर्याप्त रूप से ठीक नहीं है। 
हाँ, तो तुम कनाडा के अपने एकान्त, झीलों एवं उपवनों के मध्य सुखपूर्वक 
हो। यह जानकर कि तुम पुत्र: अपने उत्कपे की चोटी पर हो, मैं खुश हैं, बहुत 
खुश। तुम सतत वहाँ वनी रहो ! 
तुम अब तक 'राजयोग' का अनुवाद समाप्त न कर सकीं--ठीक है, कोई 
जल्दी नहीं है। तुम-जानती हो कि अगर इसे पूरा होना है, तो समय एवं अवसर 
अवश्य आयेगा, अन्यया हम व्यर्थ ही प्रयत्न करते हैं। 
अपने लघु कितु प्रवल ग्रीष्म में कनाडा आजकल अवश्य सुन्दर हो रहा 
होगा, और स्वास्थ्यप्रद भी। 
कुछ सप्ताह में मैं न्यूयार्क में होने की आशा करता हूँ और इसके आगे कया 
होगा मुझे मालूम नहीं। आगामी वसत्त में मैं इंग्लैण्ड फिर आने की आशा करता हूँ 

यह मेरी उत्कट अभिलाषा है कि कोई आपदा किसीके भी पास न फटके, 
लेकिन आपदा ही एक ऐसी वस्तु है, जो हमें अपने जीवन की गहराइयों में अन्त- 
दृष्टि प्रदान करती है। क्या यह ऐसा नहीं करती ? 

अन्तरवेंदना के क्षणों में सदा के लिए जकड़े द्वार खुलते प्रतीत होते हैं और 
प्रकाश का एक प्रवाह अन्दर प्रविष्ट होता प्रतीत हंता है। 

अवस्था के साथ साथ हम सीखते चलते हैं। खेद की वात है कि यहाँ हम 
अपने ज्ञान का उपयोग नही कर पाते। जिस क्षण हमें लगता है कि हम सीख रहे 
हैं, उसी क्षण रंगमंच से जल्दी से हटा दिये जाते हैं। और यह माया है ! 

यदि हम ज्ञानी खिलाड़ी हों, तो नक़छी संसार की यहाँ कोई सत्ता नहीं होगी, 
यह खेल आगे चले ही न। आँखों में पट्टी वाँधे हमें खेलना होगा। हममें से किसीने 
इस नाटक में खलनायक की भूमिका ली है और किसीने नायक की--कदापि 
चिन्ता न करो, यह सब एक नाटक है। यही एक सान्‍्त्वना है। रंगमंच पर क्या 
नहीं है--वहाँ दैत्य हैं, सिंह हैं, चीते है, लेकिन उन सबका मुँह वँधा है। वे उछलते 
है, लेकिन काट नहीं सकते। संसार हमारी आत्मा का स्पर्श नहीं कर सकता 
है। यदि तुम चाहो, तो टुकड़े टुकड़े हो गये एवं रक्त बहते शरीर में भी तुम अपने 
मन में महत्तम शान्ति का आनन्द लेती रह सकती हो। 

और इसका यही एक मार्ग है कि आशाहीनता को प्राप्त किया जाय। क्‍या 
उसका तुम्हें ज्ञान है? यह नैराश्य की जड़-बुद्धि नहीं है, यह तो एक विजेता की 
उन वस्तुओं के प्रति अवज्ञा है, जिनको उसने प्राप्त कर लिया है, जिनके लिए उसने 
संघर्ष किया है और फिर जिनको अपने महत्त्व की तुलना में नगण्य समझ कर ठुकरा 
दिया है। इस आश्ाहीनता, इच्छाहीवता, उद्देश्यहीनता का ही ग्रकृति के साथ 
सामंजस्य है। प्रकृति में कोई सामंजस्य नहीं, कोई तर्क नहीं, कोई क्रम नहीं; उससमें 
पहले भी अस्तत्यस्तता थी, अब भी है। 

निम्नतम मनुप्य भी अपने पार्थिव मन के द्वारा प्रकृति के साथ एकलय है; 
उच्चतम भी अपने पूर्ण ज्ञान के साथ वैसा ही है। ये तीनों ही उद्देश्यहीन, स्वच्छन्द 
एवं आशारहित हैं--तीनों ही सुखी हैं। 

तुम एक गप्पी पत्र की आशा करती हो, है न यह बात ? गप्पों के लिए मेरे 
पास कोई अधिक सामग्री नहीं है। अन्तिम दो दिल श्री स्टर्डी आये थे। कल वे 
वेल्स--अपने घर जा रहे हैं। 

दो-एक दिल में न्यूयार्क-यात्रा के लिए मुझे टिकट लेने हैं। 

कुमारी साउटर एवं मैक्स ग्रिसिक के सिवा अब तक यहाँ लन्दन में जो पुराते 
मित्र हैं, उनमें किसीसे भी मैं नहीं मिला हूँ। वे सदा की भाँति बहुत ही सहृदय रहे हैं। 

चुंकि अब तक लन्दन के विपय में मुझे कुछ भी मालूम नहीं, इसलिए मेरे पास 
तुम्हारे लिए कोई समाचार नहीं है। मुझे पता नहीं कि गरद्गड आर्चार्ड कहां है, 
अन्यया मैंने उसे लिखा होता। कुमारी केट स्टील भी वाहर है। वह बृहस्पति 
या शनिवार को आनेवाली है। 
मे पेरिस में ठहरने के लिए एक मित्र का निमन्‍्त्रण मिल्य है, वे एक अच्छे 
पढ़े-लिखे भद्र फ्रान्सीसी हैं, लेकिन इस वार मैं नहीं जा सका। कभी फिर, कुछ 
दिन के लिए मैं उनके साथ रहने की आशा करता हूँ । मैं अपने कुछ पुराने मित्रों से 
मिलने एवं उनसे नमस्कार-प्रणाम करने की आशा करता हूँ 
निश्चय ही तमसे अमेरिका में मिलने की आशा है। या तो अपने पर्यटन के 
सिलसिले में मैं अप्रत्याशित ही ओटावा आ सकता हूँ या तुम्हीं व्यूयाक आ जाओ। 
शुभेच्छा, तुम्हारा मंगल हो। 
भगवत्पदाश्ित, 
विवेकानन्द 
(स्वामी ब्रह्मानन्द को लिखित) 
लन्दन, 
१० अगस्त, १८९९ 
अभिन्नह्दय, | 
तुम्हारे पत्र से बहुत समाचार विदित हुए। जहाज में मेरा घरीर ठीक 
था; किन्तु ज़मीन पर उतरने के वाद पेट में वायु की शिकायत होने के कारण 
कुछ खराब है। यहाँ पर बड़ी गड़बड़ी है--गर्मी के दिन होने के कारण मित्र 
लोग भी वाहर गये हुए हैं। इसके अलावा शरीर भी साधारणतया ठीक 
नहीं है एवं भोजन आदि के विपय में भी वहुत सी असुविबाएँ हैं। अतः 
दो-चार दिन के अन्दर अमेरिका रवाना हो रहा हूँ। श्रीमती वुल को हिसाव भेज 
देता--ज्मीन, मकान तथा भोजन इत्यादि पर कितना खर्च हुआ है, प्रत्येक विपय 
का विवरण पृथक पृथक हो। 
सारदा ने लिखा है कि पत्रिका अच्छी प्रकार से नहीं चल रही है। मेरे श्रमण- 
वत्तान्त को पर्याप्त विज्ञापन देकर छापें तो सही--देखते देखते ग्राहकों की बाढ़ सी 
आ जायगी। पत्रिका के तीन-चौथाई हिस्से में केवछ सिद्धान्त की बातें छापने से 
वया वह लोकप्रिय हो सकती है ? 
अस्तु, पत्रिका पर सतर्क दृष्टि रखना। समझ छेना कि मानों में चल बसा हूँ। 
यह समझकर तुम लोग स्वतन्त्रता के साथ कार्य करते रहो। “दुपया-पैसा, विद्या- 
बुद्धि सव कुछ दादा पर निर्भर है'--ऐसा समझने से सर्वनाश निश्चित है! यदि 

सब धन, सही लक कि पधिक्ञ के छिर नी, में एडम कहया, से भी मेने दो होगे 
तो किर तुम सब छोग कया करोगे ? ख्िर थपने साहब छोगे पया कर रे है? 
मैंने अपनी भूमिका जदा कर दो 2ै। सुम्र छोगो में जो घने करो) बहा से लॉ कोई 
एक पैसा छा सकता है सौर ने प्रधार ही कर सहला है, अपसे ही ढा्ये को सथाडित 
करने की बुद्धि किसोमे नही टै, एफ पक भी जिसने में कोर समा कोये है ए। 
पेकार ही सब छोग मद्गात्मा 2! . , ,सुम होगो ही जब यह देखा है, लड़ तो ने 
भाहता हूँ कि छः मद्ीने के छिए कागदलय, सपर्ेसेस, प्रचार दत्यादि सद हेड 
नवागतों को सोप दो। थे थी यदि यु छ से कर सह नो सब उचच्चाव हर जिनद्ध 
जो गपये है, उन्हें उनकी रहम वापस कर फिर बन जाजी। मठ हा हो समाचार 
मुझे नदी भिलता दे। गरत्‌ कया कर रहा है ? मे हा मारता है। मरस से पहने 
में घह देसना घाटता है कि आजीवन कप्द उ्रठागर मेल भी इचा खा किया, 
वह किसी प्रहार चखछ रहा ठै। रापेनोस है प्रतेह् मामद में समिति से दगमर्भ 
कर छैसा। प्रत्येक सर्च है छिए समिति की रवीहनि प्यात इर उना। समठो तो 


है दिल सा 


ल्न्न्क 


धुर्झों बदमामी मोल दिसी पड़ेगी | जो रंग रपये इन है, 4 ह& मे ह 


घास ही साराय खाल 2ै।.,.. पराग्ग्न भर इस | शेबिफा मे ही रोग बन्‍मानस इस 


जाते ह। मठ भे नो सोग 2, उसी हार एय समिति व इस करी और प-7क 
: | 

जाता है। इसीको बहुत से लोग परजन्म के अस्तित्व का श्रवल प्रमाण मानते हैं। . . . 
स्वेत्र ही कार्यो में एक तुफ़ान उठना मानो एक अच्छी ही बात है। उससे सव कुछ 
स्वच्छ हो जाता है तथा उस कार्य का असली रूप सवके सामने स्पष्ट हो उठता है। 
पुनः उसका निर्माण किया जाता है, किन्तु उसकी आधारशिला दुर्भेद्य पत्थर की 
होती है। 
तुम्हारा शुभेच्छू, 
विवेकानन्द 
(श्रीमती ओलि बुल को लिखित) 
रिजले मगर, 
४ सितम्बर, १८९९ 
प्रिय माँ, 
इधर पिछले छः महीनों से मैं भाग्य के दुश्चक्र की चरमावस्था में रहा हूँ। 
जहाँ कहीं भी जाता हूँ दुर्भाग्य मेरा पीछा नहीं छोड़ता। लगता है कि इंग्लैण्ड में 
स्टर्डी अपने काम से ऊब गया है, हम भारतीयों में बह कोई तपस्विता नहीं पा रहे 
हैं। यहाँ ज्यों ही मैं पहुँचता हूँ, ओलिया को तेज दौरा हो जाता है। 
क्या मैं आपके पास शीघ्र पहुँच जाऊँ? मैं जानता हूँ कि मैं आपकी कुछ 
अधिक सहायता नहीं कर पाऊँगा, परन्तु अधिक से अधिक उपयोगी हो सकते का 
प्रयत्न करूँगा। 
आशा है कि आपका सव कुछ शीघ्य ही ठीक हो जायगा और इस पत्र के 
पहुँचने के पहले ही ओलिया पुर्णूप से स्वस्थ हो जायगी। “माँ” को सब विदित है ! 
मेरे विपय में यही सब कुछ है । 
सतत सस्नेह् भवदीय, 
विवेकानन्द 
(कुमारी मेरी हेल को लिखित) 
रिजले मेनर 
(? ) सितम्बर, १८९९ 
प्रिय मेरी, 
हाँ, मैं पहुँच गया। ग्रीनेकर से मुझे ईसावेल का एक पत्र मिक्ता था। आशा 
है कि मैं शीघ्र ही हैरिएट एवं उससे मिलूंगा। हैरिएट डब्ल्यू० समान रूप से मौन 
रहे हैं। चित्ता मत करो, मैं अपने अवसर की प्रतीक्षा करूँगा और श्री वूली 
के करोड़पति वन जाते ही अपने पैसे की माँग करूँगा। तुमने मदर चर्च एवं फ़ादर 
पोप के विपय में कोई वात नहीं लिखी, केवल मेरे विपय में समाचारपत्रों में प्रका- 

शित कुछ ख़बरें लिखी हैं। बहुत पहले से मैंने समाचारपत्रों में दिकचस्पी लेना 
छोड़ दिया, वे मुझे केवल जनता के सम्मुख बनाये रखते हैं और इससे किसी तरह, 
जैसा तुमने लिखा है, मेरी किताबों की कुछ विक्री हो जाती है। क्या तुम जानती 
हो कि मैं अव क्या करने का प्रयत्न कर रहा हूँ। मैं भारत एवं उसकी जनता के 
विषय में एक किताव लिख रहा हुँ---कुछ लघु, सरल, चलता। मैं पुनः फ्रेंच सीखने 
जा रहा हुँ। अगर इस वर्ष ऐसा करने में मैं असफल हुआ, तो अगले वर्ष मैं पेरिस- 
प्रदशनी ढंग से देख नहीं पारऊँगा! यहाँ मै अधिक फ्रेंच सीखने की आशा करता 
हूँ, जहाँ नौकर भी फ्रेंच में बातचीत करते है। 

तुमने क्या कभी श्रीमती लेगेट से मुलाक़ात की ? वह तो एकदम भव्य हैं। 
उनके अतिथि के रूप में मैं अगले साल पेरिस जा रहा हूँ, जैसे कि मैं पहली वार 
गया था। 

कार्य-संचालन के केन्द्र के रूप में तथा दर्शन-शिक्षा' एवं धर्म के तुलनात्मक 
अध्ययन के लिए अब मैंने गंगा-तट पर एक मठ की स्थापना कर ली है। 

इधर तुम क्‍या करती रही ? पढ़ती रही हो? लिखती रही हो ? तुमने 
'कुछ नहीं किया। इस समय तक तुम बहुत कुछ लिख सकती थी। अगर तुम 
केवल मुझे फ्रेंच ही पढ़ा पाती, तो अब तक मैं बहुत अंशों में फ्रेंच हो गया होता 
और तुमने यह नहीं किया, केवल मुझे बकवास करने की प्रेरणा दी। तुम कभी 
अनेकर भी नहीं गयीं। आशा है कि वह हर वर्ष पुष्ट होता जा रहा है। 

ईसाई-विज्ञान के २४ फ़ुट और ६०० पौण्डों की तुम अपनी चिकित्सा से 
'मुझे अच्छा नही कर पायी। तुम्हारी चिकित्सा-शक्ति के प्रति मैं अपना विश्वास 
'खोता जा रहा हूँ। सैम (8922) कहाँ है ? इधर सारे समय शक्तिभर सावधान 
रह सकनेवाला वह, कितना सुशील वारूक है, उसके हृदय के लिए साधुवाद। 

शीघ्रता से मेरे बाल सफ़ेद हो रहे थे, लेकिन किसी तरह रुक गये। मुझे खेद 
है कि अब कुछ थोड़े से ही सफ़ेद बाल है, यद्यपि अनुसंधान करने से बहुत से प्रकाश 
'में आ जायँंगे। मैं इसको पसन्द करता हूँ और बकरे की तरह एक लम्बा सफ़ेद 
नूर उगाने जा रहा हूँ। यूरोप में मदर चर्च एवं फ़ादर पोप अच्छे ढंग से समय 
“विता रहे है। स्वदेश छौटते समय मैंने इसका कुछ आभास पाया। और तुम 
“शिकागो में सिण्डा रेल नृत्य में व्यस्त हो--यह तुम्हारे लिए कितनी अच्छी बात है। 
'इन बूढ़ों को अगले साल पेरिस जाने और तुमको अपने साथ ले लेने के लिए राजी 
करो। वहाँ देखने के लिए बहुत से अद्भुत दृश्य होंगे। दूकान वंद करने के पूर्व 
फ्रांसीसी अन्तिम एवं महान्‌ प्रयत्न कर रहे हैं---ऐसा लोग कहते हैं। 

बहुत, बहुत दिनों से तुमने मेरे पास कोई पत्र नहीं भेजा, ठीक है न। इस 

पत्र को पाने की तुम पात्री नहीं हो, लेकिन तुम जानती ही हो कि मैं कितना भला 
हँ---और विशेषत॒या इसलिए कि मृत्यु क़रीव आ रही है, मैं किसीसे झगड़ा करना 
नहीं चाहता। ईसावेल एवं हैरियट से मिलने के लिए मैं मर रहा हूँ। मुझे यह 
आश्ञा है कि ग्रीनेकर सराय में उन लोगों की रोग-निवारण की शक्ति और वढ़ 
गयी है और वे मुझे इस वर्तमान अवनति से उवारने में सहायता करेंगी। मेरे 
जमाने में इस सराय में आध्यात्मिक आहार अधिक मात्रा में मौजूद थे और भौतिक 
सामग्री की मात्रा कम थी। अस्थि-चिकित्सा विज्ञान के विपय में क्‍या तुम कुछ 
जानती हो ? यहाँ न्यूयाक में एक ऐसे व्यक्ति हैं, जो सचमुच अद्भुत कार्य कर रहे है। 

एक सप्ताह के भीतर मैं उनसे अपनी हड्डियों की परीक्षा कराने जा रहा 
हैँ। कुमारी हो' कहाँ है? वह कितनी भद्र और कितनी अच्छी मित्र हैं। हाँ, तो 
मेरी, यह कितनी विचित्र वात है कि तुम्हारे परिवार, मदर चर्च अ/र उतके पादरी ते-- 
मठवासी और लौकिक दोनों प्रकार के--मेरे ऊपर किसी अन्य परिवार की अपेक्षा, 
जिसे मैं जानता हूँ, अधिक प्रभाव डाला है। ईश्वर सतत तुम्हारा कल्याण करे।- 
इस समय मैं आराम कर रहा हूँ और लेगेट-दम्पति कितने उदार हैं कि मुझे घर 
जैसा रूग रहा है। ड्यूई-जुलूस देखने के लिए मैं न्यूयाक॑ जाने की सोच रहा हूँ। 
मैंने वहाँ के अपने मित्रों से मुलाक़ात नहीं की है। 

अपने विपय में सब वातें मुझे बताना। मैं सुनने के लिए बहुत इच्छुक हूँ 
तुम जो को तो जानती हो। मैंने अपनी रूगातार बीमारी से उनकी भारत-यात्रा 
में विष्न उपस्थित कर दिया, कितु वे बहुत ही क्षमाशील एवं सज्जन हैं। वर्षो 
से श्रीमती वुल और वे मेरी अभिभावक देवदूत रही हैं। आगामी सप्ताह में श्रीमती 
बुल के यहाँ आने की आशा है। 

वे यहाँ पहले आ गयी होतीं, लेकिन उनकी पुत्री (ओलिया) को वीमारी का 
दौरा चलता रहा। उसने वहुत कष्ट झेला, लेकिन अब खतरे से बाहर है। यहाँ 
पर श्रीमती बुल ने लेगेट के कुटीरों में से एक ले रखा है और यदि शीत ऋतु का 
आगमन समय से पहले नहीं होता, तो हम यहाँ अभी एक महीने तक आनन्द उठा 
सकते हैं। स्थान कितना मनोरम है--उपवनों एवं छॉनों से सुयुक्त। 

एक दिन मैंने ग॒.लफ़ खेलने का प्रयत्न किया; मुझे यह विल्कुल ही मुश्किल नहीं 
जान पड़ता है--केवलरू इसके लिए अच्छे अम्यास की आवश्यकता है। क्‍या तुम 
अपने गॉल्फ़िंग” मित्रों से मिलने के लिए कभी फिल्ाडेलफ़िया नहीं गयीं ? तुम्हारी 
योजनाएँ क्‍या हैं ? अपने शेप जीवन में क्या करने को सोच रही हो ? क्‍या किसी 
कार्य के लिए तुमने विचार किया है? मुझे एक लम्बा पत्र लिखना। लिखोगी? 
जव मैं नेपुल्स के मार्गों से गुज़र रहा था, मैंने एक महिला को देखा, जो तीन और 

महिलाओं के साथ जा रही थीं, वे निश्वय ही अमेरिकी थीं। वह तुमसे इतना 
मिलती-जुलती थीं कि मैं उनसे कुछ कहने ही जा रहा था, किंतु जब में नजदीक 
गया मुझे अपनी गलती मालूम हो गयी। सम्प्रति विदा। श्ञीत्र छिखना। 

सतत तुम्हारा प्यारा भाई, 


विवेकनन्द 
(श्रीमती ओलि बुर को लिखित) 
रिजले, 


४ सितम्बर, १८९९ 
प्रिय श्रीमती बुल, 
. मेरी तो वही एक वात है---माँ ही सब कुछ जानत॑ 


ब्या 
्पः 


आपका, 
विद्वेकानन्द 
(श्री ई० टी० स्टर्डी को लिसित ) 
रिजछे मनर, 
१४ सितम्बर, १८९९ 
प्रिय स्टर्डी, 
लेगेट के घर में में केवल विश्राम ही ले रहा हूँ ओर कुछ भी नहीं कर रहा हूँ । 
अभेदानन्द यहीं पर है। वह अत्यन्त परिश्रम कर रहा है। दो-एक दिन के अन्दर 
ही एक माह तक विभिन्न स्थानों में कार्य करने के लिए वह्‌ चल देगा। फिर न्यूयार्क 
में कार्य करने के लिए आयेगा। 
तुम्हारे बताये हुए तरीक़े के आबार पर में कुछ करने के लिए प्रयत्नशील हूँ; 
किन्तु हिन्दुओं के बारे में हिन्दू द्वारा लिखी गयी पुस्तक को पाइचात्य देश में कितना 
आदर प्राप्त होगा--मैं नहीं कह सकता।. . . 
श्रीमती जॉनसन के मतानुसार किसी घामिक व्यक्ति को रोग होना उचित 
नहीं है। उनको अब यह भी मालूम हो रहा है कि मेरा सिगरेट आदि पीना भी 
पाप है, आदि आदि। मेरी बीमारी के कारण झुमारी मुलर ने मुझे छोड़ दिया। 
मुझे एवं तुम्हें यह सोचना चाहिए कि सम्नवतः उनकी बारणा पूर्णतया ठोफ है 
किन्तु मं जैसा था, ठीक वैसा ही हूँ। भारत में अनेक व्यक्तियों ने इस दोष के लिए 
जिस प्रकार आपत्ति की है, उसी प्रकार यूरोपीय लोगों के साथ भोजत करना भ॑ 
उनकी दृष्टि में दोषयुक्त है। यूरोपियनों के साथ में भोजन करता हूँ, इसलिर 
मुझे एक पारिवारिक देव-्मन्दिर से निकाल दिया गया था। मैं चाटता हूँ कि 


हब 


मेरा गठन इस प्रकार का हो कि प्रत्येक व्यक्ति अपनी इच्छानुसार मु्े मोड़ सके। 

किन्तु यह दुर्भाग्य की वात है कि मुझे ऐसा व्यक्ति देखने को नहीं मिलता, जिससे 
कि सब कोई सन्तुप्ट हों। खासकर जिसे अनेक स्थलों में घूमना पड़ता है, उसके 
लिए सवको सन्तुप्ठ करना सम्भव नहीं है। 
जब मैं पहले अमेरिका आया था, तब पतलून न रहने से लोग मेरे प्रति 
दुब्यंवहार करते थे; इसके बाद मज़बूत आस्तीन तथा कॉलर पहनने के लिए मुझे 
वाब्य किया गया--अन्यथा वे मुझे स्पर्श नहीं कर सकते थे। अगर उनके द्वारा दी 
गयी खाद्य-सामग्री मैं नही खाता था, तो वे मुझे अत्यन्त व्यंग्यात्मक दृष्टि से देखते 
थ---इसी प्रकार सारी बातें थीं। 
ज्याहीं में भारत पहुंचा, वहाँ पर तत्काल ही मेरा मस्तक मुण्डन कराकर 
उन्होंने मुझे कौपीन घारण कराया; फलत: मुझे बहुमूत्र' की वीमारी हो गयी। 
सारदानन्द ने कभी अपने अन्तर्वास को नहीं त्यागा, इसलिए उसके जीवन की रक्षा 
हो गयी---उसे केवल सामान्यरूप से वातग्रस्त होना पड़ा तथा विपुल लोकनिन्दा 
सहनी पड़ी। 
इसमें सनन्‍्देह नही कि सब कुछ मेरा कर्मफल ही है--और इसलिए इसमें में 
आनन्द ही अनुभव करता हूँ। क्योंकि यद्यपि इससे तात्कालिक कप्ट होता हैं, 
फिर भी इसके द्वारा जीवन में एक विशेष प्रकार का अनुभव प्राप्त होता है; और 
ह अनुभव, चाहें इस जीवन में हो अथवा दूसरे जीवन में उपयोगी ही सिद्ध होता 
हैं।.. . 
जहां तक मेरा प्रश्न है, मैं स्वयं उतार-चढ़ाव के वीच में होकर अग्रसर हो 
रहा हैँ। मैं सदा यह जानता तथा प्रचार करता रहा हूँ कि प्रत्येक आनन्द के वाद 
व उपस्थित होता हे---अगर चक्रवृद्धि व्याज के साथ नही, तो कम से कम मूलधन 
के रूप मे हा। संसार से मुझे वहुत प्यार मिला है; इसलिए यथेप्ट घृणा प्राप्त 
करने के छिए भी मुझे प्रस्तुत रहना होगा। और इससे मुझे खशी ही है--योक्ि 
इसके दारा मरा यह मतवाद प्रमाणित हो रहा है कि प्रत्येक उत्वान के साथ ही 
साथ उसके अनुरूप पतन भो रहता है। 
अपना आर से मे अपने स्वनाव तथा नीति पर अवलूम्वित हे--एक वार 
जिसको मैंने अपने मित्र के रूप में माना वह सदा के लिए मेरा मित्र है। इसक 
अलावा भारतीय रीति के अनुत्तार वाहरी घटनाओं के कारणों का अनुसवान 
करने के छिए में भीतर की ओर ही देखता हें। 
में यह जानता हूं कि मुत्त पर चाहे जितनी भी विद्वेप एवं घणा की सरगें 
स्थित क्यो न हों, उनके छिए में ज़िम्मेवार हें एवं यह जिम्मेवारो एकमात्र सुन 
पर है। हू। इसकी अपेल्षा उस्तका और कोई रुपान्तर होना सम्भव नहीं है 

श्रीमती जॉनसन ने एवं तुमने एक वार और अन्‍्तर्मुखी होने के लिए मुझे जो 
सावधान किया है, तदर्थे तुम दोनों को अनेक धन्यवाद । 
सदा ही की तरह स्नेहशील तथा शुभाकांक्षी, 
विवेकानन्द 
(कुमारी मेरी हेल को लिखित) 
रिजले मेनर 
रे अक्तूबर, १८९९ 
प्रिय मेरी, 
तुम्हारे कृपा-पत्र के लिए धन्यवाद। इस समय बहुत ठीक हूँ और प्रतिदिन 
स्वस्थ होता जा रहा हूँ। आशा है कि श्रीमती बुल एवं उनकी पुत्री आज या कल आ 
जायेंगी। इस प्रकार हमारे लिए आनन्दप्रद समय का दूसरा दौर प्रारम्भ होगा--- 
हाँ तुम्हारे छिए तो हर समय आनन्द है। मैं खुश हूँ कि तुम फ़िलाडेलफ़िया जा 
रही हो, लेकिन इस वार उतना खुश नहीं हूँ जितना तब था--जब करोड़पति 
क्षितिज पर दिखलायी पड़ रहा था। बहुत प्यार के साथ-- 
तुम्हारा प्रिय भाई, 
विवेकानन्द 
(कुमारी मेरी हेल को लिखित) 
रिजले मेंनर, 
३० अक्तुबर, १८९९ 
प्रिय आशावादिनी, 
तुम्हारी चिट्ठी मिली और इसके लिए अनुगृहीत हूँ कि किसी वात ने आशा- 
वादी एकान्तवाद को सक्तिय होने के लिए विवश किया है। यों तो तुम्हारे प्रवनों 
ते नैराइय के स्रोत को ही खोल दिया है। आधुनिक भारत में अंग्रेज़ी शासन का 
केवल एक ही सानन्‍्त्वनादायक पक्ष है कि एक वार फिर उसने अनजाने ही भारत 
को विदव के रंगमंच पर लाकर खड़ा कर दिया है, उसने वाह्य जगत्‌ के संपर्क को 
इस पर लाद दिया है। अगर जनता के मंगल के लिए यह किया गया होता, 
तो जिस तरह परिस्थितियों ने जापान की सहायता की, भारत के लिए इसका 
परिणाम और भी आइचर्यंजनक होता। जब मुख्य ध्येय खून चूसना हो, कोई 
कल्याण नहीं हो सकता। मोटे रूप से जनता के लिए पुराना शासन अधिक अच्छा 
था, क्योंकि जनता से वह सब कुछ नहीं छीनता था और उसमें कुछ न्याय था, 
कुछ स्वतन्त्रता थी। 
कुछ सौ आघुनीक्ृषत, अर्धशिक्षित एवं राष्ट्रीय चेतनाशून्य पुरुष दी वर्तमान 

अंग्रेजी भारत का दिखावा हैं--और कुछ नहीं। मुस्लिम इतिहासकार फ़रिश्ता 
के अनुसार १२वीं शताब्दी में ६० करोड़ हिन्दू थे---अब २० करोड़ से भी कम। 

भारत को जीतने के लिए अंग्रेज़ों के संघर्ष के मध्य शताव्दियों की अराजकता, 
अंग्रेज़ों द्वारा १८५७-५८ में किये गये भयावह जनवधों और इससे भी अधिक 
भयावह अकालों, जो अंग्रेज़ी शासन के अनिवार्य परिणाम बन गये हैं (देशी राज्यों 
में कभी अकाल नहीं पड़ता) और उनमें लाखों प्राणियों की मृत्यु के बावजूद 
भी जनसंख्या में काफ़ी वृद्धि होती रही है; तब भी जनसंझ्या उतनी नहीं 
है जब देश पूर्णतः स्वतन्त्र था--अर्थात्‌ मुस्लिम शासन के पूर्व। भारतोय 
श्रम एवं उत्पादन से भारत की वर्तमान आबादी की पाँच गुनी आबादी का 
भी आसानी से निर्वाह हो सकता है, यदि भारतीयों की सारी वस्तुएँ उनसे छीन 
नली जाय॑। 

यह आज की स्थिति है--शिक्षा को भी अब अधिक नहीं फैलने दिया जायगा; 
प्रेस की स्वतन्त्रता का गला पहले ही घोंट दिया गया है, (निरस्त्र तो हम पहले से 
ही कर दिये गये हैं) और स्व-शासन का जो थोड़ा अवसर हमको पहले दिया गया 
था, शी प्रता से छीना जा रहा है। हम इन्तज़ार कर रहे हैं कि अब आगे क्‍या होगा ! 
निर्दोष आलोचना में लिखे गये कुछ शब्दों के लिए लोगों को काछापानी की सजा दी 
जा रही है, अन्य छोग विना कोई मुकदमा चलाये जेलों में ठूँसे जा रहे हैं; और 
किसीको कुछ पता नहीं कि कव उनका सर घड़ से अूग हो जायगा। 

कुछ वर्षों से भारत में आतंकपूर्ण शासन का दौर है। अंग्रेज सिधाही हमारे 
देशवासियों का खून कर रहे हैं, हमारी बहनों को अपमानित कर रहे हैं--हमारे 
खर्च से ही यात्रा का किराया और पेन्शन देकर स्वदेश भेजे जाने के लिए ! हम छोग 
घोर अंधकार में हैं--ईशह्वर कहाँ है? मेरी, तुम आशावादिनी हो सकती हो, 
लेकिन क्या मेरे लिए यह सम्भव है ? मान लो तुम इस पत्र को केवल प्रकाशित 
भर कर दो---तो उस कानून का सहारा लेकर जो अभी अभी भारत में पारित 
हुआ है, अंग्रेजी सरकार मुझे यहाँ से भारत घसीट ले जायगी और विना किसी 
कानूनी कारंवाई के मुझे मार डालेगी। और मुझे यह मालूम है कि तुम्हारी सभी 
ईसाई सरकारें इस पर खुशियाँ मनायेंगी, क्योंकि हम ग्रैरईसाई हैं। क्या मैं भी 
सोने चला जा सकता हूँ और आशावादी हो सकता हूँ ? नीरो सबसे बड़ा आशावादी 
मनुष्य था! समाचार के रूप में भी वे इन भीषण वातों को प्रकाशित करना नहीं 
चाहते, अगर कुछ समाचार देना आवश्यक भी हो तो 'रॉयटर' के संवाददाता 
ठीक उलठा झूठा समाचार गढ़ कर देते हैं! एक ईसाई के लिए ग़ैरईसाई - 
की हत्या भी वैधानिक मनोरंजन है! तुम्हारे मिशनरी ईश्वर का उपदेश 


३८३ पत्रावली 


करने जाते हैं, लेकिन अंग्रेज़ों के भय से एक शब्द भी सत्य कह पाने का साहस नहीं 
कर पाते, क्योंकि अंग्रेज उन्हें दूसरे दिन ही छात मारकर तिकाल वाहर कर देंगे। 
शिक्षा-संचालन के लिए पूर्ववर्ती सरकारों द्वारा अनुदत सम्पत्ति एवं ज़मीन 
को गले के नीचे उतार लिया गया है और व्तंमाव सरकार रूस से भी कम शिक्षा 
पर व्यय करती है। और शिक्षा भी कैसी ? 
मौलिकता की किंचित्‌ अभिव्यक्ति भी दवा दी जाती है। मेरी, अगर कोई 
वास्तव में ऐसा ईइवर नहीं है, जो सबका पिता है, जो निर्वल की रक्षा करने में सवलू 
से भयभीत नहीं हैं और जिसे रिश्वत नहीं दिया जा सकता, तो सब कुछ हमारे 
लिए निराशा ही है। क्या कोई इसी प्रकार का ईश्वर है ? समय वतायेगा। 
* हाँ तो, मैं ऐसा सोच रहा हूँ कि कुछ सप्ताह में शिकागो आ रहा हूँ और इन 
विषयों पर पूर्ण रूप से बात करूँगा। इस समाचार के सूत्र को प्रकट न करना। 
प्यार के साथ सतत तुम्हारा भाई, 
विवेकानन्द 
पुनश्च--जहाँ तक धामिक सम्प्रदायों का प्ररन है ब्राह्मममाज, आयेसमाज 
तथा अन्य व्यर्थ की खिचड़ी पकाते हैं। वे मात्र अंग्रेज मालिकों के प्रति झृतज्ञता 
की ध्वनियाँ हैं, जिससे कि वे हमें साँस लेने की आज्ञा दे सकें। हम लोगों ने एक 
नये भारत का श्री गणेश किया है--एक विकास--इस वात की प्रतीक्षा में कि 
आगे क्या घटित होता है। हम तभी नये विचारों में आस्था रखते हैं, जब राष्ट्र 
उनकी माँग करता है और जो हमारे लिए सत्य हैं। ब्राह्मसमाजो के लिए सत्य की 
यह कसौटी है, जिसका हमारे मालिक अनुमोदन करें; किन्दु हमारे लिए वह सत्य 
है, जो भारतीय बुद्धि एवं अनुभूति द्वारा मण्डित है। संघर्ष आरम्भ हो गया है--- 
हमारे एवं ब्र/ह्मसमाज के वीच नहीं, क्योंकि वे पहले से ही निष्प्राण हो गये हैं , बल्कि 
इससे भी अधिक एक कठिन, गम्भीर एवं भीषण संधर्ष। 
वि० 
(श्री ई० टी० स्टर्डी को लिखित) 
द्वारा श्री एफ० लेगेट, 
रिजले मेंसर, 
अल्सटर काउण्टी, 
न्यूयारक 
प्रिय स्टर्डी, 
अघूरे पते के कारण तुम्हारा पिछला पत्र इधर-उधर चक्कर छगाकर मेरे 
पास पहुँचा। 


विवेकानन्द साहित्य रेट 


संभवतः तुम्हारी आलोचना का अधिकांश न्यायसंगत एवं सही है। 
और यह भी सम्भव है कि एक दिन तुम्हें यह पता चले कि इन सबका 
उदय दूसरे मनुष्यों के प्रति तुम्हारी कुछ घृणा से होता है और मैं केवल बलि का 
बकरा था। 

फिर भी इस बात के लिए कटुता नहीं आनी चाहिए, क्योंकि अपनी समझ में 
मैंने किसी ऐसी चीज़ का दंभ नहीं किया, जो मुझमें नहीं है। न ऐस। करना मेरे 
लिए सम्भव है, क्योंकि मेरा एक घण्टे का सहवास भी किसीको मेरे घूम्रपाव एवं 
चिड़चिड़े स्वभाव आदि से परिचित करा देगा। प्रत्येक मिलन वियोग से सम्बद्ध हैं 
--थही वस्तुओं की प्रकृति है। निराशा भी मैं नहीं महसूस करता हूँ। आश्या है 
कि अब आप में कोई कदुता नहीं रहेगी। कर्म ही हमको मिलाता है और कर्म ही 
जुदा भी कराता है। 

मुझे पता है कि तुम कितने संकोची हो और दूसरों की भावना को ठेस पहुँ- 
चाने से कितना घृणा करते हो। महीनों तक चलनेवाली तुम्हारी मानसिक 
यातना का भी सुझे पूरा एहसास है, जब तुम ऐसे लोगों के साथ कार्य करने के लिए 
संघर्ष-रत रहे, जो तुम्हारे आदर्श से इतने भिन्न थे। पहले मैं इसका विल्कुल ही अनु- 
मान नहीं कर पाया, अन्यथा मैं तुमको बहुत कुछ अनावश्यक मानसिक परेशानी 
से बचा सकता था। यह फिर कर्म का फल है। 

हिसाव पहले नहीं पेश किया गया, क्योंकि काम अभी भी ख़त्म नहीं हुआ हैं; 
और मैं अपने दाता को पूरे कार्य की समाप्ति पर ही एक सर्वागपूर्ण हिसाव देना 
चाहता था। अभी केवल पिछले साल ही कार्य प्रारम्भ हुआ है, क्योंकि वहुत काछ 
तक कोष के लिए हमें प्रतीक्षा करनी पड़ी और मेरा तरीक़ा यह है कि हम स्व-प्रेरित 
सहायता की प्रतीक्षा करते है, कभी माँगते नहीं। 

मैं अपने समस्त कार्य में इसी विचार का अनुगमन करता हूँ, क्योंकि मैं खूब 
अच्छी तरह जानता हूँ कि मेरा स्वभाव बहुत से लोगों को अग्रसन्न करनेवाला है। 
अतः तब तक इन्तज़ार करता हूँ, जब कोई स्वयं मुझे चाहता है। एक क्षण की 
सूचना पर विदा हो जाने के लिए मैं अपने को हमेशा तैयार रखता हूँ। और विदाई 
के मामले में न तो मैं कोई चुरा मानता हुँ और न इसके विपय में अधिक सोचता 
ही हूँ, क्योंकि जिस तरह का वनजारा जीवन मेरा है, उसमें ऐसी बातें हमेशा होती 
रहती हैं। कैवछ इसीलिए दुःख्ी हूँ कि न चाहते हुए भी मैं दूसरों को कप्ट 
देता हूँ। मेरी कोई डाक अगर आपके पास आये, तो क्षपया भेज दीजियेगा। 
सदा आप सुखी-समृद्ध रहें, ऐसी मेरी सदा प्रार्थना है। 

विवेकानन्द 


रेदप पत्रावली 


(भगिनी निवेदिता को लिखित) 
रिजली, 


१ नवम्बर, १८९९ 

प्रिय मार्गट, 
मुझे ऐसा मालूम हो रहा है कि मानो तुम्हारे हृदय में किसी प्रकार का विषाद 
है। घबड़ाओ मत, कोई भी चीज़ चिरस्थायी नहीं है। जो भी हो, जीवन तो 
अनन्त नहीं है। मैं उसके लिए अत्यन्त कृतज्ञ हूँ। जगत्‌ में जो लोग सर्वश्रेष्ठ एवं 
परम साहसी होते हैं, उतके भाग्य में कष्ट ही लिखा होता है; किन्तु यद्यपि उसका 
प्रतिकार सम्भव है, फिर भी जब तक ऐसा न हो, तव तक के लिए इस प्रकार 
की घटना भावी अनेक युगों तक कम से कम स्वप्न दूर करने की शिक्षा के रूप में 
भी ग्रहण करने योग्य है। मैं तो स्वाभाविक दशा में अपनी वेदना-यातनाओं को 
आनन्द के साथ ग्रहण करता हूँ। इस जगत्‌ में किसी न किसीको दुःख उठाना ही 
पड़ेगा, मुझे खुशी है कि प्रकृति के सम्मुख वलि के रूप में जिनको उपस्थित किया 


गया है, मैं भी उनमें से एक हूँ। 
तुम्हारा, 


विवेकानन्द 


(श्रीमती ओलि बुल को लिखित) 
द्वारा ई० ग़र्नसी, एम० डी०, 
१८०, डब्ल्यू० ५९, मैड़िड, 
१५ नवम्बर, १८९९ 
प्रिय श्रीमती बुल, 
आखिरकार अभी केम्ब्रिज आने का इरादा मैंने कर ही लिया है। जो 
कहानियाँ मैं शुरू कर चुका हूँ, उन्हें मुझे पूरी करना होगा। मैं नहीं समझता कि 
इनमें से पहली मार्गों ने मुझे वापस की थी। 
भेरे कपड़े परसों तैयार हो जायँगे, और तब मैं चल पड़ने के लिए तैयार हो 
जाऊँगा। वस, भय मुझे सिर्फ़ इस वात का है कि वहाँ तमाम जाड़े मुझे लगातार 
जलूसों और व्याख्यानों के कारण मानसिक शान्ति के वजाय अशान्ति ही झेलनी 
पड़ेगी। खैर, शायद आप वहाँ मेरे लिए कहीं किसी कमरे का प्रवन्ध कर सकें, 
जहाँ इन सव झंझटों से मैं अपने को वचाये रख सकूँ। और फिर मैं एक ऐसे स्थान 
पर जाने में घबड़ा रहा हूँ, जहाँ कि परोक्ष रूप से एक भारतीय मठ होगा। इन 
मठवालों का साम मात्र ही मुझे घबड़ा देने के लिए पर्याप्त है। और वे इन पत्रों 
आदि से मार डालने को कृतसंकल्प हैं। 
3-२५ 


विचेकानन्द साहित्य ३८६ 


फिर भी जैसे ही मुझे कपड़े मिल जायँगे, वेसे ही मैं आ जाऊँगा--इसी हफ़्ते 
में। आपको मेरे खातिर न्यूयाकं आने की आवश्यकता नहीं। यदि आपको निजी 
काम हो तो और वात है। मॉण्टक्लेयर की श्रीमती छ्वीलर का एक अत्यन्त 
क्ृपापूर्ण निमन्त्रण मुझे मिला था। बोस्टन को रवाना होने के पूर्व कम से कम कुछ 
घण्टों के लिए मैं मॉण्टक्लेयर घूम पड़गा। 
मैं काफ़ी अच्छा हूँ और ठीक ठाक हूँ; मेरी चिन्ता को छोड़कर मेरे साथ और 
कोई गड़वड़ी नहीं है, और अब मुझे विश्वास हो गया है कि इसे भी मैं उखाड़ 
फेंकूगा । 
मुझे आपसे केवल एक चीज़ चाहिए---और मुझे भय है कि वह मुझे आपसे 
नहीं मिल सकेगी---वह यह कि आप भारत पत्र आदि लिखते समय उसमें अप्रत्यक्ष 
रूप से भी कहीं कोई मेरा उल्लेख न करें। मैं कुछ समय के लिए या शायद हमेशा 
के लिए छिपा रहना चाहता हूँ। मैं उस दिन को कितना कितना कोसता हूँ, जब 
मुझे पहले-पहल प्रसिद्धि मिली ! 
सस्नेह, 
विवेकानन्द 
(भगिती निवेदिता को लिखित) ह 
न्यूयार्के, 
१५ नवम्बर, १८९९ 
प्रिय मार्ग, 

« » “सभी बातों को ध्य/न में रखते हुए मैं नहीं समझता कि मेरे शरीर के 
लिए किसी प्रकार की चिन्ता का कारण है। इस प्रकार का उत्तेजनशील शरीर 
समय' समय पर महान्‌ संगीत ध्वनित करने तथा अंबकार में विछाप करने का 
उपयुक्‍त्त उपकरण होता है। 

८ तुम्हारा, 
विवेकानन्द 

(श्री ई० टी० स्टर्डी को लिखित) 
द्वारा एफ० एच० लेगेट, 
२१, पश्चिम, ३४वीं स्ट्रीट, 
न्यूया्क, 
नवम्बर, १८९९ 

प्रिय स्टर्डी, 
यह पत्र अपने आचरण के समर्थन में नहीं लिख रहा हँ। यदि मैंने कोई पाप 

किया है तो शब्दों से उसका मोचन नहीं हो सकता, न ही किसी प्रकार का प्रतिवन्ध' 
सत्कार्य को अग्रसर होने से रोक सकता है। 

पिछले कुछ महीनों से वरावर मैं इस विषय में सुनता आ रहा हूँ कि पश्चिमवालों 
ने मेरे भोग के छिए कितने कितने ऐशो-आराम के सावन जुटाये हैं, और यह कि 
ऐशो-आराम के इन साथनों का मुझ जैसा पाखण्डी उपभोग भी करता रहा है, जव कि 
इस बीच वरावर मैं दूसरों को त्याग की शिक्षा देता रहा हँ। और ये ऐशो-आराम 
के साधन और इनका उपभोग ही कम से कम इंग्लैण्ड में मेरे काम में सबसे बड़ा 
रोड़ा रहा है। मैंने क़रीब क़रीब अपने मन को यह विश्वास कर लेने के लिए 
सम्मोहित कर दिया है कि मेरे जीवन के वीरस मरु-प्रदेश में यह एक नखलिस्तान 
जैसी चीज़ रही है--जीवन-पर्यन्त के दुःखों-कष्टों तथा निराशाओं के बीच प्रकाश 
का एक लघु केन्द्र _---कठिन परिश्रम और कठिनतर अभिशापों से भरे जीवन में 
एक क्षण का विश्राम ! --और यह नखलिस्तान, यह लघु केन्द्र, यह क्षण भी केवल 
इन्द्रिय-मोग के लिए ! ! 

मैं बहुत खुश था, मैं दिन में सैकड़ों वार उनकी कल्याण-कामना करता था, 
जिन्होंने यह सब प्राप्त कराने में मेरी सहायता की। परन्तु देखिए न, तभी आपका 
पिछला पत्र आता है, विजली की कड़क की तरह, और सारा स्वप्न उड़ जाता है। 
मैं आपकी आलोचना के प्रति अविश्वास करने लगता हूँ, वल्कि मुझमें ऐशो-आराम 
के साधन और उनके भोग आदि की सारी वातों और इसके अतिरिक्त दूसरी चीज़ों 
की स्मृतियों पर बहुत थोड़ी आस्था शेष रह जाती है। यह सव कुछ मैं आपको 
लिख रहा हूँ, यदि आप उचित समझें, तो आशा है आप इसे मित्रों को दिखा 
देंगे और बतायेंगे कि मैं कहाँ ग़लती पर हूँ। 

मुझे 'रीडिंग” में आपका आवास याद है, जहाँ मुझे दिन में तीन वार उबवली 
हुई पातगोभी और आलू, भात तथा उबली हुई दाल खाने को दी जाती थी और 
साथ ही वह चटनी भी, जो आपकी पत्नी मुझे सारे समय कोस कोस कर देती थीं। 
मुझे याद नहीं कि कभी आपने मुझे सिगार पीने को दिया हो--शिलिंगवाली या 
पेंसवाली। न ही मुझे याद है कि मैंने आपसे भोजन या आपकी पत्नी के सदा 
कोसते रहने के विषय में कोई शिकायत की हो, हालाँकि घर में में हमेशा एक चोर 
की तरह भय से सदा कॉपता और प्रतिदिन आपके लिए काम करता रहता 
था। 

अगली स्मृति मुझे सेंट जॉर्ज रोड स्थित उस मकान की है, जहाँ आप और 
कुमारी मूछर उस घर के मालिक ये। मेरा भाई वेचारा वहां वीमार था ओर 
--ने उसे खदेड़ दिया। वहाँ भी मुझे याद नहीं आता कि मुझे कोई ऐशो-आराम 

मिला--त खान-पान के विपय में और न शब्या-विस्तर के विपय में। यहाँ तक 
कि कमरे के विषय में भी नहीं। 

दूसरा स्थान जहाँ मैं ठहरा, वह कुमारी मूलर का घर था। यद्यपि वह मेरे 
प्रति बहुत मेहरबान रहीं, पर मैं सूखे मेवे और फल खाकर गुज़ारा करता था। 
फिर अगली स्मृति लन्दन के उस 'अन्च-कूप' की है, जहाँ मुझे दिन-रात कार्य करता 
पड़ता था। और अक्सर पाँच-छ: जनों के लिए भोजन भी पकाना पड़ता था; और 
जहाँ अधिकांश रात्रियाँ मुझे रोटी के टुकड़े और मक्खन के सहारे गुज़ार देनी 
पड़ती थीं। 

मुझे याद है एक वार श्रीमती-- ने मुझे भोजन पर बुलाया, रात को ठहरने 
की जगह भी दी, पर अगले ही दिन घर भर में घूम्रपान करनेवाले काले जंगली 
की निन्‍दा करती रहीं। 

कैप्टन सेवियर तथा श्रीमती सेवियर को छोड़कर मुझे याद नहीं कि इंग्लैण्ड 
में किसीने एक रूमालू जितना टाट का दुकड़ा भी कभी मुझे दिया हो। बल्कि 
इंग्लैण्ड में शरीर और मस्तिष्क से रात-दिन काम करने के कारण ही मेरी तन्दुरुस्ती 
गिर गयी। यही सब कुछ आप इंग्लैण्ड-वासियों ने मुझे दिया, जब कि बरावर 
मुझसे जी-तोड़ काम लेते रहे। और अब मुझे इस ऐशो-आराम' के लिए कोसा जा 
रहा है। आपमें से किन छोगों ने मुझे कोट पहनाया है ? किसने सिगार दिया है ? 
किसने मछली या गोइत का टुकड़ा ? आपकमें से किसे ऐसा कहने की हिम्मत है कि 
मैंने उससे खाने-पीने की, या घूम्रपान या कपड़ें-छत्ते या रुपये-पैसे की याचना 
की ?--से पूछिए, भगवान्‌ के लिए पूछिए, अपने मित्रों से पूछिए, और सवसे पहले 
खुद अपने से पूछिए, अपने अन्दर स्थित उस परमेश्वर से जो कभी सोता नहीं।' 

आपने मेरे काम के छिए रुपया दिया है। उसकी एक एक पाई यहाँ है। 
आपकी आँखों के सामने मैंने अपने भाई को दूर भेज दिया, शायद मरने के लिए, 
पर मुझे यह गवारा नहीं हुआ कि उस अमानत के घन में से उसे एक कौड़ी भी 
देदूँ। 

दूसरी ओर मुझे इंग्लैण्ड के सेवियर-दम्पति की याद आती है, जिन्होंने ठंड 
में मेरी कपड़ों से रक्षा की, मेरी अपनी माँ से बढ़कर मेरी सेवा की और मेरी 
परेशानियों तथा मेरी दुर्बंछताओं को साथ साथ झेला। और उनके हृदय में मेरे प्रति 
भाशीर्वाद भाव के अत्तिरिक्त और कुछ नहीं है। और चूंकि श्रीमती सेवियर को 
किसी गौरव की परवाह नहीं थी, इसलिए वे आज हज़ारों लोगों की दृष्टि में पूज्य 
हैं, और मरने के वाद वे हम ग्रीव भारतवासियों की एक महान्‌ उपकारकर्त्री के 
रूप में लाखों छोगों द्वारा स्मरण की जायँगी। और इन लोगों ने मेरे ऐशो-आराम 

के लिए मुझे कभी नहीं कोसा, हालाँकि मुझे उसकी यदि आवश्यकता हो या मैं 
उसे चाहूँ तो वे उसे देने के लिए तत्पर हैं। 

श्रीमती बुल, कुमारी मैक्लिऑड, और श्री तथा श्रीमती लेगेट के विपय में आपसे 
कुछ कहने की आवश्यकता नही। मेरे प्रति उनका कितना स्नेह और क्रपाभाव है, 
यह आप जानते हैं। श्रीमती वुल और कुमारी मैक्लिऑड तो हमारे देश भी जा 
चुकी है, वहाँ घूमी-फिरी और रही हैं, जैसा कि अभी तक किसी विदेशी ने नहीं किया, 
और वहाँ का सब कुछ झेला है, पर ये न मुझे कोसती हूँ न मेरे ऐशो-आराम को। 
बल्कि यदि मैं अच्छा खाना चाहूँ या एक डॉलरवाला सिगार पीना चाहूँ, तो इससे 
वे खुश ही होंगी। और इन्हीं लेगेट और वुल परिवारों ने मुझे खाने को भोजन 
और तन ढकने को वस्त्र दिया, जिनके पैसों से मैं धूम्रपान करता रहा और कई 
वार तो अपने मकान का मैंने किराया चुकता किया; जब कि मैं आपके देशवासियों 
के लिए मरता-खपता रहा और मेरे शरीर की वोटियों के वदले आप लोग मुझे 
गंदे दरवे तथा भुखमरी प्रदान करते रहे, और साथ ही मत में यह आरोप भी पालते 
रहे कि मैं वहाँ 'ऐश' कर रहा हूँ। 

गरजनेवाले मेघ वरसते नहीं; 

वर्षा के मेव विना गरजे घरती को आप्लावित कर देते 

देखिए. . ., जिन्होंने सहायता दी है या अभी भी कर रहे हैं, वे कोई आलोचना 
नहीं करते, न कोसते है; यह तो केवल उनका काम है, जो कुछ नहीं करते, जो सिफ़ 
अपने स्वार्थ-साधन में मस्त रहते हैं। इन निकम्मे, हृदयहीन, स्वार्थी, निक्ृप्ट 
लोगों का आलोचना करना मेरे लिए सबसे वड़ा वरदान ही सकता हे। में अपने 
जीवन में इसके सिवा और कुछ नहीं चाहता कि इन वेहद मतलबी छोगों से कोसों 
दर रहें 

ऐशो-आराम की बातें ! इन आलोचकों को एक के वाद एक परखिए तो सबके 
सव मिट्टी के छोंदे निकलेगे, किसीमें भी जीवन-चेतना का कहां हीं लेश नहीं। ईश्वर 
को घन्यवाद है कि ऐसे छोग देर-सवेर अपने असली रंग में उतर आते हूँ। 
और आप मझे इन ह॒ृदयहीन स्वार्थी छोगों के कहने पर अपना आचरण और 
कार्य नियमित करने की सलाह देंते हैं, और हतयुद्धि होते हैं, क्योकि मैं ऐसा 
नहीं करता ! 

जहाँ तक मेरे गरुभाइयों की वात है, वे जो मैं कहता हूं, वही करते हैं। यदि 
उन्होंने कही कोई स्वार्थ दिखाया है, तो वह मेरे आदेश पर हो, अपना इच्छा से 

नहीं। वि कि 
जिस अंध-कूप' में आपने मुसे लन्दन में रखा, जहाँ मु काम करत करत मर 


से 
९ 
टि 
९ 

जाने दिया और सारे समय प्राय: भूखा रखा, क्या वहाँ आप अपने बच्चों को रखना 
चाहेंगे ? क्या श्रीमती--ऐसा चाहेंगी? वे संन्यासी' हैं, और इसका अर्थ है 
कि कोई संन्यासी अपना जीवन अनावश्यक रूप से वरवाद न करे, न ही अनावश्यक 
कप्ट-सहन करे।' 
पश्चिम में यह सव कष्ट सहन करते समय हम केवल संन्‍्यासी-बर्म का उल्लंघन 
ही करते रहे हैं। वे मेरे भाई हैं, मेरे वच्चे हैं। मैं अपनी खातिर उन्हें कुँए में मरने 
देना नहीं चाहता। जितना जो कुछ भी शुभ है, सत्य है, उसकी सौगन्ध खाकर कहता 
हूँ कि मैं उन्हें उनकी कप्ट-सावनाओं के बदले इस तरह भूखों मरते, खपते और 
कोसे जाते नहीं देखना चाहता। 
एक वात ओऔर। मुझे बड़ी खुशी होगी, यदि आप मुझे दिखा सकें कि कहाँ 
मैंने देह को यातना देने का प्रवचन किया है। जहाँ तक शास्त्रों की वात है, यदि 
कोई पंडित-शास्त्री संन्यासियों तथा परमहंसों के लिए जीवन-व्यवस्था के नियमों 
के आधार पर हमारे विरुद्ध कुछ कह सकने का साहस करे, तो मुझे प्रसन्नता ही 
होगी। 
हाँ. . .मेरा हृदय दुखता है।- मैं सव समझता हूँ। मुझे पता है कि आप कहाँ 
हैं---आप उन लोगों के चंगुल में फँसे हुए हैं, जो आपको मेरे विरुद्ध इस्तेमाल करना 
चाहते है। मेरा मतरूब आपकी पत्नी से नहीं। वह तो इतनी सीघी है कि कभी 
खतरनाक हो ही नहीं सकती। लेकिन मेरे वेचारे भाई, आपके पास मांस 
की गंव है--धथोड़ा सा धन है।--और गिद्ध चारों ओर मँडरा रहे हैं। यही 
जीवन है। 
आपने प्राचीन भारत के विपय में ढेरों वातें कही थीं। बहू भारत अब भी 
जीवित है, . . . वह मरा नहीं है, और वह जीवित भारत आज भी बिना किसी भय 
था अमीर की कृपा के, विना किसीके मत की परवाह किये---चाहे वह अपने देश 
में हो, जहाँ उसके पैरों में जंज्जीर पड़ी है या वहाँ जहाँ उस जंज़ीर का सिरा हाथ में 
पकड़े उसका शासक है--अपना संदेश देने का साहस रखता है। वह भारत अब 
भी जीवित है. . .--अमर प्रेम और शाइवत निष्ठा का वह अपरिवर्तनीय भारत, 
अपने रीति-रिवाजों में ही नहीं, वरन्‌ उस प्रेम, निप्ठा और मैत्री भाव में भी ! 
और उसी भारत की सन्तानों में से एक नगण्य मैं आपको प्यार करता हूँ, . . 
भारतीय प्रेम' की भावना से प्यार करता हैँ, और आपको इस भ्रमजाल से मुक्त 
करने के लिए हज़ारों तन न्यौछावर कर सकता हूँ। 
सर्देव आपका, 
विवेकानन्द 


३९१ पत्रावली 


(स्वामी ब्रह्मानन्द को लिखित ) 
अमेरिका, 
२० नवम्बर, १८९९ 
अभिन्नहृदय, 

शरत्‌ के पत्र से समाचार विदित हुए।. . . तुम्हारी हार-जीत के साथ मेरा 
कोई सम्बन्ध नहीं है, तुम लोग समय रहते अनुभव प्राप्त कर छो।. . . मुझे अब 
कोई बीमारी नहीं है। मैं पुनः. . . विभिन्न स्थलों में घूमने के लिए रवाना हो 
रहा हूँ। चिन्ता का कोई स्थान नहीं है, मा्भः। तुम्हारे देखते देखते सब कुछ 
दूर हो जायगा, केवल आज्ञा पालन करते जाना, सारी सिद्धि प्राप्त हो जायगी।-- 
जय माँ रणरंगिणी ! जय माँ, जय माँ रणरंगिणी ! वाह गुरु, वाह गुरु की 
फतह ! 

, - “सच तो यह है कि कायरता से बढ़कर दूसरा कोई पाप नहीं है; कायरों 
का कभी उद्धार नहीं होता है--यह निश्चित है। और सारी वातें मुझसे सह ली 
जाती हैं, कायरता सहन नहीं होती | जो उसे नहीं छोड़ सकता, उसके साथ सम्बन्ध 
रखना क्‍या मेरे लिए सम्भव हो सकता है? . . .एक चोट सहकर वेग से दस 
चोटें जमानी होंगी . . .तमी तो मनुष्यता है। कायर छोग तो केवल दया के 
पात्र हैं ! ! 

आज भहा माँ का दिवस है, में आशीर्वाद दे रहा हूँ कि आज की रात्रि में ही 
माँ तुम लोगों के हृदयों में नृत्य करे एवं 6ुम लोगों की भुजाओं में अनन्त शक्ति 
प्रदान करे ! जय काली, जय काली, जय काली माँ अवदय ही अवतरित होगी 
--महावल से सर्वजय--विश्वविजय होगी; माँ अवतरित हो रही हे, बरने की 
क्या वात है? किससे डरना हे? जय काली, जय काली ! तुम्हारे एक एक 
व्यक्ति की पद-चाप से धरातल कम्पित ही उठेगा।. . .जय काली ! पुनः आगे 
बढ़ो, आगे बढ़ो ! वाह गुरु, जय माँ, जय माँ; काली, काली, काली ! तुम लोगों के 
लिए रोग, शोक, आपत्ति, दुर्बलता कुछ भी नहीं है! तुम्हारे लिए महाविनय, 
महालक्ष्मी, महाश्री विद्यमान हैं। मारमः मार्म:॥ विपत्ति की सम्भावना हर हा चुका 
है, मार्म:! जय काली, जय काली ! 
विवेकानन्द 
पुनश्च--मैं मां का दास हूँ, तुम छोग भी माँ के दास हो--क्या हम न्प्ड्ही 
सकते हैं, भयभीत हो सकते हैं ? चित्त में अहँकार न आने पावे, एवं हृदय से प्रेम 
दूर न होने पावे। तुम्हारा नाश होना क्या सम्भव हैं? मार्भ:! जय काठछी, 
जय काली ! 


विवेकानन्द साहित्य ३९२ 


(स्वामी त्रह्मानन्द को लिखित ) 
२१ पर्चिम, ३४ नं० रास्ता, न्यूयार्क, 
२१, नवम्बर, १८९९ 


प्रिय ब्रह्मानन्द, 
हिसाव ठीक है। मैंने उन काग्रज़ों को श्रीमती बुल को सौंप दिया है तथा 
उन्होंने विभिन्न दाताओं को उक्त हिसाव के विभिन्न अंश सूचित करने की ज़िम्मेवारी 
अपने ऊपर ली है। पहले की कठोर चिट्ठियों में मैने जो कुछ लिखा है, उसका 
कुछ झ्याल न करना। उससे तुम्हारा भला ही होगा। प्रथम, उसके फलस्वरूप 
भविष्य में तुम व्यवहार-कुंअल होकर नियमित रूप से ठीक ठीक हिसाव रखना 
सीखोगे एवं अन्य गुरुभाइयों को भी सिखा सकोगे। द्वितीय, इन भत्सनाओं के 
बाद भी यदि तुम लोग साहसी न वन सको, तो मैं तुमसे और कुछ भी आशा भविष्य 
में नहीं करूँगा। तुम लोगों को मरते हुए भी देखना चाहता हूँ, फिर भी तुम्हें 
संग्राम करना होगा ! सिपाही की तरह आज्ञा-पालनार्थ अपनी जान तक दे 
दो एवं निर्वाण-छाभ करो, किन्तु कायरपन को कभी प्रोत्साहन नहीं विया जा 
सकता। 
कुछ दिन तक के लिए लोप हो जाना मेरे लिए आवश्यक हो गया है। उस समय न 
तो कोई मुझे पत्र दे और न मुझे ढूंढ़े। मेरे स्वास्थ्य के लिए ऐसा करना नितान्त 
आवश्यक है। मेरे स्नाय्‌ दुर्वे हो गये हैं---वस इतना ही, और कोई विशेष वात 
नहीं है। 
तुम्हारा सर्वाँगिण कल्याण हो। मेरी कठोरता के लिए नाराज़ न होना। 
चाहे मैं कुछ भी क्यों न कहूँ---भेरा हृदय तुमसे छिपा नहीं है। तुम छोगों का सर्व- 
विध मंगल हो। विगत प्रायः एक वर्ष से मैं मानो एक प्रकार के आवेश के साथ बढ़ 
रहा हूँ। मैं इसका कारण नहीं जानता हूँ। भाग्य में इस प्रकार की चरक-यातता 
को भोगता लिखा हुआ था--और मैं उसे भोग चुका हूँ। वास्तव में मैं पहले 
की अपेक्षा बहुत कुछ अच्छा हूँ। प्रभु तुम लोगों के सहायक बनें! चिर 
विश्वाम के लिए शीघ्र ही मैं हिमालय जा रहा हूँ। मेरा कार्य समाप्त हो 
चुका है। 
सदा प्रभुपदाश्ित 
तुम्हारा, 
विवेकानन्द 
पुनश्च---भ्रीमती बुरू अपना प्यार प्रेषित कर रही हैं। 


३९३ पत्रावली 


(श्रीमती एफ़० एच० लेगेट को लिखित) 


शिकागो, 
२६ नवम्बर, १८९९ 


प्रिय श्रीमती लेगेट, 

आपकी कषपा, विज्ञेपतः आपके कपापूर्ण पत्र के छिए आपको बहुत वहुत्त 
धन्यवाद। मैं अगले वृहस्पतिवार को शिकागो से रवाना हो रहा हूँ और इसके 
” लिए टिकट तथा बर्थ का इंतजाम कर लिया है। 

कुमारी नोवल यहाँ बहुत अच्छी तरह से है और अपना रास्ता बना रही हैं। 
अभी उस दिल मैंने अल्बर्टा को देखा--वह अपने यहाँ के आवास का एक एक क्षण 
आनन्द से गुज़ार रही है और वहुत खुश है। कुमारी एडम्स (जेन एडम्स) ती 
सदा की भाँति मेरे लिए देवदूत ही हैं। 

चलने के पहले मैं जो जो' को तार भेजूंगा और रात भर पड़ँगा। 

आपको तथा श्री लेग्रेट को प्यार। के 


आपका चिर स्नेहावद्ध, 
विवेकानन्द 


(श्रीमती एफ़० एच० लेगेट को लिखित) 


शिकागो, 
३० नवम्बर, १८९९ 


हि. 


माँ, 
मादाम काल्बे के आगमन के अतिरिक्त और कोई नया समाचार नहीं है। 


काश कि मैं उनसे कई वार मिला होता ! एक विशाल चीड़-तरु को भीषण झंझा 
के विरुद्ध लड़ते हुए देखना एक भव्य दुश्य है--हैं व ? 
आज रात मैं यहाँ से चल दूंगा। ये पंक्तियाँ शीत्रता में लिख रहा हूँ क्योंकि 
ए-- मेरा इन्तज़ार कर रहे हैं। श्रीमती एडम्स सदा की तरह कपालु हैं। मार्गट 
आतन्‍्दपूर्वक है। कैलिफ़ोनिया पहुँचकर और समाचार दूंगा। 
फ्रैन्किनसेन्स को प्यार। 
आपका पुत्र, 
विवेकानन्द 


विवेकानन्द साहित्य ३९४ 


(भगिती निवेदिता को लिखित) 

लॉस एंजिलिस, 
६ दिसम्बर, १८९९ 

प्रिय मार्गट, 
तुम्हारी छठी तारीख आ पहुँची है, किन्तु उससे भी मेरे भाग्य में कोई खास 
अन्तर नहीं हुआ है। क्‍या तुम यह समझती हो कि स्थान-परिवर्षन से कोई विशेष 
उपकार होगा ? किसी किसीका स्वभाव ही ऐसा है कि दुःख-कष्ट भोगता ही 
वे पसन्द करते हैं। वस्तुतः जिन लोगों के वीच मैंने जन्म लिया है, यदि उनके लिए 
मैं अपना हृदय न्‍्यौछावर नहीं कर देता, तो दूसरे के लिए मुझे वेसा करना ही 
पड़ता--इसमें कोई सन्देह नहीं है। किसी किसीका स्वभाव ही ऐसा होता है-- 
क्रमश: यह मैं समझ रहा हूँ। हम सभी सुख के पीछे दौड़ रहे हैं--यह सत्य है; 
किन्तु कोई कोई व्यक्ति दु:ख के अन्दर ही आनन्दानुभव करते हैं--क्या यह नितान्त 
अद्भुत नहीं है? इसमें हानि कुछ भी नहीं है; केवल विचार करने का विपय 
इतना ही है कि सुख-दुःख दोनों ही संक्रामक हैं। इंगरसोल ने एक वार कहा था 
कि यदि वे भगवान्‌ होते, तो रोगों को संक्रामक न बना कर स्वास्थ्य को ही वे संक्रा- 
मक बनाते। किन्तु स्वास्थ्य भी रोगों की तु लना में समान भाव से संक्रामक है---यह 
महत्त्वपूर्ण वात' एक वार भी उनके ध्यान में नहीं आयी। विपत्ति तो यही है! 
मेरे व्यक्तिगत सुख-दुःख से जगत्‌ का कुछ बनता-विगड़ता नहीं है--केवल मुझे 
इतना ही देखना है कि वे दूसरों में संक्रमित व हों। यही एक महान्‌ तथ्य है। ज्यों ही 
कोई महापुरुप दूसरे मनुष्य की अवस्था से दुःखित होते हैं, वे गम्भीर बन जते हैं, 
अपनी छाती पीटने रूगते हैं और सबको बुलाकर कहते हैं, तुम लोग इमली का 
पना पिओ, अंगार फाँको, शरीर पर राख मलकर गोवर के ढेर पर बैठे रहो और 
आँखों में आँसू भरकर करुण स्वर से विछाप करते रहो।' मुझे ऐसा दिखायो दें 
रहा है कि उन सभी में त्रुटियाँ थीं--वास्तव में थीं। यदि जगत्‌ के बोझ को अपने 
कन्धों पर लेने के लिए तुम यथार्थत: प्रस्तुत हो, तो पूर्ण रूप से उसे ग्रहण करो; किन्तु 
यह ख्याल रखो कि तुम्हारा विछाप एवं अभिशाप हमें सुनायी न दे। तुम अपनी 
यातनाओं के द्वारा हमें इस प्रकार भयभीत न करो कि अन्त में हमें यह सोचना 
पड़े कि ठुम्हारे निकट न जाकर अपने दुःख के बोझ को लेकर स्वयं बैठे रहना ही 
हमारे लिए कहीं उचित था। जो व्यक्ति यथार्थ में जगत्‌ का वोझ अपने ऊपर लेता 
है, वह तो जगत्‌ को आशीर्वाद देता हुआ अपने मार्ग में अग्रसर होता रहता है। 
वह न तो किसीकी निन्‍दा करता है और न समालछोचना ही; इप्तका तात्पर्य यह नहीं 
है कि जगत्‌ में पाप का कोई अस्तित्व न हो; प्रत्युत उसका कारण यह है कि उसने 


३९५ पत्नावली 


स्वेच्छापूर्वक स्वत: प्रवृत्त होकर उसे अपने ऊपर लिया है। यह मुक्तिदाता ही है, 
जिसे अपने मार्ग पर आनब्दपूर्वक चलना चाहिए, मुक्तिकामी के लिए यह आवश्यक 
नहीं है।' - 
आज प्रातःकाल केवल यही सत्य मेरे सम्मुख प्रकाशित हुआ है। यदि यह 
भाव स्थायी रूप से मेरे अन्दर आकर मेरे समग्र जीवन में छा जाय' तब कहीं ठीक 
होगा। 
दुःख के बोझ से जज॑रित जो जहाँ कही भी हो, चले आओ, अपना सारा 
वोझ मुझे देकर तुम अपनी इच्छानुसार चलते रहो तथा सुखी वनो और यह भूल 
जाओ कि मेरा अस्तित्व किसी समय था। 
सदा प्यार के साथ, 
तुम्हारा पिता, 
विवेकानन्द 


(श्रीमती ओलि बुल को लिखित) 
१२ दिसम्बर, १८९९ 
प्रिय श्रीमती बुल, 
आपने ठीक ही समझा है--मैं निष्ठुर हूँ, वास्तव में वहुत ही निष्दुर हूँ। 
किन्तु मुझमें जो कोमलता आदि है, वह मेरी दुर्वछता है। काश ! यह ढुवंलता 
यदि मुझमें कम होती, बहुत कम होती ! हाय ! यही है मेरी दुर्वता तथा यही है 
मेरे सभी दुःखों का कारण। अच्छा, नगरपालिका हम लोगों से कर वसूल करना 
चाहती है--ठीक है; वह मेरी ग़लूती है कि मैंने मठ” को एक न्यास-प्रेख 
(१९८० ०९ ४०५७0) द्वारा जनता की सम्पत्ति नहीं वनाया। अपने वत्तों के प्रति मैं कटु 
भाषा का प्रयोग करता हूँ, इसके लिए मैं दुःखित हैँ; किन्तु वे लोग भी यह अच्छी 
तरह जानते हैं कि संसार में और किसीकी अपेक्षा मैं ही उन्हें अधिक प्यार 
* करता हूँ। 
यह सच है कि मुझे दैवी सहायता मिली है * किच्चु ओह ! उस देवी सहायता 
के एक एक कण के लिए मुझे अपना एक एक सेर खून देना पड़ा है। उसके विवा 
शायद मैं अधिक सुखी होता और अच्छा मनुष्य हुआ होता। वर्तमान परिस्थिति 
बहुत ही अंधकारमय प्रतीत होती है; किन्तु मैं योद्धा हूँ, युद्ध करते करते ही मैं 
मरूँगा, हार नहीं मानूंगा; इसी कारण तो बच्चों पर मैं नाराज़ हो जाता हूँ। 
मैं तो उन्हें युद्ध करने के लिए नहीं बुला रहा हँ---मैं तो सिर्फ़ यह चाहता हूँ कि वे 
लोग मेरे युद्ध में बाधा न खड़ी करें। 

अपने भाग्य के प्रति मुझे कोई भी हप नहीं है। किन्तु हाय ! मैं चाहता हूँ 
कि कोई व्यक्ति, मेरे वच्चों में से एक भी मेरे साथ रहकर सभी प्रतिकूल 
अवस्थाओं में संग्राम करता रहे। 

आप किसी प्रकार की दृश्चित्ता न करें; भारतवर्ष में किसी भी कार्य के लिए 
मेरी उपस्थिति आवश्यक है। पहले की अपेक्षा मेरा स्वास्थ्य अब काफ़ी अच्छा है; 
शायद समुद्र-य,त्रा से और भी अच्छा हो जाय। खैर, इस समय अमेरिका में पुराने 
मित्रों से मिलने के सिवाय और कुछ काम मैंने नहीं किया। मेरी यात्रा का खचे 
जो' के पास से मिल जायगा, इसके अतिरिक्त श्री लेगेट के पास मेरे कुछ पैसे हैं। 
भारत में कुछ दान मिलने की मुझे आशा है। भारत के विभिन्न प्रान्तों के अपने 
मित्रों में से किसीसे भी मैं नहीं मिल पाया। मुझे आशा है कि पत्रह हजार रुपये 
एकत्र हो जायँगे, जिससे पचास हज़ार पूरे हो जायँगे। फिर इसको जन-सम्पत्ति 
क़रार दे देने से नगरपालिका के कर से मुक्ति मिल जायगी। यदि मैं पन्द्रह हज़ार 
नहीं एकत्र कर सकता हूँ, तो यहाँ पर प्राणोत्सर्ग कर देना वेहतर है, वजाय अमेरिका 
में समय गँवाने के। जीवन में मैंने अनेक ग़लूतियाँ की हैं; किक्तु उनमें प्रत्येक 
का कारण रहा है अत्यधिक प्यार। अब प्यार से मुझे घृणा हो ययी है! हाय! 
यदि मेरे पास भक्ति बिल्कुल न होती ! वास्तव में मैं निविकार और कठोर 
वैदान्ती होना चाहता हूँ ! जाने दो, यह जीवन तो समाप्त ही हो चुका। अगले 
जन्म में प्रयत्न करूँगा। मुझे इस वात का दुःख है--खासकर आजकल--कि 
मेरे वन्धुओं को मेरे पास से आशीर्वाद की अपेक्षा कष्ट ही अधिक मिला है। जिस 
शान्ति और निर्जतता की खोज मैं वहुत समय से कर रहा हूँ, मैं कभी प्राप्त 
ने कर सका। 

अनेक वर्षो पूर्व मैं हिमालय गया था, मन में यह दृढ़ निश्चय कर कि मैं वापस 
नहीं आऊँगा। इधर मुझे समाचार मिला कि मेरी वहन ने आत्महत्या कर छी। 
फिर मेरे दु्वं हृदय ने मुझे उस शान्ति की आशा से दूर फेंक दिया ! ! उसी 
दुवल हृदय ने, जिन्हें मैं प्यार करता हूँ, उनके लिए भिक्षा माँगने मुझे भारत से 
दूर फेक दिया, और आज मैं अमेरिका में हूँ! शान्ति का मैं प्यासा हूँ; किन्तु 
प्यार के कारण मेरे हृदय से मुझे उसे न पाने दिया। संग्राम और यातनाएँ, यात- 
नाएँ और संग्राम ! खैर, मेरे भाग्य में जो छिखा है वही होते दो, और जितने 
शीघ्र यह समाप्त हो जाय, उतना ही अच्छा है। छोय कहते हैं कि मैं भावुक 
हैँ, किन्तु परिस्थितियों के वारे में सोचिए तो सही ! ! आप मुझसे कितना स्नेह 
करती हैं--आप मुझ पर कितनी कृपा रखती हैं! फिर भी मैं आपके दुःखों का 
कारण बना ! इस कारण मैं बहुत दुःखी हूँ, किन्तु जो होना था, हो गया--अब 

उसका कोई उपाय नहीं ! अब मैं ग्रंथियाँ काटना चाहता हूँ या इसी प्रयत्न में 
मर जाऊँगा। 
आपकी सनन्‍्तान, 
विवेकानन्द 
पुनशच--महामाया की इच्छा पूर्ण हो ! सैन फ्रैसिस्कों होकर भारत जाने 
का ख़चे मैं जो' से माँगूगा। यदि वह देगी तो शीघ्र ही मैं जापान होते हुए भारत 
के लिए प्रस्थान करूँगा। इसमें एक माह लग जायगा। आज्ञा है कि भारत में काम 
चलाने छायक़ या उसे सुप्रतिष्ठित करने लायक़ दान वहाँ इकट्ठा कर सकूँगा। . . . 
काम की आखिरी अवस्था बहुत ही अंधकारमय और वहुत ही विश्वृंखल 
दिखायी दे रही है---अवश्य मुझे ऐसा ही प्रतीत हो रहा था। किन्तु आप यह 
कदापि न सोचें कि मैं एक क्षण के लिए भी रण छोड़ दूंगा। भगवान्‌ आपको 
आशीर्वाद दें। काम करते करते आखिर रास्ते में मरने के लिए प्रभु मुझे यदि अपने 
छकड़े का घोड़ा भी बनायें, तो भी 'उनकी' इच्छा पूर्ण हो। अभी आपका पत्र पाकर 
मैं अति आनन्दित हूँ, जो मुझे बहुत वर्षो तक नहीं मिला। वाह गुरु की फ़तह ! 
गुरुदेव की जय हो ! ! हाँ, जैसी भी अवस्था क्यों न आये--जगत्‌ आये, नरक 
आये, देवगण आयें, माँ आये--मैं संग्राम में छड़ता ही रहँगा, हार कदापि नहीं 
मानूंगा। रावण ने साक्षात्‌ भगवान्‌ के साथ युद्ध कर तीन जन्म में मुक्तिछाभ 
किया था! महामाया के साथ युद्ध करना तो गौरव की बात है ! 
भगवान्‌ आपका एवं आपके सभी इष्ट-मित्रों का मंगल करे। मैं जितना 
योग्य हूँ, उससे अधिक, अत्यधिक आपने मेरे लिए किया है। 


क्रिश्चिन तथा तुरीयानन्द को मेरा प्यार। 
आपका, 


विवेकानन्द 


(श्रीमती ओलि बुल को लिखित ) 
२२ दिसम्बर, १८९९ 
प्रिय घीरा माता, ही 
आज कलकत्ते के एक पत्र से विदित हुआ कि आपके भेजे हुए 'चेक' वहाँ 
के, हैं में तथा ८ ख्रै 
पहुच गये हैं; उस पत्र में अनेक धन्यवाद तथा कतज्ञता प्रकट की गयी है। 
लन्दन की कुमारी सूटर में छपे हुए पत्र के द्वारा मुझे नव वर्ष का अभिवादन 
भेजा है। मेरा विश्वास है कि आपने उनको जो हिसाव भेजा है, अव तक उन्हें 
वह मिल गया होगा। आपके पते पर सारदानन्द के नाम जो पत्र आये हां, उन्हें 
भेज देने की कृपा करें। 

हाल में मेरा शरीर अस्व॒स्थ हो गया था; इसलिए शरीर मलनेवाले डॉक्टर 
ने रगड़ रगड़कर मेरे शरीर से कई इंच चमड़ा उठा डाला है ! अभी तक मैं 
उसकी वेदना अनुभव कर रहा हूँ। निवेदिता का एक अत्यन्त आश्ाप्रद पत्र मुझे 
मिला है। पंसाडेना में मैं पूर्ण परिश्रम कर रहा हूँ एवं मुझे आशा है कि यहाँ पर 
मेरा कार्य कुछ अंझों में सफल होगा। यहाँ पर कुछ लोग अत्यन्त उत्साही हैं। 
इस देश में “राजयोग” पुस्तक वास्तव में बहुत ही सफल सिद्ध हुई है। मानसिक 
दशा की ओर से यथार्थ में मैं पूर्ण रूप से अच्छा हूँ; इस समय मुझे जो शान्ति प्राप्त 
है, वह पहले कभी भी मुझे प्राप्त नहीं हुई थी। जैसे कि उदाहरणस्वरूप कहा जा 
सकता है कि वक्‍तृता देने से मेरी नींद में किसी प्रकार की हानि नहीं होती है। 
यह निश्चय ही एक प्रकार का छाभ है। कुछ कुछ लिखने का काये भी कर रहा 
हूँ। यहाँ की वक्‍तृताओं को एक संकेतलिपिक ने नोट' किया था। यहाँ लोग 
इनको प्रकाशित कराना चाहते हैं। 

'जो' के पास स्वामी स ने जो पत्र लिखा है, उससे पता चला कि मठ में सव 
कुशलपूर्वेक है एवं कार्य भी अच्छी तरह से चल रहा है। जैसा कि सदा होता रहा 
है, योजनाएँ भी क्रमशः कार्य में परिणत हो रही है। किन्तु मेरा कथन तो यही है 
कि 'सव कुछ माँ ही जानती है।' वे मुझे मुक्ति प्रदान करें तथा अपने कार्य के लिए 
किसी दूसरे व्यक्ति को चुन लें। हाँ, एक वात और है और वह ॒ यह कि गीता में 
फलाकांक्षा छोड़कर काये करने का जो उपदेश दिया गया है, उसके ठीक ठीक मान- 
सिक अम्यास का यथार्थ उपाय क्‍या है--यह मैंने आविष्कृत कर लिया है। ध्यान, 
मन:संयोग तथा एकाग्रता के साधन के सम्बन्ध में मुझे ऐसा ज्ञान प्राप्त हुआ है कि 
उसके अभ्यास से सब प्रकार के कष्ट-उद्गेगों से हम छुटकारा पा सकते हैं। मत को 
अपनी इच्छानुसार किसी स्थल पर केन्द्रित कर रखने के कौशल के सिवाय 
यह और कुछ नहीं है। अस्तु, आपकी अपनी दशा क्या है--वेचारी धीरा 
माता! माँ बनने में यही संकट है, यही दण्ड है ! हम लोग केवल अपनी ही 
बातें सोचते हैं, माता के लिए कभी चिन्तित नहीं होते। आप किस प्रकार 
हैं, आपकी स्थिति कसी है ? आपकी पुत्री तथा श्रीमती ब्रिग्स के क्‍या 
समाचार हैं ? 

तुरीयानन्द सम्भवतः अब तक स्वस्थ हो उठा होगा एवं कार्य में जुट गया होगा | 
वैचारे के भाग्य में केवछ कष्ट है! किन्तु आप इस पर ध्यान न देना। यात- 
नाओं के भोगने में भी एक प्रकार का आनन्द है, यदि वे दूसरों के लिए हों। क्या 
यह ठीक नहीं ? श्रीमती छेगेट कुशलपूर्वक हैं; 'जो' भी ठीक हैं; और वे कह रही 
है कि मैं भी ठीक ही हूँ। हो सकता है कि उनकी वातें ठीक हों। अस्तु, मैं कार्य 

करता हुआ चढा जा रहा हूँ और कार्यो में संछग्न रहता हुआ ही मरना चाहता हुँ--- 
अवश्य ही यदि माँ की यही इच्छा हो। मैं संतुष्ट हूँ । 

आपकी चिरसन्‍्तान, 

विवेकानन्द 


(भगिनो निवेदिता को लिखित) 


४२१, २१वाँ रास्ता, 
लॉस एजिलिस, 
२३ दिसम्बर, १८९९ 
प्रिय निवेदिता, 
वास्तव में मैं चुम्वकीय चिकित्सा-पद्धति (778876८४० ्थगंणछ) से 
क्रमश: स्वस्थ होता जा रहा हूँ। सच बात यह है कि अब मैं अच्छी तरह से हूँ। 
मेरे शरीर का कोई भी यन्त्र कभी नहीं विगड़ा--स्तायुसम्बन्धी दुर्बलता तथा 
अजीर्ण ने ही मेरे शरीर में गड़बड़ी पैदा की थी। 
अब मैं प्रतिदिन या तो भोजन से पहले हो या वाद में कोसो तक टहलने जाता हूँ । 
मैं पूर्णहूप से स्वस्थ हो चुका हूँ और मेरा यह दृढ़ विग्वास है कि मैं ठीक ही रहूँगा। 
अब चक्र घूम रहा है--माँ उसे घुमा रही हैं। उनका कार्य जब तक समाप्त 
नहीं होता, तब तक वे मुझे छोड़ना नहीं चाहतीं---असली वात यही है। 
देशो, इंग्लैण्ड उन्नति की ओर किस प्रकार से अग्रसर हो रहा है। इस खून- 
खराबी के वाद वहाँ के लोगों को इस प्रकार की लगातार लड़ाई, लड़ाई, लड़ाई! 
की अपेक्षा महान एवं श्रेष्ठ वस्तु के चिन्तन का अवकाश प्राप्त होगा। यही हमारे 
लिए सुअवसर है। अब हम पृथक्‌ पृथक्‌ टोली बनाकर कुछ प्रयत्नशील होकर उन्हें 
पकड़ेगे, पर्याप्त मात्रा में घन एकत्र करेंगे एवं उसके वाद भारत के कार्य को भी 
पूर्णझूप से चालू कर देंगे। 
मेरी प्रार्थना है कि इंग्लैण्ड केपकॉलोनी से हाथ धो बैठे; इस प्रकार अपनी 
शक्ति को भारत पर केन्द्रित करने में वह समर्थ हो सकेगा। ये तट-प्रदेश एवं प्राय- 
द्वीप इंग्लैण्ड के लिए किसी लाभ के नहीं--सिवाय इसके कि इंग्लैण्ड इसके झूठे 
गवे से फूछ उठे, जो इसके संचित खून एवं सम्पत्ति दोनों को विनष्ट कर देगा। 
चारों ओर की अवस्थाएँ बहुत कुछ आश्ञात्रद प्रतीत हो रही है; अतः तैयार हो 


जाओ। चारों बहन तथा तुम मेरा स्नेह जानना। 
विवेकानन्द 

(श्रीमती ओलि बुल को लिखित) 


९२१ पश्चिस, २१ वाँ रास्ता, 
लॉस एंजिलिस, 
२७ दिसम्बर, १८९९ 
प्रिय धीरा माता, 

आगामी नववर्ष आपके लिए शुभ हो एवं इसी प्रकार से अनेक वार होता रहे--- 
मेरी यही अभिलाषा है। मेरा स्वास्थ्य पहले की अपेक्षा वहुत कुछ अच्छा है तथा 
कार्य करने लायक़ यथेष्ट शक्ति भी मुझे प्राप्त हो गयी है। अब मैंने कार्य भी प्रारम्भ 
कर दिया है तथा सारदानन्द को कुछ रुपये---१३ ००० रुपये---क्रानूनी कार्यवाही के 
लिए भेज दिये हैं। आवश्यकता पड़ने पर और भी भेज दूँगा। तीन सप्ताह से 
सारदानन्द का कोई समाचार नहीं मिला है; और आज सूर्योदय से पूर्व मैंते एक 
दुःस्वप्त देखा है। मैं वीच वीच में वेचारे वालकों के साथ न जाने कितना कठोर 
व्यवहार करता हूँ ! फिर भी ऐसे आचरणों के वावजूद भी वे यही जानते हैं कि 
मैं ही उनका सर्वोत्तम मित्र हूँ। 

“राजयोग ' एवं महाराज खेतड़ी के द्वारा प्राप्त जो ५०० पौण्ड से कुछ अधिक 
रकम मैंने स्टर्डी के पास रख छोड़ी थी, वह श्री छेगेट पा चुके हैं। अब श्री लेगेट 
के पास मेरे क़रीब एक हजार डालर हो गये हैं। यदि मैं मर जाऊँ, तो कृपया यह 
रक्षम मेरी माँ के पास भेज दीजियेगा। तीन सप्ताह पूर्व मैंने उनको तार द्वारा 
यह सूचित कर दिया है कि मैं अब सम्पूर्णरूप से स्वस्थ हो चुका हूँ। मुझे यदि और 
अधिक अस्वस्थ न होना पड़े, तो जैसा स्वास्थ्य इस समय है, उसीसे कार्य चलता 
रहेगा। मेरे लिए आप क़तई चिन्तित न हों; पुर्ण उद्यम के साथ मैं कार्य में जुट 
गया हूँ। 

मुझे दुःख है कि मैं अन्य कोई कहानी नहीं लिख सका हूँ। उसके अलावा 
मैंने और भी कुछ कुछ लिखा है एवं प्रतिदिन ही कुछ लिखने की आशा रखता हूँ। 
पहले की अपेक्षा इस समय मैं अधिक शान्ति का अनुभव कर रहा हूँ तथा यह समझ 
गया हूँ कि इस शान्ति को स्थायी बनाये रखने का एकमात्र उपाय दूसरों को शिक्षा 
प्रदान करना है। कार्य ही मेरे लिए एकमात्र सेफ्टी वाल्व' (व्यर्थ गैस निकाल कर 
यन्त्र की रक्षा करने का द्वार) है। मुझे कुछ परिष्कृत मस्तिष्कवाले व्यक्तियों की 
आवश्यकता है, जो कि उद्यम से कार्य करने के साथ ही साथ मेरे आनुपंगिक समस्त 
वष्यों की भी देखभाल कर सकें। भारत में ऐसे लोगों की खोज के लिए बहुत 
समय नष्ट होने का मुझे डर है; और यदि ऐसे लोग वहाँ प्राप्त भी हों, तो 
उन्हें किसी पाश्चात्यवासी से शिक्षा लेना उचित है। साथ ही मेरे लिए कार्य 


४०१ पत्रावली 


सम्पन्न करता तभी सम्भव होता है, जब कि मुझे पूर्णतया अपने ही पैरों पर खड़ा 
होना पड़ता है। एकाकी अवस्था में मेरी शक्ति का विकास अधिक होता है। 
माँ की इच्छा भी मानो ऐसी ही है। 'जो' का यह विश्वास है कि माँ के हृदय में 
अनेक वड़ी बड़ी योजनाएँ है--मैं चाहता हूँ कि उसकी धारणा सत्य हो। जो* 
तथा निवेदिता मानो वास्तव में भविष्यद्रष्टा बनती जा रही है। मैं केवल इतना 
ही कह सकता हूँ कि मैंने अपने जीवन मे जो कुछ कप्ट उठाये है, जो कुछ यातनाएँ 
सही है---वे सब आननन्‍्दपूर्ण आत्मत्याग में परिणत होंगी, यदि माँ पुनः भारत की 
ओर दृष्टिपात करें। 

कुमारी ग्रीनस्टिडल ने मुझे एक अत्यन्त सुन्दर पत्र लिखा है--उसका अधि- 
कांश भाग आप से सम्बन्धित है। तुरीयावन्द के वारे में उनकी घारणा भी उच्च 
है। तुरीयानन्द से मेरा प्यार कहें। मुझे विश्वास है कि वह अच्छी तरह से कार्य 
सम्पादन कर सकेगा। उसमें साहस तथा घेर्य है। 

मैं शीघ्र कार्य करने के लिए कैलिफ़ोनिया जा रहा हूँ। कैलिफ़ोनिया छोड़ते 
समय तुरीयानन्द को मैं वहाँ पर बुला लूँगा और उसे प्रशान्त महासागर के किनारे 
पर कार्य में जुटा दूँगा। मेरी यह निश्चित धारणा है कि वहाँ एक विशाल कार्यक्षेत्र 
है। राजयोग” नामक पुस्तक यहाँ पर बहुत ही प्रचलित है, ऐसा भान होता है। 
कुमारी ग्रोनस्टिडल को आपके मकान में वहुत शान्ति मिली है, एवं वे आनन्‍्द- 
पूर्वक हैं। इससे मुझे अत्यन्त खुशी हुई। दिनोंदिन सब विषयों में उन्हें सुविवा 
प्राप्त हो। उनमें अपूर्व कार्यदक्षता तथा उद्यम है। 

जो' ने एक महिला-चिकित्सक का आविष्कार किया; वे शरीर मलकर 
चिकित्सा करती हैं। हम दोनों ही उनके चिकित्साबीन है। जो' का यह छ्ष्याल 
है कि उन्होंने मुझे बहुत कुछ चंगा कर दिया है। और उसका खुद का भी यह दावा 
है कि उस पर भी चिकित्सा का अलौकिक प्रभाव हुआ है। विचित्र चिकित्सा के 
फलस्वरूप अथवा कैलिफ़ोनिया के वजन! (०2०४९) के कारण या वर्तमान 
ग्रहदशा दूर हो जाने की वजह से, चाहे जो भी कुछ कारण हो, मैं स्वस्थ हो 
रहा हूँ। भरपेट भोजन के वाद तीन मील पैदल घूमना निस्सन्देह एक वहुते बड़ी 
वात है ! 
ओलिया को मेरा हार्दिक स्नेह तथा आश्यीर्गाद दें तथा डा० जेम्स एवं वोस्टन 
के अन्यात्य बन्बुओं से मेरा प्यार कहें। 


आपकी चिरसन्तान, 
विवेकानन्द 


शव ८ 

(कुमारी मेरी हेल को लिखित) 
द्वारा श्रीमती ब्लाजेट, 
९२१ पश्चिम, २१ वीं स्ट्रीट, 
लॉस एंजिलिस, 
२७ दिसम्बर, १८९९ 
प्रिय मेरी, 
क्रिसमस और नव वर्ष तुम्हारे लिए सुख तथा उल्लासपूर्ण हों और इन्हीं जैसा 
तुम्हारा जन्मदिन वार-वार आवे। ये सब शुभकामनाएँ, प्रार्थनाएँ तथा वधाः 
तुम्हें एक साँस में भेज रहा हूँ। तुम जानकर प्रसन्न होगी कि मैं स्वस्थ हो गया हैं। 
डॉक्टर कहते है कि यह केवल वदहज़मी थी, हृदय या गुर्दे की खराबी नहीं; अब 
कुछ नही है। और अव मैं दिन में तीन मील तक घूमता हँ--वह भी डट कर.भोजन 
कर लेने के वाद ! 
ज़रा सोचो तो, जिस व्यक्ति ने मेरा इलाज किया वह मेरे घूम्रपान करने पर 
वल देता है! अतः मैं ठाठ से वृश्नपान कर रहा हूँ और इससे मुझे आराम ही है। 
स्पष्ट रूप से कहूँ तो यह घवराहूट आदि सब अजीर्ण के कारण ही थी और कुछ नहीं । 
- «मैं काम भी कर रहा हूँ; पर कठिन परिश्रम नहीं; लेकिन फिर मुझे इसकी 
परवाह भी नहीं, इस वार मैं पैसा पैदा करता चाहता हूँ। यह सब मार्गट से कह 
देना, विशेषकर धूम्रपानवाली वात। तुम जानती हो मेरा इछाज कौन कर रहा 
है? कोई डाक्टर नहीं, कोई 'क्रिश्चिचन साइंस हौलर' (0ाफपरैश्ञा उलंटा०८ 
76७6०) नहीं, वल्कि एक महिला 'मैंगनेटिक हीलर' (उ्ा87८४८ ॥९०)८7) 
जो जितनी वार मेरा इलाज करती हैं, उतनी वार मझे लगता है कि मेरी चमड़ी 
छिल गयी। वे चमत्कार करती हे--केवल घर्पण द्वारा आपरेशन करती छह 
यहाँ तक आन्तरिक आपरेशन भी, जैसा कि उनके मरीज मझे बताते हैं! 
काका रात हा गई हैं। मुझे मार्गट, हैरियट, ईसावेल तथा मदर चर्च 
को अहूग अछग पत्र लिखना छोड़ना पड़ेंगा। आवा काम तो इच्छा से ही पूरा 
हा जाता हैं। वे सब जानती हैं कि मैं उन्हें कितने उत्कट रूप से चाहता हें। अत 
इस समय तुम मेरे लिए माध्यम वन जाओ और उन तक नव वर्ष का मेरा संदेश 
पहुँचा दो। 
यहाँ जाड़ा बिल्कुल उत्तर भारत जैसा है, अलवत्ता कभी कभी दिन थोड़े 
गरम हो जाते हैं। गुठ्ाव भी यहाँ हैं और सुन्दर ताड़ भी। खेतों में जौ की फ़मल 
जड़ी है; यहाँ जिस काटेज में मैं रहता हूँ, उत्तके चारों ओर गलाव और दसरे कई 
फूल लगे हूँ। मेरी मेज़वान श्रीमती ब्छाजेट शिकागों की महिला हँ---मोटी, 

बूढ़ी और अत्यन्त हाजिरजवाब ! शिकागो में उन्होंने मेरा व्याल्यान सुना था 
और मेरे प्रति मातृवत्‌ व्यवहार करती हैं। 

मुझे अत्यन्त खेद है कि अंग्रेज़ों वे दक्षिणी अफ्रीका में एक तातार को पकड़ 
लिया। तम्वू के बाहर ड्यूटी पर तैनात एक सैनिक ने चिल्लाकर कहा कि उसने 
एक तातार को पकड़ लिया है। उसे अन्दर ले आओ“--तम्वू के भीतर से 
हुक्म आया। “वह नहीं आयेगा--संतरी ने उत्तर दिया। “तब तुम खुद चले 
आओ दुवारा हुक्म सुनाई दिया। “वह मुझे भी आने नहीं देता।” इसीसे 
मुहावरा बना तातार पंकड़ना'। तुम कोई न पकड़ना। 

इस समय मैं प्रसन्न हु और आशा करता हूँ कि शेष जीवन ऐसा ही रहूँगा। 
इस समय तो मैं 'क्रिस्चियन साइंस” की मनःस्थिति में हुँ--कुछ भी बुरा नहीं है, 
और प्रेम ही सब चालों में तुर्पंचाल।' 

अगर मैं प्रचुर घन अर्जित कर सकता, तो मुझे बड़ी खुशी होती। कुछ तो कर 
भी रहा हुं। मार्गट से कहो कि मैं काफ़ी रुपया पैदा करने जा रहा हूँ और जापान, 
हॉनॉल्लू, चीन और जावा होते हुए घर वापस जा रहा हूं। जल्दी रुपया कमाने 
के लिए यह एक उत्तम स्थान है, सैन फ्रानूसिस्कों इससे भी अच्छा है। क्‍या 
उसने कुछ रुपया कमाया ? 

तुम्हें करोड़पति नहीं मिलता ? क्‍यों नहीं तुम आधे या चौथाई करोड़ से शुरू 
करतीं ? कुछ भी न होने से कुछ होना अच्छा है। हमें तो रुपया चाहिए, फिर वह्‌ 
मिशिगन झील में जाय, हमें कोई आपत्ति नहीं। अभी उस दिन यहाँ हल्का भूकम्प 
आया था। मुझे आशा है यह शिकागो भी गया है और वहाँ ईसावेल के घर-घरौदे 
उलट-पुलट कर रख दिये हैं। काफ़ी देर हो रही है। मुझे जँभाई आ रही है 
इसलिए यहीं छोड़ता है। विदा। आशीर्वाद तथा स्नेह सहित--- 

विवेकानन्द 


(श्रीमती ओलि वुल को लिखित) 
१७ जनवरी, १९०० 
प्रिय घीरा माता, 
सारदानन्द के लिए प्रेषित कागजात के साथ आपका पत्र मिला; उसमें कुछ 
सुसंवाद भी है। इस सप्ताह में और भी कुछ सुसंवाद पाने की आशा में हूँ। आपने 
अपनी योजनाओं के सम्बन्ध में कुछ भी तो नहीं लिखा है। कुमारी ग्रीवस्टिडल 
ने मुझे एक पत्र लिखकर आपके प्रति अपनी गम्भीर कृतज्ञता प्रकट की है--ऐसा 
कौन है जो आपके प्रति कृतज्ञता प्रकट किये बिना रह सकता है? आशा है कि 
आजकल तुरीयानन्द भली भाँति काये में संलग्न होगा। 


. 

सारदानन्द को २००० रु० भेजने में समर्थ हो सका हूं। इसमें कुमारी 
मैव्लिऑड एवं श्रीमती छेगेट सहायक सिद्ध हुईं; अधिकांश उन लोगों द्वारा दिया गया 
है, शेपांश व्याख्यान से प्राप्त हुआ। यहाँ पर अथवा अचन्यत्र कहीं वक्‍तुता के द्वारा 
विशेष कुछ होने जाने की मुझे कोई आशा नहीं है। उसमें मेरा व्ययनिर्वाह भी नहीं 
होता है। केवल इतना ही नही, पैसा देने की सम्भावना के कारण कोई भी दिखाई 
नहीं देता है। इस देश में वक्‍तृता के क्षेत्र का उपयोग विशेष रूप से किया गया है 
और लोगों में वक्‍तृता सुनने की भावना समाप्त हो चुकी है। 

निस्सन्देह मेरा स्वास्थ्य अच्छा है। चिकित्सक की राय में मैं कहीं भी जाने 
के लिए स्वच्छन्द हूँ; निदान चलता रहेगा, और मैं कुछ ही महीनों में पूर्ण- 
तया स्वस्थ हो जाऊंगा। वह इस बात पर दृढ़ है कि मैं ठीक हो चुका हूँ; शैप 
कमियाँ प्रकृत्या पूरी हो जायँगी। खासकर स्वास्थ्य सुधारने के लिए ही मैं यहाँ 
पर आया था और उसका सुफल मुझे प्राप्त हुआ है। साथ साथ २००० ₹० भी मिले, 
जिससे कानूनी कार्यवाहियों का खर्च भी सँभल गया। अब मुझे ऐसा प्रतीत हो 
रहा है कि वक्‍तुता-मंच पर खड़े होने का मेरा कार्य समाप्त हो चुका है; उस प्रकार 
के कार्यो द्वारा अपना स्वास्थ्य नष्ट करना अब मेरे छिए आवश्यक नहीं है। 

अव मुझे यह स्पष्ट दिखायी दे रहा है कि मठ सम्बन्धी सारी चिन्ताओं से मुझे 
अपने को मुक्त करना होगा और कुछ समय के लिए माँ के पास जाता होगा। 
मेरी वजह से उन्होंने बहुत कष्ट उठाया। उनके अन्तिम दिन को व्यवघान रहित 
बनाने के लिए मुझे प्रयत्त करना चाहिए। क्या आप जानती हैं कि महान्‌ शंकराचार्य 
को भी ठीक ऐसा ही करना पड़ा था? माँ के कुछ अन्तिम दिनों में उनको भी 
अपनी माँ के पास छौटता पड़ा था। मैं इसको स्वीकार करता हूँ, मैं आत्मसमर्पण कर 
चुका हूँ। सदा से अधिक इस समय मैं शान्त हूँ। केवछ आधिक दृष्टि से ही कुछ 
कठिनाई है। हाँ, भारतीय छोग कुछ ऋणी भी हैं। मैं मद्रास तथा भारत के कुछ 
मित्रों से प्रयत्त कछँगा। अस्तु, मुझे अवद्य प्रयत्न करना चाहिए, क्योंकि मुझे यह 
पृर्वाभास हो चुका है कि मेरी माँ अव अधिक दिनों तक जीवित न रह सकेंगी। 
इस प्रकार के सर्वश्रेष्ठ त्याग का आह्वान भी मुझे मिल रहा है कि उच्चाभिलापा, 
नेतृत्व तथा यशाकांक्षाओं को मुझे त्यागना होगा। मेरा मन इसके लिए भ्रस्तुत 
है तथा मुझे यह तपस्या करनी होगी। छेगेट के पास के एक हजार डालर, और 
यदि कुछ अधिक एकत्र किया जा सके, आवश्यकता पड़ने पर काम चलाने के छिए 
पर्याप्त होंगे। क्या आप मुझे भारत वापस भेज देंगी ? मैं हर क्षण तत्पर हूं। 
मुझसे मिले विना फ्रांस व जायेँ। अब मैं कम से कम जो! एवं निवेदिता के 
कल्पना-विलासों की तुलना में व्यावहारिक वन गया हैं। मेरी ओर से वे अपनी 

कल्पनाओं को रूप प्रदान करें--मेरे निकट अब उनका स्वप्नों से अधिक कोई मूल्य 
नहीं है। मैं, आप, सारदानन्द एवं ब्रह्मानन्द के नाम से मठ की वसीयत कर देता 
चाहता हूँ। ज्यों ही सारदानन्द के यहाँ से कागजात मेरे पास आ जायेंगे, मैं यह कर 
दूंगा। तव मुझे छुट्टी होगी। मैं चाहता हूँ विश्वाम, एक मुट्ठी अन्न, कुछ एक पुस्तकें तथा 
कुछ विद्वत्तापूर्ण कार्य। माँ! अब मुझे यह प्रकाश स्पष्ट रूप से दिखा रही हैं। इतना 
अवश्य है कि उन्होंने सर्वप्रथम इसका आभास आपको ही दिया था। किन्तु उस समय 
'मुझे विश्वास नहीं हुआ था। किन्तु फिर भी अब यह स्पष्ट है कि १८८४ में अपनी माँ 
को छोड़ना एक महान्‌ त्याग था और आज अपनी माँ के पास लौट जाना उससे भी 
बड़ा त्याग है। शायद माँ की यही इच्छा है कि प्राचीन काल के महान्‌ आचार्य 
की भाँति मैं भी कुछ अनुभव करूँ, है न यह बात ? मैं अपनी अपेक्षा आपकी परि- 
चालत़ा में अधिक विश्वास रखता हूँ। जो एवं निवेदिता के हृदय महान्‌ हैं; किन्तु 
मेरे परिचालनाथ माँ! अब आपको प्रकाश भेज रही हैं। क्या आप प्रकाश देख रही 
हैं? आप् क्‍या परामश देती है? कम से कम मुझे विना घर भेजे आप इस देश से 
बाहर मत जाइए। 

मैं तो केवल एक व्च्चा हूँ; मुझे कौन सा कार्य करना है ? मैं अपना अधिकार 
आपको सौप रहा हूँ। मुझे यह दिखायी दे रहा है। वक्‍तृता-मंच से अब वाणी प्रचार 
करना मेरे लिए सम्भव नहीं है। यह बात किसीको मत वतायें--यहाँ तक कि जो' 
को भी नहीं। इससे मैं आनन्दित ही हूँ। मैं विश्राम चाहता हूँ। मैं थक गया 
हूँ, ऐसी बात नही है; किन्तु अगला अध्याय होगा--वाक्य नहीं, किन्तु अछोकिक 
स्पशे, जैसा कि श्री रामकृष्ण देव का था। शब्द” आपके पास चले गये हैं और 
आवाज' निवेदिता के यहाँ। अब मुझमें ये नहीं है। मैं प्रसन्न हूँ। मैं समपित हो 
चुका हूँ। केवल मुझे भारत में ले चलिए, क्या आप नहीं ले चलेगी ? माँ" आपको 


ऐसा करने के लिए प्रेरित करेंगी, मैं निश्चित हूँ 
आपकी चिरसनन्‍्तान 


विवेकानन्द 


(भगिनों निवेदिता को लिखित ) 
लॉस एंजिलिस, कैलिफ़ोनिया, 
२४ जनवरी, १९०० 


प्रिय निवेदिता, 
मुझे लूगता है कि मैं जिस शान्ति और विश्राम की खोज में हूँ, वह मुझे कभी प्राप्त 


नहीं होगा। फिर भी महामाया दूसरों का--कम से कम मेरे स्वदेश का--मेरे 
द्वारा कुछ कल्याण करा रही हैं; और इस उत्सर्ग के भाव का अवलम्बन कर 


विवेकामनन्द साहित्य ४०६ 


अपने भाग्य के साथ समझौता करना बहुत कुछ सरल है। हम सभी अपने अपने 
भावों में आत्म-वलिदान कर रहे हैं। महापुजत हो रहा है--एक महान्‌ 
वलिदान के विंना और किसी प्रकार से इसका कोई अर्थ नहीं निकलता है। जो 
स्वेच्छापूर्वक अपने मस्तक आगे वढ़ा देते हैं, वे अनेक यातनाओं से मुक्ति पा जाते 
हैं। और जो बाबा उपस्थित करते हैं, उन्हें वलपू बंक दवाया जाता है एवं उनको कप्ड 
भी अधिक भोगना पड़ता है। मैं अब स्वेच्छा से आत्मसमर्पण करने के लिए कटिवड्ध हूँ। 
. उुम्हारा, 
विवेकानन्द 
(भगिनी निवेदिता को लिखित) 
कुमारी मिड्‌ का मकान, 
४४७, डगलस बिल्डिंग, 
लॉस एजिलिस, कैलिफ़ोनिया, 
१५ फ़रवरी, १९०० 
प्रिय निवेदिता, 
तुम्हारा--का पत्र आज मुझे पँसाडेना में प्राप्त हुआ। मालूम होता है कि 
जो! तुम्हें शिकागो में नहीं मिल सकी; किन्तु न्यूयार्क से उन छोगों का कोई समा- 
चार मुझे अभी तक प्राप्त नहीं हुआ है। इंग्लैण्ड से बहुत से अंग्रेजी समाचार-पत्र 
मुझे प्राप्त हुए हैं--लिफ़ाफ़े पर एक पंक्ति में मेरे प्रति शुभेच्छा प्रकट की गयी है. 
एवं उस पर एफ़० एच० एम० के दस्तखत हैं। उनमें विशेष जरूरी चीज़ कुछ भी 
नहीं थी। कुमारी मूलर को मैं एक पत्र लिखना चाहता था; किन्तु मुझे उनका 
पता नहीं मालूम है। साथ ही मुझे यह डर भी हुआ कि कहीं पत्र लिखने से वे भय- 
भीत न हो उठे! 
इसी वीच श्रीमती लेगेट ने मेरी सहायता के लिए दस साल तक वापिक १०० 
डालर के हिसाव से अनुदान की योजना प्रारम्भ कर दी तथा सन्‌ १९०० के 
लिए १०० डालर देकर उसने इस सूची में सबसे पहले अपना नाम लिखाया, 
दो व्यक्ति उन्होंने इसके लिए और भी ढूंढ़े हैं। फिर मेरे सब मित्रों के पास उन्होंने 
इसमें सम्मिलित होने के लिए पत्र लिखना प्रारम्भ कर दिया। जब वे श्रीमती 
मिलर को लिखती रहीं, मैं शममिन्दा हो गया। किन्तु मेरे जानने के पहले उन्होंने 
लिखा था। एक बहुत ही नम्न किन्तु उत्साहहीन पत्र, मेरी के द्वारा लिखा हुआ, 
श्रीमती हेल के यहाँ से उसे मिला, जिसमें उसने मेरे प्रति अपने स्नेह का विश्वास 
दिलाते हुए अपनी असमर्थता प्रकट की थी। श्रीमती हेल एवं मेरी अप्रसन्न हैं, 
ऐसा मुझे डर है। लेकिन इसमें मेरा कुछ भी दोप नहीं है ! ! 

श्रीमती सेवियर के पत्र से मुझे यह विदित हुआ कि कलकत्ते में निरंजन 
अत्यन्त वीमार पड़ गया है--पता नहीं, उसका शरीरान्त हो गया है या नहीं। 
अस्तु, निवेदिता, अब मैं नितान्त कठोर वन चुका हूँ---पहले की अपेक्षा मेरी 
दृढ़ता बहुत कुछ बढ़ चुकी है--मेरा हृदय मानो लोहे की पत्तियों से जड़ दिया गया 
है। अब मैं संत्यास जीवन के समीप पहुँचता जा रहा हूँ। दो सप्ताह से सारदानन्द 
के यहाँ से मुझे कोई भी समाचार नहीं मिला। मुझे प्रसन्नता है कि तुम कहानियाँ 
पा गयीं; अगर उचित समझो तो फिर से लिख डालो। उनको प्रकाशित करा दो, 
अगर कोई ऐसा मिल सके। उससे प्राप्त रक़म अपने कार्य में लगाओ। मुझे कोई 
ज़रूरत नहीं है। मैं अगले सप्ताह में सैन फ्रैसिस्को जा रहा हूँ; आशा है कि वहाँ 
पर मुझे सुविधाएँ प्राप्त होंगी। जब अगली बार मेरी से मिलो, तो उससे कहो कि 
श्रीमती हेल की सालाना १०० डालर की सहायता से मुझे कुछ नहीं करना है। 
उन लोगों का मैं बहुत कतज्न हूँ। 

डरने की कोई वात नहीं है--तुम्हारे विद्यालय के लिए धन अवश्य प्राप्त 
होगा, इसमें कोई सन्‍्देह नहीं है। और यदि कदाचित्‌ घन न मिले, तो उससे हानि 
ही क्या है ? माँ" जानती है कि किस रास्ते से वे ले जाना चाहती है। वे चाहे जिस 
रास्ते से ले जाये, सभी रास्ते समान हैं। मुझे यह पता नहीं है कि मैं शी प्र ही पूर्वे 
की ओर जाऊँगा अथवा नहीं) यदि जाने का सुयोग मिला तो मैं निश्चित ही 
इण्डियाना जाऊँगा। 

इस' प्रकार के अन्तर्जातीय मिलन का उद्देश्य महान्‌ है--जैसे भी हो 
सके तुम उसमें अवश्य सम्मिलित हो; और यदि तुम माध्यम वनकर कुछ 
भारतीय महिला-समितियों को उसमें सम्मिलित कर सको, तो और भी 
अच्छा है। . . . 

कुछ परवाह नहीं है, हमें सब कुछ सुविधाएं ग्राप्त होंगी। यह युद्ध ज्यों ही 
समाप्त हो जायगा, तत्क्षण हम इंग्लेण्ड पहुँच जायेंगे एवं वहाँ जोरशोर से कार्य 
करने का प्रयत्न करेंगे--ठीक है न ? स्थिरा माता' को क्‍या कुछ लिखा जाय ? 
यदि उन्हें लिखना तुम्हें उचित प्रतीत हो, तो उनका पता मुझे भेज देना। उसके 
बाद क्या उन्होंने तुमको कोई पत्र लिखा है ? 

कठोर एवं कोमरू, सभी छोग ठीक हो जायँंगे--घैर्य बनाये रखो। ये जो 
तुम्हें विविध अनुभव प्राप्त हो रहे हैं, मैं तो इसे ही पसन्द करता हूँ। मुझे भी शिक्षा 
मिल रही है। जिस समय हम कार्य करने के लिए उपयुवत सिद्ध होंगे, ठीक उसी 


! पूर्व अर्थात्‌ च्यूयाके की ओर। 

समय घन और लोग अपने आप हमारे समीप आ पहुँचेंगे ! इस समय मेरी स्नायु- 
प्रधान प्रकृति एवं तुम्हारी भावनाएँ आपस में मिल जाने से गड़वड़ी हो सकती है। 
इसीलिए माँ मेरी स्नायुओं को घीरे घीरे आरोग्य प्रदान कर रही हैं और तुम्हारी 
भावनाओं को भी झान्‍त करती जा रही हैं! फिर हम अग्रसर होंगे, इसमें सन्देह 
ही कया है। अब अनेक महान्‌ कार्य सम्पन्न होंगे---यह निश्चित जानना। अब हम 
प्राचीन देश यूरोप के मूलाबार तक को हिला डालेगे। 

मैं क्रशः शान्त तथा घीर बनता जा रहा हँ---चाहे जो भी कुछ क्‍यों न हो, 
मैं प्रस्तुत हें। भव की वार इस प्रकार से कार्य में जुट जायेंगे कि उसके पग पग पर 
हमें सफलता प्राप्त होगी--एक भी प्रयास व्यर्थ नहीं होगा--यही भेरे जीवन 
का अग्रिम अध्याय है। मेरा स्नेह जानना। 


विवेकानन्द . 
पुनश्च--चुम अपना वर्तमान पता लिखना। 
वि० 
( श्रीमती ओलि बुर को लिखित ) 
लॉस एंणिलिस, 


१५ फ़रवरी, १९०० 
प्रिय घीरा माता, 
यह पत्र आपको जब प्राप्त होगा, उससे पहले ही मैं सैत फ्रांसिस्को रवाना हो 
जाऊँगा। कार्य के सम्बन्ध में आपको सव कुछ विदित ही है। मैने कोई विशेष 
कार्य नहीं किया है; किन्तु प्रतिदित मेरा हृदय--देह एवं मन दोनों ही--अधिक- 
तर सवल्‍ू वनता जा रहा है। किसी किसी दिन मुझे ऐसा प्रतीत होता. है कि मैं 
सव कुछ वरदाज्तत कर सकता हूँ और सब प्रकार के दु:खों को भी सहन कर सकता 
हैं। कुमारी मूलर ने जो कागज्ञ का वण्डल भेजा था, उसमें कोई उल्लेखनीय कागज 
नहीं था। उनका पता न जानने के कारण मैंने उन्हें कुछ नहीं लिखा, इसके अछावा 
मुझ डर भी था। 
अकेले रहने पर ही में अधिक अच्छी तरह से कार्य कर सकता हैँ; और जब 
मैं सम्पूर्णतः निःसहाय रहता हूँ, तभी मेरे देह एवं मन सबसे अधिक अच्छे रहते हैं ! 
जब में अपने गुरुभाइयों को छोड़कर आठ वर्ष तक अकेला रहा था, तब कभी एक 
दिन के लिए भी मैं बीमार नहीं पड़ा था। अब पुनः अकेला रहने के लिए प्रस्तुत हो 
रहा हूँ ! यह निःसन्देह एक भाश्चय की बात है। किन्तु माँ मुझे उसी प्रकार रखना 
चाहती हैं---जैसे कि 'जो” कहती है अकेले गैण्े की तरह घूमना अभीष्ट है। . . « 

वेचारे तुरीयानन्द को न जाने कितना कष्ट उठाना पड़ा है, किन्तु उसने मुझे कुछ 
भी नहीं लछिखा--वह नितान्त सरलहृदय तथा भोलाभाला है। श्रीमती सेवियर 
के पत्र से मालूम हुआ कि बेचारा निरंजनानन्द कलकत्ते में इतना अधिक बीमार 
हो गया है कि अब तक वह जीवित है अथवा नहीं, यह भी नहीं कहा जा सकता। 
हाँ एक वात और है, सुख-दुःख दोनों ही आपस में हाथ पकड़कर चलना पसन्द 
करते हैं। यह एक अद्भुत घठना है। वे मानो एक शृंखला बाँघकर चलते हैं। 
मेरी बहन के पत्र से विदित हुआ कि उसने जिस कन्या को पाछा था, उसका देहान्त 
हो गया। भारत के भाग्य में मानो दुःख ही दुःख लिखा हुआ है। ठीक है, ऐसा 
ही होने दो ! सुख-दुःख में अब किसी प्रकार की प्रतिक्रिया मुझमें नहीं होती ! 
इस समय मानो मैं छोहे जैसा वन चुका हँ। होने दो--माँ' की इच्छा ही पूर्ण हो ! 
गत दो वर्षो से मैंने जो अपनी दुर्वलता का परिचय दिया है, तदर्थ मैं अत्यन्त 
ही लूज्जित हूँ। उसकी समाप्ति से मुझे खुशी है। 
आपकी चिरस्नेहावद्ध सन्तान, 


विवेकानन्द 

(कुमारी मेरी हेल को लिखित) 
पँसाडेना, 
२० फ़रवरी, १९०० 


प्रिय मेरी, 

श्री हेल की मृत्यु के दुखद समाचार के साथ तुम्हारा पत्र मुझे कल मिला। मैं 
दुःखित हूँ, क्योंकि मठ-जीवन की शिक्षाओं के वावजूद भी हृदय की भावनाएँ 
बनी रहती है; और फिर जिन अच्छे लोगों से मैं जीवन में मिला उनमें श्री हेल 
एक उत्कृष्ट व्यक्ति थे। निस्सन्देह तुम्हारी स्थिति दुःखपूर्ण तथा दयनीय है; और 
यही हाल मदर चर्च' का और हैरियट तथा बाक़ी छोगों का भी है, खासकर जब 
कि अपने तरह का यह पहला दुःख तुम लोगों को मिला है, ठीक है न ? मैं तो कई 
को खो चुका हूँ, वहुत दुःख झेल चुका हूँ और विचित्र वात है कि किसीके गुज़र जाने 
के बाद दुःख यह सोचकर होता है कि हम उस व्यक्ति के प्रति काफ़ो भले नहीं रहे। 
जव मेरे पिता मरे, तव मुझे महीनों तक कसक बनी रही, जब कि मैं उनके प्रति 
अवज्ञाकारी भी था। 

तुम बहुत आज्ञाकारी रही हो। और यदि तुम्हारे मन में इस प्रकार की वातें 
आती हैं, तो वह शोक के कारण ही। 

मुझे लगता है मेरी कि जीवन का वास्तविक अर्थ तुम्हारे लिए अभी ही खुला 

, है। हम लाख अध्ययन करें, व्याख्यान सुनें और रूम्वी-चौड़ी बातें करें, पर बयाये 

शिक्षक और आँख खोलनेवाला तो अनुभव ही है! यह जैसा है, उसी रूप में उत्तम 
है। सुख और दुःख से हम सीखते हैं। हम नहीं जानते कि ऐसा क्‍यों है, पर हम 
देखते है कि ऐसा है और यही पर्याप्त है। मदर चर्च” को तो अपने धर्म से आश्वा- 
सन मिलता है। काश, हम सभी निविध्न रूप से सुस्वप्त देख सकते। 

तुम अभी तक जीवन में छाँह पाती रही हो। मैं तो सारे समय तेज घाम में 
जलता और हाँफता रहा हूँ। अब एक क्षण को तुम्हें जीवन के इस दूसरे पक्ष की 
झलक मिली है। पर मेरा जीवन इस तरह के लूगातार आधघातों से बना है, सैकड़ों 
गुने गहरे आघातों से और वह भी निर्धनता, छल और मेरी अपनी मूर्खता के 
कारण ! निराशावाद ! तुम समझोगी कि कैसे यह आ दबवोचता है। खेर, मैं 
तुमसे क्या कहूँ मेरी ? तुम इस तरह की सब वातें जानती हो। मैं केवल इतना ही 
कहता हँ---और यह सत्य है--कि यदि दुःख का विनिमय संभव हो और मेरा मन 
हर्ष से परिपूर्ण हो तो मैं अपना मन तुमसे हमेशा हमेशा के लिए वदलू लूं। जगन्माता 
इसे अच्छी तरह जानती हैं। 


तुम्हारा भाई, 
विवेकानन्द 
(स्वामी अखण्डानन्द को लिखित) 
३ तत्‌ सत्‌ 
कैलिफ़ोर्निया, 


२१ फ़रवरी, १९०० 

कल्याणवरेषु, 
तुम्हारा पत्र पाकर और विस्तारपूर्वक सब समाचार पढ़कर मुझे अति हर्ष 
हुआ। विद्या और पाण्डित्य वाह्य आडम्बर हैं और वाह्य भाग केवल चमकता है; 
परन्तु सब शक्तियों का सिंहासन हृदय होता है। ज्ञानमय, शक्तिमय तथा कर्ममय 
आत्मा का निवासस्थान मस्तिष्क में नहीं वरन्‌ हृदय में है। शर्त चेंका च हृदयस्य 
नाइूय:--हृदय की नाड़ियाँ एक सौ एक हैं, इत्यादि। मुख्य नाड़ी का केद्द जिसे 
संवेदक समूह (5शपर0०9८४८ इ०ण879) कहते हैं, हृदय के निकट होता है; 
और यही आत्मा का निवास दुर्ग है। जितना अधिक तुम हृदय का विकास कर 
सकोगे, उतनी अधिक तुम्हारी विजय होगी। मस्तिष्क की भाषा तो कोई कोई ही 
समझता है, परन्तु हृदय की भाषा, ब्रह्मा से लेकर घास के तिनके तक सभी समझ 
सकते हैं। परन्तु हमें अपने देश में तो ऐसे छोगों को जाग्नत करना है, जो मृतप्राय 
हैं। इसमें समय लगेगा, परन्तु यदि तुममें असीम धीरज और उद्योगञ्क्ति है, तो 
सफलता निश्चित रूप से ही प्राप्त होगी। इसमें तनिक भी चुटि नहीं हो सकती | 

अंग्रेज कर्मचारियों का क्या दोप है? क्‍या वे परिवार, जिनकी अस्वाभाविक 
निर्देयता के बारे में तुमने लिखा है, भारत में अनोखे हैं? या ऐसों का बाहुलय है ? 
पुरे देश में यहु एक ही कथा है। परल्तु यह स्वार्थपरता जो हमारे देश में सावारणतः 
पायी जाती है, निरी दुष्टता का ही परिणाम नहीं है। यह पाशविक स्वार्थपरता 
शताब्दियों की निष्फलता और अत्याचार का फल है। यह वास्तविक स्वार्थपरता 
नहीं है, वरन अगाघ नैराश्य है। सफलता के पहले झोंके में यह शान्त हो जायगा। 
अंग्रेज़ कर्मचारी चारों ओर इसीको देखते हैं, इसी लिए उन्हें आरम्भ से ही विश्वास 
कैसे हो सकता है ? परन्तु मुझे यह बताओ कि जब सच्चा कार्य वे प्रत्यक्ष देखते 
हैं, तो वे क्या सहानुभूति नहीं प्रकट करते ? देशी कर्मचारी क्या इस प्रकार कर 
सकेंगे ? 

इन उम्र दुर्भिक्ष, वाढ़, रोग और महामारी के दिनों में कहो तुम्हारे कॉग्रेस- 
वाले कहाँ हैं? क्‍या यह कहना पर्याप्त होगा कि राजशासन हमारे हाथ में दे 
दो?” और उनकी सुनेगा भी कौन ? यदि मनुष्य काम करता है, तो क्या उसे 
अपना मुख खोलकर कुछ माँगना पड़ता है ? यदि तुम्हारे जैसे दो हजार लोग कई 
ज़िलों में काम करते हों, तो राजकाज के विपय में अग्रेज स्वयं बुलाकर तुमसे सलाह 
लेंगे! ! स्वकार्यमृद्धरेस्थाज्ञ:--वुद्धिमान मनुष्य को अपना कार्य स्वयं पूर्ण 
करना चाहिए! , . .अ--को केन्द्र खोलने की आज्ञा नहीं मिली, परन्तु इससे क्‍या ? 
क्या किशनगढ़ ने नहीं मात लिया ? उसे चुपचाप काम करने दो, किसीसे कुछ 
कहने की या विवाद करने की आवश्यकता नहीं है। जो जगज्जननी के 
इस कार्य में सहायता करेगा उस पर उनकी कपा होगी और जो उसका विरोध 
करेगा वहू केवल--अकारणाविष्कृतवैरदारुणः--अकारण ही दारुण बैर का 
आविष्कार ही न करेगा, वरन्‌ अपने भाग्य पर भी कुणराघात करेगा। 

शने: पन्‍्था: इत्यादि, सब अपने समय पर होगा। वूँद बूंद से घड़ा भरता है। 
जव कोई बड़ा काम होता है, जव नींव पड़ती है या मार्ग बनता है, जब देवी शक्ति 
की आवश्यकता होती है--तव एक या दो असाधारण मनुप्य विध्न और कठिनाइयों 
के पहाड़ को पार करते हुए चुपचाप और शान्ति से काम करते हैं। जब सहस्नों 
मनुष्यों का छाभ होता है, तब बड़ा कोलाहल मचता है और पूरा देश प्रशंसा से 
गूँज उठता है। परन्तु तब तक वह यन्त्र तीव्रता से चल चुका होता है और कोई 
वालक भी उसे चलाने का सामर्थ्य रखता है या कोई भी मूल उसकी गति में वृद्धि 
कर सकता है। किन्तु यह अच्छी तरह समझ लो कि एक या दो गाँवों का जो उप- 
कार हुआ है, वह अनाधालय जिससें बीस-पचीस अनाथ ही हैं तथा वें ही दस-बीस 
कार्यकर्ता--निताल्त पर्याप्त हैं और यही वह केन्द्र बचाता है, जो कभी नष्ट होने 

का नहीं। यहाँ से छाखों मनुष्यों को समय पर लाभ पहुँचेगा। अभी हमको 
आधे दर्जन सिंह चाहिए, उसके बाद सैकड़ों गीदड़ भी उत्तम काम कर सकेंगे। 

यदि अनाथ बालिकाएँ तुम्हारे आश्रय में किसी प्रकार आ जायेँ, तो तुम उन्हें 
सबसे पहले ले छेना। नहीं तो ईसाई मिशनरी उन वेचारियों को ले जायँगे। 
यदि तुम्हारे पास उनके लिए विश्ञेष प्रवन्ध नहीं है, तो इसकी क्या चिन्ता ? जग- 
उ्जननी की इच्छा से उनका प्रबन्ध हो जायगा। घोड़ा मिलने पर चाबुक अपने 
आप आ जायगा। अभी लड़कों और लड़कियों को एक साथ ही रखो। एक नौक- 
रानी रख लो, वह लड़कियों की देखभाल करेगी; वह उन्हें अछग अपने पास सुला- 
येगी। अभी तुम्हें जो मिले, उसे ले लो, चुनाव छंटाव मत करना। बाद में सब कुछ 
अपने आप ठीक हो जायगा। प्रत्येक उद्योग में विध्नों का सामना करना पड़ता है, 
परन्तु धीरे धीरे मार्ग सुगम हो जाता है। 

अंग्रेज कर्मचारी को मेरी ओर से वहुत वहुत घन्यवाद का संदेशा देना। 
निर्भव होकर काम करो--कैसे त्तीर हो! झावास ! शावास [!! झावास ! ! ! 

भागलपुर में केन्द्र खोलने के लिए जो तुमने लिखा है, वह विचार--विद्या- 
थियों को शिक्षा देना इत्यादि---नि:सन्देह वहुत अच्छा है, परन्तु हमारा संघ दीन- 
हीन, दरिद्व, निरक्षर किसान तथा श्रमिक समाज के लिए है और उनके लिए सब 
कुछ करने के वाद जब समय बचेगा, केवल तब कुलीनों की बारी आयेगी । प्रेम द्वारा 
तुम उत किसान और श्रमिक लोगों को जीत सकोगे। इसके पद्चात्‌ बे स्वयं थोड़ा 
सा घन संग्रह करके अपने गाँव में ऐसे ही संघ बनायेंगे, और धीरे धीरे उन्हीं लोगों 
में शिक्षक पैदा हो जाँयगे। 

कुछ ग्रामीण लड़के और लड़कियों को विद्या के आरम्भिक सिद्धान्त सिखा दो 
और अनेक विचार उनकी बुद्धि में वैठा दो। इसके वाद प्रत्येक ग्राम के किसान 
रुपया जमा करके अपने अपने ग्रामों में एक एक संघ स्थापित करेंगे। उद्धरेदात्मना- 
त्मानमू--अपनी आत्मा का अपने उद्योग से उद्धार करो।” यह सब परिस्थितियों में 
लागू होता है। हम उनकी सहायता इसीलिए करते हैं, जिससे वे स्वयं अपनी 
सहायता कर सर्क॑। वे तुम्हें प्रतिदिन का भोजन प्राप्त करा देते हैं, यही इस वात 
का द्योतक है कि कुछ यथार्थ कार्य हुआ है। जिस क्षण उन्हें अपनी अवस्था का ज्ञान 
हो जायगा और वे सहायता तथा उन्नति की आवश5कता को समझेंगे, तब जानना 
कि तुम्हारा प्रभाव पड़ रहा है, एवं तुम ठीक रास्ते पर हो। बनवान श्रेणी के लोग 
दया से ग़रीबों के लिए जो थोड़ी सी भलाई करते हैं, वह स्थायी नहीं होती और 
अन्त में दोनों पक्षों को हानि पहुंचाती है। किसान और श्रमिक समाज मरणासन्न 
अवस्था में हैं, इसलिए जिस चीज़ की आवश्यकता है, वह यह है कि धनवान उन्हें 

अपनी शक्ति को पुनः प्राप्त करने में सहायता दें और कुछ नहीं। फिर किसानों और 
मजदूरों को अपती समस्याओं का सामना और समाधान स्वर्य करने दो। परन्तु 
तुम्हें सावधान रहता चाहिए कि ग़रीव किसान-मज़दूर और धनवातों में परस्पर 
कहीं जाति-विरोध का बीज ने पड़ जाय। यह ध्यान रखो कि धनिकों के प्रति 
दृवंचन न कहो--स्वकार्यमुद्ध रेल्पाज्ः-- शञानी मनुष्य को अपना कार्य अपने उद्योग 
से करता चाहिए।' 
भुह की जय हो ! जगज्जननी की जय हो ! भय क्या है! अवसर, औषधि 
तथा इनका उपयोग स्वयं ही आ उपस्थित होंगे। मैं परिणाम को चिन्ता नहीं 
करता, चाहे अच्छा हो या बुरा। इतना काम यदि तुम करोगे, तो मुझे हप होगा। 
वाद-प्रतिवाद, मूल-पाठ, शास्त्र, साम्प्रदायिक मत-मतान्तर--इनसे मैं अपनी इस 
बढ़ती हुई उम्र में विष की तरह ह्वेष करता हूँ। यह निश्चित रूप से जानो कि जो 
काम करेगा, वह मेरे सिर की मुकुट-मणि होगा। व्यथ्थं शब्दों का विवाद और शोर 
मचाने में हमारा समय नष्ट हो रहा है और हमारी जीवन-शक्ति क्षीण हो रही है 
तथा मनुष्य जाति के कल्याण के लिए एक पग भी हम आगे नहीं बढ़ पा रहे हैं। 
माभ:--डरो मत !” शावाश! निदवय ही तुम वीर हो। श्री गुरु तुम्हारे 
हुदय-सिहासन पर स्थित रहें और जगज्जननी तुम्हें मार्गप्रदर्शन करें ! इति। 
विवेकानन्द 


(कुमारी मेरी हेल को लिखित) 
१२५१ पाइन स्ट्रीट, 
सेन फ्रैंसिस्को, 
२ मा, १९०० 
प्रिय मेरी, 

तुम्हारी बड़ी कृपा है जो तुमने शिकागो आने के लिए मुझे आमंत्रित किया। 
काश कि मैं वहाँ इस क्षण ही उपस्थित हो सकता ! किन्तु मैं घनोपाज॑त में व्यस्त 
हूँ, बस दुःख केवल इतना है कि मैं अधिक नहीं कर पाता। तुम जानती हो मुझे घर 
वापस लौटने के लिए किसी भी अकार से पर्याप्त पैसा पैदा करना है। यहाँ एक नया 
कार्यक्षेत्र मुझे मिला है, जहाँ सैकड़ों लोग, जो मेरी पुस्तकें पढ़कर पहले दी से प्रस्तुत 

हैं, मेरी बातें सुनते को उत्युक हैं। 
यह सही है कि अर्थोपार्जत करना कठिन और मन्द कार्य है। यदि मैं दो-चार 
सौ भी बना हू, तो मुझे बेहद खुशी होगी। इस समय तक तुम्हें मेरा पिछला पत्र 
मिल चुका होगा। मुझे आशा है कि महीने-छः हफ़्ते में मैं पुरव की ओर आ रहा हूँ 

सप 


तुम सव कसी हो ? मदर से मेरा हादिक स्नेह कहना। काश, उनकी जैसी 
शक्ति मुझमें भी होती ! वे एक सच्ची ईसाइन हैं। मेरा स्वास्थ्य काफ़ी अच्छा है, 
पर वह पुरानी ताक़त अभी नहीं आ पायी है। आशा है कि किसी दिन आ जायगी, 
पर छोटी छोटी चीज़ों के लिए भी कितना कठिन श्रम करना पड़ता है! मेरी 
बड़ी इच्छा है कि कम से कम कुछ दिलों के लिए ही मुझे आराम-चैत मिल पाता। 
मुझे पूरा विश्वास है कि शिकागो में अपनी बहनों के पास मुझे यह मिल सकता है। 
खैर, जैनी कि मेरी कहने की आदत है, जगन्माता सव कुछ जानती हैं। वे भली 
भाँति जानती हैं। पिछले दो वर्ष विशेषतया बुरे रहे हैं। मैं एक मानसिक नरक 
की स्थिति में रह रहा था। अब वह कुछ कुछ दूर हो चला है और मैं आशा करता 
हूँ कि यह सब अच्छे दिनों और अच्छी स्थिति के लिए ही हुआ है। तुमको और 
बहनों को तथा मदर' को बहुत आश्ीर्वाद। मेरी, तुम सदैव मेरे कर्कश एवं संघर्पपूर्ण 
जीवन में मबुरतम स्वर-ध्वनियों के समान रही हो। फिर यह तुम्हारे अच्छे महान्‌ 
कर्मों का फल था कि विना किसी दमनशील वातावरण के तुम्हें जीवन आरम्भ 
करने का सौक़ा मिला। मैं तो जीवन में एक क्षण का भी विश्राम नहीं जानता। 
मानसिक रूप से जीवन मेरे लिए सदा एक दवाव की तरह रहा है। ईश्वर तुम्हारा 
कल्याण करें। 


तुम्हारा चिरस्नेही भाई, 


विवेकानन्द 
(कुमारी जोसेफ़िन मैक्लिऑड को लिखित) * 
५७ रामकान्त बोस स्ट्रीट 
कलकत्ता, 
१२ नवम्बर, १८९८ 
प्रिय जो, 
मैंने कक रविवार को कुछ मित्रों को रात्रि के भोजन के लिए आमंत्रित किया 


हैं + ४५ 

हम आशा करते हैं कि तुम चाय हमारे साथ विजोगी। तव तक सारी तैयारी 
हो जायगी। 

श्री माँ आज सवेरे तया मठ देखने जा रही हैं। मैं भी वहाँ जा रहा हूँ। आज 


२. यह ओर इसका परवचर्ता पत्र इस खण्ड के यथाक्रम ३५६ और ३८६ 
पृष्ठ के अन्तर्गत हें। 

सायंकाल ६ बजे निवेदिता अव्यक्षता करने जा रही है। यदि तुम्हारी इच्छा हो 
और श्रीमती बुल स्वस्थ हों, तो अवश्य आावा। 

प्रभुपदाश्नित तुम्हारा, 

विवेकानन्द 


(कुमारी हेल को लिखित ) 
१ ईस्ट, ३९ वीं स्ट्रीट, 
न्यूयाक, 
२० नवम्बर, १८९९ 
प्रिय मेरी, 
मैं कल शायद कैलिफ़ोनिया के लिए प्रस्थान करूँगा। रास्ते में दो-एक दिन 
के लिए शिकांगों में रकूगा। यात्रा के समय तुम्हें एक तार भेजूँगा। स्टेशन पर 
किसीको भेज देना; क्योंकि अब रास्ता ढूंढने में मैं जितना अक्षम हो गया हूँ, उतना 
पहले कभी नहीं था। 
तुम्हारा भाई, 
विवेकानन्द 


अनुक्रमणिका 


अग्रेज़ ६३, ३८३, ४०३; कर्मचारी अमेरिकन महिलाएँ ३५३; मित्र ३५३ 


४११-१२; सिपाही ३८२ 

अंग्रेजी ९५, शासन ३८१; सरकार 
३८र 

अंबविश्वास ४४, ८३, ८७, २०६, 
२११, २३१ 

अग्नि १०४, ३३३ 

अग्निदेव १४२ 

अज़दहे (त738०0) २०२ 

अज्ञान ४९, ८२, ३२७ 

अज्ञेयवादी ५३, ५९, १९७, २५९; 
इंगरसोल ९१ 

अतीन्द्रिय अवस्था ५४; शक्ति ५४ 

'अदृश्यकारण' ६४ 

अद्वेत भाव १०३; वाद ३२, ३७, ४६-७, 
५३, ६४, १०३, ११७, २७०; 
वादी ४९, ५३-४, घर, १ ० रु 

अद्वेत्तावस्था ६७ 

अध्यास और उसका अर्थ ४३ 

अनलूहक़! ५० 

अनात्मवाद २०८ 

अनाथारूय ४१९१ 

अनायें जाति ६३ 

अनासक्ति योग १६४ 

अपकान्तिवाद १८४ 

अपराविद्या ५२ 

अफ्रीका १९२ 

अभिभावक देवदूत' २७१ 

अभेदवाद ४१ 

अभेदानन्द ३७९ 

अभ्यास और वैराग्य ७७ 

अमरीकी आदिवासी २१२; जाति ७१ 

अमूर्तिकरण की प्रक्रिया ६३ 


अमेरिका ९१, १ २ १-१२, १ १९, १९७, 
१६३, १९४, ३३५, ३३८, २६२ 
रे ६५-६७, ३७०-७२, ३७४, 
३८०, ३९१, २३९६; आधुनिक 
११४; यात्रा ३१२२, ३२६९, ३२९, 
३३२ (पा० दि०) 

अयोध्या १३५-३६, १४२, १४४ 

अरब १४४ 

अर्जुन २१, २७, १५०-५१, १५३, 
१५९-६०, १६३, १६५, २२९, 
२९४-९५, २९७, २९९, हर; ० १, 
३०५, ३०८-९, ३१४, २३१६-१७, 
३५१९-२० 

अलेक्ज़ेन्ड्रिया २१८ 

अल्वर्टा २७१, ३९३ 

अल्ला १०४ 

'अल्लाहो अकबर २४० 

अल्सर काउण्टी ३८३ 

अवतार-पुरुष ७ 

अवतारवाद ११७, १७८ 

अवधूत-गीता ८६ 

अविद्या ३२२ 

अशिव १२९ 

अशुभ ८ 

अश्वपति १५४, १५६ 

अश्वमेघ १४३; यज्ञ १६५, ३१६-१७ 

अस्ति' १२, २८, ८८, ११२ 

अस्ति-नास्ति ८६ 

अस्त्र विद्या १४९ 

अस्थि चिकित्सा ३७२; विज्ञान ३७८ 

अहं १७, ७०, ९०, ज्ञान २१, २४; 
व्रह्मास्मि ५७, १०९; भाव २३-४; 


४२१७ 
रूप २३; शून्य २४; शन्यता 
र्ष५ 


अनुक्रमणिका 


आचद्याशक्ति ३९ 
आवुनिक विकासवाद १८४ 
आवुनिक विज्ञान ६१, ८८, ११४ 


अहिर्मन (अशुभ तत्त्व) ९ (पा०टि०) 
अहुर्मेजद (शुभ तत्त्व) ९ (पा० टि०) 


आइलेड पार्क ७ 

आचार-संहिता २३२ 

'आज़ाद' ७९, १०७ 

आत्म चिन्तन १७०; ज्ञान ७१, ८३, 


आध्यात्मिक अनुभूति २६७; आनन्द 


१३०; आहार ३७८; उन्नति ३५, 
२४५; क्षेत्र २३५; जगत ९६, 
१००, २१५, २३६; जीवन १७७, 
२१५, २६४; ज्ञान १००, २४४; 
तूफ़ान ३६०; दृष्टि ९४; नियम 


२५८, २६०; ज्ञानी २६०; तत्त्व 
७३, १७१, २६७, ३०२; त्याग 
१०६; दृष्टि ८३; रति १०७; 
लाभ ५२; संयम ८२; साक्षात्कार 
८३, २६०, स्वरूप २८, ४७, ७४, 
८३, ८६ 


आत्मा १०-१, १४, १८-२०, २५-६, 


२८-९, डरे १, रे ९, ४१-८, ५२, ५६, 
५८, ६०-४ ६६-७, ६९-७०, 
७२-६, ७८, <८३-४, ८७-९०, ९२- 
३, ९५-७, १०१-२, १०५, १०७, 
११०-११, ११९, १२७, १२९-३ १, 
१३६, १४७, २१५७-५९, १६४, 
१६९९, १७ १-७२, १८८२-८३, १९६, 
२ ९८, २०२, २०६-९, २ १५, र२२२- 
२३, २२५-२६, २३३ २३७, २२३९, 
२४६-४७, २५१, २५६, २६०, 
२६४, २६६, २७७, २८२१-८२, 
२८९, २९६, २९८, ३०२, २०४८-५, 
३२२२, ३२५, २३२७, ३४१, २४२३, 
३२४९, ३६१, ३६४, ३६८, ४१२; 
अविनाशी ३२०; आम्यान्तरिक 
१८; उसकी महिमा २९९; और 
ईइवर १०४; और मन ७९, ११२; 
और प्रेम १२५-२६; रूप १२१; 
विद्वव्याप्त १२८; झाइवत ३२२; 
शत्रु, मित्र ३३११-१२; शुभ-अशुन 
से परे १२९ 

आत्मोन्नति ओर उपाय १०३ 

आदम २४, २२ (पा० ठि०) 
आदिकाव्य (रामायण) १४४ 
७-२७ 


३९; नेता २०१; परिवर्तन २१०; 
प्रगति २२५; मृत्यु १८५; राज्य 
२३६; लाभ ३४३; विकास 
२०२; विषयों १००; शक्ति ७५, 
८१-२, २२४ २८१; शिक्षा ३१५; 
सत््व १४, ४९, २०४, २४६; 
साधना १०२, २९७; सामंजस्य 
२३७; स्थिति १९८ 

अभयानन्द ३६७ 

आनंल्ड २०५ 

आये (जाति) ३३४-३५; 
१६८ 

आर्यावर्त १९८ 

आलमवाज़ार ३१४, ३७० 

आसन ८१ 

आस्ट्रेलिया ३६७ 

आस्तिक ७१ 


जीवन 


इगरसोल ९, ३९४ 

इंग्लैंड ३७०, ३७२, २७६, ३८७-८८, 
£ | २९, ४०७ 

इक्लिज़ियास्टिक ३४२ (पा० टि०) 

“इच्छा ६० 

इजरायल ३४० 

'इति' ९ 

इति-इति' १११ 

इण्डियाना ४०७ 

इन्द्र १६६-६७; धनुप ११७ 

इन्द्रशस्व १५२ 

इन्द्रिय ज्ञान ६९; निग्रह १५१ 


इस्लाम १८४, १९१२-९२, २३२: 


विवेकानन्द साहित्य 


धर्म ५० (पा० टि०); पंथ 
२६७ 
इहलोक ८४ 


ई० दी० स्टर्डी ३७०, ३७९ 

ई० गनंसी ३८५ 

ईरान २०० 

ईरानियों ९ 

ईरानी कविता ५६; सूफ़ियों ३९ 

ईशदूत २१९ 

ईदकुपा ५६ 

ईदइबर ८-२७, २९-३१, ३४-८, ४०, 
४५-६, ५५-०७, दि १-२, ६६, ६८-९, 
७५, ७७, ७९, ८१, ८२३, ८६, 
९३, ९८, १००, ११०, ११३-१४, 


११६, १ १८, १२१-२२, १४०, 
१४६, १७३, १७५, १७७, १८०- 
८८, १९०, १९३, १ ९५-९६, 


१९८, २०१, २०३, २०६, २०९- 
२१२-१३, २१६-१७, २२३, २२६- 
३०, २३२-३ ३, २३७-३९, २४९१, 
२४४, २४७-४८, २५३-५४, र्‌ दर छ 
६१, २९३, २७१९-८०, २८७-८९, 
२९३, २९५, ३००, ३०२, ३०८- 
९, ३२२४-२५, ३२८, डे ३४, ३४१, 
३४२३२, ३४५-४८, ३५७, ३६१, 
३६५, ३८२, ३८६; अविभाज्यता 
१२९; आत्म-साक्षात्कार ३०३; 
' आराधना १३४, १४०; उपासना 
३ ०८, ९ रे४, २७७-७८ ड़ गुरु 
१०१; चिन्तन १७०; दहन ४९, 
७२, १७९ ; निराकार १७९, १८२; 
निर्मुण ५२; प्राप्ति २४६; पुत्र 
२१६; प्रेम २५३; लाभ १०७, 
१११; वादी ३०; वास्तविक 
३१२; विश्वासी ९५; वैयक्तिक 


९७-८, ११६; सगुण ३०, 
५२, ७०-९१, ११७; सर्वेव्यापी 
१७९ 


ईसा ७-८, ११-५, २०, २४, २१, 


४१८ 


३६-७, ३९, ६१, ७८, ८६, ९०, 
९२-३, ९९, १०४-५, १ १३, ११८, 
१६४-६५, १७९-८ १, २० ०, २०२, 
रश्र, २१६, २१८-१९, २२६१- 
र४ं, २२६-२९, २३१-३३, २७७, 
२७९, २८१, २९१, ३३५९-४१, 
३४५, २४७; ईशदुत १९६, 
२१५; नाजरथवासी २१७, २३०; 
प्रेम ३३८ 

“ईसा-अनुसरण” ३३८-४९ 

ईसाई ७, ५३, ७८, ८५, ९९, ११३; 
११७, २३१, २७१, २८५, ३०२, 
३६८; जगत्‌ ३३८; देश ४०; 
धर्म ७, ५१, ७८, ८६, ११७, २००, 
२०२, २१४, २१८; मत ३४१, 
३४५; मिशनरी २९१, ४१२; , 
विज्ञान ३७७; शास्त्र ७; संप्रदाय 
३३९; समाज ३३८; सरकार 
३८२ 

ईसाबेल ३७६, ३७८, ४०२-३ 

ईसा मसीह २४, ३०, ८५ (पा० टि०), 
९२, १११, १६३, १८६, २१७-१९, 
२२३-२४, २२७-२८, ३०२, ३१७, 

. रे६०, ३६४ 

ईस्ट इंडीज़ २०० 


'उच्चतर-भाष्य' २२३ (पा० टि०) 

उत्तरा १६० 

उपनिषद्‌ ४६, ५४, ८४, २७६, २८४, 
२८६-९०, ३१७; उसका अर्थ 
२८३; ऐतरेय ३०५ (पा० 4०); 
कठ ५८, ८३ (पा० टि०), २४८; 
केन ५८ (पा० टि०); छांदोग्य 
३०५, ३१३, ३१५ (पा० टि०) 
पाठ १७०; ब्रह्मविन्दु ४६; बृहंदा- 
रण्यक ८३, १२५ (पा० दिं०), 
१८७; मुण्डक ५२, १८६ (परा० 
टि०); ब्वेताइवतर ३१२ (पा० 
ठटि०) 

उपासना-गृह २३२ 


ड१९ 

ऋग्वेद २८३ 

ऋषि ४९, १६५-६६, १७७, ३६२; 
आर्य २४०; प्रत्यादिष्ट पुरुष 
३९; सनक, सननन्‍दन, सनत्कुमार, 
सनातन २५; सन्‍्तान २४१ 


ऋषिवर मुकर्जी ३५३-५४ 


एकत्व दर्शन' ६७ 

एकत्ववादी ८ 

एकमेवाहदिितीय' ६२, १७१ 

एकेश्वरवाद ११७ 

एफ़० एच० लेगेट ३८६, ३९३ (देखिए 
लेगेट, श्रीमती ) 

एफ़० लेगेट ३८३ 

एम० नोबल ३७० 

एमर्सन १६३ 

एलोहिम ३३४ 

एलोहिम-जह॒वेह ३३४ 

एशिया २००, २१३, २१९-२०, २३८; 
मध्य १६२; माइनर २००; वासी 
२२० 

एस० ई० वाल्डो (कुमारी) ७, १९४ 


ऐडम्स, कुमारी ३९३; श्रीमती ३६६, 


३९६ 
ऐतरेयोपनिषद्‌ ३०५ (पा० दि०) 
ऐन्द्रजालिक घनुविद्या १६२ 


ओंकार (अनादि नाद) रे४, ४५, ४७, 
५२, ७५ 

३ तत्‌ सत्‌ ८२, ११६; (सत्ता- 
स्वरूप) ६६ 

ओटावा ३७४ 

ओलि बुल, श्रीमती ३७६, ३७९, ३८५, 
३९५, ३९७, ४००, ४०३ 

ओलिया ३७६, २७८, ४०१ 


कंस १६४-६५ 
कच्छ ३५४ 


अनुक्रमणिका 


कठोपनिषद्‌ ५८, ८३, रेडट (पा० 
0 

कथा : मछलीवाली १८-९; 
और मच्छर २१ 

कनफ्यूशस ११३ 

कनाडा ३७२ 

कब्रिस्तान २९८ 

कमल १८८, २५८, रे३२३ 

कराची ३५३, ३५५ 

कर्ण १६३ 

कित्तेंव्य' १९० 

कर्म २८, ६४, ११५; कांड २८४, 
२९१; के निममित्त कर्म २९२; 
निःस्वार्थ ३२४; निष्काम १०८- 
९, १९७, १९९, २१८; पुण्य ५८; 
फल १२२, २४०; मार्ग १९१; 
मार्गी २५९; योग ७६, ८५, 
११५, ३२२; योगी ३२४; लौकिक 
और वैदिक १४; वाद २८७, 
३१२; विद्या ४९; शक्ति १९८ 

कलकत्ता २४४, २५९, ३ १४, ३५४- 
५६, २६५, २६७, ३७५, २३९७, 
४०७, ४०९, ४१४ 

कल्प-विराम एवं परिवर्तत ३२६-२८ 

कांकॉर्ड-आन्दोलन १६३ 

कांद ६२ 

काम-कांचत २३, २६४ 

कार्य, उसके प्रकार ८० 

काली ३१, ४२, ३९१; मंदिर ३३ 

कार्लाइल १६३ हि 

काश्मीर ३५३-५५; स्टंट ३५४ 

किशनगढ़ ४११ 

क्रिश्चियन ३९७ 

“क्रिश्चियत साइंस ४०३ 

“क्रिश्चियत साइंस हीरूर ४०२ 

क्रिसमस ४०२ 

कुण्डलिनी ३५ 

कुन्ती १४९, १५१, १६५; पुत्र १५९ 
(देखिए युधिष्ठिर); प्र॒त्र॒वत्सला 
१६८ 


साँड़ 


विवेकानन्द साहित्य 


कुमार साहव ३५३-५६ 

कुमारी एडम्स ३९३ (देखिए जेन 
एडम्स); एस० ई० वाल्डो ७, 
2९४; केटस्टील ३७४; ग्रीन- 
स्टिडल ४०१, ४०३; जोसेफ़िन 
मैक्लिऑड ३६५, ३७१, ४१४ 
देखिए मैक्लिऑड, कुमारी); 
नीवल ३७०-७१, ३९३; मिड 
४०६; मूलर ३७९, २३८७-८८, 
४०६, ४०८; मेरी हेल ३६६, 
३७६, ३८१, ४०२, ४०९, ४१३, 
४१५; मैक्लिऑड ३७०, ३८९, 
४०४; साउठर ३७३; सूटर 

